
Sînt din nou dator, ca şi pentru Frica în Occident si Păcatul si frica, multor 
persoane care m-au ajutat să-mi îmbogăţesc documentaţia pentru această 
lucrare. Lista lor ar fi prea lungă. Am ţinut însă ca, în note, să mulțumesc 
fiecăreia dintre ele pentru contribuţia adusă. Vreau totuși să-mi exprim 
aici, încă o dată, recunoştinţa faţă de cele două colaboratoare ale mele, 
Angela Armstrong și Sabine Melchior-Bonnet, asociate zi de zi la aventura 
pe care o constituie această nouă carte. Hărțile ce o ilustrează au fost 
(re)desenate de Françoise Vergneault, cu acea limpezime pe care o vădesc 
toate lucrările sale. Și ei îi aduc mulţumiri. 


pe -FTE 


Fecioara cu pruncul, desen după piatra policromă de la jumătatea secolului al XVI-lea, 
Muzeul de Istorie din Lyon. 


Introducere 


Sigurantä, securitate, securizare 


Istoricul unui cuvînt 


Corabia plutește uşor pe marea liniștită, împinsă de un vînt prielnic, care 
umflă vela catargului principal, în vreme ce pînzele de la trincă si de 
la artimon sînt strînse. Pe castelele de la pupă si de la provă se văd 
doi îngeri care cîntă, unul la harpă, iar celălalt la luth. În centrul navei, 
Fecioara şade cu pruncul Iisus pe genunchi. Cu dreapta, Maria susţine 
încheietura mflinii fiului său, care binecuvîntează elementul lichid si îi 
zîmbește, cu capul înclinat. Cui i-ar fi teamă în timpul unei asemenea 
călătorii, cînd pruncul dumnezeiesc și mama lui sînt oaspeţii corăbiei, iar 
aceasta este călăuzită de îngerii care-i ritmează înaintarea cu muzica lor? 

Această piatră policromă din secolul al XVI-lea, păstrată la Muzeul 
de Istorie din Lyon, are în partea din faţă un herb ce pare să aparțină 
familiei Grolier!, una dintre familiile de vază ale cetăţii si ai cărei 
membri se ocupau cu negotul, împărţirea dreptăţii si slujbele. Piatra 
cu pricina era probabil un ex-voto menit să imortalizeze amintirea 
unei călătorii în Tara Sfintä. Or, pe drumul într-acolo, oamenii aveau 
adesea de înfruntat furtuni?. Fericit cel care ajungea cu bine la liman! 
Sîntem ispititi să facem o apropiere între această sculptură si un vechi 
cîntec englezesc, un colind de Crăciun care povestește cum „De Crăciun, 
în zori de zi, au pornit trei corăbioare [...]. Una-i poartă pe Hristos si 
pe Sfînta Fecioară”. Colindul se încheie cu o întrebare: „Corăbiile de unde 
vin?” — iar povestitorul răspunde: „Vin de la Ierusalim”*. 

Piatra policromă de la Lyon este, într-un fel, un simbol, sugerînd 
lipsa oricărei temeri pe elementul primejdios prin excelenţă. Marea va 
asculta de regina cerurilor. Pruncul divin poate zîmbi vălurelelor care 
tivesc coca navei. Îngerii cîntă în tihnă din instrumentele lor. Pace, 
linişte, seninătate — aceste cuvinte traduc „sentimentul de securitate” 
pe care artistul a vrut să-l transmită celor ce-i vor privi opera, şi pe 
care îl evocă si astăzi una dintre rugăciunile rostite după Tată] nostru 
la slujbele catolice: „Mîntuiește-ne, Doamne, de toate relele si dă-ne 
nouă pacea în zilele noastre, ca, ajutaţi de milostivirea ta, să fim 
pururea izbäviti de păcat şi feriti de orice tulburare”. 

Sentimentul de securitate, pe care cu toţii am dori să-l încercăm cît 
mai adesea, merită, fără doar și poate, interesul istoricilor. Este ceea 
ce scriau, acum mai bine de treizeci si cinci de ani, Jean Halpérin si, 
comentînd lucrările acestuia, Lucien Febvre“. Pornind de la importanţa 
enormă pe care a căpătat-o în viaţa noastră cotidiană „securitatea 
socială”, Jean Halpérin se întreba ce rol va fi îndeplinit de-a lungul 
istoriei sentimentul exprimat de cuvîntul „securitate”. Halpérin consi- 
dera că acest termen ar putea oferi un „fir călăuzitor” pentru o largă 
„înţelegere a trecutului” și, drept urmare, atrăgea atenţia asupra „unei 
noţiuni, a unei probleme” ce i se păreau „ignorate” de istoriografie, 
cuvîntul „securitate” trimiţînd deopotrivă la o serie de fapte obiective 
şi la o stare de spirit. Jean Halpérin era specialist în asigurări’, care 
constituiau una din traducerile şi exploatările nevoii de securitate 
resimtite de oameni. De aici, propunerea lui de lărgire a unei anchete 
căreia el nu-i oferea decît un punct de plecare. Lucien Febvre avea să 
reia ideea acestui proiect, dîndu-i o nouă dimensiune. El sugera ca 
„asigurărilor dătătoare de încredere materială pe pămînt” să li se 
adauge „securitatea spirituală”, adică „securitatea pe lumea cealaltă [...], 
problema sau problemele mântuirii, care li s-au impus cu putere oame- 
nilor din secolul al XVI-lea, indiferent dacă aceștia se numeau Martin 
Luther sau Jean Calvin, sau atîtor altora dintre contemporanii lor”. 

O privire — chiar si rapidă — asupra începuturilor modernităţii 
europene scoate în evidenţă justetea intuitiei lui Lucien Febvre. Căci 
asigurările maritime si progresele tehnice în materie de navigaţie s-au 
dezvoltat în Occident concomitent cu răspîndirea doctrinei îndreptätirii 
prin credinţă, a rugilor numărate pe mătănii şi a rugăciunilor pentru 
sufletele din purgatoriu. Să fie oare niște simple coincidente ? „Omul 
nu poate fi tăiat în felii, scria Lucien Febvre, [...] istoria nu poate, nu 
trebuie scindată în două: aici afacerile, dincolo credinţele.” Acest sfat 
a călăuzit întregul studiu ce urmează. 

După cum fricile inventariate în două lucrări anterioare” au fost 
lămurite în dimensiunea lor cea mai cuprinzătoare, tot astfel vom 
proceda aici cu diferitele răspunsuri ce li s-au dat. Iar dacă este 
adevărat că fricile de altădată s-au sprijinit unele pe celelalte, au 
culminat si au dispărut împreună, nu înseamnă că si remediile lor au 
fost, la rîndu-le, legate între ele printr-o tainică solidaritate și că au 
evoluat în acelaşi ritm? „Înlănţuiri de frici” pe de o parte, „baterii de 
riposte”? pe de altă parte: primului panou al dipticului îi corespundea 
cel de-al doilea, scopul final fiind acela de a împlini dorinţa exprimată 
de Jean Halpérin si Lucien Febvre în cele două scurte, dar sugestive 
articole ale lor. 

Interesul crescînd faţă de istoria nevoii și a sentimentului de securi- 
tate în Occidentul de odinioară explică recentul si remarcabilul studiu 
al lui A.E. Imhof asupra unui ţăran înstărit din Hessa, Johannes 

Hooss (1670-1755), considerat de către autor un reprezentant tipic al 
omului de rînd din civilizaţia preindustrială. Hooss s-a căsătorit de 
două ori si a avut șaisprezece copii. I-a văzut murind pe toţi ai lui, mai 
puţin pe cea de-a doua soţie şi pe ultima fiică din a doua căsătorie. 
Această extremă insecuritate a vieţii de altădată îl determină pe 
A.E. Imhof să reconstituie ,stabilitätile de lungă durată” de care avea 
nevoie omul pentru a supravieţui : valea în care era așezată gospodăria, 
orizonturile cotidiene, structurile de proprietate şi de habitat, reţelele 
relationale, cercurile intime, cadrele temporale etc. Pentru a sfida 
moartea, acelaşi prenume era dat din generaţie în generaţie — în cazul 
de faţă, Johannes. Gospodăria era astfel plasată în centrul roții timpului, 
întruchipînd durata ce depășea existentele individuale. De aici, inscrip- 
ţia murală des întîlnită în Hessa : „Asta mi-e gospodăria, si totuşi nu-i 
a mea. Si la fel va fi cu cine-mi va lua locul”. 

La un nivel mai general, Lucien Febvre sugerase ca studierea 
sentimentului de securitate să înceapă cu o „cercetare de vocabular”. 
Nimic mai judicios. Cuvîntul latinesc securitas a dat în franceză sûreté 
[„siguranţă”] şi sécurité [,securitate”], doi termeni care, treptat, se dife- 
rentiazä între ei. În Remarques sur la langue française (1647), Vaugelas 
scrie, în legătură cu cuvîntul sécurité : „Este altceva decît seureté [«sigu- 
ranţă»], assurance [câncredere», «certitudine»] si confiance [<încredere»], 
dar mi se pare că se apropie mai mult de confiance şi că sécurité 
înseamnă un fel de confiance seure sau asseurée [«încredere sigurä»], 
sau o încredere pe care o crezi sigură, deşi nu este”!0. Sûreté trimite deci 
mai degrabă la fapte obiective, iar sécurité — la sentimentul încercat. 
În Tratatul despre pasiunile sufletului, Descartes scrie: „[...] Speranţa 
care este atît de puternică încît alungă cu totul teama își schimbă 
natura şi se numeşte securitate [sécurité] sau încredere [assurance]; 
iar [...] teama care este atît de mare încît nu mai lasă loc nici unei 
speranţe se transformă în disperare”!!. Dicţionarul universal (1690) al 
lui Furetiăre definește — si el — securitatea ca pe un sentiment, o stare 
sufletească si un comportament (individual sau colectiv). Securitatea 
[sécurité] este „încredere în faţa primejdiei ; lipsă de teamă. Un om 
curajos este netemător în mijlocul pericolelor, rămîne liniştit, ca şi cum 
s-ar afla în deplină securitate. Lumea admiră fermitatea [sécurité] 
unui astfel de om, care nu fuge, deși are mulţi dușmani şi se află într-o 
situaţie grea”!?. 

Una peste alta, termenul sécurité exprimă „credinţa, întemeiată 
sau nu, că ești la adăpost de orice primejdie”!*, în vreme ce cuvîntul 
sûreté este asociat mai degrabă cu realităţi şi situaţii concrete : măsuri 
de precauţie, garanţii de tot felul, caracterul unei persoane de încre- 
dere, locuri în care nu te temi de vreo agresiune, fermitatea cu care 
calcă piciorul, cu care scrie mîna, cu care privirea apreciază etc.!{ 
Evoluţia limbajului a purtat așadar cele două cuvinte provenite din 

securitas în două direcţii diferite, deși complementare. Originea lor 
comună explică însă interferentele de sens care au avut loc între cei 
doi termeni. 

Aceste inevitabile contaminări între domeniul subiectivitätii şi acela 
al obiectivitätii nu trebuie să ascundă un fapt esențial: limba franceză 
a resimţit la un moment dat nevoia de a utiliza cuvîntul sécurité 
pentru a-l completa pe sûreté, care parcă nu prea mai era de ajuns 
pentru a exprima starea sufletească asociată lipsei de teamă. În același 
timp, termenul sauveté (salvare, mîntuire, pază) îmbătrînea si devenea 
arhaism. Dacă prima atestare a cuvîntului sécurité este înregistrată în 
1190, folosirea acestei vocabule se face simțită abia în preajma anului 
148015. În secolul al XVI-lea, Calvin discută despre „securitatea tru- 
pească”!$. Montaigne își evocă sănătatea de odinioară, „pe care mi-o 
dăruiau pe atunci tinereţea şi traiul în securitate [sécurité, dar aici 
mai degrabă cu sensul de «siguranţă», sârete)”!. În alt pasaj, scriitorul 
se bucură că „atunci cînd cerul și pămîntul își dăduseră mîna împotriva 
lui şi a libertăţii romanilor, Brutus fura cîteva ore din noapte ca să-l 
citească si să-l adnoteze pe Polybios, în deplină securitate”!8, Cu toate 
acestea, pînă la Malherbe, termenul sécurité rămîne relativ rar. Vaugelas 
va sublinia : „Domnul Coeffeteau [autorul unui tratat despre Pasiunile 
omeneşti (1620)] nu s-a folosit niciodată de acest cuvînt, dar domnul 
de Malherbe şi imitatorii săi îl folosesc adesea”!?. 

Lectura lucrării lui Pierre Charron despre fnfelepciune (1601) con- 
firmă remarca lui Vaugelas. Căci cartea cu pricina cuprinde o frumoasă 
discuţie pe marginea „liniştii sufletesti”?, dar nu suflă o vorbă despre 
sentimentul de securitate. Pentru Charron, „întărirea împotriva a tot 
ceea ce te-ar putea răni sau vătăma, ridicarea mai presus de orice 
teamă, în ciuda loviturilor sorții si a morţii, [...] tăria sufletească, 
împăcarea cu sine, traiul tihnit, fără suferinţă sau neînțelegere lăuntrică, 
ci cu bucurie, mulţumire de sine”, acestea sînt „roadele și urmările 
înţelepciunii”. Pentru a ajunge la „liniștea sufletească” este nevoie de 
două lucruri: „nevinovăție şi împăcare a cugetului”, pe de o parte, si 
„tărie si neclintire a inimii”, pe de altă parte. Charron își îndeamnă 
cititorii să trăiască „deschizîndu-și inimile în faţa lui Dumnezeu si a 
lumii” şi să „păstreze faţă de sine şi faţă de ceilalţi măsura”, „mamă 
sau doică a liniștii”. Vedem dar că liniştea nu coincide cu sentimentul 
de securitate, ci este mai degrabă o biruintä de sine, disprețul stoic 
pentru lucrurile schimbătoare și slava deșartă, curaj în faţa încer- 
cärilor si a morții. 

Dacă Charron nu spune nimic despre „securitate”, în schimb Vaugelas, 
în articolul său din Remarques, unde o pomenește, strecoară o pre- 
viziune uimitor de perspicace: „Prevăd că acest cuvînt va fi într-o bună 
zi foarte folosit, deoarece exprimă foarte bine acea încredere sigură pe 
care nu am putea-o exprima printr-un alt cuvînt decît acesta. L-am 

auzit rostit chiar de către femeile de la curte”. Termenul securitate 
[sécurité] își face așadar adevărata intrare în Franţa în secolele XV-XVI. 
El se räspîndeste însă abia de la Malherbe încolo, iar Vaugelas îi 
proroceste un viitor frumos. Nu cumva pentru că răspundea unei nevoi, 
aceea de a exprima un sentiment trăit — dintotdeauna, desigur, dar 
insuficient formulat pînă atunci — si pe care oamenii vor să-l concep- 
tualizeze mai bine ? La sfîrşitul secolului al XVII-lea, cuvîntul sécurité 
a dobîndit, conform prezicerii lui Vaugelas, drept de cetate în limba 
franceză : „Întrebarea dacă acest cuvînt este bun sau nu nu-și mai are 
rostul, constată Nicolas Andry de Boisregard. Uzul l-a statornicit atît 
de bine, încît numai un străin l-ar mai ocoli. Nu înseamnă același lucru 
ca seureté [«siguranţă»] sau asseurance [«încredere»], ci marchează 
numai convingerea cuiva că se află în siguranţă [seureté]”?!. 

Engleza pare să confirme cronologia pe care am stabilit-o pentru 
franceză??. Limba engleză a folosit mai întîi cuvîntul safety, atestat 
încă din veacul al XII-lea şi relativ frecvent în secolul al XV-lea. Acest 
termen cumulează semnificaţiile cuvintelor siguranţă, securitate si 
salvare (mîntuire). Uneori desemnează chiar închisoarea unde stă sub 
pază vreun personaj periculos. Surety este foarte frecvent în seco- 
lele XIV-XV, cumulînd sensurile de certitudine, încredere, garanţie, 
chezäsie, soliditate a unui pact. Dar security, practic subteran înainte 
de secolul al XV-lea, iese la lumină abia o dată cu Renașterea şi Reforma, 
apoi folosirea lui începe să ia amploare. Întelesurile lui principale trimit 
mai ales la domeniul subiectivitätii: lipsă de teamă, de grijă, de 
neliniște, încredere : ceea ce nu-l împiedică să se suprapună uneori cu 
surety. 

Să aruncăm acum o privire asupra celor întîmplate în italiană si 
castiliană. În aceste două limbi asistăm la evoluții paralele. Italiana 
medievală cunoştea numai termenul sicurtà, pe care-l întîlnim îndeosebi 
la Jacopone da Todi, Dante, Petrarca, Boccaccio, Sacchetti... Acest cuvînt 
cumula sensurile subiective si obiective ale latinescului securitas. În 
schimb, în secolele al XVI-lea si al XVII-lea, sicurtà devine învechit, 
rămînînd folosit numai în domeniul asigurărilor maritime, iar prim- 
-planul scenei este ocupat de sicurezza. Desigur, a doua vocabulă 
impietează asupra domeniului siguranței concrete, dar înglobează lipsa 
de griji, tăria sufletească, speranța”. 

Castiliana medievală utiliza termenul seguranza (sau securança), 
care cade în desuetudine în secolul al XV-lea. Fapt grăitor, cuvîntul nu 
este pomenit nici în Universal vocabulario en latin y en romance al lui 
Alfonso de Palencia (1490), nici în Vocabulario espanol-latino al lui 
Antonio de Nebrija (1495), nici în Tesoro al lui Sebastian de Covarrubias 
din 1611. În locul lui apare seguridad, care începe să joace în Spania 
rolul pe care sicurezza îl juca în Italia. Universal vocabulario subliniază 
semnificațiile subiective ale termenului, explicîndu-l prin „linişte, pace, 

tihnă” (tranquillitas, pas y sosiego y seguridad resposada?{). Rezultă 
că italiana şi castiliana au resimţit aproape concomitent nevoia de a 
modifica vocabula prin care îl traduceau în Evul Mediu pe securitas, 
debarasîndu-se de termenul mai vechi. Această modificare misterioasă 
trebuie să ne alarmeze și corespunde probabil nevoii de a enunţa mai 
bine sentimentul de securitate. Dicţionarele italiene de altădată, care 
se repetă unul pe celălalt, citează mereu, cu titlu de exemplu, o frază 
a iezuitului Paolo Segneri cel Bătrîn (41694): „Lumea dă năvală mai 
degrabă să-i asculte pe predicatorii care aduc securitatea [sicurezza] 
decît pe cei care provoacă teamă”. 

În germană, lucrurile sînt mai complexe. Căci Sicherung şi Sicherheit 
există încă din Evul Mediu şi nu putem spune cu certitudine care 
dintre cei doi termeni a apărut primul. Cu toate acestea, în ciuda unor 
inevitabile contaminări, se pare că Sicherung ţine mai degrabă de 
garanţiile obiective şi de certitudinile tangibile, iar Sicherheit exprimă 
sentimentul de securitate. De la acest ultim termen a fost, de altfel, 
construit cuvîntul Sicherheitsgefühl („sentiment de sigurantä”)#. 


Definirea sentimentului de securitate 


Răspîndirea cuvintelor sécurité, security, sicurezza, seguridad, 
Sicherheitsgefühl a fost însoţită de o largă reflecţie asupra pertinentei 
sentimentului la care fac trimitere. Această reflecţie este un fapt 
istoric de mare însemnătate. Ea s-a împărțit în două direcţii, în bună 
parte opuse între ele. Prima, preponderent teologică, a condus la o 
anume neîncredere față de o siguranţă spirituală înșelătoare, care 
riscă să ne amorteascä. În schimb cea de-a doua, esențialmente 
politică, a tins să valorizeze securitatea publică, privită ca aspirația 
cea mai legitimă a cetăţenilor. 

Pe plan religios, cele două reforme — protestantă si catolică — au 
constituit nişte avertismente puternice împotriva unor atitudini prea 
încrezătoare, care primejduiesc pietatea. Luther le înfierează în ulti- 
mele patru din cele nouăzeci şi cinci de teze din 1517 privitoare la 
indulgente : 


„92. Piară aşadar toți prorocii care spun poporului lui Hristos: 
«Pace, pace», atunci cînd nu e pace (Iez. 13.10; 16). 

93. Fie bineveniti însă prorocii care spun poporului lui Hristos: 
«Cruce, cruce», atunci cînd nu e cruce. 

94. Creştinii trebuie îndemnați să-i urmeze lui Hristos, capul 
lor, prin chinuri, moarte si iad. 

95. Si «prin multe suferinţe să intre în împărăţia lui 
Dumnezeu» (Fapte 14.22), mai degrabă decît să-și pună nădejdea 
în lipsa de grijă [securitatea] a unei păci mincinoase”26 

Cu toate acestea, reformatorul va afirma în repetate rînduri că 
mântuirea îi este asigurată oricui crede în Hristos cel viu. „Sînt 
absolut sigur, scria el în De servo arbitrio (1525), că [lisus] este cre- 
dincios şi nu mă va minţi, şi că este îndeajuns de puternic pentru ca 
nici un demon şi nici o nenorocire să nu-i poată ţine piept sau să nu mă 
poată smulge de la sînul lui.”2 Aceste afirmaţii exprimă esenţa doctrinei 
îndreptăţirii numai si numai prin credinţă, reluată ulterior de către 
toţi teologii protestanți. Citim, de pildă, în L'Institution chrétienne: 
„[...] Dacă vom căuta cum anume poate cugetul să-și afle odihna si 
bucuria în faţa lui Dumnezeu, nu vom găsi nici un alt mijloc decît pe 
acela ca el să ne îndreptăţească, prin bunătatea lui gratuită”2. „Sigu- 
rantä”, „odihnă”, „bucurie în faţa lui Dumnezeu” — sînt termeni ce par 
să trimită la sentimentul de securitate. 

În Păcatul si frica? am arătat că această aparenţă era, în parte, 
înșelătoare. Calvin scrie, în L'Institution chrétienne: „Cînd îi învăţăm 
pe credincioși că credinţa trebuie să fie sigură şi fermă, nu ne închipuim 
deloc o certitudine cu totul lipsită de îndoială, nici o securitate la 
adăpost de orice neliniște [...]; nu ne putem nici pe departe lăsa cugetul 
în tihnă si pace, ferit de orice vijelii”20. În secolul al XVII-lea, Pierre 
Du Moulin precizează în una din predicile sale că „liniştea cugetului” 
nu înseamnă „o adormire profană sau o securitate trupeascä”*!. La fel, 
numeroși puritani englezi din secolele XVI-XVII se străduiesc să-i 
lumineze pe credincioşi deosebind certitudinea obiectivă a mîntuirii 
(certainty) si siguranţa subiectivă (certitude), aceasta din urmă putînd 
suferi eclipse%?. Thomas Brooks (1608-1680) arată că ,harul” şi ,siguranta” 
nu sînt niște „soţi de nedespärtit”. „Un om poate avea adevăratul har 
[adică făgăduiala mântuirii] fără a resimti siguranţa dragostei şi daru- 
rilor lui Dumnezeu, a iertării de păcate și a mîntuirii sufletului său. 
Siguranţa este necesară bunăstării creștinului, dar nu fiinţei lui; este 
necesară mîngfierii creștinului, dar nu mîntuirii lui.”% Henry Smith 
(11591) consideră că „în faţa lui Dumnezeu, electiunea noastră este 
sigură din vecii vecilor [...]. Pentru noi însă, este nesigură [...]”34. 

Aceste afirmaţii se înscriu într-o lungă tradiţie augustiniană a neîncre- 
derii în sentimentul de securitate — neîncredere pe care Reforma pro- 
testantă avea s-o alimenteze. Astfel, Luther a luptat toată viaţa împotriva 
prea marii sigurante religioase a creștinilor din vremea sa. „Această 
securitate [Sicherheit] si această trufie vă vor frînge gîturile”, spune el 
într-o predică35. Tot el exprima în Tischreden [Cuvîntări la masă] 
următoarea dorinţă: „Să ne rugăm la Dumnezeu ca să ne ferească pe 
noi de securitate, căci din ea se naşte nerecunostinta, apoi disprețul 
faţă de Dumnezeu, apoi hula si, în cele din urmă, prigonirea celor 
sfinte. Astfel diavolul ne duce pînă pe ultima treaptă a räului”%, Este 
o poziţie cît se poate de augustiniană. 

Desigur, autorul Confesiunilor s-a slujit de expresii admirabile pentru 
a preamări ,dulceata” dumnezeiască. El i se adresează lui Hristos 

numindu-l ,desfätare fericită si sigură, care aduni în tine făptura mea 
risipită”*7. „Unde as putea afla, exclamă el mai departe, o mai deplină 
siguranţă decît lîngă tine ?"% Istorisindu-si convertirea, Augustin se 
destăinuie : „S-a umplut inima mea ca de o lumină dătătoare de sigu- 
rantä, care a împrăștiat toată bezna nelinistii mele”*. Pentru episcopul 
Hipponei însă, adevărata securitate este fie amînată pentru viaţa de 
apoi, fie trăită în mod excepţional într-o experienţă fulgerătoare. În 
schimb, prezentul înseamnă insecuritate. Într-o zi, pe cînd se plimba 
pe străzile Mediolanului în toväräsia unor prieteni, Augustin întîlni 
un cerşetor, beat, „vesel și voios”. Privelistea îl cufundă în melancolie : 
„Căutam noi oare altceva decît să ajungem la acea voiosie lipsită de griji 
la care cersetorul ajunsese înaintea noastră si pe care noi poate că nu 
o vom afla niciodată ? [...] El era plin de voie bună, eu — de frămîntări; 
el era fără grijă, iar eu, nelinistit”#. Această neliniște este condiţia 
normală a omului de la prima cădere în păcat. Și nimic nu este mai 
primejdios pentru mîntuire decît sentimentul înşelător de securitate. 
Tot în Confesiuni, Augustin remarcă : „Trîndăvia se preface că doreşte 
odihna”#!, Mai tîrziu scrie: „Nimeni nu trebuie să se creadă în sigu- 
rantä în viaţa aceasta pe drept numită o neîncetată ispită”12. Sentintä 
pe care, la sfîrșitul secolului al XVI-lea, Pierre de l’Estoile o va comenta 
astfel: „De vreme ce restriştea este ca sarea vieţii noastre, se înşală 
oricine doreşte să fie scutit de nenorociri”*. Pentru Sfîntul Augustin, 
pelerinajul nostru pe pămînt trebuie să se petreacă sub semnul vegherii, 
nu sub acela al securităţii, aceasta din urmă datorîndu-se cel mai 
adesea „toropirii cugetului”#. „Nimeni nu este în siguranţă printre 
aceste bunuri [pämintesti], pe care le poţi pierde fără voie.”# ,Nelinistea” 
în viaţa pămîntească ne este necesară, căci ea ne îndeamnă să năzuim 
la „plinătatea păcii ceresti”#. Nu poate exista pe pămînt o pace deplină, 
căci „trebuie să ţinem necontenit piept păcatelor, în încleștări primej- 
dioase, și nimeni nu poate ieși biruitor stînd într-o zăbavă lipsită de 
griji [securo otio]. Unul dintre primii abati de Clairvaux scria, reluînd 
cuvintele Sfintului Bernard: „Sfinţii Părinţi, strămoșii noștri, îşi clädeau 
mănăstirile în văi umede și rîpoase, pentru ca, adeseori bolnavi și cu 
moartea dinaintea ochilor, călugării să nu trăiască fără grijä”#. 
Acelaşi refuz augustinian al securităţii rămîne prezent în Cugetările 
lui Pascal, unde se combină cu o critică a cunoașterii moștenită de la 
Montaigne. În afara credinţei nu dispunem de nici o ,sigurantä” a 
adevărului. Nu avem nici măcar posibilitatea de a deosebi între ele 
veghea și somnul. „[...] Nimeni nu poate avea, în afara credinţei, 
siguranţa că veghează sau doarme, dat fiind că, în timpul somnului, 
ti se pare că stai treaz [...], astfel încît, cum jumătate din viaţă ne-o 
petrecem dormind, după cum înșine mărturisim sau oricum ni s-ar 
părea, nu avem nici o idee despre adevăr, toate simtämintele noastre 
fiind atunci numai iluzii. Cine ştie dacă cealaltă jumătate de viaţă, 

cînd ni se pare că stăm de veghe, nu este un alt somn, puţin altfel decît 
primul si din care ne trezim cînd ni se pare că dormim ?”% Această 
întrebare paradoxală ne lasă pradă disconfortului intelectual: pîinea 
cea de toate zilele a omului este nesiguranța. Chiar din secolul al XV-lea, 
un gentilom din Bourgogne își alesese următoarea deviză : „De nimic 
nu sînt mai sigur decît de nesiguranţă”50. 

Vom găsi oare un elogiu al „siguranţei” la Sfîntul Toma d'Aquino, 
spirit senin prin excelenţă ? Nu vom constata decît că marele învăţător 
simplifică mult psihologia omenească declarînd că „nu există decît 
patru pasiuni de căpetenie : bucuria şi tristeţea, speranța şi teama”°!, 
şi că nu prea dă atenţie sentimentului — şi nevoii — de securitate. Mai 
mult, el atribuie securităţii conotaţii mai degrabă negative : 


„Obiectul speranţei este un bine pe care am vrea să-l obținem; al 
securităţii, un rău pe care am vrea să-l evităm. Securitatea pare așadar 
mai curînd opusă temerii decît legată de speranţă. Pe de altă parte, dacă 
securitatea înrîureşte nepăsare, e pentru că släbeste sentimentul de 
dificultate : în același timp, pornirea proprie speranţei scade. Căci, dacă 
eliminăm orice teamă că vom întîmpina piedici, nu prea mai vedem ceea 
ce ni s-ar părea anevoios”52, 


Dar nu cumva sentimentul de securitate — acea „încredere sigură” 
despre care vorbea Vaugelas — înseamnă mai mult decît lipsa temerii ? 
După cum remarca, în ediţia pe care am consultat-o, însuși tradu- 
cătorul lui Toma d'Aquino (Summa Theologiae), „nu orice securitate, 
sau siguranţă, duce neapărat la nepăsare, ci numai aceea care minimali- 
zează dificultăţile, slăbind în egală măsură speranţa, căci dificultăţile 
alimentează speranţa, sau cel putin o pun la încercare”. Tendinţa de 
a împinge securitatea spre nepăsare si de a-i sublinia laturile peri- 
culoase s-a dovedit greu de învins. Bossuet scrie, în legătură cu Luther: 
„In ciuda convingerii cu care credea în iertarea păcatelor, spunea 
întruna că există o anume stare primejdioasă a sufletului, pe care o 
numeşte securitate”54. Predicile din secolele XVI-XVII, fie catolice, fie 
protestante, sînt pline de avertismente în acest sens. „Desfrînările lui 
Solomon, scrie Massillon, oferă prilej de hulă si de batjocură nelegiuitilor, 
şi motive de securitate libertinajului."55 În Scrisori ale martirilor, 
J. Bradford (1555) înfierează de-a valma „slava noastră deșartă, firea 
noastră stricată, lăcomia, lenea, lipsa de grijă [securitatea]"56. Refe- 
rindu-se la anumiţi păcătoşi, arhiepiscopul anglican Sandys (11588) 
constata că aceştia „se scaldă într-o securitate päcätoasä”°?. 

Sentimentul de securitate, care este adesea înșelător, trebuie deci 
privit cu neîncredere. De aici condamnarea chietismului, a cărui doc- 
trină risca să adoarmă vigilenta unor suflete care voiau să se lase 
pradă unei totale pasivitäti graţie căreia Dumnezeu ar putea lucra 
nestingherit în ele. Ridicîndu-se, la rîndu-le, împotriva cäintei nedesă- 
vîrşite (attritio) care, spre deosebire de cäinta desăvîrșită (contritio), 

ne face fätarnici si ne linisteste comod, jansenistii ironizeazä 
„probabilismu!” cazuistilor, care ne-ar autoriza „să-i ucidem pe bîrfitori 
cu cugetul liniştit”. „Este oare probabil ca «probabilismul» să liniş- 
tească 7758 

Acest tip de discurs tinde să opună securitatea şi siguranţa. „Neîncre- 
derea este mama siguranţei”, spune o zicală reluată de La Fontaine‘°. 
În actul al treilea din Macbeth, Hecate rostește următoarea sentință 
categorică : „Lipsa de griji [securitatea] este dușmanul cel mai aprig al 
muritorilor”. În spatele acestor formule se conturează o anumită 
imagine a omului neliniștit, neobosit si vigilent prin vocaţie. Grăitoare 
este, în acest sens, o scrisoare a lui Estienne Pasquier către domnul 
de Ferrières, care lăudase odihna vieţii la ţară: „Cred, dimpotrivă, că 
cel mai mare bine cu care ne alegem din viaţa la oraș este acela că, 
aici, trăim în neodihnă. Căci dacă minţile noastre au fost făcute după 
chipul şi asemănarea lui Dumnezeu, care lucrează întruna, chiar că nu 
văd de ce ne-am apuca să căutăm odihna”. 

Două concluzii par a se desprinde din cele de mai sus: sentimentul 
de securitate nu a fost întotdeauna „denumit” printr-un cuvînt anume; 
cînd a fost inventat, acest cuvînt, contrar poate așteptărilor noastre, 
nu a fost marcat întotdeauna de conotaţii pozitive pe scara de valori 
a culturii scrise. Ca dovadă, soväielite lui Spinoza în această privinţă. 
În Scurt tratat despre Dumnezeu, filosoful scrie: „Cînd sîntem siguri 
că am ajuns la binele presupus, sufletul capătă acea odihnă pe care o 
numim securitate”®?, Această apreciere pozitivă pare confirmată de o 
definiţie din Etica, unde securitatea apare ca „bucuria izvorîtä din 
gîndul unui lucru ce va fi sau a fost şi în legătură cu care nu mai avem 
motive de îndoială”$5. Securitatea calificată drept „bucurie”: formula 
lui Spinoza vine în continuarea unora dintre expresiile folosite de 
Sfîntul Augustin — „lumină dătătoare de siguranţă”, ,voiosie lipsită de 
griji”. Comentariul pe care-l face în continuare autorul Eticii aduce 
însă o corecție acestui elogiu, la fel cum o făcea, în alt sens, autorul 
Confesiunilor : 


„Nu există sentimente de speranţă si de teamă fără tristeţe. Căci 
teama este o tristeţe, și nu există speranţă fără teamă. Ca urmare, 
astfel de sentimente nu pot fi bune în sine, ci numai în măsura în care 
se pot opune exceselor bucuriei. 

Mai mult, aceste sentimente vădesc lipsa de cunoaştere si neputinta 
minții; iată de ce securitatea, disperarea, multumirea și dezamăgirea 
sînt semnele unui suflet neputincios. Căci, deși securitatea si multu- 
mirea sînt sentimente de bucurie, ele nu pot fi precedate decît de tristeţe, 
adică de speranţă si teamă. De aceea, cu cît ne străduim mai mult să 
trăim cäläuziti de judecată, cu atît ne străduim să depindem mai putin 
de speranţă, să ne eliberăm de teamă, să fim, pe cît posibil, stăpîni pe 
soartă și să urmăm în toate faptele noastre sfatul cel sigur al Ratiunii”fi. 

Iată un ideal ciudat: să träiesti fără speranţă si fără teamă, si să 
vrei să nu mai încerci sentimentul de securitate, care dovedește, alături 
de disperare, mulţumire si dezamăgire, ,neputinta” noastră sufle- 
tească. Să remarcăm, de asemenea, lumina defavorabilă în care este 
înfățișată speranţa : „Astfel de sentimente [teama și speranţa] nu pot 
fi bune în sine [...]”. Această opinie critică vine să confirme o apreciere 
räuvoitoare a speranţei, formulată de Pierre Charron: ,Dorintele si 
poftele se încing si cresc din pricina speranţei, care înteteste cu adierea-i 
blîndă dorinţele noastre nebunesti, ne aprinde în minţi un foc cu fum 
gros, care ne orbește înţelegerea și, purtînd cu el gîndurile noastre, le 
ţine atîrnate printre nouri [și] ne face să visăm, treji fiind”$5. 

Astfel de formule îl uimesc pe cititorul de azi, deprins să dea un 
conţinut pozitiv unor cuvinte ca „securitate” şi ,sperantä”. Uimirea ne 
ajută să ghicim distanţa parcursă, în această privinţă, în ultimele 
secole ale istoriei noastre. Căci, dacă, pentru a ne completa informa- 
tiile, vom deschide dicționarele franceze de altădată și alte lucrări cu 
caracter lingvistic, vom constata că sentimentul de securitate este 
pomenit într-un mod echivoc, adesea chiar cu o dominantă negativă. 
Pretutindeni, ca şi la Vaugelas, se insistă asupra ideii că securitatea 
sau siguranţa poate fi „întemeiată sau neîntemeiată” : 


Dicţionarul lui Richelet (1680). Siguranţă [sécurité]: „Încredere mare. 
Exemplu: Leul päseste cu siguranţă. — Cei care trăiesc în desfrînare 
încearcă din răsputeri să-și ascundă purtarea, de teamă să nu tulbure 
tihna mincinoasă și siguranţa înșelătoare în care vor să-și ducă zilele. 
(V. Éclaircissements sur la vie monastique [Lämuriri despre viața mănăsti- 
rească]%6.) — Lăudînd prea mult mila lui Dumnezeu, predicatorii îi împing 
pe oameni spre nepăsare și siguranţă”. 


Dicţionarul Academiei [franceze] (ediţiile din 1694, 1718, 1740, 1762). 
Siguranţă [sécurité] : „Încredere lăuntrică, linişte sufletească, întemeiată 
sau nu, într-un moment sau într-o împrejurare în care ar putea exista 
motive de teamă. Exemplu: În mijlocul atîtor primejdii nu te temi de 
nimic. — Siguranţa ta mă sperie. — Dormea în mijlocul dușmanilor cu o 
siguranţă de necrezut. — Cu cugetul pe deplin liniștit [Dans une grande 
sécurité de conscience]. — Datorită încrederii pe care o aveau în generalul 
lor, ostașii dormeau fără teamă [dans une pleine sécurité]”. 


Enciclopedia lui D'Alembert şi Diderot. Siguranţă [sécurité]: „Con- 
vingerea, întemeiată sau nu, de a fi la adăpost de orice primejdie. 
Exemplu : Trăiesc în deplină siguranţă. — Nu există siguranţă pentru cei 
răi. — Eforturile de a-ţi păstra siguranţa în nelegiuire sînt zadarnice : ar 
însemna să fii turbat sau smintit”. 


Surprinzătoare este insistența — de fapt, de sorginte augustiniană —, 
atît în Enciclopedie, cât și în Dicţionarul lui Richelet, asupra legăturii 
dintre nelegiuire și falsa securitate. În general, omul trebuie să evite 
sentimentul de securitate. Pînă şi Montesquieu (care, după cum vom 

aräta, dä statului misiunea de a asigura ,linistea publicä”) atrage 
atenţia asupra prea marii încrederi generate de organizarea socială: 
„În societate nu mă tem de nimic, iar această lipsă de grijă [sécurité] 
îmi devine fatală ; am de a face cu dușmani ascunși care mă înconjoară 
si ale căror lovituri sînt cu atît mai sigure cu cît sînt date de aproape”. 
Chiar şi în ediţia a cincea (1884) a Dicţionarului de sinonime întocmit 
de B. Lafaye, la articolul Confiance — sécurité („Încredere — siguranţă”), 
termenul sécurité este ilustrat de două exemple negative: „Vor crede 
că pot fi liniștiți în ceea ce-i priveşte, și că pot trăi în deplină siguranţă 
în mijlocul atîtor motive de teamă” (Bossuet). — „Încrezători în forțele 
lor, cartaginezii au înaintat în neorînduială [...]. Au fost puși pe fugă. 
Întorcîndu-se în tabără, nu s-au gîndit că ar putea fi atacați; iar din 
această siguranţă li s-a tras pieirea” (Condillac). În schimb, dacă 
deschidem Marele dicţionar enciclopedic Larousse în zece volume, din 
anii '60, constatăm că „securitatea” [sécurité] este definită exclusiv în 
termeni pozitivi: „Situaţia cuiva care nu este ameninţat de nici un 
pericol ; starea sufletească ce rezultă de aici”. 


„Buna ocîrmuire” 


Discursului predominant negativ asupra sentimentului de securitate, 
i s-a adăugat însă un altul care, invers, a acordat o tot mai mare 
importanţă nevoii oamenilor de a-și proteja existenţa și libertatea eu 
ajutorul statului, legii si a unei bune „poliţii”. La început, adică. la: 
Platon si Aristotel, această nevoie este pomenită discret si voalat. 
„O cetate, citim în Republica, se naşte, după cîte cred, deoarece fiecare 
dintre noi nu este autonom, ci duce lipsă de multe.” Cum nevoile 
fundamentale ale omului sînt mai întîi asigurarea hranei, apoi nevoia 
de locuinţă, apoi cea de îmbrăcăminte, numai strîngerea laolaltă a mai 
multor indivizi permite însumarea competenţelor și reciprocitatea servi- 
ciilor$”. Vedem deci că nevoia de securitate individuală si colectivă nu 
figurează pe această listă. Mai mult, în Legile, Platon evocă în mod 
idilic situaţia supravietuitorilor potopului: „Fiind singuri, oamenii se 
iubeau între ei si aveau grijă unii de ceilalţi. [...] Foarte puţini dintre 
ei erau săraci, şi de aceea nimic nu-i mîna spre dezbinare”8 
Pornind, la rîndu-i, de la ideea că omul este un „animal civic”, 
Aristotel este de părere că, luînd naștere, societatea îndeplineşte „dorinţa 
firii”. Societatea le permite indivizilor asociaţi între ei să devină auto- 
nomif?. Analiza concordă cu cea făcută de Platon. Totuşi Aristotel, e 
drept că fără a insista, adaugă la această nevoie nevoia de siguranţă : 
„[...] Interesul comun ne adună laolaltă, [...] şi fiecare poate astfel trăi 
mai bine. Acesta este deci principalul nostru scop, comun tuturor si 
fiecăruia în parte. Oamenii se strîng laolaltă fie și numai pentru a se 

şti în sigurantä”". Si Platon, si Aristotel arată că, o dată ce societatea 
a luat fiinţă, „cel mai mare bine” este, pentru membrii ei, acela că au 
parte de „pace” (sufletească) si de „bunătate reciprocă””!. În ciuda 
acestor declaraţii, locul pe care-l ocupă nevoia de securitate în tratatele 
politice ale celor doi gînditori greci este modest. Aceeași remarcă poate 
fi făcută si în legătură cu Summa Theologiae a Sfintului Toma d'Aquino. 
Acesta admite, ca şi Isidor din Sevilla”? că legislaţia a fost inventată 
pentru ca „nevinovăția să fie în siguranţă în mijlocul răufăcătorilor”. 
El însă consideră că principala menire a legislaţiei este aceea de a-i 
struni pe oameni și de a-i călăuzi spre virtute. Folosul moral este 
privilegiat în dauna obiectivelor practice, aspiraţia fundamentală la 
linişte individuală şi colectivă neprilejuind dezvoltări nuantate. 

În schimb, binefacerile pe care le aduce securitas sînt explicitate în 
mod pedagogic de Ambrogio Lorenzetti, pe zidurile palatului comunal 
din Sienna. Executînd comanda primită (pe la 1337) din partea „Celor 
Nouă” care conduceau republica, artistul a înfățișat cu mestesug si 
metodă rezultatele unei „bune ocîrmuiri”. Securitatea evocată dom- 
nește deopotrivă înăuntrul cetăţii și în împrejurimi. Zidurile orașului 
asigură liniștea. Pe străzi si în pieţe, bărbaţi, femei și animale merg 
fără grabă; lumea are timp să stea de vorbă; nişte fete däntuiesc în 
sunet de tamburină. În partea rurală a compoziţiei, tarinile sînt frumos 
rînduite, recolta s-a încheiat, animalele cară în spinare sacii doldora 
de roade. O legendă ne lämureste: 


„Netemători, oamenii cinstiţi își văd de drum, 
Fiecare cu treaba lui 

Cîtă vreme peste o astfel de așezare 

Va domni această Doamnă [Securitas]”". 


În acelaşi spirit, Vincent de Beauvais arată, în al său Speculum 
doctrinale, că suveranul „trebuie să se îngrijească de toţi membrii” 
colectivitätii peste care cîrmuieşte'f, iar Egidio Romano (Gilles de 
Rome) (1316) afirmă că „dreptatea împărţită de rege înseamnă pace 
pentru popor şi siguranţă pentru ţară”'5. 

Curînd, gândirea politică va amplifica această temă si va stărui tot 
mai mult asupra nevoii de securitate și asupra necesităţii unor meca- 
nisme de siguranţă. Aici, aportul lui Machiavelli va fi capital. Pentru 
el, raţiunea dintîi si fundamentală a constituirii societăţilor şi oraşelor 
este neputinta oamenilor izolaţi de a rezista semenilor lor: 


„Puţina siguranţă de care au parte oamenii trăind împrăștiați, neputinta 
lor de a rezista izolat — fie din pricina stării în care se află, fie din 
pricina putinätätii lor — atacurilor dușmanilor, dificultatea de a se aduna 
în scurtă vreme la apropierea acestora, nevoia atunci de a-și părăsi 
adăposturile, care devin răsplata atacatorilor — toate acestea îi îndeamnă 
pe cei dintîi locuitori ai unei ţări să-și construiască orașe spre a scăpa 
de toate aceste primejdii”76. 

Se pune astfel cu claritate problema raportului dintre ,securitate” 
şi ,fortä”77, si se formulează ideea fundamentală că „în starea naturală 
[...], grija de căpetenie a fiecăruia este securitatea”'5. Contemporan cu 
Machiavelli, Luther subliniază, la rîndul lui, nevoia unei autorităţi 
civile fără de care „nici un om nu ar putea rămîne în tovărășia altuia. 
Ar trebui să se sfisie unul pe celălalt, aidoma animalelor lipsite de 
judecată”. Și reformatorul continuă: 


„Autoritatea civilă] păzește trupul oricărui om, ca să nu-l poată 
sugruma oricine, o păzeşte pe femeia lui, ca să nu o poată înșfăca și silui 
oricine, îi păzeşte copilul, fiica și fiul, ca să nu-i poată răpi sau fura 
oricine, îi păzeşte casa si gospodăria, ca să nu poată năvăli într-însele 
orice nelegiuit, îi păzeşte ogorul, dobitoacele si tot avutul, ca să nu i le 
poată lua cu de-a sila, prăda sau strica oricine”??. 


O jumătate de secol mai tîrziu, Jean Bodin arată și el că statul 
trebuie, în primul rînd, „să-i ţină pe supuși în bună pace si cu prietenie 
între ei. Lucru atît de însemnat, încît unii s-au gîndit că acesta este 
singurul tel pe care ar trebui să-l urmărească legiuitorul”#°. Puțin mai 
tîrziu, în 1625, Grotius definește statul ca fiind „o reuniune perfectă 
de oameni liberi, asociaţi spre a se bucura de ocrotirea legilor şi pentru 
folosul obştesc”, societatea neputînd dăinui decît „prin dragoste şi prin 
ocrotirea reciprocă a părţilor ce o alcätuiesc”#!. Aceste constatări si mai 
cu seamă analizele lui Machiavelli stau la originea gîndirii politice a 
lui Hobbes. Acesta este de părere că, în stare naturală, omul este lup 
pentru om, iar funcţia și justificarea statului rezidă în protecţia pe care 
o acordă fiecăruia împotriva semenilor săi. Autorul Leviatanului scrie : 


„Funcţia suveranului [indiferent dacă este vorba de un monarh sau 
de un organ colectiv] constă în scopul pentru care i s-a încredinţat 
puterea suverană, adică în grija pentru siguranța poporului [...]. De 
reţinut că prin siguranță nu înţeleg simpla ocrotire, ci toate acele satis- 
factii ale vieţii de care oricine poate avea parte prin propria-i strädanie, 
fără a primejdui în vreun fel republica”. 


„Cel mai mare rău” al vieţii este insecuritatea persoanelor şi bunu- 
rilor: iată o scară de valori care se îndepărtează de cea stabilită de 
gîndirea teologică si filosofică asupra afecţiunilor sufletului. 

Grăitor este faptul că Spinoza — ca si Luther — folosea două limbaje 
diferite, după cum vorbea despre Etică sau despre Autoritatea politică. 
În acest al doilea gen de lucrări, el nu minimalizează în nici un fel 
nevoia de siguranţă, deci de securitate, pe care o resimte omul social. 
Spinoza cere atunci „să nu se uite niciodată scopul urmărit de starea 
socială. Acest scop nu este altul decît pacea și securitatea traiului. 
Prin urmare, cel mai bun stat este acela în care oamenii trăiesc în 
concordie si în care legislația naţională este apărată de orice i-ar putea 
aduce atingere”? Deosebind si el două planuri, Montesquieu făcea 

observaţia justă că „libertatea filosofică constă în exercitarea voinţei 
sau cel puţin [...] în impresia că ne exercităm voinţa. Libertatea politică 
constă în siguranţă sau cel puţin în impresia fiecăruia că se află în 
sigurantä”#. La rîndul său, Locke este de acord cu Hobbes în privinţa 
originii si finalităţii societăţii politice si a guvernării, deşi se desparte 
ulterior de el: 


„Chiar dacă [omul liber] are atîtea drepturi în starea naturală, el nu 
se poate bucura de ele decît în foarte mică măsură, riscînd neîncetat ca 
alţii să i le încalce [...]. Asta îl îndeamnă să renunţe la această condiţie, 
liberă, desigur, dar plină de spaime și de primejdii. Nu e deci de mirare 
că el cere si consimte să se asocieze cu alți oameni, gata fntoväräsiti sau 
care au de gînd să se întovărășească, spre a-și ocroti reciproc viețile, 
libertăţile si avutul...»54. 


O analiză asemănătoare face și Bossuet — dovadă că astfel de idei 
constituiau, la vremea aceea, obiectul unui larg consens: 


„[...] Dacă te uiţi la oameni așa cum sînt ei în stare naturală si 
înainte de rînduirea oricărei cîrmuiri, nu vezi decît anarhie, adică la toţi 
oamenii o libertate crudă și sălbatică, în care oricine poate pretinde 
orice si totodată poate contesta orice; unde toţi sînt în gardă si, prin 
urmare, în război necontenit împotriva tuturor [...]; unde nu există nici 
proprietate, nici stăpînire, nici bine, nici tihnă sigură — sau, ca să vorbim 
fără ocoliguri, nici un drept decît dreptul celui mai puternic...”%5. 


Parcă am citi Leviatanul. 

Pornind de la pesimismul augustinian, care insista asupra decăderii 
omului după săvîrşirea păcatului originar, Bossuet ajungea astfel să 
atribuie societăţii aceeaşi origine ca și Hobbes. Iar apologetica creștină 
din secolul Luminilor îl va urma pe acest tărîm. Monseniorul Lefranc 
de Pompignan arată, în 1765: 


„Cînd [...] patimile dezläntuite, pentru care în zadar vom căuta 
leacuri numai în Natură, au strecurat printre oameni nedreptätile, 
înșelătoriile, silniciile, toate fărădelegile, a trebuit ca mai multe familii 
să se strîngă laolaltă, întru siguranţa persoanelor și avuturilor, sub o 
singură cîrmuire”86 ` 


Lefranc de Pompignan este în acelasi timp un apărător înversunat 
al monarhiei absolute. Poate că de aceea este necesar să facem o 
apropiere între apariția si înrădăcinarea absolutismului si nevoia 
crescîndă de securitate, resimțită cel puțin de elita intelectuală a 
Renaşterii şi a epocii clasice. Reprezentarea principelui în chip de 
Hercule protector nu a fost numai rodul unei propagande venite de 
sus, ci a avut succes tocmai pentru că exista o „cerere de ordine” din 
partea supusilor. José Antonio Maravall a lămurit în mod convingător 
această „frică de frică” din Spania secolelnr YV-XVTI care a determinat 

clasele conducătoare de acolo să dorească o întărire a autorităţii 
suveranului si a statului“. Frămîntările cronice din Castilia si tulbură- 
rile nobiliare de pînă la Regii catolici, revoltele orășenești, chiar şi la 
începutul domniei lui Carol al V-lea, permanenta banditismului, amenin- 
tarea secesiunilor periferice, primejdia pe care o reprezentau moriscii 
generaseră si întretineau o stare de alarmă. De aici, nevoia unei mai 
mari securitäti, deopotrivă juridică si materială, graţie unei legislații 
înăsprite si unei politii mai vigilente, în orașe si pe drumuri: ceea ce 
presupunea o mai mare supunere faţă de suveran. În mintea burgheziei 
de afaceri, prosperitatea si securitatea au început să apară ca indi- 
sociabile. 

Gîndirea politică spaniolă a fost nevoită să ţină seama de această 
näzuintä colectivă. În 1440, cortesurile din Valladolid i-au spus răspicat 
regelui că principala lui îndatorire era să pună capăt disensiunilor 
dinăuntrul ţării. În secolul al XV-lea, Alfonso de Palencia stabileşte o 
strînsă legătură între „securitate și belsugul de lucruri trebuincioase 
traiului”. În același spirit, Hernán Pérez del Pulgar (1531), căruia i 
se datorează o Cronica de los reyes catolicos, declară că, mulțumită 
securităţii garantate de suverani, orășenii şi ţăranii „pot fi numiţi 
stăpîni pe avutul lor”. În secolul al XVI-lea, Juan Sepulveda afirmă că 
„fericirea unui regat” se întemeiază pe pace si belşug. Redactînd în 
1548 nişte „învăţături” către fiul său, viitorul rege Filip al II-lea, Carol 
al V-lea arată că orice monarh trebuie să caute „securitatea, liniștea 
si buna ocîrmuire” a statului său. Mai tîrziu, un cititor al lui Jean 
Bodin, Martin Rizo, întăreşte această idee scriind: „Principele are 
obligaţia de a menţine, prin forţa armelor şi a legilor, securitatea 
persoanelor, avuturilor şi familiilor supușilor săi”. De reţinut că toate 
textele citate folosesc cuvîntul seguridad, termen nou-apărut despre 
care am arătat că se răspîndeşte în Spania la începutul epocii moderne — 
dovadă că răspundea unei nevoi. Această nevoie avea să-i determine 
pe supuși, mai ales pe cei apartinînd claselor înstărite, să se arunce 
în braţele absolutismului. 

Bossuet exprima, desigur, o opinie destul de larg răspîndită atunci 
cînd scria: „Un simplu cetăţean este la adăpost de asuprire și de 
silnicii pentru că are, în persoana principelui, un apărător de neînvins 
si incomparabil mai puternic decît toţi oamenii din popor care ar 
încerca să-l asuprească [...]. Prin menirea lui, principele este așadar, 
pentru orice cetățean, un adăpost împotriva vîntului și vijeliei, o stîncă 
sub care poate afla umbră într-un ţinut sterp şi fiebinte [...]. Sub o 
cîrmuire bine rînduită, văduvele, orfanii, pupilii şi chiar pruncii din 
leagăn sînt puternici. Bunurile le sînt ocrotite”. 

Aceste texte îl obligă deci pe istoric să observe că o trăsătură deloc 
neglijabilă a mentalului colectiv din secolele XVI-XVIII este reflectia — 
mult mai importantă ca altădată — asupra siguranţei persoanelor si 

colectivitätilor, această siguranţă dînd naștere sentimentului de 
securitate în sufletele cetăţenilor. Montesquieu constată că „singurul 
avantaj pe care-l are un popor liber este siguranţa [sécurité] fiecăruia 
că bunul-plac al cuiva nu-i va putea răpi avutul sau viaţa. Un popor 
supus, dar care s-ar bucura de o astfel de securitate, întemeiată sau 
nu, ar fi la fel de fericit ca un popor liber, dacă socotim că moravurile 
lor nu se deosebesc”. Jacques Attali are dreptate cînd scrie că proprieta- 
tea si dreptul asupra proprietăţii constituie o „securitate împotriva 
morţii”. Or, în Occident, în epoca de care ne ocupăm — secolele 
XV-XVIII —, dorinţa de a fi proprietar a crescut, iar proprietatea s-a 
răspîndit efectiv. Trebuie deci să subliniem legătura dintre aceasta și 
nevoia crescîndă de securitate. 

Apologia siguranţei politice ducea, în mod logic, la critica ambițiilor 
de cucerire. Desigur, sînt suverani, sau colectivităţi, pe care îi poate 
cuprinde pofta de dominare si care vor să se impună altora, punînd 
astfel puterea mai presus de securitate. Se întîmplă de asemenea — din 
păcate prea adesea! — ca, sub pretext că vor să trăiască la adăpost de 
primejdii, anumite unităţi politice să încerce să-şi lărgească spaţiul 
sau să-și sporească resursele?!. La Bruyère nu este însă sensibil la 
acest gen de argumente — si, punîndu-se în locul omului oarecare, din 
orice epocă, afirmă: 


„Ajută cu ceva la binele popoarelor și la tihna traiului lor ca principele 
să lărgească hotarele imperiului său pînă dincolo de teritoriile dușmani- 
lor? La ce slujeşte ca el să facă din stăpînirile lor niște provincii ale 
regatului său, și să fie mai tare decît ei în asedii gi în bătălii, iar ei să 
nu se ştie în siguranţă nici în cîmp deschis, nici în cele mai puternice 
cetăţi? [...] Altfel spus, la ce mi-ar sluji, mie și întregului popor, ca 
principele să fie fericit şi copleșit de glorie pentru sine și ai lui, ca ţara 
mea să fie puternică si temută, dacă, trist și neliniștit, as trăi în asuprire 
sau în sărăcie ?”??, 


Montesquieu face un raţionament similar: 


„Spiritul cetăţeanului nu este acela de a-și vedea propria patrie 
înghitindu-le pe celelalte. Dorinţa de a vedea cum orașul tău mănîncă 
toate bogăţiile naţiunilor, de a asista la triumful conducătorilor de oști 
si de a-i urî pe ceilalți regi nu face parte din spiritul cetăţeanului. 
Spiritul cetăţeanului este dorinţa de a vedea ordine în stat, de a afla 
bucurie în liniștea publică, în împărţirea fără greș a dreptăţii, în sigu- 
ranța magistraţilor, în prosperitatea cîrmuitorilor, în respectarea legilor, 
în stabilitatea monarhiei sau a republicii”?3. 


În schimb, este normal ca cetăţenii să se mobilizeze şi să-și sacrifice 
propria viaţă pentru a apăra republica ameninţată sau pe suveranul, 
chiar „slab”, care este „legătura” statului. Siguranţa comună îi obligă 
atunci pe indivizi să se expună la primejdii: acesta este raţionamentul 
făcut de Louys Le Roy într-un Îndemn către francezi [...] de la 1570: 

„Oamenii sînt sociabili; ei încredințează unui principe grija de a 
veghea ca ei să aibă parte de legi bune, dreptate, rînduială, pace și 
negoturi sigure [...]. 

Nu întîmplător, popoarele și orașele își apără și îşi iubesc regii, 
primejduindu-și viaţa şi avutul dacă salvarea conducătorului o cere; şi 
nu din dispreţ de sine sau din nebunie atîtea mii de oameni își riscă 
vieţile pentru un singur cap, iar prin moartea mai multora este salvată 
viaţa unui om adesea bătrîn și slab [...]. 

Ci înseamnă că ţin la siguranţa lor, dacă pentru un singur om trimit 
în bătălie zece legiuni şi merg înainte cu curaj și se expun la lovituri: 
pentru ca steagurile să nu fugă. Căci el este legătura prin care statul 
se ţine laolaltă». 


De secole, legiuitorii si textele ordonantelor afirmau că „politica” 
(sau ,politia”) are menirea de „a-i ţine pe locuitori în pace”, de a 
veghea „ca fiecare să-şi vadă de îndatoriri”%, de a oferi „siguranţă 
oamenilor, bunurilor si mărfurilor”*, de „a asigura odihna cetäte- 
nilor”* şi de a „curăța de frămîntări” oraşele şi satele®, În textele 
elaborate de persoanele însărcinate cu asigurarea ordinii publice, aceste 
consideraţii se doreau în primul rînd practice. Noutatea, mai ales 
începînd cu Machiavelli, constă însă în reflectia asupra necesităţii ca 
individul să fie protejat împotriva violenţei altora. Această reflecţie va 
duce, spre sfîrşitul secolului al XVIII-lea, la două afirmaţii capitale, 
formulate în termeni de „îndatorire” si „drept”. Prima apare în Decla- 
ratia de Independenţă a Statelor Unite (4 iulie 1776), unde stă scris 
că, în condiţiile „unui lung sir de abuzuri si de încălcări ale drepturilor” 
si confruntîndu-se cu un absolutism imposibil de reformat, oamenii au 
„dreptul” si „îndatorirea [...] să-și asigure, prin noi măsuri, securitatea 
viitoare”. Al doilea text este Declaraţia drepturilor omului din 
26 august 1789, care spune, în articolul 2, că „Scopul oricărei asociaţii 
politice este păstrarea drepturilor naturale și imprescriptibile ale omului. 
Aceste drepturi sînt libertatea, siguranţa si rezistenţa la opresiune”100. 

Un proverb francez atestat în veacul al XV-lea constata că „cine nu 
are siguranţă nu are nimic”!0l. La sfîrşitul secolului al XVIII-lea, lungul 
drum de la fapt la drept s-a încheiat. ,Siguranta” ajunge să fie definită 
ca un „drept natural și imprescriptibil” al omului. Sentimentul de 
securitate devine așadar legitim. Înfiinţarea .ulterioară a sistemelor de 

„securitate socială” se plasează în logica acestei recunoașteri pe care 
o precedaseră tatonări îndelungate. 

Epoca noastră a mers și mai departe. În anii '50 ai secolului XX, limba 
franceză a creat neologismele sécuriser („a securiza”), sécurisant („securi- 
zant”), sécurisation („securizare”), intrate rapid în uzul curent pentru 
a exprima acţiunea de a insufla încredere si de a linişti. Apariţia acestor 
vocabule a coincis cu o descoperire din psihiatrie, care a demonstrat 
pe numeroase cazuri că „nevoia de securitate este fundamentală ; [si 
că] fiinţa umană nu se împlineşte în neliniște”!02. Această nevoie este 

deosebit de puternică la copil, care trebuie să găsească la părinţii săi 
afecțiunea, stabilitatea si securitatea ce-i vor îngădui să stabilească 
mai tîrziu, cu semenii lui, în afara cadrului familial, relaţii armonioase, 
lipsite de frică si de agresivitate. Securitatea îi este la fel de necesară 
adultului, pentru care este o condiţie a acţiunii fecunde. Chiar şi o 
acţiune riscantă (ca acelea întreprinse de astronauți sau de alpiniștii 
de performanţă) va avea șanse mai mari de succes dacă va fi pregătită 
cu precizie şi dacă se vor calcula cît mai atent elementele de incertitu- 
dine și pericolele. A risca nu înseamnă a te hazarda. 

Nevoia de securitate — care include protecţia socială şi dreptul la 
muncă — a căpătat o asemenea importanţă în civilizaţia noastră, încît 
a devenit o adevărată obsesie. De aici, exploatarea facilă de către 
mass-media a tuturor spaimelor si nelinistilor. Cel putin în Occident, 
omul modern „nu suportă ca anumite pericole să nu poată fi prevăzute, 
limitate, controlate”l%, Specialiştii tind să creadă că locul pe care-l 
ocupă securizările în viaţa noastră cotidiană este exagerat. După cum 
hiperprotectia familială devine sufocantă si produce, în cele din urmă, 
anxietate, tot astfel înmulţirea măsurilor de asigurare de tot felul 
tinde să înăbușe în adult iniţiativa si creativitatea. Nu avem nevoie 
de o anume doză de insecuritate ca să simţim că trăim ? Și invers, nu 
cumva apăsarea asigurărilor de tot soiul îi incită pe unii — îndeosebi 
pe tineri — să se arunce fără a mai sta pe gînduri în activități primej- 
dioase ? Si mai este o întrebare, la fel de gravă: nu cumva o prea mare 
securitate pune în primejdie libertatea ? 

Aceste întrebări demonstrează, în orice caz, rolul pe care-l joacă, 
printre preocupările noästre, nevoia de securitate — nevoie nu întot- 
deauna proporţională cu situaţiile ce o produc. Raportul Peyrefitte si 
alte analize au ajuns la concluzia comună că sentimentul de insecuri- 
tate este alimentat mai curînd „de o reprezentare subiectivă a crimi- 
nalităţii”104 decît de fapte concrete, si că „sentimentul de insecuritate 
este mai puternic decît starea de insecuritate”19%5. 

Această incursiune în prezent constituie nu atît un mod de a capta 
atenţia cititorului de astăzi, cît o metodă de abordare devenită fami- 
liară istoriografiei contemporane: explorăm trecutul pornind de la 
propriile noastre preocupări. Cercetările actuale asupra psihologiei 
individuale si asupra psihologiei grupurilor din care facem parte ne 
permit să examinăm secolele trecute cu ajutorul unei „grile de lectură” 
de care înaintașii noștri de acum o sută de ani nu dispuneau. Ca în 
toate lucrările mele anterioare, mă voi limita la Occident si la perioada 
secolelor XIV-XVIII — pe care cred că o cunosc cît de cît —, pentru a 
pune întrebările sugerate de ponderea, în viața noastră cotidiană, a 
nevoii de securitate si a securizărilor cărora le-a dat naștere. 

Cum reuşeau strămoșii noștri să se linisteascä ? Cum își dominau. 
fricile? Ce „sisteme de securitate” înjghebaseră? De ce mijloace de 

apărare dispuneau, într-un anume spaţiu si pe parcursul unei felii de 
istorie, împotriva angoaselor individuale si pericolelor colective? Desigur, 
ei nu foloseau cuvinte' ca „a securiza”, „securizare”, „securizant”. Dar 
si ei resimţeau nevoia de a se linişti individual si colectiv. După ce 
psihiatria contemporană a arătat importanţa terapiilor de grup — de 
vreme ce omul este un animal social —, va trebui să regăsim în trecut 
ritualuri colective care exorcizau, deculpabilizau, reconciliau, protejau, 
vindecau. Comparatia cu experienţa noastră de viață mai sugerează o 
întrebare : Erau strămoşii noştri de la începuturile modernităţii mai 
blindaţi decît noi împotriva sentimentului de insecuritate? A crescut 
nevoia de securitate de-a lungul perioadei pe care o vom studia? 
Studiul de vocabular schițat în paginile precedente tinde să răspundă 
afirmativ. Va trebui așadar să verificăm dacă, în limitele cronologice 
si spatiale fixate, vechile dispozitive de securitate au fost întărite si 
dacă au fost create altele noi, atît pe plan individual, cît si la nivel colectiv. 

Putem noi oare astăzi gîndi corect propria noastră nevoie de securi- 
tate, fără să cunoaştem reacţiile de apărare ale înaintaşilor noştri în 
faţa situaţiilor primejdioase și anxiogene? Și nu este pasionant să 
lămurim antecedentele preocupărilor noastre actuale în acest domeniu ? 
Cercetarea mea anterioară asupra fricii şi a fricilor în civilizaţia occiden- 
tală de altădată impunea în mod logic o astfel de continuare comple- 
mentară. Sentimentul de securitate are o istorie care ne poate ajuta, 
pe noi, cei de azi, să ne cunoaștem mai bine. 


Partea întîi 


Rituri pentru liniştea noastră 


Capitolul I 


Binecuvîntări 


Un dosar insuficient exploatat 


O recentă si minuțioasă reconstituire a vieţii cotidiene din Megève pe 
la 1820-1830 ne îngăduie să plasăm în calendarul anual riturile ce 
urmăreau ocrotirea sănătăţii si a vieţii materiale, celebrate pe atunci 
în această comună din Alpi!: 


17 ianuarie : sărbătoarea Sfîntului Anton. Liturghie specială pentru 
vite. Țăranii aduc la slujbă sare, cînepă, ovăz si chiar ceapă, care 
sînt binecuvîntate de cler. 

2 februarie : Binecuvîntarea lumînărilor. Preoţii binecuvîntează lumî- 
nările pe care fiecare familie a avut grijă să si le procure. Lumînările 
vor fi aprinse în caz de doliu, dar şi pe timp de furtună sau în orice 
altă împrejurare neliniştitoare, îndeosebi în caz de boală. 
Începutul primăverii: chetă în diferite dijmării' ale parohiei. Din 
banii strînsi se vor plăti slujbe menite să aducă recolte bogate si 
să-i păzească pe credincioși de incendii. 

Îndată după Duminica albă (prima duminică după Paşte): încep 
muncile cîmpului. După ce înfige în pămînt brăzdarul plugului, 
ţăranul îngenunchează, rostește cu glas tare Tatăl nostru si Bucură-te, 
Marie, şi încheie rugăciunile cu formula : „Doamne atotputernicule, 
îndură-te si dă-mi binecuvîntarea ta. Ocroteste recoltele noastre si 
päzeste-le de tot răul M. 

În cele trei zile dinaintea Înălţării: au loc rugăciunile si procesiunile 
Rogatiunilor, pentru a chema binecuvîntarea lui Dumnezeu asupra 
roadelor pămîntului și asupra animalelor. 

Ajunul Cincizecimii : fiecare plugar străbate cîmpurile pe care le-a 
semănat si le stropeste cu apă sfinţită. Cel putin o parte din familia 
lui îl însoţeşte rugîndu-se. Tatăl nostru şi Ave Maria sînt urmate 
de invocatia: „Iisuse, Marie, Iosife, binecuvîntaţi-ne recoltele !”. 


În original, dimeries. O notă a autorului precizează că această denumire 


era dată teritoriului de pe care se strîngea dijma (fr. dîme) (n.t.). 

— Chiar a doua zi după Joia Verde (sărbătoarea Trupului si Sîngelui 
Domnului): începe binecuvîntarea päsunilor alpine de către cler, 
preotul si vicarii împărţindu-și teritoriul parohiei. Cu prilejul acestei 
vizite se binecuvîntează cabanele de la munte — în exterior şi în 
interior, inclusiv grajdul —, sarea şi apa care se găsesc acolo, precum 
si turmele si păşunile. Sarea va putea fi eventual dată animalelor 
bolnave. 

— 24 iunie „în zori de zi”: culegerea celor șapte plante cu proprietăţi 
medicinale — iedera-pämîntului, limba-mielului, sunătoare, verbină, 
salvie, cimbrisor si soc. Dimineaţa, liturghia în cursul căreia se 
oferă clerului miei, pui si iepuri ţinuţi de copii, deasupra cărora 
preotul sau vicarii citesc începutul Evangheliei după loan. 

— Începutul lui noiembrie: binecuvîntarea de toamnă a caselor si a 
recoltelor?. Ceremonialul este același ca si la binecuvîntarea „munţi- 
lor”, care are loc după Joia Verde. 


Această listă, foarte interesantă în sine, necesită două remarce 
complementare : înșiruirea de mai sus nu conţine decît cîteva jaloane 
deosebit de semnificative de pe parcursul unui an obișnuit din viaţa 
locuitorilor din Megève în secolul al XIX-lea. Slujbele de duminică si 
cele ţinute la marile sărbători, rugăciunea în familie seara, recitarea 
de trei ori pe zi a Angelus-ului aduceau și ele liniște și încredere, dînd 
oamenilor de fiecare dată prilejul de a-și reînnoi speranţa că sufletele 
si trupurile lor, animalele si recoltele vor fi ferite de forţele rele. De 
altfel, cînd e vorba de viaţa religioasă de altădată, este greu uneori să 
separi sacrul de profan şi protecţia sufletului de cea a trupului : putem 
demonstra lucrul acesta printr-un exemplu ales dintre miile de cazuri 
asemănătoare. 

În octombrie 1614, facultatea de teologie din Paris a cenzurat o 
operă intitulată Vie admirable de sainte Jeanne de la Croix, religieuse 
du séraphique saint François [Minunata viaţă a sfintei Ioana a Crucii, 
călugăriţă a seraficului sfint Francisc]. Cälugäritele dintr-o mănăstire 
o rugaseră pe superioara lor, „preafericita” Jeanne, să-l implore pe 
lisus Hristos să binecuvînteze mătăniile fiecăreia dintre ele. Și-au 
lăsat toate mătăniile în tabernacul, iar Jeanne a început să se roage. 
În timp ce se ruga, un înger a luat mătăniile, care, atunci cînd Jeanne 
şi-a terminat rugăciunea, erau din nou în tabernacul. În mănăstire s-a 
răspîndit convingerea că, începînd de atunci, haruri deosebite pogo- 
rîseră nu numai asupra fiecărui şirag de mătănii, ci si a fiecăruia 
dintre boabele lor, ba chiar — importanţa atingerii — asupra „tuturor 
boabele care se atinseseră de boabele acestor mătănii binecuvîntate 
prin atingerea mătăniilor, si tot așa la nesfirsit”. Or, aceste haruri 
erau: „1) să-i elibereze pe cei posedati; 2) să stingă incendiile si vîlvă- 
tăile ; 3) să apere de trăsnet, să domolească furtunile, să vindece de 

ciumă, de febră, de paralizie, să scape de soväieli, de neliniști, de 
ispite, de deznădejde, de magicieni si vrăjitori”. Această listă scoate 
la iveală strînsa legătură dintre cererile referitoare la mîntuirea spirituală 
şi cele privind ocrotirea trupească. În același timp, ea permite întocmirea 
catalogului principalelor motive de frică pe care le avea o mănăstire 
de călugăriţe la începutul secolului al XVII-lea. 

Reconstituirea calendarului riturilor securizante dintr-o comunitate 
din Alpi din secolul al XIX-lea ne îndeamnă să deschidem inepuizabilul 
dosar al ceremoniilor, rugăciunilor şi obiectelor sacre utilizate în civili- 
zatia „astăzi pierdută” în scopul îndepărtării amenințărilor si primejdiilor. 
Din capul locului, ne frapează o opoziţie. Astăzi sîntem ocrotiti de un 
mare număr de bărbaţi si de femei. La New York, 2.000 de „îngeri 
păzitori” îi protejează (cu mai mult sau mai puţin succes) pe utilizatorii 
metroului. În Franţa, în 1984, revenea un poliţist la 262 de locuitori”. 
Dacă am face însă totalul celor care, într-un fel sau altul, lucrează 
pentru siguranţa noastră, pentru sănătatea noastră şi pentru ocrotirea 
bunurilor noastre — în poliţie şi jandarmerie, în trupele de pompieri, 
în domeniul asigurărilor, în profesiile medicale, în spitale, laboratoare 
şi farmacii, în transporturi, în uzine și chiar în atelierele unde se 
fabrică seifuri si sisteme de alarmă — la ce cifră am ajunge? Poate că, 
într-o bună zi, jumătate din populaţia unei țări va lucra pentru pro- 
tectia celeilalte. Odinioară însă, numărul celor care, în principiu, îşi 
apărau semenii de tîlhari, boli și accidente era mic. De aceea, strămoșii 
noştri compensau putinätatea protectorilor de pe pămînt prin înmulţi- 
rea protectorilor cerești şi a riturilor, obiectelor şi formulelor de protecţie. 

Binecuvîntările si conjurările religioase merită așadar din partea 
istoricilor o atenţie deosebită, dată fiind importanţa pe care le-o acor- 
dau strămoşii noștri, dar și pentru că ele puneau toată forţa Bisericii — 
adică întregul ei capital de sacralitate — în slujba oamenilor. Aceste 
rituri se înmulţiseră în decursul secolelor dinaintea Reformei. Desfiin- 
tate mai tîrziu în zonele protestante, ele rămîn numeroase în spaţiul 
romano-catolic, deși mai atent ţinute sub control decît în perioada 
anterioară. 

Clasificările bisericeşti obişnuite fac distincţie între, pe de o parte, 
binecuvîntările rezervate episcopului şi cele săvîrşite de clerul parohial 
şi, pe de altă parte, binecuvîntarea „persoanelor”, a „locurilor” si a 
„lucrurilor”. Aceste categorii nu sînt însă şi cele mai adecvate pentru 
cercetarea noastră asupra nevoii de securitate. De aceea, preferăm 
împărţirea următoare, mai potrivită, credem, pentru ceea ce însemna 
experienţa de viaţă religioasă: 


* La aceeaşi dată, în Anglia era unul la 457 de locuitori; în Suedia, unul la 


406; în RFG, unul la 307. În Europa Occidentală, numai Italia întrecea 
Franţa, cu un poliţist la 222 de locuitori. 

1) formulele care confereau anumitor elemente sau alimente (apä, vin, 
pîine...) si anumitor obiecte (lumînări, tămîie...) o eficienţă aparte, 
astfel încît acestea căpătau, prin gestul Bisericii, puterea de a ocroti 
sau de a tămădui; 

2) binecuvîntările preventive, făcute uneori sub formă de exorcisme si 
menite să protejeze de orice primejdie, prezentă sau iminentă, fiinţe 
si lucruri (oameni, turme, grîne, case, nave etc.); 

3) binecuvîntările, conjurările si exorcismele săvîrşite cu prilejul unor 
ameninţări iminente sau a unor pericole prezente. 


Principala sursă documentară o constituie aici ritualurile — lucrări 
liturgice care cuprind riturile îndeplinite de preoţi în afara liturghiei şi 
a altor slujbe (vecernie ș.a.). Ritualurile arată așadar cum trebuie 
administrate Sfintele Taine, cum se folosesc sacramentaliile”, cum se 
rostesc formulele de binecuvîntare. Aceste lucrări datează din Evul 
Mediu. În Franţa, tipărirea lor a început din anul 1476. În Italia, în 1523, 
apare un ritual romano-venetian alcătuit de dominicanul Alberto 
Castellano și aprobat de către papa Leon al X-lea. Iniţial intitulat 
Liber sacerdotalis, apoi Sacerdotale, volumul s-a bucurat de un real 
succes, de vreme ce a apărut, pînă în 1603, în cel putin douăzeci de ediţii, 
toate tipărite la Veneţia. Cu toate acestea, el nu a fost niciodată 
oficializat de Sfintul Scaun‘. 

Cardinalul Santori a primit din partea papei Grigore al XIII-lea 
însărcinarea de a întocmi un Rituale sacramentorum, care poartă data 
primelor fascicule (1584). În realitate, el a fost tipărit în fascicule 
succesive, între 1584 şi 1602, și nu a fost niciodată publicat oficial. Mai 
există, se pare, douăzeci și şase de exemplare. Pretioasä pentru istorici, 
lucrarea cuprinde o sută douăzeci si una de binecuvîntări, pe cînd 
Sacerdotalul lui Castellano număra doar șaptezeci. Ca reacţie la această 
inflaţie, în Rituale romanum ai lui Paul al V-lea (1614) nu mai apar 
decît douăzeci si nouă. Vom vedea că pînă și ritualurile diecezane care 
se intitulau „române” vor menţine sau vor relua o seamă de binecuvîn- 
tări eliminate de Paul al V-lea. Această mișcare de reintroducere — şi 
chiar de introducere de noi binecuvântări — s-a amplificat în secolul 
al XVIII-lea, mai ales în ritualurile neogalicane din Franţa. De altfel, 
episcopii nu erau obligaţi să adopte ritualul roman. Tot astfel, în ţările 
germane, multe binecuvîntări suprimate de Paul al V-lea s-au păstrat. 

Lucrarea lui Adolf Franz Die kirchlichen Benediktionen (2 vol., 
Freiburg im Breisgau, 1908) dă textul multor binecuvîntări utilizate 
în ţările germane în Evul Mediu, în secolul al XVI-lea si chiar în 


* Termenul sacramentalii [sacramentalia] a fost creat de Petrus Lombardus 
(11160) pentru a desemna o serie de rituri de sfințire instituite sau 
recunoscute de Biserică, pe lîngă cele șapte taine. - 

perioada următoare. Pe lîngă aceasta, o bună sursă de informaţii 
privitoare la binecuvîntările din Imperiu o constituie o compilaţie 
întocmită la sfîrşitul secolului al XVII-lea de către un franciscan din 
Boemia, Bernard Sannig. Acesta a publicat în 1685, simultan la Praga 
si la Köln, un Rituale ecclesiasticum ce cuprindea ,absolutiunile, bine- 
cuvîntările, conjurările, exorcismele [...] etc.” autorizate de ierarhii din 
diferite dieceze. Din păcate, el nu precizează ce anume era acceptat 
într-un loc şi respins în alte părți. Putem totuși presupune că lucrarea 
sa, care mai poartă si titlul de Culegere, inventariază binecuvîntările 
şi conjurările cele mai răspîndite în Imperiu. În 1756, apărea la Köln 
a șaptea ediţie a cărţii. Eu însă am consultat o ediţie italiană, realizată 
la Bassano de către Remondini; alte ediţii au apărut la Veneţia si la 
Roma. Lucrarea, care traducea experienţa de viaţă religioasă din nordul 
şi centrul Italiei, era în foarte mare măsură tributară ritualului lui 
Grigore al XIII-lea”. 


Sfinţirea elementelor şi a obiectelor 


În toate binecuvîntările, stropirea cu apă însemna si aducea ocrotirea 
dumnezeiască. De aici, nevoia ca atît clerul, cît și credincioșii să aibă 
oricînd la dispoziţie apă sfinţită, utilizabilă nu numai la liturghiile 
obișnuite, dar şi în caz de primejdie. Rabanus Maurus scria, în 819, în 
De institutione clericorum : 


„Sarea și apa se sfintesc pentru diferite întrebuinţări din partea 
credincioşilor, împotriva vedeniilor iscate de Necuratul, pentru sănătatea 
dobitoacelor, spre a alunga bolile [...]. Căci nici un alt element nu curăţă 
si nu înviorează toate ca apa, de vreme ce, botezați fiind noi întru 
Hristos, prin apă renaștem ca să trăim curätiti. Apă a ieșit din coasta 
lui Hristos si sînge, spre a ne îndemna s-o folosim ca sacrament pentru 


* Se cuvine să aduc aici mulţumiri părintelui P-M. Gy, care a avut bună- 
voinţa de a-mi împrumuta exemplarul său din Rituale sacramentorum al 
lui Grigore al XIII-lea și de a-mi da o serie de sfaturi prețioase ; doamnei 
A. Aussedat-Minvielle, coautoare, alături de J.-B. Molin, a unui Répertoire 
des rituels et processionnaux imprimés conservés en France LRepertoriul 
ritualurilor si procesionalelor tipărite păstrate în Franţa] (CNRS, 1984), si 
a cărei teză de doctorat (2 vol., Paris I, 1987) este intitulată Histoire et 
contenu des rituels diocésains et romains imprimés en France de 1476 à 
1800. Inventaire descriptif des rituels des provinces de Paris, Reims et 
Rouen [Istoria şi conţinutul ritualurilor diecezane şi romane tipărite în 
Franţa între 1476 şi 1800. Inventar descriptiv al ritualurilor din provinciile 
Paris, Reims şi Rouen]; nu în ultimul rînd, îi mulțumesc d-nei N. Lemaître, 
care a avut amabilitatea de a-mi transmite, înaintea publicării, textul 
comunicării sale de la colocviul de la Madrid (1986), „Prier pour les fruits 
de la terre. Pour une étude des bénédictions”. 

orice sfințire gi pentru orice curăţire. lar amestecul de sare sfințită si 
apă vine din voinţa lui Dumnezeu, care i-a poruncit lui Elisei să pună 
sare într-o fîntînă pentru a face sănătoasă apa de la Ierihon. Așadar 
natura sării se înrudeşte cu a apei, iar ele lucrează împreună, apartinînd 
aceluiași element, slujind la fel si avînd același înţeles. Căci apa curăță 
de murdării, iar sarea alungă putreziciunea ; apa aduce curăţenie, iar 
sarea dă naștere sincerităţii; apa înseamnă băutura înţelepciunii, iar 
sarea — grija de a fi prevăzător...”5. 


Acest text pedagogic lämureste utilizarea sacramentaliilor în Biserica 


Catolică. În virtutea unor exemple sau afirmaţii culese din Scriptură, 
acestor rituri li se atribuia puterea de a acţiona deopotrivă asupra 
sufletului si trupului si-de a aduce vindecare, însänätosire sau protecţie 
amândurora. Ritualul de la Lausanne, tipărit în 1500, cuprinde „un 
exorcism si o sfințire a apei” deosebit de revelatoaref, în ciuda greselilor 
gramaticale care îngreunează traducerea: 


* 


„Rugăciune. Dă [Doamne] leacul tău aducător de mîntuire acestei 
făpturi a sării si a apei, ca, pretutindeni unde va fi ea vărsată, să 
slujească la însănătoșirea sufletului si trupului si să nimicească viermii 
şi omizile şi toate vietuitoarele care vatămă roadele pămîntului. Acum 
şi pururea etc. 

[...] Tie, făptură a sării si a apei, îți cer în numele Dumnezeului celui 
Viu, al Dumnezeului celui Adevărat, al Dumnezeului celui Sfint; îţi cer 
în numele lui Dumnezeu care, la început, te-a despărţit de uscat ; îţi cer 
în numele Dumnezeului celui Adevărat care ţi-a poruncit să curgi din 
izvorul cel din rai; îţi cer în numele Aceluia care cu puterea Lui te-a 
prefăcut în vin în Cana Galileii, si a umblat cu piciorul pe mare, si ţi-a 
pus numele de Siloam; îţi cer în numele Aceluia care, cu ajutorul tău, 
l-a vindecat de lepră pe Neeman Sirianul și care, după ce prorocul Elisei 
a turnat peste tine sare, te-a curätit spunînd: «Apă sfintä, apă curată, 
apă care speli de toată murdăria şi de toate păcatele»"; îţi cer în numele 
Dumnezeului celui Viu să te arăţi curată și să nu ţii în tine nici o nălucă, 
ci să lucrezi ca un izvor din care a fost alungat tot răul și ca mîntuire pentru 
credincioşi. Pretutindeni unde vei fi vărsată, pe roade, pe pomi, pe 
hambare și pe case, în ungherele odăilor, pe ogoare, pe zarzavaturile de 
tot soiul, prin grădini, pe bărbaţi si femei, pe turme și pe cai si pe orice 
alt dobitoc folositor ; si pe orice făptură care va gusta din tine să o aperi 
de viermi, de omizi, de șobolani, de șerpi si de toate jivinele care präduiesc 
roadele pămîntului, și să-i fii ei leac și ocrotire pentru viaţă și pentru 
sănătate. Iar diavolul, viermii, omizile si toate jivinele care vatămă 
roadele pămîntului să se ducă pe pustii. Iar pe cît de departe este cerul 
de pămînt, lumina de întuneric, dreptul de păcătos, dulcele de amar, pe atît 
de departe să fie roadele pămîntului de duhul cel necurat, de omizi, viermi, 
șobolani, șerpi şi orice jivină vătămătoare. Ocroteste-i pe cei care vor 
bea din tine și se vor stropi de orice rău pentru bărbaţi, femei, locuri, 


Formula nu apare în IV Regi 5, unde este relatată povestea lui Neeman. 

turme si dobitoace: prin cuvîntul și puterea Domnului nostru lisus 
Hristos, care trăiește și împäräteste cu Tatăl si cu Sfîntul Duh...”. 


În secolele al XV-lea şi al XVI-lea, sfinţirea apei (în care s-a pus 
sare) duminică, înainte de liturghie, căzuse întru câtva în desuetudine, 
deşi ierarhii au încercat să o revalorizeze în cîteva dieceze din Germania 
şi Spania. În schimb, sfinţirea — cel putin a apei — avea loc în fiecare 
an, în anumite ocazii solemne care variau în funcţie de loc. În sudul 
Italiei, de Bobotează, în Germania de Sus — de Sfintul Stefan (26 decem- 
brie) sau de Sfintul Blaziu (3 februarie). La ieşirea de la liturghie, apa 
li se dădea de băut animalelor, uneori chiar găinilor si gîștelor, pentru, 
a le apăra de hoţi. In dieceza Strasbourg, pe la 1500 (pînă în 1590, în 
partea rămasă catolică) exista o sfințire a apei si a sării „care să-i 
apere pe oameni de o moarte neașteptată și pe animale de boli”, şi care 
avea loc de Cinstirea Lanturilor Sfîntului Petru (1 august). În țările 
germane, în momentul izbucnirii Reformei, sfințirea apei se putea face 
şi de sărbătoarea Sfintei Ana (26 iulie) — de aici, termenul „apa Sfintei 
Ana”. Acesteia îi făcea totuși concurenţă „apa Sfîntului Anton”, deosebit 
de utilă în combaterea epilepsiei. Aflăm, din scrierile marelui pre- 
dicator Geiler von Kaisersberg (1510), că în epocă se recurgea la „apa 
Sfîntului Gundbrecht” împotriva mușcăturii de cîine turbat, la „apa 
Sfîntului Petru” împotriva febrei intermitente, la „apa Sfîntului Valentin” 
împotriva epilepsiei. 

O serie de ritualuri germane din secolul al XV-lea mai dezvăluie 
folosirea „apei Sfîntului Albert”, care le ocrotea pe gravidele cărora li 
se apropia sorocul. Una dintre formulele de sfințire a acestei ape 
cuprindea următoarea rugăciune : „Dumnezeule veşnic si atotputernic, 
care ai zidit cerul si pămîntul si ai vrut ca pe pămînt bărbatul să fie 
zămislit din pîntecele femeii, pe Tine te rugăm, primeşte rugăciunile 
noastre şi, după mare mila Ta, sfințește cu binecuvîntarea Ta dumne- 
zeiască această făptură a apei, pentru ca orice femeie însărcinată și 
grea care va bea cu credinţă din apa aceasta sfinţită în numele Tău 
si în numele Sfintei Maicii Tale Maria, şi prin moaştele Sfintului mărtu- 
risitor Albert, să primească prin mijlocirea si puterea lor ajutorul Tău 
şi să fugă de la ea orice durere si orice primejdie atunci cînd va naste”#. 

Astfel de binecuvîntări se făceau de ziua sfîntului, în prezenţa 
moastelor lui. Mai tîrziu aveau să fie folosite apa Sfîntului Vincențiu 
Ferrier, a Sfîntului Ignatiu de Loyola, a Sfintului Vincențiu de Paul etc. 
Dominicanii aveau privilegiul de a sfinţi, în bisericile ce depindeau de 
mănăstirile lor, o „apă a Sfîntului mucenic Petru” — un sfint din ordinul 
lor —, care apăra de boli trupul si sufletul. Cu toate acestea, Biserica 
tridentină a manifestat o anume preferinţă pentru sfinţirea duminicală 
a apei”. Ritualurile din epoca clasică îi recomandă preotului paroh să 
facă această sfințire înaintea procesiunii din cadrul liturghiei dumi- 
nicale, „cu excepţia duminicilor cînd cad sărbători solemne sau la care 

este scos Sfîntul Sacrament”!°. Preotul se ducea la agheasmatar, însoţit 
de un cleric care ducea sarea şi o lumînare aprinsă. În cursul 
ceremoniei, spunea cîteva rugăciuni și rostea formule de exorcizare 
deasupra apei. 

Vinul putea fi si el sfinţit, fie ca atare, fie în asociere cu apa — lucru 
semnalat de nişte ritualuri germane din secolul al XV-lea —, fie împreună 
cu pîinea. Ritualul lui Grigore al XIII-lea adună chiar laolaltă, de 
Sfîntul Blaziu (3 februarie), sfinţirea „pîinii, vinului, fructelor si semințe- 
lor”!!. În ţările germane, vinul sfinţit se numea „vinul Sfintului Ioan” 
(evanghelistul), pentru că era de obicei „exorcizat” cu prilejul sărbătorii 
respective. Un ritual austriac din secolul al XII-lea cuprinde urmă- 
toarea formulă, rostită de preot după un psalm, Kyrie, Tatăl nostru şi 
Crez: 


„Te exorcizez, făptură a vinului, în numele Tatălui, al Fiului si al 
Sfintului Duh, ca să fie izgonit din tine, prin puterea sfintului si a 
Domnului nostru, tot ce este vătămător si potrivnic mîntuirii oame- 
nilor [...]. 

[Doamne,] spulberă viclesugurile diavolului celui mincinos, vräjmasul 
neamului omenesc. Revarsä-ti binecuvîntarea si puterea peste această 
băutură, prin mijlocirea sfintului tău apostol si evanghelist Ioan. Curät-o 
de orice otravă, alungă-i puterile aducătoare de moarte, goneste din ea 
toată răutatea si dă-le celor ce vor bea dintr-însa ochi să te vadă, urechi 
să te audă, inimă să-ți priceapă măreţia. Prin rugile si vrednicia sfinţilor 
tăi, päzeste-i pe ei de tot răul si du-i în împărăţia ta de slavă, unde este 
pace și bucurie, în vecii vecilor”!?. 


Formule de acest gen se regăsesc în multe ritualuri germane din 
secolul al XV-lea şi din prima jumătate a secolului al XVI-lea. Minunea 
din Cana și Cina cea de Taină veneau în chip firesc în sprijinul unor 
rugăciuni care cereau vinului sfinţit să izgonească toţi dușmanii „văzuţi 
si neväzuti” si să-i păzească pe credincioși de „bolile care ucid trupul 
si sufletul”. „Sfinţirea vinului în cinstea unui sfint întru ocrotirea 
bolnavilor” apare în Franţa, îndeosebi în ritualurile din Genăve-Annecy 
(1612), Besangon (1619), Chartres (1627, 1639, 1640), Orleans (1642), 
Meaux (1645), Périgueux (1651), Chalon-sur-Saône (1653), Clermont 
(1656), Lyon (1692), Boulogne (1750)!'5. 

Că în mintea clerului si a credincioşilor exista un soi de echivalență 
între apă si vin ne-o dovedește faptul că, uneori, bolnavilor li se dădea 
să bea fie apă, fie vin, în care stătuseră fragmente din Sfînta Cruce!{. 
În acelaşi spirit, ritualul de la Bourges din 1612 cuprinde o „sfințire 
a pîinii, vinului și apei pentru bolnavii cărora li s-au făcut farmece, sau 
bîntuiţi, sau demonizati”!5. În ţările germane exista şi datina de a-i 
duce pe copii la biserică după cîteva zile de la botez. La sfirsitul 
slujbei, preotul umezea buzele bebeluşului cu vinul care, după împărtă- 
sanie, folosise la curățirea caliciului. „Primeşte această ablutiune, se 

spunea în rugăciunea înscrisă în ritualul de la Spire din 1512, întru 
mântuirea sufletului si trupului täu.”!$ Această practică era cu sigu- 
rantä o rămăşiţă a vechii împărtășiri a copiilor în momentul botezului, 
obicei larg răspîndit pînă în secolul al XII-lea. 

Să mai amintim că atît ritualul gregorian de la Roma, cît şi o seamă 
de liturghiere şi breviare din Răsărit şi din Occident din secolele IX-XI 
mentionau o binecuvîntare a „strugurilor noi”, atestată apoi în multe 
dieceze din Germania și din Franţa, printre care și dieceza Paris. Ea 
se desfășura în general pe 6 august, de Sfîntul Sixt, zi în care, începînd 
din 1457, se präznuieste si Schimbarea la față!”. Acolo unde ceremonia 
s-a păstrat, după ce papa Paul al V-lea a eliminat-o din ritualul roman, 
autorităţile au precizat că zeama stoarsă din struguri trebuia ameste- 
cată în caliciu cu vinul nebinecuvîntat încă. Unele binecuvîntări ale 
strugurilor noi aveau loc de Aflarea moastelor Sfintului Stefan (2 august) 
sau de Sfîntul Oswald (5 august). La Lyon, în secolul al XVII-lea, 
ceremonia a rămas celebrată în ziua de Schimbarea la fatä!8. 

Există o apropiere între aceste binecuvîntări ale vinului si stru- 
gurilor si binecuvîntarea împreună a vinului si a pîinii care, îndeosebi 
în Franţa, Anglia si Italia secolelor XIII-XV, avea loc la sfîrşitul slujbei 
de cununie sau după binecuvîntarea patului nuptial. 

Pîinea făcea şi separat obiectul unor binecuvîntări care adeseori 
comemorau minunea manei date în pustiu sau pe aceea a înmulţirii 
pîinilor de către lisus. Unele ceremonii se ţineau de Sfintul Blaziu 
(3 februarie), caz în care pîinile sfintite urmau să fie folosite la vindeca- 
rea bolilor de gît. Altele aveau loc de Sfinta Agata (5 februarie) — obicei 
foarte răspîndit în Germania, mai ales începînd din secolul al XVI-lea. 
„Pîinea Sfintei Agata” se folosea cu precădere împotriva focului. 

O liturghie de binecuvîntare a pîinii împotriva „fierbinţelii si a 
bolii” figurează si în ritualurile de la Chalon-sur-Saône (1653), Langres 
(1679), Lyon (1692). Binecuvîntarea pîinii în ziua de Sfîntul Blaziu, 
deci împotriva durerilor de gît, era prevăzută în ritualurile de la Rodez 
(1603), Vabres (1611), Genève-Annecy (1632), Clermont si Elne (1656). 
Diecezele Genève-Annecy (1632), Clermont (1656 si 1733), Basel (1665) 
si Lyon (1692) recurgeau si la o binecuvîntare a pîinii în ziua de Sfînta 
Agata, „împotriva primejdiei focului”!. Ritualul de la Lyon din 1692 
cuprinde nu mai puţin de patru binecuvîntări ale pîinii : două obișnuite, 
una a pîinii pentru bolnavi si pe cea a „pîinii Sfintei Agata”20. Cîteva 
ritualuri menţionează, în plus, o binecuvîntare a pîinii (si a celorlalte 
alimente) ce trebuie date animalelor bolnave de „molimă”?!. 

În Renania şi Țările de Jos, „pîinea Sfîntului Hubert” se folosea 
împotriva muscäturii de cîine turbat. Să mai reținem că, în regiunile 
în care se așezaseră eremiti augustinieni, se răspîndise o binecuvîntare 
a „pîinii Sfintului Nicolae din Tolentino”. Mort în 1305, acesta apar- 
tinuse aceleiași congregatii. Pe cînd era bolnav, i s-a arătat Fecioara 

Maria si aläturi de ea, Sfintul Augustin. Fecioara i-a poruncit sä 
mänînce dintr-o pîine pe care o femeie tocmai o făcuse, iar el s-a însă- 
nätosit pe dată. Nicolae din Tolentino a fost canonizat în 1447, iar 
sărbătoarea lui, de la 10 septembrie, a prilejuit binecuvîntarea de pfini. 

O Benedictio panis sancti Nicolai de Tolentino de la sfirsitul seco- 
lului al XV-lea (sau din 1500) face următoarea recomandare: „Dacă 
este cineva bolnav, să ia o bucăţică din pîinea aceasta, s-o pună într-un 
vas cu apă, să spună de cinci ori Tatăl nostru si de încă cinci ori Ave 
Maria, şi să facă o făgăduială după cum îl va îndemna cugetul. Dacă 
bolnavul este un copil, mama lui să facă același lucru, trei zile la rînd 
si pe nemîncate. Dacă cineva vede că i-a luat foc casa, să ia cu evlavie 
o bucăţică din pîinea aceasta şi s-o arunce în foc, cu evlavie, întru 
cinstirea Sfîntului Nicolae. Biserica îngăduie toate aceste rituri, pentru 
că multe astfel de minuni s-au văzut la curia romană si în alte părţi 
ale lumii”. Un document din secolul al XVII-lea dă aceleași sfaturi, 
adäugînd că, dacă cineva este prins într-un naufragiu, să arunce pîinea 
Sfintului Nicolae în apa mării, „cu evlavie”25. 

În Culegerea [Collectio] lui Sannig, binecuvîntarea pîinii Sfintului 
Nicolae din Tolentino este extraordinar de lungä?#, dovadă indirectă a 
importanţei ei pentru credincioşii de altădată. Ceremonia cuprindea 
recitarea a două imnuri si a cinci rugăciuni, precum si lectura unor 
fragmente din Cartea Regilor și din Evanghelia după Ioan. Una dintre 
rugăciuni îi cerea lui Dumnezeu ca, prin mijlocirea sfîntului, să dăru- 
iască viaţă veșnică acelora care vor mînca din pîine „cu vrednicie”, si 
să-i apere de orice otravă și de orice „le-ar putea aduce moartea”. 
Rugăciunea următoare, adresată Creatorului, spunea: „Te chemăm 
într-ajutor. Căci, numai si la auzul numelui tău, șarpele se potoleste, 
balaurul fuge, năpîrca amuteste, toate jivinele veninoase se tem — 
chiar si tîrîtoarele cele mai puternice si mai primejdioase —, iar rădă- 
cinile potrivnice sănătăţii oamenilor se usucă”25. Aceasta dovedește că, 
în secolele al XVII-lea și al XVIII-lea, pîinea Sfîntului Nicolae era 
folosită îndeosebi pentru a contracara efectul otrăvurilor şi al veninului. 

Pentru a beneficia de un ajutor dumnezeiesc nu era însă nevoie să-l 
invoci pe sfint sau să aduci de la biserică pfinile binecuvîntate duminica. 
La Marsilia, în secolul al XVII-lea, se credea că pfinile coapte pentru 
Crăciun rămîn bune timp de cel puţin un an, puterea lor ocrotitoare 
actionînd în tot acest răstimp. Cum anume, ne lämureste preotul 
François Marchetti, care face o corelaţie între pîini si lumînări : 


„Este o urmare a binecuvîntărilor pe care această noapte sfintä le 
revarsă nu numai asupra pîinilor, ci asupra a tot ceea ce se pune pe 
masă în seara de Ajun. De aceea, poporul păstrează cu grijă resturile, 
pentru a le folosi, la nevoie, împotriva căzăturilor copiilor mici, a spaimei 
pricinuite de tunete sau trăsnete, si a furiei valurilor, în vreme de 
furtună sau de vijelie. Marinarii noștri nu se îmbarcă mai niciodată fără 

să-și ia din acestea la ei, spre a le arunca în apă, dacă marea este 
nemaipomenit de zbuciumată. Pescarii de pe la noi, așijderi: iar unii 
dintre dînsii mai folosesc şi mucuri de lumînări arse în seara de Ajun, 
pentru a potoli vînturile si furtuna ; ceea ce Dumnezeu, binecuvîntîndu-le 


credinţa, îi ajută să izbutească după cum își doresc”#. 


Marchetti lasă să se înţeleagă că, printre obiectele înzestrate cu 
putere prin liturghie se numără, evident, lumînările — de unde şi 
binecuvîntarea stupilor şi albinelor —, ale căror flacără și lumină se 
credea că îndepărtează uneltirile diavolesti. Sfintite, fie de Binecuvin- 
tarea lumînărilor, fie a doua zi, de Sfîntul Blaziu, fie în orice alt 
moment al anului?” — căci lipsirea caselor de o astfel de protecţie ar 
fi fost o imprudentä —, lumînările aduse la biserică de credincioși erau 
luate apoi acasă. În caz de boală sau de furtună, sau dacă exista teama 
unor „urgisiri” din partea „duhurilor necurate”, lumînările erau lăsate 
să ardă pînă la trecerea primejdiei. Lumina lor îi veghea și pe cei care 
trăgeau să moară. 

Binecuvîntarea lumânărilor este atestată în Biserica din Occident 
începînd cu secolul al X-lea??. Dată fiind evidenta cerere a populaţiei, 
toate ritualurile din epoca clasică includ o „sfințire a lumînărilor în 
afară de ziua Binecuvîntării lumînărilor”. Cea cuprinsă în ritualul lui 
Paul al V-lea, reluată de Sannig, ne dezvăluie temerile și primejdiile 
pe care voia să le risipească: 


„Rugilor noastre răspunzîndu-le, binecuvîntează, Doamne, lumînările 
acestea si, prin puterea sfintei tale cruci, revarsă asupră-le binecuvîn- 
tarea cerească, cele ce le-ai dăruit neamului omenesc ca să alunge 
întunericul. Și prin semnul sfintei tale cruci [de remarcat repetiţia], să 
fie ele binecuvîntate, ca, pretutindeni unde vor fi aprinse sau puse, să 
împrăștie si să cutremure pe căpeteniile întunericului. Și să fugă acestea, 
înspăimîntate, cu toţi dregătorii lor, departe de casele de aici, si să nu 
mai cuteze a-i urgisi și munci pe robii tăi...”%0, 


Ce se întîmpla însă dacă, acasă, rezerva de lumînări sfintite se 
termina, iar credincioșii aveau urgent nevoie de pretioasa lor lumină — 
de exemplu, în caz că cineva era pe moarte? François Marchetti ne 
dezvăluie posibilitatea binecuvîntärii în pripă a unor lumânări făcute 
de femei — însărcinate, prin tradiţie, să se ocupe de riturile funerare —, 
posibilitate pe care o aprobă (la fel cum aprobă si binecuvîntarea 
pîinilor de Crăciun): 


„Întrucît toate binecuvîntările se fac în numele Tatălui, al Fiului si 
al Sfîntului Duh, iar femeile care stau la căpătîiul celor aflaţi pe moarte 
nu au nici timp, nici dreptul de a rosti rugăciunile folosite de Biserică, 
pentru a binecuvînta lumînările de care se slujesc în atare împrejurări, 
le sting suflînd în ele, apoi le aprind de trei ori, pentru a deosebi astfel cele 
trei persoane ale Preasfintei Treimi, pe care o invocă prin această ceremonie 

si pe care o recunosc drept adevăratul izvor al oricărei binecuvîntări și 
al oricărei lumini. Prima oară cînd aprind lampa sau lumînarea, spun 
«În numele Tatălui» ; apoi o sting şi o aprind iar, spunînd «Și al Fiului»; 
apoi iarăși o sting și o aprind, a treia oară, încheindu-și binecuvîntarea 
cu cuvintele «Și al Sfintului Duh». După care, cu lumina aceea îl bine- 
cuvîntează pe bolnav la fel cum facem noi, preoţii, cînd, aflîndu-ne la 
căpătîiul muribundului, vedem că-și va da sufletul. Asa fac ele, socotind 
că focul de la lumînarea cu pricina a primit, prin invocatia si ceremonia 
aceea, un soi de sfinţenie, pe care o poate dărui și lucrurilor pe care 
vrem să le binecuvîntăm”S!. 


În vechea civilizație, unde lupta cu întunericul si cu amenințările 
lui ocupa un loc atît de important, mai ales iarna, lumînările sfintite 
si lumina lor aduceau liniște si securitate. François Marchetti con- 
semnează că, la Marsilia, „le ţineau aprinse în case toată noaptea de 
Cräciun”*?. 

Sfinţirea sau binecuvîntarea lumînărilor a dăinuit în teritoriile 
catolice pînă nu demult. În schimb, cea — străveche — a tämfiei şi a 
smirnei a fost eliminată din majoritatea ritualurilor din epoca clasică. 
Nu însă din toate, de vreme ce apare în Culegerea lui Sannig, publicată 
la sfîrșitul secolului al XVII-lea? şi tributară, şi în această privinţă, 
ritualului lui Grigore al XIII-lea. Acţiunea tämfiei şi a smirnei era, în 
concepţia oamenilor — si a Bisericii — asemănătoare cu aceea a lumînă- 
rilor, dar punea la bătaie mireasma și simţul mirosului, în locul luminii 
şi văzului. În Germania, în secolele XIV-XV, binecuvîntarea avea loc 
fie de Sfîntul Mihail, fie, tot mai adesea, de Epifania Domnului. Sannig 
nu ştie decît de această din urmă sărbătoare, care amintea de ofrandele 
Regilor magi aduse pruncului lisus. E de presupus că oamenii aduceau 
acasă de la biserică tämîie si smirnă, la al căror parfum recurgeau în 
caz de necesitate. 

O formulă folosită în Germania la sfîrşitul secolului al XIV-lea 
reamintește că Dumnezeu i-a dezvăluit lui Moise importanţa tämfiei 
pentru cult, mirosul ei plăcut fiind un „semn mistic” al bunei miresme 
a virtuţilor. De aceea, preotul cerea ca „dreapta slavei dumnezeieşti” 
să binecuvînteze „făptura tämfiei, a smirnei si a celorlalte miresme ce 
ies din adîncurile cele ascunse ale plantelor”. În secolul al XVII-lea, 
Marchetti explică, în același sens: „Harul binecuvintärii tämfiei [...] 
este acela că îndepărtează de la noi gîndurile necurate si toate ispitele 
diavolesti, că ne umple de bucuria iubirii cerești si de dulceata sfintei 
smerenii a inimii”$5. 

Totuși, si de această dată, atît credincioșii, cît si Biserica oficială 
asociau sănătatea sufletească cu cea trupească. De aceea, formula 
germană din secolul al XIV-lea, asupra căreia vom reveni, îi cerea lui 
Dumnezeu ca, de pretutindeni unde urma să se răspîndească fumul de 
tămîie şi smirnă, duhurile spurcate să fie puse pe fugă, bolile să fie 

alungate, iar sănătatea să revină. „Doamne Atottiitorule, adăuga ea, 
Dumnezeul lui Avraam, al lui Isaac şi al lui Iacov, umple această 
făptură a tămîiei şi a mirurilor cu puterea și tăria miresmei tale; să 
fie ea pentru robii şi roabele tale zid, ocrotire și apărare [subliniem 
această insistenţă securizantă], pentru ca Vrăjmașul să nu intre în 
măruntaiele lor şi să nu se sălășluiască acolo.”* 

Rugăciunea atestată de Culegerea lui Sannig ia forma unui exor- 
cism. Astfel, preotul spune: 


„Te exorcizez pe tine, făptură a aurului, a smirnei si a tämfîiei (cu 
Tatăl, Fiul si Mîngiîietorul) [...] ca să iasă din tine toată înșelăciunea, 
toată amăgirea, toată siretenia diavolească gi să fii leac izbăvitor pentru 
neamul omenesc împotriva capcanelor Vrăjmașului. Iar toţi cei care, 
încrezători în ajutorul dumnezeiesc, te vor avea în locurile lor si în 
casele lor în juru-le [...] să se izbăvească de primejdii sufletești şi 
trupesti gi să fie vrednici a se bucura de tot binele [...]. Iar cei care te 
vor ţine în mîinile lor să fie feriti de orice vătămare si de orice rănire. 
Să izgonească bolile trupului și sufletului si nici o primejdie să nu-i 
amenințe. Si, fericiţi si teferi, să Te slujească pe Tine în Biserica Ta”*?. 


Focul (ca şi contrariul lui, apa) avea reputaţia de a alunga forţele 
ostile omului. Apărută la Sfîntul Mormânt în veacul al VI-lea, binecuvîn- 
tarea „focului nou” avea loc în timpul săptămînii sfinte — cel mai 
adesea, sîmbăta. O dată cu focul erau binecuvîntate ceara, fitilele, 
uleiul si lemnele cu care era alimentat. După ce stingeau focul cel 
vechi în case, credincioşii aduceau de la biserică lumina nouă cu care 
urmau să-şi lumineze si să-şi încălzească locuintele*®. Pe de altă parte, 
a început să se impună tot mai mult binecuvintarea focului cu ocazia 
zilei de 24 iunie. Din vremuri îndepărtate, populaţia aștepta de la 
focul din ziua de Sfîntul Ioan protecţie pentru restul anului. Oamenii 
däntuiau în jurul focului, săreau pe deasupra lui si aduceau acasă 
cenuşa rămasă. 

Protestantismul avea să suprime această sărbătoare. Același lucru 
l-au făcut, în teritoriile catolice, anumiți episcopi. Alţii au menţinut-o, 
încercînd să impună un control asupra ei din partea Bisericii. În acest 
ultim caz, preotul paroh trebuia să binecuvînteze focul în ajun, înainte 
de asfintit. La Tarbes, în 1644, formularul cuprinde numai două rugă- 
ciuni, dar este mult mai dezvoltat în ritualurile de la Toulouse (1782), 
Montauban (1785) şi Rieux (1790), unde este alcătuit din două-trei 
rugăciuni si trei imnuri. Dumnezeu este rugat să binecuvînteze focul 
aprins în cinstea Naşterii Sfîntului loan Botezătorul si să facă astfel 
încît toţi participanţii, iluminati de har, să dobîndească viaţa vesnicä*°. 

Ritualul roman din 1614 avea să renunţe la „binecuvîntarea focului 
în afara sîmbetei sfinte” care, în Rituale sacramentorum al lui Grigore 
al XIII-lea*, apărea sub forma unei rugăciuni — e drept, destul de 
concisă. Aflăm în schimb, mulțumită bogatei Collectio a lui Sannig, de 

existenţa unei lungi binecuvîntări a focului, încă în uz în Germania — 
şi, probabil, si în nordul Italiei în secolele al XVII-lea si al XVIII-lea. 
Recurgînd la similitudini, preotul îi cerea focului care-i pedepseşte pe 
damnati să mistuie uneltirile diavolesti. Rugăciunea lui era deosebit 
de patetică și de impresionantă: 


„Te binecuvîntez, făptură a focului, spunea preotul, si te sfintesc cu 
acela care te-a zidit si care i s-a arătat robului tău Moise în para de foc a 
rugului aprins. Te binecuvîntez, te exorcizez si de conjur, făptură a focului, 
cu acela care face lumea să se zguduie si care le ţine pe toate, ca să-mi 
fii de ajutor împotriva prădătorilor veniţi din iad. În numele lui Iisus, 
al Sfintului Ubald si al Sfintului Anton de Padova“!, surpă-i, chinuieste-i 
şi mistuie-i pe ei cu focul si pucioasa gheenei. Doamne, binecuvîntează 
si sfințește făptura aceasta a focului, ca flacăra ei să ardă, să mistuie 
şi să nimicească demonii gi toate lucrările si uneltirile lor, de orice fel 
ar fi ele, de acum si din trecut. Toate lucrările [diavolești], în numele 
tău, Doamne, le spulber şi le nimicesc, cu smerenie rugîndu-mă atotputerni- 
cei tale milostiviri să dea acestui foc tăria care nu numai că le amineste 
duhurilor rele amara suferinţă din iad, ci le stîrpeste si le alungă..."2. 


Ne putem întreba dacă exorcismul de mai sus nu li se părea suspect 
celor mai mulţi dintre episcopi, din pricina amalgamului dintre „alunga- 
rea” si „stîrpirea” duhurilor rele. Dacă infernul este menit să dăinuie, 
cum pot fi „stîrpiţi” locuitorii lui? 

Începînd cu Paul al V-lea, la fel de neortodoxă li s-a părut ierarhilor 
binecuvîntarea plantelor medicinale, dar asta nu înseamnă că ea a 
dispărut. Printre aceste plante, textele liturgice vechi pomenesc în 
special hreanul (care are proprietăţi antiscorbutice), virnantul (despre 
care se credea că, prin acrimea lui, alungă demonii), pelinul (care are 
virtuţi tonice) si trandafirii (ale căror petale au proprietăţi astrin- 
gente). Binecuvîntări speciale ale hreanului sînt atestate în Occident 
din secolul al XII-lea pînă la începutul secolului al XVII-lea. Ele aveau 
loc fie în Miercurea Cenusii, fie cu prilejul comemorării catedrei Sfîntului 
Petru la Antiohia (22 februarie)“. 

Trebuie spus că formulele de rugăciune referitoare la plantele medi- 
cinale, la început destul de sobre, au căpătat treptat un conţinut tot 
mai bogat. Una dintre ele, folosită în Germania în secolul al XIV-lea, 
îi cere lui Dumnezeu să binecuvînteze ierburile de leac pentru ca, „de 
le va purta cineva asupra lui, să nu se atingă de el nici răutatea, nici 
capcanele, nici înşelătoriile, nici osîndirea, si ferit să fie el de sfaturile 
viclene și de uneltirile strîmbe ale oamenilor, ca să trăiască sănătos, 
fericit si la adăpost de orice tulburare”. 

În secolele al XV-lea si al XVI-lea, binecuvîntarea „ierburilor de 
leac” avea loc fie de Cinstirea Lanturilor Sfîntului Petru (1 august), 
fie, cel mai adesea, de Adormirea Maicii Domnului‘! (în ritualurile de 

Ja Strasbourg din secolul al XVI-lea, în ritualurile de la Toulouse din 

1538 şi 1553, în ritualurile de la Chartres din 1580 si 158147). Ritualul 
de la Lyon din 1692 păstrează o scurtă binecuvîntare a „ierburilor 
împotriva ciumei în cinstea Sfîntului Roch”45. Cele de la Besançon din 
1674 şi 1705 conţin o binecuvîntare „a ierburilor, a virnantului, a 
trandafirului, a pelinului și a altor plante asemănătoare, pentru fumi- 
gatii cu prilejul exorcismelor împotriva demonilor”*. Culegerea lui 
Sannig, care adună laolaltă multe ceremonii eliminate din alte ritualuri, 
pomenește o „binecuvîntare a trandafirilor”, o „binecuvîntare a ierburilor 
în ziua Adormirii Maicii Domnului” şi o „binecuvîntare a trandafirilor, 
a virnantului, a pelinului și a altor ierburi [de leac] de sărbătoarea 
Adormirii Maicii Domnului” — ultimele două menţionate şi în ritualul 
lui Grigore al XIII-lea50. Ritualurile de la Chalon-sur-Saône din 1653 
si 1735, precum si cel de la Lyon din 1692, includ o rugăciune în 
cinstea Sfîntului Roch, care-i cere lui Dumnezeu să binecuvînteze niște 
„ierburi” — nu se precizează ce ierburi anume -— care-i vor apăra pe cei 
care le vor purta de miasmele ciumeis!. La Tarbes, ritualurile din 1644 
şi 1701 conţin o „binecuvîntare a laurilor sau a altor crengute în ziua 
Sfîntului Petru Martirul, pe 29 aprilie”. Insemnarea ne lămurește că 
„laurii sau crengutele binecuvîntate pe care poporul le duce acasă ori 
la vii, pe ogoare sau prin livezi, au puterea de a păzi aceste locuri de 
grindină, trăsnet si vijelii”5?. Ritualurile de la Périgueux din 1680 si 
1783 menţionează existenţa unei „binecuvîntări a cîtorva gräunti pentru 
doicile care n-au lapte”55. 

Atare liturghii ne permit din nou să bănuim ce anume cerea 
populaţia — lucru dovedit de altfel la Megève, în secolul al XIX-leasf, 
ca si în multe alte locuri, de culesul de ierburi în zorii zilei de Sfintul 
Ioan. În lucrarea lui Sannig, comentariul binecuvîntării din 15 august 
precizează că, la ceremonie, oficiantul stă în faţa altarului, „dinaintea 
mulţimii care ţine în mîini ierburile”. Preotul trebuie să recite psalmul 
64 (acum 65) şi trei rugăciuni, cerîndu-i lui Dumnezeu să insufle 
ierburilor o „putere mai presus de fire” pentru ca, aplicate fiinţelor 
umane şi dobitoacelor, să le apere de „orice boli și necazuri”. Apoi 
cheamă din nou harul dumnezeiesc asupra ierburilor, grînelor si fruc- 
telor „ca să slujească drept leac oamenilor, vitelor mici şi mari si 
animalelor de ham, împotriva ciumei, bubelor, vrăjilor, descîntecelor, 
veninului de şarpe si de alte lighioane, a muscäturii de fiară si a 
veninului de orice fel. Să fie ele ca un meterez împotriva înșelătoriilor, 
a uneltirilor si a vicleniilor diavolesti, oriunde se va pune, se va purta 
sau se va ţine vreo părticică din plantele acestea”. 

La Sannig, binecuvîntarea făcută în altă zi decît de Adormirea Maicii 
Domnului capătă forma unui exorcism rostit în numele Tetragramei' 
şi al sfinţilor Ubald si Anton de Padova, din nou îngemänati. 


*  'Tetragrama: cele patru litere mistice înscrise într-un triunghi si alcătuind 


numele lui Dumnezeu. 

„Exorcizez aceste ierburi, declară preotul, le binecuvîntez gi le 
sfintesc, pentru ca pretutindeni unde vor fi puse — în case, pe acoperișuri, 
în odăile de culcare —, si pentru oricine le va purta cu sine, sau le va 
mirosi, sau va face cu ele fumigatii, sau le va pune în apa în care se 
îmbăiază, oriunde [...], să slujească la alungarea a tot răul, a toată 
primejdia, a tuturor puterilor și lucrărilor satanei [...]. Binecuvîntez 
aceste ierburi si le sfintesc, ca să izgonească demonii, să spulbere orice 
vrăjitorie, să nimicească descîntecele, legăturile și uneltirile satanei și 
să ţină departe de trupul omenesc si de orice loc lucrările diavolesti de 
acum gi viitoare; și în aceste ierburi diavolul să nu se sălășluiască și 
să nu aibă nici o putere.”55 


Un document de acest tip arată încă o dată cît se strîns asocia 
populaţia de odinioară bolile, otrăvurile naturale și uneltirile diavo- 
lesti. De aici, nevoia de a recurge la rugăciuni care să le alunge 
deopotrivă şi pe unele, şi pe celelalte. 

Ne-ar lua mult prea mult enumerarea tuturor obiectelor binecuvîn- 
tate, a tuturor ceremoniilor şi practicilor religioase la care recurgeau 
catolicii de altădată pentru a obţine o protecţie deopotrivă sufletească 
şi trupească. Această nevoie de securitate explică în special purtarea 
de agnus Dei, mici medalioane confecţionate din ceara lumînării pascale 
amestecată cu sfintul mir, si pe care le binecuvînta papa în persoană. 
Iată rugăciunea pe care pontiful o rostea cu prilejul acestei binecuvîn- 
tări, aşa cum apare ea pe o foaie volantă tipărită la Roma, la începutul 
veacului al XVIII-lea, de Camera apostolică: 


„Agnus Dei să şteargă păcatele; [prin el] să dobîndim iertare și să 
fim däruiti cu har. 

Iar, atingîndu-l si văzîndu-l, creștinii să fie mînati a aduce laudă lui 
Dumnezeu. 

Zarva din văzduh, grindina si vijeliile, furia vînturilor si tunetele să 
se curme și să se potolească. 

Si, văzînd slăvitul si aducător de mîntuire steag al crucii zugrăvit pe 
el, duhurile rele să se înspăimînte și să fugă. 

Iar cel care poartă [agnus Dei] să se întărească împotriva amägirilor, 
înșelătoriilor, vicleniilor și minciunilor diavolului [și] duhurilor rele. 

Si nici o urgie, sau necaz, sau miasmă împuţită, nici boala-copiilor 
şi nici o tulburare sau furtună pe mare sau alte vitregii ale vremii să 
nu-i pricinuiască vreo pagubă ori vătămare celui care le va purta cu 
evlavie asupră-i. 

Păziţi să fie femeia care naște și pruncul ei. 

Iar toţi cei care le poartă să fie pururea în siguranţă și să nu aibă 
a se teme de nici o primejdie; să nu le fie frică de umbre; şi nici o 
viclenie a diavolului să nu le facă rău, să nu le poată fi înșelată vederea ; 
şi să fie ei feriti de orice primejdie de foc, de trăsnet, de furtuni gi de 
vijelii ; iar femeile să nască fără chinuri si să fie izbăvite de tot răul si 
de toată primejdia”56. 

Multe comportamente religioase ale strămoşilor noștri trebuie legate 
de cererea de agnus Dei: de pildă, binecuvîntarea „crijmei” ffr. 
chremeaul, adică a scufiei de pînză albă puse pe capul copilului care 
tocmai fusese uns cu sfintul mir, la botez"; sau rugăciunile cotidiene 
adresate Sfintului Cristofor împotriva morţii neașteptate și Sfintei 
Ana „spre dobîndirea de la Dumnezeu, după un an, a trei lucruri 
cerute”%; sau obiceiul de a purta cu sine „evanghelii, moaşte, 
însemnări sau talismane, cingători sau brățări pe care sînt trecute 
cuvinte sfinte sau cruci, spre a nu muri de moarte neașteptată, sau 
fără spovedanie, sau de foc, sau de apă, spre a nu fi rănit în război, 
spre a te bucura mereu de bunăvoința principilor si a mai-marilor 
lumii acesteia, spre a căpăta sănătate sufletească sau brupaabea, sau 
alte lucruri deosebite”. 

Enumerarea de mai sus îi aparține abatelui Jean-Baptiste Thiers®’, 
care critică vehement astfel de comportamente: „Nu văd, spune el, de ce 
ti-ai simți cugetul mai liniştit purtînd evanghelia atîrnată la gît, într-un 
toc din pene de gîscä cusut la capete si împodobit cu ciucuri de mătase, 
deşi se zice că unii i-ar sfătui pe oameni s-o facă pentru a se vindeca 
de multe rele”, Aceeaşi asociere între duhovnicesc si lumesc. Este 
limpede că cei care purtau mătănii, rozarii si scapulare binecuvîntate 
de Biserica de după Conciliul de la Trento încercau în mod cert sentimen- 
tul că se bucură de o protecție aparte pentru trup si suflet. Nu tindeau 
ei oare să-şi închipuie că însăşi mîntuirea lor era astfel asigurată 
aproape automat? De aici, următorul avertisment al abatelui Thiers : 


„Nu ai de ce [să-ți simți cugetul liniștit] închipuindu-ți că, de vei 
purta un rozariu, un sirag de mătănii, un scapular, o cingătoare a Sfîntului 
Augustin, un brîu al Sfintei Monica, o cingătoare a Sfîntului Francisc 
de Paola sau alte însemne ori instrumente de pietate, nu vei fi niciodată 
osîndit în iad, vei primi cu siguranță sacramentele Bisericii în ceasul 
morții gi te vei căi cu sinceritate, după ce n-ai făcut-o toată viaţa...”! 


Continuînd pe aceeași linie, preotul din Vibraye se arată si mai 
sever cu cei care utilizează religia (fără permisiunea Bisericii) spre 
păstrarea sănătăţii şi a bunurilor materiale. Practicile stigmatizate de 
el — practici care erau aşadar curente ici-colo — sînt îndeosebi: 


— abtinerea de la carne si ouă în anumite zile de sărbători solemne, 
în scopul de a fi ferit de febră în tot restul anului; 

— obiceiul de a face clătite în timpul liturghiei de Binecuvîntarea 
lumânărilor, în scopul de a avea bani tot restul anului; 

— adăpatul animalelor la întoarcerea de la liturghia de la miezul 
nopţii, înainte de a intra în casă și fără a scoate o vorbă, în scopul 
de a le apăra de anumite rele; 

— obiceiul de a trece printre crucea și prapurul parohiei, în timpul 
procesiunii de la liturghia de duminică, pentru a fi ferit de febră tot 
restul anului; 

— obiceiul de a înfige o cruce de lemn într-o grămadă de grîu, pentru 
a împiedica pisicile să-și facă nevoile acolo; 

— obiceiul de a face o prăjitură triunghiulară („prăjitura Sfîntului Lup”) 
cu cinci găuri, în amintirea celor cinci răni ale Domnului, şi de a 
o da primului sărman ieșit în cale, în scopul de a feri vitele de lupi etc. 


Este evident că astfel de practici aveau, în minţile celor care recurgeau 
la ele, o funcţie echivalentă cu aceea a binecuvîntărilor: preveneau 
nenorocirea, ocroteau, linisteau. 


Binecuvîntări preventive 


În Evul Mediu se sävîrseau binecuvintäri ale copiilor si tinerilor, uneori 
cu prilejul unui tuns sau al tăierii primei bărbi€2. În aceste ultime 
cazuri, era vorba probabil de reluarea unei străvechi practici romane. 
Ritualul lui Grigore al XIII-lea a păstrat această datină®?. În schimb, 
ritualul lui Paul al V-lea, din 1614, nu pomenea nimic despre binecuvîn- 
tarea copiilor. Atîta severitate a părut exagerată în cîteva dieceze, care 
au refuzat să urmeze învăţătura Romei în această privintä®. 

Dimpotrivă, în general, ritualurile franceze — care ilustrează astfel 
evoluţia mentalităților — au acordat o atenţie sporită copiilor. În secolul 
al XVII-lea, „vizitarea copiilor bolnavi” se răspîndeşte tot mai mult, 
începînd din diecezele normande. În anii 1640 apar formulare de „bine- 
cuvîntare a copiilor prea fragezi pentru a primi absolutiunea”5. 
Ulterior, ceremonia se generalizează. Mai mult, după exemplul 
Sacerdotalului lui Castellano (ed. I, 1523), cîteva ritualuri conţin o 
„binecuvîntare a copiilor aduşi la biserică”. Este cazul ritualurilor de 
la Arras începînd din 1623, de la Tournai începînd din 1625, de la 
Clermont în 1656, de la Besançon în 1674 si 1705, de la Langres în 
1679, de la Mende în 1686, de la Toul în 1700 și 1760, de la Narbonne 
în 1736 etc. 

Ritualurile de la Elne (1656), Chalon-sur-Saône (1653 si 1735) si 
Cambrai (1659-1779) cuprind o „binecuvîntare a copiilor la înveșmîn- 
tarea lor în urma unei făgăduinţe sau a unei devoţiuni”. Ritualul de 
la Belley din 1759 conţine o „binecuvîntare a sugarilor”. Ritualurile de 
la Besançon din 1773 si 1789 prezintă o „binecuvîntare a copiilor din 
parohie în ziua de Paşti”$”. Ediţia din 1777 a ritualului de la Paris 
menţionează, una după alta, o „binecuvîntare a unui copil din vreun 
motiv evlavios” si o „binecuvîntare a băieţilor si fetelor, care trebuie 
sävîrsitä de preferință în Sîmbäta sfintä”®. Ritualul de la Lodève 
publicat în 1773 contine un text excepţional, și anume o „binecuvîntare 
a copiilor de către preotul nou, în ziua cînd acesta ţine prima liturghie”?. 
Un lucru şi mai curios: cîteva ritualuri din secolul al XVII-lea cuprind 

o ceremonie pentru copiii nebotezati — de pildă la Cambrai, între 1606 
şi 1659, la Annecy-Genăve în 1643". În secolul al XIX-lea, în cel putin 
opt parohii din Savoia de Nord, ca de altfel în regiunea Tarentaise, la 
24 iunie se sävîrsea o binecuvîntare specială a copiilor, însoţită de 
lectura prologului Evangheliei după Ioan, producîndu-se astfel o con- 
fuzie între cei doi sfinţi Ioan”. 

Ritualul roman al lui Paul al V-lea a păstrat binecuvîntarea „ieșirii 
din lăuzie”72. Această ceremonie — obiect, încă din vremea lui Grigore 
cel Mare, al unui conflict de interpretări — era, teoretic, o aducere de 
mulţumiri. În fapt, ea a fost mult timp privită ca o purificare prin care 
lăuza era autorizată să se întoarcă în societatea catolică. Aceasta din 
urmă era protejată, prin gestul Bisericii, de necurätia fomen care 
concepuse un copil prin împreunare trupească. 

La sfîrşitul secolului al XV-lea si începutul secolului al XVI-lea, 
ritualurile încă mai concepeau ieşirea din lăuzie ca pe o purificare. 
Titlul dat ceremoniei cu pricina în ritualurile vechi este semnificativ 
în această privință : De purificatione mulierum post partum (Chartres, 
1490 si 1554; Paris, 1497), De mulieribus post partum purificandis [...] 
(Cambrai, 1503) etc. Schimbarea de semnificație este însă clară în 
ritualul de la Chartres din 1580, unde stă scris că femeia poate veni 
să-i mulțumească lui Dumnezeu după ce a născut: „Deși concepe 
copilul în păcat, nu päcätuieste deloc cu prilejul naşterii”?’. Începînd 
din secolul al XVII-lea, ritualurile diecezane, ca si acela al lui Paul 
al V-lea, nu mai vorbesc de „purificarea”, ci de ,binecuvîntarea femeii 
după naştere” (Albi, 1647) sau de „binecuvîntarea unei femei după ce 
a născut” (Poitiers, 1712) etc.” 

Întrucît populația Europei preindustriale trăia mai ales la țară, iar 
orice recoltă proastă sau pierdere de vite risca să producă foamete, 
clerul si credincioşii dădeau o mare importanță rugăciunilor destinate 
să ocrotească pămîntul si animalele domestice. Procesiunile de Rogatiuni 
din zilele dinaintea Înältärii, care răspundeau acestei nevoi colective 
evidente, s-au bucurat de mare succes din secolul al V-lea pînă în 
secolul al XIX-lea inclusiv. Ele cuprindeau, printre altele, recitarea 
litaniilor sfinților, căci părea necesară chemarea în ajutor a cît mai 
multor protectori, fiind vorba de o chestiune gravă, ca aceea a hranei 
de toate zilele. | 

O serie de ritualuri din secolele XV-XVI propun binecuvîntări fie ale 
pomilor fructiferi, fie ale „seminţelor si ogoarelor”, fie ale ,roadelor noi”. 
Cel de la Reims din 1500 cuprinde o binecuvântare a pomilor fructiferi 
de Sfîntul Apostol Iacob cel Mare si Sfîntul Cristofor (25 iulie)'5. Cel 
de la York din 1506 pomenește o ofrandă de „roade noi” cu prilejul 
aceleiași sărbători. Hristos, arată textul liturghiei, prin patimile lui 
aducătoare de mântuire, a vrut ca fiii lui Adam să nu simtă gustul 
amar al mărului. De aceea credincioșii, prăznuindu-i pe cei doi sfinţi, 

îi dăruiesc Domnului recolta cea nouă, pentru ca aceia care vor mînca 
din ea să capete „sănătate sufletească si trupească”!6. Ritualul lui 
Grigore al XIII-lea conține nu mai putin de șase formule de bine- 
cuvântare, fie a fructelor, fie a pomilor””. În Franţa, binecuvîntarea 
„roadelor noi” de Sfintul Sixt (16 august) apare în ritualurile de la 
Chartres (1580) şi Reims (1585)'5. Sub diverse titluri si cu formule 
variate, acest tip de binecuvîntare este preluat în secolul al XVII-lea 
de tot mai multe dieceze. 

Ritualul lui Paul al V-lea, imitat de multe rituale diecezane, conţine 
de pildă o „binecuvîntare a roadelor si a viilor”, adesea intitulată în 
secolul al XVIII-lea „binecuvîntarea ogoarelor, a viilor sau a livezilor”. 
Cele trei ritualuri ale diecezei Annecy-Genève din anii 1632, 1643 si 
1674 menţionează o mult mai lungă „binecuvîntare a seminţelor şi a 
ogoarelor” şi „rînduiala statornicită de autoritatea episcopală de pe 
vremea vrednicului de pomenire Francisc de Sales, episcopul Genevei, 
pentru binecuvîntarea poporului şi a pămîntului, spre ocrotirea roade- 
lor”®. Același rit este reluat şi prescurtat de ritualurile de la Meaux 
(1645), Périgueux (1651 şi 1763), Clermont (1652) si Sens (1694)%. 
Ritualul de la Paris, elaborat pe timpul cardinalului de Noailles (1697) 
si reeditat cu mici modificări în 1777 de către Christophe de Beaumont, 
plasează, într-o ordine întru cîtva ilogică, după o „binecuvîntare a 
roadelor noi”, o „binecuvîntare a pomilor, ogoarelor şi viilor”#!. 

În formula ei cea mai simplă — luăm ca exemplu ritualul de la 
Bordeaux din 1645 —, o binecuvîntare a „pămîntului semănat sau sădit” 
făcută de preot se prezenta astfel: „Binecuvîntează-ne, Doamne 
Dumnezeule. Dă rodnicie pămîntului nostru si fă-l să rodească însutit, 
ca să strîngem snopii cu bucurie. În numele lui Hristos etc., amin”#?. 
Ritualul de la Amiens din 1687 conţine o binecuvîntare, excepţională 
în Franţa, a „boabelor de grîu, ca să fie ele umezite de roua cerului, 
să fie încălzite [de soare], să crească puternice [...] şi să fie păzite de 
otrava duhului necurat”. 

Într-o serie de ritualuri apar binecuvîntări ale animalelor. Astfel, 
cele de la Besançon, publicate între 1674 şi 1789, conţin o binecuvintare 
a „cailor, dobitoacelor, vitelor, oilor, caprelor, porcilor etc.”, precum și 
o binecuvîntare a nutretului, de Sfintul Ștefan. Ritualul de la Belley 
din 1759 cuprinde o binecuvîntare generală a turmelor (armentorum); 
cel de la Périgueux din 1763, o „binecuvîntare a dobitoacelor de ziua 
Sfintului Roch sau a altor sfinti”##. Ritualul „roman” de la Bordeaux 
din 1829 consemnează o binecuvîntare a „staulelor și a pajiştilor”, 
menită să îndepărteze de vite „orice boală” si să le „ţină sänätoase”*. 
Sannig manifestă, la rîndul lui, o atenţie inepuizabilă cu privire la 
toate animalele utile omului, oferind formule de binecuvîntare a „iazu- 
rilor si peştilor”, a „turmelor, cailor, vitelor şi oilor”, a „hulubăriilor, 
cuibarelor și altor locuri unde se cresc păsări”, a „animalelor la vreme 
de molimă” şi a „sării care se dă la animale”f. 

În Germania, în secolele XV-XVI exista o „binecuvântare a oväzului” 
care avea loc de Sfîntul Stefan (26 decembrie) si care a dăinuit în 
multe dieceze germanice pînă în veacul al XIX-lea. Formula cea mai 
obişnuită pentru această ceremonie cuprindea, cel puţin în epoca 
Renașterii, un adevărat exorcism rostit de celebrant: 


„Te exorcizez, făptură a ovăzului, pe tine si toată sämînta adusă 
astăzi de poporul lui Dumnezeu ca să fie sfinţită: în numele Tatălui, 
care a fost de la începuturi, prin puterea Fiului care s-a întrupat si l-a 
smuls pe omul cel păcătos din puterea diavolului, prin îndurarea Duhului 
Sfînt, a cărui bunătate lumea o ocîrmuieste. Te exorcizez pe tine, oväzule, 
si orice sämîntä adusă spre binecuvîntare în numele Sfintei Treimi — 
Dumnezeu Unul — de care atîrnă toate făpturile care au fost, care sînt 
şi care vor fi, ca să fii curăţat de rău si sfinţit întru folosinţa neamului 
omenesc, iar cei care te vor semăna, înmulţit să culeagă. Iar dobitoacele 
care se hrănesc cu ovăzul acesta gi cu seminţele sfintite astăzi să nu fie 
cu nimic primejduite în tot anul. Cu ajutorul Domnului nostru Iisus 
Hristos, care va veni”. 


Ritualul lui Grigore al XIII-lea a menţinut o binecuvîntare a hranei 
destinate animalelor, „adică a sării, orzului, ovăzului și celorlalte, care 
se sävîrseste în mai multe ţinuturi de Sfintul Stefan, primul martir”#. 
Am văzut că la Megève, în secolul al XIX-lea, se practica si o binecuvîn- 
tare a ovăzului, care avea însă loc în timpul slujbei pentru dobitoace, 
de Sfintul Anton (17 ianuarie). 

Începînd din secolul al XII-lea, găsim în multe ritualuri o bine- 
cuvîntare a ouălor în ziua de Paști, consumul acestora fiind interzis în 
postul Paștelui. Respectiva binecuvîntare avea să dăinuiască şi să fie 
practicată în numeroase dieceze catolice. Cele mai vechi formule de 
rugăciune,către Dumnezeu spuneau : „Dăruieşte ajutor si binecuvîntare 
acestei făpturi a ouălor, din care ai făcut să se nască puii de cloșcă, să 
fie ea hrană izbăvitoare celor ce cred în tine şi vor mînca din ea 
aducîndu-ti mulţumire”. În secolul al XVII-lea, cel putin în Germania, 
formula „din care ai făcut să se nască [...]” a fost înlocuită cu „pentru 
pomenirea învierii Domnului nostru Iisus Hristos”. O seamă de ritualuri 
engleze din Evul Mediu, precum și ritualul lui Grigore al XIII-lea 
menţionează o binecuvîntare pascală a brînzei și a untului, care o 
putea însoţi pe aceea a ouălor”. În unele locuri a existat si o bine- 
cuvântare pascală a laptelui si mierii, care se explică printr-o practică 
a vechii Biserici: aceea de a da lapte amestecat cu miere nou-bote- 
zatilor care tocmai primiseră împărtăşania?!. 

Ritualul de la Elne din 1656 este, în Franţa, primul ritual care 
prezintă o binecuvîntare a „ouălor de viermi de mătase”. Ritul se 
propagă apoi, în secolul al XVIII-lea, în jumătatea de sud a Franţei: 
la Toulouse şi Narbonne (1736), Belley și Lyon (1759), Carcassonne 
(1764), Lodève (1773), Toulon si Mâcon (1778-1790), Albi (1783), 

Montauban (1785), Lavaur (1788), din nou Narbonne (1789), Mende si 
Rieux (1790)%2. Diferitele formulare concordä în a-i cere lui Dumnezeu 
să binecuvînteze ouăle de viermi de mătase, pentru ca aceştia să se 
nască şi să crească, si să ţină departe de ei orice le-ar fi ostil. Astfel, 
viermii vor da mătase frumoasă și bogată, care va împodobi altarele 
şi va răspunde nevoii oamenilor”. 

Patru dieceze franceze din secolul al XVIII-lea propun o binecuvîn- 
tare a albinelor si stupilor : Besançon (1674-1789), Toul (1700 si 1760), 
Narbonne (1736), Albi (1784). Graţie acestei binecuvîntări, albinele se 
vor putea înmulţi. Se cerea de la Dumnezeu să le apere de orice rău, 
„pentru ca rodul muncii lor [ceara] să slujească la aducerea de laude 
Domnului”. Dumnezeu este de asemenea rugat să-i ocrotească pe api- 
cultori în meseria lor periculoasă”. 

Mai frecventă si chiar generalizată era binecuvîntarea mielului 
pascal, menţionată îndeosebi — exemplele sînt foarte numeroase — de 
ritualul roman din 1614%, de cele de la Genève-Annecy din 1612 si 
1643%, de la Poitiers (1766)* si de la Paris (1777). Rugăciunea 
liturgică evoca deopotrivă mielul jertfit de evrei înaintea plecării lor 
din Egipt şi jertfa lui Hristos, si cerea ca Dumnezeu să binecuvînteze 
carnea pe care credincioşii o vor mînca întru amintirea Învierii. 

Cercetînd ritualurile diecezane și completîndu-le unele cu celelalte, 
constatăm de fapt că Biserica Catolică accepta să binecuvînteze, în 
special de Paşti, toate felurile de hrană pentru oameni și pentru 
animalele domestice. La originile acestei practici stă obiceiul evreiesc 
si paleocrestin de a nu mînca nimic fără a-i mulţumi lui Dumnezeu. 
S-a petrecut însă un transfer, dovedit de toată documentaţia exploatată 
aici, de la binecuvîntarea-multumire la binecuvîntarea apotropaică, 
menită să alunge influenţele malefice. „Ritualul roman pentru uzul 
diecezei Alet” (1667) este grăitor în această privinţă, fiind publicat de 
un episcop ostil ,superstitiilor”. Or, acest document celebru? ale cărui 
instrucţiuni i s-ar datora lui Barcos, nepotul lui Saint-Cyran, enumeră 
pe rînd, aidoma ritualului lui Paul al V-lea, următoarele şase bine- 
cuvântări : „a bucatelor, îndeosebi pentru sărbătoarea Paştilor, [adică] 
a mielului, a ouălor, a pîinii, a roadelor noi, a tot ce se mănîncă, a 
uleiului simplu și obișnuit”. Pe un ton de scuză, un comentariu explică 
existenţa acestor binecuvîntări prin proximitatea Spaniei, unde se 
dusese o luptă grea împotriva ereziei priscilianiștilor — asta se petre- 
cuse însă în secolul al IV-lea —, care îi atribuiau Satanei „zămislirea 
a toată carnea”100. 

La fel de importante ca și binecuvîntările hranei, ogoarelor si anima- 
lelor domestice erau cele referitoare la casă, în special la „casa nouă”. 
Prezente în cele mai vechi ritualuri, acestea se închegaseră încă din 
veacul al IX-lea în formule care nu aveau să sufere prea multe modificări 
ulterioare!0!. În mod semnificativ, ritualul roman din 1614, ca şi acela 

al lui Grigore al XIII-lea, menţionează rînd pe rînd binecuvîntarea 
„caselor făcută în Sîmbăta sfîntă”; „a caselor în afara răstimpului 
Paştilor” ; „a unui loc sau a unei case” și „încă o binecuvîntare de casă 
nouă”!%2. Binecuvîntarea caselor în Sîmbăta sfintă figurează în ritualul 
de la Poitiers începînd din 1619, în cel de la Toulouse începînd din 
1670, în cel de la Bordeaux în 1707 şi 1728, în cel de la Belley în 
1759195. Ritualurile de la Toul din 1700 şi 1760 adaugă binecuvîntarea 
„pietrei de temelie a unei clădiri”104. 

Informaţii privitoare la binecuvîntarea caselor ne oferă compilaţia 
lui Sannig. Tinînd seama de diversitatea datinilor locale, Sannig enu- 
meră binecuvîntări „ale casei”: „în ajunul Crăciunului”; „în ajunul 
Tăierii împrejur” ; „în ajunul Epifaniei Domnului” ; „în Sîmbăta sfîntă” ; 
„încă o binecuvîntare de făcut oricînd peste an”; o „binecuvîntare de 
casă nouă”; o „binecuvîntare a casei ca să nu fie mistuită de foc”; o 
binecuvîntare „a casei chinuite de necuratul”1%. Căci focul si demonul 
constituiau cele două mari primejdii care amenințau casele de odini- 
oară, atît la ţară, cît si la oraș. De aici, protecţia reînnoită pe care o 
ofereau, mai înîi, binecuvântarea casei noi, apoi binecuvîntările pe care 
preoţii le săvîrşeau anual, la date ce variau în funcţie de loc, si, nu în 
ultimul rînd, binecuvîntarea unei locuinţe „urgisite de diavol”. Teama 
de vrăjitori şi de vrăji, care a atins punctul culminant la sfîrșitul 
secolului al XVI-lea și în prima jumătate a secolului al XVII-lea, 
explică, mai ales în Franţa, prezenţa — destul de frecventă în această 
perioadă — a binecuvântării casei bîntuite. Ea apare, de pildă, în ritua- 
lurile de la Rouen (1611, 1640, 1739), de la Meaux (1617 şi 1645), de 
la Soissons (1622)1% etc. 

Formulele de rugăciune pentru o binecuvîntare obişnuită a casei 
difereau de la o dieceză la alta. Ritualul roman al lui Paul al V-lea 
amintea ocrotirea asigurată evreilor din Egipt de sîngele mielului 
pascal cu care unseseră ușorii ușilor si îl ruga pe Domnul să „trimită 
îngerul său ca să păzească, să-i ţină la sîn [fovere], să-i ocrotească, să-i 
viziteze şi să-i apere pe toţi cei ce locuiesc în casa aceea”!%. Ritualul 
de la Le Mans din 1775 îl ruga să umple casa de „toate bunätätile” si 
stăruia asupra ,belsugului” așteptat de la „roua cerului” si a ,sub- 
stantelor dătătoare de viață” pe care urma să le dăruiască rodnicia 
solului!%8. Cel de la Poitiers din 1766 conţine o foarte frumoasă rugăciune 
în care sînt asociate pacea, belșugul, virtutea si făgăduiala paradisului : 


„Doamne Iisuse Hristoase, care ai poruncit apostolilor tăi să cheme 
pacea peste casa în care vor intra, te rugăm, sfințește casa aceasta prin 
slujirea noastră. Varsă peste ea din belșug binecuvîntarea gi pacea ta: 
să-i aducă ele mîntuire, cum s-a întîmplat si casei lui Zaheu cînd ai 
intrat în ea. Cere îngerilor tăi să o păzească si să izgonească departe de 
ea pe Vrăjmaș si toată puterea lui. Iar cei ce locuiesc în ea să-ţi fie 
mereu pläcuti prin credinţa lor, prin milostivirea lor, prin smerenia lor, 

prin curätia lor si prin toate faptele cucernice: ca în toate zilele privirea 
ta si iubirea ta [cor tuum] să pogoare asupra lor si, după ce se va fi 
risipit locuinţa lor pămîntească, să fie ei primiţi în ceruri, în casa ta cea 
veşnică si nezidită de mînă de om”!®. 


Binecuvântarea dormitorului sau, mai bine zis, a patului conjugal — 
care, în ţinuturile galicane, pare să fi fost cel mai vechi rit al căsăto- 
rieil!0 — căpăta odinioară o mare importanţă, deoarece multă vreme 
oamenii s-au temut de „legarea” prin farmece, dar şi pentru că, oricum, 
trebuia chemată ocrotirea divină asupra soţilor şi a copiilor care urmau 
să se nască din unirea lor. Rugăciunea clasică, în această privinţă, ne-o 
oferă ritualul lui Paul al V-lea: „Doamne, Dumnezeul nostru, 
binecuvîntează patul acesta (sau odaia aceasta) si pe cei ce se află aici. 
Să rămînă ei în pacea ta, să fie stăruitori şi să îmbătrînească în 
ascultarea vrerii tale, să se înmulțească de-a lungul zilelor lor si să 
dobîndească împărăţia cerurilor”!!!. 

Nu rareori, anexele casei fac si ele obiectul unor binecuvîntări : de 
pildă grajdurile în ritualurile de la Basel (1665), de la Toulouse (1736), 
de la Périgueux (1763), de la Besançon (1773). Cel de la Belley din 
1759 cuprinde o binecuvîntare a „grajdurilor, porumbarelor și cuibare- 
lor”, iar cele de la Besançon din 1773 si 1789, binecuvîntarea „unui 
porumbar, a unei voliere si a unui cuibar”. Fînarele sînt si ele binecuvîn- 
tate la Basel începînd din 1665 si la Besançon din 1773. Ritualurile de 
la Chalon-sur-Saône din 1653 si 1735, ca si acela al lui Grigore al XIII-lea 
din 1584-1612, menţionează binecuvîntarea „unei bătături” şi „a unui 
hambar”. Binecuvîntarea pivnitelor apare în ritualurile de la Besançon 
începînd din 1619, în cele de la Chalon-sur-Saône din 1653 si 1735, în 
ritualul de la Belley din 1759; binecuvîntarea morilor apare la Besançon 
începînd din 1674, la Toul în 1700 şi 1760, la Narbonne în 1736 si la 
Périgueux în 1763. Reamintind păcatul originar, textul liturghiei de la 
Toul îl roagă pe Dumnezeu — care, pentru a pedepsi neascultarea 
primului nostru părinte, a spus: „În sudoarea feţei tale îţi vei mînca 
pîinea ta” — să binecuvînteze moara mulţumită căreia se va face pîine 
şi să însărcineze „un înger de lumină să o ocrotească”!!?. 

În mai multe dieceze preotul era chemat şi pentru a binecuvînta 
„fîntînile noi”. Această liturghie, atestată în Biserica bizantină încă 
din veacul al X-lea", era încă destul de rară în Franţa secolului 
al XVI-lea. Ea se regăsește însă în secolele XVII-XVIII în ritualurile 
a vreo douăzeci de dieceze. Mai tîrziu, în ritualul de la Bordeaux din 
1829, celebrantul spune : „Doamne, Dumnezeule atotputernice, care ai 
poruncit ca, tîsnind din jgheaburile de sub pămînt, belșug de apă să 
umple adîncul acestei fîntîni, fă ca, prin ajutorul tău si prin binecuvîn- 
tarea ta, pe care o aducem prin slujirea noastră, să fie alungate departe 
uneltirile cele întunecate [ale oamenilor] şi capcanele diavolesti, iar 
fintîna aceasta să rămînă pururea limpede şi curată”!!f. În planul 

secund al acestor rugi deslușim teama de o otrăvire a apelor, provocată 
de răutatea omenească sau de vicleniile diavolului. Binecuvîntarea 
fîntînilor, prezentă încă de la începutul secolului al XVI-lea în ritualurile 
de la Besangon, va fi preluată de cele de la Toulouse (1616 și 1653), 
de la Chalon-sur-Saône (1653 si 1735), de la Genève-Annecy (1674 si 
1747), de la Lyon (1692), de la Toul (1700 si 1760), de la Paris (supli- 
mentul ritualului din 1777)"5. Liturghia de la Toul îi cere Domnului 
să ferească fintîna „de orice atingere sau încercare diavoleascä”!$, 

Binecuvîntarea „vetrelor si cuptoarelor”, sau în special a cuptoarelor 
de var, exista în secolul al XVI-lea. O regăsim la Chalon-sur-Saône în 
1653, la Clermont în 1656, la Basel în 1665, la Lyon în 1692, la Toul 
în 1700, la Orléans în 1726, la Narbonne în 1736, la Belley în 1759, 
cu formulare foarte asemănătoare între ele!!7. Această trecere în revistă 
cronologică, asemenea atîtor altora pe care le-am evocat mai înainte, 
demonstrează deopotrivă rezistența populaţiei faţă de suprimările 
hotärîte de ritualul roman din 1614 si necesitatea, pentru multi episcopi, 
de a face concesii cererilor religioase ale poporului. Recurgînd la procedeul 
clasic al simbolisticii imitative, rugăciunea pentru această liturghie — 
o preluăm 'aici după ritualul „roman” tîrziu de la Bordeaux (1829) — 
făcea o apropiere între flacăra vetrelor sau cuptoarelor și para de foc 
a rugului aprins sau stîlpul de foc ce arătase calea fiilor lui Israel în 
pustiu. Rugăciunea cerea milostivirea dumnezeiască si o mare binecuvîn- 
tare (ingens benedictio) pentru curățirea şi sfinţirea instalaţiilor res- 
pective si pentru ca tot ce urma să fie făurit în ele spre uzul oamenilor 
să fie „întru slava si cinstirea lui Dumnezeu”!'8. În cazul cuptoarelor 
de var, primul ritual tipărit al diecezei Lausanne (1500) îl ruga pe 
Dumnezeu să ţină departe de ele „puterile vräjmase, arătările demo- 
nice, năvala vîrtejurilor, räutäfile lui Tentorellus [fără îndoială numele 
unui demon], loviturile și pietrele de trăsnet, furtunile si toate duhurile 
vijeliilor”11?. 

Dacă avem în vedere cumplita — si legitima — frică de mare pe care 
o încercau oamenii de odinioară!2, nu ne mirăm că binecuvîntarea 
unei corăbii (fie a unei corăbii noi, fie a uneia care urma să plece 
departe) apărea în toate culegerile liturgice, atît ale Bisericii Romano- 
-Catolice, cît si ale Bisericii Ortodoxe!?!, în vreme ce binecuvîntarea 
mării, deși atestată la Ostende la sfîrşitul Evului Mediu, la Narbonne 
în 1736 („cînd pescuitul este sărac”) şi mai ales la Boulogne în 1751, 
pare să fi fost destul de rar folosită înainte de secolul al XIX-lea!2. Unic 
pînă în prezent este ritul care figurează în Misalul de la Saint-Pol-de-Léon 
din 1526: acela de a da un nume (evident, creștin) unei corăbii noi care 
tocmai a fost binecuvîntată. Preotul se adresa navei astfel: „Primește 
numele pe care ţi-l dau pentru ca, prin nedespärtita și Sfinta Treime, 
să ocrotesti tot ce se va pune în tine si să-ţi duci încărcătura neatinsă 
pînă la limanul izbăvirii ; şi ferită să fii de primejdia naufragiului”12 

Pentru binecuvîntarea unei nave, ceremonia — în forma ei cea mai 
elaborată, aşa cum o cunoaștem dintr-un misal de la Bayeux tipărit în 
1543 — cuprindea o liturghie rostită pe vas şi trei opriri în partea 
dinainte, de mijloc şi dinapoi a navei. La fiecare oprire se recita cîte 
un Miserere si se stropea cu apă sfinţită!?4. Momentele esenţiale ale 
acestei liturghii sînt păstrate în „binecuvîntarea unei corăbii mari” 
cuprinsă în ritualul lui Grigore al XIII-lea: preotul se ducea, pe rînd, 
la pupa, mijlocul si prova navei, apoi se întorcea la partea din mijloc!?5. 
Această lungă ceremonie cuprinde în special lecturi din cele patru 
Evanghelii şi recitarea a patru psalmi. Ritualul prezintă apoi o „bine- 
cuvîntare mai scurtă a unei corăbii noi”!%. Importanţa binecuvîntării 
unei „corăbii mari” se explică, evident, prin călătoriile lungi pe care 
urma să le întreprindă ambarcatiunea, distanţa sporind riscurile atît 
pentru oameni, cît şi pentru navă. .Ritualul roman din 1614 nu men- 
tioneazä, în schimb, decît o singură binecuvîntare (a navei noi). 
Rugăciunea evocă arca lui Noe si mersul pe apă al Sfîntului Petru. Pe 
temeiul acestor precedente — si tot prin comparaţie —, Dumnezeu este 
rugat să trimită din cer un înger „ca să izbăvească si să apere de orice 
primejdie corabia şi pe cei din ea”, să le asigure „o călătorie tihnită şi 
sosirea la liman. lar după ce vor fi isprăvit ce au de făcut, călătorii să 
se întoarcă cu bine si, cu bucurie, să ajungă din nou acasă”17. 

Prin astfel de rugăciuni şi binecuvîntări, Biserica își lua în sarcină 
viaţa cotidiană în aspectele ei cele mai concrete, le aducea oamenilor 
de odinioară speranţă si mîngfiere, dovedindu-le astfel că nu sînt 
singuri în faţa imenselor pericole ce-i amenințau si dîndu-le senti- 
mentul că sînt ocrotiţi. Biserica răspundea unei nevoi de securitate 
poate prost conceptualizate, dar, neîndoielnic, trăită cu intensitate. 


Capitolul II 


Binecuvîntări si blesteme 


Rugăciuni şi rituri în caz de pericol 


Mai impresionante decît binecuvîntările predecente ni se par conjurările 
la care se recurge în caz de ameninţare sau de primejdie reală. Aceste 
conjurări se puteau transforma în blesteme la adresa animalelor și 
elementelor ostile, mergîndu-se pînă la procese si excomunicări. O serie 
de documente din secolele XIV-XVI, și chiar din secolul al XVII-lea, ne 
permit să surprindem pe viu astfel de scene, pe care le justifica, între 
altele, un precedent celebru. În scrierea despre viaţa Sfintului Bernard, 
apartinînd lui Guillaume de Saint-Thierry, se povesteşte că, în momentul 
în care sfintul se pregătea să predice în biserica abației din Foigny 
(dieceza Laon), a apărut un roi de muște care i-au speriat cu bîzîitul 
lor şi i-au pus pe fugă pe cei ce asistau la slujbă. Cum nici un remediu 
nu s-a dovedit eficace, sfintul le-a „excomunicat” ; mustele au căzut de 
îndată si au fost scoase din sanctuar cu lopetile. „Această minune, 
comentează biograful, a avut un asemenea răsunet, încît blestemul 
căzut asupra mustelor din Foigny a devenit proverbial.”! 

La nivelul principiilor, Sfîntul Toma d'Aquino recomanda să nu se 
recurgă la blesteme împotriva unor făpturi lipsite de judecată: „Căci 
dacă le socotim ieșite din mîinile lui Dumnezeu, săvîrşim, afurisindu-le, 
o adevărată blasfemie ; dacă le privim doar în sine, săvîrşim atunci o 
faptă desartä, deci oprită”?. S-a împămîntenit însă o anume practică, 
mai puternică decît îndemnurile teologice la prudenţă. Mai mult, bleste- 
marea animalelor dăunătoare a devenit, nu o dată, echivalentul unei 
adevărate excomunicări. Or, aceasta nu putea fi pronunţată decît în 
virtutea unei judecăţi, care, la rîndul ei, implica o procedură, adică un 
act de acuzare, pledoarii şi o sentinţă solemnă. În felul acesta, ceremonia 
bisericească se inseră în lunga istorie a proceselor intentate animalelor 
sau unor obiecte neînsufletite, cunoscute la greco-romani si la evrei. Si 
Moise recomandase : „Dacă un bou va împunge de moarte bărbat sau 
femeie, boul să fie ucis cu pietre si carnea lui să nu se mänînce [...]” 
(Ieşirea 21.28). Obiceiul de a da în judecată animale a dispărut din 
Occident abia în secolul al XVIII-lea. 

Aceastä dare în judecatä se putea totusi încheia prin compromisuri 
cu animalele ostile, dacă se considera că si ele sînt făpturi ale lui 
Dumnezeu și că au dreptul să trăiască. Felix Hemmerlein, mai cunoscut 
sub numele de Malleolus, cantor al bisericii din Zürich în secolul al XV-lea, 
povesteşte în unul dintre cele două Tratate despre exorcisme (prima 
versiune tipărită, 1497) că, pe vremea cînd Guillaume d'Ecublens era 
episcop de Lausanne (1221-1229), tiparii năpădiseră într-atît lacul 
Léman, încît prelatul a fost silit să-i „afurisească” si să-i gonească 
într-o zonă a lacului din care n-au mai îndrăznit să iasă’. Si mai 
grăitoare este întîmplarea următoare, povestită tot de Malleolus: 


„Împrejurimile orașului Coire s-au umplut pe neașteptate de viermi 
albi cu capul negru, groși cam cît degetul mic, cu șase picioare și bine 
cunoscuţi de plugari ; în nemteste li se spune Laubtafer. Viermii aceștia 
intră în pămînt la începutul iernii și vatămă rădăcinile, pe care le rod 
cu dinţii și le omoară, așa încît, atunci cînd se împrimăvărează, plantele, 
în loc să înmugurească, se usucă [...]. 

Localnicii au chemat în trei rînduri gîngăniile cele vătămătoare în faţa 
tribunalului provincial, le-au pus avocat si procuror, cum o cer formali- 
tätile justiţiei, apoi le-au deschis proces în toată regula. În cele din urmă, 
judecătorul, fiind de părere că viermii erau făpturi ale lui Dumnezeu, 
că aveau si ei dreptul să trăiască și că ar fi fost nedrept să fie lipsiţi de 
hrană, i-a izgonit într-un ţinut pustiu și păduros, unde urmau să rămînă, 
fără a mai avea voie să treacă pe pămînturile învecinate”. 


Ce se întîmpla însă dacă tiparii, viermii albi, omizile sau sobolanii 
nu se supuneau hotärîrii judecătorești ? În acest caz, la cererea localni- 
cilor, intervenea autoritatea bisericească, pe temeiul unei străvechi 
tradiţii atestate în Biserica din Răsărit5. Ea le poruncea animalelor 
dăunătoare să se retragă, iar dacă acestea nu se supuneau, le blestema 
si chiar le excomunica, deoarece însemna că sînt unelte ale diavolului. 
Această procedură, cu aspectele judiciare pe care le comporta, devenise 
îndeajuns de răspîndită pentru ca juristul Barthélemy Chasseneuz 
(11541), prim-presedinte al parlamentului din Provence, să-i consacre 
patruzeci de pagini in-folio din a sa Culegere de hotărîri, publicată 
pentru prima oară în 15316. Pe vremea cînd era tînăr avocat la Autun, 
si el trebuise să apere într-un proces niște șobolani. 

Citînd întruna din autorităţile în materie, Chasseneuz examinează 
şase puncte principale: Care sînt numele latinești ale animalelor ce 
atacă recoltele? Pot fi date în judecată aceste animale? Trebuie ele 
citate printr-un procuror sau în persoană? În acest ultim caz, dacă nu 
vin, trebuie să li se pună un curator ? Cine este competent în materie: 
judecătorul laic sau judecătorul bisericesc? Ce sînt blestemul si afuri- 
senia ? Și, mai ales — o chestiune esenţială —, sînt permise afurisenia, 
blestemul și excomunicarea împotriva unor animale dăunătoare ce refuză 
să plece ? Concluzia lui Chasseneuz este afirmativă : acest lucru va atrage, 

în a doua jumătate a secolului al XVI-lea, protestele doctorului Navarre 
(Martin Azpilcueta), care-i reproșează juristului francez că a confundat 
afurisenia şi blestemul din Vechiul Testament cu excomunicarea”. 

Graţie bogatei si, am spune, uimitoarei lui documentatii, Chasseneuz 
ne aduce la cunoștință trei împrejurări în care Biserica s-a mobilizat, 
în 1487-1488, în diecezele Autun și Mâcon: în primele două cazuri, 
împotriva limacsilor ; în al treilea, împotriva unor paraziți ai vitei-de-vie 
(numiţi, cu un termen regional, hurebets sau hurebecs). Hotärîrea din 
17 august 1487 a episcopului de Mâcon? arată că din toate colţurile 
diecezei sosesc plîngeri în legătură cu pagubele făcute de limacși, iar 
credincioşii cer ajutor de la Dumnezeu sau de la Biserică. Prelatul 
poruncește așadar ca preoţii să-i adune pe enoriași, iar aceștia, trei 
zile la rînd (tres dies continuos sine interruptione), să cutreiere teritôriul 
parohiei cu lumînări aprinse și intonînd litanii. Să se roage cu poporul 
pentru ca Dumnezeu, preasfinta Fecioară Maria, toţi sfinţii si sfintele 
să se milostivească si să risipească pricina îngrijorării. Si, prin puterea 
Domnului nostru lisus Hristos, a slăvitelor lui patimi, a apostolilor 
Petru si Pavel şi a cheilor sfintei noastre maici Biserica, să poruncească 
limacşilor să înceteze „prăpădul” şi „stricarea roadelor pămîntului, si 
să se ducă, în răstimp de trei zile, pe pustii, unde să nu mai poată 
dăuna nimănui”; altfel, îi va lovi „mînia slavei dumnezeiesti şi bleste- 
mul veşnic”?. 

Circulara vicarului general din Autun, din 2 mai 1488, adresată 
preoţilor din parohiile năpădite de hurebets, dezvăluie si mai bine 
decît textul precedent ideea că insectele dăunătoare care refuză să 
plece sînt expresia unei uneltiri diavolesti. În acest caz, anatema si 
blestemul devin necesare. Preoţii primesc poruncă să certe insectele 
„cu puterea si semnul crucii”, înarmîndu-se cu „pavăza credinţei” — 
formulă frecventă în acest gen de documente. Gîngăniile sînt somate 
să pună capăt „neîntîrziat si cu desăvîrşire” prädäciunilor. „Ci, dacă, 
îmboldite de Satana, vrăjmașul neamului omenesc, nu vor asculta de 
porunca lui Dumnezeu şi a Bisericii, nu vor pleca, nu vor înceta să facă 
stricăciuni, nu se vor risipi, cu puterea dată nouă de Dumnezeu şi 
Biserică, blestemăm acele jivine şi gîngănii spurcate şi aruncăm asu- 
pră-le afurisenia și blestemul din scrisoarea aceasta. Iar voi [preoţii], 
întru îndeplinirea hotărîrii noastre, rosti-veti împotrivă-le, adesea si 
în multe rînduri, anatemă si blestem, si le veţi face cunoscute tuturor 
pînă ce se vor vădi milostenia si îndurarea dumnezeiascä.”!° În ase- 
menea împrejurări, credincioșii trebuiau să însoţească întotdeauna 
gesturile autorităţii bisericeşti cu rugăciuni, post, spovedanii, împărtă- 
şanii, încetarea blasfemiilori! — lucrul acesta era foarte important — si 
cu plata la zi a dijmei!?. 

Într-un avertisment lansat în 1516 de judecătorul bisericesc din 
Troyes împotriva omizilor si a acelor hurebets care devastau viile din 

tinutul Villenaux, în Champagne, aspectul ,procesual” este net marcat. 
Tribunalul episcopal a luat cunostintä de dosarele prezentate de cele 
două părți, respectiv de plîngerea depusă de populaţia care avusese de 
suferit de pe urma insectelor şi de apărarea elaborată de „anumiţi 
apărători [= avocaţi] împuterniciţi de noi să reprezinte pe numitele 
omizi si pe numiții hurebets”. După audierea părţilor şi după consul- 
tarea tribunalului, judecătorul bisericesc le dă insectelor șase zile ca 
să plece din viile si din ţinutul Villenaux, interzicîndu-le să se așeze 
altundeva pe teritoriul diecezei Troyes. Dacă ele nu se vor supune în 
răstimpul hotărît, „prin prezenta, le afurisim si le blestemăm”!?. 

Iezuitul Théophile Raynaud, care citează acest document într-o 
carte publicată în 1610, interpreta această sentinţă ca pe o adevărată 
excomunicare!f. Am văzut că de aceeaşi părere era si Chasseneuzi5, a 
cărui culegere de hotărîri începe cu o consultatie intitulată De excom- 
municatione animalium insectorum. Un Tratat despre abuz, publicat 
în 1654 de către Charles Fevret, pomeneşte „o excomunicare rostită de 
un judecător bisericesc împotriva unor lăcuste care au crăpat numai- 
decît”!$, Un canonic din Benevento, Leonardo Vairo, a cărui lucrare De 
fascino (Despre fermecătură) a apărut în 1583, povesteşte că, în mai 
multe regiuni din Italia, îndeosebi în Regatul Neapolelui, cînd lăcustele 
pustiesc ogoarele, se alege un judecător, în faţa căruia vin să pledeze 
doi procurori, unul pentru locuitori, celălalt pentru insecte. La capătul 
procesului, judecătorul rosteşte excomunicarea împotriva gîngăniilor 
care ar refuza să-și ia tälpäsita. Teologul din Benevento este de părere 
că avem de a face cu o „superstiţie”!?. 

Cu toate acestea, în 1650, în mănăstirea ieronimită Santa Maria 
din Parraces, lîngă Segovia, s-a desfășurat procesul unor lăcuste. Martori 
ai acuzării au fost sfinţii patroni ai localităţilor vecine si sufletele din 
purgatoriu ale uneia dintre ele, reprezentaţi cu toţii de către săteni. 
Acuzatorii, în numele cărora vorbea un călugăr, erau cei trei sfinţi 
Grigore (Grigore cel Mare, Grigore de Nazianz şi Grigore de Ostia) 
venerati în regiune. Judecătoarea care a rostit excomunicarea împo- 
triva insectelor era Maica Domnului, „apărătoare a oamenilor, mai cu 
seamă cînd aceștia sînt în nevoie”. Purtătorul ei de cuvînt a fost 
stareţul mănăstirii. Sentința dată, după consultarea sfinţilor Ieronim, 
Francisc, Laurenţiu și Mihai, a fost ca lăcustele să fie automat exco- 
municate dacă vor refuza să părăsească tinutul'#. La o dată foarte 
tardivă, 15 noiembrie 1731, sfatul orăşenesc din Thonon hotăra că 
„oraşul se va alătura parohiilor din această provincie care vor binevoi 
a cere de la Roma excomunicarea insectelor, si va contribui proporţional 
la cheltuieli”!?. 

Cu sau fără excomunicare propriu-zisă, dar tot cu ameninţări de 
blestem si de anatemă în caz de nesupunere, exorcismele — si pro- 
cesele — împotriva animalelor dăunătoare au fost numeroase, mai ales 

în secolele XIV-XVI, perioadă a marii frici de Satana în Occident”. 
Tentaţia de a privi aceste fiinţe ostile ca pe niște făpturi diavolesti era 
mare. Putem cita, la întîmplare, o circulară lansată în 1479 de judecă- 
torul bisericesc din Nîmes împotriva sobolanilor si a cîrtitelor ; o acțiune, 
din acelaşi an, a episcopului de Lausanne împotriva omizilor; mai 
multe anchete si hotărîri ale episcopului de Langres (1512, 1513 si 
1516) împotriva insectelor si a soarecilor care mîncau grîul din dieceză; 
porunca dată omizilor în 1516, de judecătorul bisericesc din Tréguier, 
de a părăsi dieceza în termen de șase zile, sub ameninţarea cu excomuni- 
carea?! ; un proces intentat cäräbusilor în 1536, în ţinutul Vaud ; cererea 
oraşului Grenoble, adresată judecătorului bisericesc în 1544, de a 
excomunica omizile şi limacşii ; procesul intentat în 1585 omizilor din 
dieceza Valence (în Dauphiné)? ; un lung proces (cu rezultat necunoscut) 
intentat în 1587 de către municipalitatea din Saint-Julien-de-Maurienne 
unor animalia bruta, cunoscute în popor sub numele de verpillons sau 
amblevins, care devastau viile”. Azpilcueta citează cazul unui episcop 
de pe coasta spaniolă căruia populaţia i-a solicitat să deschidă o acţiune 
împotriva sobolanilor. Prelatul a suit în vîrful unui promontoriu și le-a 
poruncit rozătoarelor, ameninţîndu-le „cu excomunicarea si afurisenia”, 
să fugă pe o insulă pustie: ceea ce acestea au si făcut”. 

Se constată aşadar presiunea pe care o exercita populaţia asupra 
autorităţilor religioase — tot mai reticente — pentru ca acestea să 
mobilizeze împotriva animalelor dăunătoare capitalul de sacralitate de 
care dispuneau, şi care era cu atît mai eficient cu cît erau mai bine 
respectate formalitätile juridice. Două proceduri care au avut loc în 
Auvergne în secolul al XVII-lea demonstrează strînsa legătură dintre 
toate aceste elemente. În 1670, locotenentul general de poliţie şi un 
avocat de la curtea din Clermont i-au solicitat judecătorului bisericesc 
o „sentință de izgonire, blestem si excomunicare” împotriva omizilor, 
viermușilor si altor insecte care stricau livezile din opt comune (printre 
care şi Chamalières). La capătul unui proces în toată regula, în care 
insectele, considerate minore, primesc un curator, judecătorul bise- 
ricesc le poruncește gîngăniilor să plece în altă parte în termen de șase 
zile, amenintîndu-le, în caz contrar, cu afurisenia. Douăzeci de zile mai 
tîrziu, locuitorii din Sainte-Martine, lîngă Pont-du-Château, se adresează 
vicarului general, întrucît scaunul episcopal era vacant, cerînd ca un 
preot să purceadă la „izgonirea omizilor”. Marele vicar îl autorizează 
pe preotul din Sainte-Martine să facă exorcismele, să rostească rugă- 
ciunile rituale și să stropească cu apă sfinţită, fără a spune însă nimic 
despre procedură. Locuitorii îi cer atunci judecătorului regal să numească 
un judecător şi să le pună insectelor un curator. Are loc un proces, în 
urma căruia judecătorul expulzează omizile si le trimite să-şi sfirseascä 
zilele în regiunea Fourches sau în alte locuri unde să nu mai poată 
dăuna nimănui”. 

Biserica tridentină s-a raliat, în ansamblu, la punctul de vedere al 
canonicului Vairo, conform, la rîndu-i, aceluia al Sfîntului Toma d'Aquino, 
potrivit căruia „este neîntelept să dăm în judecată niște animale lipsite 
de cuget și născute din tină, [deoarece] trăsnetele Bisericii nu-i pot 
atinge decît pe cei care fac parte din corpul credincioşilor, iar excomuni- 
carea unor jivine este tot atît de nelegiuită si de caraghioasă ca şi 
botezarea unei pietre sau a unui cîine”26. Cu toate acestea, ierarhii au 
continuat, chiar și după Conciliul de la Trento, să vadă, dincolo de 
flagelurile naturale, nişte uneltiri diavolesti ce trebuiau contracarate 
prin mijloace bisericeşti. Locuitorii din Chamonix care, în secolul 
al XVII-lea, au putut vedea cu groază cum ghețarii înaintează în vale, 
distrugînd sau amenintînd casele si culturile, l-au rugat de mai multe 
ori pe episcop să vină şi să exorcizeze „gheţăriile”: 


„Locuitorii dintr-o parohie numită Chamonix şi-au arătat într-un fel 
nemaiîntîlnit încrederea în puterea binecuvîntării săvîrșite de episcopul 
lor. Sînt la Chamonix niște munţi mari, acoperiţi de gheturi [...] [care] 
ameninţă întruna să prăpădească locurile dimprejur ; și ori de cîte ori 
se ducea episcopul prin părţile acelea, poporul îl ruga să exorcizeze si 
să binecuvînteze munţii aceia de gheaţă. Cam cu cinci ani înainte de 
moartea episcopului nostru, localnicii au trimis la el o deputätie, ca să-l 
roage să mai treacă o dată pe acolo, de teamă că, înaintînd în vîrstă, 
bătrîneţea îl va împiedica să-i mai ajute [...]. Și spuneau că, de ultima 
oară cînd fusese la ei, ghetäriile se trăseseră îndărăt cu mai bine de optzeci 
de pași. Bucuros de credinţa lor, arhiereul le-a răspuns: «Bine, oameni 
buni, voi veni și de-ar fi să mă ducă alţii pe sus...». A mers și [...] le-a 
făcut pe plac. Am o mărturie sub jurämînt din partea mai-marilor locului, 
în care se jură că, de la binecuvîntarea făcută de Jean d'Arenthon, ghetäriile 
s-au tras într-atît, că astăzi se află la un sfert de leghe de locul în care 
erau înainte, si că n-au mai pricinuit stricăciuni, ca înainte”2?. 


Neputincioşi în faţa unor ameninţări care nouă ni se par naturale, 
dar pe care ei nu le identificau ca atare, strămoșii noștri simțeau deci 
nevoia imperioasă de a recurge la arma exorcismului. Gabriel Le Bras 
identificase la Arhivele din Doubs o sută douăzeci de cereri de exorci- 
zare împotriva insectelor si a rozătoarelor, adresate arhiepiscopului 
între 1729 şi 17622. Începînd din 1558, ritualurile din Bordeaux cuprind 
o „binecuvîntare a ogoarelor, ca să fie izgonite lăcustele, omizile și alte 
jivine stricăcioase”. Exemplul ritualului din Bordeaux va fi urmat de 
cele din Auch (1602 si 1631), Evreux (1606), Bourges (1616), Coutances 
(1618), Besançon (1619), Chartres (1627 si 1640), Bayeux (1627), Paris 
(1630), Beauvais (1637), Orléans (1642) etc.2? 

„Ritualul [roman] pentru dieceza Agen” din 1688 oferă un bun 
exemplu de rugăciuni menite să alunge de pe ogoare animalele dăună- 
toare, să aducă ploaia sau vremea bună, să pună capăt ciumei sau 
foametei, să risipească vijeliile sau furtunile. În acest ultim caz, ceremonia 

cuprindea un exorcism. Instrucţiunile din acest ritual precizează mai 
întîi că preotul (sau vicarul lui) va pune să se tragă clopotele, va 
aprinde lumînări pe altar, îşi va pune o stolă violetă și o pelerină de 
aceeaşi culoare. Clerul și credincioşii vor rosti litaniile sfinţilor, vor 
face o procesiune în jurul bisericii, dacă vremea o îngăduie, sau, în caz 
contrar, înăuntrul lăcașului. „O dată ajuns din nou la poarta bisericii, 
preotul, cu crucea în mînă şi întors către furtună”, va spune: 


„Doamne Iisuse Hristoase, ziditorul cerului, al pămîntului, al mării 
şi a toate cîte sînt în ele, care ai sfinţit Iordanul și ai vrut să fii botezat 
în el, care ţi-ai întins pe cruce sfintele mîini și sfintele braţe si care, prin 
ele, ai sfinţit väzduhul, tie îţi cerem îndurare după mare mila ta. Norii 
pe care-i văd tulburînd văzduhul în faţa mea, în spatele meu, deasupra 
mea, la dreapta și la stînga, risipește-i, Doamne, și spulberă-i, ca puterea 
cea nelegiuită și diavolească ce-i mînă să slăbească și să se descumpă- 
nească [...]. 

Norule, Dumnezeu-Tatăl să te cuprindă, Dumnezeu-Fiul să te cuprindă, 
Dumnezeu-Sfintul-Duh să te cuprindă ; Dumnezeu-Tatăl să te nimicească, 
Dumnezeu-Fiul să te nimicească, Dumnezeu-Sfintul-Duh să te nimi- 
cească ; Dumnezeu-Tatăl să te înăbușe, Dumnezeu-Fiul să te înăbușe, 
Dumnezeu-Sfintul-Duh să te înăbușe”. 


Această ultimă rugăciune era punctată de nouă semne ale crucii şi 
urmată de exorcismul propriu-zis: 


„Eu, păcătosul, preot și slujitor al lui Hristos, deși nevrednic, prin 
puterea si tăria aceluiași Dumnezeu, Domnul nostru Iisus Hristos, împăra- 
tul [imperator] suprem, iar nu bizuindu-mă si sprijinindu-mă pe propria-mi 
putere, vă poruncesc, spurcate duhuri care stîrniti norii si aburii aceştia, 
prin tăria aceluiași Dumnezeu, Domnul nostru lisus Hristos, prin sfinta 
lui întrupare, prin botezul lui, prin postirea lui, prin preasfinta lui cruce 
si prin patimile lui, prin sfinta lui înviere, prin minunata lui înältare, 
prin înfricoșata lui întoarcere spre judecată, prin învrednicirile Mariei, 
preacurată și pururi neprihănită fecioară, prin acelea ale sfintului [patronul 
parohiei] si ale tuturor sfinţilor : ieşiţi din norii aceștia și risipiti-i peste 
locuri păduroase și nelucrate, ca să nu dăuneze oamenilor, animalelor, 
roadelor, ierburilor şi tuturor celor trebuincioase nevoilor omenești. În 
numele Domnului nostru lisus Hristos, care va veni să judece viii şi 
morţii, si lumea cu foc. 

El însuși vă poruncește, demoni care stîrniti norii aceștia, el despre 
care un glas ieșit din norul de lumină a spus: «Acesta este Fiul Meu Cel 
iubit întru care am binevoit». El vă poruncește, care a sfinţit väzduhul 
întinzîndu-și preasfintul său trup pe sfinta cruce. El vă poruncește, care, 
prin moartea lui, v-a biruit și v-a încătușat pe voi, pe căpetenia voastră 
si moartea, gi v-a aruncat în focul veşnic al gheenei. El vă poruncește, 
care, scăpînd din iad, a înviat din morţi. El vă poruncește, care, după 
patruzeci de zile, răpit de un nor, s-a urcat la ceruri prin puterea lui. 
El vă poruncește, care va veni să judece viii și morţii, si lumea cu foc”. 

Ritualul de la Agen precizează că, în acest moment al ceremoniei, 
preotul va înălța crucea în aer si va spune: „Iată lemnul sfintei Cruci. 
Fugiţi, duşmanilor ; căci el v-a biruit pe voi si a biruit lumea, Domnul 
nostru Iisus Hristos, fiul lui Dumnezeu, Împăratul atotstäpinitor, leul 
lui Iuda, rădăcina lui David”. După care preotul va stropi cu apă 
sfinţită în cele patru zări, spunînd, de fiecare dată: „Doamne, mîntu- 
ieste-ne pe noi de trăsnet si de vijelie”?°. 

Cititorul modern este desigur frapat de insistenţele şi mecanismul 
pe care le scoate la iveală un asemenea document. Lucrarea diavolească 
este net identificată. Pentru a o contracara, Biserica mobilizează puterea 
„Împăratului atotstăpînitor” şi speră că o va determina să acţioneze 
prin repetarea rugăciunilor. Potolirea furtunii si a vijeliei este cerută 
în virtutea gesturilor divine care, de-a lungul vieţii lui Iisus, au adus 
sfințire si curätie în văzduh si în cer. Slujitor nevrednic al Domnului, 
dar depozitar al puterii lui, preotul repetă poruncile adresate demoni- 
lor. Solemnitatea şi reluarea adjuratiilor, la care se adaugă numeroase 
semne ale crucii, ridică o stavilă în calea puterilor răului, ascunse în 
spatele stihiilor, si care sînt alungate în cele patru zări. 

Poate că nu este lipsit de interes ca, în paralel cu textele de mai 
sus, să cităm cîteva fraze din Ofetul şi fierea, o carte emoţionantă, în 
care o pioasă färancä unguroaică născută în 1907 își povestește viaţa: 


„În Cununa de aur [operă pioasă, constant reeditată în Ungaria din 
secolul al XVIII-lea încoace], cartea noastră de rugăciuni, își amintește 
Margit Gari, Doamne, cîti stropi de ceară pătează pagina cu litanii 
pentru alungarea furtunii! Îngenuncheati, cu o lumînare în mînă, ne-am 
rugat adesea la Dumnezeu să izgonească norii răi. Mămica închinase 
iute norul acela, spunînd: «Tatăl să te alunge! Fiul să te alunge! Sfîntul 
Duh să te alunge !». [...] Vara, cînd se stîrneau furtuni năprasnice, mama 
spunea: «la uitati-vä la ăla! Nu e nor curat; balaurul și-ascunde coada 
în el». Căci balaurul se ascunde în norii răi. Acolo se cuibărește. Și se 
iteste, cînd pe ici, cînd pe colo”. 


Împotriva unui asemenea balaur, întreita invocare a treimii dumne- 
zeiesti era mai mult decît necesară. 


Prudenta Bisericii şi cererile poporului 


Biserica de după Conciliul de la Trento a înconjurat cu tot felul de 
precautii binecuvîntările, adjuratiile si exorcismele privitoare la anima- 
lele dăunătoare şi la furtuni. Ritualurile precizează adeseori că preotul 
sau vicarul trebuie să „aducă la cunoștința episcopului pagubele pe 
care animalele le aduc roadelor pămîntului în parohia cu pricina”, iar 
prelatul va hotărî dacă „pentru alungarea lor vor trebui folosite rugă- 
ciunile Bisericii”3?. Citim de altfel, în ritualul din Poitiers, din 1766: 

„Oamenii să nu se adune niciodată în biserică noaptea, dacă-i amenință 
vreo furtună sau vreo vijelie”, ceremonia trebuind să se desfășoare 
numai „pe lumină”33. În spatele acestor restricții deslusim o insistență 
si chiar o anume nerăbdare colectivă, pe care ierarhia se străduia să 
o canalizeze si să o țină sub control. În secolele al XVI-lea si al XVII-lea, 
în unele regiuni din Germania încă se recurgea la o „conjurare împo- 
triva vijeliilor”, al cărei text latin poruncea „grindinei” și „vînturilor” 
să se risipească prin puterea celor cinci răni ale lui Hristos, a sfintului 
lui sînge, a cuielor care i-au străpuns mîinile si în numele celor patru 
evangheliști". Tot în Germania, la sfîrşitul secolului al XVI-lea, se 
publicau libelli de conjurationibus aerearum tempestatum şi se recurgea, 
cu toată împotrivirea ierarhiei, la niște străvechi metode de combatere 
a vremii proaste. Una dintre ele recomanda să se traseze un cerc, cu 
un cuţit cu mîner negru, si să se scrie înăuntrul cercului Jesus Nazarenus, 
Rex Iudeorum. Cuţitul trebuia apoi înfipt în cerc si ţinut acolo pînă la 
încetarea furtunii, timp în care se rosteau de cîte cinci ori Tatăl nostru 
şi Ave Maria“. 

Nevoia de protecţie împotriva amenințării stihiilor era atît de mare, 
încât unele dieceze au păstrat o foarte lungă ceremonie pe care Culegerea 
lui Sannig o numește „binecuvîntarea moșiilor, a viilor, a ogoarelor și 
a tuturor roadelor”® şi care era, pe cît se pare, independentă de 
Rogatiuni. Ceremonia respectivă ne apare ca rezultatul unei sedi- 
mentări ce durase mai multe secole. S-ar fi cuvenit să o clasăm în 
categoria binecuvintärilor „preventive”. Însă forța şi numărul gestu- 
rilor de conjurare incluse în această liturghie sînt atît de mari, încât 
caracterul ei „urgent” sare în ochi şi se impune o paralelă cu lunga 
ceremonie intitulată Exorcismi sive conjurationes contra ingruentes 
aereas tempestates, din ritualul papei Grigore al XIII-lea*. Populatiile 
interesate se confruntau în fiecare an cu pericolul ca vremea proastă 
să le distrugă recoltele. De aici, nevoia de a ridica o stavilă în calea 
grindinei, a furtunilor si a inundaţiilor. Documentul — care arată, în 
plus, că toate aceste rugăciuni erau transpuse tale quale „la vreme de 
sărăcie”3% — relua mai multe fraze menținute de ritualul roman din 
1614, plasîndu-le însă într-un context cu adevărat patetic. 

După ce a pregătit apă sfinţită şi şi-a pus cota si stola, preotul 
trebuia mai întîi să-și găsească un loc din care „să poată vedea toată 
întinderea de pămînt pe care urma să o binecuvînteze”. Urma o lungă 
slujbă, care începea cu imnul Te laudamus, o rugăciune, litaniile Fecioarei 
si o altă rugăciune scurtă. Preotul se ducea apoi în fiecare din cele 
patru colțuri ale cîmpurilor. La fiecare oprire, citea trei psalmi, un 
fragment din Evanghelie (astfel încît cei patru evangheliști ofereau 
împreună un pasaj) și trei rugăciuni scurte. Fiecare popas se încheia 
cu rostirea unei binecuvîntări si a unui exorcism. Prima „binecuvîn- 
tare” îl ruga pe Dumnezeu să „dăruiască rodnicie pămîntului nostru” 

si să-i însutească roadele, „ca, trăind în voiosie, să strîngem snopii 
multumindu-i Domnului”. Urma exorcismul: „Vă conjur, vijelii ale 
văzduhului, în numele Dumnezeului celui viu, al Dumnezeului celui 
adevărat, al Dumnezeului celui sfint, să nu sloboziţi nici grindină, nici 
furtuni peste bunurile și ogoarele noastre. Nu veţi putea spune la 
judecata lui Dumnezeu că nimeni nu v-a oprit. Căci vă poruncesc, în 
numele Tatălui, al Fiului si al Sfîntului Duh, să nu sloboziţi gridina 
peste ogoarele noastre, ci să o aruncaţi peste rîu sau în apa mării, ca 
să nu vatăme pe nimeni”. După ce rostea aceste cuvinte, preotul desena 
o cruce, cu ulei sau cu ceară, pe cîţiva copaci, apoi invoca mila dumne- 
zeiască pentru a-i feri să rămînă sterpi şi stropea cu apă sfinţită 
această primă latură a cîmpurilor. 

Preotul trecea apoi pe a doua latură, unde scenariul se repeta. De 
astă dată, rugăciunile se îndreptau îndeosebi spre Sfîntul Ubald si 
Sfîntul Anton de Padova, prin mijlocirea cărora Dumnezeu era rugat 
să binecuvînteze „pămîntul, recoltele, pomii, viile, roadele, ierburile 
bune și zarzavaturile, ca diavolul să nu se poată atinge de ele”. Conju- 
rarea se adresa din nou norilor, grindinei si furtunilor: „Vă poruncesc, 
spunea preotul, prin acest semn al crucii pe care îl fac împotriva 
voastră, să plecaţi de îndată si cu toatele [indivisae] de la noi si din 
locul acesta, fără să aduceţi vătămare oamenilor, dobitoacelor, corăbiilor 
si pămîntului, si să vă risipiţi în văzduh”. 

În cursul celei de-a treia opriri, preotul îl ruga pe Dumnezeu să se 
milostivească de seminţele grînelor, de roade, zarzavaturi și ierburi, ca 
să nu se atingă de ele furtunile, grindina, revărsările și vremea proastă. 
Făcea apoi semnul crucii în văzduh, căruia i se adresa cu „voi”, din 
pricina forţelor pozitive şi negative pe care le conţine. Această conjurare — 
a treia — urmărea să întărească forţele bune și să le nimicească pe cele 
rele : „Dumnezeu-Tatăl să vă cuprindă, Dumnezeu-Fiul să vă cuprindă, 
Dumnezeu-Sfintul-Duh să vă cuprindă; Dumnezeu-Tatăl să vă bine- 
cuvînteze, Dumnezeu-Fiul să vă binecuvînteze, Dumnezeu-Sfintul-Duh 
să vă binecuvînteze ; Dumnezeu-Tatăl să vă despartă, Dumnezeu-Fiul 
să vă despartă, Dumnezeu-Sfintul-Duh să vă despartă ; Dumnezeu-Tatăl 
să vă nimicească, Dumnezeu-Fiul să vă nimicească, Dumnezeu-Sfîntul- 
-Duh să vă nimicească ; Dumnezeu-Tatăl să vă spulbere, Dumnezeu-Fiul 
să vă spulbere, Dumnezeu-Sfintul-Duh să vă spulbere. În numele 
Tatălui, al Fiului si al Sfîntului Duh. Amin”. Conjurarea era punctată 
de cincisprezece ori de semnul crucii. Preotul desena apoi cruci pe 
cîţiva copaci. 

În cursul celei de-a pat:a opriri, Dumnezeu, „care pe toate le cîrmuieşte 
minunat”, era rugat să binecuvînteze si să sfinteascä ogoarele, viile, 
pomii si recoltele si să le dăruiască rodnicie întru sănătatea trupurilor 
si curätia sufletelor. Adjuraţia îi invoca pe Matei, Marcu, Luca si Ioan, 
care au răspîndit Evanghelia „în cele patru zări”, cerîndu-le să-l roage 

pe Dumnezeu să alunge furtuna si să o ţină departe de pămînturile 
credincioşilor. În numele „înfricoșatei judecăţi”, al Domnului si al 
sfintei Cruci, al vredniciei Fecioarei şi tuturor sfinţilor, norii primeau 
poruncă să se împrăștie sau să se îndrepte spre locuri „păduroase”, ca 
să nu le dăuneze oamenilor şi celor trebuincioase lor. Ceremonia lua 
sfîrşit cu o invocare specială a Sfintei Brigitta, „căreia Dumnezeu i-a 
îngăduit să-și biruie duşmanii”, o nouă binecuvîntare a celor patru 
puncte cardinale, încheierea litaniilor si rostirea psalmului De profundis. 

Durata acestei liturghii si conţinutul rugăciunilor din cuprinsul ei 
sînt deosebit de semnificative, relevînd în mod exemplar ceea ce „bine- 
cuvântările” mai scurte nu exprimau adeseori decît în subtext: o ire- 
zistibilă nevoie de ocrotire, la care Biserica răspundea, în cazul de faţă, 
printr-o gamă largă de rituri pe care le-am numi, astăzi, „securizante”. 
Annick Aussedat-Minvielle constata că, în secolul al XVI-lea, „conju- 
rările împotriva furtunilor” utilizate în vreo cincisprezece dieceze din 
Franţa, sînt prezente în majoritatea ritualurilor din secolele XVII-XVIII. 
Nu diferă, de la o zonă la alta, decît titlurile si lungimea ceremoniei — 
care însă nu este niciodată scurtă’, 

Situația de pericol iminent explică multe dintre binecuvîntările 
referitoare la persoane. În Evul Mediu, numărul lor sporise, mai ales 
prin inventarea unor rugăciuni speciale pentru cei care plecau la 
luptă“ si a unor exorcisme împotriva posedării sau a impotentei. Aceste 
două conjurări figurează ulterior în multe ritualuri de după Conciliul de 
la Trento, ritualuri care au păstrat, în plus, rugăciunile pentru cei care 
întreprindeau pelerinaje departe. O asemenea călătorie constituia o 
aventură din care unii riscau să nu se mai întoarcă: de aici, o bine- 
cuvîntare înaintea plecării si un ritual de mulțumire la întoarcere. 

Ritualul roman al papei Paul al V-lea nu cuprinde nici un fel de 
binecuvîntare a femeilor care urmează să nască prematur sau cu 
dificultate. O astfel de binecuvîntare apare însă în Franța, la Bordeaux, 
în 1596, si devine frecventă în secolele al XVII-lea si al XVIII-lea, 
figurînd mai ales în ritualurile din Paris, după 1601, din Toulouse, 
după 1616, din Poitiers, după 1619, din Vannes, după 1631, din Genève- 
-Annecy, după 1632, din Rouen, după 1640, din Périgueux, după 
1680 etc.*! 

În liturghia din Bordeaux din 1620, preotul îl invocă pe Dumnezeu 
cel atotputernic, „ziditorul a toate cîte sînt, puternic si înfricoșător, 
drept si milostiv”, care l-a izbăvit pe Israel de tot răul, a ales pentru 
fiul său trupul Fecioarei Maria si a făcut ca Ioan Botezătorul să salte 
în pîntecele mamei lui. „Primeşte, spunea preotul sau vicarul, jertfa 
acestei inimi pocäite si dorința fierbinte a roabei tale, care cu smerenie 
se roagă pentru ocrotirea acestui prunc plăpînd pe care i-ai dat să-l 
zămislească. Păstrează partea ta [custodi partem tuam] si apără-l pe 

el de toate uneltirile si lucrärile cruntului Vräjmas. Fie ca, prin mîna 
născătoare a milei tale, fătul să iasă teafär la lumină, spre a doua 
naştere [a botezului]; și apoi să te slujească în toate și întotdeauna, 
şi să fie vrednic a dobîndi viaţa vesnicä.”*? Desluşim, dincolo de aceste 
rugăciuni, situaţia concretă a multor femei pentru care fiecare naştere 
constituia un moment de grea încercare. Numai un rigorist ca Pavillon” 
putea suprima din ritualul din Alet (1667), aidoma lui Paul al V-lea, 
binecuvîntarea femeii însărcinate, deși o menținea pe aceea a peleri- 
nilor. La celălalt pol, ritualul din Paris din secolul al XVIII-lea menținea, 
alături de binecuvîntarea mulieris periculose in partu laborantis, o 
binecuvîntare a mulieris praegnantis, una a mulieris post partum si un 
ordo benedicendi mulierumt?. 

Ritualul din Paris din 1777, foarte atent la femei si copii, cuprinde 
un ordo benedicendi infantem infirmum ante rationis usum“, care 
lipseşte cel mai adesea din celelalte ritualuri, dar apare, cu cîteva 
variante, în cel din Lyon (1692)*. Această rugăciune aparte trebuie 
reasezatä într-un mai larg ansamblu de rituri menite să aline suferința 
bolnavilor si a celor aflați în agonie. În Germania, în secolul al XVI-lea 
încă se celebra o liturghie a Sfintului Sigismund împotriva fierbințelii. 
O serie de rugăciuni atestate în secolul al XV-lea îi invocau pe Sfîntul 
Ambrozie şi pe cei trei arhangheli Mihail, Gavriil şi Rafail împotriva 
podagrei. Mai multe cărţi de rugăciuni din aceeași epocă dădeau formu- 
lele liturgice ce trebuiau rostite pentru „binecuvîntarea ochilor celor 
bolnavi” şi împotriva „năbădăilor”. În practică, la sfîrşitul Evului Mediu, 
exista cîte o formă de apărare bisericească împotriva majorităţii bolilor 
importante“$. 

Reforma înfăptuită de Conciliul de la Trento a provocat o reducere 
a numărului acestor liturghii de vindecare, liturghii pe care ritualul 
roman din 1614 le ignoră cu desävîrsire. Destule însă au dăinuit sau 
au reapărut la nivelul diecezelor. Astfel, ritualul din Paris din 1777 
cuprinde nu numai o „binecuvîntare a unui bolnav sau a unei bolnave”, 
ci, pentru mai multă siguranţă, şi binecuvîntări ale apei, vinului, 
uleiului si rufăriei destinate suferinzilor“’. Aceste patru liturghii figu- 
rau şi în ritualul din Lyon din 16925. În fapt, binecuvintarea „rufelor 
bolnavilor”, apărută la Genăve-Annecy în 1612, a ajuns la Meaux în 
1645, la Périgueux în 1651, la Chalon-sur-Saône în 1653, la Clermont 
în 1656, la Le Mans în 1662, la Limoges în 1678 şi la Paris în 1777; 
toate formulele liturgice par să derive din cele folosite la 
Genève-Annecy“. 

Aceeaşi grijă pentru cei aflaţi în durere si suferinţă răzbate si din 
Culegerea lui Sannig, a cărei bogată enumerare exprimă mai bine decît 


* Nicolas Pavillon (1597-1677) — episcop de Alet (1639), simpatizant al 
jansenismului si autor al unui Ritual condamnat de Sfîntul Scaun (n.t.). 

ritualul roman de la 1614 träirea religioasä si nevoile populatiei. 
Culegerea le precizează preoţilor ce „rituri” să urmeze cînd îi „vizi- 
tează”, îi „ajută” şi îi „binecuvîntează” pe bolnavi. Și ea menţionează 
sfinţirea apei, a pîinii si a uleiului folosite la tämäduirea „lingorii, 
gîlmelor şi rănilor”, şi adaugă, nelăsînd nimic deoparte, un „leac împotriva 
ciumei” şi binecuvîntări fie ale „leacurilor” în general, fie ale feluritelor 
formule (brevets) ce se purtau la gît ca să îndepărteze bolile si pe 
demonii care le puteau provoca. Mai sînt enumerate șapte rugăciuni 
pentru cei aflaţi în agonie si una pentru sufletul celui răposat, „care 
trebuie rostită îndată după moarte”50. 

Același decalaj între ritualul roman din 1614 și alte ritualuri mai 
fidele faţă de tradiţiile liturgice ale trecutului și mai deschise la aspira- 
tiile populaţiei apare şi în privinţa binecuvîntării animalelor suferinde, 
despre care primul nu spune nimic, spre deosebire de acela al lui 
Grigore al XIII-leas!. „Binecuvîntarea animalelor bolnave”, deja prezentă 
în mai multe ritualuri franceze din veacul al XVI-lea, devine frecventă 
în secolele al XVII-lea si al XVIII-lea. Astfel, în 1692, în dieceza Lyon 
se folosea o ,binecuvintare a animalelor bolnave” şi o „sfințire a apei 
Sfîntului Patriciu, împotriva turbării si a celorlalte boli ale anima- 
lelor”55. Ritualul din Poitiers de la 1766 cuprinde nu mai putin de 
patru ceremonii privitoare la animale: o binecuvîntare a animalelor în 
general, una „pentru a-l ruga pe Dumnezeu să ţină sănătoase animalele”, 
una „pentru animalele lovite de boli molipsitoare”5 şi o „binecuvîntare 
a sării date animalelor”5 — listă interesantă pentru o lucrare care nu 
pomenește nici un fel de binecuvintare a copiilor. Ritualul din Paris, 
contemporan cu cel de mai sus, cuprinde o „binecuvîntare a hranei 
date animalelor lovite de vreo boală molipsitoare”56. 

Este grăitor faptul că, la o dată atît de tardivă — 1829 —, ritualul 
„roman” din Bordeaux păstra o serie de binecuvîntări ale animalelor, 
deşi lucrarea publicată de Paul al V-lea în 1614 le eliminase: 


„La vreme de molimă, preotul va lua apă sfinţită si se va ruga astfel: 

«1. Rugămu-ne tie, Doamne, să te milostivesti a vindeca, prin bine- 
cuvîntarea ta, aceste animale lovite de boală grea. Risipească-se din ele 
puterea diavolului, ca să nu se mai îmbolnăvească pe viitor. Ocroteste 
viaţa lor si tine-le sănătoase. 

2. Doamne, care usurezi osteneala oamenilor prin ajutorul pe care-l 
aduc dobitoacele necuvîntătoare, ne rugăm ţie să nu lași să piară făpturile 
acestea, fără de care. neamul omenesc nu se poate ţine [...]». 

Dacă animalele sînt chinuite de «ciumă» sau de «vreo altă boală 
molipsitoare», preotul va relua prima rugăciune de mai sus, înlocuind 
însă cuvintele «prin binecuvîntarea ta» cu o formulă mai răspicată, «a 
se vindeca în numele tău si prin puterea ta binecuvîntată»"?. 


In afară de „binecuvîntarea animalelor bolnave”, în secolul al XVII-lea 
apare în Franţa un lung „exorcism împotriva ciumei si a bolii anima- 

lelor”. Pornind de la ritualurile din Tournai (1591) si Malines (1598), 
el a fost preluat de diecezele Cambrai în 1604, Chalon-sur-Saône în 
1605, Genève-Annecy în 1612, Toul în 1616, Besançon în 1619 etc. 
Ritul începe, în general, cu trei scurte rugăciuni prin care i se cere lui 
Dumnezeu să-și potolească mînia si să pună capăt bolilor care chinuie 
animalele. Urmează exorcismele îndreptate împotriva „blestematului 
diavol, duh viclean si spurcat”, iar puterilor răului li se poruncește să 
se ducă pe pustii. O ultimă rugăciune îi cere lui Dumnezeu să apere 
de tot răul familia si animalele de faţă*?. În registrele parohiale de la 
Saint-Marc-lès-Orléans din septembrie 1731 descoperim următoarea 
istorisire : „În anul si luna aceasta, dobitoacele au fost mai toate lovite 
de o boală molipsitoare şi necunoscută care, în puţine zile, făcea să le 
putrezească și să le cadă limba, de mureau pe capete. Bănuindu-se că 
ar putea fi vorba de vreo vrajă, domnii preoţi au fost siliţi să facă 
exorcismul cuprins în Ritual și să binecuvînteze toate dobitoacele. 
Ceea ce am făcut și eu în parohia mea, în ziua de 6 a lunii acesteia, 
dimineaţa, la crucea de la Chafaux, şi seara, la crucea de la Barriăre. 
Si a venit mulţime mare de lume la această tristă ceremonie”. 


Dezbateri pe marginea binecuvîntărilor şi sfintirilor 


În momentul cînd au început să se înmulțească — în secolele XIV-XV -, 
binecuvîntările și sfintirile au făcut obiectul unor critici din partea 
unor teologi si episcopi. Pe vremea cînd era reprezentant al papei în 
Germania (1438-1448), referindu-se la diferite datini, luate în bloc, dar 
apropiate unele de altele prin rezultatul pe care-l urmăreau, Nicolaus 
Cusanus declara într-o predică: 


„Sînt eresuri să le dai bolnavilor să bea apă sfinţită, să stropesti cu 
apă sfinţită ogoarele pentru a le da rodnicie, să dai să bea apă sfinţită 
dobitoacelor; să iei din lumînarea de Paști și din apa din cristelnitä 
pentru a le folosi în anumite scopuri; să nu mänînci capete în cinstea 
Sfintei Apolonia sau a Sfîntului Blaziu; să te foloseşti de o lumînare 
sfinţită si de o cruce de lemn făcută dintr-o rămurea, ca să te aperi de 
anumite rele; să te îmbăiezi în ajunul Crăciunului sau în Miercurea 
Cenusii, ca să nu suferi de fierbintealä sau de dureri de dinţi; să nu 
mänînci carne în ziua de Crăciun, ca să nu te îmbolnăveşti de fierbintealàä ; 
să te închini la Sfintul Nicolae, ca să ai parte de bogății; să cälätoresti 
de Sfîntul Valentin, cerînd de pomană, ca să te aperi de boala-rea; să 
cîntărești un copil cu secară sau cu ceară; să înfigi primăvara o cruce 
pe ogor, împotriva furtunilor; să pui pe altar anumite ofrande, cum ar 
fi pietre de Sfintul Ștefan sau săgeți de Sfintul Sebastian”S0. 


În același spririt ca şi Nicolaus Cusanus, episcopii din Salzburg şi 
din Passau se străduiesc, pe la 1470-1490, să pună capăt „rătăcirilor 

si idolatriei” care apar cu prilejul sfințirii apelor, de Sfintul Blaziu si 
de Sfintul Stefanfl. Încă din veacul al XV-lea, din majoritatea 
ritualurilor germane fusese eliminată binecuvîntarea „vaselor vechi” 
sau, mai bine zis, a „vaselor găsite în locuri vechi”, adică în ruine 
presupuse a fi pägîne, si din care se încerca alungarea unei eventuale 
puteri diavolesti®?. A avut loc o reacţie si împotriva folosirii unor 
formule considerate prea magice pentru îndepărtarea furtunilor? ca 
si împotriva recurgerii — destul de recentă — la Sfîntul Sacrament 
pentru paza ogoarelor şi lupta împotriva furtunii. Ritualul din Lyon 
din 1542 autoriza această liturghie și îi permitea preotului ca, pentru 
a conjura vijeliile, să „ia cu grijă trupul Domnului într-un vas sfinţit şi, 
ieșind cu el din biserică, să facă semnul crucii spre nori şi să spună: 
Christus vincit, Christus regnat, Christus imperat vobis, nubes et tempesta- 
tes, ut dissolvamini”t. Lyon nu este un caz izolat. În secolele XV-XVI, 
binecuvîntarea cerului amenintätor cu ajutorul ostiei era un rit răs- 
pîndit în Germania, Franţa, Italia si Spania®. În a sa Apologie pentru 
Herodot, Henri Estienne povestește, amuzat, o întîmplare ce arată pre- 
siunea pe care populaţia o exercita asupra Bisericii în această privinţă: 


„Venind niște enoriași din Savoia la preotul lor, să-l roage să pună 
capăt unei vijelii mari [...], acesta se folosi mai întîi de o mulțime de 
conjurări pe care le știa pe dinafară, apoi își aduse breviarul și liturghie- 
rul și le alese pe cele mai fioroase [...]. Văzînd într-un tîrziu că acestea 
nu-i erau de nici un folos, aduse Sfîntul Sacrament, adică Dumnezeul 
cel de cocă, si îi spuse astfel: Courdi se te ne ple for que le diable, ze te 
zeteray deguen le paco, adică : «Pe trupul lui Dumnezeu, dacă nu ești mai 
tare ca diavolul, o să te arunc în noroi»”66, 


De fapt, sinoadele ţinute la Mainz în 1451, la Köln în 1452, la 
Schwerin în 1492 si ritualul din Augsburg tipărit în 1487 interziseseră 
scoaterea ostiei din tabernacul și folosirea ei la binecuvîntarea cerului”. 
În secolul următor, mai multi episcopi spanioli i-au amenințat cu 
excomunicarea pe preoţii care ar fi încuviinţat o asemenea liturghief#. 
În secolul al XVII-lea, părintele Thiers explică îndelung că nimeni nu 
trebuie să se folosească „de acest sfint sacrament pentru a alunga sau 
a potoli vînturile, furtunile, grindina, tunetele, fulgerele, trăsnetele, 
uraganele și orice fel de alte vijelii, ducîndu-l în ciboriu la uşa bisericii 
şi făcînd semnul crucii cu el înspre vijelie”6%. Cuvintele lui se bazează 
pe faptul că ritualul roman din 1614 și optsprezece ritualuri diecezane 
din secolul al XVII-lea, la care face trimitere, nu pomenesc nimic despre 
o asemenea ceremonie. Thiers mai reamintește constitutiile sinodale 
elaborate de Sfîntul Carol Borromeo şi Sfintul Francisc de Sales, prin 
care preoţilor din aceste dieceze li se interzicea să se folosească de 
Sfintul Sacrament „pentru a conjura vremea”, în caz contrar aşteptîn- 
Uu-i excomunicarea. În acelaşi spirit, cardinalul Le Camus, episcop de 
Grenoble între 1671 şi 1707, hotărîse că „nu se va scoate niciodată 

Sfîntul Sacrament, sub nici un motiv, la oraşe sau la ţară, pentru 
incendii, furtuni sau revărsări de ape; lucru de la care sînt opriţi toţi 
preoţii, fără deosebire, pedeapsa pentru neascultare fiind caterisirea”’!. 
Aceste interdicții erau totuși întru cîtva îmblînzite. Astfel, conciliul 
provincial de la Milano din 1573 acceptă ca, în caz de furtună, preotul 
să deschidă tabernaculul si, în prezenţa ciboriului, să se rostească 
litaniile si rugăciunile obișnuite împotriva vremii proaste'?. Ritualul 
lui Grigore al XIII-lea, cele din Evreux (1606) şi din Bourges (1666) o 
permiteau si ele’. 

Un compromis similar se observă şi cu privire la binecuvîntarea 
strugurilor noi. Liturghierul roman din 1570 o elimină. În anumite 
dieceze care, în secolul al XVII-lea, își păstrează ritualul propriu — de 
pildă la Köln, în 1626 —, această liturghie este menţinută, cu condiţia 
ca zeama ciorchinilor noi să nu fie amestecată cu pîinea şi vinul decît 
înainte de binecuvîntarea acestora”. Tot astfel, obiceiul de a umezi 
buzele unui copil botezat de cîteva zile cu vin pentru ablutiuni este 
respins de unele sinoade diecezane, cum ar fi acela de la Passau, de 
la sfîrşitul secolului al XV-lea. Obiceiul s-a menţinut însă pînă în 
secolul al XIX-lea în cantonul Uri'5. În schimb, Biserica oficială, cel 
puţin începînd din secolul al XIV-lea, lupta împotriva practicilor „păgîne” 
ale anumitor preoţi care scriau formule religioase pe fructe, pe ostii 
(nesfintite) sau pe hîrtie, pentru a apăra de febră si de infirmitäti 
oamenii și animalele. Un document din secolul al XV-lea îi acuză că 
sînt preoţii „nu ai lui Hristos, ci ai lui Veliar” si că „fac din litaniile 
sfinţilor invocatii ale demonilor”"f. 

Critica sfințirii de obiecte si respingerea ei categorică fuseseră 
formulate încă din 1395 în cele Douăsprezece Concluzii ale lollarzilor, 
în care citim: 


„Exorcismele si sfintirile din Biserică ale vinului, pîinii, cerii, apei, 
sării, uleiului, tämfiei, pietrelor de altar, veșmintelor, mitrelor, cîrjelor, 
toiegelor pelerinilor sînt mai degrabă practici de necromantie decît de 
sfîntă teologie. Si iată dovada că așa este: prin astfel de exorcisme, se 
pune pe seama unor făpturi o putere mai presus de firea lor. În fapt, prin 
farmecele cu pricina nu se schimbă nimic decît părerea greşită pe care 
o avem despre ele şi care este temeiul puterii diavolului”. 


Valdezii au adoptat aceeaşi poziţie. Dumnezeu, spuneau ei, a bine- 
cuvîntat totul în momentul Creaţiei. Nici o binecuvîntare nu se poate 
compara cu aceea. Prin urmare, nu trebuie sfintite nici cimitirele, nici 
apa, nici lăcașurile de cult, nici veşmintele preoțești. Păcătosul stropit 
cu apă sfințită rămîne cu păcatul lui, si nu primeşte nici un fel de 
binecuvîntare!'5. Cu unele nuanţe, Luther s-a alăturat lollarzilor si 
valdezilor. Desigur, spune el, nu este un păcat să binecuvîntezi niște 
făpturi, dacă vrei doar să le sfintesti prin cuvîntul lui Dumnezeu si cu 
ajutorul rugăciunii, dar este interzis si nelegiuit să te foloseşti de 

aceste binecuvîntări pentru a le conferi o putere mai presus de natura 
lor. Căci faci atunci jocul demonului, care își înjghebează întotdeauna 
o capelă lîngă cîte o biserică a lui Dumnezeu. Pentru că Domnul a 
conferit o putere spirituală apei botezului și pîinii de la Cina cea de 
Taină, diavolul le-a sugerat papei și papistasilor să înmulțească sfinti- 
rile în scopuri materiale — sfinţirea apei, a sării, a lumînărilor, a 
plantelor, a clopotelor, a icoanelor, a medalioanelor cu agnus Dei, a 
paliilor, a altarelor, a casulelor, a moaștelor etc. „Cine le poate enumera 
pe toate?” Ca să înșele mai bine lumea, Satana se preface că-i este 
frică de lumînările, apa si sarea sfinţite. Astfel, si ajutat de Biserica 
Catolică, el îi afundă pe creştini în prăpastia superstiţiei”?. „Sării şi 
apei sfintite li s-a dat o putere la fel de mare ca sfintului botez.”#° 
„Sfinţirea altarelor, botezul clopotelor si al pietrelor de altar, binecuvîn- 
tarea lumînărilor [...], a ramurilor, a colacilor, a prăjiturilor, a oväzului 
[...] [sînt] batjocuri si maimuţăreli.”! 

Mergînd pe drumul deschis de critica luterană, protestantismul în 
general şi calvinismul în special au pornit la luptă împotriva sfintirilor 
şi folosirii de obiecte sfintite. În Anglia, în 1547, Eduard al VI-lea le-a 
interzis prin lege supușilor săi să stropească paturile cu apă sfinţită, 
să poarte la ei pîine sfinţită sau Evanghelia lui Ioan, să tragă clopotele, 
să facă semnul crucii cu o lumînare pentru a se ușura de povara 
păcatelor, pentru a alunga demonii sau a îndepărta coșmarurile sau 
nălucile, să se încreadă în astfel de ceremonii pentru a dobîndi sănătate 
şi mîntuire®?, Sub Elisabeta, autorităţile au luptat din nou împotriva 
purtării de agnus Dei sau de alte obiecte asemănătoare’. 

În faţa acestor atacuri care veneau în prelungirea criticilor ante- 
rioare născute chiar în sînul ei, Biserica romană a adoptat o poziţie 
nuanţată, care împăca propria ei doctrină cu nevoia de securitate a 
populaţiei. Claude de Seyssel, arhiepiscop de Torino, le-a răspuns 
valdezilor că Melchisedec binecuvîntase pîinea si vinul, Isaac îl binecuvîn- 
tase pe Iacob, îngerul Gavriil binecuvîntase pruncul din pîntecele 
Mariei, iar lisus le spusese ucenicilor să-i binecuvînteze pe cei care-i 
vor primi în casele lort. Polemica dezläntuitä în Germania pe la 
mijlocul secolului al XVI-lea cu privire la sfintiri si binecuvîntări i-a 
opus îndeosebi pe catolicul Ioannes Cochlaeus — unul dintre cei mai 
mari calomniatori ai lui Luther — si pe predicatorul Ambrosius Moibanus 
din Breslau (Wroclaw). Mai tîrziu si la un nivel mai international, 
cardinalul Bellarmino i-a dat o ripostă, pe aceeași temă, reformatului 
francez Lambert Daneau55. În tabăra protestantă se afirma, cum făcuse 
si Luther, că ramurile și alte obiecte sfintite sînt lipsite de putere în 
faţa Satanei. La celălalt pol, cucernicul episcop Berthold, în al său 
Teutsch rational (1535), era de părere că binecuvîntările o înnoiau pe 
cea rostită de Dumnezeu asupra făpturilor la facerea lumii®®. La sfîrşitul 
secolului al XVI-lea, fără să dea prea mare importanţă binecuvîntărilor 


72 LINISTITI SI OCROTITI 


simple, marele teolog iezuit Francisco Suarez (1548-1617) va lua apă- 
rarea sacramentaliilor legate de primirea Sfintelor Taine (sfinţirea 
apei, a uleiului, a sării..., precum şi alte binecuvîntări). Căci, inspirînd 
respect faţă de lucrurile sacre, ele îi duc pe credincioși la evlavie si la 
înţelegerea credinţei. Suarez va lua, de asemenea, apărarea exorcis- 
melor, eficiente, după părerea lui, împotriva furtunilor şi animalelor 
däunätoaref?. 

Cum, de fapt, în Imperiu, în condiţiile crizei religioase, se renuntase 
la multe sfintiri si binecuvîntări, în 1548, Carol al V-lea a poruncit ca 
ele să fie utilizate din nou, iar preoţii au primit sarcina de a explica 
semnificaţiile lor credincioşilor. Revenirea la vechile datini se lăsa 
însă așteptată. De aceea, sinoadele ţinute la Mainz în 1549, la Augsburg 
în 1567, la Breslau în 1580, la Praga în 1605, la Konstanz în 1609 etc. 
au stăruit asupra dublei necesităţi de a le reintroduce și de a preîntîmpina 
devierile magice în utilizarea lor®’. 

Nicole Lemaître are dreptate să considere că binecuvîntările si 
exorcismele erau rezultatul, diferit de la un loc la altul, „al unei 
negocieri între practicile populare si teologia savantă”. Pentru noi, ele 
constituie „un bun mijloc de marcare” atît „a presiunilor exercitate de 
popor asupra Bisericii”, cât şi „a voinţei de aculturatie clericală”%. De 
fapt, fiecare episcop s-a străduit să găsească, în dieceza lui, un com- 
promis între nevoia de securitate a credincioşilor, care cereau cît mai 
multe sfintiri si binecuvîntări, şi voinţa Romei de a limita numărul 
acestora. Putem măsura tensiunea dintre cele două curente opuse si 
rezolvarea ei pe plan local din ritualul din Lodève, din 1773-1774. În 
acest document, contemporan cu inventarea paraträsnetului, se cere 
„să nu se tragă clopotele pe timp de furtună, cînd norul se află deasupra 
clopotniţei”. Pe de altă parte, sînt suprimate binecuvîntările „ogorului 
semănat sau sădit de curînd”, a „animalelor bolnave” și a „animalelor 
lovite de ciumă”. În schimb, faţă de ritualurile anterioare ale diecezei, 
sînt introduse (sau oficializate) mai multe binecuvîntäri originale, 
îndeosebi „a oului de vierme de mătase”, „a pîinii, grîului si sării care 
se face în unele parohii în ziua de Sfintul Blaziu, episcop si martir” si 
„a copiilor, de către un preot nou, în ziua cînd ţine prima liturghie”?!. 

Ritualurile din epoca clasică, mai ales cel al papei Paul al V-lea, îl 
îndeamnă pe preotul paroh „să ştie ce binecuvîntări are dreptul să 
facă, şi pe care anume are dreptul să le facă episcopul, ca nu cumva 
să uzurpe, din nechibzuintä sau din nestiintä, de capul lui, funcţiile 
celor de rang mai înalt decît el”. Precauţie suplimentară: pentru 
orice binecuvîntare făcută în afara slujbei, preotul trebuie „să poarte 
măcar cotă si stolă”, să aibă un vas cu apă sfinţită, un sfestoc, un ritual 

„sau un liturghier”, si să fie însoţit de un ajutor”. În sfîrşit, dacă 
ogoarele au fost „stricate” de „lăcuste, omizi sau orice alte jivine”, 

preotul sau vicarul trebuie să-i raporteze episcopului „paguba” pri- 
cinuită „roadelor pămîntului în parohia lui”, urmînd ca episcopul să 


RITURI PENTRU LINISTEA NOASTRÀ 73 


hotärascä dacä este cazul sä fie ,folosite rugäciunile Bisericii pentru 
izgonirea lor”°4. 

La adăpostul acestor regulamente, discursul bisericesc despre 
binecuvântări a cîştigat, poate, mai multă putere de convingere. Preotul 
Thiers, de altfel atît de ostil ,superstitiilor”, arată că „ceremoniile de 
care se slujeşte Biserica, fie în administrarea sacramentelor, fie cu alte 
prilejuri, nu sînt cîtusi de putin superstitioase. Căci, deşi nu produc 
în mod firesc efectele pentru care au fost statornicite, totuși, întrucît 
Biserica, dăruită de Dumnezeu cu puterea de a le statornici, nu aşteaptă 
astfel de efecte decît de la Dumnezeu, urmează că [aceste ceremonii] 
ţin cu adevărat de instituţia Bisericii, care, fiind călăuzită de Duhul 
Sfint, nu poate fi întinată de vreo urmă de superstiţie”*5. Thiers reamin- 
teste apoi îndemnul adresat de Iisus apostolilor: tämäduiti pe cei 
neputincioşi, înviaţi pe cei morţi, curätiti pe leprosi, pe demoni scoateţi-i, 
„ceea ce ei nu puteau face, precizează preotul din Vibraye, fără oarecare 
ceremonii”%6. | 

Dacă Biserica trebuia să intervină atît de des pentru a însănătoși 
oamenii (si animalele) şi pentru a proteja bunurile materiale, e pentru 
că, în urma păcatului originar, Satana devenise stăpînul pămîntului. 
Această convingere teologică a fost odinioară împărtășită de imensa 
majoritate a clericilor. Biserica, explică ritualul din Evreux de la 1741, 
„îi cere lui Dumnezeu, prin rugăciuni, să ridice blestemul pe care 
păcatul primului om l-a adus peste toate fäpturile [si] să le binecuvîn- 
teze iarăşi, cum a făcut-o cînd au ieșit din atotputernicele lui mîini”’”. 
Nicolas Pavillon afirmă cu şi mai multă tărie, în ritualul din Alet, din 
1677 : „Prin păcatul omului, nu numai omul, ci toate făpturile au căzut 
în puterea demonului, care s-a făcut stăpînul şi tiranul lor și s-a folosit 
de ele în toate veacurile, cum şi astăzi se foloseşte de ele împotriva lui 
Dumnezeu și a slujitorilor lui, dacă duhul lui lisus Hristos nu le va 
scăpa din mîinile lui şi de necurätia de care s-au umplut după ce s-au 
aflat în stăpînirea demonului”*. Binecuvîntările bisericeşti sînt aşadar 
necesare pentru „a scoate [din creaturi] răutatea demonului”, „a alunga 
nedreapta [lui] stăpînire”, „a şterge toate urmele si pecetile tiraniei lui 
si puterii lui, si a atrage în ele [în creaturi] Sfîntul Duh, pentru a le 
curäti şi a le face folositoare robilor săi, acum si în vecii vecilor”*?. 

Astfel, binecuvîntările făcute de Biserică operează o restituire si o 
regenerare, restabilind ordinea tulburată de cel rău si redîndu-i lui 
Dumnezeu lucrurile care veneau de la el și peste care Satana s-a 
înstăpînit prin vicleșug si forţă. „La fel cum acest duh al întunericului, 
scrie Jean-Baptiste Thiers, pentru a ne dăuna și a ne duce la pierzanie, 
unelteşte neîncetat împotriva lui Dumnezeu și a robilor lui în lucrurile 
trupești; peste care a rămas stăpîn și tiran după căderea în păcat a 
primului nostru părinte, tot astfel Biserica sfințește aceste lucruri prin 
anumite rugăciuni şi binecuvîntări, le strămută în libertatea duhului 

lui Dumnezeu si le dă puterea de a respinge si de a zädärnici stră- 
daniile diavolului.”!% Or, întrucît este neîndoios că diavolul nu va 
înceta să-i chinuie pe credincioși, „Biserica va păstra pînă la sfirsitul 
vecilor puterea de a i se împotrivi, prin sacramente şi prin sfintele 
ceremonii pe care le ţine, potrivit cu nevoile copiilor ei...”101. 

O astfel de teorie justifică pe deplin binecuvîntările, conjurările şi 
exorcismele, dar mai trebuie să se înţeleagă de aici că numai urmașii 
apostolilor — adică reprezentanţii Bisericii oficiale — au dreptul de a 
judeca felul în care sînt utilizate acestea. În absenţa unui asemenea 
control, sînt posibile tot soiul de abuzuri şi devieri ,superstitioase”, 
care nu sînt altceva decît „păgînism şi născociri diavoleşti”!%2. În plus, 
remediile ,bisericesti” menite să redea.sănătatea, să alunge vräjitoriile 
si să ocrotească bunurile materiale nu vor fi eficiente decît dacă cei 
care le solicită se vor întoarce către Dumnezeu „cu inima smerită”, 
dacă își vor înmulţi rugăciunile, dacă se vor pocăi și își vor mărturisi 
păcatele „care sînt de cele mai multe ori pricina vräjitoriilor” 1%, 

Diagnosticul pe care-l punea Biserica atunci cînd vedea o lucrare a 
demonului dincolo de calamitätile ce se abăteau asupra oamenilor 
venea în întîmpinarea fricii strămoşilor noștri. Remediile ei erau deci 
recunoscute ca valabile și erau dorite de majoritatea lor. De remarcat, 
în legătură cu aceasta, că Biserica a menţinut și după Conciliul de la 
Trento binecuvîntarea clopotelor — rit sävîrsit de către episcop — si 
tragerea lor pe timp de furtună. În „ritualul roman” destinat diecezei 
Agen (1688), foarte grăitor în această privinţă, cele două binecuvîntări — 
a metalului din care turnătorul va face clopotul si a clopotului terminat, 
care va fi urcat în clopotniţă — constituie un lung ansamblu de rugăciuni. 
În această lucrare liturgică (si, de altfel, în multe alte ritualuri), nici 
o binecuvîntare nu este însoţită de atîtea rugăciuni şi ceremonii ca bine- 
cuvîntarea clopotului terminat, dus la biserică si pregătit pentru atîrnare. 

Ceremonialul cuprinde două exorcisme (al apei si al sării), citirea 
a şapte rugăciuni, a treisprezece psalmi şi a unui fragment din Evanghelia 
după Luca”. Preotului i se dau o mulţime de îndrumări semnificative: 
să dispună clopotul astfel încît să i se poată da ocol, să pregătească „un 
vas mare, cu apă curată, care se va sfinţi [...], un vas mic în care să 
fie sare, stergare albe, vasul cu ulei pentru bolnavi si vasul pentru 
sfintul mir, tămîie şi smirnă de ars [...], vată sau cîlti ca să șteargă 
locul uns ; miez de pîine, un lighean si un vas cu apă [...]”. După ce-şi 
va înmuia degetul în uleiul bolnavilor, oficiantul „va face șapte cruci 
pe din afara clopotului, depărtate deopotrivă [...], apoi încă patru cruci 
depărtate deopotrivă, pe dinăuntru [...]”, va citi din Evanghelie cu 
spatele întors către miazănoapte etc. 

Dimensiunile ceremoniei în cursul căreia se binecuvînta clopotul 
nou explică importanţa și diversitatea funcţiilor acestui instrument. 
J.-B. Thiers le enumeră după cum urmează : să-i cheme pe credincioşi 
la biserică; să le sporească evlavia; să-i cheme să însoţească Sfîntul 

Sacrament cînd acesta li se duce bolnavilor ; să-i îndemne pe îngeri să 
se alăture rugăciunilor credincioșilor ; să alunge demonii văzduhului, 
care-i împiedică pe credincioşi să se roage; să risipească tunetele, 
furtunile si vijeliile!%. Ca de obicei, binefacerile sufleteşti si trupesti 
sînt strîns legate între ele. Fiind însă vorba de nori si de furtună, 
trebuie oare să ne gîndim că, poate, zgomotul metalului contribuie la 
alungarea lor ? Părerile, ne spune Jean-Baptiste Thiers, erau împărţite. 
Potrivit lui Pedro Mexia, istoriograful lui Carol al V-lea si pe care 
Thiers îl numeşte Pierre Messié, dangătul clopotelor „despică văzduhul 
şi izgoneste norii, risipind tunetele si împotrivindu-se vijeliilor: de 
aceea, prin puterea si repeziciunea unor astfel de sunete, norii aducă- 
tori de furtună se despică si se despart ; iar prin acest mijloc, furia si 
tăria lor se risipește, precum putem vedea în fiecare zi că, atunci cînd 
se stîrneşte vînt și vijelie, dacă se trag clopotele, tulburarea înce- 
teazä”1%6, Părerea monseniorului Nicolas de Thou, episcop de Chartres 
(1598), era mai nuanţată : „Deși, datorită sunetului clopotelor, furtunile 
de obicei se risipesc, totuşi această cauză naturală este ajutată prin 
invocarea numelui lui Dumnezeu, căruia toate i se supun, și neîndoios 
că ele îşi schimbă cursul după voia lui, spre mîntuirea a tot ce a 
crescut si s-a înmulţit pe pămînt”!%. 

În acest domeniu, Jean-Baptiste Thiers nu crede în explicaţiile 
naturale. Căci, altfel, de ce nu s-ar trage cu tunul în furtună? Ca și 
numeroase concilii și ritualuri, el afirmă că „atunci cînd demonii aud 
trîmbiţele Împăratului celui veshic — clopotele —, fug înspăimîntaţi, iar 
răzvrătirea vijeliei se potolește”1%. Chiar si Pedro Mexia, căruia i-am 
văzut explicaţia „naturalistă”, este convins că „diavolii care umblă prin 
văzduh fug de dangătul acela și se tem de el, ca de un lucru menit să-i 
cheme pe oameni la slujirea lui Dumnezeu: de aceea, pe cât de mult 
le place muzica ce-i împinge pe oameni la rele, pe atît fug de sunetul 
clopotelor, care pe ei îi vatămă, dar creștinului îi mişcă inima, trezin- 
du-l, ca orice lucru care îi aduce aminte de Dumnezeu”. Demonologii 
Binsfeld si Del Rio sînt încredintati, la rîndul lor, că sunetul clopotelor 
zädärniceste vrăjitoriile şi lucrarea diavolilor. Cînd aud, dimineaţa, 
clopotele de Ave Maria, demonii îi lasă să cadă pe pămînt pe vrăjitorii 
şi vräjitoarele pe care-i aduc de la sabati%?. Tot la o acţiune împotriva 
demonilor se gîndeşte și autorul ritualului din Bourges (1666), pe 
care-l citează Thiers si care afirmă : „Sunetul clopotului sfisie furtuna, 
alungă tunetul, risipește vijelia”!10. Acest lucru reiese si din rugăciunea 
pentru clopotul nou, care apare în ritualul „roman” din Bordeaux (1620): 


„[..-] Doamne, fă că acest vas pregătit pentru Biserica ta să se sfinteascä 
prin Duhul Sfînt, ca sunetul lui să-i cheme pe credincioși la luptă pentru 
răsplată. Cînd dangătul lui va răsuna în urechile poporului, să crească 
în el evlavia si credinţa, să fie alungate toate capcanele Vrăjmașului, 
căderea grindinei, vîrtejul viforului, năvala vijeliilor. Tunetele cele rele 
să se potolească. Suflarea vîntului să fie dătătoare de sănătate si să-și 

domoleascä mînia. Puterea dreptei tale sä doboare puterile väzduhului, 
iar acestea, auzind clopotul, să se înspăimînte și să fugă dinaintea 
semnului sfintei cruci a Fiului tău — cruce în faţa căreia vor îngenunchea 
toate în ceruri, pe pămînt si în iad..”!11, 


Ritualurile succesive din Évreux transmit aceeași idee: „Cînd furtuna 
se iscă și răscoleşte văzduhul, se pot trage clopotele: deopotrivă ca 
demonii să nu mai stîrnească vijelia, iar credincioşii să-şi întoarcă faţa 
spre Dumnezeu, rugîndu-l să-i izbăvească”!!?. Să lămurim din nou 
aceste texte din secolul al XVII-lea cu ajutorul amintirilor aceleiași 
Margit Gari, care povestește: 


„La noi, cînd se apropie nori răi, se trag clopotele. Căci clopotul este 
binecuvântat [...]. Deunăzi, de pildă, cînd norul cel rău era să se spargă 
peste noi, toată lumea a sărit cu gura pe clopotar. Cum de nu-l văzuse? 
Cum de-l lăsase să înainteze spre lanuri ? Vai de clopotarul care îngăduie 
una ca asta! Cînd însă toate clopotele încep să bată, mai întîi cel mare, 
apoi, în ordine descrescătoare, al doilea, al treilea, al patrulea — si, la 
urmă, cel care sună pentru morţi —, este întocmai cum i-ai da unui 
bolnav leacul care-i va aduce vindecarea. Am văzut cu ochii mei, de 
nenumărate ori: la dangătul clopotelor binecuvîntate, norul, încă amenintä- 
tor si înfuriat, fuge cuprins de frică”™!. 


După cum vedem însă, clopotarul putea să nu-și facă treaba. De 
aceea, era preferabil ca preotul să fie de faţă. Se cuvine să reamintim 
un fapt grăitor, pe care l-am semnalat într-o lucrare anterioară: în 
1663, în dieceza Perpignan, într-un moment în care scaunul episcopal 
era vacant, vicarul capitular le-a ordonat preoţilor să nu plece din 
parohii în perioada furtunilor decît în caz de necesitate, amenintîndu-i 
cu o amendă de zece livre si cu excomunicarea. Circulara preciza: „[...] 
Întotdeauna, cînd veţi vedea semnele unor astfel de vijelii si vânturi 
puternice, aveţi grijă să le exorcizati si să le faceţi semnul sfintei cruci, 
punînd să tragă clopotele si folosindu-vă de celelalte mijloace pe care 
le-a statornicit întru aceasta sfinta noastră maică Biserica”!!4. În ciuda 
unei interdicții date de Parlamentul din Paris la 29 august 1787, în 
zonele rurale din Franţa au continuat să se tragă clopotele împotriva 
furtunilor de-a lungul întregului secol al XIX-lea!!5. Convingerea că 
furtunile si trăsnetul sînt deopotrivă semnele „mîniei” divine faţă de 
păcătoşi și ale manifestărilor diavolesti (autorizate totuşi de Cel de Sus) 
explica de ce se făcea apel la preot, intermediarul cel mai nimerit între 
cer şi pămînt. Preotul cunoștea riturile care-l înduplecă pe Dumnezeu, 
alungă demonii, tin departe de oameni si de ogoare grindina si tunetele. 

În discursul bisericesc despre sfintiri si binecuvîntări există un 
ultim element care trebuie relevat. Sfintirile si binecuvîntările nu 
numai că anulează „blestemul pe care păcatul primului om l-a adus 
peste toate făpturile”, strămutîndu-le pe acestea „în libertatea duhului 
lui Dumnezeu”!6, ci ,sfintesc întrebuintarea” dată de credincioși acestor 

făpturi!!! şi chiar iau „anumite lucruri lumești [...] [şi] le dau o 
întrebuințare religioasă”!!8. Ultima formulă este extrem de relevantă. 
Binecuvîntarea, aplicată obiectelor de cult, le modifică statutul şi 
geografia : ele aparţineau pămîntului, dar acum devin un element din 
recuzita cerească. După Conciliul de la Trento, Biserica Catolică a încercat, 
cu mai mult sau mai putin succes, să reducă numărul binecuvîntărilor 
menite să ocrotească bunurile pămîntești și sănătatea, dar s-a legat în 
mai mică măsură de cele privitoare la elementele de cult — de pildă, 
de clopote — si care, ca o precauţie suplimentară, trebuiau săvîrşite de 
către episcopi, de către vicarii generali sau, eventual, de către preoţi 
care primiseră de la episcop o „putere specială”. Ritualurile din epoca 
clasică treceau deci în categoria „binecuvîntărilor episcopale” următoa- 
rele ceremonii, enumerate aici conform ritualului din Poitiers de la 1766: 


„Binecuvîntarea ornamentelor pontificale si preoțești în general. — 
Binecuvîntarea fiecărui ornament pontifical sau preoţesc în parte. — 
Binecuvîntarea acoperămintelor de altar. — Binecuvîntarea corporalurilor 
si a palelor care acoperă potirul. — Binecuvîntarea unui tabernacul, a 
unui soare [ostensor), ciboriu sau altele în care se păstrează sfinta 
ostie. — Binecuvîntarea vaselor pentru uleiurile sfinte. — Binecuvîntarea 
solemnă a unei noi cruci. — Binecuvîntarea unui crucifix de pus pe 
altar. — Binecuvîntarea raclelor în care se pun moaştele sfinţilor. — 
Binecuvîntarea icoanelor care se pun în biserici. — Binecuvântarea unui 
prapur. — Binecuvîntarea primei pietre pentru zidirea unei biserici. — 
Binecuvîntarea unei noi biserici sau capele publice în care urmează să 
se ţină slujbă. — Rînduială pentru binecuvîntarea unei capele particulare. — 
Rînduială pentru binecuvîntarea unei biserici pîngărite, dacă nu a fost 
tîrnosită de către episcop. — Binecuvîntarea unui cimitir nou. — Rînduială 
pentru binecuvîntarea unui cimitir pîngărit sau profanat. — Binecuvîntare 
la făurirea unui clopot. — Rînduială pentru binecuvîntarea clopotelor. — 
Binecuvîntarea unui steag sau a unei flamuri”!!?. 


Această listă, si așa lungă — douăzeci de rubrici —, cuprindea în 
realitate o sumedenie de binecuvîntări complementare, prin simplul 
joc al subdiviziunilor, de vreme ce se prevedea o „binecuvîntare a 
fiecărui ornament pontifical sau preoţesc în parte”. De aceea, Culegerea 
lui Sannig înfățișează binecuvîntarea amictului (bucată de pînză care 
acoperă gîtul şi umerii preotului), albei (vesmînt alb pe care-l poartă 
la slujbă preotul, diaconul și subdiaconul), a cingulului, manipulului 
(fisie de stofă purtată pe antebraţul stîng), a stolei, cazulei, cotei şi 
dalmaticii (vesmînt liturgic cu mîneci scurte, purtat de diaconi). 

Perioada tridentină a constituit, în Biserica Catolică, epoca de aur 
a ceremonialului. Toate liturghiile au fost atunci reglementate pînă în 
cele mai mici amănunte, iar această minutiozitate se referea si la alte 
aspecte, căci în mizanscenă nu era important numai sensul detaliului. 
Trebuie deci să înțelegem ce corespundea în imaginarul bisericesc 
acestei proliferări a riturilor, care îl obliga pe preot să facă, în cursul 


78 LINISTITI SI OCROTITI 


liturghiei, de cîte patruzeci de ori semnul crucii. Aceste binecuvîntäri 
delimitau un spaţiu despărţit de lume printr-un soi de împrejmuire. 
In acest teritoriu Satana nu putea pune piciorul, deși își menținea 
presiunea asupra largului domeniu al profanului. Gesturile Bisericii 
circumscriau așadar o împărăție a sacrului, peste care domnea Dumnezeu 
şi în care preotul găsea securitate. Nu întîmplător inchizitorii porniţi 
la cruciadă împotriva vrăjitoarelor se credeau la adăpost de vrăjile 
diavolesti. Ei își închipuiau că misiunea lor îi situa, de drept, într-un 
spaţiu în care ghearele demonului nu-i puteau atinge. 

Să comparăm între ele cinci documente semnificative (vezi tabelul 
de la p. 79). 

Primul dintre ele, ritualul roman început în 1584 din porunca lui 
Grigore al XIII-lea, terminat în 1612 şi înlocuit, la foarte scurt timp 
după aceea, de către Paul al V-lea (în 1614), ne-a reţinut atenţia ca 
mărturie asupra situaţiei dinaintea publicării lui. În raport cu el capătă 
relief si ritualul din 1614: binecuvîntările si conjurările privitoare la 
sănătate şi la viaţa materială scad brusc de la 88 la 15; celelalte 
binecuvîntări se împuţinează si ele, dar în mai mică măsură, astfel 
încît, proporţional, ajung de la 27 la 49%. Ritualul „roman” al lui 
Pavillon, episcop de Alet, nu este o copie a ritualului lui Paul al V-lea. 
El cuprinde 14 binecuvîntări în plus faţă de cel de la Roma; deși 
autorul lui este un simpatizant al jansenismului, ritualul cuprinde în 
proporţie de 64% binecuvîntări privitoare la sănătate si la bunurile 
materiale. Cel de-al patrulea document, ritualul din Toul, a fost întocmit 
la sfirşitul secolului al XVII-lea de către un episcop ostil jansenistilor, 
monseniorul Henri de Thiand-Bissy, și a fost reeditat în secolul 
al XVIII-lea. În versiunea din 1760, acest ritual include în total 57 de 
binecuvîntări, faţă de 43, cîte cuprindea ritualul din Alet. Se ajunge 
aici la 39% binecuvîntări privitoare la spiritualitate si la obiectele sau 
veşmintele de cult. Totuşi, capitolul consacrat gesturilor liturgice referi- 
toare la sănătate si la bunurile materiale este mai nuantat decît în 
ritualul lui Paul al V-lea și în cel al lui Pavillon. Retinem în special 
binecuvîntarea fintînilor noi, a turmelor, a animalelor în vreme de 
„molimă”, a veșmintelor, a copiilor, a apei pentru bolnavi, a albinelor, 
a sării, a primei pietre a unei clădiri, a unui izvor, a unei mori, a 
rufăriei pentru bolnavi, a strugurilor în ziua Schimbării la faţă. Pe 
ansamblu, acest ritual acordă o mare atenţie copiilor, bolnavilor şi 
unor elemente importante ale vieţii cotidiene, pe care le regăsim în 
ritualul de la Lyon din 1692. 

Culegerea lui Sannig — însumare de rituri acceptate în diferite 
dieceze ale Imperiului — ne readuce la ritualul lui Grigore al XIII-lea, 
pe care chiar îl întrece cu cele 139 de binecuvîntări, conjurări şi 
exorcisme ale lui. Din acest total, 76% se referă la sănătate şi la viaţa 
materială. Lucrarea franciscanului din Boemia are astfel dublul merit 
de a restitui arheologic situaţia anterioară începutului de secol al XVII-lea 


Ritualul Ritualul 
roman al lui roman Ritualul din | Ritualuldin | Culegerea lui 
T al lui Paul al A 
Grigore V-lea Alet Toul Sannig 
al XIII-lea (1614) (ed. 1677) (ed. 1760) (ed. 1779) 


(1584-1612) 


Binecuvintäri referitoare la sănătate şi 
la bunurile materiale 

Conjurări sau exorcisme împotriva unor 
primejdii prezente sau iminente 
Binecuvîntări ale unor obiecte de cult 
sau pioase 

Binecuvîntări ale unor persoane care se 
călugăresc 

si de a da la iveală împotrivirile locale la reductionismul roman, 
împotriviri în faţa cărora unii episcopi cedau mai mult decît alţii. 

Reamintim că episcopii nu erau obligaţi să se conformeze schemei 
romane. Multe lucruri rămîneau la latitudinea lor, mai cu seamă în 
privinţa binecuvîntărilor. „În Franţa, constată Nicole Lemaître, litur- 
ghia romană va fi adoptată cu adevărat abia în secolul al XIX-lea, 
după virulenta campanie a lui dom Guéranger împotriva liturghiilor 
«neogalicane». Dacă dieceza Langres a adoptat liturghia romană în 
1839, acest lucru s-a petrecut la Paris abia în 1873, la Bayeux în 1882, 
iar la Coutances în 1883.”120 

De aici, varietatea de binecuvîntări de la un ritual la altul, dar şi 
faptul — reperat de Annick Aussedat-Minvielle — că, după ofensiva 
romană de la sfirsitul secolului al XVI-lea si din prima jumătate a 
secolului al XVII-lea, în Franţa s-a produs o reacţie neogalicană, care 
a reintrodus în ritualuri o serie de binecuvîntări absente din ritualul 
lui Paul al V-lea. Grăitoare sînt, în această privinţă, ritualurile din 
Nantes. Astfel, cel din 1733 adaugă la binecuvîntările din ritualul 
roman binecuvîntarea femeilor gravide, a mamei aflate în primejdie în 
timpul naşterii, a copilului mic, a copilului aflat în pericol de moarte, 
a furtunii iminente (cu exorcism) şi binecuvîntarea, aproape unică, a 
copiilor de către tatăl aflat pe patul de moarte!?!. Ritualurile de după 
1755 si 1776 măresc si mai mult numărul sfintirilor si binecuvîntărilor, 
mai cu seamă în legătură cu seminţele și ogoarele atacate de animale 
dăunătoare, precum si cu animalele bolnave!??. 

Oare, în lupta lor cu „eresurile”, episcopii jansenisti au eliminat 
mai multe binecuvîntări decît cei care ţineau cu iezuiții? Asa am putea 
crede, dar faptele dezmint, cel puţin în parte, această ipoteză, după 
cum reiese şi din tabelul următor, care compară, din punctul de vedere 
al numărului de binecuvîntări, conjurări şi exorcisme, şapte ritualuri 
janseniste și șapte nejanseniste. 


| Ritualuri janseniste!?? Ritualuri nejanseniste | 


Auxerre (1730) Cambrai (1707) 
Soissons (1752) Metz (1682) 


Metz (1713) Narbonne (1789) 
Lyon (1787) Rouen (1739) 


Alet (1667) Lodăve (1773) 
Verdun (1691) 'Toul (1700) 
Bourges (1666) Lyon (1692) 


Se pot observa în acest tabel reducerile efectuate în ritualul din 
Lyon de către Montazet, un episcop rigorist de la sfirsitul secolului 
al XVIII-lea!24. Totuşi, numărul mic de binecuvîntări, conjurări si exor- 
cisme din mai multe ritualuri nejanseniste orientează chestionarul 

într-o altă direcţie. Comparînd cu Culegerea lui Sannig ritualurile din 
Verdun (1691), din Lyon (1692) si din Toul (1700), ajungem să ne 
întrebăm dacă nu cumva leagănul binecuvîntărilor a fost Imperiul, ale 
cărui obisnuinte liturgice se vor fi păstrat vreme destul de îndelungată, 
cel puţin în anumite dieceze care au avut cu el legături mai strînse. 
Ritualurile ne-ar orienta atunci spre o geografie diferențiată a pietätii, 
ele constituind, oricum, un ansamblu de documente important pentru 
istoria mentalităților religioase de altădată. 


Capitolul III 


Fenomenul procesional 


O civilizaţie a procesiunii 


Procesiunile făceau adesea parte din ritualul sfintirilor. În 1670, pe 
cînd se afla la Broc, pentru a administra confirmatii, episcopul de 
Vence, Godeau, a fost rugat de consulii locali să exorcizeze insectele 
care devorau finetele și roadele din zonă. Episcopul le-a îndeplinit 
dorinţa. S-a format o „procesiune” alcătuită din consuli, ,penitenti” si 
„tot poporul”. Cortegiul s-a deplasat, intonînd litanii, pînă la o capelă 
rurală închinată Sfîntului Roch, unde a avut loc sfinţirea pămîntului 
si exorcizarea viermilor și omizilor, apoi, tot intonînd litanii, s-a întors 
la biserica parohialä!. 

Doi călugări benedictini care, la începutul secolului al XVIII-lea, 
treceau prin La Réole în ziua de Înălţare, relatează în cartea lor, 
Călătorie literară : „Am asistat la procesiunea generală, care se face în 
ziua aceea pe rîul Garonne. La poarta orașului, procesiunea face un 
popas si se cîntă Exaudiat pentru rege. Pe malul rîului, se face încă 
un popas, iar un diacon cîntă din Evanghelie despre primejdia Sfîntului 
Petru pe mare şi se rostesc rugăciuni care apără de furtuni. Lumea se 
urcă apoi într-o barcă mare, cu care, fără să se oprească din cântări, 
se fac nouă ocoluri pe rîu; apoi procesiunea se întoarce si dă roată 
oraşului, iar cînd se ajunge lîngă vii, un diacon cîntă din Evanghelie 
despre Înältare si se rostesc rugăciuni pentru ocrotirea roadelor pămîntu- 
lui ; apoi, cîntînd Te Deum, procesiunea se întoarce la noi în mänästire”?. 

Aceste două documente, dintre alte mii ce relatează manifestări 
asemănătoare, îi îndeamnă pe istorici să se aplece asupra fenomenului 
procesional din civilizaţia de altădată. Ele aduc în prim-plan o nevoie 
colectivă ce se exprimă fie prin cortegii prevăzute de un calendar 
anual, fie prin liturghii organizate de urgenţă. Și scot în evidenţă o 
serie de rituri de protecţie, de itinerare semnificative, de cîntări şi 
lecturi de texte sacre cărora mulţimea le cunoștea înaltele virtuţi. 
Astfel de mărturii trimit la o civilizaţie a procesiunilor, căreia nu ne 
este deloc ușor să-i reconstituim, astăzi, ritmurile şi culorile. 

Procesiunea în oraş 


S-a scris că procesiunile „constituiau — la Constaninopol, în secolul 
al X-lea — o caracteristică regulată şi neocazională a liturghiei urbane”. 
Un Tipic din vremea aceea enumeră șaizeci si opt de procesiuni în decursul 
unui singur an?. Constatarea este valabilă si pentru oraşele din Occidentul 
catolic, mai cu seamă începînd din secolul al XIV-lea şi pînă la întrerupe- 
rea pe care o marchează Revoluţia franceză. Un Procesional al oraşului 
Paris tipărit în 1778 consemnează calendarul anual al celor două- 
sprezece procesiuni ordinare ce se desfășurau la vremea aceea „în 
afara bisericilor”, în „oraşul Paris si foburgurile lui”. Acestea se succe- 
dau în următoarea ordine: de Întîmpinarea Domnului (Binecuvintarea 
lumînărilor) ; în ultima duminică dinaintea postului Paștelui („pentru 
a cere voie să folosească lapte şi unt în timpul postului”); de Florii; 
de Sfîntul Marcu („litanii majore”); în cele trei zile ale Rogaţiunilor; 
de Înălţare ; de Joia Verde; de Adormirea Maicii Domnului ; cu prilejul 
ceremoniei „iertării de păcate”, a cărei dată nu este precizată. Evident, 
această listă, care nu dă decît numitorul comun al tuturor parohiilor 
din capitală, nu prezintă nici pe departe întreaga realitate procesională 
din Parisul veacului al XVIII-lea. Ea nu include, de pildă, procesiunea 
de la 22 martie, dintre Notre-Dame si biserica augustinilor, procesiune 
care amintea de cele două eliberări ale Parisului: sub Carol al VII-lea, 
în 1436, si sub Henric al IV-lea, în 15945. Absența ei din Procesionalul 
din 1778 se explică, desigur, prin faptul că această liturghie era proprie 
mai degrabă catedralei. 

Dacă însă vrem să cercetăm mai îndeaproape procesiunile din Paris, 
trebuie să adăugăm la lista precedentă o serie de mari ceremonii — 
însoţite de defilări — organizate cu ocazia unor evenimente marcante 
(încheierea unor misiuni, jubileuri, victorii, nașterea unui rege, canoni- 
zări, răscumpărarea și eliberarea unor prizonieri etc.) sau din nevoi 
urgente (pentru sănătatea regelui, pentru ploaie, pentru îndreptarea 
vremii, pentru pace etc.), precum si nenumăratele procesiuni locale. 
Acestea din urmă erau motivate de sărbătorile patronale ale parohiilor 
si confreriilor, sărbători care prilejuiau si ele o liturghie colectivă în 
împrejurimile locului de cult în care avea loc ceremonia principală. Un 
„calendar” din 1621 pomenește existenţa, la acea epocă, a 345 de 
confrerii în Paris, iar capitala număra, tot atunci, vreo patruzeci de 
parohii. Dintr-un număr din martie 1723 al săptămînalului Mercure 
de France mai aflăm că cele șapte companii care alcătuiau Universi- 
tatea se adunau de patru ori pe an, în octombrie, decembrie, martie 
si iunie, la ora opt dimineaţa, în curtea mănăstirii mathurinilor, de 
unde porneau, în cortegiu, spre o biserică desemnată printr-o hotărîre 
a rectorului, în care se celebra o liturghie solemnă”. 

Multimea se înghesuia să vadă astfel de liturghii-spectacol. În 
Gazette de France citim că, la jubileul din 1632, procesiunea care a 
mers de la Notre-Dame la capela iacobinilor de pe strada Saint-Jacques 
a mobilizat populaţia. Cele două lăcașuri sfinte si căile de acces „s-au 
umplut de atîta lume care s-a perindat pe acolo de la șase dimineaţa 
pînă la unu după-amiaza, încît, după socoteala multora, adunarea era 
alcătuită din peste 400.000 de persoane, a căror evlavie este un semn 
bun pentru creștinătate”5. Cifra estimată este, evident, mult umflată. 
Îi putem da însă crezare avocatului Barbier, care povesteşte că, la 
jubileul din aprilie 1751, procesiunile parohiilor din Paris care se 
îndreptau spre Notre-Dame au provocat multă zăpăceală. Erau, scrie 
el, „cîte cincisprezece procesiuni parohiale deodată, urmate de uimitor 
de multă lume. Unele intrau, altele ieseau ; oamenii se înăbușeau de-a 
dreptul, si au fost cîţiva răniţi în corul catedralei”. 

La fel de semnificativ pentru realitatea procesională este cazul 
unui oraș obișnuit, din provincie — tot din secolul al XVIII-lea, dar 
dinaintea edictului din 1776, care a desfiinţat breslele. Un Calendar 
duhovnicesc! din Evreux ne permite în primul rînd să individualizăm 
procesiunile, fie generale, fie proprii catedralei, dar care porneau de 
aici: 

„— 5 februarie, ceremonia ce comemorează ridicarea de către protestanți 

a asediului orașului din 1562. 

— Duminica Patimilor, mare procesiune generală, numită «procesiunea 
săracilor». 

— Duminica Floriilor, procesiune de la catedrală pînă la biserica 
Notre-Dame-de-la-Ronde. 

— Lunea Paştilor, procesiune de la catedrală la biserica Saint-Nicolas. 

— Prima duminică după Paști, credincioșii si preoţii din oraș se duc, fie 
la iacobini, fie la mănăstirea cordelierilor, ca să asculte ultima 
predică din seria închinată Paştilor. 

— 25 aprilie, „litaniile” Sfîntului Marcu. Procesiune de la catedrală la 
biserica Saint-Pierre, apoi la Notre-Dame-de-la-Ronde, si apoi la 
biserica Saint-Aquilin. Întoarcere la catedrală. 

— 28 aprilie, capelanii si preoţii de la catedrală merg în procesiune, 
„înarmaţi cu cosoare”, pînă la o pădurice, proprietate a episcopiei, 
unde taie crengi pe care oamenii le aduc înapoi. Itinerar: catedrală — 
cimitirul Saint-Denis — cătunul Saint-Michel-des-Vignes — biserica 
Saint-Thomas — biserica Saint-Pierre — catedrală. Procesiunea, ates- 
tată și în 1726, se mai numea și «procesiunea neagră», din cauza 
umbrei pe care o aruncau crengile bogate. 

— Procesiunile din cele trei zile ale Rogatiunilor, cu itinerar diferit în 
fiecare zi. Pe ansamblu, se trecea prin două porţi si pe la două 
răspîntii gi se vizitau două abaţii și cinci biserici. 

- De Înältare, «procesiune generală» înaintea liturghiei de la cate- 
drală. 

— Joia Verde, «procesiune generală cu pluviale», înaintea liturghiei de 
la catedrală. 

— Ziua octavei Sfîntului Sacrament, «procesiune solemnă» înaintea 
liturghiei de la catedrală, dar «fără pluviale». 

— 11 august, «procesiune generală» înaintea liturghiei, «ca mulţumire 
pentru aducerea Normandiei sub ascultarea binecredinciosului rege 
Carol al VII-lea, care i-a alungat pe englezi». 

— 15 august, «procesiunea generală» a votului lui Ludovic al XIII-lea. 

— 2 noiembrie, o procesiune iese din catedrală si stropeste cu apă 
sfinţită piaţa, curţile și cimitirele din jurul bisericii”. 


Astfel, în fiecare an, la Evreux existau 17 prilejuri (dar cel puţin 

22 la Angers, în aceeași epocä!!, si 78 la Aosta!?) pentru procesiuni — 
e drept, inegale ca amploare — care porneau din catedrală si, cu excepția 
ultimei dintre ele, defilau pe străzi. În plus, Calendarul duhovnicesc 
de la Evreux ne dezvăluie că, înainte de 1776, existau 18 zile de 
sărbători corporative, în cursul cărora diferitele bresle îşi cinsteau — 
tot cu „defilări” — patronul, în anumite locuri de cult din oraș. Putem 
presupune că defilarea străbătea străzile din apropierea lăcaşului unde 
se celebra liturghia. În statutele din 1616 ale confreriei Sainte-Barbe 
a marchitanilor, mungiilor, lumînărarilor, băcanilor şi negustorilor de 
fiare din alt oraș normand, Gisors, citim că această confrerie celebra 
în fiecare an două sărbători ale Sfintei Varvara, pe 27 mai si pe 
4 decembrie, cu o procesiune în jurul santurilor de apărare ale orașului!?. 

Era de neînchipuit ca o confrerie, meșteşugărească sau religioasă, 
să nu iasă la procesiuni. De aceea, membrii unora sau altora apăreau 
reprezentaţi î în tablouri sau în registre „în bună rînduială”, cu steagul 
în frunte!*. Tot la Évreux, confreria Carităţii făcea patru procesiuni pe 
an, mergând fie la un oratoriu, fie la un cimitir. Existau însă multe alte 
confrerii (Notre-Dame-de-Liesse, Saint-Barnabé, Pardon, Mont-Carmel, 
Saint-Christophe sau a pelerinilor de la Saint-Michel — lista nu este 
deloc exhaustivä). Cu sigurantä cä ele defilau din cînd în cînd pe 
străzile pe care, aproape în fiecare zi, la Evreux, ca pretutindeni, 
treceau înmormîntări — cu atît mai solemne cu cît defunctul se bucurase 
de mai multă consideraţie —, şi chiar în epoca de aur a Reformei 
catolice, mici grupuri de confrati însoțeau Sfîntul Sacrament care li se 
ducea muribunzilor. Un istoric italian arată că, la Amelia, în Umbria, 
la sfîrşitul secolului al XVII-lea, pe timpul foarte austerului episcop 
Crispino, „evenimentul cotidian cel mai important era trecerea cumi- 
necăturii pentru ultima împărtăşanie”!s. 

În sfirsit, nu trebuie să lăsăm deoparte procesiunile care se desfă- 
surau cu regularitate înăuntrul edificiilor religioase. Astfel, tot la 
Evreux, confreria Notre-Dame-de-Liesse organiza o procesiune în biserica 
cordelierilor, în ultima duminică din fiecare lună ; confreria Caritätii 
făcea același lucru în spitalul orășenesc, în prima zi de marţi; iar în 
catedrală erau procesiuni în toate vinerile din postul mare: 

Sfintul Bernard, adept al sobrietätii, nu autoriza decît patru procesiuni 
anuale în curtea mänästirii. În schimb, în Liber ordinarius al liturghiei 
de la Saint-Denis (secolul al XIII-lea) erau prevăzute 200 de procesiuni 
pe an în interiorul bazilicii6. Catalogul cărţilor liturgice din abația 
Cîteaux, întocmit în 1489 de către Jean de Cirey, enumera 21 de 
procesionale servientes ad chorum abbatis şi 18 pro choro prioris!. În 
1625, la catedrala din Tréguier se celebrau în fiecare an 205 slujbe 
aniversare. Fiecare era precedată, în ajun, de o procesiune cu preot, 
diacon si subdiacon, pînă la cor, cu întoarcere la mormîntul ctitorului. 
Dar asta nu e totul. Ctitoria ducelui Jean al V-lea, din 1420, consta 
într-o liturghie zilnică după utrenie, cu procesiune, plus o slujbă solemnă 
în fiecare lună!8. Astfel, în lumea catolică de altădată, se constata, cel 
putin în oraşe, o prezenţă masivă a procesiunii. La Aosta, la sfîrşitul 
secolului al XVIII-lea, canonicii catedralei ieșeau la procesiuni în medie 
de şase ori pe lună sau, altfel spus, o dată la cinci zile!?. 

Locurile de cult secretau în mod logic procesiunile si, fără a greşi prea 
mult, am putea deduce frecvenţa acestora din urmă din densitatea 
locurilor de cult. De aceea, este interesant de ştiut, de pildă, că oraşul 
Poitiers număra, în secolul al XVII-lea, 23 de parohii si cimitire, precum 
şi 29 de instituţii bisericești, la care se adăugau o serie de capele 
particulare. În împrejurimile orașului existau încă 19 edificii religioase?0, 
fiecare dintre ele fiind punctul de pornire sau de sosire al unor procesiuni. 

Orașele din Vechiul Regim își retrăiau în mod simbolic trecutul prin 
intermediul cortegiilor, deopotrivă civile si religioase, care evocau anumite 
evenimente memorabile, proprii fiecărei localităţi. În Antiquités [...] de 
Pontoise, de Noël Taillepied (1578), citim: 


„Aflăm scris în cronicile Franţei că orașul Pontoise a fost cucerit de 
două sau de trei ori de către englezi, care totuși, cu ajutorul lui Dumnezeu, 
au fost izgoniți, iar orașul a fost pus sub ocrotirea regelui pe la anul una 
mie patru sute cincizeci, în prima joi a lunii mai; întru pomenirea 
acestui lucru, în fiecare an, în ziua aceea se face o procesiune generală 
la care toate parohiile iau parte și ies din oraș, în semn de izbăvire [...]. 

O astfel de procesiune generală se mai face si în ajun [10 noiembrie] 
de Sfîntul Martin de iarnă, spre aducere-aminte că Dumnezeu a stricat 
socoteala protestanților, care veneau asupra orașului, și l-ar fi luat, de 
le-ar fi stat în putintä”?!. 

La Lille, cea mai mare procesiune se organiza în duminica de după 
Sfinta Treime si cinstea o statuie făcătoare de minuni a Maicii Domnului 
(Notre-Dame-de-la-Treille), a cărei întîietate data din secolul al XII-lea. 
Procesiunea fusese prescrisă de contesa Marguerite de Flandra, în 1270. 
În 1634, primarul a închinat oraşul acestei Fecioare, a cărei statuie era 
protejată de un gard de nuiele (treillage) si despre care se credea că 
alungă duhul rău si îi vindecă pe posedaţi??. În secolul al XVII-lea, la 
Toulouse se comemora în fiecare an, la 17 mai, victoria din 1562 asupra 
protestanților din oraş”. La 7 septembrie, orașul Poitiers își amintea că, 

graţie Sfintei Radegunda, Coligny ridicase asediul fortăreței La Rochelle 
în 156924. În epoca clasică, la Marsilia se desfăşura pe 17 februarie o 
procesiune solemnă, deoarece în acea zi, în 1596, orașul recunoscuse 
autoritatea lui Henric al IV-lea35. La Nivelle, în duminica de după Sfintul 
Mihail, se organiza, începînd din veacul al XII-lea, marele cortegiu la care 
erau purtate moaştele Sfintei Gertruda, maică stareță”. Maubeuge avea 
două procesiuni proprii: una, în martea de după Rusalii, pentru a o 
comemora pe Sfinta Aldegunda (care, în secolul al VII-lea, întemeiase în 
oraș un capitul de măicuţe); cealaltă, în a treia duminică din septembrie, 
în amintirea unei „minuni a sfintului sînge” (această zi era si sărbătoarea 
comunală)”, 


Atît istoria, cît si specificitätile geografice si economice ale unui 
oraş se reflectau în calendarul si desfăşurarea procesiunilor. Nu ne 
referim numai la parada corporațiilor în cadrul cortegiilor religioase 
celor mai solemne, ci si la faptul că, la Ostende, de pildă, de Sfînta 
Treime se organiza o procesiune a Sfîntului Sacrament, însoțită de 
sfințirea mării?%. La Le Havre — alt caz semnificativ —, marinarii si 
căpitanii erau adeseori absenți din oraș în timpul liturghiilor din Joia 
Verde, de Sfinții Petru si Pavel sau de 15 august. De aceea, confreria 
maritimă pusă sub patronajul „Sfintei Fecioare, steaua mării, al sfinților 
apostoli Petru si Pavel si al sfintului Nicolae” organiza ceremonii de 
„recuperare”. Confratii celebrau îndeosebi Neprihănita Zämislire a 
Sfintei Fecioare (8 decembrie) si Epifania Domnului (6 ianuarie). Se 
făceau atunci nişte procesiuni mari, la care Sfintul Sacrament era 
însoțit de toți căpitanii şi membrii echipajelor. Cu acest prilej, povesteşte 
un preot din secolul al XVII-lea, „căpitanii se întreceau să decoreze 
străzile şi să împodobească altarele mobile din Place des Pilotes si de 
pe ulița Saint-Michel. În timpul procesiunilor, toate navele erau pavoa- 
zate, iar Sfîntul Sacrament era salutat cu nenumărate salve de tun”?°. 

Probabil că procesiunile din afara bisericilor erau mai numeroase 
pe măsură ce coborîm spre sud, unde înfloreau confreriile de peni- 
tenţi*, mari amatoare de cortegii. Fapt este că procesiunile aveau loc 
mai ales vara, anotimp mai lung în sudul Franţei. Pentru drumul pe 
care îl aveau de străbătut era nevoie de vreme frumoasă. Manifestări 
ale coeziunii religioase și civice, procesiunile erau legate de tot ceea ce 
contribuie la sociabilitate: strada, piaţa, cîntecul, zgomotul, dar si 
vremea bună, prielnică manifestatiilor în aer liber. Confreriile de peni- 
tenti, parte integrantă a unor raporturi sociale foarte exteriorizate, 
caracterizau jumătatea de sud a Franţei şi peninsulele mediteraneene. 
În epoca clasică, oraşul Limoges număra nu mai putin de șase confrerii 
de penitenti : Penitentii negri, cu hramul Sfintei Cruci ; Penitenţii albaştri, 
cu hramul Sfîntului Ieronim; Penitentii cenușii, cu hramul Sfintului 
Francisc din Assisi ; Penitentii albi, cu hramul Sfîntului Ioan Botezătorul ; 
Penitenţii ruginii, cu hramul Sfintei Maria Magdalena; Penitentii 

purpurii, care îl cinsteau în mod special pe „lisus al Patimilor”*!. 
„Scoaterea”, la fiecare şapte ani, a moaștelor Sfîntului Martial, pro- 
tectorul oraşului, precum şi procesiunile din Joia Verde le ofereau 
acestor penitenţi prilejul de a se întrece în defilări, spre a atrage 
atenţia publicului. 


„Putem spune, fără teama de â greși — scria cineva cu puţin timp 
înainte de Revoluţie —, că orașul [Limoges] este întesat de penitenti de 
toate culorile: în provincia Limousin, aceste frätii sînt, din păcate, mai 
numeroase decît societăţile savante. Nu cunosc nici un oraș din Franţa 
care să numere atîtea comunităţi de penitenti cît Limoges. Numai Avignon, 
care este oraş italian, are cu o comunitate de penitenti mai mult, anume 
cu cea a Penitenţilor verzi [...]. 

O dată la şapte ani, fiecare biserică din dieceza Limoges scoate şi 
arată poporului relicvele pe care le are. Această ceremonie, întotdeauna 
așteptată cu nerăbdare, fine cam două luni și se numește «Arätarea 
moaştelor». În acest răstimp, poporul merge pe la biserici; preoţii şi 
călugării fac procesiuni fastuoase, la care penitentii joacă un rol însem- 
nat.”?? 


În 1808, prefectul departamentului Haute-Vienne confirmă : 


„[...] Ceremonia Arătării moastelor se deschide, la fiecare șapte ani, 
cu o procesiune generală; membrii confreriei Saint-Martial se adună, 
înarmaţi, în biserica unde se află depus capul sfintului apostol; aici, 
sfintesc un steag roșu cu alb, pe care îl plimbă trăgînd într-una focuri 
de muschetă [...]. La fel de solemnă este si procesiunea de încheiere a 
Arătării moastelor [...], la care iau parte o mulțime de copii, băieţi si fete, 
îmbrăcaţi care în fecioare, care în apostoli, martiri și mărturisitori”33. 


Cu ocazia arătării moastelor din 1787, confreria Penitenţilor albaștri 
a organizat, seara, „un minunat foc de artificii în piaţa Tournuz [...]. 
Trei cişmele de vin [...] așezate în piaţă au îngăduit poporului să bea 
în sănătatea companiei regale a Penitentilor albaștri”. 

Cortegiile de penitenti îl frapează pe protestantul strasburghez 
Brackenhoffer, care face o călătorie în Franţa în 1643-1644. La Grenoble, 
el asistă la procesiunile nocturne ale Penitentilor albi, din 15 si 16 august 
(de Sfîntul Roch). Mai tîrziu, vede o defilare a penitentilor la Lyon. 
Brackenhoffer descrie minuţios datinile Penitenţilor albi din Lyon, 
care participă la liturghia urbană de Florii și merg întotdeauna „în 
procesiune” la casa unui confrate decedat, căruia îi urmează apoi 
coşciugulss. 

În Spania, penitentii erau adeseori flagelanti (disciplinans), care se 
biciuiau în public, pe străzi, în cursul marilor ceremonii din Vinerea 
Mare. Reformatul Frédéric Bernard, care descrie între 1723 si 1737 
Ceremoniile şi obiceiurile religioase ale tuturor popoarelor lumii, insistă 
asupra acestor rituri care îl uluiesc. „Dintre atîtea procesiuni spaniole, 
aceea a flagelantilor (disciplinans) [de la Madrid] din Vinerea Mare 

este, poate, cea mai deosebitä. Ea vädeste pe deplin caracterul acestei 
natii, care tinde din fire spre o evlavie exagerată si apreciază tot ceea 
ce aduce a cucernicie [...]. La Sevilla se văd si cîte 7-800 de flagelanti 
deodată, și se spune despre ei că se biciuiesc mai rău decît cei din 
Madrid. Procesiunea este urmată de un praznic pe cinste, cam nepotrivit 
cu solemnitatea sărbătorii si cu asprimea penitentei [...]. [Procesiunea] 
începe la ora patru seara si ţine pînă după opt."%6 

Un alt protestant francez, care călătorise în Italia în 1688, şi-a 
notat în jurnal: „În Săptămîna Mare, vreme de trei zile, aproape că 
n-am văzut pe străzile Romei altceva decît procesiuni de penitenti de 
toate soiurile [...]. Poartă pe capete nişte glugi tuguiate, cu două găuri 
în dreptul ochilor. Există procesiuni albe, violete, albastre, galbene și 
de alte culori. Unii au spinarea goală si se biciuiesc în cadență, cu niște 
bice din sfoară împletită, care pricinuiesc mai mult zgomot decît durere”*?. 

Roma este deopotrivă exemplul tipic si cazul-limitä care ne permite 
să redescoperim, ca la microscop, civilizaţia procesiunilor din universul 
catolic de odinioară. Defilau acolo nu numai confreriile, ci şi „naţiile” 
străine, care trăiau în colonii în Cetatea papilor. Într-un avviso roman 
de la 1600 citim: „În zorii zilei de Paşti, natia spaniolă şi-a făcut 
obișnuita procesiune în piaţa Navona. Monseniorul Corduba, judecător 
la Tribunalul Bisericesc Suprem, ducea Sfîntul Sacrament, înconjurat 
de oamenii din garda elveţiană a Sfintului Părinte, cu arme lucitoare, 
în faţa cărora mergea un car tras de un dragon. Pe car, de unde 
porneau raze si focuri de artificii, patru obeliscuri scăldate în lumină 
sprijineau o corabie la pupa căreia stătea, între doi îngeri, Hristos 
înviat. Toţi cei din natia spaniolă, dimpreună cu mulţi alţi prieteni ai 
Spaniei, au luat parte la ceremonie, fiecare cu o făclie în mînă”. 

La Roma, fenomenul procesional a atins cele mai mari dimensiuni 
în anii jubiliari, anii 1575 si 1600 constituind timpii forte ai renașterii 
catolice. Aici, numărul pelerinilor s-a ridicat, în 1575, la cel puţin 
400.000, iar în 1600, la 530.000%. Or, de cele mai multe ori, aceștia 
intrau în oraş în cortegiu, şi tot în cortegiu se deplasau între „cele 
șapte biserici” pe care trebuiau să le viziteze ca să li se acorde indul- 
genta jubiliară. 

Iată un grup de pelerini dintr-un oraș mai mult sau mai putin 
îndepărtat, care intră prin poarta Poporului: confreriile din localitatea 
respectivă deschid marșul, purtînd crucea, prapuri si steaguri. Urmează 
restul bărbaţilor, împărţiţi pe parohii, apoi clerul, autorităţile civile, 
persoanele de vază şi femeile. Mai multe căruţe şi animale de povară 
încărcate cu bagaje încheie convoiul. În 1574, apropiindu-se de Roma, 
pelerinii din San Genesio (Marca Ancona) au văzut venind spre ei un 
mare cortegiu alcătuit din membrii mai multor confrerii romane. Unul 
dintre figuranti îl închipuia pe Sfintul Mihail, cu balanţa în mînă, altul 
pe Avraam cu cuțitul, altul pe Moise, în straie aurite, purtînd Tablele 

Legii ; Iudita ducea capul lui Olofern ; zece copii îi simbolizau pe pruncii 
uciși din porunca lui Irod“. Instalîndu-se în oraș, pelerinii își începeau, 
chiar de a doua zi, vizitele la locurile sfinte. Dintr-un avviso din mai 1575 
aflăm că, în fiecare dimineaţă, opt pînă la zece mii de pelerini grupaţi 
în confrerii defilau pe Via dei Banchi, spre catedrala „Sfîntul Petru”*!. 

Probabil că Roma este unicul oraș ale cărui străzi au fost desenate 
(sau redesenate), în secolele XV-XVI, pentru pelerini si procesiuni. 
Paradoxal, centrul religios — catedrala „Sfintul Petru” — ocupa o poziţie 
excentrică. Or, înspre acolo trebuiau să conveargă mulțimile si princi- 
palele căi. În legătură cu Ponte Sisto, construit din ordinul lui Sixt 
al IV-lea (1471-1484), Platina scrie : „După părerea mea, printre cauzele 
ce vor fi influenţat hotărîrea papei se numără ideea de a apăra masele 
de pelerini care veneau si plecau de primejdia de a fi strivite în 
înghesuială, cum se întîmplase pe vremea lui Nicolae al V-lea [1450] 
pe podul Sant’Angelo”*. Tot astfel, Via Alessandrina (supranumită Via 
Recta, adică „strada dreaptă”) a fost construită din ordinul lui 
Alexandru al VI-lea, între castelul Sant'Angelo si catedrala „Sfîntul 
Petru”, pentru anul jubiliar 1500. Via Giulia, pe malul stîng al Tibrului, 
si Via Lungara, de pe malul drept, au fost amenajate de Iuliu al II-lea 
ca drumuri de acces către „Sfintul Petru”. Tot pentru a facilita accesul 
pelerinilor spre bazilica vaticană, Leon al X-lea a înfiinţat actuala Via 
di Ripetta, altă stradă dreaptă ce duce de la Poarta Poporului la Tibru, 
iar Paul al III-lea a făcut amenajări în împrejurimile podului Sant'Angelo, 
pe malul stîng. În sfîrşit, ridicînd obeliscuri la Roma şi deschizînd căi 
drepte de la Santa Maria Maggiore la San Giovanni di Laterano, la 
Santa Croce di Gerusaleme, la Trinită dei Monti şi la San Lorenzo 
Fuori Muri, Sixt al V-lea (1585-1590) urmărea să faciliteze defilarea 
pelerinilor si să le prezinte acestora chipul unei Rome märete“{. 

În Vechiul Regim, în orașele catolice, procesiunea constituia o reali- 
tate familiară si recurentă. Ea făcea parte din peisaj, integrîndu-se ca 
o componentă necesară în ritmurile anuale. Pe lîngă elementele ei 
sărbătoreşti, procesiunea aducea întreita mîngîiere a unei prezenţe 
colective, a unei liturghii ordonate și a întoarcerii sigure a ciclului 
anotimpurilor. Semnificaţia ei de coeziune (și deci de sprijin reciproc) 
a fost bine subliniat de un liturghist din veacul al XVIII-lea, Nicolas 
Collin (f1788), canonic al Ordinului premostratenzilor si autor al unor 
tratate despre pîinea si apa sfintite, despre confrerii si procesiuni, care 
scria : „Prin mijlocirea procesiunilor noastre, un sat sau un oraș întreg 
pare să nu alcătuiască decît un singur templu”. 

Circulaţia procesională în lumea satelor 


Collin constata mai departe, cu melancolie (cartea lui a fost publicată 
tîrziu, în 1779): „Trebuie spus, spre ruşinea parohiilor mari din orașele 
mari, că oamenii de la ţară le-o iau înainte prin hărnicia cu care vin 
la procesiuni, îndeosebi duminica, înaintea slujbei parohiale”*. Această 
însemnare ne îndeamnă să lămurim fenomenul procesional din tîrguri 
si din sate, într-o epocă în care majoritatea populaţiei aparţinea univer- 
sului rural Și aici procesiunea constituie un rit esenţial, chiar şi numai 
atunci cînd este vorba de cortegiul duminical care ieșea din biserică şi 
se ducea la cimitirul din apropiere. Nicolas Collin arată că „această 
procesiune se face îndeobşte în jurul cimitirelor, care erau mai demult 
singurele locuri de îngropăciune ; iar asta 1) spre mîngîierea sufletelor 
îngropate acolo și care mai au nevoie de rugăciunile credincioşilor, 
2) ca să ne arate că, trecînd prin cimitire, care sînt lăcașuri ale morţii, 
si întorcîndu-ne apoi în biserici, care sînt lăcașuri ale vieţii, trebuie să 
murim duhovniceşte păcatului si să înviem harului”. 

Prilej de reîntîlniri periodice cu defunctii si călătorie de la moarte 
la viaţă, procesiunea de duminică era, la ţară, şi un rit de ocrotire a 
culturilor. În Savoia, de cele mai multe ori, ea nu ieşea din biserică 
decît între cele două sărbători ale Sfintei Cruci (3 mai, sărbătoarea 
Aflării Sfintei Cruci” de către Sfinta Elena; si 14 septembrie, sărbă- 
toarea Înălţării Sfintei Cruci aduse de Heraclius la Ierusalim). Mai 
mult ca oriunde, în ţinuturile muntoase, procesiunile erau strîns legate 
de perioada activă a vegetației. În Constitutions synodales ale Sfintului 
Francisc de Sales, retipărite pînă în secolul al XIX-lea, citim urmă- 
toarea recomandare: „[Preoţii] să nu lase deoparte [...], fără vreun 
motiv temeinic, [procesiunile] care trebuie făcute duminica, între Aflarea 
Sfintei Cruci şi Înălţarea acesteia”. Procesiunea, în timpul căreia se 
intonau litanii, se desfășura înaintea slujbei, în jurul bisericii şi cimiti- 
rului, sau doar în jurul cimitirului, acesta simbolizînd teritoriul parohiei. 
La întoarcere, preotul rostea, la uşa bisericii, fie un „exorcism împotriva 
vremii proaste”, fie binecuvîntarea prevăzută de ritualul diecezan 
pentru ocrotirea roadelor pămîntului“5. Moarte, viaţă si recolte: acesta 
era imensul și necesarul circuit pe care-l străbăteau, scurtat, proce- 
siunile duminicale din timpul verii, în Savoia şi în multe alte provincii. 

Gérard Bouchard, care a studiat viaţa de la începutul secolului 
al XVIII-lea în satul Sennely-en-Sologne, numără aici „aproape o sută 
de procesiuni pe an”: nu trebuie să fim surprinși, dacă ţinem seama 
de procesiunile duminicale la cimitir şi de cortegiile funebre, care erau 
cel putin treizeci pe an în această localitate“? Preotul de atunci spunea 


* Sărbătoare suprimată în urma revizuirii din 1969 a calendarului catolic (n.t.). 

despre enoriașii săi : „Le plac procesiunile lungi si dese, pe care le urmează 
cu zel si evlavie”50. Revenind la Savoia din secolul al XIX-lea, într-o vreme 
cînd anumite sărbători fuseseră deja suprimate, descoperim, de pildă 
la Publier, în regiunea Chablais, următoarea situaţie relatată de preot 
episcopului de Annecy, la 1 iunie 1845: 


„Credincioşii din Publier se arată în general plini de rîvnă cu prilejul 
feluritelor procesiuni care se fac cu regularitate, potrivit ritualului și 
ordonantelor episcopale ale diecezei, de Sfintul Marcu, în cele trei zile 
de Rogatiuni, în fiecare duminică [...] de la 3 mai la 14 septembrie [...], 
de Joia Verde, în duminica din octavă si în ziua octavei, la 15 august, 
de sărbătoarea Rozariului [7 octombrie], sau de 8 septembrie, cînd fete 
în straie albe poartă cu cinste statuia Sfintei Fecioare..."5L. 


Această listă dă un total de treizeci de procesiuni regulate pe an, 
la care se adăugau, firește, convoaiele funebre şi ieşirile parohiale 
extraordinare „prin care cerului i se cerea vreun ajutor anume”52. Nici 
de astă dată nu trebuie să subestimăm importanţa procesională a 
cortegiilor mortuare. În răspunsul dat de preotul din Talloires monse- 
niorului Rendu, tot în 1845, citim: „Cu prilejul înmormâîntărilor, se 
intonează cîntarea Subvenite în faţa uşii răposatului, la scoaterea din 
casă, precum si în dreptul tuturor crucilor de pe drum, pînă la bisericä”*5, 

Faţă de multe alte parohii, în secolul al XIX-lea — cel putin dacă-i 
dăm crezare preotului —, Publier nu pare să fi făcut procesiuni spre 
capele îndepărtate. Dar așa se întîmpla de cele mai multe ori. La 
Talloires, povesteşte preotul de acolo, „se face o procesiune în ziua de 
Sfîntul Claudiu [6 iunie], pînă la un cătun din parohie, unde se află 
o capelă închinată acestui sfînt”. Liturghia, care data din timpul ciumei 
din 1630, fusese desfiinţată în 1792 şi reînfiinţată în 1835. Se făcea 
procesiune si în ziua de Sfîntul Sebastian (20 ianuarie), iar în Vechiul 
Regim, parohia mergea în cortegiu, pe 15 iunie, de sărbătoarea Sfîntului 
Bernard din Menthon, pînă la capela castelului Menthon:f. De fapt, 
fiecare parohie de la ţară sau de la oraș îşi avea propriul calendar de 
procesiuni, ce cuprindea ceremoniile comune întregii dieceze și liturghiile 
locale prin care parohia respectivă își afirma personalitatea55. Preotul 
din Thorens îi relatează monseniorului Rendu: 


„În afara procesiunilor obișnuite, mai sînt în această parohie cinci: 

1. În ziua de Înältare, o procesiune solemnă pînă la un cimitir de 
ciumati, aflat la opt minute de biserică, unde se cîntă o rugăciune 
de iertare a păcatelor. 

2. În ziua Sfintei Treimi, o procesiune solemnă pînă la marginea 
cîmpului pentru bîlci, aflat la opt minute de biserică, unde are loc 
o sfințire împotriva vremii proaste și se fac rugăciuni împotriva 
revărsărilor si a focului. 

3. [...] trei procesiuni la capela din Sales, urmate de binecuvîntarea 
Sfîntului Sacrament. Procesiunile au loc în lunea de după 

Cincizecime, în ziua de Sfinţii Petru si Pavel si în a treia duminică 
a lunii august”56. 


Locuitorii din Montmin (cantonul Faverges, din Haute-Savoie) erau 
mari amatori de procesiuni : „În iunie, scrie preotul, din șase ale lunii, 
se fac procesiuni timp de nouă zile de-a rîndul [...]; în iulie, pe 22, 
oamenii merg în procesiune la capela Sfintului Abdon, în satul din 
pădure, unde se roagă la Sfinta Magdalena, iar pe 30 merg iarăși 
acolo, ca să se roage la sfintul de hram [...]. Pe 27 septembrie, de 
Sfinţii Cosma şi Damian, sfinţii de hram ai parohiei, se face procesiune, 
liturghie, ofrandă [...]. În tot timpul anului se face procesiunea Sfintului 
Sacrament în a treia duminică a fiecărei luni, dacă vremea e prielnică”5”. 
Astfel, sătenii din Montmin, localitate situată la 1.060 m altitudine, 
adăugau cu regularitate douăzeci de marșuri religioase celor circa 
treizeci prevăzute de ordonantele episcopale. Tot astfel, în Val d'Aosta, 
în veacul al XVI-lea, parohia Roisan făcea 44 de procesiuni pe an, 
parohia Allein 45, iar parohia Courmayeur 51 — adică, în acest ultim 
caz, cîte o procesiune pe săptămînă’. 

Lumea rurală era un spaţiu de intensă circulaţie religioasă de la un 
sat la altul, de la sate spre oraşe, de la un oraș la altul, de la oraşe 
la sate, mai cu seamă în momentele de angoasă colectivă, ca și cum 
oamenii ar fi căutat în altă parte un ajutor suplimentar, un plus de 
ocrotire, din partea relicvelor sau a statuilor făcătoare de minuni. În 
Val d'Aosta, „procesiunile generale” erau adevărate pelerinaje paro- 
hiale întreprinse în scopul venerării unor relicve păstrate în catedrală, 
de la care se aștepta pază împotriva unor calamitäti publice. Astfel de 
procesiuni trebuiau solicitate de cel putin douăzeci si patru de parohii. 
Uneori, cîte cincizeci de parohii se înghesuiau, cu preotul, crucea și pra- 
purul în frunte, la procesiuni uriașe pe care le conducea episcopul însuși5?. 

Un preot din Provins, pe nume Haton, povestește că, în timpul 
secetei cumplite din primăvara anului 1556, satele „de la sapte-opt 
leghe de Paris se duceau în procesiune la Paris, la biserica Sfintei 
Genoveva. Cei din oraş făceau adesea procesiune generală de la o 
biserică la alta. Cei din Melun și din satele dimprejur mergeau în 
procesiune pînă în oraşul Corbeil, la moaştele Sfîntului Exuperius. Cei 
din ţinuturile Gâtinais si Beauce veneau la Étampes, de la cîte cinci-şase 
leghe depărtare, pentru a se închina la moaştele sfinţilor Cantianus și 
Cantianilla ; cei din Champagne, unii mergeau la Troyes, la sfintele 
fecioare Masthidia si Elena; alţii mergeau la Sfînta Cyra, alţii la 
Nogent-sur-Seine, la Sfînta Fecioară”. Haton precizează de asemenea 
că oamenii din Provins si din satele învecinate mergeau la bisericile 
din Nogent-sur-Marmne..., iar cei din Nogent la Saint-Louis-de-Naud, 
cu întoarcere prin Provins, cei din Donnemarie-en-Montois şi din satele 
din jur la Nogent60. 

Acelaşi scenariu — tot din cauza unei secete, dar pe fondul unor 
conflicte religioase — ceva mai la est, în 158361. Un grefier din 
Bar-sur-Seine povestește cum, în mai, sătenii din Riceys (departamentul 
Aube) au mers în procesiune pînă la Bar. Copiii erau goi pînă la brîu, 
fetele îmbrăcate în alb, iar femeile în negru. Vara următoare a fost 
anormal de călduroasă şi a izbucnit ciuma. Adrien Mitton, președintele 
tribunalului din Neufchâtel-en-Bray, relatează: 


„În lunile septembrie si octombrie ale anului 1583, poporul de la graniţa 
cu Germania, care văzuse arzînd doi munţi loviți de trăsnet, s-a strîns 
cete-cete. Trei-patru mii de inși, bărbaţi, femei și copii, îmbrăcaţi în 
straie albe si acoperiţi cu totul, porniseră în procesiune, cu lumînări în 
mîini, spre mai multe locuri, înălţînd cîntări de slavă lui Dumnezeu, si 
ajunseră pînă la Ardeni, ducînd Sfîntul Sacrament la Saint-Hubert, 
Saint-Nicolas din Lorena si prin alte părţi, iar lumea din întregul ţinut, 
care se ştia amärîtä și se simțea ameninţată de mînia dumnezeiască, se 
apucă să facă la fel, așa că locuitorii din Picardia, Champagne și Normandia 
de Sus petrecură vara aceea în procesiuni, îmbrăcaţi precum am arätat”*?. 


Între iulie şi octombrie, la catedrala din Reims au venit în pro- 
cesiuni oameni din peste două sute de sate. Un canonic a socotit 
numărul pelerinilor: 72.409. Potrivit unui dulgher din Reims, abia 
dacă mai rămînea cîte un om în sat, ca să păzească turmelef?. Tot pe 
fundalul conflictelor religioase, în anul următor converg spre Mantes 
alte „procesiuni albe”. Nicolas Taillepied istoriseste : 


„Nu vreau să trec cu vederea frumoasa procesiune pe care au făcut-o 
tîrgoveţii din Pontoise în anul 1584, cînd au pornit din oraș înspre 
Mantes, la șase leghe depărtare, îmbrăcaţi toţi în lintolii albe si tinînd 
în mfini cîte o cruce si o lumînare.” Taillepied descrie apoi „rînduiala 
celor 6-7.000 de persoane care au luat parte la acea procesiune (măcar 
că vremea era ploioasă)”, cu plecare la ora patru dimineaţa: mai întîi 
doi bărbaţi care purtau fiecare cîte un prapur de mătase albă, urmaţi 
de 400 de bărbaţi si de „un cor de muzicanți care cîntau litania”; apoi 
2.000 de persoane, „femei si fete” ; din nou un cor de cîntäreti si, în urma 
lui, restul femeilor si 3.000 de bărbaţi, copii si flăcăi. Veneau apoi Sfintul 
Sacrament si restul bărbaţilor, în jur de 400, cu torţe. „Procesiunea 
astfel rînduită a mers pînă la Meulan, unde s-a mîncat de seară, iar de 
aici s-au dus de-au înnoptat la Mantes ; a doua zi, după liturghie, predică 
şi închinarea la cele sfinte, procesiunea s-a întors în aceeași rînduială.”54 


Spectacolul, demn de o reconstituire cinematografică, este cu atît 
mai semnificativ cu cât nu este izolat. Căci Taillepied precizează : „Cei 
din Senlis au venit la Pontoise în aceeași rînduială, precum făcut-au 
mai bine de alte şaizeci de procesiuni din sate, care se adunau laolaltă 
într-o singură ceată si veneau la oraș...”65. Această „spiritualitate 
ambulantă” se baza pe reciprocitate. În 1583, oamenii din Roye au 
venit în procesiune la Montdidier, pentru a se închina la moaștele 


Procesiunile albe, 1583-1584 


Hotarele metropolei Reims (aproximative) 
x Hotarele diecezelor 
—— !tinerarele procesiunilor albe 
——— (Procesiune ce pleacă de la Saint-Nicolas-du-Port) 
| ——- (Procesiune ce pleacă de la Saint-Fiacre) 


Sursa 1: Dom Beaunier, Recueil historique, chronologique et topographique des archevêchés, évêchés, abbayes et prieurés de 
France, Paris, 1726, t. II, pp. 544-545. 
Sursa 2: Denis Crouzet, „Recherches sur les processions blanches: 1583-1584”, Histoire, économie, société, nr. 4, 1982. 

sfinţilor Luglius și Luglianus, în vreme ce, în noiembrie, cei din Montdidier 
s-au dus la Roye cu capul Sfintului Luglius66. 

Acest du-te-vino procesional tesea o reţea religioasă, lega între ele 
oraşele si satele, creînd o solidaritate regională. O demonstrează si 
mai pregnant apelul, în caz de secetă, la Sfîntul Godric, un sfînt plugar 
din vechiul Roussillon. Nu plouase, practic, din 13 septembrie 1565. La 
10 februarie 1566, consulii din Perpignan au solicitat rugăciuni publice. 
Apoi, la 12 februarie și 3 martie, două procesiuni străbat, fără succes, 
străzile orașului. Se recurge atunci la mijloace excepţionale. O dele- 
gatie a municipalităţii merge la Saint-Martin-du-Canigou, unde se 
păstrează moaştele Sfîntului Godric. I se cere abatelui să organizeze 
la faţa locului ceremoniile folosite la vreme de secetă, urmînd ca, dacă 
acestea nu vor da rezultate, relicvariul să fie coborît la cîmpie. În jurul 
mănăstirii se ţin slujbe urmate de procesiuni, îndeosebi la 19 martie, 
iar liturghia este vestită, prin focuri de paie ude, de la un turn la altul 
în toată cîmpia Roussillonului şi în văile rîurilor Tet (Conflent) și Tech 
(Vallespir). Dar cerul rămîne mut. Relicvariul o porneşte atunci spre 
Perpignan, în cursul unei lungi peregrinări de șapte zile. Cu fiecare 
sat prin care trece, cortegiul creşte. La 27 martie, toată lumea adunată, 
plus locuitorii din Perpignan, însoțește moaştele Sfintului Godric de la 
biserica Saint-Jean pînă la rîul Tet, unde un călugăr de la Saint-Martin, 
care ţinea locul abatelui, scoate din raclă capul ferecat cu argint, îl 
ridică, îl arată poporului strîns pe cele două maluri şi îl cufundă de trei 
ori într-un lighean. Dar de plouat, tot nu plouă. Atunci, a treia zi, toţi 
locuitorii din Perpignan, la care se adaugă enoriașii din cele treizeci 
de parohii învecinate, se îndreaptă spre mare. Moaştele sînt cufundate 
de trei ori în valuri. În sfirsit, pe 1 aprilie, plouă“. 

O astfel de geografie procesională nu apărea numai în momente de 
criză, ca ulterior să se estompeze. Cortegiile de suplicanti organizate 
în împrejurări grave conturează existenţa unui spaţiu sacru care, pe 
un teritoriu anume, avea continuitäti istorice proprii, drumuri regulate, 
ţinte cunoscute de toţi si locuri de întîlnire. Descriind riturile religioase 
din Sennely la 1700, Gerard Bouchard arată: „Adeseori, procesiunea 
lăsa cărările satului și o apuca pe drumul mare. Și, potrivit hramului 
sărbătorii, se ducea fie la Souvigny, fie la Vannes, Isdes, Ménestreau 
[...] şi chiar la Vienne și Tigny. Ajunsă la marginea satului, era primită 
de credincioșii din partea locului, adunaţi la rîndu-le în cortegiu, cu 
preotul în frunte. Acesta din urmă, ieșind în întîmpinarea confratelui 
său, îl îmbrăţişa, apoi îl conducea la biserică, iar ambele cortegii formau 
o singură procesiune”$8 

În secolul al XVII-lea, în zona rurală din jurul Parisului, de Sfîntul 
Marcu (25 aprilie) sau de Rogatiuni, enoriaşii din Wissous mergeau la 
Chilly-Mazarin si la Fresnes, cei din Chevilly la LHay, la Thiais si la 
Fresnes. La biserica din Vauhallan veneau, rînd pe rînd, locuitorii din 

Saclay, Igny si Biăvres$?. Tot astfel, călugării de la abația Longpont 
primeau, în miercurea Rogaţiunilor, cele patru parohii învecinate Nozay, 
Saint-Pierre, Saint-Philibert-de-Brâtigny şi Plessis-Pât6'. Si în Savoia, 
cel putin pînă la revoluţie, Rogatiunile erau un prilej de întîlnire între 
parohiile limitrofe. La Combloux, martea se ieșea în întîmpinarea 
procesiunii de la Megăve, al cărei preot ţinea în ziua aceea slujbă în 
biserica din Combloux. A doua zi, credincioșii din Megève le multumeau 
celor din Combloux, primind procesiunea acestora la ei în biserică”. 

Independent de aceste politeturi colective şi reciproce, nenumărate 
cortegii religioase se îndreptau an de an spre cîte un loc sacru! Astfel, 
numai în dieceza Strasbourg, procesele-verbale ale vizitelor pastorale, 
din 1750 pînă în zilele noastre, au scos la iveală 302 destinaţii ale 
pelerinajelor mari sau mici. Interesantă este localizarea lor. Pelerinajele 
erau — și au rămas — numeroase „în locurile neumblate, departe de 
cărările bătute, fie prin văi înalte de munte, fie pe tronsoane de rîuri 
rareori folosite în navigaţie, fie în regiuni întregi lipsite de drumuri 
bune (Sundgau)”72. S-a mai remarcat că toate „procesiunile cu bravade” 
(adică la care oamenii, înarmaţi, trag salve de muschetă) din regiunea 
Entrevaux (departamentul Alpes-de-Haute-Provence) „îi duceau pe 
credincioşii din localitatea interesată şi pe cei din imediata vecinătate 
pînă la o capelă situată în creierii munţilor, adesea foarte departe de 
localitatea cu pricina (la câteva ore de mers), într-un loc numit uneori 
«pustiu», deşi, în general, acolo exista apă si puţină verdeaţă””?. 

Astfel, procesiunea în afara orașelor era deseori atrasă de o sacrali- 
tate ale cărei componente erau insolitul, izolarea, sălbăticia, misterul 
si chiar ameninţarea. Locuitorii din Entrevaux mergeau în fiecare an 
în procesiune pe malul lacului Ligny, loc de întîlnire a păstorilor dintr-o 
regiune defavorizatä. Nu exista nici o capelă pe lîngă lac, dar acesta 
neliniștea, căci „de acolo se nasc norii”, cum scria un secretar al regelui 
în 1773. De aici, necesitatea de a-l sfinţi în cursul unei ceremonii 
religioase menite să „conjure furtunile”. Evident, procesiunea dădea 
ocol lacului”î. Ultima a avut loc în 1910. 

Sacralitatea, retrasă sau nu într-un loc singuratic, sălășluia de 
obicei în niște moaşte sau într-o statuie. Această prezenţă sfîntă atrăgea 
ca un magnet. Jeanne Ferté a reconstituit cu minutiozitate geografia 
sacră din secolul al XVII-lea a zonei rurale din jurul Parisului ; pe baza 
cercetărilor sale, putem dispune pe hartă principalele locuri spre care 
convergeau pelerinii din oraşele și satele din regiune. Prioratul din 
Conflans-sur-Oise primise în secolul al IX-lea moaștele Sfintei Honorina, 
care se bucura de o venerație deosebită în miercurea Rogatiunilor si 
de Înältare. Racla sfintei era coborîtä si purtată în procesiune, iar 
priorul era asistat de preoții din Herblay şi Éragny. În aceste două zile, 
populaţia din tîrgurile și satele învecinate venea așadar să se roage la 
o sfîntă care avea renumele de a le ajuta pe femeile gravide, de a-i 
elibera pe prizonieri si de a vindeca orice betesug". 

Benedictinii din Argenteuil pretindeau că posedă ,sfintul Strai” al 
lui Hristos, sursä a multor minuni în secolul XVII-lea. Relicva era 
venerată cu prilejul a şase procesiuni anuale: de Înältare, în lunea de 
după Paște și de după Rusalii, pe 22 aprilie — ziua Aflării trupurilor 
Sfintului Dionisie și ale tovarășilor lui —, pe 3 mai si pe 14 septembrie, 
de sărbătorile Sfintei Cruci. Dintre aceste procesiuni, plasate toate în 
timpul verii, primele trei atrăgeau cea mai mare afluenţă”f. 

Sfîntul Praeiectus, patron al satului Saint-Prix, din apropiere de 
Montmorency, îi vindeca pe paralitici. Un contemporan relatează că, 
pe 12 iulie, ziua aniversară a mutării aici a moastelor lui, şi în dumi- 
nica următoare, „se strînge atîta lume de la Paris și de prin alte părţi, 
încît abia dacă mai poți intra în biserică”. Devoţiunea populară făcea 
o asociere între Sfîntul Maurus si Sfîntul Praeiectus, de vreme ce si 
unul, şi celălalt aveau puterea de a-i vindeca pe ologi, primul tămăduin- 
du-i si pe epileptici. Or, colegiala din Saint-Maur-des-Fossés păstra 
racla Sfîntului Maurus, primită în momentul invaziilor normande și 
care făcea obiectul unei veneratii colective în noaptea de 23-24 iunie. 
Venea lume „de la Paris, din Franţa, din Brie şi din Gâtinais”. Pînă 
la suprimarea, în 1735, a liturghiei care. se celebra aici la miezul 
nopţii, spectacolul pe care-l oferea biserica era impresionant. Pe la 
mijlocul secolului al XVIII-lea, abatele Lebeuf, care stătuse de vorbă 
cu canonicii de la colegială, povestește: 


„Vreme de patru ceasuri, cît ţinea -ütrenia și liturghia de la miezul 
nopţii, nu auzeai decît ţipetele si urletele necontenite ale bolnavilor sau 
ale acelora care se credeau bolnavi, bărbaţi și femei, pe care vreo sapte-opt 
oameni îi cărau pe braţe, întinși, jur-împrejurul capelei Sfîntului Maurus. 
Bolnavii zbierau cît îi ţinea gura: «Sfinte Maurus, omul lui Dumnezeu, 
te rog, trimite-mi sănătate si vindecare !». Cei care-i cărau făceau si mai 
mare täräboi, strigînd: «Feriti, feriţi !», iar cîte unii, milosi, le făceau 
bolnavilor vînt cu pălăriile. Alţii strigau. «Faceţi loc pentru epileptici !». 
Bolnavul care spusese de trei ori la rînd rugăciunea era socotit vindecat, 
şi toţi se apucau să răcnească: «Minune, minune!». Era atîta gălăgie, 
încît nu mai auzeai cîntările preoţilor, așa că se încropeau cîte trei-patru 
cîntări diferite în diferite părţi ale bisericii. În noaptea aceea, biserica 
se umplea de negustori de lumînări și iconiţe, de cerşetori de tot soiul, 
de vînzători de ceai care tipau : «la räcoritoarea, ia răcoritoarea !». Toate 
acestea sporeau harababura. lar după liturghie, care se isprăvea pe la 
ora două, pelerinii mai cuminţi se culcau în biserică, si își făceau nevoile 
pe unde apucau ; ceilalți se duceau să petreacă noaptea prin cîrciumi sau 
la teatrul de păpuși, ori la dans. Asa se petrecea această pretinsă 
devoţiune”?8. 


Un asemenea document se pretează la două lecturi. Ca și abatele 
Lebeuf, om al „Luminilor”, ne putem indigna în faţa acestei „pretinse 
_devotiuni”. Dar, recurgînd la o abordare mai actuală și mai ştiinţifică, 

putem privi cele descrise ca pe o excelentä märturie asupra sociabili- 
tätii religioase de altădată, care îmbina în sărbătoarea creștină sacrul 
si profanul, sublimul si grotescul, rugăciunile si distractiile, veselia si 
suferinţa. Înainte ca preoţii să preia controlul asupra lor, pelerinajele 
şi procesiunile (de multe ori, indisociabile) ofereau adesea spectacolul 
unor asemenea amestecuri, care pe noi ne uimesc. Cortegiul religios se 
integra atunci într-un rit si într-o gestică mai largi, în care rîsul si plînsul 
jucau şi ele un rol, aducînd în egală măsură alinare participanţilor. 

La Corbeil, aşa cum arăta Haton în textul citat mai sus, era venerat 
Sfintul Exuperius (sau Spire, fost episcop de Bayeux, ale cărui moaște 
fuseseră aduse aici în secolul al X-lea). Pelerinajele si procesiunile le 
egalau pe cele consacrate Sfîntului Maurus. În sîmbăta de după Înältare, 
povesteşte un martor din secolul al XVII-lea, „la ceasul opt din noapte 
începe utrenia, iar la miezul nopţii se ţine prima liturghie, de faţă cu 
mulţime multă, care-şi petrece toată noaptea în rugăciune, iar dimineaţa, 
la ora nouă, se face procesiunea la care iau parte parohiile din oraș şi 
din märginime, si popor, cîtă frunză si cîtă iarbă”. În următoarele zece 
zile, „parohiile, atît din orașul Corbeil si din marginea lui, cît si din 
mai multe sate aflate la trei-patru leghe depărtare, vin în procesiune 
şi tin sfînta Liturghie în biserica Saint-Spire””?. 

În orice regiune din Franţa (şi din întregul Occident catolic) existau 
numeroase locuri sfinte spre care porneau, din toate direcţiile, cortegii 
cu cruci şi prapuri în frunte. În secolul al XVII-lea, tot în regiunea 
pariziană, în noaptea dintre Joia si Vinerea Sfintä, „o mare mulţime 
de oameni” o pornea, nu fără tărăboi, din capitală și împrejurimi spre 
crucea de pe dealul Valérien®°. Trebuie spus că zona rurală a diecezei 
număra nu mai putin de 12 sanctuare mari, închinate Sfintei Fecioare, 
care era patroana a încă 62 de parohii?!. În sfârşit, se făceau procesiuni 
la moaștele Sfintului Roch, în prima duminică din mai la Villejuif, în 
lunea de după Cincizecime la Chelles, în duminica de după Sfîntul 
Ioan la Pontcarré. Suferinzii de dureri de cap se îmbulzeau pe 1 mai 
la Ivry, iar bolnavii de scrofule, pe 8 mai, la Saint-Cloud. În a doua 
duminică după Paști, moaştele Sfintului Medericus (Merry) păstrate 
în biserica colegială din Linas vindecau de dureri de burtă. Moaştele 
sfinţilor Cosma și Damian, venerate la colegiala din Luzarches, îi 
tămăduiau pe cei bolnavi de pietre, îndeosebi în cursul marilor pro- 
cesiuni din 27 septembrie si 23 octombrie. La marginea diecezei, 
frumoasa biserică Saint-Sulpice-de-Favières primea numeroşi pelerini 
care, la 27 august si în următoarele trei duminici, veneau să se roage 
la Sfîntul Sulpicius împotriva maladiilor infantileS?. 

___ Procesiunile nu erau numai pentru oameni, ci şi pentru animale, pe 
-care ţăranii din împrejurimile Parisului le duceau în special la sanctua- 
rul Sfintului Ebrulf (Evroul) din Layes, la cel al Sfintei Opportuna din 
prioratul Moussy-le-Neuf, intrînd cu ele în bazilica Saint-Denis ca să 

le sfinteascä si să le ferească astfel de turbare*t. Aproape pretutindeni 
existau, altădată, procesiuni cu cai: în Lorena germană, în Luxemburg, 
în Bretagne, în Provence etc. În Picardia, aceste procesiuni se îndreptau 
spre abația Saint-Éloi din Noyon; iată cum se desfăşura ritul: 


„În fiecare an, la 25 iunie, zi aniversară a mutării moastelor Sfîntului 
Eligius, potrivit martirologiului de la Noyon, avea loc pelerinajul cailor: 
cai bolnavi sau närävasi, pe care mijlocirea sfintului urma să-i însănă- 
toșească ori să-i îmblînzească, sau cai sănătoși, pe care binecuvîntarea 
lui trebuia să-i apere de vătămări și boli. Multi ţărani si tot felul de 
lume mergeau într-acolo pe jos, mînîndu-și caii si rugîndu-se cu evlavie 
tot drumul. Asistau la liturghie, apoi, în vreme ce preoţii duhovnici 
intonau cîntări de slavă, începea perindarea cailor, duşi de căpăstru în 
jurul capelei; iar pe măsură ce omul care ţinea calul trecea prin dreptul 
porţii deschise a sanctuarului, se oprea si se întorcea spre altar, îngenun- 
chind. Procesiunea se oprea în spatele corului, iar preotul, asistat de 
diacon si de subdiacon, sfintea niște apă într-un väscior. Pelerinii luau 
apa aceea sfinţită şi puneau din ea în apa de băut a cailor, îndeosebi a 
cailor bolnavi. Cine nu-şi putea aduce calul avea grijă să ia un smoc de 
păr din coada calului bolnav, si lua parte la procesiune ţinînd în mînă 
această ofrandă, pe care o punea apoi pe treptele altarului. Alţii puneau 
şi ei fie păr, fie bänuti”#. 


Nevoia de a face procesiuni 


Exista odinioară o nevoie viscerală de a face procesiuni, care răzbătea 
în special în momentele de cumpănă. Solicitarea, mai ales în acest caz, 
venea din partea populaţiei, care se întîmpla să mai „zgîlţiie” preoți- 
mea, uneori reticentă. Biserica şi-a dat seama că solicitarea venea de 
jos. Preotul Claude Haton, din Provins, consemnează, în legătură cu 
anul 1579: „[...] Nu numai orașele făceau cu sfinţenie procesiuni, ci si 
satele — și nu era nimeni leneș, decît unii oameni ai Bisericii. Or, s-a 
întîmplat ca, în octava Paştilor, enoriasii din tîrgul Courlons să-i ceară 
preotului lor să meargă în procesiune, după vecernie, la o biserică sau 
la o capelă din împrejurimi, ca să se roage la Dumnezeu să ocrotească 
roadele pămîntului”86. 

Cel mai cunoscut exemplu de procesiuni spontane este acela al 
cortegiilor de flagelanti care, în veacul al XIV-lea si mai cu seamă în urma 
marii epidemii de ciumă neagră, umblau din oraş în oraș, oferind „pri- 
veliștea mortificărilor lor şi concertul cîntărilor lor lugubre [...]. Sfidînd 
orice autorizare oficială, deoarece se considera direct mandatată de 
cer, această mişcare îi evita pe preoţi si se dezvolta într-un climat de 
apocalips”%. În ţinuturile renane, ea a stat la originea unor pogromuri. 

Biserica oficială s-a străduit să readucă sub control aceste oi pierdute 
ale religiei, „îngrozite de o imagine redutabilă a Tatălui”55, pe care 

încercau să-l înduplece prin fel de fel de penitente. Dar alte procesiuni, 


mai mult sau mai puţin spontane, au apărut mai peste tot în Europa 
Occidentală între sfîrșitul secolului al XIV-lea si începutul secolului 
al XVI-lea. Hubert Meurier, canonic la Reims, le evocă în al său Tratat 
[...] despre procesiuni, tipărit în 1584. Pe baza scrierilor Sfîntului 
Antonin, arhiepiscop al Florenței, Meurier reamintește că, în 1399, 
coplesiti de nenorocirile vremii, o mulţime de bărbaţi și femei, îmbrăcaţi 
în veșminte albe, intonînd cîntări în latină și cerînd „milă Domnului”, 
s-au apucat să se plimbe prin Florenţa, de la o biserică la alta: „Această 
preumblare ţinea de obicei cîte nouă sau zece zile, cîteva fiind zile de 
post negru”. La Florenţa au venit niște locuitori din Lucca „înveşmîn- 
taţi astfel, apoi din Genova, apoi din Pistoia” etc. Devoţiunea s-a 
răspîndit din oraș în oraș, pînă la marginile Italiei. „Iată cele dintîi 
procesiuni albe extraordinare care cred că au [avut] loc.” Cercetările 
moderne au confirmat, pe ansamblu, precizările lui Meurier, scotînd 
totodată la iveală faptul că punctul din care a pornit si s-a răspîndit 
fenomenul nu a fost Florenţa, ci Genova, și că mișcarea a încorporat, 
pe fondul epidemiei de ciumă, numeroase elemente eshatologice%. 

Procesiunile albe au reapărut în 1504 în Savoia și în estul regatului 
Franţei. Citînd Analele Savoiei (cartea a III-a, cap. VI) de Paradin”, 
Hubert Meurier scrie: 


„Anul acela [...] a fost, din voia Domnului, aducător de mari neno- 
rociri şi urgii, şi a fost o vreme foarte stricătoare, atît pentru sănătatea 
oamenilor, cît și pentru roadele pămîntului. Vara a fost nemaipomenit 
de călduroasă, iar grîul nu s-a prea făcut nici în Lyonnais, nici în 
Dauphiné, nici în Savoia, Auvergne, Bourgogne și prin părţile dimprejur. 
Vin a fost îndeajuns, dar se înăcrea chiar de la culesul viilor, de nu se 
putea bea. Si din asemenea neprielnicie a aerului au luat naștere felurite 
boli, iar în toată Galia murea atîta lume de mai mare jalea. 

Văzînd acestea si simțind că mînia lui Dumnezeu s-a abătut asuprä-le 
ca să-i pedepsească, bietii oameni din ţinuturile amintite au început, 
încă din martie, să facă penitente publice; se rugau întruna și făceau 
procesiuni în alb, adică umblau îmbrăcaţi doar cu niște straie albe si 
desculți, cu niște cruci de lemn în mîini, și scoteau strigăte sfisietoare, 
de nu mai vedeai pe cîmp decît cete mari de oameni de toate cinurile, 
înveșmîntaţi în alb, făcînd procesiuni si rugăciuni publice, cu mare plîns 
si cu penitente de pomină. Iar procesiunile mergeau cîte cinci-sase leghe, 
de la o biserică la alta, cerînd milă Domnului. Era cîte un sat care umbla 
pe cîmpuri cîte șase sau șapte zile fără să mai dea pe acasă [...]. Iar anul 
acela s-a numit anul procesiunilor”°!. 


* Guillaume Paradin (1510-1590) — canonic, în 1545, al bisericii colegiale 
Notre-Dame din Beaujeu, scriitor și istoriograf (Annales de Bourgogne, 
Annales de Savoie) (n.t.). 

Pe baza unor astfel de exemple, canonicul din Reims poate afirma: 
„[...] Vedeţi dar că nu episcopii, preoţii sau predicatorii îndeamnă 
gloata la asemenea devotiuni: dimpotrivă, gloata vine, îi roagă și îi 
sîcîie, ca să zic aşa, din cucernicie pe episcopi, preoţi si predicatori, 
silindu-i să o ducă într-acolo unde o mînă evlavia ei lăuntrică”%?2. 

Desigur, o asemenea analiză are nevoie de nuantäri, căci noile 
procesiuni „albe” la care se referă în continuare Meurier — cele din 
1583-1584, despre care am vorbit deja — nu se vor fi desfășurat decît 
graţie unei participări active a clerului, tot mai atras de Sfinta Ligă%. 
Dar, chiar si așa stînd lucrurile, nu putem nesocoti puternica pornire 
populară, stimulată de vremea neprielnică și alimentată de aşteptări 
eshatologice si de pietatea marialä. Mai mult, fraza lui Meurier lämureste 
o realitate profundă: în civilizaţia „pe care am pierdut-o”, procesiunea 
era o necesitate resimţită de indivizi și colectivităţi. De aceea, merită 
să cităm mărturia lui Diderot care, în Salonul din 1765, scria: 


»Iconoclastii gi cei care dispretuiesc procesiunile, icoanele gi statuile, 
si toate podoabele cultului exterior, sînt niște rigoristi absurzi care nu 
cunosc efectul ceremoniilor exterioare asupra poporului ; unii ca aceștia 
nu au văzut niciodată cum adorăm Sfînta Cruce în Vinerea Sfintä, nici 
entuziasmul mulţimii în Joia Verde, entuziasm de care si eu mă simt 
cuprins cîteodată. N-am privit niciodată lungul şir de preoți în veșminte 
sacerdotale, pe tinerii acoliti în straie albe, încinsi cu cingători albastre 
si aruncînd flori dinaintea Sfintului Sacrament, mulţimea care merge 
înaintea lor sau care îi urmează, într-o tăcere religioasă, atîtia oameni 
îngenuncheaţi, cu fruntile lipite de pămînt; n-am auzit nicioadată cîntarea 
gravă şi patetică a preoţilor, reluată de un număr nesfirșit de bărbaţi, 
de femei, de fete si copii, fără să mă simt mişcat pînă-n rărunchi si fără 
să-mi dea lacrimile. Există în toate acestea ceva măreț, sumbru, solemn 
şi melancolic”*#, 


Diderot sesizase un lucru important, de care trebuie să ne ocupăm 
şi noi: Biserica Catolică a ţinut seama de nevoia de procesiuni, dar, pe 
de o parte, dîndu-i justificări istorice si teologice, iar pe de altă parte, 
introducînd disciplină si control. 

F Ritualul roman al lui Paul al V-lea distinge trei tipuri de procesiuni : 
„Unele se fac pentru a-i îndemna pe credincioși să fie cucernici ; altele, 
pentru a-i mulţumi lui Dumnezeu pentru cîte o binefacere; altele, 
„pentru a-i cere ajutorul”®. Această împărţire pedagogică poate fi simpli- 
‘ficatä si mai mult. Un sinod ţinut la Augsburg în 1548 nu deosebea 
decît două tipuri de procesiuni: „triste si de bucurie”, Fenomenul 
procesional avea asemenea dimensiuni şi căpăta forme atît de diverse, 
încît liturgistii se vedeau obligaţi să-i naunteze analiza. Un iezuit de 
la sfîrşitul secolului al XVI-lea, Nicolaus Serarius (1555-1609), după ce 
stabilește că principalul obiectiv al oricărei procesiuni este „cultul și 
cinstirea lui Dumnezeu cel Atotputernic”, enumeră diferite rațiuni 

„secundare” pentru care oamenii organizează procesiuni: să ceară o 
binefacere, să evite nenorocirile, să mulțumească pentru un dar, să 
ceară iertare, să obţină convertirea ereticilor la credinţa catolică, vreme 
bună și sănătoasă, ploaie sau recolte mănoase, să alunge flagelurile 
trimise drept pedeapsă pentru păcatele noastre, să stîrpească ereziile, 
să pună capăt unor disensiuni, războaie, molime, vijelii, perioade de 
foamete sau de secetă etc., pentru revenirea la credinţa catolică a 
regelui sau a vreunui personaj important, pentru ca între principi să 
domnească pacea, pentru o victorie asupra turcilor sau a ereticilor, 
pentru redobîndirea unui oraș sau a unei regiuni. = 

Serarius se ocupă apoi de „autorii” procesiunilor. Acestea pot fi 
organizate de sau pentru Biserica universală sau, dimpotrivă, de sau 
pentru o Biserică anume. Mai trebuie văzut apoi care este „partea 
materială” a procesiunilor, adică cine participă la procesiuni şi în ce 
spaţiu, căci unele ceremonii — ce-i drept, puţine — se desfăşoară pe 
mare. Analiza „formei” procesiunilor duce, la rîndul ei, la următoarele 
distincţii: 1) cortegiile merg în linie dreaptă, piezis sau în cerc?; 
2) participanţii fin post sau nu?; 3) se poartă sau nu moaşte, icoane, 
torţe, Sfîntul Sacrament? ; 4) participanţii merg desculți si se flage- 
leazä?; 5) procesiunea manifestă tristeţe sau bucurie?; 6) ceremonia 
se defășoară ziua sau noaptea ? (acest ultim caz este rar); 7) este vorba 
de o liturghie ce revine la o dată fixă sau motivată de o împrejurare 
deosebită ? ; 8) procesiunea se desfăşoară în tăcere sau este însoţită de 
cîntări ?; 9) procesiunea este sau nu însoţită de o slujbă si cuprinde 
sau nu o predică ?% 

Dincolo de toate aceste distincţii, în al său Tratat despre legi, 
Delamare exprima probabil motivul și experienţa celor mai obişnuite 
procesiuni atunci cînd scria : „[Procesiunile sînt] cel mai adesea numite 
în latină supplicationes, rugăciuni, pentru că cele mai multe au fost 
rînduite spre a cere ajutor cerului cînd se abate vreo urgie, aşa cum 
sînt acelea de Sfintul Marcu si de Rogatiuni”*®#. Nevoia de securitate 
pe care o exprima demersul procesional este puternic reliefată de 
liturgistul Nicolas Collin, care enumeră astfel binefacerile obţinute 
prin procesiuni : 


„Acestea se reduc la: 1) izgonirea demonilor [...]; 2) cucerirea ora- 
selor; 3) orașele și satele pe care procesiunile le-au ferit de furia 
dușmanilor; 4) asediile care au fost ridicate datorită procesiunilor, în 
Franţa ; 5) asediile care au fost ridicate datorită lor în alte ţări; 
6) bătăliile cîştigate; 7) cutremurele pe care le-au potolit; 8) incendiile 
pe care le-au stins; 9) molimele cărora le-au pus capăt, în Italia 10) şi 
în alte regiuni ; 11) secetele pe care le-au alungat, în Franţa 12) și în alte 
țări; 13) foametea pe care au curmat-o; 14) ploile și revărsările pe care 
le-au. risipit; 15) bolile si năpastele pe care le-au izgonit; 16) alte 
urmäri”®. à 


104 LINISTITI ȘI OCROTITI 


Oare, date fiind favorurile urgente pe care le solicitau multe pro- 
cesiuni, Nicolas Collin se mai mira să constate că acelea care cereau 
ajutor erau mai urmate decît celelalte? În orice caz, el adăuga cu 
melancolie : „Mulţi iau parte cu sfinţenie la procesiunile făcute la vreme 
de năpastă, căci simt prea bine nevoia firească ce-i împinge să caute 
leacuri sigure la necazurile lor; dar nu catadicsesc a merge la acelea 
care se fac drept mulţumire si ca recunoaşiere a binefacerilor lui 
Dumnezeu”1%. 

Oamenilor Bisericii nu le venea greu să aducă enoriașilor justificări 
biblice pentru procesiunile creştine. Erau evocate îndeosebi mersul 
armatei israelite, şase zile la rînd, în jurul Ierihonului, aducerea solemnă 
a chivotului legii la Ierusalim, liturghia triumfală desfășurată cu prilejul 
sfințirii Templului, imensul cortegiu la întoarcerea din robie; proce- 
siunea lui Neemia în jurul meterezelor reconstruite ale Ierusalimului. 
Acestor rituri excepţionale li se adăugau, în mod obișnuit, cele trei 
mari pelerinaje anuale la Ierusalim : de sărbătoarea Azimelor (ofranda 
primului snop), de Rusalii (ofranda primelor pîini făcute din recolta 
cea nouă) si de sărbătoarea Corturilor (drept mulţumire după strînge- 
rea recoltei). Aceste ceremonii simbolizau trecerea prin Marea Roșie, 
traversarea deşertului şi, respectiv, primirea Legii, readucînd toate în 
amintire drumul spre Tara Fägäduintei. 

Un număr de circa cincisprezece psalmi — între care Psalmul 129, 
De profundis — se leagă, prin conţinut sau printr-o trimitere precisă, 
de un pelerinaj sau de o procesiune. Psalmii 119-133 sînt „cîntări ale 
treptelor” pe care le intonau pelerinii pe drumul spre Orașul Sfintio!. 
În Noul Testament, principalul exemplu de procesiune îl constituia 
intrarea în Ierusalim a lui lisus, întîmpinat de mulţimea care-i aşterne 
în cale ramuri. Cu toate acestea, mai multi liturgiști erau de părere, 
pornind de la textele lui Tertulian, că „originea [procesiunilor] la 
creștini se află în sfintele adunări pe care le ţineau credincioşii Bisericii 
din primele veacuri, cînd ridicau trupurile martirilor si le strämutau 
în locuri mai potrivite; atunci, toţi, cu lumînări aprinse ca mărturie 
a credinţei lor arzătoare, mergeau în bună rînduială pînă la oratoriile 
în care depuneau acele sfinte moaşte”102. 

În epoca clasică, discursul bisericesc despre procesiuni abundă în 
justificări, explicaţii, îndrumări și recomandări. Se explică mai întîi că 
„ne este îngăduit să ne rugăm orișiunde [...] deoarece Dumnezeu este 
pretutindeni [...]. Știm, de bună seamă, [aici, Nicolas Collin îi vizează 
pe protestanți] că sînt temple menite anume rugăciunii ; dar urmează 
oare că nu ne putem ruga în afara lor, pe uliti si pe cîmp? Dimpotrivă, 
în asemenea locuri ne mărturisim în public credinţa, și astfel arătăm 
că nu credem că slava dumnezeiască, bunătatea și vegherea ei s-ar afla 
doar înăuntrul acestor temple”!%. Toate dicționarele ceremoniilor reamin- 
tesc că „procesiune” vine de la verbul latinesc procedere, care înseamnă 

„a merge”!04: acest cuvînt evocă poporul creştin în mers, aidoma 


israeliților din Vechiul Testament, si corespunde versetului 9 din Psalmul 
114: „merg dinaintea Domnului, în pămîntul celor vii”. Procesiunea ne 
aduce aminte de condiţia noastră trecătoare pe pămînt. Ea este însă 
si o mobilizare a „oştirii” creştine. Graţie acestui lucru, „Biserica, 
tabăra lui Dumnezeu”, aduce „urgie” în rîndurile „vrăjmașilor”. Căci „îi 
înfruntă ori de cîte ori rînduieşte rugăciuni publice si procesiuni, ca să 
li se arate înspăimîntătoare si de neînvins, ca o oaste pe cîmpul de 
bătaie”! : iată un raţionament care, cu siguranţă, le aparţinea călugă- 
rilor din Sfînta Ligă, pe vremea războaielor religioase. 

În secolul al XIII-lea, Guillaume Durand, episcop de Mende (1296), 
scria în al său Rationale divinorum officiorum, comparînd oastea israelitä 
cu oastea procesiunilor: „Așa cum poporul [evreu] s-a smuls datorită 
lui Moise din mîinile faraonului, tot astfel poporul creștin a scăpat 
[graţie procesiunii] din gura leului [...]. Stîlpul de foc mergea dinaintea 
israeliților ; în faţa noastră merge lumina lumînărilor. În fruntea oștilor 
lor erau purtate însemne; în faţa noastră sînt cruci si prapuri [...]. 
Preoţii lor purtau chivotul legämîntului ; ai noştri duc racla cu moaște 
[...]. Ei sunau din trîmbiţe; noi tragem clopotele [...]. Împotrivă-le 
veneau amalecitii însetaţi de sînge, împotriva noastră si a vieţii noastre 
vine ceata demonilor, mereu la pîndă. Lor le-a fost Iosua căpetenie 
biruitoare, nouă lisus ne-a adus biruinţa”1%. 

Analogia dintre armate și procesiuni, chiar pașnice, i-a frapat pe 
observatorii de altădată. Unul dintre ei scria, la 1635: 


„Pe cît este de plăcut să privești cum merge o oaste bine rînduită, 
disciplinată, cu steagurile fluturînd și însemnele împodobite cu herburile 
regești, în sunet de trîmbite si răpăit de tobe, pe-atît este de plăcut, dar 
mult mai mîngîietor întru Domnul, să vezi mergînd, cu pas măsurat, 
sfintele procesiuni, bine îndrumate, frumos rînduite și urmate de lume 
multă ; căci acestea sînt ostirile la care flutură însemnele si stindardele 
lui Dumnezeu, si în care se aud cîntările de bucurie si dulcile melodii 
ale laudelor lui, ce înveselesc inimile oamenilor cumsecade si îi gîdilă 
chiar şi pe cei mai împietriţi”107. 


În acelati spirit, preotul din Aubarède, din dieceza Tarbes, constata, 
admirînd o procesiune de femei organizată de capucini, în cursul unei 
misiuni din 1683, că acestea erau încadrate de călugări, care „le puneau 
să meargă în rînd, cum fac căpitanii cu ostașii, la bătălie”108. 

Deplasarea colectivă solemnizată trebuie să respecte anumite rituri 
si să se desfășoare „în bună rînduială”. Crucea, „ţinută la vedere si 
ușor de purtat”, va merge în frunte — obiceiul datează din veacul 
al IV-lea — si, fără excepţie, cu spatele la cortegiu, „ca si cum Domnul 
ar merge în fatä”1®, O procesiune neprecedată de cruce n-ar avea sens 
pentru că, arată iezuitul Serarius, „numai prin puterea și eficacitatea 
crucii Mîntuitorului capătă putere şi eficacitate toate rugăciunile. În 

lipsa ei, ramurile înălțate spre cer, psalmii si cîntările sînt zadarnice”110. 
În plus, crucea şi prapurii, care sînt drapelele Bisericii, „prin simpla 
lor apariţie îi pun pe fugă pe demonii înspăimîntaţi”!!!. Aceeaşi funcţie 
le revine lumînărilor si apei sfintite, componente obişnuite ale recuzitei 
itinerante a procesiunilor : „Prin ea, scrie Serarius referindu-se la apa 
sfinţită, locurile, casele, cîmpurile etc. sînt purificate, si sînt alungate 
de la ele orice înșelătorii, silnicii şi viclesuguri prin care demonii încearcă 
să le facă rău oamenilor şi bunurilor trebuincioase traiului lor...”112. 

În timpul procesiunilor trebuie trase clopotele, care apar ca un fel 
de noi trîmbite ale Ierihonului!!?. Se recomandă chiar ca în fruntea 
cortegiilor să fie plasați „slujitori” însărcinaţi să „sune întruna din 
nişte clopoței”, tot pentru a imita trîmbiţele de la Ierihon. Zgomotul lor 
închipuie glasul lui Dumnezeu care sfărîmă cedrii Libanului, „adică 
puterile care strică aerul prin maleficiile lor, si trimit molime si 
năpaste”!!1. Dacă adăugăm la obiectele protectoare amintite moaștele 
si statuile sfinţilor, adesea purtate în procesiune, sau Sfîntul Sacra- 
ment, purtat de Joia Verde, ne dăm seama de întreaga amploare a 
uneia dintre caracteristicile majore ale procesiunii : captarea si mobili- 
zarea puterilor benefice. Forţele ostile fug din calea ei. Cît timp pro- 
cesiunea umblă, nu se poate întîmpla nimic rău. Procesiunea creează — 
provizoriu — un timp şi un spaţiu de securitate. 

De asemenea, trebuie ca ea să se desfășoare „cum se cuvine”, fie şi 
numai ca să constituie „un prilej de mîngîiere pentru bolnavi şi pentru 
cei care nu pot ieşi din casă”!!5. Liturgistii stăruie cu toţii asupra 
cîtorva exigente pe care participanţii trebuie să le respecte. Mai întîi, 
aceştia trebuie să meargă pe jos, nu în trăsură sau călare, chiar dacă 
lisus a intrat în Ierusalim călare pe un măgar. Este așadar con- 
damnabil obiceiul unor tineri din Germania, în secolul al XVI-lea, de 
a merge călare la procesiunile ce se desfăşurau pe cîmpuri!!$. La cortegiile 
penitentiale, participanţii trebuie să vină desculți si pe nemîncate!"”. 
In orice caz, omul nu trebuie să meargă la procesiune îmbrăcat nici cu 
haine scumpe sau superioare rangului său social, nici cu veșminte care 
să trădeze îngîmfare sau trufie, căci o astfel de slavă desartä stîrneste 
în jur pizmă, mînie si scandal". 

Procesiunea pretinde o „mortificare a simţurilor”. Trebuie deci condam- 
nat „prostul obicei al femeilor [de a purta cercei] în timpul celor mai 
sfinte ceremonii ale noastre, cum sînt procesiunile, unde se cuvine să 
ne aratăm piosi şi smeriti, plecînd urechile sufletului nostru pentru a-l 
asculta cu luare-aminte pe Dumnezeu, care vorbește inimii noastre, și 
urechile cele trupesti pentru a asculta cîntările întru slava lui..."1!?. 
Femeilor li se spune de asemenea: lăsaţi acasă „inelele, jartierele și 
încălțările scumpe, rochiile minunate ce vă acoperă trupurile la care 
vă închinaţi ca la nişte idoli si care vor fi într-o zi doar hrană pentru 

„viermi”!20. Pe de altă parte, este necuviincios să vii cu de-ale gurii: 

„Căci, după cum spune sfintul episcop Sidonius Apollinaris, cînd 
încep să meargă sticlele, șuncile și mîncărurile alese, s-a isprăvit cu 
evlavia; si, în epistola a 14-a din cartea a 5-a, numeşte astfel de pro- 
cesiuni tulburi, cäldute și toropite de aburii pe care-i trezesc îndeobște 
toate aceste bucate. Sfîntul Sinod de la Tours, ţinut în 1583, ne spune 
că mai bine ne-am lipsi să mergem atît de departe, decît să ne vedem 
siliţi a lua cu noi tot soiul de merinde care aduc mai degrabă a ospăț 
decît a pocăință si care, prin urmare, îl pot mai degrabă mînia decît 
împăca pe Dumnezeu”!?!, 


Participantii la o procesiune trebuie sä evite sä arunce priviri 
„curioase” spre casele, porţile si ferestrele prin dreptul cărora trec si 
să se lase furati, cu acest prilej, de convorbiri sau gînduri deşarte!??. 
Nu trebuie să tulbure buna desfășurare a cortegiului cu certuri pe 
seama întîietăţii, despre care ştim că erau odinioară foarte frecvente 
la procesiuni!#, inclusiv în sînul clerului. Iată de ce, reamintește 
Nicolas Collin, Conciliul de la Trento „hotărăşte [...] ca orice dispute 
privitoare la trecere şi întîietate, care se iscă adesea cu mare scandal 
între clerici [...] să fie rezolvate de către episcopi, fără drept de apel, 
indiferent ce-ar spune împricinaţii”!**. 

Pentru liturgiști, procesiunea este deopotrivă comunitară și ierar- 
hică. Adjectivul „comunitară” trebuie înţeles aici în două sensuri, 
ambele strîns legate de nevoia de securitate. Pe de o parte, procesiunea 
poate exprima în mai multe cazuri solidaritatea geografică a parohiilor 
dintr-un oraş sau dintr-o dieceză cu catedrala. Pe de altă parte însă, 
din perspectiva alcătuirii ei interne, procesiunea întăreşte întotdeauna 
legăturile dintre membrii unei colectivităţi. Primul aspect îmbină solidari- 
tatea şi supunerea sau, mai bine zis, obedienta. Adesea, cu ocazia 
Rusaliilor, parohiile veneau in corpore „să-şi facă datoria faţă de Biserica- 
-mumă”. În secolul al X-lea, episcopul de Auxerre, „vrînd ca toți 
credincioșii din eparhia sa să recunoască Biserica-mumă a oraşului si 
a diecezei, si ca toţi să-i dea cinstire, a poruncit ca, pe timpul Rusaliilor, 
toţi preoţii să vină în procesiune la Auxerre, cu enoriașii lor [...] si să 
se ducă la catedrală, unde arhidiaconul trebuia să le spună cîteva 
vorbe pilduitoare ; iar dacă episcopul era în oraș, nu se întorceau pînă 
ce nu primeau binecuvîntarea lui”135. 

La Rennes, aflăm dintr-un ordin din 1415 că „lunea si martea 
Rusaliilor se trag clopotele si se fac împărţeli îndoit, iar în acea zi 
trebuie să vie în procesiune solemnă, cu crucile si prapurii lor, cei nouă 
parohi ai celor nouă parohii din Rennes, cu poporul lor, şi să plătească 
fiecare un dinar, care se cheamă dinarul Sfîntului Duh”125, Datini 
„asemănătoare sînt atestate, de-a lungul vremurilor, în multe dieceze, 
astfel de procesiuni „de obedientä” (banales) coincizînd adeseori cu 
ţinerea de sinoade!?7. O variantă a acestor cortegii o constituiau pro- 
cesiunile organizate în semn de omagiu faţă de abaţii. Pe perioada 

Rusaliilor, 141 de parohii, în frunte cu preoţii, se duceau astfel „cu 
ofrande și litanii” pînă la abația Echternach, ctitorită în secolul al VII-lea 
de către Sfîntul Willibrord, pe teritoriul de astăzi al Luxemburgului. 
Nu mai putin celebre erau procesiunile din lunea Rusaliilor spre abația 
de maici de la Remiremont. Parohiile ce ţineau de această abație 
veneau în fiecare an, cu preoţii, crucile si prapurii în frunte, să-i cînte 
litanii (Kyriolés, chiraleisa) şi să-i aducă daruri Sfîntului Romaric. 
Fiecare parohie se deosebea prin ramurile sau florile pe care le purta: 
ienupăr pentru Dommartin, cireş pentru Saint-Etienne, lăcrimioare 
pentru Sainte-Anne, măceş pentru Saint-Nabord, soc pentru Vagney, 
salcie pentru Saulxure, stejar pentru Rupt, brad pentru Ramonchamp, 
păducel pentru Plombières si Bellefontaine!28. 

Cu siguranţă că, în astfel de liturghii, accentul se punea pe omagiul 
ritual. Acesta definea însă un spaţiu înăuntrul căruia se teseau soli- 
daritäti atît pe verticală, cît şi pe orizontală. În plus, revenind de la 
aceste cazuri particulare la catedrala dintr-o capitală de dieceză, consta- 
tăm că de aici pleacă gi aici se întorc principalele procesiuni din oraș. 
Îndeosebi de Joia Verde, nu puteau exista, în principiu, alte procesiuni 
decît cea organizată de catedrală. În realitate, au fost numeroase 
excepţii de la această regulă. Fapt este că procesiunile locale nu trebuiau 
să intre în concurenţă cu procesiunea principală, la care erau obligate 
să participe diferitele parohii ale orașului. 

Procesiunea era comunitară și ca demers al tuturor elementelor 
unei populaţii. De aici, în societatea de altădată — unanim creștină sau 
considerată ca atare —, obligaţia, impusă de înseși autorităţile civile, 
ca toată lumea să ia parte la principalele defilări religioase sau, cel 
puţin, să înceteze lucrul şi să împodobească străzile. Unde-i unul, nu-i 
putere, chiar — sau mai ales — atunci cînd te adresezi lui Dumnezeu. 
„Mai mulţi, constată Meurier, mici dacă-i iei cîte unul, sînt mari cînd 
se strîng laolaltă într-un cuget; şi este cu neputinţă ca rugăciunile mai 
multora să nu fie luate în seamă [...]. Ne adunăm pentru [...] a căpăta 
de la [Dumnezeu] ceea ce dorim, sîcîindu-l cu rugăciuni. Această sîcîială 
îi este plăcută lui Dumnezeu. Dumnezeu vrea într-adevăr să fie sîcîit 
şi silit, cum însuși Mintuitorul ne-o spune...”12 

„(Căci o rugăciune, arată la rîndu-i Serarius, capătă mai mare putere 
cînd ţîşneşte de la o mulţime de oameni care o rostesc împreună, si 
pentru ca toţi să se dăruiască după puterile lor credinţei în Dumnezeu, 
obiceiul este de a primi la procesiuni oameni de toate vîrstele si 
cinurile: băieţi şi fete, tineri şi bătrîni, mireni şi clerici, bărbaţi si 
femei."% În fruntea cortegiului trebuie însă puși copiii. Prezenţa lor 
îl va îndemna pe Dumnezeu să ia aminte la rugăciunea poporului său 
si va atrage bunăvoința lui. Se cuvine să subliniem insistența asupra 
acestei componente infantile a cortegiului. „Mai întîi copiii”, spune 

_Serarius!*!. Vatar și Collin explică de ce, în două texte aproape identice: 

„Poate nu v-aţi gîndit niciodată, scrie Vatar, de ce, la procesiunile 
parohiilor mai mari, copiii sînt mereu puși să meargă în frunte. Dacă 
veţi cugeta niţel, veţi pricepe de îndată că aceasta se face pentru a-l 
îmbuna pe Dumnezeu, silindu-l, prin strigătele lor nevinovate, să ne 
ierte nouă greșelile noastre la vreme de urgie și de mînie, și să ne 
asculte mai prietenos dacă o facem spre a-i aduce multumire”!5?, 


Si israelitii asediați de Olofern în Betulia îi asociaseră constant pe 
copii rugăciunilor lor colective (Zudita 4.10). Iată însă si un exemplu 
mai recent: 


„Guillaume Chartier, episcopul Parisului, s-a arătat pe deplin încre- 
dinţat de acest adevăr cînd a rînduit o procesiune de copii, în semn de 
recunoștință pentru ajutorul dumnezeiesc pe care-l primiseră francezii 
în bătălia de la Formigny [din 1450], unde 3.000 dintre ai noștri au 
înfrînt 6.000 de englezi, din care 4.473 au fost uciși, iar 1.400 s-au dat 
prinși, în vreme ce noi n-am pierdut decît 5-600 de oameni. Vrednicul 
arhiereu, punînd, cu drept cuvînt, această izbîndă pe seama unei minuni 
învederate, a ales pentru aceea 1.200 de copii între opt și doisprezece 
ani, cuminţi și cu purtare bună, alcătuind o procesiune care a ieșit 
frumos rînduită din biserica Saints-Innocents si a mers la Notre-Dame, 
la tedeumul pe care preacinstitul episcop urma să-l ţină drept mulţumire 
pentru asemenea biruintä”1%. 


Copiii știu să se facă ascultați de Dumnezeu. Poporul creştin îi 
așază în faţă, cel mai adesea, ca să se slujească de ei ca de o pavăză. 
Nevinovätia lor acoperă păcatele adulţilor. Cum să pedepsească Cel de 
Sus, în mînia lui, o mulţime în fruntea căreia se află preferatii lui? 

Pierre Charron povestește că „Albuquerque, vicerege al Indiilor 
pentru regele Emanuel al Portugaliei, aflîndu-se în primejdie pe mare, 
a luat pe umeri un băieţel, pentru ca nevinovăția acestuia să-i slujească 
drept chezäsie şi să-l înduplece pe Dumnezeu”!*4. Inocenta copiilor le 
slujește așadar drept protecţie adulţilor. Copiii sînt ca niște chipuri ale 
îngerilor care-l înconjură pe lisus în rai. Tema este dezvoltată de 
Marchetti în Lămurirea datinilor şi obiceiurilor celor din Marsilia, unde 
Polihore declară: „Foarte cucernic mi se pare obiceiul vostru de a 
așeza pe lîngă cruce, la procesiunile generale, copii si fetiţe cu pălărioare 
sau cu coronite, care închipuie sfinţi, sfinte si îngeri”. Marchetti răspunde 
prin gura lui Philopatris: „Acești îngerași corporali si văzuţi, pe care-i 
punem să meargă în procesiuni pe lîngă crucile noastre, îi închipuie pe 
îngerii spirituali si neväzuti care-l urmează pretutindeni pe Iisus Hristos 
şi-i stau mereu alături, slävindu-l” #5. Studiind procesiunile organizate 
la Avignon cu prilejul alegerii unui papă, Marc Venard remarcă : „Trăsă- 
tura specifică a acestor procesiuni au constituit-o locul copiilor și 
numărul lor: între 1.000 si 2.000, potrivit cronicarului din 15037156. 

Tot pentru a-l îmbuna pe Dumnezeu, în anumite procesiuni erau 
integrate grupuri de oameni săraci, cum s-a întîmplat — sînt nenumărate 

astfel de cazuri — la Aurillac în secolul al XVIII-lea ; în împrejurări 
presante, se organizau chiar procesiuni alcătuite numai şi numai din 
săraci!*7. Nu erau si ei preferatii Domnului? Colectivitatea putea deci 
spera că Dumnezeu îi va asculta mai bine rugăciunile, dacă săracii vor 
fi mijlocitori. Astfel, în 1725, an ploios si de foamete, Parlamentul din 
Paris a hotărît la sfîrșitul lunii iunie să se facă apel la Sfînta Genoveva. 
În zilele dinaintea coborîrii raclei cu moaştele sfintei, parohiile din 
Paris au venit în procesiune să se închine la ele: 


Dar] nimic [n-a fost] mai înduioșător decît marșul săracilor, de care 
„se ocupase însuși dl Joly de Fleury, procuror general; preacinstitul 
magistrat mergea în urma cîtorva mii de săraci, care pășeau în desăvîrșită 
ordine: parizienii au fost încîntati de această privelişte neobișnuită. 
Săracii, atît cei înscriși ca atare în registrele parohiale, cît si cei din 
aziluri, în număr de zece-douăsprezece mii, au venit astfel să se închine 
la Sfînta Genoveva. Mergeau în rînd, cîte patru, mai întîi bărbaţii, apoi 
femeile, si înălţau minunate cîntări duhovnicești. Această mulțime era 
împărțită în două cete: prima a venit marți, a doua — miercuri. Strigătele 
lor necontenite, suspinele lor la picioarele sfintei ar fi înmuiat si inimile 
cele mai împietrite”138, 


Tratatele privitoare la procesiuni le recomandă participanţilor să 
meargă doi cîte doi, eventual trei cîte trei sau patru cîte patru. Desigur, 
recomandarea are la bază niște raţiuni practice : astfel se poate păstra 
ordinea cortegiului, chiar si pe străzile cele mai înguste!*. Mai mult 
însă, ea se sprijină pe exemplul evanghelic și pe semnificaţia simbolică 
a procesiunii. De aceea ni se reaminteşte o predică a Sfîntului Bernard, 
rostită de Întîmpinarea Domnului, unde se spune: „Mersul cîte doi îşi 
are rostul lui. Evangheliile arată că doi cîte doi i-a trimis si Domnul 
pe ucenici, îndemnîndu-i la dragoste fräteascä si la unire între ei. Cine 
va vrea să meargă de unul singur, va strica procesiunea. Și nu-și va 
face numai siesi rău, ci îi va supăra si pe ceilalţi. Cei care se-adună 
deoparte sînt doar făpturi însufletite, dar lipsite de duh, căci nu au 
grijă să păstreze unitatea întru Duh prin legătura păcii”10. 

Astfel, procesiunea nu trebuie să fie nici îmbulzeală, nici o sumă de 
singurätäti. Forţa ei este dată de caracterul colectiv. Dumnezeu însuşi 
este impresionat de o mulţime unită și ordonată. De adăugat că înainta- 
rea cortegiului se va face „cu pas măsurat”, lucru pe care-l înlesnesc 
repetarea specifică-litaniilor si intonarea de imnuri, deosebit de adecvată 
mersului în procesiune. Căci „revenirea unei melodii mereu identice, 
pe versuri măsurate si distincte, facilitează memorarea”!#!, creînd ritm 
si disciplină. 

Epoca de aur a ceremonialului 


În Biserica Catolică, între Conciliul de la Trento si al doilea Conciliu 
de la Vatican, prescriptiile liturgice s-au înmulţit într-atît, încît această 
perioadă poate fi calificată drept „epoca ceremonialului”. În absenţa 
vreunei datini locale contrare, „procesiunea trebuie să meargă de la 
dreapta la stînga, ieşind prin stînga altârului şi întorcîndu-se prin 
dreapta lui”112. Cu prilejul Epifaniei însă, „se procedează cu totul altfel: 
se porneşte în contramars, adică drumul începe de acolo unde se 
sfîrşesc celelalte, în amintirea. diferitelor drumuri pe care au venit si 
s-au întors Craii de la Răsărit”!%. La procesiunile solemne, crucea 
trebuie purtată între doi acoliti, iar cel care cädelniteazä va merge în 
faţa ei. Membrii clerului vor purta cotă si beretă, si vor lăsa trei pași 
distanţă între ei. Oficiantul si cîntätetii vor purta mantii, iar cîntäretii 
vor ţine ridicate marginile mantiei oficiantului etc.!#* Locul fiecăruia, 
itinerarul, gesturile și veșmintele sînt așadar prescrise pînă în cele 
mai mici amănunte, ca si cum ar fi nevoie de întrunirea tuturor acestor 
condiţii pentru a atrage atenţia lui Dumnezeu, ca si cum ocrotirea 
poporului care se roagă nu ar putea fi asigurată decît graţie unei 
bariere rituale urmărite întruna. 

În limba jul şi mentalitatea de odinioară, „ordine” însemna „ierarhie”. 
În primele veacuri ale creștinătății, procesiunea era, în principiu, defi- 
larea clerului. Ordinea impusă se referea deci în primul rînd la preotime. 
Acest lucru apare în acelaşi Rationale [...] întocmit de Guillaume 
Durand, episcop de Mende, la sfîrşitul secolului al XIII-lea. Autorul 
compară clerul cu o oaste și cere ca „procesiunea să fie rînduită ca o 
oştire în tabără”, cu cei înalţi şi puternici la capete şi cu cei slabi 
încadraţi la mijloc. În defilarea clerului, episcopii vor merge deci în 
frunte, preoţii la coadă, iar între ei, subdiaconii şi acoliţii!45. 

La cortegiile religioase a trebuit însă să li se acorde un loc tot mai 
însemnat mirenilor. Procesiunea marca atunci starea fiecăruia si înfățișa 
tuturor o structură socială și religioasă în vîrful căreia se afla clerul. 
Si prin acest aspect, ea dădea un sentiment de securitate. Încadrată 
de conducătorii ei religioşi, marcîndu-și diferitele componente unele în 
raport cu celelalte, colectivitatea se simţea solidă si stabilă. Iezuitul 
Serarius explică : „Unde nu este ordine, domnesc îmbulzeala şi zarva”146. 
Or, procesiunea este ca un templu creştin în mers. „Crucea reprezintă 
sanctuarul, clerul simbolizează corul, poporul întruchipează naosul.”117 
Toţi liturgiștii sînt categorici : la procesiunile ordinare, dintre care cea 
mai reprezentativă este cea de duminică, clerul trebuie să meargă, în 
principiu, în fruntea cortegiului. Căci, potrivit lui Vatar, credincioșii se 
împart în trei corpuri: 


„Primul trebuie să fie al oamenilor Bisericii care, fiind călăuzitori ai 
poporului, merg în frunte spre a sluji drept îndrumători si conducători. 

A doua coloană va fi alcătuită numai din bărbaţi, iar femeile nu 
trebuie primite, ca să se evite veselia pricinuită de atîtea ori de amestecul 
dintre sexe. 

Tot astfel, în cea de a treia, femeile si fetele trebuie să fie singure, 
ca să nu fie tulburate din rugăciunile lor care, fiind de obicei mai duioase, 
sînt şi mai uşor de întrerupt”145. 


Vatar constată totuși, la începutul secolului al XVIII-lea, că regula 
despărțirii pe sexe nu este întotdeauna respectată: „Să recunoaștem 
(spre rușinea noastră), scrie el, că această veche învățătură este mai 
bine urmată în parohiile de pe la ţară decît în cele din marile orașe, 
unde, lucru ciudat, se cam amestecă bărbaţii cu femeile, deși vedem 
şi astăzi că, în cele mai multe sate de la ţară, locul fiecăruia este foarte 
bine ţinut, nu numai în privinţa mersului în procesiune, ci şi înăuntrul 
bisericii”149. 

Evident, procesiunea catolică nu se poate desfăşura în absenţa 
clerului care o hotărăște, o organizează si o cäläuzeste. De aici, locul 
de cinste rezervat preoţilor şi pe care nimeni nu-l contestă. O mulţime 
de obiceiuri locale, datini și raţiuni deosebite complică sau modifică 
întruna ordinea teoretică de mai sus: cruce, cler, bărbaţi, femei. Trebuie 
avute în vedere două cazuri principale : acela al (majorităţii) procesiuni- 
lor, cînd „se merge pe urmele” crucii care-i călăuzeşte pe credincioși, 
si acela în care se face un „cortegiu de onoare” unor moaşte sau 
Sfintului Sacrament : acelea sînt procesiunile cele mai solemne si mai 
fastuoase. În primul caz, în principiu, clerul merge în frunte, în urma 
crucii. Totuși, dacă procesiunea cuprinde copii sau săraci, aceștia au 
prioritate, demnitatea lor fiind considerată superioară demnităţii clerului 
(Pueri primo loco sunt, tum ecclesiastici, demum viri omnium ordinum!50). 
Pe de altă parte, datina cere adeseori ca, la procesiunile de duminică, 
în Franța din perioada Vechiului Regim si pînă în secolul al XIX-lea, 
„în urma prapurului să meargă tinerii si bărbații, doi cîte doi, apoi 
cîntăreții si crucea, cu clericii, dacă sînt, apoi părintele, urmat de 
magistrați si de epitropi si, la urmă, femeile, tot două cîte două”!!. În 
fapt, clerul ocupă, aici, mijlocul procesiunii — conform unei scheme 
procesionale pe care o vom regăsi la „cortegiile de onoare”. 

Dar, chiar dacă preoțimea defilează în frunte, ordinea de mars a 
grupului clerical propriu-zis nu mai este, în epoca clasică, aceea pe 
care o preconiza Durand de Mende, căci „cei mai vrednici de cinste 
merg la coadă”!%. Astfel, atunci cînd este de față, episcopul apare 
ultimul, „pentru a-i învăța pe cei care presed sau care au demnități 
bisericeşti că sînt cu atît mai siliți să se arate smeriti”!%. Rațiunea 
acestei răsturnări fiind cunoscută de toată lumea, defilarea clerului îi 
apare spectatorului ca o gradatie logică, ce merge de la nivelul cel mai 
de jos la clericii cei mai titrati: 

„La procesiunile generale și altele, unde se adună mai multe ordine 
bisericeşti, fie seculare, fie regulate, cei mai de rînd merg în frunte, iar 
cei de rang înalt merg la coadă [...] dacă nu există vreo datină contrară. 
1) Confreriile de mireni merg în faţă (fiind atunci întru cîtva integrate 
clerului) și, dacă sînt mai multe, merg în ordinea vechimii: cele mai noi 
merg înaintea celor mai vechi. 2) Urmează ordinele, după rangul pe care 
li-l dau vechimea, dreptul sau datina. 3) După călugări vine clerul de la 
seminar, apoi clerul bisericilor parohiale, apoi preoţii de la catedrală”15€. 


Aceste reguli, reafirmate într-un Dicţionar al ceremoniilor apărut 
în secolul al XIX-lea, erau de mult acceptate pe plan teoretic!5, deşi, 
în practică, între confrerii, ordine religioase sau capitule izbucneau 
adeseori dispute, chiar violente, legate de vechime si deci de întîietate. 

Obiceiul care, în sînul clerului, cerea ca la coadă să meargă cei mai 
înalţi în rang nu mai constituia o abatere de la normă în cazul „corte- 
giilor de onoare”!5 menite să aducă cinstire Sfîntului Sacrament, unor 
moaşte sau unui suveran, cu ocazia unei intrări regale. În acest caz, 
breslele, autorităţile civile, confreriile si clerul erau esalonate în ordinea 
crescătoare a demnităţii, de la începutul procesiunii şi pînă la racla 
sau la chivotul încadrate, la rîndul lor, de personalităţi de rang înalt, 
social sau religios. Urma mulţimea anonimilor, mai întîi bărbaţii, apoi 
femeile. Indiferent însă de ordinea adoptată, procesiunea de altădată 
constituia un ansamblu coerent, organic constituit, înăuntrul căruia 
fiecare își cunoștea, în principiu, rangul, „cei mai vrednici de cinste” 
dintre mireni stînd „cel mai aproape de cler”1%. 

Locul eminent pe care și-l rezerva acesta din urmă era indisolubil 
legat de controlul pe care-l exercita asupra procesiunilor. Căci clerul 
voia să evite ca procesiunile să depășească barierele disciplinare pe care 
căuta să le impună. Conciliul de la Trento (decretul de reformă al 
sesiunii XXV, col. 6) hotärîse ca numai episcopii să aibă dreptul de a 
autoriza și reglementa procesiunile desfășurate în afara bisericilor. De 
aici, numeroase decizii locale în acest sens. Astfel, în secolul al XVII-lea, 
Poudenx, episcop de Tarbes, interzicea „să se facă alte procesiuni decît 
cele hotärîte sau rînduite ca ctitorii sau printr-un obicei încuviinţat de 
noi”155. Tot astfel, o decizie a episcopului de Genăve-Annecy din 1715 
interzicea procesiunile în afara limitelor parohiilor — lungimea traseului 
ducînd la diverse ocoluri — care nu primiseră autorizație scrisă din 
partea lui, cu excepţia „celor de Rogatiuni, care se fac în parohiile 
vecine, aflate la cel mult o jumătate de leghe depărtare”!5. Prin 
urmare, în concepţia clerului, procesiunea nu putea fi rugătoare şi 
„folositoare”, adică eficientă, decît dacă era controlată, disciplinată și 
ierahică. 

Toate aceste aspecte sînt lămurite pe îndelete în numeroasele docu- 
mente din secolele XVII-XVIII care descriu „ordinea ceremoniilor” 
organizate cu prilejul unor procesiuni solemme. Vom reţine patru 

exemple semnificative, legate de nişte ,cortegii de onoare”. Primul 
privește o procesiune împotriva secetei, care a avut loc la Chartres în 
iunie 1681 (vezi pp. 116-117)1%. Al doilea se referă la Joia Verde 
sărbătorită la Marsilia, așa cum ne-o descrie o relatare din 1712161. 
„Ordinea” din vremea aceea prevedea ca procesiunea să pornească pe 
la amiază, după marea liturghie de la catedrală. Crucea, purtată de 
un subdiacon, va merge în frunte. Urmează toate steagurile confreriilor 
meșteșugărești, purtate „în sunet de tobe” şi „înconjurate fiecare de 
cîte patru-cinci efori de-ai confreriei”, care trebuie să poarte „torţe 
împodobite cu ecusoane înfăţișînd fie un mister al credinţei, fie icoana 
patronului asociaţiei”. În cortegiu figurează treizeci si patru de con- 
frerii de meşteşugari, de. la cavafii al căror patron era Sfîntul Lup pînă 
la starostii-pescari ocrotiti de Sfîntul Petru. Cu ei defilează orfanii de 
la azilul starostilor. Urmează confreriile de pietate, în număr de opt, 
dintre care şase de penitenti. „Corpurile călugărești” sînt plasate, cum 
este și normal, înaintea preotimii de mir. Ele constituie unsprezece 
grupuri, de la călugării din Ordinul Milostivirii pînă la dominicani. În 
sfîrşit, preoţii parohi îi precedă pe canonicii de la catedrală si pe 
episcopul care poartă Sfîntul Sacrament sub „un baldachin foarte 
bogat”. Obiceiul locului cere ca membrii consiliului orăşenesc să nu 
ducă baldachinul decît la procesiunile excepţionale. În schimb, de Joia 
Verde, această cinste le revine mai întîi la patru căpitani ai orașului, 
cărora le iau locul, pe drum, „patru nobili, apoi patru orăşeni de vază, 
apoi patru negustori, numiţi de autoritatea municipală”. 

Cel de-al treilea exemplu ni-l oferă Ceremonialul bisericii din Angers, 
întocmit de canonicul Lehoreau pe anii 1692-1721 si pe care l-a făcut 
cunoscut François Lebrun, care a publicat cele mai semnificative pasaje 
din el!62. Acest manuscris de 2.000 de pagini in-folio, redactat de un 
liturgist meticulos, dă o sumedenie de amănunte, uimitor de precise 
pentru cititorii din zilele noastre, asupra sărbătorilor religioase de la 
Angers. Se cuvine să plasăm însă nenumăratele exigente și toate aceste 
rafinamente de protocol într-un context psihologic. Actele de cult în 
general și procesiunile în special erau trăite ca niște rituri încărcate 
de înţelesuri și de simboluri. Cea mai mică modificare putea com- 
promite totul. Putea cineva să-şi asume un asemenea risc? În joc era 
mîntuirea unui oraș întreg. 

Sărbătoarea Sfîntului Sacrament (Je „Sacre”) de la Angers era vestită 
în toată Franţa si chiar dincolo de hotarele ei!%, Festivitatea începe 
la catedrală, în ajun, la „prima vecernie”. Din acest moment, cele 
douăsprezece „torţe” ale anumitor bresle trebuie să fie prezente în 
naos. ,Tortele” erau niște enorme construcţii efemere, din lemn, pînză 
si ceară, iar cele mai grele — „ale negustorilor de peşte, ale täbäcarilor, 
ale cizmarilor și ale brutarilor” — trebuiau cărate de cîte şaisprezece 
oameni. „Dacă pe vreunele vor fi înfățișate aceleași povestiri [pioase] 

ca anul trecut, sau dacă figurile vor fi urîte, lumînărarul [confreriei] 
va fi pus să plătească amendă.” În dimineaţa sărbătorii, „după ce a 
bătut de primul ceas, se bate tare, de cinci ori [clopotul] Guillaume”. 
„Guillaume” era cel mai mare dintre cele paisprezece clopote ale catedra- 
lei; cîntărea 2.500 de livre si era acţionat de zece oameni. Se lasă „un 
sfert de ceas între două bătăi, care ţin îndeajuns de mult”. Judecătorul 
de poliţie, „în robă”, sosește încă de la ora șase la catedrală, unde 
veghează la scoaterea „torţelor” într-o ordine imuabilă : prima iese cea 
a brutarilor, ultimele, a negustorilor de peşte si a mäcelarilor. „Torţele 
sînt purtate cîte o bucată de drum, cam un sfert de ceas, una cîte una.” 

„Registrul” copiat de Lehoreau arată că după măcelari merge „craini- 
cul sărbătorilor, care poartă un sirag de mătănii de-a curmezisul pieptului 
si un clopoțel în vîrful tortei, din care zornăie din cînd în cînd. Merge 
singur”. Urmează reprezentanţii a şaizeci şi trei de meserii, grupate 
în opt „ordine”, după care vin „negustorii”, notarii, grefierii, avocaţii 
„în robe negre”, medicii, şi ei „în robe negre”, judecătorii, preşedinţii, 
aleşii, „ofiţerii de la sărărie” etc. În coada cortegiului civil merg alături 
prezidialul, la dreapta, și „Domnii de la primărie”, la stînga, toţi „cu 
capetele descoperite”, căci, în 1677, Ludovic al XIV-lea pusese capăt 
„sfruntării” şi „îndrăznelii” membrilor prezidialului care, timp de cîţiva 
ani, merseseră la procesiune „cu capetele acoperite”. De reţinut că 
„fiecare corp, fără deosebire, poate avea ce muzică îi place, iar această 
muzică merge în fruntea corpului care a cerut-o”. După autorităţile 
civile urmează, logic, călugării, apoi clerul parohiilor, cel de la catedrală 
si, în sfîrşit, episcopul, care poartă Sfintul Sacrament; cortegiul se 
îndreaptă spre o vestită abație de benedictine, Ronceray. 

Și mai relevantă poate pentru ce înseamnă ritualismul riguros — 
semn de vechime și de securitate — este (exemplul al patrulea) „rînduiala 
ceremoniilor si rugăciunilor care se tin [la Paris] înaintea scoaterii 
raclei Sfintei Genoveva, în timpul scoaterii si după scoaterea acesteia”154, 
Ordinea descrisă într-un document din 1694 îmbină respectarea ierar- 
hiilor si a unor obiceiuri stricte, fără de care liturghia ar risca să-și 
rateze scopul şi să se dovedească ineficientă. Sfînta Genoveva nu va 
asculta o rugăciune neconformă cu o datină pe care parizienii din 
secolele XVI-XVIII o consideră imemorială. În primul rînd, hotărîrea 
de a scoate racla sfintei şi de a o purta în procesiune nu poate fi luată 
decît la cel mai înalt nivel și numai în împrejurări excepţionale : 


„Pe temeiul propunerii si plîngerilor înaintate domnilor Starosti ai 
negustorilor și Consilieri ai orașului Paris în legătură cu anumite neno- 
rociri si calamitäti publice, cum ar fi molimele, războaiele, foametea, 
revărsările, îmbolnăvirea vreunui rege, vreo urgie, pierderea roadelor 
pămîntului, lipsa ploii sau a vremii frumoase, sau în vreo altă nevoie 
grabnică, ce privește Orașul sau Regatul, numiții Starosti ai negustorilor 
şi Consilieri se adresează Curţii [Parlamentului], îi lămuresc dorinţele 

A 
Judecătorii şi consulii negustorilor ri 


„Și apoi poporul, alcătuit din inşi de toate 

vîrstele şi cinurile, încheie marșul, la care mulțimea 
este atît de mare, încît cei din coadă nici n-au ieşit încă 
din Catedrală, că Biserica Josaphat s-a și umplut 

de cei care merg în frunte.” 


Procesiunea generală de la Chartres, din 18 iunie 1681, 
după descrierea lui Jean Anquetin 


Sursa 1: J. Anquetin, La Beausse desséchée ou Discours sur ce qui s’est passé 
à la Procession Générale, faite à Chartres, le dix-huitième [jour de] 
Iuin mil six cent quatre-vingt un, Chartres, la văduva lui Jean Cottereau, 
Tipograf al Regelui si al orașului [1681], 100 p. 

Sursa 2: A. Sanfagon, Chartres dans la seconde moitié du XVII siècle: introduc- 
tion et l’étude des structures sociales, teză de doctorat, Universitatea 
Paris X-Nanterre, 1977, dact., pp. 210-211. 

Canonicii dela biserica Notre-Dame din Chartres 
Capelanii, cîntäretii gi muzicantii, cu treisprezece copii din cor gi maestrul de muzică 


Ofiterii catedralei 
Canonicii de la Saint-Jean, Saint-Chéron Benedictinii de la abația Saint-Père 
şi Saint-André 
Clerul de la parohiile din oraș, din mahalale Directorii Seminarului si ordinanzii 


şi din mărginime 
Cincizeci de clerici tonsurati 
Iacobinii 
Cordelierii 
Capucinii 
Minimii 
Cei douăzeci și şase de orbi de la Azilul regal Saint-Julien 
Cîtiva administratori de la Biroul general pentru săraci, cu portăreii şi armaşul 
Micile orfane 
Confraţii de la Azilurile Saint-Lazare-de-Lèves, Fontaine-la-Guyon si Saint-Arnoult-des-Bois 
Compania Vidamului 
Cîtiva reprezentanți ai corpului de justiție consular 
Procurorii, gărzile, juratii şi vătafii meșterilor 
postăvari 
ceaprazari 
aurari 
tăbăcari 
pielari 
ţesători 
pălărieri 
cazangii 
potcovari 
läcätusi 
tiglari 
dulgheri 
tîmplari 
șelari 
curelari 
pînzari 
mătăsari 
plăcintari 
brutari 
măcelari 
bucătari 
morari 
pietrari 
otetari 
împletitori de răchită 
dogari 
croitori 
cizmari 
pavagii 
hamali 
apari 
Patruzeci de reprezentanţi ai Capitulului si ai Municipalitätii 
Saizeci de reprezentanţi ai corpurilor si obstilor de negustori si de meșteșugari 


s ABAȚIA 

si necazurile poporului si cer ca, pentru a räspunde la acestea si pentru 
a potoli mînia lui Dumnezeu, racla Sfintei Genoveva să fie scoasă si 
purtată în procesiune. 

O dată dezbătută chestiunea, cu încuviințarea Curţii, domnii de la 
Primărie trimit doi Consilieri ca să le dea de veste Arhiepiscopului de 
Paris si Abatelui de la Sainte-Geneviève: la care consimtind si unul, si 
celălalt, se hotărăște să se facă procesiuni de către toate bisericile și 
parohiile din Paris la abația Sainte-Geneviève, vreme de cinci sau șase 
zile ; iar apoi se va face scoaterea si procesiunea generală a raclei acestei 
sfinte la biserica Notre-Dame, după obiceiul știut, la care vor asista 
membrii Curţii [Parlamentului] în robe roșii, si ai tuturor celorlalte 
curți suverane, care vor fi înstiintate de Procurorul general”. 


Situaţia de la Paris ilustrează o practică mai generală. Nu se plimbă 
prin oraş niște moaște scumpe în lipsa unei cereri solemne, adresată 
de responsabilii comunităţii urbane celor care le au în grijă. Astfel, la 
Aurillac, în secolele al XVII-lea și al XVIII-lea, pe 15 august, unul 
dintre consuli merge la biserica abaţială unde este păstrat trupul 
Sfintului Gerald, întemeietorul orașului, și cere voie canonicilor de 
acolo să poarte moaștele la procesiunea din 23 ale lunii. Fireşte că, 
întrucît Sfîntul Gerald este „protectorul” orașului, consulii, în robe 
roşii, vor însoţi apoi moaştele lui în pelerinajul prin oras"%. 

La Aurillac, Sfintul Gerâld îşi vizitează oraşul în fiecare an. În schimb, 
la Paris, Sfînta Genoveva rămîne mai distantă. De aceea, jocul ritual 
ce reglementează ceremoniile este cu atît mai rafinat!66. Cum scoaterea 
raclei constituie un eveniment de excepţie, parohiile si arhiepiscopul 
Parisului o vor solicita, cu umilinţă, abatelui de la Sainte-Geneviève, 
care nu se va lăsa înduplecat uşor. Dată fiind înalta demnitate a celui 
care are în grijă o asemenea comoară, abatele va merge la procesiune 
în rînd cu arhiepiscopul Parisului, la dreapta acestuia. Tot astfel, 
călugării de la Sainte-Geneviève vor sta, de-a lungul ceremoniilor, 
alături de canonicii de la Notre-Dame, dar tot la dreapta lor. Liturghiei 
i se vor asocia si alte moaşte celebre, păstrate la Paris, îndeosebi cele 
ale Sfîntului Marcel (aflate la Notre-Dame). O reglementare rafinată 
prevede scoaterea acestora, purtarea lor pînă la abația Sainte-Geneviève 
si locul pe care-l vor ocupa în procesiune. 

După ce cererea orașului a fost aprobată de Parlament, „deci cu 
cîteva zile înainte de scoaterea raclei, toate bisericile şi parohiile din 
Paris vin în procesiune la Sainte-Geneviăve”. Aceasta este închinarea 
orașului, iar „arhiepiscopul [vine] şi el [...] însoţit de cler şi de bisericile 
Saint-Benoît, Saint-Étienne-des-Grecs, Saint-Mederic și Sepulchre, 
numite în popor fiicele catedralei Notre-Dame”. În cursul vizitei, care 
cuprinde o slujbă si o predică, arhiepiscopul subliniază că, din pricina 
„năpastelor de acum, [este] nevoie să-l chemăm într-ajutor pe Dumnezeu, 
prin rugă şi pocăință, si îi roagă pe numiții abati si călugări să încuviin- 
teze scoaterea raclei Sfintei Genoveva, pe care o au în păstrare, ca să 
fie purtată în procesiune, după datină”. 

„După care abatele, printr-o scurtă cuvîntare, arată neajunsurile și 
greutatea scoaterii raclei, care nu trebuie să se facă decît la mare și 
nemaiîntîlnită nevoie; totuşi făgăduieşte că vor face-o, date fiind cele 
aflate, dar numai dacă vor fi împlinite solemnitätile și ceremoniile îndăti- 
nate. Se vorbeşte apoi despre ziua scoaterii raclei, fără a se pomeni locul 
în care se va face procesiunea, căci datina cere ca racla Sfintei Genoveva 
să nu fie niciodată dusă altundeva decît la catedrala din Paris.” 


De remarcat insistența cu care se cere respectarea obiceiului. De 
altfel, este limpede că, la Paris, recursul la patroana orașului este 
ultimul demers, ca și cum Sfînta Genoveva ar fi plasată în vîrful 
ierarhiei cerești, imediat după Fecioara Maria. Ea însă nu va reacţiona 
favorabil decît dacă i se va arăta cinstea cuvenită. Prin urmare, moaștele 
ei nu pot fi plimbate pe alt traseu decît pe acela care duce, prin strada 
Saint-Jacques, spre catedrală, singurul loc demn să le primească în 
afara lăcaşului lor din abația genovefanilor. Este însă o mare räspun- 
dere să laşi să iasă de aici o comoară atît de prețioasă. În ziua pro- 
cesiunii, „de cum se crapă de ziuă”, „locotenentul civil, locotenentul de 
poliţie, procurorul regal și avocatul regal de la Châtelet, învesmîntati 
în robe roşii, și doisprezece comisari merg la biserica Sainte-Geneviève, 
ca să ia în pază racla, în numele întregului oraș, jurînd și dînd scris 
că o vor păzi si că răspund de ea. Din clipa aceea, ei o însoțesc fără 
să o scape din vedere, pînă ce, după procesiune, racla va fi așezată din 
nou la locul ei obişnuit”. Ce panică s-ar fi stîrnit în Parisul de altădată 
dacă racla ar fi suferit vreo stricăciune sau ar fi fost furată ! Trezorierul 
sau sacristanul abației merge deci „chiar în faţa raclei, cu o nuia în mînă, 
ca să împiedice poporul să se îmbulzească sau să se apropie prea des”. 

Dar înainte de călătoria solemnă spre Notre-Dame, ceremonialul 
prevede mai multe dovezi de cinstire care vor marca preeminenta 
absolută a sfintei patroane. În dimineaţa ceremoniei, între orele şapte 
si opt, sosese curţile suverane, care merg pînă la locul în care se află 
racla şi „i se închină”. Sînt apoi aduse racla Sfîntului Praxentius, a 
Sfîntului Maglorius, a Sfîntului Landericus, a Sfîntului Medericus, a 
Sfintei Avia, a Sfintei Oportuna si alte relicve care vor preceda în 
procesiune delegaţia de la Notre-Dame. Ele nu o egalează însă în 
demnitate pe cea a Sfintei Genoveva. Vor fi deci purtate „în capitulul 
abației [...] fără să intre sau să treacă prin corul bisericii”. Altfel stau 
lucrurile în cazul moastelor, foarte venerabile, ale Sfîntului Marcel, 
episcop al Parisului în secolul al V-lea. Acestea sînt preluate de ilustra 
breaslă a aurarilor, care vin să le înfăţișeze „purtătorilor Sfintei Genoveva, 
care, îmbrăcaţi în tunici de in şi desculți, o cară de la poarta bisericii 
pînă sub marele altar, ca să se adeverească zicala cum că Sfînta 
Genoveva nu iese decît poftită de Sfintul Marcel”. Intră apoi „Domnii 
de la Notre-Dame”, care „se închină cu smerenie” la racla Sfintei 
Genoveva și o sărută „cu evlavie”. 

Cînd cortegiul se pune în mișcare înăuntrul bisericii, purtătorii 
Sfintei Genoveva duc pînă la poartă racla Sfîntului Marcel, după care 
„0 dau aurarilor, şi iau înapoi racla sfintei”. Pe parcursul procesiunii, 
„racla Sfintei Genoveva și racla Sfîntului Marcel sînt purtate, pe cît 
se poate, una lîngă cealaltă între cele două coruri: prima în dreapta, 
unde se află călugării [genovefani], iar a doua în stînga, unde se află 
Domnii de la Notre-Dame”. Din nou, la intrarea în catedrală, „purtă- 
torii raclei Sfintei Genoveva iau racla Sfîntului Marcel, iar cei care-l 
cară pe Sfîntul Marcel iau racla Sfintei Genoveva, ducîndu-le la locurile 
lor din cor”. În schimb, la ieşirea de la slujbă, „după ce, în dreptul 
podetului, aurarii au înapoiat racla sfintei patroane purtătorilor ei, 
luînd-o iar pe cea a Sfîntului Marcel, le înclină una spre cealaltă, 
potrivit datinii, ca și cum și-ar lua rămas-bun una de la cealaltă, si la 
fel fac arhiepiscopul şi abatele, precum şi preoţii de la Notre-Dame si 
cei de la Sainte-Geneviève, care se întorc apoi fiecare la biserica lor”. 
În sfîrşit, în momentul întoarcerii pe sub poarta bisericii 
Sainte-Geneviève, toată preoțimea care a însoţit-o pe sfîntă „trece pe 
sub raclă, potrivit străvechiului obicei, și se așază în rînd în naos, 
făcîndu-i loc să treacă prin mijloc, pînă în spatele marelui altar, de 
unde este apoi urcată si așezată la locul ei obișnuit”. 

Merita să reînviem această lungă și savantă liturghie procesională, 
care dura „nouă ceasuri întregi”16 şi a cărei semnificaţie este extrem 
de bogată. În vreme de restriște, ea constituia punctul culminant al 
vieţii religioase de la Paris, gestul de implorare al unui întreg oraș. 
O dată ce riturile multiseculare, cinstirile si întîietăţile fuseseră înde- 
plinite în cele mai mici amănunte, cum ar mai fi putut Sfînta Genoveva 
să rămînă indiferentă la atîtea semne de respect pe care i le arătau 
deopotrivă poporul si cele mai înalte autorităţi bisericești si civile ? De 
vreme ce pocăinţa și ruga marelui oraș se manifestau cu atîta putere 
si „ordine”, putea Sfinta Genoveva să nu acorde ocrotire poporului ei 
smerit și încrezător? După procesiunea din 5 iulie 1725, determinată 
de o lungă perioadă de ploi neîntrerupte, un contemporan constata: 
„Nenorocirile de care eram ameninţaţi se îndepărtează [...]. Bratul 
Atotputernicului pare să fi oprit în loc norii. Mai mulţi astronomi 
pricepuţi se arată mirati, si au spus că, dată fiind dispunerea cerului, 
încetarea ploilor este un lucru neobişnuit. Soarele, care părea să-şi fi 
pierdut căldura firească, și-a recăpătat-o si o trimite spre pămînt 
treptat, ca să nu vatăme nimic. Holdele, viile, roadele, toate încep să 
propäseascä si, neîndoios, belșugul se va face simţit cît de curînd”168. 

De multă vreme era înrădăcinată în mentalitatea locuitorilor — 
permanenți sau provizorii — ai Parisului convingerea că procesiunea 
raclei Sfintei Genoveva produce efectul aşteptat, îndeosebi dacă se 
dorește încetarea unor ploi sau a unei secete pustiitoare. Pînă și 
Erasmus îi scrisese unui corespondent din 1497: „De trei luni de zile 

ploaia nu mai conteneste, Sena s-a revărsat pînă în mijlocul oraşului. 
Oamenii au purtat în procesiune racla Sfintei Genoveva : episcopul și 
toată Universitatea au pornit de la Notre-Dame şi i-au ieşit în întîm- 
pinare. Canonicii însoțeau racla, abatele si călugării mergeau desculți. 
O cărau patru inși în pielea goală. Acum vremea este minunată”!®’, 
Reamintind procesiunile din 19 iulie 1675 şi din 24 mai 1694, liturgistul 
Vatar scria, tot în spiritul lui Erasmus: „De cum au ieşit în stradă, toţi 
şi-au dat seama si s-au minunat de schimbarea vremii. Iar uscăciunea 
care ameninţa pămîntul s-a prefăcut, spre bucuria tuturor, într-un 
belşug de roade”!'0. 

Apologistii puteau alege dintr-o infinitate de cazuri celebre care 
atestau „folosul” procesiunilor și binele obţinut datorită lor. Vatar, ca 
si alţii, evocă îndeosebi procesiunea organizată de Sfintul Carol Borromeo 
în timpul ciumei care a pustiit orașul Milano în 1575 si rugăciunile 
publice organizate din ordinul lui Pius al V-lea înaintea bătăliei de la 
Lepanto. De aceea, el se întreabă, știind ce răspuns i se va da: „Cine 
nu știe că biruinţa în neuitata bătălie dată în anul 1571 în golful 
Lepanto, cînd creștinii s-au înfruntat cu turcii, s-a datorat numai 
rugăciunilor publice rînduite de Pius al V-lea în Biserică, si mai cu 
seamă procesiunilor sfintului rozariu ? [...] Căci toată lumea era în 
rugăciune, iar Credinţa nu i-a învins niciodată ca atunci pe dușmani, 
care, în bătălie, au pierdut cam 400 de galere ce s-au scufundat, [iar] 
190 le-au fost luate, si s-au aflat pe ele bogății nemăsurate, precum si 
366 de tunuri de felurite mărimi”!”l. 

Prin urmare, liturgistii şi credincioşii, învățătorii Bisericii şi cei 
învăţaţi de ei împărtășeau aceeași certitudine : procesiunea constituia 
principala apărare împotriva unor primejdii presante, ultimul, supre- 
mul remediu cînd toate celelalte mijloace se epuizaseră. Puterea ei 
colectivă forţa porţile Cerului. Nu ne mai miräm așadar aflînd că, între 
1585 şi 1631, la Barcelona, s-au organizat peste 600 de procesiuni cu 
ocazia a 64 de perioade de secetă, de 80 de ori împotriva a șapte 
atacuri ale ciumei și de 45 de ori în favoarea armatelor regale sau 
pentru sănătatea suveranilor!72. 


Capitolul IV 


Virtutea procesiunilor 


Procesiunea în căutarea trecutului 


Strămoșii noștri îşi făceau uneori iluzii în privinţa vechimii riturilor 
urmate în cursul procesiunilor. Omul îşi închipuie că un obicei pe care 
l-a văzut practicat toată viaţa este vechi. Istoricul însă nu poate decît 
constata și sublinia convingerea puternică a înaintaşilor noștri că 
liturghiile urmau niște reguli stabilite de multă vreme — motiv pentru 
care ele nu trebuiau să sufere modificări. Reluarea acelorași gesturi, 
acelorași cîntări, aceleiași ordini de mers şi aceloraşi trasee le dădea 
participanţilor un sentiment de securitate pe care orice inovaţie, oricît 
de legitimă, îl tulbura. De aici, frecventa apariţie, în documentele 
referitoare la procesiuni, a unor expresii ca ,obisnuitele ceremonii”, 
„datină de neîncălcat”, „obicei străvechi” etc. Este de altfel adevărat 
că traseele procesionale valorizau adeseori bisericile sau abatiile cele 
mai vechi, redescopereau conturul unei incinte dispărute sau marcau, 
prin trecerea lor, amplasamentul unei porţi demolate de mult. 

Am arătat mai sus că un element foarte spectaculos al sărbătorii 
Sfîntului Sacrament de la Angers îl constituiau cele douăsprezece 
„torţe” uriaşe, adevărate teatre portabile. Pe niște eșafoade ambulante 
erau plasate manechine cu măşti de ceară, îmbrăcate în hîrtie aurită 
şi cu paiete, care închipuiau scene din Vechiul și Noul Testament!. La 
sfîrşitul secolului al XVII-lea, episcopul, monseniorul Le Peletier, „a 
făcut tot ce i-a stat în putere ca să desființeze si să scoată cele două- 
sprezece «torţe», prin trecerea de care se bucura; dar nu le-a putut 
veni de hac, căci locuitorii orașului s-au împotrivit. Căuta cuvînt în 
necuviintele ce se sävîrseau în biserică de către aceia care mergeau să 
le vadă, precum şi în sărăcia breslelor care le făceau, dar acestea nici 
n-au vrut să audă”. Cele douăsprezece ,torte” au făcut parte din 
procesiunea organizată la Angers de sărbătoarea Trupului Domnului 
pînă în 17905. 

Tot astfel, o serie de incidente arată cît de negativ percepea populaţia 
modificările aduse itinerarelor procesionale. În primăvara anului 1579, 

era un ger näprasnic în Île-de-France si în Champagne. Claude Haton, 
preot la Provins, povesteşte: 


„Or, s-a întîmplat ca, în octava Paştilor, enoriașii din tîrgul Courlons 
să-i ceară preotului lor să meargă în procesiune, după vecernie, la o 
biserică sau la o capelă din împrejurimi, ca să se roage la Dumnezeu să 
ocrotească roadele pămîntului. Preotul a încuviințat să meargă în 
procesiune pînă într-un loc anume, mai aproape decît acela la care se 
duceau ei de obicei, si, după vecernie, porni procesiunea, cu vicarul si 
enoriașii. Dar cînd iesirä din sat, enoriașii se întoarseră și o apucară 
spre locul în care hotărîseră să meargă, și nu spre acela unde voia să-i 
ducă preotul. Văzîndu-se sfidat și disprețuit, acesta se oprește si începe 
să se certe cu enoriașii, spunîndu-le că n-au voie să-l ducă unde vor ei, 
ci dimpotrivă, el îi va duce unde vrea. Așa s-a pornit mare gîlceavä si 
tărăboi ; preotul s-a trezit singur, căci de partea lui nu era mai nimeni, 
iar după ce și-au aruncat ocări, cîțiva enoriași mai otärîti l-au înșfăcat 
pe preot și l-au aruncat în rîul Yonne, unde acesta crezu că se va îneca — 
si chiar s-ar fi înecat de nu s-ar fi găsit alți enoriași care să-l scoată din 
apă. Pînă să se isprăvească sfada și să-l scoată pe preot din rîu, ceilalţi 
enoriași și cu vicarul o luaseră tot spre locul unde obișnuiau ei să 
meargă. Chiar de a doua zi, preotul se duse la Provins să facă plîngere 
pentru necinstea ce i se făcuse, iar în ziua următoare se înfăţișă dinaintea 
d-lui jude si a oamenilor Regelui, care ţineau judecată si care dädurä 
ordin armäselului să meargă la faţa locului ca să facă cercetări și să-i 
aducă pe vinovaţi. Dar cercetarea nu dădu roade, căci nimeni nu vru să 
depună mărturie în sprijinul preotului [...]”* 


Frumos exemplu de conflict între religia „populară” si autoritatea 
bisericească, dornică să ţină sub control procesiunile. Să-l reținem însă 
mai ales ca pe odovadă a atașamentului faţă de itinerarele sacralizate. 
În 1635, de sărbătoarea Trupului Domnului, viceregele Cataloniei, 
ducele de Cérdoba, se afla la Perpignan. Om evlavios, ducele dorea să 
ia parte la procesiune. Dar fiind bolnav, întrebă la capitulul catedralei 
dacă traseul n-ar putea fi scurtat. Membrii capitulului, „ţinînd seama 
de numeroasele neajunsuri care ar decurge de aici, si amintindu-și de 
zarva ce se stîrnise pe vremea episcopului don Rafel Rifos, care voise 
să scurteze procesiunea, precum și de necinstirile sävîrsite atunci 
împotriva lui Dumnezeu”, răspunseră că ei ar accepta un traseu mai 
scurt, dar că era de aşteptat o „frămîntare a gloatei”. Cererea trebuia 
deci adresată mai degrabă consulilor, „părinţi ai republicii, si care tin 
mai bine în mînă vrerile poporului”. În faţa atîtor „neajunsuri”, vice- 
regele renunţă la cerere. Procesiunea trecu „prin locurile obișnuite”, 
iar ducele nu luă parte la eaÿ. 

În Roussillon, la Millas, un document emis de consiliul orăşenesc 
pentru anul 1695 pomeneşte faptul că „s-au iscat mari tulburări și 
certuri între obşte si preoții de la biserica parohială, dacă procesiunile 
din timpul anului să treacă prin locurile obişnuite sau prin locurile 

desemnate de cuviosiile lor”. Consiliul delibereazä si hotărăște ca 
„procesiunile cu pricina să treacă prin locurile obișnuite, stiute din cele 
mai vechi timpuri”$. Asociere semnificativă a „locurilor obişnuite” cu 
„cele mai vechi timpuri”. 

Itinerarul tradiţional și respectarea ordinii protocolare mergeau 
adeseori mînă în mînă, modificarea unui traseu putînd deveni un mijloc 
de a strica rînduiala unui alai. Astfel, în timpul unei procesiuni pariziene 
de Rogaţiuni — în 1635 -, benedictinii din abația Saint-Martin-des- 
-Champs, furioşi că Richelieu hotărîse unirea congregatiei Saint-Maur 
cu Cluny si cu congregația Saint-Vanne, nu i-au înștiințat pe nou-veniţi, 
i-au făcut să comită o impolitete faţă de canonicii de la Notre-Dame 
si au provocat un incident, conducînd procesiunea pe un itinerar neobis- 
nuit. Doi tircovnici s-au pocnit unul pe celălalt cu crucifixele, iar mai 
mulţi călugări s-au încăierat pe stradă”. 

Dincolo de asemenea incidente, trebuie să înţelegem ce însemnau 
pentru populaţia de altădată ordinea şi traseul procesional. Istoria, 
geografia şi ierarhia îşi adunau laolaltă puterile și prestigiul pentru 
a crea o liturghie liniștitoare. Semnificativä este, în acest sens, proce- 
siunea napolitană de sărbătoarea Trupului Domnului. Un autor de la 
jumătatea secolului al XVII-lea arată că procesiunea, care pornea de 
la catedrală și tot acolo se întorcea, trebuia să străbată cele cinci 
cartiere (seggi) „nobile” ale oraşului, care includeau, la rîndul lor, seggi 
mai vechi, absorbite, dar rămase în amintire, căci o serie de cruci 
sculptate în marmură marcau încă limitele lor de odinioară. Cînd 
procesiunea părăsea cartierul lor, nobilii din fiecare seggio treceau 
baldachinul Sfintului Sacrament celor din următorul seggio. Aceste 
precizări scot în evidenţă două note dominante : locul acordat nobililor — 
Neapole număra pe atunci un singur seggio al „gloatei” şi cinci ale 
nobilimii — si grija de a plimba Sfîntul Sacrament prin cartierele cele 
mai vechi ale orașului, chiar neglijind zonele locuite mai recente. 
Regăsim așadar triunghiul simbolic evocat mai sus: istorie-geografie- 
-ierarhie. 

Procesiunile si pelerinajele sînt indisolubil legate de orice religie a 
locurilor. Catedrala dintr-un oraș episcopal sau o abație foarte veche 
constituiau, în catolicitatea de altădată, niște puncte magnetice care 
polarizau geografia sacră şi atrăgeau irezistibil cortegiile de credincioşi. 
Parizienii acordau un loc aparte catedralei Notre-Dame și mormîntului 
Sfintei Genoveva ; locuitorii din Angers, catedralei și abației benedic- 
tine din Ronceray, înfiinţată în 1028 dincolo de rîul Maine”; cei din 
Evreux, catedralei şi bisericii abatiale Saint-Taurin, unde se păstra 
corpul primului episcop al oraşului! etc. Această identificare a locurilor 
celor mai încărcate de sacralitate confirmă concluziile unor cercetări 
recente cu privire la procesiunile creștine. Procesiunile au fost niște 
creaţii bisericești. S-ar putea ca multă vreme poporul să fi fost ţinut 


Diferite trasee ale procesiunii din Joia Verde la Avignon, în secolul al XVII-lea 

Sursă: M. Venard, „Itinéraires de processions dans la ville d'Avignon”, Ethnologie française VII (1), 1977, p. 59. 

Itinerarul procesiunii din Joia Verde la Aix, 

departe de un ceremonial specific clerului, neintegrîndu-se în acesta 
decît treptat, de-a lungul epocilor, dar ajungînd să ocupe, în cele din 
urmă, locul cel mai important: de pildă, în celebra sărbătoare a Trupului 
Domnului de la Aix-en-Provence, așa cum se desfăşura ea în secolele 
al XVII-lea si al XVIII-lea. Totuși, chiar si atunci, procesiunea continua 
să se desfăşoare cu precădere într-un spaţiu conturat si controlat de 
Biserică — un spaţiu consacrat de o lungă istorie”. 

Într-adevăr, cercetările actuale!? asupra locului procesiunii în civili- 
zatia catolică de altădată dovedesc că procesiunea avea un caracter 
„arhaizant”, deoarece ea valoriza si chiar reînvia pentru moment o 
străveche geografie sacră. Evocarea unui trecut îndepărtat și reîntoar- 
cerea la el o legitima. Procesiunea definea deopotrivă o „urmă lăsată 
pe pămînt” si o „mentalitate locală”!5. Regăsind rădăcini adînc înfipte, 
procesiunea însemna, pentru participanţi și spectatori, continuitate, 
solidaritate si încredere. Trecutul redevenea prezent şi chezäsuia viitorul. 

Studiind diferitele itinerare — inegale ca lungime — ale procesiunilor 
din Avignon din secolele XVI-XVIII (vezi harta de la p. 125), Marc 
Venard remarcă mai întîi invariabiliatea lor din secolul al XV-lea pînă 
cel putin la sfîrșitul Vechiului Regim. El îl îndeamnă apoi pe observa- 
torul de astăzi să renunţe la orice anacronism: „Nu cumva să ne 
închipuim, scrie el, că alegerea itinerarelor va fi fost determinată de 
considerente cum ar fi comoditatea sau ușurința circulaţiei”. Proce- 
siunile nu ocoleau anumite ulite înguste. Vechimea era mai importantă 
decît lăţimea. În sfîrşit, arată autorul, „procesiunile noastre acordă o 
evidentă întîietate oraşului vechi, pe care-l delimita incinta dinainte 
de 1226. Participanţii la procesiune se închină în dreptul porţilor 
(Poarta Matheron, Poarta Vopsită], dar rareori trec dincolo de ele. 
Cînd numărul îi obligă să iasă din vechiul perimetru, ei rămîn în 
interiorul meterezelor din secolul al XIV-lea”, mai putin la Rogatiuni, 
cînd se iese pînă în cîmp. Astfel, dintr-o dorinţă de arhaizare — cît de 
conştientă oare? —, „orașul cu șapte parohii înghesuite într-o incintă 
dărîmată în 1226” ajungea să obnubileze cetatea papilor. 

Acelaşi lucru îl constată Noël Coulet în legătură cu procesiunea de 
sărbătoarea Trupului Domnului la Aix-en-Provence, procesiune insti- 
tuită în cursul secolului al XIV-lea, dar care relua, în mod evident, un 
intinerar mult mai vechi. Traseul din secolul al XIV-lea se abate dincolo 
de zidurile cetăţii, pentru a trece pe la mănăstirea dominicană înființată 
în 1274. Dar „cu această excepţie, cortegiul se plimbă înăuntrul incintei 
din 1230, trecînd pe la cele trei porţi ale oraşului, între care Poarta 
Marsiliezilor, punct forte al etnotopografiei urbane. O dată ajuns la 
această poartă prin care intra în oraş drumul dintre Aix şi marele port 
din apropiere [...], alaiul își schimba direcţia. Itinerarul onora biserica 
Sainte-Marie-Madeleine, care, neatestată înainte de 1216, dobîndeste 
statutul de parohie abia spre sfîrşitul Evului Mediu. Acest.traseu, care 

leagă între ele cele două pietre de temelie ale orașului Aix, catedrala 
si palatul conților, este cu siguranță la fel de străvechi ca si itinerarele 
din Avignon”. 

Iată încă un exemplu, la fel de semnificativ: acela al procesiunii 
organizate în 1407 la Montpellier pentru a-l ruga pe Dumnezeu să 
pună capăt epidemiei de ciumă. Cortegiul suplicantilor pornește de la 
biserica Saint-Firmin — cea mai veche parohie din oraș —, ajunge la 
Poarta Lattes şi, de aici, o ia, din poartă în poartă, de la est spre vest, 
de-a lungul zidurilor de împrejmuire ridicate în a doua jumătate a 
secolului al XII-lea. O dată revenit la punctul de pornire, el descrie 
înăuntrul orașului o buclă mai strîmtă, jalonată probabil de un alt zid, 
mai vechi, datînd poate de la sfîrşitul secolului al XI-lea!f. Si de astă 
dată traseul era marcat de grija de a regăsi trecutul orașului. 

Procesiunile de la Perpignan din secolele XV-XVIII confirmă ceea 
ce ştim din procesiunile de la Avignon, Aix si Montpellier. În afara 
cazului excepţional în care moaștele Sfîntului Godric erau cufundate 
în rîul Tet, cortegiile se deplasează înăuntrul incintei spaniole din 
secolul al XIV-lea, care a înglobat noile cartiere Saint-Jacques, La Réal 
si Saint-Matthieu. Toate pornesc de la biserica Saint-Jean. Aceasta a 
devenit catedrală abia în 1602 (înainte, episcopul îşi avea reședința la 
Elne). Dar Saint-Jean era, pentru localnici, cea mai veche biserică 
parohială din oraș, sfinţită în 1025 şi ridicată la rangul de colegială 
în 1102. Deşi, începînd din 1324, o nouă clădire a luat locul bisericii 
romanice, care n-a fost însă complet distrusă, cel mai vechi asezämînt 
creștin din oraș rămînea ansamblul alcătuit din cele două biserici 
Saint-Jean. Dacă transpunem pe hărţi itinerarele procesiunilor de 
odinioară de la Perpignan, constatăm că acestea se împart, grosso 
modo, în două grupe, după cum descriu un ocol mare sau unul mic. 
Primele — cele din Joia Sfintä si din Joia Verde sau cea a Întîmpinării 
Domnului din februarie 1587 — onorează principalele clădiri civile şi 
bisericile parohiale și străbat cea mai mare parte a oraşului intra 
muros, fără însă a trece dincolo de ziduri. Este semnificativ faptul că 
procesiunea din 3 februarie 1740, organizată cu prilejul canonizării 
Sfîntului Francisc Regis, ocolise mahalaua Blanqueries, sau „orașul 
nou”, pe care Vauban o înglobase în incinta fortificată. Cît privește 
procesiunile care se limitează la un ocol mic, vedem că, în general, ele 
lasă deoparte cel puţin două din trei biserici parohiale, altele decît 
Saint-Jean, aceasta rămînînd obligatoriu punctul de pornire si de sosire. 
Circuitul se strînge atunci în jurul nucleului celui mai vechi al cetăţii!$. 

Exemplele precedente scot aşadar în evidenţă rolul zidurilor urbane 
înăuntrul cărora procesiunea de altădată funcţionează ca un act colectiv 
de redobîndire a unui trecut cu limite geografice bine definite. Numai 
un motiv precis si o necesitate imperioasă o pot face să treacă dincolo 
de porţile orașului — la Avignon, cu ocazia Rogatiunilor, sau, la Perpignan, 

Itinerarul procesiunii de la Montpellier din 1407 

Procesiunea din ziua de Sfîntul Roch la Perpignan, 
16 august 1630 

fiindcă moaştele Sfîntului Godric trebuie cufundate în rîul Tet pentru 
a aduce ploaia. 

Legătura strînsă dintre procesiune şi incinta oraşului nu este dez- 
mintitä nici de cortegiul de Florii. Acesta trece, desigur, dincolo de 
ziduri. Reîntoarcerea lui înăuntrul circuitului protector este însă cu 
atît mai semnificativă. Amintirea pe care o evocau Floriile — intrarea 
lui lisus în Ierusalim — era un minunat prilej pentru o paraliturghie 
bogată în înţelesuri securizante. Celebra Peregrinatio Egeriae (sfîrşitul 
secolului al IV-lea — începutul secolului al V-lea) reînvie pentru noi 
ceremonia ce se desfășura pe atunci în Palestina de la Betania pînă 
la Muntele Mäslinilor si, de acolo, pînă în orașul sfînt!6. Strămutată 
în Occident, ceremonia de Florii a devenit procesiunea-tip a creştină- 
tăţii medievale, înaintea instituirii oficiale a sărbătorii Trupului Domnului 
(1246), prima procesiune atestată a Trupului Domnului fiind aceea de 

la Barcelona, din 1319 sau 1320!7. Potrivit schemei celei mai clasice, 
procesiunea de Florii trebuia să ajungă la o biserică situată în afara 
zidurilor orașului și să se întoarcă apoi în cetate. Poarta acesteia era 
închisă „într-adins, cum se vede si la primirile solemne ale principilor 
şi regilor în orage”. 

În Le Mans, pe la 1090-1100, procesiunea ieșea din cetate şi se 
îndrepta spre abația Saint-Vincent (întemeiată în secolul al VI-lea), 
cînd a fost atacată de o ceată de normanzi si englezi. „Tîrgoveţii”, 
sprijiniți de „măcelari”, îl eliberară pe contele de Maine, care fusese 
făcut prizonier, si recuperară crucifixul. De la acel eveniment, Floriile 
erau ocazia de a contopi într-o simbolistică cu elemente indisociabile 
eliberarea oraşului și pe aceea a păcătoşilor care vor intra, cîndva, cu 
Hristos în Ierusalimul ceresc. În ultimele veacuri ale Evului Mediu, în 
vinerea dinaintea Floriilor, doisprezece orășeni de viţă veche, numiţi 
mézaigers (crainici), purtau solemn pe o targă un crucifix mare, din 
argint aurit, de la catedrală la abația Saint-Vincent. În dimineaţa sărbă- 
torii, nouă „măcelari liberi”, călări, se duceau la palatul contelui de Maine 
si apoi la hale, unde rupeau niște lănci lovind stîlpul contelui. După 
care, magistrați, sergenti și „măcelari liberi” coborau la Saint-Vincent, 
unde se alăturau episcopului si clerului pentru sfinţirea ramurilor de 
Florii. Toţi urcau apoi spre poarta Castelului, care era închisă. Episcopul 
bătea în ea de trei ori; poarta se deschidea, îngăduind cortegiului să 
o apuce spre catedrală. 

In 1513, cardinalul Philippe de Luxembourg, episcop de Le Mans, 
considerînd că întrecerea cu sulițe si cavalcadele „măcelarilor” erau 
prea profane, vru să le mute în a treia duminică a postului mare. 
Iniţiativa lui a rămas fără rezultat, iar sărbătoarea de Florii, cu cruci- 
fixul păzit de mézaigers si de „măcelari” si adus de la Saint-Vincent în 
oraş, şi-a păstrat riturile medievale pînă la Revoluţia franceză, şi chiar 
pînă mai tîrziu. Fără îndoială, populaţia încerca în fiecare: an un 
sentiment de reconfort la readucerea în cetate a unui obiect sacru pe 
care fusese cît pe ce să-l piardă si care revenea, solemn, la locul lui. 

Procesiunea din Le Mans nu este decît o ilustrare, printre atîtea 
altele, a importanţei acordate în liturghia de Florii zidurilor și porţilor 
oraşului. La Tours, în secolul al XVIII-lea, cortegiul mergea la biserica 
Saint-Pierre-du-Chardonnet, situată altădată dincolo de incintă; la 
întoarcere, participanţii cîntau Gloria, Laus în capela Trezoreriei, 
construită pe locul unei foste porţi a cetăţii!?. La Besançon, se mergea 
pînă la un deal, apoi 'procesiunea cobora spre oraş. În timp ce se 
deschidea una din porţile acestuia, copiii din cor intonau Gloria, Laus 
cocotati pe metereze?0. La Rouen, de Florii, dis-de-dimineatä, ciboriul 
era purtat pe o „targă” înconjurată de torţe, de la catedrală pînă la 
vechea bazilică Saint-Godard, care, în secolul al VII-lea, se afla în 
afara zidurilor cetăţii. La întoarcere, procesiunea oprea la un altar 

mobil plasat ,în locul unde se afla vechea poartä a orasului, numitä 
«poarta Sfintei Apolinia»”?1, 

Liturghia creștină cerea ca, de Florii, sfinţirea ramurilor să se facă 
în afara satului sau a orașului (sau, cel puţin, în afara celei mai vechi 
incinte a acestuia), spre a întruchipa astfel intrarea triumfală a lui 
lisus în Ierusalim. Trebuia deci să se iasă din zona locuită si să se 
revină acolo solemn. Întoarcerea amintea de o „intrare princiară”, cu 
toate elementele securizante pe care le comporta o astfel de ceremonie. 
În oraş se întorcea conducătorul, protectorul prin excelenţă. O dată ce 
el era prezent sau regăsit, posibilele primejdii erau îndepărtate, alungate 
dincolo de ziduri. O asemenea liturghie avea, firește, înţelesul unei 
eliberări, precizată la Paris prin eliberarea unui deţinut. La începutul 
secolului al XVIII-lea, benedictinul Claude de Vert explica felul în care 
se ajunsese ca, în capitală, liturghia Floriilor să includă eliberarea 
unui deţinut: 


„Mai de mult, ceremonia avea loc, ca pretutindeni, chiar la poarta 
orașului, numită pe atunci «Porte du pont» («Poarta Podului») sau «Petit 
pont» [«Podul mic»), iar astăzi «Petit Châtelet» [«Cetätuia»] [...]. Cum 
însă «le Petit Châtelet» a rămas mai tîrziu fără poartă, adică fără 
canaturi sau toc, a trebuit, pesemne, lucru cît se poate de firesc, să se 
mute ceremonia Attolite portas la poarta închisorii, care se afla în apro- 
piere. Și se pare că așa s-a ajuns mai tîrziu ca, în fiecare an, cu prilejul 
acestei ceremonii, arhiepiscopul de Paris să dea drumul unui pușcăriaș. 
Căci era greu ca deschiderea acelei porţi, care nu se mai făcea decît de 
formă, de vreme ce poarta orașului nu mai era acolo, să nu-l îndemne 
pe episcop să folosească acest prilej pentru a scoate din temniţă un 
pușcăriaș”22. 


Claude de Vert crede că, deoarece, odinioară, temnitele se aflau 
îndeobşte la marginea orașului, ritului deschiderii unei porţi a cetăţii 
i se substituise un rit de deschidere a închisorii. Autorul nu crede că 
precedentul l-ar constitui cazul episcopului de Orléans, Théodulphe, 
încarcerat şi eliberat de Ludovic al VI-lea cu prilejul trecerii unei 
procesiuni prin faţa închisorii. El nu intuiește arierplanul „eliberator” 
al liturghiei de Florii. Totodată, el nu vede cum ar fi putut arhiepiscopul 
de Paris, care bătea simbolic în poarta de la Petit Châtelet, să nu facă 
gestul de a elibera un deţinut. În profunzime, procesiunea de Florii 
însemna deopotrivă redobîndirea libertăţii, asigurarea unei mai bune 
protectii si bucuria de după încercări. 

Procesiunea ca rit protector 


Am descoperit deci o legătură între procesiune — cu sau fără ocol — si 
zidurile sau bisericile foarte vechi. Ne vom opri acum asupra unui alt 
aspect : dorinţa evidentă de a proteja printr-un rit potrivit totalitatea 
unui teritoriu locuit, ca si cum un zid rugător si o fortificaţie invizibilă 
ar deveni necesare pentru a întări incinta de piatră. 

Cazul cel mai cunoscut şi mai relevant este acela al procesiunilor 
organizate în vreme de ciumă. La Milano, în timpul epidemiei din 
1630, nesfirsitul cortegiu religios a trecut „prin toate cartierele oraşului” 
şi s-a oprit la fiecare răspîntie. Toate cotloanele localităţii trebuiau să 
beneficieze de efluviile ocrotitoare ale Sfîntului Carol Borromeo, a 
cărui raclă fusese scoasă din catedrală. Cu ocazia aceleiași molime, s-a 
desfășurat o procesiune și la Busto Arizio, nu departe de Milano. „Pe 
un drum întortocheat”, ea a străbătut localitatea „cu de-amănuntul”, 
fără să ocolească, bineînţeles, „cocioabele” ciumatilor, instalate în afara 
zidurilor. Aceste liturghii penitentiale se voiau în același timp exorcisme, 
de vreme ce încercau să alunge răul de pe cuprinsul întregii zone 
locuite. Se poate face o paralelă cu conjurările aruncate în cele patru 
zări, la 16 noiembrie 1720, de către episcopul Marsiliei, din înaltul 
clopotniţei de pe dealul Accoules. Tot astfel, la Sevilla, în timpul 
marilor epidemii, mulțimii i se arăta, din înaltul turnului Giralda, un 
fragment din Sfinta Cruce, cu care episcopul binecuvînta orasul?. 

Procesiunile învăluitoare care se desfăşurau în vreme de ciumă se 
leagă de niște străvechi rituri de circumambulaţie, menite să protejeze o 
colectivitate împotriva oricărei agresiuni. În 1384, consulii din Montpellier 
au dăruit bisericii Notre-Dame-des-Tables o lumînare confecţionată 
dintr-un fir de ceară care fusese mai înainte întins de jur-împrejurul 
zidurilor cetăţii. Oraşul Amiens a făcut o ofrandă de același fel în 1418, 
Compiègne în 1453, Louviers în 1468 şi în 1472, Chalon-sur-Saône în 
1494 (în cinstea Sfîntului Vincențiu), Nantes în 1490 si în 1501 (în cinstea 
Sfintului Sebastian), Mantes în 1601 (în cinstea Sfintului Roch) etc.24 
În secolele al XVII-lea si al XVIII-lea, în regiunea Lausitz, în Silezia 
si în Balcani, lumea se apăra de epidemii punînd nişte fete goale 
(uneori, niște băieţi goi) să tragă o brazdă în jurul localităţii aflate în 
pericol; sau punîndu-i să däntuiascä si să descrie un cerc magic în 
jurul ei”. 

„Centura” de protecţie și ocolul procesional al orașului se îngemă- 
nează în mod grăitor într-o legendă referitoare la orașul Valenciennes. 
În 1008, localitatea a fost greu lovită de o epidemie cumplită. Un 
schimnic cucernic, care trăia într-un sat vecin, o imploră pe Sfinta 
Fecioară să ajute populaţia aflată în primejdie. Maria i se arătă schim- 
nicului si îi spuse: „În noaptea dinaintea sărbătorii nașterii mele 

[7 spre 8 septembrie], poporul meu va afla că rugăciunile lui au ajuns 
pînă la mine. Robii mei să iasă atunci pe zidurile orașului și vor vedea 
minuni”. În seara zilei de 7 septembrie, meterezele erau întesate de 
lume. Pe la miezul nopţii, Fecioara se arătă înconjurată de o lumină 
mare. În mînă ţinea un imens cordon roşu. Unul dintre îngerii care o 
însoțeau luă capătul cordonului si, zburînd, dădu ocol orasului*. La 
porunca Mariei, locuitorii au organizat a doua zi o procesiune pe traseul 
descris de cordon, iar ciuma a încetat. ; 

Comentînd acest rit, Henri Platelle scrie: „Semnificaţia simbolică 
a circuitului era atît de puternică, încît, în caz de urgenţă, adevărata 
procesiune era, ca să spunem aşa, înlocuită cu arderea unei lumînări 
egale în lungime cu perimetrul cetăţii ; lumînarea era o enormă spirală 
(numită soignie) înfășurată pe un fus, si care ardea apoi zi si noapte. 
Astfel, la Valenciennes, în 1209, în momentul războiului împotriva lui 
Jean d'Avesnes, doamnele din oraş au fabricat o soignie lungă de 10.000 
de coti (circa 6 kilometri) şi cîntărind peste 5.000 de livre”?7. Tot astfel, 
la mijlocul lunii august 1357, Parisul, ameninţat de companiile anglo- 
-navareze, „dărui bisericii Notre-Dame, ca să ardă neîntrerupt zi şi 
noapte, o lumînare lungă cît măsura împrejur a orașului”?8. Aceste 
fapte trebuie puse în legătură cu o miniatură italiană din secolul 
al XV-lea în care Fecioara înconjură Siena cu un cordon, și pe care 
citim: Haec est civitas mea?°. 

În secolul al XVII-lea, minunea de la Valenciennes era considerată 
adevăr istoric. În orice caz, procesiunea anuală a „marelui cordon” 
(8 septembrie) este atestată începînd din 1250. Acest „înconjur mare” 
făcea parte din grupa procesiunilor circulare care au existat în diferite 
locuri din Europa catolică, dar mai ales poate în Tärile de Jos, îndeosebi 
la Lille, Tournai, Nivelle etc. În general, procesiunile și „ocolurile” sînt 
termeni care, odinioară, erau adeseori legaţi între ei. În secolul al XVI-lea, 
Nicolas Taillepied scrie, referindu-se la Pontoise : „...Cei de la [biserica] 
Saint-Pierre, în joia din octava [Sfintului Sacrament], dau ocol orașului 
într-o procesiune solemnă la care poartă Sfîntul Sacrament cu mare 
cinste si solemnitate”. În paralel, citim într-un registru din secolul 
al XV-lea referitor la parohia pariziană Saint-Jacques-la-Boucherie : 

„În ajunul sărbătorii Sfintului Sacrament, trebuie trase solemn la 
vecernie toate clopotele, iar preoţii își pun cele mai bune odăjdii și 
rînduiesc o procesiune împrejurul parohiei” 21. Începînd din secolul al 
XIV-lea, procesiunile de sărbătoarea Trupului Domnului au constituit, 
în lumea catolică, cea mai bună ocazie de a atrage protecţia Mîntuitorului 
prin purtarea lui într-un „ocol mare” înăuntrul incintelor urbane, la 
acesta adăugîndu-se adeseori „ocoluri mici”, parohiale. 

Importantă este aici noţiunea de spaţiu închis. Va mai funcţiona 
protecţia dacă se va deschide o cale de comunicare între oraș si exterior ? 
In 1502, ciuma bîntuia la Le Puy: 

„De aceea locuitorii, văzîndu-se coplesiti de atîtea cumplite năpaste, 
adică : pe de o parte, că-i pierdeau pe cei dragi, apoi că rămăseseră fără 
cele trebuincioase traiului, măcar că vremea era prielnică roadelor, și pe 
de altă parte că trăiau întruna cu frica morţii, care se întindea pe zi ce 
trecea si făcea prăpăd, poporul deci văzînd acestea îi ceru seniorului 
Jean Ayraud, care, deocamdată, era singurul consul rămas în oraș, să 
stăruiască pe lîngă Domniile lor canonicii de la catedrală, cîti mai 
rămăseseră, să binevoiască a rîndui o procesiune evlavioasă la care să 
se poarte pretiosul si sfîntul chip al Maicii Domnului din Le Puy, si 
făcutu-s-a aceasta în oraş januis clausis si fără știrea nimănui din afară”??, 


„Sfinta” şi „evlavioasa” procesiune avu loc pe 30 iulie, „iar mulţumită 
ei [...] ciuma încetă”. Cititorul va fi remarcat rugămintea cetăţenilor 
din Le Puy: ei vor ca procesiunea să se desfășoare „cu porţile închise”, 
iar „sfîntul chip” venerat în oraș să nu ajungă la „nimeni din afară”. 
Acest egoism sacru lasă să se înţeleagă că puterea ocrotitoare a statuii 
nu este nelimitată. Dacă se lasă porţile deschise, dacă celor din afară 
li se îngăduie să se apropie, există riscul ca efluviile binefăcătoare să 
se risipească. Nu va mai rămîne îndeajuns pentru locuitorii din Le Puy, 
cărora le aparține celebra Fecioară Neagră. Această precauţie grăitoare 
lämureste si alte atitudini de același gen. Astfel, la Saint-Omer, în 
secolul al XVIII-lea şi pînă în ajunul Revoluţiei, „marele ocol” al pro- 
cesiunii de sărbătoarea Trupului Domnului se desfăşura „cu porţile 
oraşului închise”. Potrivit explicatiei oficiale, era vorba de o precauţie 
luată după ce, în 1677, orașul fusese cucerit’. Dar de ce s-ar fi menţinut 
această precauţie pe timp de pace? Este evident că exista un alt motiv, 
mai adînc, nerostit, care ne permite să înţelegem exemplul celor din 
Le Puy. În oraș, sărbătoarea Trupului Domnului se desfășura în circuit 
închis: era o problemă a orașului. De pe urma cinstirii deosebite pe 
care i-o arătau Mîntuitorului, orășenii așteptau o protecţie aparte — iar 
aceasta din urmă nu era divizibilă la nesfirsit. 

Împrejmuirea realizată de procesiunile mai mult sau mai puţin 
circulare trebuie înţeleasă în mai multe sensuri. Ea învăluia şi retinea; 
expulza sau menținea în afară; apoi, îl lega pe Dumnezeu sau pe 
sfinţi, care deveneau astfel prizonierii cercului de rugăciuni trasat pe 
pămînt. Învăluirea protectoare apare foarte pregnant în anumite 
procesiuni de sărbătoarea Binecuvîntării lumînărilor. În Valonia, cu 
lumînarea sfinţită se trasa pe cîmp un cerc larg, pentru ca albinele să 
nu adune nectar din altă parte şi să nu se rătăcească. În Limousin şi 
în Périgord, procesiunea dădea ocol chiar stupilor. În Provence, după 
ce se întorceau de la ceremonia religioasă, oamenii, fără să stingă 
lumînările, mergeau în procesiune în jurul caselor, marcînd uşile si 
ferestrele cu o cruce de ceară. Aceeaşi practică exista si în Rusia‘. Ca 
și procesiunile solemne hotărîte în vreme de molimă, aceste liturghii 
familiale ridicau o barieră pe care puterile răului să nu o poată trece : 

de aici, dubla lor funcţie de protecţie si respingere. Aceasta din urmă — 
caz de forță majoră — este foarte lizibilă pe o tapiserie aflată la Muzeul 
de Artă din Dijon. În 1513, orașul era asediat de elveţieni. Tapiseria 
reînvie o procesiune organizată atunci de autorităţile civile și biseri- 
cești din Dijon. Escortînd o statuie a Fecioarei, cortegiul străbate orașul 
roată, prin interior, dar cît mai aproape de metereze, astfel încît, graţie 
intervenţiei divine, dușmanul să fie ţinut în afara împrejmuirii ocrotite. 

Dar aspectul de „legare” al procesiunilor circulare nu trebuie neso- 
cotit, iar simbolul roții ne permite să-l percepem cel mai bine. În 1461, 
povestește Estienne Medicis, oräsean din Le Puy, Limoges si satele din 
vecinätate au fost ,groaznic muncite si näpädite de boli molipsitoare, 
cum ar fi ciuma [...] si alte nenorociri pe care le îndură omul în bolnita 
lumii acesteia”. Localnicii au înfiinţat o confrerie, Notre-Dame-du-Puy, 
si au hotărît să aducă Fecioarei „un prinos bogat, ca să-i ajute şi să 
binevoiască a se ruga Domnului” pentru ei. Au decis așadar să dăruiască 
Fecioarei din Le Puy un chintal de ceară; „ci, după multă sfătuială și 
vorbire, hotărîră ca din ceara aceea să se facă o roată”. Roata a fost 
confecţionată de un mestesugar din Limoges, care însă se căsătorise 
si se stabilise la Le Puy, şi a fost apoi „trasă” în procesiune pînă la 
biserica Notre-Dame, spre bucuria locuitorilor orașului, ,neobisnuiti” 
să vadă circulînd „ditamai roata”. Drept mulţumire, canonicii catedralei 
trimiseră la Limoges un prapur cu „chipul Fecioarei din Le Puy”. 
Atunci „nenorocirile, bolile şi pacostele [din Limoges] încetară si luară 
sfirşit”s5. 

O asemenea întîmplare nu este un caz izolat. La Riom, de Sfîntul 
Amabilis (11 iunie), patronul orașului, prin faţa raclei sfintului era 
purtată în procesiune o roată de ceară împodobită cu panglici și așezată 
pe o targă*€. Tot astfel, la Douai, pînă în 1770, o roată mare a făcut 
parte din procesiunea la care era plimbat si uriașul Gayant”. Pentru 
a conjura epidemiile, populaţia din Ayguatébia (Roussillon) mergea în 
procesiune, din șapte în șapte ani, pînă la biserica Saint-Sébastien din 
Fontrabiouse, aducînd un imens colac de ceară destinat să ardă în 
timpul slujbelor în faţa statuii sfintului pînă la pelerinajul următor. 
Tot în Roussillon, o datină asemănătoare îi conducea în fiecare an pe 
locuitorii din Montbolo la biserica Sainte-Marie din Arles-sur-le-Tech, 
unde aceștia puneau o rodellea dinaintea moastelor sfinţilor Abdon si 
Sennen‘. Rit solar? Mai curînd rit de legare. Multă vreme, în comuni- 
tätile creștine din Liban s-a utilizat, în vremuri de calamitate, un 
remediu ce consta în înnodarea de cîrpe sau de basmale cu care era 
apoi încinsă biserica parohială*?. Tot astfel, în Krajna, Austria şi Germania 
de Sud, sanctuarele închinate Sfîntului Leonard erau înconjurate cu 
obiecte metalice, spre a se obține vindecarea animalelor bolnave. Sfîntul 
era constrîns să lege boala, la fel cum fusese legat și sanctuarul său. 

„Explicaţia este valabilă si pentru diferitele brîie ale Maicii Domnului 

păstrate odinioară la Soissons, Chartres, Montserrat etc., ca şi pentru” 
brîul Sfintei Margareta, despre care se credea că leagă durerile si 
accidentele ce pot apărea la femeile gravide+0. Aceste legări ne ajută 
să înţelegem procesiunile învăluitoare de altădată. 

Acestea existau si la ţară, si la oraș. Am arătat deja acest lucru- 
atunci cînd am vorbit despre procesiunile duminicale care, dînd ocol 
bisericii sau cimitirului reprezentînd simbolic teritoriul parohial, trasau 
în jurul lor un cerc protector“!. Aceeaşi funcţie o uveau sfintirile pămîn- 
tului, hotărîte în caz de urgenţă sau periodic, potrivit unui ritm anual. 
Un iezuit din secolul al XVII-lea scria, în legătură cu oraşul Lille si cu 
regiunea lui: „Procesiunile pe care le fac ţăranii din cele mai vechi 
timpuri au mai puţină strălucire, dar cer mai multă trudă [decît cele 
din oraş], si totuşi ei le îndeplinesc cu voie bună si din toată inima. În 
fiecare vară, în preajma Cincizecimii, sătenii obișnuiesc să dea ocol 
satului lor şi străbat, cu acest prilej, cîte patru sau cinci leghe, ca să 
nu lase nesfintit nici un coltisor din sat. Cea mai mare parte a pro- 
cesiunii o fac pe nemîncate, ca să capete de la Dumnezeu roadele 
pämîntului”#?. 

De fapt, procesiunile de Rogatiuni nu trasau întotdeauna un cerc 
în jurul spaţiului comunal, ci mai degrabă un caroiaj. După cum remarca 
un observator de la sfîrşitul secolului al XIX-lea referindu-se la zonele 
rurale din regiunile Beauce si Perche : „Se fac procesiuni [de Rogaţiuni], 
într-o zi într-un loc, în altă zi în alt loc, așa încît procesiunea să 
străbată mai tot teritoriul localitätii”#. Aceeaşi constatare — generali- 
zabilă si în alte părţi — în legătură cu Savoia de odinioară: „Traseul, 
arată R. Devos si Ch. Joisten, era programat cu grijă, așa încît să 
acopere întregul teritoriu cu o reţea simbolică de protecţie. În fiecare 
din cele trei zile, procesiunea se ducea la un capăt al teritoriului 
parohiei, într-o direcţie diferită, sau la un loc venerat. Pe drum, crucile 
si troitele erau împodobite cu flori, uneori cu tablouri, ca niște mici 
altare”. 

Trecînd pe o hartă procesiunile din cele trei zile de Rogatiuni, așa 
cum se desfășurau ele la Megăve în secolul al XIX-lea, ilustrăm schema 
de la p. 139. Lunea, procesiunea se îndrepta spre sud-vest, către culmea 
Villard, unde se înalţă o capelă ce datează din 1576, închinată Sfîntului 
Laurenţiu, Sfîntului Nicolae și Sfintei Ecaterina. Martea, ziua celui 
mai lung traseu, se mergea spre nord, pe drumul către Combloux, pînă 
la podul Darbon si la o. capelă a Fecioarei. Miercurea se mergea spre 
sud-est, în paralel cu Nant des Cordes, către cătunul Le Mas, a cărui 
capelă, datînd din 1614, poartă hramul sfinţilor Bartolomeu si Clarusf5. 
Astfel, în cursul unor asemenea liturghii anuale, cinstirii sfinţilor i se 
adăuga rostirea de litanii pe itinerarele înscrise într-un triunghi ce 
acoperea cea mai mare parte a spaţiului comunal. Chiar și atunci cînd 
procesiunile de Rogatiuni nu realizau un astfel de caroiaj, ele și-ar fi 

pierdut semnificaţia dacă nu ar fi avut drept efect o sfintire învălui- 
toare. În Roussillon, locuitorii din Coustouges urcau El Roc, o mare 
faleză ce se înălța la nord de satul lor; cei din Arles se duceau la 
biserica Sainte-Croix din Quercob, toponim care provine de la o stîncă 
(quer, în catalană) ce domină zona; cei din Villefranche-de-Conflent 
urcau la biserica Saint-Pierre-de-la-Roca, agätatä pe o coastă de munte 
foarte abruptă. De pe aceste înălţimi, clerului îi venea ușor să sfinteascä 
totalitatea unei zone. După rostirea exorcismelor şi alungarea răului, 
participanţii aveau toate motivele să se veselească. Pelerinajul de 
Rogatiuni era atunci urmat de o împărţire de pfinici, brînză si vin“. 
Consideraţiile sugerate de itinerarele si riturile de Rogatiuni pot fi 
extinse la totalitatea traseelor ceremoniale de altădată, pe care actua- 
lele cercetări etno-istorice încearcă să le lămurească sau, mai bine zis, 
să le decripteze. Căci ele erau încărcate de vechi si bogate semnificaţii, 
care erau probabil mai degrabă trăite decît conceptualizate de majori- 
tatea participanţilor. Spaţiul, mai ales atunci cînd este străbătut de un 
cortegiu religios, „nu mai este un continuum nediferentiat si plat. 
Direcţiile și dimensiunile trimit la anumite calităţi care rup continui- 
tatea si monotonia. Spaţiul nu este niciodată pur formal, geometric si 
neutru” 17. Cei care îl străbat sau îi dau ocol într-o procesiune îi conferă 
o încărcătură de sacralitate şi de afectivitate și îi cer, în plus, să 
marcheze ritmurile anuale si să exprime deopotrivă trecutul local si 
necesara sociabilitate din prezent. Nu de mult, a apărut o cercetare 
asupra traseelor rituale din satele franceze care nu au renunţat decît 
prin 1950-1960 la procesiunile lor tradiţionale. La Minot, în Câte-d'Or, 
acestea începeau o dată cu primele munci ale cîmpului (25 martie) şi 
luau sfirșit la jumătate lunii august, cînd, deşi strînsă, recolta era încă 
ameninţată de furtuni. La Minot, o aşezare împărţită între deal și 
vale, primele procesiuni privilegiau punctele cele mai înalte ale zonei, 
iar ultimele, punctele joase. Pe ansamblu, traseele religioase scoteau 
în evidenţă topografia zonelor înalte și joase, denivelarea ierarhiilor 
(de Rusalii și de Joia Verde se „urca” la castel), împărţirea pe sexe şi 
pe grupe de vîrstă. Dar, ca o indispensabilă reechilibrare, axa vîlcelei, 
numitorul comun al tuturor procesiunilor, apărea ca un itinerar „egalitar”, 
care exprima dorinţele si speranţele populaţiei în ansamblul ei‘. 
Un studiu asupra traseelor rituale ale procesiunilor (abandonate în 
1963) de Rogatiuni, de sărbătoarea Trupului Domnului și de Sfîntul 
Roch la Bazoches, în regiunea Morvan, conduce la concluzii asemănă- 
toare“?. Si de astă dată, spaţiul comunal se împarte între „ţara de jos” 
calcaroasă, unde se află localitatea, si „ţara de sus, granitică, presărată 
cu cîteva cătune” si, mai ales, „înghiţită” de păduri. La Bazoche a 
domnit vreme îndelungată o străveche neîncredere între zona de jos şi 
cea de sus, aceasta din urmă fiind considerată de oamenii de jos 
„sălbatică”, „pustie” și „nesănătoasă”. Cu toate acestea, procesiunile, 

Rogatiunile la Megève în secolul al XIX-lea 

deşi marcau preeminenţa grupului de jos, sudau, cel putin vremelnic, 
elementele opuse ale populaţiei prin ceremonii colective generatoare 
de coeziune şi securitate. Cele de Rogaţiuni aveau drept scop pro- 
tejarea, în prima zi, a strînsului finului, a doua zi, a secerișului, iar 
a treia zi, a culesului viei. Sărbătoarea Trupului Domnului se întindea 
pe două zile: joia, preotul sfintea nişte buchete despre care se credea 
că apără de furtuni ; duminica avea loc comuniunea solemnă. În sfîrşit, 
pe 16 august, întregul sat se ducea la capela Saint-Roch, pe un deal 
supranumit „coasta viilor”. Sfîntul era rugat să-i binecuvînteze pe 
oameni și animalele cu care se dădea roată capelei, viilor și ogoarelor. 
Aceste procesiuni permiteau așadar asocierea într-un tot omogen a 
spaţiului sacralizat, a ritmurilor anuale, a riturilor de trecere si a 
reîntîlnirii colective, dăruind populaţiei confort psihic. 

Itinerarele procesionale și sacralizarea spaţiului ne ajută să înte- 
legem ,esecul” serbării revoluţionare, atît de bine lămurit de Mona 
Ozouff0. Evident, la originea acestui eşec au stat o multitudine de 
cauze. Revoluţia din 1789-1799 nu a avut destul timp pentru a-şi 
consolida programul festiv, care, în plus, s-a transformat în plictis şi 
trăncăneală. Si apoi, nu era ușor să transformi în comemorare veselă 
amintirea unor episoade sîngeroase (10 august, 21 ianuarie). Organi- 
zatorii serbărilor revoluţionare uitau însă mai ales că nu se pot șterge 
dintr-un condei momente, spaţii şi drumuri consacrate de durata lungă 
şi binecuvîntate de Biserică. Autorii de calendare raţionale au vrut să 
pună ordinea și regularitatea în locul haosului celebrărilor tradiţionale. 
Ei nu au înţeles însă că acestea din urmă, înrădăcinate fiind într-un 
trecut îndepărtat, întretineau memoria colectivă şi ajutau comunită- 
tile, orăşeneşti sau sătești, să capete conștiința identităţii lor. Ei nu 
au sesizat legăturile dintre traseele ceremoniale, locurile sacre şi înrădă- 
cinarea în timp, legături de care grupurile de altădată aveau nevoie 
pentru echilibrul lor interior. Să reluăm cele arătate de Jean-Claude 
Perrot‘! si Mona Ozouf, reamintind pe scurt exemplul oraşului Caen: 


La Caen], cortegiul revoluţionar, subliniază Mona Ozouf, alege 
dinadins un oraș în locul altuia; un cartier din partea de jos în locul 
unuia din partea de sus, mlaștina în locul cetăţii, pajiștile în locul 
străzilor în pantă ale așezărilor abatiale (figurantii din cortegii nu vor 
şti ce înseamnă oboseala consacrantă a urcusului, care juca un rol atît 
de mare în procesiunea de Rusalii și de Sfintul Nicolae); un oraș trîndav 
în locul unuia harnic, întorcînd spatele străzilor comerciale și cheiului 
maritim ; un oraș spaţios și liniștit, cu grădini și mănăstiri parcelate, în 
locul orașului întortocheat, aglomerat și zgomotos. Această alegere duce 
la dispariţia aproape totală a itinerarului de traversare a orașului pe axa 
nord-sud, tradiţional totuși în Vechiul Regim: itinerarul din a doua 
duminică din Post, cînd procesiunea urca de la Notre-Dame la 
Saint-Sauveur ; cel din octava sărbătorii Trupului Domnului, cînd între- 
gul oraș urca pantele dealului Vaugueux, pentru a-i însoţi pe pelerinii 
Mîntuirii”62. 


Trei itinerare procesionale la Bazoches (Morvan), în secolul XX 


Sursă: Fr. Guesquin-Barbichon, „Organisation sociale de trois trajets rituels (les Rogations, la Fâte-Dieu et 

Aceleaşi opţiuni se verifică si la Paris, dar pe o scară mai mare. 
David propune, pentru serbarea din 10 august 1793, o „istorie a Revoluţiei 
în cinci acte”, povestită în cinci locuri succesive: la Bastilia, la räspîntia 
Poissonniăre, în Piaţa Revoluţiei (Place de la Concorde), la Palatul 
Invalizilor si pe Champ-de-Mars. În capitală, cortegiile revoluţionare 
merg cu predilecție pe artere si lucrări de amenajare recente: aleea 
Vincennes, Cours-la-Reine, podurile noi, cum ar fi podul Concorde, 
bulevardele terminate de curînd. Ele evită străzile vechi, bisericile, 
Place des Victoires, centrul Parisului negustoresc, Palatul Primăriei, 
care-şi pierde privilegiul ceremonial. Piaţa Revoluţiei și Champ-de-Mars 
devin punctele de convergenţă ale liturghiilor patriotice. Totuşi, Piaţa 
Revoluţiei este încă percepută, la vremea aceea, ca exterioară zonei 
locuite, iar Champ-de-Mars apare drept „cîmp”, drept pustiu: ceea ce 
permite, este adevărat, orice transfiguraresf. 

Astfel, în întreaga Frantä, organizatorii serbärilor revoluţionare au 
întors spatele traseelor urbane tradiţionale, au nesocotit virtutea tera- 
peutică a ocolurilor, preferîndu-le traseele dus-întors, au ales spaţiile 
goale si fără memorie, au ocultat sau au ignorat bisericile vechi, au 
eliminat simbolismul religios® : prea multe rupturi, prea multe trau- 
matisme suferite de populaţie, care a manifestat inertie sau respingere 
în faţa acestui despotism al raţiunii. 


Sărbătoarea procesională 


Procesiunea era adeseori o sărbătoare și, ca atare, o modalitate de a 
uita de frică sau de a o învinge. Neîndoielnic, anumite cortegii ai căror 
participanţi se rugau pentru sfîrşitul unei molime, a unei secete sau 
a ploii se voiau penitentiale. Ele constituiau totuşi un gest colectiv de 
speranţă, deci erau linistitoare. În plus, graniţa dintre procesiunile de 
rugă si liturghiile särbätoresti este adesea imprecisă. Să ne gîndim la 
solemnele „coborîri” ale raclei Sfintei Genoveva, de pe dealul ce-i poartă 
numele, pînă la Notre-Dame. Să ne gîndim, de asemenea, la ce înseamnă, 
pînă în ziua de azi, procesiunile spaniole din Săptămîna Mare. La 
Sevilla, fiecare confrerie de penitenti, ai cărei membri sînt învesmîntati 
în costume scumpe, însoţeşte de obicei două grupuri statuare (pasos) : 
primul reprezintă o scenă a Patimilor, celălalt, o Mater dolorosa. Pentru 
deplasarea estradelor pe care se înalță aceste grupuri, este nevoie de 
cîte treizeci de cărători. Personajele din lemn, înconjurate de o mulţime 
de lumînări, sînt îmbrăcate în straie somptuoase, îndeosebi madonele, 
ale căror mantii costă o avere. La trecerea acestor pasos, diferiţi artiști 
sau necunoscuţi adresează saetas (strofe) lui Hristos sau Fecioarei. 
Cîntecele, muzica, luminile, costumele, mulțimea alcătuiesc o simfonie 
exuberantă, în care tristeţea nu-și prea are locul. În faţa primăriei şi 

Traseele cortegiilor revoluționare la Caen, între 1789 și 1799 

zona neagrä: suma traseelor 
revolutionare 
zona hasuratä : orasul dinäuntrul 
zidurilor 

Sursă: M. Ozouf, La Fête révolutionnaire, 1789-1799, Gallimard, Paris, 1976, 
pp. 168-169. 


în alte puncte de pe parcurs sînt amenajate tribune la care se poate 
sta contra cost. 

Un spectacol asemănător se desfăşoară şi la Saragosa. Aici, proce- 
siunea din Vinerea Mare, aşa-numita procesiune a Sfintului Mormînt 
(deoarece principalul paso înfățișează punerea în mormînt), începe în 
jurul orei șapte seara, pentru ca lumina nenumăratelor lumînări să 
iasă mai bine în evidenţă. În 1963, an în care o etnologă a „foto- 
grafiat-o”56, defilarea a durat mai bine de două ore, iar la ea au asistat 
circa o sută cincizeci de mii de persoane. Au defilat vreo douăzeci de 
confrerii, un număr egal de pasos si de fanfare (cu tobe, trîmbiţe si 
zbîrnîitori), penitente desculte si cu lanţuri la picioare, bărbaţi ducînd 
cruci şi, în plus, o serie de personaje care întruchipau cele douăsprezece 
triburi ale lui Israel, sibilele, poporul evreu, apostolii, o gardă pre- 
toriană si soldaţi romani. „În noapte, muzica de înmormîntare, răpăitul 
funebru al tobelor, membrii confreriilor, cu feţele acoperite de cagule, 
penitentii cel mai adesea desculți si care purtau cruci grele sau își 
tîrau lanţurile (unele cîntăresc cîte zece kilograme), scenele iluminate 

ale patimilor lui Hristos, toate transformä procesiunea în ceva impre- 
sionant, fantastic.”57 Compasiunea, penitenta si sărbătoarea se unesc 
aici într-un tot indisociabil. 

Alphonse Dupront scrie, pe bună dreptate : „Nu este nici un paradox 
în a numi sărbătoare un pelerinaj expiator sau, mergînd mai departe 
în timp, niște ceremonii penitentiale colective. Penitenta si eliberarea 
merg mînă în mînă [...]. Penitenţa colectivă trăită poate fi sărbătoare 
prin simpla manifestare publică a acestei eliberări”58. 

Dincolo de aceste liturghii cu rezonanţe afective ambigue, întîlnim, 
în Europa barocă, nenumărate. manifestări religioase în care proce- 
siunea constituia una dintre componentele unui amplu program festiv. 
Bunăoară, în octombrie 1765, tot la Saragosa, cele unsprezece zile de 
rugăciuni si de sărbătoare în cinstea Maicii Domnului de pe Pilar”. În 
fiecare zi, cu excepţia ultimei zilei, s-au ţinut slujbe la catedrală și la 
Pilar; pe lîngă aceasta, orașul a fost iluminat timp de nouă seri, în 
cinci seri au fost focuri de artificii, au avut lor trei coride, șapte defilări 
de bresle (două cu care alegorice), plus o defilare a autorităţilor și două 
procesiuni, ambele cu uriași si cu cabezudos (nişte capete mari, din 
carton). Cea mai importantă dintre ele, din 12 octombrie, a ţinut patru 
ore. S-au perindat clerul, autorităţile civile, tobosari si trîmbiţași, 
statui de sfinţi și nebunii de la spital, care cîntau din fluier si däntuiau. 
După procesiune a avut loc un Rosario general, adică un „rozariu cu 
felinare”, treizeci de prapuri ai Fecioarei fiind înconjurați fiecare cu 
felinare din cristal si cu opt pînă la şaisprezece torţe’. La Perpignan, 
la 16 mai 1630, cu prilejul canonizării Sfîntului Andrei Corsini, car- 
melitii au organizat în oraş o procesiune la care s-au perindat fanfare, 
un uriaș şi o uriașă, un urs, diavoli şi un car triumfal. Lista unor 
astfel de exemple s-ar putea prelungi la nesfirsitf!. Este, prin urmare, 
sigur faptul că măștile, cavalcadele, personajele costumate, jocurile 
scenicef?, carele, tortele, acompaniamentul muzical, împodobirea stră- 
zilor, florile si ramurile, dansurile, care nu erau raref*, confereau 
multor procesiuni de altădată un adevărat caracter festiv. Acumularea 
tuturor acestor elemente — sau cel puţin a unora dintre ele — le oferea 
spectatorilor şi participanţilor o pauză în neodihna lor zilnică, un 
derivativ provizoriu pentru angoasele lor, chiar un prilej de destindere 
si veselie. Fie-mi îngăduită o apropiere care nu are nimic răutăcios în 
ea: s-a constatat că la Rio de Janeiro, pe parcursul celor două luni cît 
durează carnavalul si pregătirea lui, se înregistrează „o spectaculoasă 
scădere a bolilor psihice”6f. 

O istorie a sentimentului de securitate în Occident nu poate să nu 
insiste asupra prezenţei, la anumite procesiuni, fie a unui sălbatic sau, 


* Pilar (biserica „Maicii Domnului del Pilar”) — biserică din Saragosa unde 
este venerat stîlpul (pilar) pe care Sfînta Fecioară i s-a arătat sfintului 
apostol Iacob (n.t.). 

mai adesea, a unor uriași sau diavoli, fie a unor balauri sau a altor 
animale mari. Cum se explică includerea în cortegiile religioase (şi 
civile) a acestor figuri neliniştitoare ? „Sălbaticul”, așa cum si l-a repre- 
zentat Europa la sfîrşitul Evului Mediu şi în Renaștere, pare să fi 
cumulat şi contopit în el două personalităţi de origini diferite. Pe de 
o parte, sălbaticul era un fel de căpcăun care trăia prin codri şi prin 
pustietäti. El întruchipa violenţa unei naturi nesupuse si ostile. Sälba- 
ticul putea face incursiuni în zonele locuite, răpind bărbaţi si femei sau 
mâîncîndu-le copiii. El era şi o reprezentare a iernii pe care primăvara 
o alunga în întunericul pădurilor. Pe de altă parte însă, era văzut ca fiind 
căpetenia „hoardei sălbatice” în existenţa căreia credeau oamenii din 
vechea Europă. Aceasta era o ceată de spectre care goneau nebunește, mai 
cu seamă în nopţile de iarnă. Și pe unde treceau, nimiceau totul în cale. 

Primul joc al „sălbaticului” în care acesta este numit ca atare 
datează din secolul al XIII-lea. Tot din acea epocă datează și prima lui 
reprezentare în artă, în vreme ce dansurile în care apare el se răs- 
pîndesc, din cîte ştim, abia în a doua jumătate a secolului al XIV-leaf. 
Din acel moment, „sălbaticul”, singur sau însoţit de alte fiinţe asemenea 
lui, va ocupa, timp de peste două sute de ani, un loc important în sărbă- 
torile („Balul Aprinsilor”, din 1392) şi iconografia din Europa. Nenumă- 
rate manuscrise cu miniaturi, gravuri, tapiserii, picturi şi sculpturi îi 
acordă o importanţă pe măsura locului pe care îl ocupa în imaginaţia 
colectivă. Bruegel și Callot îl vor evoca si ei. Dansuri şi lupte de „sălba- 
tici” (uneori chiar de „sălbatice”) făceau parte din programul multor 
intrări princiare : a regelui Angliei, Henric al VI-lea, la Paris, în 1431, 
a lui Carol al VII-lea, tot la Paris, în 1437, a Ioanei de Castilia (Juana 
„la Loca”) la Bruxelles, în 1496, a viitorului împărat Carol al V-lea la 
Bruges, în 15155. În Italia, „sălbaticul” a fost foarte prezent în secolul 
al XV-lea. Îl aflăm la Viterbo în 1462, cu prilejul unor sărbători iniţiate 
de Pius al II-lea, la Pesaro în 1475, cu ocazia căsătoriei dintre Costanza 
Sforza si Camillo de Aragón, la Bologna în 1487, la o nuntă princiară, 
la Milano în 1491, la nişte festivități organizate de Leonardo da Vinci$8. 
În secolul al XVI-lea, „sălbaticul” era unul dintre personajele obişnuite 
ale cortegiilor carnavalesti, îndeosebi în Germania€?. 

În 1451, la Lisabona, la nunta infantei Leonor cu împăratul Frederic 
al III-lea, defilarea numără și niște călăreţi deghizați în „sălbatici”. 
Este prima oară cînd sînt menţionaţi în Portugalia. Asociati exo- 
tismului african, ei vor apărea apoi frecvent în sărbătorile lusitane din 


* La balul cu pricina, rămas în amintire ca „balul aprinsilor” (bal des ardents), 
regele Franţei, Carol al VI-lea, si alţi cinci seniori se îmbrăcaseră în niște 
costume colante, îmbibate cu rășină şi acoperite cu cîlţi, care imitau blana 
„sălbaticilor”. Dintr-o neatentie, costumele au luat foc, patru dintre dansa- 
tori au ars de vii, iar regele a scăpat cu viaţă ca prin minune. Tragica 
întîmplare a fost relatată de cronicarul Froissart (n.t). 

Renaştere'0. Nici Spania nu-i ignorase. În 1545, serbările date la Toledo 
în onoarea cardinalului Siliceo s-au încheiat cu o danza de salvaies”!. 
La rîndul ei, sărbătoarea Trupului Domnului de la Aix-en-Provence 
cuprindea prezenţa „sălbaticului” în defilările și petrecerile pe care le 
prilejuia. O listă de cheltuieli din 1491 semnalează cumpărarea unui 
stînjen și jumătate de pînză pentru confecţionarea „de straie cu care 
să se îmbrace sälbaticul””?. Mai tîrziu, acesta pare să fi trecut la Aix 
prin diferite avataruri, devenind rînd pe rînd „rege al tătarilor”, „căpe- 
tenie a sălbaticilor” si, mai ales, „duce de Urbino”. Potrivit Plingerü 
către Gassendi a lui Mathurin Neuré (1645), „ducele de Urbino”, 
personaj comic, apărea în faţa mulțimii din Aix cocotat pe o estradă, 
aproape gol, cu un sort petrecut peste coapse, de unde conducea dansul 
obscen al unor fete „care-și unduiau șoldurile si burta într-un chip cît 
se poate de grăitor”?’. 

Această transformare burlescă ne permite totuși să înţelegem semni- 
ficatia „sălbaticului” si a tovarășilor lui în cortegiile civile sau religioase. 
Capturat, domesticit, el era imaginea vie a unei victorii asupra unor 
forţe pînă nu demult necontrolate. Fizic, sălbaticul era îngrozitor, dar 
oamenii îl îmblînziseră, așa că, în ultimă instanţă, puteau rîde de el. 
În sens pozitiv, „sălbaticul” simboliza niște puteri de temut si nişte 
taine ale naturii deturnate în folosul civilizaţiei, aşa încît li se puteau 
cere, lui si tovarășilor lui, să asigure paza și ordinea la anumite defilări — 
de pildă, la sărbătoarea Trupului Domnului de la Barcelona”. În sens 
negativ, el reprezenta universul demonic supus de religie: de aici, 
includerea frecventă în procesiuni, de exemplu la Aix, a unor diavoli 
pe cît de înspăimîntători, pe atît de caraghiosi, care erau un fel de 
„sălbatici” scäpati din iad, dar de acum prizonieri ai Bisericii şi ai 
credincioşilor ei. 

Astfel, cînd vedea defilînd aceste personaje — în principiu, nelinisti- 
toare —, care purtau adesea măști menite să sperie, mulţimea încerca 
de fapt, cel putin ca pe o a doua impresie, un sentiment de usurare și 
de siguranţă. Căci aceste fiinţe înspăimîntătoare nu apăreau aici decît 
pentru că fuseseră smulse din universul lor amenintätor, iar acum 
erau păzite, ţinute sub control, în imposibilitatea de a mai face rău. 
Devenind derizorii, se putea face haz pe seama lor. Semnificativă este, 
în acest sens, poziţia abatelui Marchetti care, în 1683, lua apărarea 
obiceiului de a include diavoli în procesiunea de sărbătoarea Trupului 
Domnului de la Marsilia. Interlocutorul său imaginar — un purist al 
religiei — se miră de ceea ce vede: 


„O ceată de băieţi de paisprezece-cincisprezece ani, care alergau 
gălăgioși si în neorînduială dinaintea procesiunii, închipuind demoni. 
Aveau pe cap niște coarne urîte si erau încinși cu niște lanţuri pe care 
le tîrau după ei; erau mînjiţi cu funingine si goi, purtînd doar un fel de 
izmană care abia dacă le acoperea ceea ce ar fi fost rușinos și scandalos 
să arate lumii la vîrsta lor; în mîini ţineau niște cruci de fier, iar unii, 

ca să arate mai pociti și mai asemenea felului în care ne sînt zugrăviți 
demonii, își puseseră niște cozi care le atîrnau pînă la pămînt; arătau 
aidoma duhurilor rele pe care ni le înfăţişează pictorii”75. 


Marchetti, care se numește în dialog Philopatris, admite că ar fi, 
poate, mai bine ca diavolii să meargă „în bună rînduială, strînşi în 
obezi”, dar „fără cozi si fără coarne, cu mîinile legate la spate si 
înläntuiti doi cîte doi”, decît să „le fie îngăduit a alerga ca niște apucati 
pe ulite, contrar cinstei si măsurii pe care le cere o procesiune atît de 
măreaţă si de sfintă”'6. Această dezordine nu este însă tolerată decît 
„pentru că închipuie furia si mînia acestor duhuri trufaşe în faţa 
Învingătorului lor”77. Iar Marchetti insistă asupra aspectului ,triumfal” 
si „victorios” al sărbătorii Trupului Domnului: 


„[această] Procesiune, scrie el, [...] [este] un soi de triumf prin care 
recunoştinţa noastră încearcă să cinstească nemărginita dragoste pe care 
Mîntuitorul ne-a arătat-o prin instituirea Sfîntului Sacrament ; iar credința 
ne [învaţă] că nimicirea împărăției demonilor este una dintre izbînzile 
lui de căpetenie: străbunii noștri, spre a nu îngădui ca strălucirii acestei 
procesiuni solemne să-i lipsească vreun semn de cinste, cinste ce li se 
cuvine dintotdeauna adevăratelor triumfuri, au rînduit ca duhurile 
necurate, pe care nemuritorul nostru Cuceritor le biruie, răpindu-le 
puterile prin puterea dumnezeieștii Euharistii, să fie arătate poporului cu 
prilejul acestei ceremonii, cu chipurile lor pocite, strînse în obezi ca 
nişte robi, spre a li se vedea mai limpede surparea si înfrîngerea”?8. 


Marchetti ne oferă aici o cheie ce ne permite să înţelegem, psihologic, 
locul acordat în procesiunile de altădată unor personaje care întru- 
chipau puteri ostile. În 1559, în Le Puy s-au organizat nişte serbări 
solemne, deopotrivă religioase şi civile, cu ocazia păcii dintre Henric 
al II-lea și Filip al II-lea. Serbările au cuprins „procesiuni si focuri de 
bucurie”. De fapt, un prim cortegiu a ieşit din biserica Sainte-Catherine, 
mergînd pînă la locul unui „rug”, unde „ridicaseră printr-un mestesug 
nemaivăzut un stîlp mare şi înalt, împodobit cu zugrăveli, în vîrful 
căruia se afla statuia sau chipul unei femei numite Vrajba [...]. Și mai 
făcuseră meşterii tunari care făuriseră aceasta niște Gorgone hidoase, 
prin care urma să se pună foc pentru ca totul să fie mistuit într-o 
clipă”??. 

Printre personajele reprezentînd forţe primejdioase, un loc aparte 
îl ocupă uriaşii, rude apropiate ale „sălbaticilor”. Uriaşii simbolizau 
nişte forte neomenești sau supraomenești neutralizate de Biserică şi 
de societate și devenite, astfel, inofensive, chiar benefice. Si în zilele 
noastre, la compara de gigantes y cabezudos (ceata de uriași si de 
cäpätini) străbate străzile Saragosei cu ocazia sărbătorilor Pilar-ului®°. 
Uriaşii sînt arşi la sfîrşitul ceremoniei. Un călător protestant de la 
sfîrșitul secolului al XVII-lea scria, apropo de ,curiozitätile” spaniole : 
„Se face [în această ţară] o altă procesiune în ziua sărbătorii Trupului 

Domnului, mai caraghioasä chiar [decît aceea a penitentilor din 
Săptămîna Mare]: în fruntea procesiunii merg o ceată de oboaie, casta- 
niete, tamburine si o mulțime de oameni în nişte masinärii din carton 
ce închipuie niște uriași si alţi monştri care däntuiesc si topäie în 
sunetul muzicii si care stîrnesc mai degrabă rîsul gloatei decît pioşenia”*!. 
Un secol mai tîrziu, un alt călător se mira să găsească, în procesiunea 
de sărbătoarea Trupului Domnului de la Bilbao, „patru uriași îmbrăcați 
spanioleste, cu haine fistichii, pînă si cu tabachere şi cu peruci de in, 
care-i atingeau pe privitorii din balcoane si de la ferestre”??. 

Obiceiul de a introduce uriasi (adesea din răchită) în procesiuni s-a 
răspîndit în secolul al XV-lea începînd din Țările de Jos. În veacul 
următor, moda a ajuns în Renania, în Franţa (Paris, Reims, Provins, 
Troyes, Orléans, Dijon, Lyon, Poitiers), în Anglia (Londra, Chester, 
Salisbury), în Spania (Saragosa, Pamplona, Barcelona, Valencia, Murcia, 
Sevilla), în Italia (Roma, Messina) si chiar în Austria (Viena). Unul 
dintre cei mai populari uriasi procesionali era Gayant din Douai. 
Acesta figura într-o procesiune organizată în fiecare an, la 16 iunie, în 
cinstea Sfîntului Morand care, în 1479, zădărnicise un atac prin sur- 
prindere al francezilor. În 1539, afluenta prilejuită de scoaterea lui 
Gayant a fost atît de mare, încît uriașul a trebuit să fie înconjurat de 
o gardă specială, vreme de trei zile. 

E destul de uşor de bănuit cum lua naștere ideea de a reprezenta 
un uriaş într-o procesiune orășenească : de la o legendă ce istorisea victoria 
asupra unui personaj de temut. La Anvers se credea că un uriaş, pe 
nume Antigon, îi terorizase odinioară pe oamenii din partea locului și 
că tăia mîinile călătorilor care nu-i plăteau o răscumpărare. Un general 
roman îl învinsese si, la rîndul lui, îi tăiase mîinile. La Londra, uriașul 
se numea Gogmagog și fusese, potrivit legendei, omorît de Corineus, 
tovarăș al lui Brutus în cucerirea Albionului. La Messina se păstra 
amintirea tiranului Griffon, un musulman, care fusese ucis de contele 
Roger. Griffon era plimbat la procesiune, cu familia lui si cu o cămilă. 
Nu este de mirare că, în teritoriile creştine, uriașul procesional îl 
întruchipa adeseori pe Goliat. În Țările de Jos aflate sub domnia 
ducilor de Burgundia, din cincisprezece uriași cunoscuţi în secolul 
al XV-lea, doisprezece îl închipuiau pe Goliat si erau abia o treime din câţi 
aveau să apară în secolul al XVI-lea. David, învingătorul lui Goliat, apărea 
şi el în procesiunea de sărbătoarea Trupului Domnului de la Barcelonasf, 
cea mai celebră dintre procesiunile spaniole în cinstea Euharistiei. 

Dar, printr-o primă răsturnare a temei, uriașul putea fi un protector 
a cărui putere strivea forţele ostile: de aici, reprezentarea mărită a 
Sfîntului Cristofor sau a Sfîntului Mihail. Acesta din urmă, biruitor al 
balaurului, se număra printre „entremets si personajele figurate” din 
procesiunea barceloneză de Corpus Domini, înconjurat de o ceată de 
îngeri care se luptau cu demonii. Sfîntul Cristofor din procesiunea de 
sărbătoarea Trupului Domnului de la Aix a rămas celebru: 


RITURI PENTRU LINISTEA NOASTRÀ 149 


„Este o figură colosală, povestește în 1777 Gaspard Grégoire, făcută 
din bucăţi de lemn și cercuri foarte ușoare, înfășurate într-un strai de 
pînză albă. Bratele și le ţine întinse în lături. Bratul drept poartă un 
chip al lui Iisus, prins pe dedesubt, iar în vîrf este un obrăzar [o mască] 
cu o barbă de toată cinstea si cu o aureolă mare. Figura, înaltă de 
nouă-zece picioare, este purtată de un om care se vîră înăuntru si care, 
pe cît poate, îl face pe Sfintul Cristofor să salute”86. 


La începutul secolului al XVIII-lea, un pios comentator arată că, dacă 
s-a ales o figură atît de „colosală” — si el folosește acest adjectiv —, e 
„pentru că si creştinul trebuie să se ridice deasupra condiţiei oamenilor 
de rînd, mergând cu paşi de uriaș pe calea virtuţilor celor mai sublime”. 
Este însă îndoielnic că publicul a înţeles neapărat lucrurile astfel. 
Sfîntul Cristofor îl purtase pe pruncul Iisus în mijlocul rîului; tot el 
era invocat împotriva morţii subite și fără spovedanie, atît de temută 
odinioară. Uriașul cel bun, capabil să alunge pentru o vreme moartea, 
reprezenta pentru opinia comună un protector cu umeri largi. 

In sfîrşit — iată a doua răsturnare a semnificației —, un uriaș, initial 
primejdios, se putea transforma într-un viteaz. Goliat se prefăcea nu 
în David — din pricina staturii —, ci în Sfintul Cristofor. Această făptură 
supraomenească, echipată cu arme lucitoare, devenea erou local si, 
apoi, protector. Gayant a fost identificat mai întîi cu Carol al V-lea şi, 
mai tîrziu, cînd orașul Douai a intrat în componenţa Franţei, cu 
Ludovic al XIV-lea, prilej cu care platoșa i-a fost împodobită cu un 
soaresă. 


Victorii şi vindecăris? 


De la uriasii îmblînziţi de colectivitatea adunată în cortegiu, trecem, 
în mod firesc, la dragonii și la fiarele figurate adeseori în cortegiile 
ceremoniale. În privinţa lor, se impun două constatări referitoare la 
prezenţa lor frecventă în procesiunile de Rogaţiuni (sau în cele din 
ziua de Sfîntul Marcu) si la legendele despre originea lor. Deși monștrii 
şi dragonii mai apăruseră, räzlet, în defilări cu diferite ocazii în Ţările 
de Jos sau în Provence, între aceste fiinţe fantastice si Rogatiuni apare 
totuşi o relaţie privilegiată — mai ales la Poitiers, Rouen, Provins, 
Metz, Lyon, Orléans, Aix-en-Provence (începînd din 1514) etc. Această 
legătură nu trebuie să mire. Rogatiunile, rit de ocrotire a pămîntului 
şi oamenilor, ţineau departe de ogoare şi de ţinuturile locuite puterile 
răului. Nu se spunea oare despre Sfîntul Mamert, care înființase 
Rogatiunile în veacul al V-lea, că luptase, mulţumită lor, împotriva 
fiarelor care intrau pînă și în Vienne, cetatea lui episcopală din Dauphiné ? 
Era deci logic ca Rogaţiunile sau liturghiile asemănătoare din ziua de 
Sfîntul Marcu să încorporeze reprezentări, deopotrivă înspăimîntătoare 

si amuzante, ale unor fiinte fantastice care amenintaserä odinioarä 
colectivitatea si fuseseră îmblînzite în mod miraculos. 

La începutul secolului al XVIII-lea, liturgistul Vatar aminteşte că, 
în veacul al VI-lea, pe vremea papei Pelagius al II-lea, o ciumă groaznică 
se abătuse asupra Romei. „Molima s-a înrăutățit din pricina unei 
sumedenii de gîngănii pe care revărsarea Tibrului le aruncase pe mal, 
dimpreună cu un balaur hîd, care au stricat de tot aerul cu o împuţiciune 
nesuferită. De aici se trage străvechiul obicei al multor parohii de a 
purta chipurile lor la procesiunile rînduite pentru sărbătoarea aceasta, 
ca, văzînd înfăţişarea acestor fiare, să-și aducă poporul aminte de 
biruinţa sfinţilor, de care Dumnezeu a binevoit a se sluji din cînd în 
cînd spre a scăpa lumea de ele.” În al său Rationale divinorum 
officiorum, Durand de Mende atestă obiceiul, răspîndit pe vremea lui, 
de a pune să meargă înaintea crucii si a prapurului, în timpul primelor 
două zile ale Rogatiunilor, un dragon înzestrat cu o coadă lungă, 
„băţoasă și umflată”. In ultima zi însă, dragonul venea în urma cortegiului, 
cu coada „goală și fleșcăită”. Pentru Durand, dragonul îl simboliza pe 
demonul temut şi trufas, învins în cele din urmă de Hristos?!. Dar oare 
gloata înţelegea această explicaţie clericală ? 

Oamenii din popor dădeau crezare mai degrabă unor legende ce 
istoriseau biruinţa strălucită asupra vreunui monstru care pustia un 
ţinut. De pildă, la Poitiers, unde, în a treia zi a Rogatiunilor, era 
plimbat un monstru înaripat, groaznic, cu solzi verzi, coadă lungă si 
gheare însîngerate, despre care se spunea că se hrănea numai cu carne 
de om: de unde şi numele lui de „Grand-gueule” [„Gură uriașă”]. Se 
spunea că trăia odinioară într-o peșteră, foarte aproape de oraș. Cînd 
îi era foame, intra în cetate si răpea oameni. În plus, avea o anume 
preferință pentru călugărițele de la abația Sainte-Croix, ctitorită de 
Sfînta Radegunda. Din fericire, un criminal condamnat la moarte, 
înarmat si împlătoșat ca Sfintul Mihail, a izbutit să-l biruie — si, 
fireşte, a fost apoi graţiat*?. La Metz, se credea că originea repre- 
zentării monstrului numit Graouilli ar. fi aceasta: Sfîntul Clement, 
venit din porunca Sfîntului Petru să propovăduiască creştinismul, 
găsise oraşul năpădit de o sumedenie de șerpi a căror răsuflare otrăvită 
umpluse de duhoare aerul. Clement le făgădui locuitorilor că-i va izbăvi 
de urgie dacă se vor lepăda de închinarea la zei mincinoși. Aceștia 
primiră. Sfîntul se apropie de monștri, care se repeziră la el să-l 
mänînce. El însă îi opri făcînd semnul crucii, îl înșfăcă pe cel mai mare 
dintre ei, îl legă cu stola lui, îl duse pe malul rîului și îi porunci să se 
ducă, el si tovarășii lui, într-un loc pustiu, interzicîndu-le totodată să 
mai facă vreun rău oamenilor şi animalelor. După procesiunea de 
Rogatiuni la care fusese plimbat învinsul Graouilli, copiii din corul 
bisericii biciuiau monstrul de carton și lemn în curtea abației Saint- 
-Arnold, care constituia ultima oprire de pe parcurs%. 

La procesiunea de Rogatiuni de la Provins, clopotarul de la Saint- 
-Quiriace si cel de la Notre-Dame purtau, în fata crucii procesionale, 
în vîrful unor prăjini, un balaur înaripat, din lemn, si, respectiv, o 
sopîrlä [,lézarde”]. Cei doi monștri erau împodobiti cu liliac si cu alte 
flori proaspete. Erau astfel reprezentate două fiare care, odinioară, 
pustiiseră orașul Provins si ţinuturile învecinate. Mimînd un fel de 
luptă, clopotarii izbeau cei doi monştri unul de celălalt. Balaurul si șopîrla, 
cu mandibulele lor mobile, prevăzute cu cuie, își smulgeau unul celuilalt 
florile, iar învingător era cel căruia îi rămîneau mai multe”. 

Legenda despre dragonul din Bordeaux era următoarea: oraşul 
avea odinioară, în prima lui incintă, un turn numit „al dragonului”, de 
cînd un monstru uriaș pusese stăpînire pe el. De aici, fiara amenința 
că va nimici oraşul dacă nu i se trimitea în fiecare zi cîte o fată pe care 
o sacrifica. Una dintre victime, care îi inspirase dragoste, scrise cu 
propriul ei sînge un mesaj pe o bucată de ardezie pe care o aruncă apoi 
din turn. Potrivit mesajului, numai toiagul Sfintului Martial, patronul 
ținutului Limousin, îi putea veni de hac dragonului. Locuitorii din 
Bordeaux reusirä, printr-un şiretlic, să ia cu împrumut de la Limoges 
pretioasa relicvă. O puseră în faţa monstrului, iar acesta dispäru 
pentru totdeauna“. 

La Vendôme trăia odinioară sfintul sihastru Bienheuré. Tot pe 
atunci, un balaur înfricoșător sălășluia într-o peșteră. Era atît de lung, 
încît, cînd mergea să se adape la rîul aflat la depărtare de vreo opt-nouă 
stînjeni, coada lui nu ieșea din peşteră. Sfîntul se hotărî să-și facă un 
culcus chiar deasupra sălașului fiarei. După ce posti si se rugă, se 
repezi asupra monstrului care ieșea din bîrlog, îl izbi în cap şi îl 
ucise%. De altfel, regiunea Vendômois era odinioară plină de balauri. 
Unul dintre cei mai înspăimîntători îşi avea sălașul la Roche-Turpin, 
lîngă Montoire. Vizitîndu-şi dieceza, Sfîntul Iulian, primul episcop de 
Le Mans, ieși dinaintea fiarei, o prinse de gît cu stola lui şi strînse pînă 
o sugrumă. Nu departe de aici, dragonul din Villiers a fost omorît de 
un răufăcător condamnat la moarte. 

Lista acestor exemple poate continua. Să-l reținem doar pe acela al 
celebrei Tarasque, care era plimbată prin Tarascon nu cu ocazia 
Rogatiunilor, ci de Sfinta Marta (29 iulie). Legenda, a cărei primă redac- 
tare cunoscută datează din secolul al XII-lea”, povesteşte cele ce urmează: 


„Era, pe malul Ronului, lîngă o stîncă mare, într-o pădure dintre 
Arles si Avignon, spre apus, un balaur uriaș, jumătate animal, jumătate 
pește, care-i ucidea pe mulţi dintre cei ce treceau fluviul, cu tot cu 
măgari si cu cai, și răsturna bărcile de pe Ron. În zadar veniseră 
nenumărați viteji, înarmaţi pînă-n dinți: le era cu neputinţă să-l omoare, 
căci balaurul fugea din pădure si se ascundea în apă. Era mai mare decît 
un bou și mai lung decît un cal. Avea faţă si cap ca de leu, dinţi ascuţiţi 
ca nişte pumnale, o coamă ca de cal, spinarea ascuţită ca un tăiș de 


152 LINISTITI SI OCROTITI 


secure, solzi zbîrliti gi tăioși ca niște sfredele, șase picioare cu gheare 
de urs, coadă de şarpe si o îndoită platosä de o parte si de cealaltă, aidoma 
testoaselor. Și doisprezece lei sau urși nu-i puteau veni de hac [...]. 

Neavînd cum să-l omoare și ajungînd pînă la ei vestea despre minu- 
nile și exorcismele fericitei Marta, locuitorii se duseră să o roage să 
izgonească balaurul din ţinutul lor. Sfînta prietenă a lui Dumnezeu, 
gazda lui Hristos, încrezătoare în Oaspetele cel dumnezeiesc, merse si 
află balaurul în pădure: înșfăcase un om si îl mînca. Marta îl stropi cu 
apă sfinţită, pe care o adusese cu ea, gi îi arătă o cruce de lemn. Balaurul 
biruit se făcu ca un mielusel, ea îl legă cu cingătoarea ei, iar poporul 
îl făcu numaidecît bucăţi, lovindu-l cu sulițe si cu pietre”. 


Este evident că toate aceste legende au un fond structural comun: 
un monstru sau mai multi (întotdeauna cu coadă de şarpe) pustiesc o 
regiune ; se face un apel disperat la un personaj ieșit din comun - un 
episcop ctitor al unei dieceze, un sihastru, o sfîntă sau un condamnat 
la moarte care se va reabilita printr-o faptă de vitejie. Aceşti eroi se 
înrudesc cu Sfîntul Mihail, cu Sfîntul Gheorghe sau cu Sfînta Margareta. 
Victoria este definitivă ; făptura demonică este fie ucisă (după ce a fost 
„legată”), fie alungată foarte departe, încît dispare. Asa se face că 
sărbătoarea legată de întîmplarea respectivă pune în mișcare întregul 
oraș şi readuce în amintire sfîrşitul fericit al unei drame colective. 
Animalul fantastic si cu înfățișare foarte carnavalescă este prezentat 
într-un mod pe cât de oribil, pe atît de grotesc. Cruzimea lui a devenit 
rizibilă și chiar un copil îl poate „lega”, cum se întîmplă la Tarascon: 


„În ziua de Sfînta Marta, citim într-o descriere din secolul al XVIII-lea, 
fiara [la Tarasque] este dusă în fruntea procesiunii care începe după 
liturghie. Înaintează încet, purtată de nişte ţărani în faţa şi în spatele 
cărora merg niște oameni în veșminte groteşti, înarmaţi fiecare cu cîte 
o halebardă veche, fie ca să arate mai falnic, fie ca să-i închipuie pe cei 
care au prins si au omorît dihania după ce Sfînta Marta a îmblînzit-o 
prin rugăciunile ei. Acest lucru este înfățișat de o fetiţă de unsprezece- 
-doisprezece ani, de obicei frumusicä, îmbrăcată ca Sfinta Marta si care 
ţine într-o mînă o panglică prinsă de gîtul fiarei, iar în cealaltă, un vas 
cu apă sfințită, din care ia gi stropeşte din cînd în cînd fiara, mai cu 
seamă atunci cînd omu! ascuns înăuntru o face să cagte gura [...] [spre] 
străinii care se înghesuie pe marginea drumului ca să vadă trecînd 
procesiunea si dintre care multi se sperie rău. Asta stîrnește rîsul 
celorlalți. După la Tarasque veneau toţi săracii de la azil, apoi toate 
ordinele călugărești, fiecare cu cîte o cruce, anume: capucinii, augusti- 
nienii desculți, observantii, [...] trinitarii, [...] cordelierii sau conven- 
tualii, dominicanii si, în sfîrşit, capitulul regal [...], apoi racla de aur 
purtată de patru barcagii în strai alb gi desculți, sub un baldachin 
purtat de domniile lor consulii și alți patru barcagii, fiecare cu cîte o 
halebardă pe umăr si o spadă veche, atîrnată de o cingătoare lată, 
albastră, si foarte multă lume, îndeosebi femei”. 


* 

Nu este asadar nicidecum vorba de un carnaval, în ciuda anumitor 
aparente, ci de o procesiune liturgică la care participă clerul si autori- 
tätile municipale. Nişte marinari („barcagii”) desculți poartă solemn 
racla Sfintei Marta. Orașul își celebrează izbăvirea. Sărbătoarea, atestată 
în secolul al XV-lea, anuală în secolul al XVIII-lea, întreruptă de 
Revoluţie, apoi reluată în secolul al XIX-lea, a fost studiată de Louis 
Dumont şi de echipa lui pe baza celebrării din 1946. La acea dată însă, 
nu mai era vorba decît de un folclor sărăcit. De aceea, numai mergînd 
înapoi în timp putem surprinde o semnificaţie securizantă, uitată pe 
parcurs. Această semnificaţie era probabil nu atît aceea pe care clerul 
voia să o dea dragonilor procesionali — înfrîngerea Satanei —, cît aceea, 
mai veche si mai profundă, de victorie naturală și concretă asupra 
unor forte care amenintaserä un oraș la începuturile lui si pe care le 
îmblînzise o persoană excepţională, adesea un episcop „saurocton”, 
ctitor si erou civilizator, mai mult laic decît religios. Acesta risipise 
spaimele unui popor terorizat şi devenise astfel primul conducător al 
unei noi comunităţi urbane. Și Cadmos semănase, odinioară, pe teri- 
toriul viitoarei Thebe, dinţii unui dragon ucis%*... 

Numele de Darasca, arată François Delpech, apare în Spania abia 
în 1530. „Și alţi dragoni procesionali, legaţi sau nu de Corpus (adică 
de sărbătoarea Trupului Domnului), se manifestaseră mai înainte în 
partea mediteraneană a peninsulei: asociaţi Sfîntului Gheorghe, 
Sfântului Mihail sau reprezentărilor paradisului terestru, ei apar începînd 
din secolul al XIV-lea la Sevilla, Valencia, Barcelona și în Baleare. 
Ficşi sau itineranti, statui sau manechine mobile, dragonii sînt întot- 
deauna simboluri ale Răului care învinge vremelnic, dar este, în cele 
din urmă, biruit.”1% În epoca clasică, ei încă mai stîrnesc „spaimă printre 
copii si sperie femeile însărcinate”!%1. Dar celor mai multi dintre specta- 
tori li se par caraghioși. Oamenii rîd de niște frici vechi, care nu mai 
sînt de actualitate. Mai mult decît atît, acești monștri din lemn, carton 
si stofă — aidoma uriasilor care, după ce fuseseră îmblînziţi, deveniseră 
prieteni si protectori — se prefac, la rîndul lor, în puteri benefice. La 
Poitiers, ne spune un observator de la începutul secolului al XIX-lea, 


„sătenii veneau, cu mic, cu mare, de la cîte cincisprezece leghe la 
procesiunea de Rogatiuni, ca s-o vadă pe «Gură uriașă» (Grand-Gueule). 
Fiecare trebuia s-o vadă măcar o dată în viaţă [...]. Babele din popor, 
mai credincioase și mai credule prin evlavia lor, văzînd această figură, 
cît era de hîdă și înfiorătoare, împodobită de altfel cu fructe, ghirlande 
de flori, prăjiturele si panglici de toate culorile, purtată o dată cu 
însemnele sfinţilor patroni, babele deci o luau si pe ea drept chip al unei 
sfinte si o botezau «buna sfintä Vermina». Babele credeau că fiara era 
scoasă pentru ca oamenii să o roage să-i apere pe cei care mergeau după 
ea de toate animalele dăunătoare cu care semăna întru cîtva”1%2. 


Frumoasă ilustrare a unui comportament magic. 

Acest comportament relevä, în filigran, polivalenta dragonilor-serpi. 
Legendele ce istorisesc lupta cu ei nu se termină întotdeauna cu 
uciderea lor. Uneori, balaurii sînt pur si simplu îmblînziţi : precizarea 
o face Venantius Fortunatus, care povestește în secolul al VI-lea viaţa 
Sfintului Marcel, primul episcop al Parisului!%. Nu rareori se întîmpla 
ca, în timpul procesiunilor, oamenii să arunce în gura monstrului prăjituri 
si fructe care amintesc de ofrandele prin care anticii căutau să cîştige 
bunăvoința puterilor fecundității. Monstrul trebuia deci nu atît zdrobit, 
cît ademenit, îmbînzit ca și sälbaticul, iar după ce era capturat, trebuia 
să i se cîştige bunävointa!"#, Referitor la aceasta, Jacques Le Goff 
arată că în secolele XII-XIII se răspîndește emblema urbană a dragonu- 
lui, acesta devenind protectorul simbolic al orașului!%5. Trebuie deci 
insistat asupra ambiguitätii dragonului-sarpe, în care se îngemănau 
două semnificaţii divergente. Pentru Biserică, el era întruchiparea 
violenţei învinse a Satanei. Pentru niște minţi mai puţin marcate de 
cultura bisericească, dragonul era natura sălbatică şi amenințătoare 
îmblînzită de oameni. Probabil că, în epoca clasică, modul cel mai 
obișnuit de a percepe dragonul procesional îmbina cele două simbolistici. 

Dragonii, numeroși în procesiunile de altădată, erau plimbaţi cu 
ocazia fie a Rogatiunilor, fie a altor sărbători: de Florii, la 
Fleury-sur-Loire, de Înältare la Rouen, de sărbătoarea Trupului Domnului 
la Amiens!% si la Amsterdam. 

La Amsterdam, înainte de Reformă, procesiunea de sărbătoarea 
Trupului Domnului pornea după ce preotul sfintea pîinea si vinul. 
Participau la ea toate componentele comunităţii orășenești, fiecare 
ghildă cu steagul ei. Un tînăr călăreț, care îl întruchipa pe Sfintul 
Gheorghe, avea o lance pe care o înfigea cu regularitate într-un dragon 
purtat înaintea lui. Cortegiul era animat de o mulţime de „îngerași si 
drăcuşori”. Aceștia din urmă, „costumaţi într-un chip îngrozitor”, purtau 
măști „schimonosite” şi veșminte cu „desene înfiorătoare”. Cortegiul 
cuprindea si penitenti Baldachinul de deasupra Sfîntului Sacrament 
era înconjurat de muzicantii din oraș, care cîntau „foarte frumos din 
fluiere şi surle, si la alte instrumente”!%. Această descriere din secolul 
al XVI-lea plasează animalul fantastic în interiorul ceremonialului 
festiv al procesiunii. 

Dragonii purtau tot felul de nume: „Grand-gueule” (sau „Grand-goule”) 
la Lyon si la Poitiers, „Papoire” la Amiens si la Noyon, „Chair-sall6e” 
la Troyes, „Drague” la Rochefort-en-Terre, „Bailla” la Reims, „Grand 
Dragon” la Paris1% etc. În capitală, dragonul îmblînzit odinioară de 
Sfintul Marcel a apărut, se pare, în procesiunea Rogatiunilor care se 
desfășura în jurul catedralei Notre-Dame spre sfîrşitul secolului 
al XIII-lea. Tot din acea epocă datează și prima din cele două repre- 
zentări sculpturale ale episcopului, care pot fi văzute în exteriorul 
catedralei — cea de la poarta Sainte-Anne. A doua, la poarta canonicilor, 

datează de pe la 12701. Ambele reprezentări utilizează aceeaşi icono- 
grafie : sfintul își înfige cîrja în gura monstrului. Dragonul procesional 
de la Rogatiunile din Paris a dăinuit cel putin pînă pe la 1730110. Se 
pare că era păstrat în biserica Saint-Marceau. Un membru al Academiei 
Celtice evoca în faţa colegilor săi dragonul „de care Sfintul Marcel a 
izbăvit orașul Paris, dragon a cărui imagine era purtată la procesiune 
[de Rogatiuni] şi al cărui simulacru l-am văzut atîrnat în biserica 
parohială din foburgul Saint-Marcel, numit astăzi Saint-Marceau”!!!. 
O spaimă colectivă situată într-un trecut îndepărtat, un salvator, o 
amintire : iată ce evocau, dincolo de biruinţa asupra Satanei, liturghiile 
care includeau uriași şi dragoni. 

Oare nu acesta era, în ciuda explicatiilor oficiale, sensul adevărat 
al-prezentärii de tauri, boi şi alte animale la procesiunile de odini- 
oară!!2? La cea de sărbătoarea Trupului Domnului de la Barcelona, în 
secolul al XV-lea, figurau, printre alte entremets, o pajură, un bou, un 
dragon si un catâriiă, În Portugalia, abia regele Ioan al V-lea a interzis, 
la mijlocul secolului al XVII-lea, includerea în procesiuni a ,uriasilor”, 
„şerpilor” şi „balaurilor”!!4. Presupusul interlocutor al abatelui Marchetti 
își arată nedumerirea faţă de prezenţa unui bou în procesiunea de la 
Aix, în ajunul Rusaliilor, si la celebrarea sărbătorii Trupului Domnului 
de la Marsilia!!5. Nu cumva, întreabă el, este vorba de o rămășiță a 
păgînismului? Si apoi, nu este primejdios? 

Philopatris, adică Marchetti, îi răspunde mai întîi că, „pentru a 
înfățișa patimile Sfintului Marcu, sau mai degrabă pe Sfîntul Marcu 
însuși”, spaniolii și portughezii obișnuiesc să ducă un taur „la pro- 
cesiune, în ziua sărbătorii sfîntului”. Or, „de îndată ce fraţii din Confreria 
Sfîntului Marcu l-au numit după acest sfînt, taurul cu pricina, -printr-o 
minune aproape de necrezut, si totuşi adevărată, se leapădă numai- 
decît de firea lui sălbatică și de toată furia, făcîndu-se atît de blînd, 
de cuminte și de paşnic, încît autorii spanioli care au încercat să 
lămurească o schimbare atît de neînchipuită și de minunată au arătat 
cu deosebire că nu s-a auzit niciodată ca taurul să fi făcut vreun rău 
cuiva ; iar copiii, femeile, bărbaţii, toţi îl pot atinge fără primejdie”!!6. 
La rîndul lui, boul de la sărbătoarea Trupului Domnului de la Marsilia 
slujeşte, precizează Marchetti, „la a-l înfățișa pe Iisus Hristos în euharis- 
tie, ca piine gi ca jertfă, pentru viaţa şi mintuirea lumii”!!7. Boul 
întruchipează ,bunätätile cerului şi pîinea vieţii pe care o mîncăm la 
altar”!!8. El reprezintă „jertfa adevărată si preasfintä a unei jertfiri 
veşnice”!1%. Nu redescoperim în aceste noi exemple figurarea unor fiinţe 
masive si neliniștitoare, devenite blînde și paşnice, și chiar transfor- 
mate în „jertfe” expiatoare ? Ceea ce însemna primejdie a devenit ocrotire. 

Potrivit unui călător din secolul al XVII-lea, Rogaţiunile de la 
Poitiers, procesiunea Sfîntului Sacrament de la Angers si înscăunarea 
primarului din La Rochelle erau pe atunci „cele trei minuni ale pro- 

vinciilor noastre apusene”120. La toate aceste trei sărbători, ca la toate 
sărbătorile de același gen, muzica juca un rol însemnat. La Angers, pe 
lîngă faptul că, la începutul procesiunii Sfîntului Sacrament, se bătea 
„tare, de cinci ori, [clopotul] Guillaume”, fiecare corporație de meseriași 
era precedată de propria ei fanfară. În plus, marsul judecătorilor care 
alcătuiau prezidialul şi al autorităţilor municipale era deschis de tobo- 
sari si trîmbiţaşi ; cînd cortegiul trecea prin dreptul vreunei biserici, 
se trăgeau clopotele ; iar liturghia era ritmată de psalmi şi de cîntări!?l. 
Lista exemplelor de acest fel se poate prelungi la infinit. La Pontoise, 
în secolul al XVI-lea, la procesiunea organizată de parohia Saint-Pierre 
în joia de după Joia Verde, „vezi [...] menestrelii din oraș, şi pe cei din 
ceata mare, și pe cei din ceata mică, cum cîntă minunat din oboaie, 
cornete, viole, alăute si alte instrumente melodioase, după cum le 
place lor. Si mai vezi o ceată de zece-unsprezece copilaşi îmbrăcaţi în 
st-aie albe, cu pene, în chip de îngeri încununati, purtînd în mfini 
titere, cobze, mandore şi viori” 2. Vorbind despre penitentii albi din 
Lyon, strasburghezul Brackenhoffer consemnează, în 1643-1644: „Nu 
fac nici o ceremonie fără muzică, afară doar cînd moare vreun membru 
al confreriei lor”. Tot el constată, în acelaşi oraș: „Meșteșugarii își au 
procesiunile lor; dinaintea lor merg muzicanti”!?, 

Muzica este acompaniamentul obligatoriu al oricărei manifestări 
festive. Dar din punctul de vedere care ne interesează aici — căutarea 
sentimentului de securitate —, muzica trebuie înglobată într-un ansam- 
blu mai vast: acela al „conduitelor zgomotoase”!74, cărora trebuie să le 
dezvăluim arierplanurile. Întrucît anumite procesiuni comemorau sau 
manifestau o victorie asupra fricii, era normal ca ele să fie zgomotoase. 
Este îndeosebi cazul procesiunilor cu „bravade” din regiunea Entrevaux, 
la limita dintre departamentele Alpes-de-Haute-Provence şi Alpes- 
-Maritimes!#. Se numea „bravadă” un grup de bărbaţi, înarmaţi cel 
mai adesea cu muschete, care, participînd la manifestări religioase sau 
civile şi trăgînd salve oarbe, dădeau mai multă strălucire acestor 
manifestări. Prin extensie, „bravadele” au ajuns să însemne şi salvele 
de muschetă trase într-un moment important al sărbătorii. În secolul 
al XVIII-lea și pînă în secolul al XIX-lea, din Entrevaux și din satele 
din jur porneau, în fiecare an, cîte zece procesiuni cu „bravade”. Tră- 
sătura comună era aceea că îi purtau pe locuitorii unei așezări pînă 
la o capelă din creierul munţilor. Se vorbea atunci de „pustie”. „Bravadarii” 
însoțeau procesiunea în răpăit de tobe şi trăgeau salve de armă la 
răspîntii si în alte locuri socotite semnificative. 

Există o solidaritate între vacarm si victoria asupra forţelor ostile. 
Nu este deci o întîmplare dacă anumite „bravade” mimau lupta dusă 
de populaţia unei localităţi împotriva unei tabere adverse. În locali- 
tatea La Cadière (Var), cel putin din secolul al XVI-lea era simulată 
debarcarea unor necredincioși, iar în apă se dădea o luptă fictivă. La 

Riez (Alpes-de-Haute-Provence), marea procesiune patronalä de Rusalii 
se despärtea, la un moment dat, în două tabere între care se încingea 
o mică bătălie. La Volx, nu departe de Manosque, în timpul procesiunii 
din ziua de Sfînta Victoria (23 mai), niște personaje acoperite cu mușchi 
de copac si întruchipînd, evident, nişte „sălbatici” se repezeau deodată 
asupra cortegiului şi furau bustul sfintei. Intervenea atunci „bravada”, 
care recupera, prin luptă, statuia. Sălbaticii învinşi se tăvăleau pe jos 
văicărindu-se, apoi se duceau să dea foc unor colibe din crengi, care 
închipuiau adăposturile lor. Acest simulacru de bătălie a dispărut în 
prima jumătate a secolului al XIX-lea, dar „sălbaticii” au supravieţuit 
o vreme, trecînd în fruntea procesiunii, apoi arzîndu-şi colibele în 
vreme ce cortegiul intra în biserică. Anumite procesiuni cu „bravade” 
readuc deci în prim-plan victoria asupra „sălbaticului”, si toate acordau 
un loc aparte zgomotului. 

Să mergem şi mai departe: în Provence și prin alte părţi, salvele 
asurzitoare de muschetă, bubuiturile de tun, trasul clopotelor, fanfarele 
care însoțeau confreriile, răpăitul de tobe încercau să marcheze orice 
solemnitate printr-un „record de zgomot”!2%. Charivari-urile şi carna- 
valurile!?7 urmăreau acelaşi efect. Aceste sărbători ale vacarmului — 
uneori putea fi vorba chiar de „revărsări războinice” — aveau deci si o 
funcţie secretă : „Să întreacă stihiile şi să afirme, fie și numai la scara 
parohiei, o dominație încă nesigură asupra lumii”!25. Oamenii căutau 
să-şi domine fricile cu ajutorul zgomotului si luminii. Căci cele două 
elemente sînt legate între ele. Și erau asociate pentru „a birui întu- 
nericul [şi] a egala bubuitul tunetului”!?. Semnificativă este, în această 
privinţă, sărbătoarea amintită mai sus!%, prin care orașul Le Puy şi-a 
manifestat bucuria la vestea păcii din 1559: 


„[În timp ce se rînduia procesiunea,] pretutindeni se auzea sunetul 
clopotelor [...] [din cortegiu făceau parte] vătafii breslelor, meșteri si 
alţii, care purtau aprinse toate tortele si lumînările pe care le au și le 
ţin pentru slujbele prin care-i cinstesc pe Dumnezeu și pe sfinţii lor 
patroni în cucernicele lor confrerii si biserici [...], salutati cu bubuituri 
grozave şi lovituri trase de artilerie si de tunurile cele mari din oraș [...]. 

În ajun, după o primă procesiune, arseseră o statuie a Vrajbei. În 
ziua următoare, ziua celei de-a doua procesiuni despre care am vorbit, 
am avut parte, pe seară, de o priveliște si mai uimitoare: 

[Făcuseră] o piramidă înaltă foarte, lucrată cu mult meșteșug si 
închipuind jaspul si porfirul, cu un postament așijderea, cu niște guri 
mari, pregătite să ia foc de la praful de pușcă mărunt care se afla înăuntru, 
iar în vîrful piramidei [...] [un] zeu Marte, îmbrăcat în zale și cu o spadă 
în mînă [...]; iar acest zeu Marte, fioros, furios si viclean, urma să fie 
stîrpit, nimicit si trăsnit cu tot cu dracii cei din iad, ca să i se ia lui 
puterea si să-i piară amintirea. Si mai făcuseră meşterii cu pricina 
efigia aceea pe postament, iar totul era împănat cu rachete, săgeți de 
arbaletă si toate cele trebuincioase, care așteptau doar să li se pună foc. 

Zeului Marte i se jertfiră două pisici, apoi «se puse foc, iar sägetile 
si rachetele zburară prin văzduh». Flăcările cuprinseră statuia zeului. 
Atunci «n-ai mai fi putut auzi nici tunetele lui Dumnezeu din pricina 
bubuiturilor de tun, iar într-o clipită toate se prefăcură în fum de 
pucioasă, de nu mai rămaseră decît fărîme si scrum»”!°l, 


Am putea da multe exemple de acest fel, care ar demonstra la fel 
de pedagogic legătura ce exista (în Europa de altădată, ca şi în ţările 
iberice de astăzi) între zgomot şi liturghia religioasă. La Saint-Maur- 
-des-Fossés, povesteşte Lebeuf în secolul al XVIII-lea, ajunul zilei de 
Sfîntul Ioan era, în Evul Mediu, ziua de „adunare” pentru locuitorii din 
ţinuturile ce depindeau de abație. „Toţi sătenii se înarmau şi, după 
auzirea si chemarea tuturor juzilor si a tuturor locuitorilor, cortegiul 
pornea, în răpăit de tobe, cu steagul fluturînd, să facă procesiune în 
biserica mănăstirii [...]. Mai tîrziu, după inventarea armelor de foc, 
acestea au început să fie folosite la procesiunea adunării — şi se trăgea 
cu ele chiar în biserică. Lucrul atrase si mai multă gloată, deci si mai 
multă necuviintä, astfel încît călugării găsiră cu cale ca, spre a evita 
sau domoli zarva prilejuită de această prezentare de omagii si de 
îndatoriri senioriale, să scoată şi să arate moaştele. Dar aceasta n-a 
făcut decît să sporească dezordinea...”1%2 

Se ştie că, începînd cu Reforma catolică, autorităţile civile și 
bisericeşti au întreprins o serie de măsuri pentru a ţine mai bine sub 
control manifestările religioase, îndeosebi pentru a elimina de la pro- 
cesiuni acompaniamentul de explozii intempestive si chiar prezenţa 
unor instrumente muzicale socotite ca fiind prea zgomotoase sau prea 
profane — sau si una, si alta!%. În epoca clasică, ordonantele poliţiei 
din Paris repetau, an de an, cu prilejul marilor procesiuni, mai cu 
seamă de sărbătoarea Trupului Domnului, că „li se interzice cu sträsni- 
cie [...] tuturor persoanelor, indiferent de calitatea și de condiţia lor, 
să tragă cu pocnitori sau rachete, bubuitori, măciulii de spadă, ori 
petarde, pistoale, muschete sau alte arme de foc, pe străzi, în curţi sau 
grădini si de la ferestrele caselor [...] în timpul trecerii procesiunilor, 
înainte de trecerea lor sau după ce vor fi trecut; contravenientii vor 
fi pasibili de plata unei amenzi de 400 de livre [...]1%4. 

Să nu ne închipuim că astfel de interdicții au fost întotdeauna si 
pretutindeni respectate, si că salvele de muschetă, tobele sau instru- 
mentele muzicale considerate profane, de pildă viorile, au dispărut de 
la procesiuni. Că lucrurile nu au stat deloc așa o dovedesc nu numai 
cazul iberic si ,bravadele” provensale, ci şi faptul că, prin unele părţi, 
clerul însuşi a trebuit să se împace cu nevoile festive ale populaţiei. 
Chiar la Paris, în biserica Sainte-Geneviăve, cînd, în secolul al XVIII-lea, 
racla cu moaștele patroanei capitalei era coborîtă pînă la nivelul solului, 
înainte de a fi dusă solemn la Notre-Dame, sanctuarul răsuna „de 
sunetul trîmbiţelor, al talgerelor, orgii si clopotelor care, adăugîndu-se 

aclamatiilor, alcătuiau o simfonie plăcută”!%. Granița dintre muzică si 
zgomot este aici neclară!%6. Numărul decibelilor trebuie să fi fost foarte 
mare. La Lille, în 1671, cu prilejul canonizării Sfîntului Francisc Borgia, 
iezuiții au organizat niște ceremonii şi procesiuni pline de fast, care 
s-au încheiat cu o apoteoză de lumină și zgomot. „In seara zilei de 
23 august, povestește postăvarul Pierre Chavatte, s-a aprins un foc de 
sărbătoare, iar la capătul focului era o floare de crin; înăuntrul acestei 
flori de crin era un foc de artificii, iar floarea a sărit în aer, şi s-a făcut 
foc în faţa casei [iezuiţi]lor [...], iar în grădină la ei erau o mulţime de 
butoiaşe cu praf de puşcă, şi bubuiau ca tunurile.”"*? 

In dieceza Vence, pe vremea episcopului Godeau (secolul al XVII-lea), 
preoţii se plîngeau că, pentru credincioși, tobele şi dansurile făceau 
parte integrantă din sărbătorile organizate în cinstea Sfîntului 
Sacrament. lar speranţe de îndreptare nu prea erau: „Întrucît toba a 
ajuns un soi de zeitate, degeaba ne mai întrebăm dacă acest instrument 
diavolesc ia parte la procesiunea Sfîntului Sacrament — o dată n-a 
lipsit! Toba are pe aici mai mulţi prieteni decît Domnul domnilor şi 
Regele regilor. Se pare că va mai trece multă vreme pînă va lua sfirsit 
rătăcirea aceasta”1*5. La Tarbes si la Lourdes, tot în secolul al XVII-lea, 
în fruntea procesiunilor de sărbătoarea Trupului Domnului, în” faţa 
crucii, mergeau muzicanți cu tamburine si viori, iar oamenii din garda 
civică trăgeau focuri de armă în momentul trecerii Sfintului Sacrament!%*. 
Aceleași scenarii se regăsesc în Ardeni, spre sfîrşitul Vechiului Regim. 
La Montcornet (protopopia Charleville), în timpul procesiunilor Sfîntului 
Sacrament se trăgeau focuri de armă (pe care preotul încerca să le 
interzică), în cel mai pur stil al bravadelor meridionale. La Attigny (tot 
în Ardeni), pe 24 iunie 1786, la o procesiune în cinstea Sfîntului Méen 
(Mewan), în urma crucii și a prapurilor venea „toată tinerimea, înarmată, 
în frunte cu trei oameni cu flaşnete si viori”, instrumente pe care clerul 
local le socotea „păgîne”140. Să conchidem, lăsînd deoparte viorile: 
zgomotul a fost una dintre componentele procesiunilor de odinioară. 
La suprafaţă, zgomotul exprima o revărsare de bucurie; la un nivel 
mai 'profund, el amintea niște vechi biruinte asupra fricii. 

În acest ultim sens, procesiunea era leac şi vindecare. Putem merge 
mai departe, subliniind în cele din urmă funcţia terapeutică a litur- 
ghiilor procesionale. Căci acestea nu numai că puteau aduce unui oraș 
sau unei regiuni izbăviri spectaculoase si, pe cît se pare, imediate — 
încetarea unei molime, a unei secete sau a unei prea îndelungate 
perioade de vreme proastă —, ci erau uneori prilejul unor vindecări 
individuale, a căror repeziciune îi uluia pe martori. Nu este nevoie să 
ieșim din Paris pentru a descoperi numeroase exemple de minuni de 
acest fel, chiar într-o epocă tîrzie. Relatarea procesiunii raclei Sfintei 
Genoveva, care a avut loc în iulie 1725, cuprinde următoarea precizare: 


„Aici [adică în biserica Sainte-Geneviève, în momentul cînd pro- 
cesiunea s-a înapoiat], o sumedenie de bolnavi oftau după întoarcerea 

raclei. Duhul credinţei îi însufletea si, deodată, au apărut efecte minu- 
nate. Locotenentul civil nu le îngăduise bolnavilor să treacă pe sub 
raclă, să o atingă sau să o sărute decît pe temeiul unei dovezi scrise, de 
la preotul lor sau de la un medic, prin care constata că erau într-adevăr 
bolnavi; așa că, numaidecît, comisarii care au fost martori la aceste 
minuni au întocmit de bunăvoie procesul-verbal al uneia dintre aceste 
vindecări extraordinare ; din porunca primilor magistrați, au verificat si 
au constatat faptul; între timp, au mai cercetat multe altele de același fel, 
datorate aceleiași cauze, au ascultat mărturiile și au fost nevoiţi să recu- 
noască mîna Domnului. Așa gîndea si aşa vorbea o mulţime de lume”!#!. 


Documentul scoate bine în relief trei elemente care condiţionează 
aici vindecările : obiectul sacru, arătat public doar în mod excepţional ; 
procesiunea solemnă hotărîtă cu această ocazie; în sfirşit, prezenţa 
unei mulțimi de participanţi care vor fi, eventual, martori la minuni. 
Procesiunea induce atunci o terapie de grup care permite imposibilului 
să se producă. Cam la fel se petreceau lucrurile şi cu prilejul procesiuni- 
lor Sfîntului Sacrament, care produceau, și ele, numeroase vindecări. 
Una dintre cele mai celebre, petrecută la Paris în secolul al XVIII-lea, 
a fost aceea de care a beneficiat Anne Charlier, soția ebenistului 
François de La Fosse, suferindă de o hemoragie de mai bine de douăzeci 
de ani şi vindecată subit în cursul procesiunii de sărbătoarea Trupului 
Domnului din parohia ei (Sainte-Marguerite), la 21 mai 1725. Femeia, 
în vîrstă de patruzeci și cinci de ani, nu mai putea, practic, să meargă; 
vederea îi slăbea, iar medicii se dăduseră bătuţi. În ziua procesiunii, 
ea a fost scoasă în faţa casei și a cerut să nu stea nimeni în faţa ei. 
Cînd Sfîntul Sacrament a trecut prin dreptul ei, bolnava a rostit de 
mai multe ori cuvintele orbului din Evanghelie : „Doamne, dacă voiesti, 
poţi să mă vindeci”. Mai întîi au crezut-o „apucată” sau lovită de „boala 
copiilor”. Dar femeia izbuti să se ţină după baldachin, mai întîi de-a 
busilea, apoi pe picioare. „Și a simţit să sîngerarea i s-a oprit şi că era 
pe deplin vindecată.”!?? Cardinalul de Noailles a autentificat vinde- 
carea. Pînă la Revoluţie, an de an, în prima duminică după Joia Verde, 
preoţii de la biserica Sainte-Marguerite organizau, „spre pomenirea 
minunii”, o procesiune comemorativă. 

Un text anonim din 1779, care relatează „procesiunea solemnă, 
rînduită drept mulţumire pentru minunea săvîrşită cu doamna de La 
Fosse”, adaugă alte douăzeci si patru de vindecări constatate la 
Paris şi în diecezele Rouen și Auxerre între 1725 şi 1777, cu prilejul 
unor procesiuni, aproape toate în cinstea Sfîntului Sacrament: 


„28 mai 1739. Vindezarea unei femei infirme de zece ani, la Spitalul 
General din Paris, în momentul în care bolnava a îngenuncheat dinaintea 
Sfîntului Sacrament purtat în procesiunea de sărbătoare [...]. 

15 iunie 1760. Rose Genereuse, văduva răposatului Mesnard, pri- 
meste binecuvîntarea Sfîntului Sacrament la începutul procesiunii de la 

Saint-Sulpice, apoi se ridicä de jos, unde se aruncase din scaunul cu care 
o duceau, si este în stare să-l urmeze pe Hristos [...]. 

În ziua sărbătorii Trupului Domnului, la 15 iunie 1775, este vindecată 
Marie-Jeanne Meunier, la procesiunea de la Madeleine-La-Ville-PEvâque, 
parohia ei. Copila, în vîrstă de cinci ani și jumătate, era chinuită de 
șaptesprezece luni de o luxatie incompletă a vertebrelor lombare. Vinde- 
carea ei a fost atît de deplină din clipa în care Sfintul Sacrament a 
trecut pe deasupra ei, încît preotul i-a cerut să meargă după el, cu o 
lumînare în mînă, la procesiunea din joia următoare [...P. 


Aceste relatări pun accentul în primul rînd pe Sfîntul Sacrament) 
El produce miracolul, pe linia unei lungi tradiţii apologetice menite 
să-i lase fără replică pe negatorii prezenţei reale a lui Dumnezeu. 
Lectura modernă pe care o dăm unor astfel de evenimente nu poate 
însă trece sub tăcere rolul jucat de procesiunea însăși. Mulțimea pri- 
veste, se roagă, aşteaptă. Ea susţine speranţa bolnavilor, le înzecește 
puterile, îi încurajează în eforturile lor de a-și învinge boala, aidoma 
unei armate misterioase, care forţează porţile temnitei în care erau 
închişi suferinzii: iată deci un nou punct de vedere asupra virtuţilor 
benefice ale procesiunii care îmbina securizarea colectivă şi recuperarea 
individuală. Procesiunea era deopotrivă „terapie”, „mulţumire”, „gest 
de credinţă”, „asigurare a zilei de mîine”!#i. 


Intensa circulaţie procesională de altădată și-ar merita aşadar locul 
într-o istorie a sentimentului de securitate. Urmînd ritmul linistitor al 
anotimpurilor, ea permitea colectivitätii în mers să retrăiască o geogra- 
fie sacră, să-şi regăsească trecutul cel mai îndepărtat, să-și aducă 
aminte de figurile unor eroi fondatori, să comemoreze vechi eliberări 
evocate, la nevoie, prin reprezentările ridicole ale dușmanilor înfrînţi. 
Mulțimea care se ruga şi își urma în bună rînduială clerul, confreriile, 
crucile si prapurii, acompaniind hostia, moaștele sau statuile cu cîntări 
şi litanii, dar şi cu lumini, muzică sau salve de muschetă, își alunga 
propriile fantasme, izgonea molimele, vijeliile sau seceta, potolea mînia 
cerului, obținea de la el roade, sănătate si pace sufletească. Procesiunea 
îmbina cantitatea și calitatea, numărul și ierarhia, dînd unei cohorte 
spirituale disciplina care întărește și conduce la biruinţa asupra puterilor 
răului. 


Partea a doua 


Nu sîntem singuri 


Capitolul V 


Ocrotirea acordatä de sfinti 


Omniprezenta sfinţilor 


Binecuvîntärile și procesiunile ne-au adus, inevitabil, în preajma sfinți- 
lor, a căror intervenţie pe lîngă Dumnezeu si a căror protecţie erau 
permanent solicitate de credincioşii catolici. 

În fruntea sanctoralului popular se găsea, fireşte, Maria. Credincioşii 
erau convinși că Fecioara ascultă orice rugă sinceră, că lisus nu-i poate 
refuza nimic şi că, spre deosebire de ceilalţi sfinţi, Maica Domnului nu 
este capabilă de nici o „răzbunare”. Iată de ce foarte multe locuri de. 
cult căutau să o acapareze, fiecare pentru nevoile lui. Cîntările catalane 
(așa-numitele goigs) se întreceau în a o proslăvi pe Mare de Deu din Nuria, 
din Font-Romeu, din Montserrat, Solsona, Finestres, Arbuixec etc. Un 
goig închinat Sfintei Fecioare din Finestres spunea: „Capela-ţi e aliata 
În aspră sihăstrie./ Si-acolo așezat e/ Preabunu-ti chip, Marie”! 

Blîndă și puternică, Maria a făcut obiectul invocatiilor tuturor 
acelora care înfruntau primejdiile mării, elementul temut prin exce- 
lentä?. Cînd, în secolul al XVII-lea, la Civitavecchia, vin să ia alaun de 
Tolfa nişte barcaze ce poartă numele de „Sainte-Marie Bonaventure”, 
este aproape sigur că toate sosesc de la Marsilia, așa încît nu pot fi 
deosebite între ele decît după numele patronilor. De-a lungul coastei 
occidentale a Italiei, trecînd prin Sardinia şi Sicilia, găsim sanctuare 
marine închinate Fecioarei la Savona (Nostra Signora della Misericordia), 
la Genova (Madonna del Monte), la Livorno (Nostra Signora di 
Montenero), la Napoli (Nostra Signora dell’Arco), la Cagliari (Madonna 
di Bonaria), la Tindari, la Trapani (Nostra Signora della Misericordia)‘ : 
lista nu este exhaustivă. În aceste sanctuare, ex-voto (cele mai vechi 
datînd din veacul al XVI-lea) îi reamintesc vizitatorului de azi cît de 
multe rugi îi adresau Mariei marinarii aflați în primejdie. Observatia 
este valabilă si pe alte meleaguri. „Este neîndoios, scrie Michel Mollat 
du Jourdin, că Fecioara Maria, cu feluritele ei apelatiuni, ocupă de 
departe primul loc printre persoanele celeste invocate [de oamenii 
mării], înaintea anumitor sfinți cunoscuți ca protectori ai domeniului 
maritim.”$ 

A face o cercetare asupra „securizării” în civilizaţia tradiţională 
înseamnă aşadar a întîlni sfinţi la tot pasul. Acestă prezenţă pronun- 
tatä explică interesul pe care li-l acordă astăzi istoriografia si etnogra- 
fia”. Sfinţii stau în centrul multor ,santiere” deschise de cercetători 
apartinînd ambelor discipline, care descoperă concomitent imensitatea 
literaturii hagiografice, amploarea cultului închinat sfinţilor, numărul 
si varietatea de ex-voto ce le erau dedicate drept mulţumire pentru 
binele făcut, precum si violenţa atacurilor, mai întîi protestante, apoi 
pozitiviste, împotriva acestei forme de viaţă religioasă5. Cineva scria 
de curînd: „Mai mare erudiție decît în studiile asupra dezvoltării si 
organizării cultului creștin al sfinţilor nu a fost niciodată mobilizată”?. 
Deşi adeseori nu oferă decît ordine de mărime, cuantificările globale 
sînt necesare pentru a da măsura cererii colective adresate odinioară 
sfinţilor. Dacă parcurgem lista numelor proprii din Operele complete 
ale lui Eustache Deschamps”, descoperim nu mai putin de optzeci de 
nume de sfinţi, de la Acharius pînă la Vincenţiu!”. Un minuţios studiu 
asupra procesionalelor din Aosta, recent publicat, arată că lunga proce- 
siune din lunea Rogatiunilor, care mergea, în secolul al XVI-lea, de la 
catedrala din Aosta pînă în satul Saint-Christophe, aflat la vreo 6 km 
depărtare, cuprindea invocarea a 149 de sfinţi. Procesiunile corespunză- 
toare ale parohiilor Saint-Pierre, Allein, Quart și Roisan invocau 142, 
186, 207 şi, respectiv, 227 de sfinți”. 

O numărătoare a sanctuarelor, ţinte ale pelerinajelor, din Sfîntul 
Imperiu dinaintea Reformei protestante ajunge la 1.036 de localizări. 
Autorul statisticii este însă conştient de faptul că această cifră traduce 
imperfect realitatea de odinioară. Căci, pe de o parte, insuficienţa 
informaţiilor l-a silit să excludă Olanda, Lorena, Alsacia, Boemia si o 
parte din Austria, iar pe de altă parte, a lăsat în afara listei mai bine 
de 350 de pelerinaje pentru care, în interiorul spaţiului cercetat, docu- 
mentatia era prea săracă. Asa că nu a marcat pe hartă decît 288 de 
locuri de pelerinaj în Bavaria, deși în această regiune trebuiau să 
figureze, după estimările sale, circa 50012. Nu este deci inutil să dăm 
rezultatele unor cercetări referitoare la perioade mai recente și la 
spaţii mai restrînse. 

Pe la 1845 — dacă ne luăm după răspunsurile preoţilor la chestio- 
narul monseniorului Rendu -, locuitorii din Savoia de Nord mergeau 
în pelerinaj în 69 de locuri, inegale ca importanţă. Numai 4 dintre 
acestea cinsteau Sfînta Cruce, 23 — pe Sfînta Fecioară, iar 42 — alţi 
sfinţi!?. Cu siguranţă însă că informatorii ecleziastici nu i-au furnizat 
episcopului un recensămînt exhaustiv, mărginindu-se să înregistreze 
numai ceea ce era esenţial și bătător la ochi și trecînd sub tăcere 
anumite datini religioase care-i stînjeneau. Din unele anchete ce depă- 


* Poet francez (cca 1344-1406) (n.t.). 

sesc cadrul documentelor oficiale reies cifre mult superioare. Afläm, de 
pildă, că în secolul al XIX-lea, în dieceza Meaux existau 170 de destina- 
ţii pentru pelerinaje colective sau, mai rar, individuale. Dintre acestea, 
3 erau închinate Sfîntului Mormiînt sau Sfintei Cruci, 25 — Maicii 
Domnului, 142 — altor sfinţi. Sfintul Lup era invocat în 20 dintre aceste 
sanctuare, iar Sfînta Genoveva în 91%. 

Sfinţii nu erau însă venerati numai în locuri de pelerinaj, ci li se 
adresau rugi si în capele sau în preajma unor izvoare, copaci ori pietre. 
Tot în dieceza Meaux, Roger Lecotté a numărat 138 de culte parti- 
culare, 345 de capele, 162 de izvoare, 15 copaci şi 27 de pietre! 
consacrate aproape întotdeauna unor sfinţi. Dispunem de un recensă- 
mînt complet al cultelor si pelerinajelor în activitate în dieceza Belley 
la începutul secolului al XIX-lea, cu un total de 345 de culte locale 
(dintre care 144 numai în arondismentul Trévoux) în cadrul cărora 
erau invocati 70 de sfinţi, ţinutul Dombes, o zonă bogată în helesteie, 
apărînd ca un rezervor de devotiuni străvechi!$. O numärätoare a 
„devoţiunilor din Charente”, întocmită pe baza datelor culese de Marc 
Leproux în anii 1950, indică existenţa în acest departament a 220 de 
izvoare, fîntîni şi pîraie folosite pentru virtuțile lor curative: 30 se 
aflau sub patronajul Mariei, 190 — sub al altor sfinți”. 

Revenind la dieceza Meaux, dacă facem lista sfinţilor tämäduitori 
si ocrotitori venerati aici, ajungem la un total de 109 personaje (între 
care şi Maica Domnului) reale sau legendare, canonizate sau nulf. 
Acestea erau invocate pentru 70 de boli umane, 4 boli de animale și 
15 cereri speciale de ocrotire, cum ar fi aceea a căsniciilor, a soldaţilor, 
a recoltelor etc. Rezultă așadar că în regiunea Brie exista un cult al 
sfinţilor mai bogat şi mai diversificat decît cel pe care preoţii din 
Savoia de Nord i-l înfățișau episcopului de Annecy, de vreme ce mentio- 
nau doar 66 de sfinţi (cu tot cu Maria)!?. În secolul al XVIII-lea, în 
dieceza Chartres (redesenată după înfiinţarea diecezei Blois în 1697), 
o culegere a sfinţilor patroni titulari ai parohiilor și toponimelor rurale 
ce cuprindeau un nume de sfînt duce la o listă cu 1.069 de titulaturi, 
împărţite între 153 de vocabule (inclusiv Maria)”. Studiul cu lupa al 
hărţii lui Cassini (din a doua jumătate a secolului al XVIII-lea), între- 
prins de Marie-Hélène Froeschlé-Chopard, permite reperarea, în cele 
13 dieceze provensale din acea epocă, a 2.208 hramuri ale locurilor de 
cult, ce corespund la 242 de vocabule diferite — cifră care subliniază, 
după cum constată autoarea, „diversitatea panteonului provensal?!. 

Și în Normandia cultele populare au făcut obiectul unor cercetări 
precise din care putem extrage cifre semnificative. Conform Almanahului 
de Rouen pe 1855, vechile bresle de meșteșugari din oraş se asezaserä 
toate sub patronajul a 75 de sfinţi (inclusiv al Mariei)?. Dacă extindem 
cercetarea la întreaga dieceză și dacă adăugăm la breslele mestesu- 
gäresti asociaţiile caritabile, ajungem la 155 de sfinţi. În sfirsit, dacă 

întocmim o listă a tuturor sfinţilor invocati în Normandia si cărora li 
se poate face o monografie — chiar şi succintă —, ajungem la 317 nume”. 
De unde reiese, contrar poate anumitor idei preconcepute, că prolife- 
rarea sfinţilor nu este un monopol al catolicismului mediteranean. În 
cele 11 provincii din Mezzogiorno (fără Sicilia), 1.725 de localităţi stau 
sub protecţia unui total de 300 de figuri patronale. Dacă trecem în 
Bretagne, inflaţia crește cu încă un grad. La începutul secolului XX, 
eminentul erudit Joseph Loth încercase ca, pornind de la vieţile sfinti- 
lor, de la cartulare, de la breviare, dar mai ales de la numele unor 
parohii şi ale unor locuri, să constituie o „hagio-onomastică” bretonă, 
adică să întocmească o listă a sfinților bretoni. Această listă cuprinde 
414 nume, dar nu trebuie să uităm că în Bretagne au fost cinstiţi și 
multi sfinţi care nu erau bretoni, de exemplu irlandezul Patriciu sau 
Sfinta Ana”. 

Să deschidem acum ediţia din 1777 a ritualului de la Paris, pe care 
l-am mai pomenit atunci cînd am vorbit despre binecuvîntări. Ultimele 
lui pagini cuprind un „vocabular al numelor franceze si latinești de 
sfinţi şi sfinte ce se pot da la botez sau la confirmaţiune”?6. „Vocabularul” 
propune 2.220 de nume pentru băieţi si 779 pentru fete. Lucrarea 
precizează că, dacă primul nume al copilului nu este nume de sfînt sau 
de sfîntă, trebuie să i se adauge un nume de sfint sau de sfîntă. Pentru 
Biserica Catolică era de neconceput ca un creștin să fie trimis în 
călătoria vieţii fără să fi fost mai înainte pus sub ocrotirea unui locuitor 
al paradisului. 

Desigur, unii sfinţi se bucurau de mai mult credit decît alţii. Astfel, 
pe la 1780, în 29 de parohii ale circumscriptiei Limoges, Jean si 
Léonard figurau în fruntea prenumelor masculine, cu 24,2% si, res- 
pectiv, 14,6% din total, iar Marie şi Jeanne în fruntea prenumelor 
feminine, cu 20,5% şi 14,2%°7. Pe de altă parte, în cele 5 departamente 
normande există 505 parohii cu hramul Sfîntului Martin, pentru un 
total de 3.500 de localități”. În Mezzogiorno, 290 de localități din cele 
1.725 studiate de Giuseppe Galasso sînt puse sub patronajul Mariei 
(17%), 139 sub acela al lui Nicolae din Bari, 95 sub al Sfîntului Roch, 
79 sub al Sfîntului Mihail, 68 sub al Sfîntului Anton de Padova, 63 sub 
al Sfintului Ioan Botezătorul: pentru aceşti ultimi 5 patroni, 444 de 
cazuri reprezentînd 25% din total?. 

Atare preferinţe marcate corectează, evident, impresia de extra- 
ordinară împrăştiere pe care ne-o lasă lista sfinţilor bretoni și „vocabu- 
larul” din ritualul parizian. Dar aceste două elemente ale dosarului nu 
sînt decît aparent contradictorii, căci a prefera nu înseamnă a exclude. 
O dovedește devotiunea marinarilor normanzi faţă de sfinţi. Mergînd 
de-a lungul coastei, de la Tréport la Mont-Saint-Michel, găsim foarte 
multe sanctuare închinate Fecioarei sub vocabule de altfel foarte grăi- 
toare: „Notre-Dame-de-Bon-Secours” [,Sfinta Fecioară a ajutorintei”], 

„Notre-Dame-de-Bon-Port” [,Sfinta Fecioară a limanului celui bun”], 
„Notre-Dame-de-la-Garde” [„Sfinta Fecioară a păzirii”], „Notre-Dame- 
-de-la-Délivrance” [,Sfinta Fecioară a izbăvirii”] etc. În plus, alţi 15 
sfinţi erau sau sînt invocati de locuitorii de pe coastă împotriva primej- 
diilor mării“. Istoricii trebuie aşadar să ia în considerare, ca pe un 
element semnificativ al trăirii religioase de odinioară, această proliferare 
a unor personaje calificate drept „sfinte”, la care lumea făcea apel în 
diferite împrejurări ale vieţii. Numărul lor, uimitor de mare, precum 
si caracterul variat al atributiunilor lor sînt pentru noi semnul indubi- 
tabil că indivizii si colectivitätile adresau multe rugi unor fiinţe înzestrate 
cu puteri extraordinare (de vreme ce se aflau în preajma lui Dumnezeu) 
si capabile să le ofere oamenilor o protecţie eficientă. ` 

Studiind regiunea Dombes din secolul al XIX-lea, Philippe Boutry 
constată că, de pildă, în parohia Saint-Trivier, oamenii li se închinau 
sfinților Dionisie, Rusticus si Elefterie, în aceeași capelă a bisericii 
parohiale, pentru orătănii, Sfîntului Marcel pentru cai (pelerinaj la 
16 ianuarie), Sfîntului Bonitus pentru viței (pelerinaj la 15 ianuarie), 
Sfântului Anton pentru porci (pelerinaj la 17 ianuarie), Sfîntului Triverius 
pentru păstori, „Catedrei Sfîntului Petru” pentru animalele grase (pele- 
rinaj la 18 ianuarie) si, în capela din Montagneux, Sfintului Pavel 
(pelerinaj la 29 iunie) pentru copiii fricosi: „adică șapte devotiuni 
(dintre care cinci sub forma unor pelerinaje colective) pe acelaşi teri- 
toriu parohial — cu participarea si a altor sate”’!. 

De aceea, calendarele religioase diecezane acordau sfinţilor un loc 
important pe lista sărbătorilor obligatorii, cel puţin înainte de redu- 
cerile masive operate mai întîi în secolul al XVI-lea și apoi în secolele 
al XVII-lea şi al XVIII-lea de către autoritatea episcopală. În dieceza 
Évreux, în perioada dintre 1583 si 1715, şi după o primă reducere 
drastică în raport cu lista anterioară, Calendarul bisericesc a menţinut, 
în afară de duminici, 51 de zile nelucrătoare, dintre care 5 în cinstea 
Sfintei Fecioare si 28 în cinstea altor sfinţi. În plus, pentru toate 
parohiile se păstrau sărbătorile de hram. În dieceza Avranches, con- 
stitutiile sinodale din 1550 confirmau obligaţia strictă de a nu lucra 
cu ocazia a 51 de sărbători în afara duminicilor, dintre care 5 sărbători 
mariale și 31 de sărbători de sfinţi, la care se adăugau sărbătorile de 
hram33. În dieceza Coutances, cifrele, fixate de un sinod din 1487, erau 
cam aceleaşi, respectiv 55 şi 31%. În aceste trei dieceze normande, 
proporţia zilelor nelucrătoare în cinstea sfinţilor, în afara sărbătorilor 
de hram ale parohiilor, se situa așadar, în secolul al XVII-lea, între 64 
si 71% din totalul sărbătorilor obligatorii ce cădeau în alte zile decît 
duminica. Spuneam însă că, încă din secolul al XVI-lea, fuseseră ope- 
rate reduceri importante în sanctoral, de vreme ce acela al diecezei 
Rouen, anterior anului 1522, menţiona nu mai puţin de 48 de sărbători 
de sfinţi obligatorii, dintre care 4 în cinstea Mariei”. 

Prin revenirea periodicä a särbätorii lor, sfintii ritmau anul liturgic 
si, într-un sens mai general, viaţa colectivă, cu manifestările ei eco- 
nomice. Ne gîndim la „bîlciurile cu nume de sfint”, care nu coincideau 
în mod obligatoriu cu data prăznuirii sfîntului respectiv, dar care se 
raportau întotdeauna la aceasta, avînd loc uneori cu cîteva zile înainte 
sau după. Pe baza unor calendare din secolul al XIX-lea, J. Fournée 
a reconstituit, pentru Normandia, tabloul ,bîlciurilor cu nume de sfint”, 
ajungînd, fără să fie totuşi sigur de caracterul exhaustiv al rezultatului, 
la un total de 95 de bîlciuri anuale puse, în cele 5 departamente luate 
în discuţie, sub patronajul cîte unui sfint* — dovadă în plus a omni- 
prezenţei sfinţilor în timpul şi spaţiul în care se desfășura existenţa 
strămoșilor noştri. 

Exista, evident, o concordanţă între ritmul ciclului agrar si acela al 
cultelor populare. Această relaţie a fost bine pusă în evidenţă, pentru 
o perioadă destul de recentă (1969-1973), în Perche-Gousât, zonă a 
regiunii Perche, situată în departamentul Eure-et-Loir. Alban Bensa, 
cercetătorul care a condus ancheta în această regiune, constată că, 
întrucît vitele rămîn în grajduri în anotimpul rece, iar riscurile unor 
epizootii sînt mai mari atunci decît în restul anului, pelerinajele la 
sfinţii protectori ai lumii animale sînt mai numeroase la sfîrșitul 
toamnei și la începutul iernii. De aici, calendarul următor: 


[Date | Sfinţi invocati Scopul pelerinajului | 
1 decembrie Sfintul Eligius cai 

7 decembrie Sfîntul Ambrozie albine 

9 decembrie Sfîntul Blaziu vite 


17 decembrie Sfîntul Anton porci 
20 decembrie Sfîntul Sebastian vite 
29 decembrie Sfîntul Ebrulfus cornute, orätänii®? 


În martie si aprilie reîncep muncile cîmpului : arat, semănat, săpat. 
Puţine pelerinaje marchează această perioadă. În schimb, spre sfirsitul 
primăverii, mai ales între 1 mai si 1 iunie, au loc mari deplasări 
rituale, sub forma unor pelerinaje oficiale sau private — de astă dată 
însă, pentru sănătatea oamenilor : 


Sfinţi invocati Scopul pelerinajului 
Sfîntul Marculfus scrofule 

Sfîntul Avertinus dureri de cap 

Sfintul loan Evanghelistul |arsuri 


Sfîntul Leonard mersul copiilor 
Cele trei Marii boli de nervi 
Sfîntul lovianus colici38 

Prezenţa sfinţilor în ritmurile anuale ale vieţii cotidiene reiese si 
din numeroasele zicale care exprimau meteorologia populară sau se 
refereau la calendarul agricol — de pildă: 


la 1 ianuarie, 
„La Sfintul Wilhelm de-i frumos, 
Grîul va fi foarte mănos” 

la 25 martie, 
„Dacă-i ger de Bunavestire, 
Tot anul frig o să mai fie” 

la 10 august, 
„De Sfintu-Avrinte, an de an, 
Intri cu secera în lan”. 


J. Fournée a identificat în Normandia 74 de asemenea proverbe ce 
asociază sanctoralul cu starea vremii si muncile cîmpului“. Astfel, 
„sărbătorile sfinţilor organizau anul — băteau măsura timpului, dădeau 
sfaturi înțelepte pentru muncă”. În sfîrşit, etnobotanica ce se dezvoltă 
în prezent, propunîndu-şi să reconstituie istoria plantelor şi mai ales 
să le reașeze în contextul lor ecologic si social, precum și în relaţiile 
lor cu oamenii, nu poate nici ea evita întîlnirea cu sfinţii. Căci a existat 
odinioară o importantă hagionimie vegetală, a cărei amintire s-a păstrat 
pînă în zilele noastre. În Normandia secolului al XIX-lea — tot conform 
cercetărilor lui J. Fournée —, în jur de treizeci de plante erau consacrate 
Sfintei Fecioare şi circa cincizeci, celorlalţi sfințit. Mariei îi erau 
hărăzite cele mai frumoase flori de cîmp, îndeosebi albe. Asocierea 
plantelor cu ceilalţi sfinţi se explică, la rîndul ei, mai ales prin două 
motive : fie pentru că planta respectivă înfloreşte sau rodeste în perioada 
prăznuirii sfîntului, fie pentru că virtuțile ei terapeutice se aplică bolii 
desemnate cu numele sfîntului. O serie de cercetări paralele cu cele 
întreprinse de J. Fournée confirmă rezultatele acestuia. Cercetarea lui 
André-Louis Mercier asupra „obiceiului de a consacra anumite plante 
sfinţilor protectori și tămăduitori” identifică, şi ea, 51 de nume de sfinţi 
cărora le erau asociate plante, un sfînt fiind adesea patronul mai multor 
plante“?. Dacă ne întoarcem în timp si deschidem nomenclatura botanis- 
tului Bauhin, publicată la Basel în 1584, descoperim 126 de plante 
ocrotite de 56 de sfinţi. Maria singură apare asociată cu 40 de plante“. 


Un neopăgînism ? 


Omniprezenta sfinţilor în viaţa cotidiană de odinioară şi rolul jucat de 
aceştia în demersurile religioase au dus, de-a lungul vremii, la acuzaţia 
de neopăgînism“f, care se bazează de altfel pe mărturii străvechi. 
Maniheistul Faustus scria: „Idolii voştri, creștinilor, sînt martirii la 
care vă închinaţi”. La care Sfintul Augustin răspundea: „Să continui 

unele obiceiuri bune, pe care le-au practicat si idolatrii, sä pästrezi 
anumite obiecte si clădiri de care s-au folosit si ei nu înseamnă să 
împrumuţi, ci dimpotrivă, să iei înapoi de la ei ceea ce nu era al lor 
şi să-l dai adevăratului stăpîn, lui Dumnezeu, închinîndu-i-l direct în 
cultul divin, sau indirect, în cinstea sfinţilor, dar întotdeauna întru 
mai marea lui slävire”“. 

Sînt celebre învăţăturile date, un secol şi jumătate mai tîrziu, de 
papa Grigore cel Mare (604) călugărului Mellitus: „Să nu dărîmăm 
templele idolilor : numai idolii trebuie să-i sfärîmäm, apoi să facem apă 
sfinţită şi să stropim cu ea templele, să ridicăm acolo altare şi să 
punem moaşte. Dacă templele sînt bine clădite, se cuvine ca ele să 
treacă de la închinarea la demoni la slujirea Dumnezeului celui ade- 
vărat; căci, atîta vreme cît națiunea [engleză] va vedea că vechile ei 
locuri de închinare dăinuie, va fi mai dornică să meargă la ele, din 
obisnuintä, pentru a se închina Dumnezeului celui adevărat, după ce 
se va fi lepădat de rătăciri”+. La începutul secolului al XII-lea, benedic- 
tinul Guibert de Nogent se plîngea că vede răsărind de pretutindeni 
tot felul de sfinţi necunoscuţi: „Toată Biserica, scria el, cunoaște un 
Martin, un Remigius şi alţi sfinţi mari. Dar de unde si pînă unde atîtia 
sfinţi necunoscuţi pe care gloatele, parcă spre a se lua la întrecere cu 
acești străluciți mărturisitori, îi plăsmuiesc zi de zi la orașe si prin 
sate? Văzînd că anumite locuri se bucură de patroni släviti, au vrut 
să aibă şi ei”, 

Valdezii şi lollarzii s-au ridicat împotriva cultului sfinţilor, în legă- 
tură cu care Erasmus a adoptat, în secolul al XVI-lea, o poziţie critică, 
dar nuanțată: „Acest soi de devotiuni [faţă de sfinţii protectori] care 
nu se îndreaptă spre lisus Hristos nu sînt prea departe de superstitia 
pägînilor, care dăruiau lui Hercule zeciuială din avutul lor sau îi 
jertfeau un cocoș lui Esculap spre a-și recăpăta sănătatea, sau care 
omorau un taur în cinstea lui Neptun pentru a călători cu bine pe 
mare. Numele s-au schimbat, dar țelul urmărit este același şi într-un 
caz, şi în celälalt”#. 


„Cu toate acestea, scrie el altundeva, nu condamn nicăieri invocarea 
sfinţilor și nu cred că ar trebui interzisă, dar din ea trebuie să lipsească 
superstitia pe care o denunt pe drept cuvînt. Căci superstiție este să ceri 
totul de la sfinţi, ca și cum Hristos n-ar mai exista, sau să-i crezi mai 
milostivi decît Dumnezeu, sau să te închini la cutare sau cutare sfint 
pentru a căpăta un har anume, închipuindu-ţi că Sfînta Ecaterina poate 
dărui ceea ce Sfînta Varvara nu poate! Superstitie este să te rogi la 
sfinţi nu ca la niște mijlocitori, ci ca și cum ei ar face binele pe care ni-l 
dăruieşte Dumnezeu.”5° 


Atitudinea protestantă a fost şi mai categorică. Luther, Calvin, 
Henri (II) Estienne în Apologia pentru Herodot, Marnix de 
Sainte-Aldegonde în Tabloul certurilor religioase şi multi alţii din 

vremea lor si după ei au scos în evidență „marea asemănare în multe 
privinţe dintre zeii păgînilor si sfinţii lor [ai catolicilor], dintre zeițe 
şi sfintele lor”%l. „Păgînii de odinioară n-au făcut întru cinstirea si 
slăvirea zeilor lor mincinosi nici un lucru pe care sfinta Maică Biserica 
să nu-l fi făcut, si încă înzecit, pentru sfinţii si sfintele ei din paradis.”52 

Aceste luări de poziţie au avut drept consecinţă în ţările protestante 
numeroase măsuri ce vizau interzicerea cultului sfinţilor. Nu vom da 
decît un exemplu semnificativ: suprimarea festivităților din ziua de 
Sfintul Urban în regiunile alsaciene care au îmbrățișat Reforma. Prăznui- 
rea acestui protector al podgorenilor, la 25 mai, prilejuia manifestări 
cînd de bucurie, cînd de mînie. Dacă vremea era frumoasă, statuia 
sfîntului era purtată din casă în casă şi din pivniţă în pivniţă, iar cînd 
trecea de pe butoaie pe umerii celor care o cărau şi care curînd se 
îmbătau, se clătina. Alaiul dionisiac își încheia plimbarea la cîrciumă. 
Dacă ploua, statuia era aruncată în băltoace, în vreun şanţ sau în 
mocirlă. În 1551, contele de Hanau-Lichtenberg va interzice „procesiunea 
idolului” în guvernămîntul Westhoffen, trecut la protestantism5?. 

Teza continuității dintre păgînism si creștinism a făcut o lungă 
carieră. Cel mai adesea, ea a fost prezentată într-o lumină proastă, dar 
cîteodată — de exemplu, la Joseph de Maistre — si cu unele consideraţii 
pozitive. Cu ocazia unei călătorii în Finistère, conventionalul Cambry 
afirma : „Guvernarea teocratică a druizilor, nenumăratele genii cu care 
umpleau elementele, puterea înteleptilor asupra naturii, visele feerice 
nu au fost distruse de apostolii catolicismului. Miracolele din stră- 
vechime au fost trecute asupra noilor sfinţi”5*. De partea cealaltă, în 
Despre papă, Joseph de Maistre proclama sus și tare: „Greşeala cu o 
sută de capete a luat-o la fugă din faţa Adevărului indivizibil : Dumnezeu 
împărăţeşte în Panteon [Panteonul lui Agrippa, de la Roma] înconjurat 
de toţi sfinţii”. Maistre își sprijinea declaraţia pe o argumentatie care 
lasă impresia că merge în contra sensului urmărit: 


„Capitala păgînismului era sortită să devină capitala creştinismului, 
iar templul [Panteonul] care, aici, concentra toate formele de idolatrie 
urma să adune laolaltă toate luminile credinţei. Toţi sfinţii în locul 
tuturor zeilor! Ce izvor nesecat de adînci meditații filosofice si reli- 
gioase! Desigur, numele lui Dumnezeu este exclusiv si incomunicabil; 
cu toate acestea, există mai multi dumnezei în cer si pe pămînt. Există 
inteligente, firi superioare, oameni divinizati. Zeii creştinismului sînt 
sfinţii. În jurul lui Dumnezeu se strîng toţi zeii, pentru a-l sluji fiecare 
în locul si după rînduiala ce i-au fost hărăzite”55. 


Apropierea dintre creștinism și păgînism a făcut obiectul unui 
studiu sistematic semnat de Pierre Saintyves și publicat în 1907, în 
spiritul pozitivist al epocii, sub titlul grăitor Les Saints successeurs des 
dieux. O regăsim însă, cel puţin episodic, în lucrări mult mai recente. 
În concluzia unei cercetări intitulate L'Église et la vie quotidienne du 

paysan d'Alsace au Moyen Âge (1975), se afirmă: „Succesul cultului 
sfintilor este de fapt o constatare a esecului operei de crestinare, din 
moment ce, așa cum arată Réau, spre sfîrşitul Evului Mediu, Hristos 
însuși este obligat să facă loc sfinţilor pe portalurile catedralelor, 
dovedind astfel devierea pietätii populare de la ceea ce constituie 
miezul creştinismului”56. Un studiu (publicat în 1977) despre circa 
3.000 de „miracole” petrecute în Anglia între 1066 si 1300 aminteşte 
că „pe seama lui Apollonius din Tyana, vestit făcător de minuni din 
secolul I î.Hr., au fost puse multe miracole, inclusiv învierea unor 
morţi”5”. „Despre multe relicve pägîne, citim în aceeaşi lucrare, se 
credea că fac minuni și că-i vindecă pe bolnavii care se rugau la ele — 
proprietăţi care au fost atribuite moaștelor mucenicilor creştini, în 
special în secolul al IV-lea, cînd păgînismul a devenit minoritar şi, 
ulterior, ilegal.” „Pelerinajul este unul dintre cele mai vechi obiceiuri 
ale omului civilizat. Egiptenii, necrutätorii hititi si misteriosii huriti, 
babilonienii şi cei mai înţelepţi dintre greci întreprindeau călătorii de 
peregrinatio.”5% 

— Peter Brown remarca, în recenta lui carte despre Cultul sfinţilor$0, 
că așa-zisa „alunecare de teren” care ar fi dus la căderea creștinismului 
în păgînism a fost percepută de o familie de spirite stînjenite de un 
model explicativ „cu două niveluri”. Conform acestui „model”, o religie 
a „vulgului”, uniformă si imuabilă, croitä din „superstiții populare” si 
„credinţe inferioare”, a invadat treptat religia elitelorf!. Peter Brown 
citează o serie de texte caracteristice ale lui David Hume si Edward 
Gibbon. Primul (f1776) a scos în evidenţă, în lucrarea sa Natural History 
of Religion, forţa de inertie subiacentă practicilor religioase ale „vulgului”: 
„Din pricina ignoranței si a lipsei sale de cultură, vulgul, adică, la 
drept vorbind, întreaga omenire, cu rare excepţii, nu-și înalță niciodată 
contemplatia spre ceruri [...] îndeajuns de sus ca să poată discerne 
existenţa unui spirit suprem sau a unei providente la originea a toate 
cîte sînt [...]. Oamenii tind în mod natural să se ridice de la idolatrie 
la teism, ca să cadă iarăşi din teism în idolatrie”?. 

Contemporan cu Hume, Gibbon (1794) explica, la rîndul lui: „Teologia 
sublimă si simplă a primilor creștini a fost treptat stricată, iar împărăţia 
cerurilor, şi așa întunecată de subtilitäti metafizice, a fost degradată 
prin introducerea unei mitologii populare care a tins să restaureze 
domnia politeismului”63. Chiar în sînul catolicismului, cardinalul Newman 
gîndea, în secolul al XIX-lea, la fel ca Hume și Gibbon: „Religia celor 
mulţi are întotdeauna o latură vulgară; ea va purta mereu pecetea 
fanatismului si a superstitiei, cîtă vreme oamenii vor fi ceea ce sînt. 
Religia gloatei este întotdeauna o religie alterată, în pofida precautiilor 
Sfintei Biserici”$4. 

Asa cum constată Peter Brown, acest model „cu două niveluri” 
rezistă cu greu criticii atunci cînd este vorba de experienţa religioasă 

din Antichitatea tîrzie, din Evul Mediu sau chiar dintr-o bună parte 
a perioadei așa-zis „moderne”. „În acel sector al existenţei acoperit de 
practica religioasă [...], scrie el, diferenţele de clasă și de instrucţie [nu 
jucau] nici un rol semnificativ.”65 Este limpede, într-adevăr, că, pînă la 
o dată destul de recentă, elitele catolice au împărtășit aceeași concepţie 
despre supranatural ca si restul populaţiei și că ierarhii au încurajat 
apelul la protecţia sfinţilor, străduindu-se totodată să-l ţină sub control®. 
Filip al II-lea adunase la El Escorial în jur de 7.000 de relicve“. 
Această cifră era totuşi mai mică decît cea pe care o dă, la Wittenberg, 
un catalog din 1518. Ducele Frederic cel Înţelept, viitorul protector al 
lui Luther, strînsese în capela castelului său 17.443 de relicve de tot 
soiul: moaşte de apostoli, evangheliști, patriarhi si proroci, crîmpeie 
din veșmintele Fecioarei, scutece ale pruncului lisus, o bucată dintr-un 
cui de la Răstignire ș.a.m.d.6 Nu departe, la Halle, în biserica Sfîntul 
Mauriciu, erau păstrate 42 de trupuri întregi de sfinţi, plus 8.133 de 
bucăţelef?. De aceea, este greşit să facem din cultul sfinţilor o mani- 
festare proprie numai religiei populare”. Acest cult a constituit terenul 
unor credinţe mult mai larg răspîndite. 

Dincolo de modelul „cu două niveluri”, teza care încearcă să scoată 
în evidenţă etapele unui „transformism creştin” ce şi-ar avea punctul 
de plecare în plin păgînism se izbeste de dificultăţi serioase de îndată 
ce trecem la verificări erudite. Încă din 1905, bollandistul' Hippolyte 
Delehaye demonstrase acest lucru cu pertinență”!. Desigur, recunoștea 
el, nu putem nega existenţa „unei legături materiale, dar total exte- 
rioară, între noua religie și cea veche [...] în privinţa anumitor rituri 
şi simboluri comune amîndurora”. Cufundarea moastelor unui sfint 
aminteşte de îmbăierea sacră a mamei zeilor, iar culegerile de minuni 
ale sfinţilor Cosma si Damian, de incubatia practicată altădată în 
templele lui Esculap. Întîlnim la vechii greci mutările de moaşte şi 
relicvele duble. Litaniile majore din ziua de Sfîntul Marcu nu sînt decît 
o continuare creștină a Robigaliilor din 25 aprilie etc. 

Pe de o parte însă, dacă rămînem pe tărîmul faptelor, nimic nu ne 
îndreptățește să spunem că Biserica a practicat sistematic transpu- 
nerile de nume prin care realitatea unui cult precrestin putea dăinui'?. 
Pe de altă parte, succesiunea unor culte în acelaşi loc nu înseamnă 
neapărat dependenţă”?. În plus, nu este o bună metodă să încerci a 
desprinde data necunoscută a unei sărbători păgîne pornind de la 
nişte date creștine care se presupune că au avut vreo legătură cu 
respectiva sărbătoare'î. Astfel, Întîmpinarea Domnului (2 februarie) 
nu a luat locul lupercaliilor care se sărbătoreau pe 15. Și, mai ales, 
cultul sfinţilor provine nu din cultul eroilor, ci din acela al martirilor. 


* Membru al societăţii științifice întemeiate de iezuitul Jean Bolland 
(1596-1665) în scopul publicării unor ample documente hagiografice (n.t.). 

„Nu era nevoie să-ți amintesti de zei si de eroi ca să te adresezi 
martirilor cu toată încrederea, cerîndu-le vindecarea de boli, închinîn- 
du-te la ei înaintea unor călătorii lungi sau a unor fapte importante 
şi dîndu-le dovezi palpabile de recunoştinţă pentru binefacerile lor.”75 
Paralelismul și asemănarea nu înseamnă filiatie. 

Aceeaşi părere o exprimă, în lucrarea sa Italia de Sud şi magia 
(1959), Ernesto De Martino, foarte îndepărtat ca inspiraţie ideologică 
de preocupările iezuitului belgian de la începutul secolului XX. De Martino 
acuză prejudecata „metodologică” ce vrea să apropie cu orice preţ magia 
lucaniană și catolicismul meridional. Dimpotrivă, el declară că orice 
asimilare a vieţii magico-religioase a Sudului cu păgînismul antic este 
fie un argument de polemică, fie o reţetă turistică. „Cel mai elementar 
simţ al istoriei arată că păgînismul antic [...] a murit pretutindeni [...]. 
Ar fi pueril să ne închipuim că-l putem regăsi în catolicismul meridional, 
cu determinantele şi nuanțele lui specifice [...]. Societatea meridională 
prezintă astăzi un chip pe care în zadar vom căuta trăsăturile Greciei 
Mari, si asta pentru simplul motiv că, într-o mai mare sau mai mică 
măsură, societatea meridională a „participat la mișcarea civilizaţiei 
creştine si a civilizaţiei moderne.” 

Recent, Peter Brown a reînnoit critica tezei potrivit căreia sfinţii ar 
fi succesorii eroilor. Anticii nu vedeau în aceştia din urmă niște mijloci- 
tori. Eroii nu aveau legături directe cu divinitatea. Spre deosebire de 
ei, sfinţii creştini care, la început, au fost mucenicii erau consideraţi 
de către credincioși nişte ființe umane ce ajunseseră să se bucure de 
o mare intimitate cu Dumnezeu. De aceea, ei puteau interveni pentru 
fraţii lor muritori”. Dacă, la această originalitate fundamentală — si 
care trebuie reţinută ca foarte importantă într-o istorie a sentimentului 
de securitate —, adăugăm faptul că, spre deosebire de toate obiceiurile 
funerare antice, moaştele sfinţilor au fost, în multe cazuri, strămutate 
înăuntrul cetăților, vedem cum cultul sfinţilor a introdus, la sfîrşitul 
Antichității, o ruptură radicală în experienţa religioasă. Raporturile 
orizontale dintre vii și morţi au fost modificate, ca şi relaţia verticală 
dintre oameni și Dumnezeu, prin mijlocirea sfinţilor. Cerul si pămîntul 
şi-au dat mîna ca niciodată peste mormintele mijlocitorilor. Iată de ce 
trebuie să aruncăm „o privire nouă”? asupra cultului lor, ferindu-ne 
de soluţiile facile. 

7 În ciuda cîtorva declaraţii răzlețe, cercetarea istoriografică contem- 
porană se îndepărtează aşadar tot mai mult de concepţia care făcea 
din sfinţi nişte „succesori ai zeilor”. În Apologie pentru Herodot, Henri (II) 
Estienne ridiculiza proliferarea vocabulelor sub care era invocată Maria 
pe vremea lui si îi întreba pe oamenii Bisericii „dacă toate Maicile 
Domnului pe care le-am numit mai sus sînt una și aceeași. Dacă-mi vor 
răspunde că este una şi aceeaşi, îi voi întreba de ce atunci se ascunde 
sub atîtea înfățișări ; dacă-mi vor zice că sînt diferite, îi voi ruga să-mi 

spună care dintre ele. este Fecioara Maria, mama lui lisus Hristos”7?. 
În secolul al XVIII-lea, preotul erudit Ludovico Muratori (1750), un 
om al Luminilor, scria în același spirit, dar fără ironie: „Oamenii ar 
trebui [...] să știe că nu există decît o singură preafericită Fecioară, 
deși ea-și schimbă numele după biserici și confrerii. Sfinta Fecioară a 
Rozariului sau de la muntele Carmel nu este mai vrednică de cinstire 
decît Fecioara din orice alt loc”. 

Astăzi, fără a face trimitere la textele de mai sus, Giuseppe Galasso 
răspunde la criticile de acest tip luînd exemplul Mezzogiorno-ului. 
Aici, Maria este venerată sub circa o sută de denumiri diferite. Ea este 
sărbătorită însă la aceleaşi date, îndeosebi la 2 februarie (Întîmpinarea 
Domnului), la 25 martie (Bunavestire), la 15 august (Adormirea Maicii 
Domnului), la 8 septembrie (Nașterea Sfintei Fecioare). „Mulțimea 
denumirilor nu traduce o fragmentare a imaginii şi a puterii Mariei.” 
Ea rămîne una și omogenă în conștiința religioasă, fiind vorba numai 
de „un proces de apropriere, de determinare, de sublimare colectivă şi 
individuală a figurii Mariei”5%. 

Această interpretare se întîlneşte, în unele privinţe, cu cea pe care 
o propuneam în Frica în Occident legat de vrăjitorie, în care nu numai 
Michelet, dar și mulţi autori mult mai apropiaţi de noi au văzut o 
prelungire a cultelor păgîne?!. Se confirma astfel opinia lui Freud, 
pentru care „popoarele creştine sînt prost botezate. Sub o poleială 
subţire de creştinism, ele au rămas ca strămoşii lor, care erau nişte 
barbari politeiști”t2. Eu îmi exprimam, dimpotrivă, convingerea că 
„0 creștinare incompletă, dăinuirea unui politeism de facto si rämäsi- 
tele unor religii antice nu înseamnă totuşi [...] păgînism conștient de 
sine [...]. Populaţiile [din secolele XV-XVI] se considerau creștine si nu 
aveau sentimentul că aderă la o religie osînditä de Biserică”8?. 

De aceea, cînd vrem să situăm practicile creștine în raport cu cultele 
pägîne, se cuvine să operăm o distincţie metodologică, pe cît de nece- 
sară pe atît de rar formulată, între filiatie si asemănări. Filiatia fiind 
foarte greu de demonstrat, cercetarea ajunge în impas. În schimb, 
asemănările atrag atenţia oricărui observator. „Vechilor scriitori biseri- 
ceşti, arăta iezuitul Hippolyte Delehaye, nu le era greu să constate 
analogiile existente între cultul martirilor si cultul eroilor.” Povestirile 
hagiografice şi riturile se pot asemăna între ele fără să fie vorba de 
falsuri sau de imitații : „Ele sînt rodul firesc al aceleiaşi stări sufleteşti, 
în împrejurări asemănătoare”8?. 

Chiar dacă, așa cum crede Peter Brown, „societatea antică tîrzie a 
basculat în forme de venerație radical noi”, o istorie a sentimentului 
de securitate trebuie să fie sensibilă la aceeași nevoie de protecţie care 
şi-a găsit expresia în diversitatea manifestărilor religioase, din Antichitate 
pînă în zilele noastre. De aici, o „conformitate” care i-a scandalizat pe 
reforrhatorii protestanți, dar care era adînc înrădăcinată în psihologia 

umană confruntată cu tipuri de ameninţări si de agresiuni ce nu s-au 
schimbat prea mult din vremea lui Pericle și pînă în epoca lui Napoleon. 

Tocmai acest aspect al protecţiei trebuie acum reliefat în literatura 
şi în deciziile bisericești referitoare la cultul sfinţilor. În acest domeniu, 
poziţia catolică a fost mereu marcată de continuitate și coerenţă. 
Biserica romană a căutat să controleze într-un mod din ce în ce mai 
strict canonizările — termenul nu prea apare înainte de secolul al XII-lea — 
şi, încă din secolele XII-XIII, le-a rezervat Sfintului ScaunSf. Ea şi-a 
sporit exigenţele faţă de virtuțile si miracolele candidaţilor la cano- 
nizare“, afirmînd întotdeauna că Iisus Hristos este „singurul nostru 
răscumpărător si mîntuitor” — formula Conciliului de la Trento —, astfel 
încît sfinţii nu sînt decît niște mijlocitori pe lîngă el, iar „imaginile de 
falsă importanţă dogmatică și capabile să-i păcălească în mod primej- 
dios pe oamenii simpli”5 trebuie să dispară. Biserica a menţinut însă 
convingerea fermă că sfinţii sînt „prieteni” cu Dumnezeu și pot interveni 
în favoarea noastră pe lîngă el8. 

Sfîntul Bernard îi asigură pe pelerinii de la Saint-Victor: „Dînd 
carnea sa putreziciunii, el nu şi-a lepădat măruntaiele milei ; îmbrăcînd 
straiul de slavă, nu s-a despuiat de ticăloşia noastră si de milostivirea 
lui. Pămîntul în care a intrat Victor nu este un pămînt al uitării”%0. 
Întrebîndu-se ce ştiu sfinţii despre rugile şi nevoile celor vii, Hugues 
de Saint-Victor (31141) răspunde : „În taina contemplării lui Dumnezeu, 
sufletele sfinţilor ştiu, despre lucrurile cele de afară, atît cît trebuie 
spre bucuria lor si izbăvirea noastră. Căutăm mijlocitori pe lîngă 
Dumnezeu ? Ce vreţi mai mult? [...] Vă e teamă că nu se roagă, ei care 
se roagă întruna ? De ce nu s-ar ruga cînd şi voi vă rugaţi, de vreme 
ce se roagă si cînd voi nu vă rugaţi?”?!. Pentru Sfîntul Bonaventura, 
meritele pe care sfinţii le-au cîștigat pe pămînt le-au adus drept 
răsplată „un asemenea loc în ceruri, încît au dobîndit nu numai fericire 
şi slavă pentru dînșşii, ci si puterea de a le veni în ajutor celorlalți”*?. 
Sfîntul Toma are, la rîndul lui, următoarea convingere: „Cu cît mai 
deplină este milostivirea sfinţilor, cu atît ei se roagă mai mult pentru 
noi; cu cît sînt ei mai aproape de Dumnezeu, cu atît ruga lor este mai 
lucrătoare: așa se sävîrseste rînduiala dumnezeiască prin care bine- 
facerile celor de mai sus se revarsă asupra celor de jos”%. Înaintea 
judecății, mai spune Sfîntul Toma, „sfinţilor li se face milă de cei care 
trăiesc în starea noastră de ticăloşie”*4. Nu trebuie să şovăim chiar a 
invoca mai multi sfinţi. Căci Dumnezeu „i-a pus pe unii sfinţi să 
ocrotească anumite lucruri [...] [iar] prin rugăciunea mai multor sfinţi 
se poate dobîndi uneori ceea ce nu se poate dobîndi prin rugăciunea 
unuia singur”%. 

Luther si Confesiunea de la Augsburg recomandau imitarea sfinti- 
lor, dar nu si invocarea lor, Hristos fiind „singurul mijlocitor”. Confessio 
gallicana (1559) spunea fără menajamente că „tot ceea ce oamenii 

şi-au închipuit despre mijlocirea sfinţilor morţi nu este decît amägire 
si înselätorie diavolească, menită a-i întoarce pe oameni de la ade- 
vărata rugăciune”*. Invers, Conciliul de la Trento susținea că invocarea 
sfinţilor „prin rugi stăruitoare” este „bună și folositoare”, si îi sfătuia 
pe credincioşi „să recurgă la rugăciunile, sprijinul și ajutorul lor” — 
subliniem aceşti termeni — pentru a obţine îndurarea dumnezeiască 
prin intermediul lui Hristos%. Unii protestanți mînati de spiritul ecu- 
menic s-au exprimat ulterior în acelaşi sens. După opinia lui Grotius, 
„îngerii sînt de faţă la întrunirile noastre si fac tot ce pot pentru ca 
rugile noastre să fie bine primite de Dumnezeu”. De ce n-am „admite 
că mucenicii cunosc rugile pe care li le înălțăm”*5? Leibniz scria, la 
rîndul său: „Cum duhurile preafericite sînt acum mult mai prezente 
în treburile noastre decît atunci cînd vietuiau pe pămînt, iar milostenia 
si dorinţa lor de a ne ajuta sînt mai vii; cum rugile lor sînt acum mult 
mai eficiente ; cum vedem, pe de altă parte, felul în care Dumnezeu 
răspundea la mijlocirile sfinţilor vii şi, prin urmare, cît de folositor 
este să adăugăm rugile fraţilor noştri la ale noastre, nu văd de ce ar 
fi o crimă să invoci un suflet preafericit sau un înger sfint”*?. 
Critica făcută de reformatorii protestanți cultului sfinţilor a suscitat 
nu numai riposta Conciliului de la Trento, ci si o întreagă literatură 
catolică în care s-au distins mai cu seamă Eck, Canisius, Bellarmin şi 
Suarez. În De oratione in communi religione, Suarez (11617) stăruie 
asupra ideii tradiţionale că sfinţii sînt deopotrivă „prieteni” ai lui 
Dumnezeu și „avocaţii” noştri: de unde o relaţie între om și Dumnezeu 
prin intermediari. Ruga noastră va avea cu atît mai multe șanse de 
a fi îndeplinită cu cît ea va fi prezentată de cineva care, pe de o parte, 
este aproape de Dumnezeu, iar pe de altă parte, este apropiat de noi: 


„Spun deci că, pentru un sfînt, a prezenta rugile noastre nu înseamnă 
altceva decît a-i înfățișa lui Dumnezeu ce doreşte sau cere omul de pe 
pămînt [...]. Sfîntul fie înfățișează cererea făcută lui, apoi se roagă la 
Dumnezeu în sensul acestei cereri, prezentîndu-și rugăciunea ca pe un 
titlu în plus; fie, dacă omul nu a cutezat să se apropie singur de Dumnezeu, 
ci s-a rugat la sfint, sfintul se însărcinează să fnfätiseze el cererea pe 
care omul, în semn de evlavie si de smerenie, i-a fncredintat-o lui [...]. 

[Rugăciunea sfintului] este cu atît mai eficientă cu cît intimitatea 
dintre mine si sfînt este mai mare și cu cît demnitatea sfintului este mai 
mare”100, 


Redutabila distanță dintre oameni și Dumnezeu este aşadar 
scurtată graţie rugii sfinţilor. Aceştia aruncă un pod peste prăpastia 
ce ne desparte de Dumnezeu. 

Învățătura pastorală a făcut ca această teologie linistitoare să 
coboare la nivelul celor mai umili credincioşi. Într-un text accesibil 
tuturor (1705), liturgistul Vatar arată că trebuie să-i considerăm pe 
patronii locurilor unde mergem în procesiune „ca pe niște părinţi şi 

îngeri ocrotitori ai meleagurilor pe care şi-au trăit frumos viaţa întru 
slava si slujirea împăratului cerului si pămîntului, care, voind să-i 
vadă cinstiţi în locurile în care ei s-au smerit din dragoste pentru el, 
dăruieşte cu uşurinţă rugii si vredniciei lor iertarea greselilor noastre 
şi încuviinţează cererile noastre întemeiate”!0!. Prin urmare, sfinţii 
vor putea sävîrsi orice minune — în ciuda zîmbetului scepticilor, tot 
mai numeroși în secolul al XVII-lea. De aceea, cucernicul dominican 
Albert Le Grand din Morlaix pune la începutul Viefilor sfinților din 
Bretania armoricană (Rennes, 1636) următorul avertisment: „Interzic 
cu desăvîrşire lectura acestei cărți ateilor, libertinilor, indiferentilor, 
ereticilor si acelor înfumurati care, măsurînd puterea lui Dumnezeu cu 
mintea lor cea proastă, își bat joc de minunile pe care Domnul le-a 
făcut prin slujitorii săi şi nu cred nimic din ceea ce întrece slaba lor 
pricepere, vrînd să încätuseze credinţa în legile raţiunii”102. 

O asemenea poziţie li se va fi părut totuşi prea entuziastă medicilor 
parizieni din epocă. Este interesant, din acest punct de vedere, să 
deschidem un opuscul publicat în 1642 de către Guillaume du Val, 
decan al Facultăţii de Medicină din Paris. Dedicată lui Richelieu, 
aprobată de Sorbona, lucrarea se intitulează Litaniae de beatissima 
Virgine Maria. În realitate, ea conţine, în afară de litanii, rugăciuni 
către sfinţii si sfintele care s-au ilustrat în domeniul medicinei sau al 
îngrijirii bolnavilor, un catalog istoric al sfinţilor si fericitilor care, 
într-un fel sau altul, au practicat arta medicală, precum și un apendice — 
de fapt, o disertaţie — despre sfinţii care vindecă anumite boli!%. 

Redactat într-o limbă chinuită, apendicele este o dovadă a luptei pe 
două fronturi pe care medicii, ca şi teologii, trebuie să o ducă atît 
împotriva excesului de credulitate, cît şi împotriva scepticismului. 
Citim că „invocarea Regilor magi sau a Sfîntului loan este bună contra 
epilepsiei, că Sfintul Lup tămăduieşte convulsiile la copii, Sfintul 
Audoenus vindecă surzenia, Sfîntul Blaziu — durerile de gît, Sfîntul 
Exuperius, Sfîntul Bernard şi Sfintul Anton — răsuflarea grea si bolile 
de plămîni” etc. Aceste vindecări prin acţiunea lui Dumnezeu, a Fecioarei 
si a sfinţilor sînt „minuni care întrec arta medicală și puterile ome- 
nesti”1%4, Trebuie să adăugăm aici privilegiul pe care îl au regii de a 
vindeca scrofulele. Guillaume du Val declară apoi că el unul crede cu 
adevărat — si conform învăţăturii Bisericii Catolice, „stîlp și temelie a 
adevărului” — că „anumiţi sfinţi si anumite sfinte îndepărtează si 
alungă unele boli si unele rele”1%5. 

. Dar el refuză să accepte, așa cum fac „muierile, copiii, täränoii si 
proştii”, că unii sfinţi ar acţiona în virtutea asemănării dintre numele 
lor şi acela al unei organ sau al unei boli: astfel, Sfîntul Audoenus ar 
vindeca tulburările de auz. Ateismul este o crimă, dar superstitia si 
credulitatea fac la fel de rău religiei. „Adevăratele minuni grăiesc 
despre slava lui Dumnezeu.” Cele mincinoase însă îl „jignesc”1%. Întelept 

este acela care nu crede cu uşurinţă. Sfintul Grigore are dreptate cînd 
scrie că dificultatea de a crede a Sfintului Toma ne-a fost mai de folos 
decît credinţa celorlalţi ucenici. Urmează o lungă digresiune despre 
falsele minuni ale lui Mahomed şi despre uimitoarea capacitate a unor 
posedati de a vorbi dintr-o dată limbi pe care nu le-au învăţat nicicînd!0”. 
Cînd pe acest tărîm apar dubii si controverse, se cuvine să ne întoarcem 
către părerea unor oameni înţelepţi si competenţi, în special a teolo- 
gilor!%. Îndeobşte, declară Guillaume du Val, „dacă un fapt extraordinar 
vine în mod limpede de la Dumnezeu, îl cred ca atare si îl urmez. Dacă 
provine însă din uneltiri diavoleşti, îl urăsc, îl reneg si îl dispretuiesc. 
Dacă există vreo îndoială ori vreo suspiciune, prefer să nu cred în el 
şi să-l socotesc o născocire”10%. 

Iată-ne departe de credulitatea dominicanului din Morlaix, dar 
credinţa în puterea făcătoare de minuni a sfinţilor rămîne neștirbită. 
Lucrarea lui Albert Le Grand i s-a părut că păcătuiește tocmai prin 
naivitate benedictinului dom Lobineau, care a publicat în 1725 Vieţile 
sfinţilor din Bretagne, eliminînd multe dintre miracolele, legendele și 
relicvele pomenite de predecesorul său. Benedictinii de la Saint-Maur, 
bollandiștii şi alţi puristi, de pildă preotul Thiers și oratorianul Lebrun, 
se vor strădui să ,curete” sanctoralul și să nu reţină decît fapte si 
minuni confirmate. De aici, din nou, lupta pe două fronturi: pe de o 
parte, împotriva credulitätii exagerate si a proliferärii unor practici 
care, în deviatiile lor ultime, scäpau de sub controlul Bisericii si deve- 
neau manifestări demonice; pe de altă parte, împotriva respingerii 
sceptice sau eretice a credinţei în ocrotirea acordată de sfinţi. 

După opinia lui Jean-Baptiste Thiers, trebuie pedepsiţi cei ce for- 
teazä natura prin mijloace care, în ultimă instanţă, vin de la diavol'!°. 
Numai Biserica ierarhică poate deschide, prin rugăciuni si rituri, calea 
spre supranatural. Este foarte adevărat însă că această cale există. 
Cînd apar, maleficiile trebuie risipite prin mijloace „licite”, adică „bise- 
ricesti”. Aceste remedii „mai presus de fire” constau, „după rînduiala 
bisericească”, în „a folosi apă sfinţită şi medalioane agnus Dei, în a-ţi 
face semnul crucii, a merge cu evlavie la locurile unde sînt păstrate 
moaștele sfinților si unde este prăznuită pomenirea lor, a invoca mai 
cu seamă numele lui lisus, a te ruga la Preasfinta Fecioară Maria si 
la îngerul păzitor, si la ceilalţi sfinti”!!1. 

Poziţia lui Pierre Lebrun este foarte apropiată de cea a lui 
Jean-Baptiste Thiers. Lebrun dezaprobă o datină riavarezä ce consta 
în a scufunda într-un rîu o statuie a Sfintului Petru pe timp de secetă!!2, 
şi doreşte interzicerea „unui obicei destul de răspîndit prin părţile 
Franţei, şi anume folosirea unui fier înroșit, numit cheile Sfîntului 
Petru, ca pavăză împotriva turbării [...]. Este [...] supărător că există 
persoane care susțin că un fier înroșit ar apăra de turbare si de alte 
boli, pentru că s-a întîmplat o dată ca niște persoane care se rugaseră 

la Dumnezeu si se folosiseră de mijlocirea sfinţilor să se vindece în 
felul ăsta. Iar ceea ce spunem despre cheile zise ale Sfîntului Petru se 
poate spune și despre cheile Sfintului Hubert. Asa se numește fierul 
cu care sînt însemnate, în cinstea sfîntului, animalele muscate de cîini 
turbati, spre a fi ferite de turbare”!!5. Oratorianul le mai reproșează 
călugărilor de la Saint-Hubert din Ardeni că răspîndesc ideea că pe 
teritoriul abației lor nu există șobolani deoarece aici se află moaștele 
Sfintului Udalricus, odinioară episcop de Augsburgiif. 

Părintele Lebrun combate aşadar credulitatea exagerată, fără însă 
a contesta realitatea lucrurilor extraordinare înfăptuite fie de către 
demoni, fie graţie sfinţilor. Citîndu-l pe Gerson, el declară că „este o 
impietate si o greșeală împotriva Sfintelor Scripturi să tägäduiesti că 
demonii sînt făptuitorii multor lucruri uimitoare, iar cei care socotesc 
tot ceea ce se spune despre aceasta simple plăsmuiri și rîd de teologii 
care pun astfel de lucruri pe seama demonilor ar merita să fie aspru 
pedepsiţi”!'5. În mod simetric, recursul la sfinţi, între anumite limite 
rezonabile, adică bisericeşti, este recomandabil. Căci, dacă folosirea 
cheilor Sfîntului Petru sau ale Sfîntului Hubert trebuie respinsă, 


„Vom încuviinţa întotdeauna ca oamenii să se închine la moaștele 
Sfîntului Hubert, si chiar să primească un crîmpei din stola acestui 
sfint, în nădejdea că vor fi feriti de turbare. Se ştie că Dumnezeu reînvie 
slava sfinţilor lui prin minunile pe care le săvîrșesc moaștele lor. Cîrpele 
si brfiele sau alte rufe care au atins trupul Sfintului Pavel vindecau de 
boli si scoteau duhurile rele din trupul demonizatilor. Asemenea lucrări 
ale moastelor sfinţilor s-au văzut în toate vremurile; și mai vedem și 
acum, în fiecare zi, la Riom, în Auvergne, ceea ce Grigore de Tours aflase 
si chiar văzuse, și anume că demonizatii erau izbäviti, iar oamenii 
muscati de şerpi sînt vindecati de îndată ce li se dă să atingă dintele 
Sfântului Amabilis. În timpul ceremoniei se trag clopotele, pentru ca 
lumea să se ducă la biserică, unde se spun cîteva rugăciuni, fără nici un 
obicei superstitios şi fără a se folosi nici un leac”1!6. 


Sînt astfel justificate — cu condiţia ca ierarhii să-și dea consimtä- 
mîntul şi să exercite un control — cultul relicvelor şi cererile adresate 
sfinţilor, chiar pentru nevoi materiale. 

Poziţia lui dom Lobineau este conformă cu aceea a părintelui Lebrun : 
Dumnezeu le dăruieşte sfinţilor haruri excepţionale. Ca prieteni ai lui 
Dumnezeu, sfinţii se interesează de soarta noastră si intervin pentru 
noi — desigur, cu condiţia ca noi să încercăm să le urmăm exemplul: 


„Dacă dovedim o extremă venerație față de prietenii lui Dumnezeu, 
fiind încă înveșmîntaţi în becisnicia cărnii; dacă izbîndim cînd cerem 
ajutorul rugilor lor ; dacă le păstrăm cu grijă cîrpele, brîiele si celelalte 
lucruri de care s-au folosit; dacă simpla lor atingere, simpla lor umbră 
sînt făcătoare de minuni mai presus de fire, cîtă venerație și cîtă 
încredere trebuie să le arătăm prietenilor lui Dumnezeu, pe care 
Dumnezeu însuși i-a încununat! Ne vom închipui oare că, absorbiți de 

slavă, i-au uitat pe aceia cu care urmează să o împartă cîndva, si care 
au aceleaşi drepturi la slavă ca și ei? În locul fericit în care trăiesc ei, 
toate harurile s-au înmănuncheat în dragoste; iar această dragoste, 
care-i face pe ei fericiţi, nu ne îngăduie să ne îndoim că sfinţii poartă 
grija mântuirii noastre [...]. 

Putem spune că invocarea sfinților se întemeiază pe credinţa noastră 
că ei se îngrijesc de tot ceea ce ne priveşte şi că se roagă pentru noi”!!?. 


De remarcat terminologia care revine constant în discursul ecle- 
ziastic despre sfinţi : sfinţii „poartă de grijă” celor vii ; „se roagă” pentru 
ei, săvîrșesc „minuni”, „și-au păstrat în cer aceeași dragoste fierbinte 
pe care o aveau pe pămînt pentru Dumnezeu şi pentru aproapele lor, 
pe care nu-l iubeau decît pentru el”!!8. Putem așadar „recurge” la 
ajutorul lor. Trebuie să avem „încredere” în ei. Sfinţii sînt niște protec- 
tori de nădejde, nişte „avocaţi” atunci cînd judecătorul este supărat. 

Semnificativă este, în această privinţă, rugăciunea rostită la 25 iulie 
1597 de către municipalitatea şi clerul din Madrid, cu îngăduinţa 
episcopului, în momentul cînd a izbucnit o epidemie de ciumă: 


„Avînd în vedere marile nenorociri şi molime care s-au abătut asupră-ne 
si pe care le punem, așa cum se cuvine, pe seama pedepsei si a biciului 
lui Dumnezeu, mîniat de păcatele poporului său, și dorind să-i potolim 
mînia, socotim că mijlocul cel mai potrivit este să ni-i luăm drept avocaţi 
si apărători pe prietenii lui, sfinţii. De aceea, însufletiti de încrederea 
şi de evlavia deosebită pe care o avem faţă de slăvita Sfintä Ana, mama 
Preasfintei Fecioare Maria Născătoarea de Dumnezeu, si pentru slăvitul 
Sfînt Roch, ale cărui minuni neîncetate ne-au dovedit cîte se pot dobîndi 
de la Împăratul ceresc prin mijlocirea lui, rugămu-ne lor cu smerenie să 
ne fie protectori si avocâţi în faţa lui Dumnezeu, ca să potolească mînia 
lui Dumnezeu, pe care pe drept am meritat-o. Şi pentru ca smerita 
noastră rugă să ajungă mai uşor la ei, iar îndurarea dumnezeiască să-i 
primească pe ei ca ocrotitori și mijlocitori ai noștri, ne legăm în faţa 
Domnului Dumnezeului nostru, în numele nostru și al întregului oraș, 
în numele celor ce nu sînt de faţă si al celor ce sînt si al tuturor urmașilor 
noștri, să ţinem sărbătorile preafericitei Sfinte Ana, patroana noastră, 
şi pe ale slăvitului Sfînt Roch, încetînd orice muncă, rostind în fiecare 
an, de zilele lor, prima vecernie si cîte o liturghie solemnă și mergînd 
în procesiune la bisericile pe care le vom alege anume pentru celebrarea 
acelor sărbători, luînd personal parte la ele, noi si urmașii noștri, afară 
doar dacă ne va împiedica vreo pricină îndreptăţită [... "9. 


Acest document este lămuritor în măsura în care înfăţişează, ca 
nenumărate alte documente asemănătoare, unirea într-un cuget si 
într-un legămînt a clerului, municipalităţii si poporului unei capitale, 
dincolo de orice deosebire dintre religia elitelor și religia maselor, în 
convingerea că nişte protectori specializaţi sînt în stare să potolească 
mînia lui Dumnezeu. Astfel, sentimentul de securitate pe care oamenii 
îl încercau atunci cînd se adresau sfinţilor avea, pentru ierarhia catolică 
si pentru credincioși, un fundament teoretic si o justificare doctrinală. 

Dosarele miracolelor 


Preot în epoca Luminilor, cucernicul erudit Muratori constatä cu tristete 
că „oamenii nu arată devotiune sfinţilor decît în măsura în care li se 
pare că au dobîndit, prin mijlocirea lor, cîte un bine lumesc, cum ar fi 
acela de a se fi vindecat de o boală, de a fi scăpat cu viaţă din furtuni, 
revărsări, foc, de a fi avut recolte mănoase, de a fi cîștigat un proces, 
de a fi adus pe lume copii”. Bineînţelesc, continuă el, „trebuie să ne 
rugăm la Dumnezeu în vremuri de năpastă”. Cererea de bunuri mate- 
riale „este nu numai legitimă, ci chiar vrednică de laudă”, cu condiţia 
însă „ca binele lumesc să nu fie cerut decît în măsura în care slujeşte 
la dobîndirea celui duhovnicesc”120. Or, ce constatăm ? „Nu se află oraş 
sau ţară care să nu aibă sărbători anume, de mulţumire pentru înce- 
tarea unei molime, pentru ridicarea unui asediu sau pentru curmarea 
oricărei alte urgii [...]. [Iar acestea] se tin îndeobște cu mai mult fast 
decît toate cele rînduite de Biserică. Asa sînt, de pildă, în cîteva ţări 
sărbătorile Sfintului Anton abatele si a Sfîntului Roch [...]. Vai de 
acela care ar lucra [în zilele acelea] sau ar ţine prävälia deschisä.”!?! 

Ceea ce nu observă Muratori — si ceea ce nu observă nici „elita” 
bisericească din vremea lui — este faptul că multi oameni asociau 
adesea în mod strîns mîntuirea trupului si mîntuirea sufletului. Că 
aşa este ne putem da seama dintr-o relatare a erupției Vezuviului, 
care a terorizat oraşul Neapole în 1631122. Luni 15 decembrie, pe la 
prînz, pămîntul începe să se cutremure, apoi un nor gros se înalţă din 
coșul vulcanului, împins de „focul uriaș” ce arde în pîntecele muntelui. 
La ora 4, tot oraşul este acoperit de o pîclä deasă. Locuitorii din 
localităţile vecine cu Vezuviul fug. Către ora 10 seara, pămîntul începe 
să se zguduie, iar cutremurele durează pînă la ora 1 noaptea. Îngroziţi, 
napolitanii, de teamă că vor fi înghiţiţi ca într-un hău, năvălesc în 
biserici „pentru a-și scuipa păcatele la picioarele duhovnicilor”. Aceștia, 
străduindu-se să facă faţă cererii, sînt nevoiţi să-i spovedească pe 
străzi si în pieţe. Cardinalul-arhiepiscop poruncește ca Sfîntul Sacrament 
să fie expus în toate bisericile si organizează procesiuni pentru a cere 
ajutorul Sfintului Ianuarie. Încă de marţi după-amiază are loc o primă 
procesiune, în cursul căreia moaștele sfintului sînt purtate de la cate- 
drală la Nostra Signora del Carmine. Semn încurajator : sîngele sfintului 
protector al Neapolelui se lichefiază în sticlutä, în timp ce aceasta este 
însoţită de clerul orașului, de confreriile de flagelanti si de toată 
mulţimea care strigă „iertare” si „îndurare”. 

Această primă procesiune obţine rezultate importante: începe să 
plouă, iar ploaia spală aerul de praf și cenuşă. Apoi, miercuri dimi- 
neatä, pe la ora 7, în coasta vulcanului se deschide o breșă care permite 
scurferea unei cantități însemnate de „materie bituminoasă”, dar face 

să înceteze cutremurele ce amenintau să därîme casele din Neapole. Pe 
17 decembrie, după-amiaza, o nouă procesiune cu sîngele și capul Sfîntului 
Ianuarie merge de la catedrală la Nostra Signora dell’Annunziata. 
Văzduhul este negru, plin de funingine, și plouă. lată însă că, în 
momentul în care moaștele sfîntului se reîntorc în partea centrală a 
catedralei, „se ivește pe neașteptate o rază de soare, luminoasă și 
strălucitoare, care alungă întunericul”. 


„Atunci, mulțimea adunată începu să strige către cer «minune» si 
«îndurare». Si s-a zvonit că, tocmai atunci, pe fereastra principală a 
bisericii, multe persoane demne de încredere l-au văzut pe slăvitul Sfînt 
Ianuarie în strai preoţesc, binecuvîntînd poporul — ca pentru a arăta că 
Dumnezeu se îndurase să apere orașul Neapole de incendiu si, pe deasupra, 
pentru a-l linisti si a-i risipi temerile, căci era gata să-l ajute la orice 
năpastă. Parcă i-ar fi spus: Ego vobiscum sum, nolite temere"... Şi iată 
cum s-a confirmat această ocrotire din partea sfintului : ieșind procesiunea 
din cetate prin Porta Capuana, în faţa muntelui în flăcări, eminenta sa 
arhiepiscopul a luat sticluta cu sîngele sfintului si a făcut cu ea semnul 
crucii. Si atunci, trufașii nori încinși și aprinși, în prezenţa sîngelui 
aceluia care si în alte rînduri îi biruise şi-i stinsese, au început să se 
risipească, au apucat-o altîncotro si, curînd, s-au făcut neväzuti [...].” 


Recunoscători, napolitanii au hotărît să organizeze o procesiune de 
mulţumire, care a avut loc în ziua de Înältare din 1632, au comandat 
„un tabernacul de aur fin” în care să pună sticluta cu sîngele Sfintului 
Ianuarie si, „în amintirea îndurării primite”, au stabilit ca, pe viitor, 
în fiecare an, la 16 decembrie, să se ţină o sărbătoare solemnă cu 
„procesiune generală”. 

Această istorisire si comentariul care o însoțește au pentru noi o 
valoare demonstrativă. Ele arată că erupția Vezuviului este resimţită 
ca o pedeapsă de la Dumnezeu — o relaţie cauză-efect pe care clerul o 
vîrîse adînc în mentalitätile colective. De aici si goana după duhovnici. 
Populaţia însă, indiferent de clasele cărora le aparţine, este convinsă 
că există un protector capabil să domolească mînia Domnului. Se roagă 
la el, iar protectorul intervine pe dată si îi ,linisteste” : „Nu vă temeti, 
le spune el napolitanilor, sînt cu voi”. Efectiv, locuitorii oraşului vor 
scăpa cu viață. Primejdia se îndepărtează si chiar, adaugă cronicarul, 
ocrotirea venită din partea Sfîntului Ianuarie a fost într-atît de efi- 
cientă, încît nimeni nu s-a îmbolnăvit, deşi oamenii stătuseră afară 
peste noapte, în ploaie si vînt!?3. Ce venea pe primul loc în demersul 
napolitanilor : frica de iad sau aceea că vor pieri din cauza erupției 
Vezuviului? Greu de spus. 

Pentru populaţiile de odinioară, Dumnezeu hotăra totul: erupțiile 
vulcanice si epidemiile, îmbolnăvirea si însănătoșirea. Aflat însă 


* „Sînt cu voi, nu vă temeti” (n.t.). 

departe si temut, el trebuia luat cu frumosul si îmbunat de ,avocatii” 
muritorilor. În acest context, ce sens putea avea o religie prea spiri- 
tualizată pentru nişte oameni lipsiţi de apărare în faţa ciumei, a norilor 
de lăcuste, a grindinii, a manei vitei-de-vie sau a secetei! ? Închinarea 
la sfinţi permitea îndepărtarea acestor flageluri. Cum să nu fi jucat ea 
un rol considerabil în viaţa cotidiană și în experienţa religioasă a 
indivizilor si a colectivitätilor ? Este semnificativă în această privinţă — 
si numai un exemplu printre atîtea altele — următoarea rugăciune 
(culeasă în 1880 în regiunea Charente) către Sfînta Fecioară, invocată 
împotriva şerpilor si a cîinilor turbati: 


„[...] <Încotro, Măicuţă ?» lisus o întreabă. 
— Of, dragul mamei, la tine vin degrabă. 
Că peste oamenii din lumea asta 

S-au abătut necazul si näpasta. 

De şerpi si cîini răi să-i päzesti 

Ca să rămînă pururi teferi, 

Pacea si raiul să le däruiesti 


Ca unor minunati luceferi”135. 


În această invocatie, vedem cum Maria obține de la lisus atît 
alungarea animalelor primejdioase, cît si pacea paradisului. Totuși, nu 
avem nici o îndoială că, în ciuda învăţăturii oficiale a Bisericii, pentru 
care numai Dumnezeu acţionează prin intermediari, populaţia credea 
adeseori într-o acţiune directă și autonomă a sfinţilor, uitînd sau 
neștiind că aceștia sînt nişte simpli mijlocitori. De aici, credinţa destul 
de răpîndită în „relele date de sfinţi”, care se puteau răzbuna dacă li 
se arăta dispreţ. Cu excepţia însă a acestui aspect aparte, numeroase 
“documente apologetice de origine clericală răspîndeau ideea că sfinţii, 
invocati cum se cuvine, nu lasă nici o rugă fără răspuns si că inter- 
ventia lor este întotdeauna eficientă. Cum să nu li se atribuie atunci 
o putere proprie si personală ? Iar asta cu atît mai mult cu cît, înaintea 
apariţiei medicinei moderne, însănătoşirea după o boală gravă era 
adesea calificată drept minune!26. 

Dar dacă sfinţilor li se atribuia puterea de a forța natura sau, mai 
bine zis, de a o sili să li se supună, e pentru că, pe pămînt, ei depäsiserä 
limitele obișnuite ale condiţiei umane prin ascetismul vieţii sau prin 
eroismul martiriului. Sfinţii continuau deci, de dincolo de mormînt, o 
carieră imposibilă celorlalţi oameni. Dar, printr-o paradoxală răstur- 
nare de situaţie, nişte oameni care fugiseră de lume, care dispretuiserä 
bunurile pämîntesti, care înduraseră cele mai cumplite încercări deve- 
neau pentru cei care se rugau la ei niște tămăduitori, nişte protectori 
atenţi la nevoile concrete ale existenţei cotidiene. Sfinţii răspundeau 
la rugăciuni dăruind cu generozitate ceea ce, pe pămînt, refuzaseră 
pentru sine!?”. 

Trecerea de la ascet la sfintul vindecätor si ocrotitor se vede limpede 
în cazul lui Gerard Maiella (Sfintul Gerard), călugăr redemptorist 
mort în 1755, la douăzeci si nouă de ani. Penitentele lui erau „cumplite, 
declară un contemporan: post şi iar post, ciliciu si iar ciliciu, priveghere 
şi iar priveghere [...]. Biciuirile lui pînă la sînge te umpleau de groază”. 
Extazele îi sporiseră si mai mult prestigiul. Acest „nebun pentru Hristos” 
nemâîncat si zdrentäros s-a aflat, cît a trăit, în permanentă legătură cu 
ţăranii săraci din sudul Italiei, iar amintirea lui s-a păstrat mai întîi 
prin tradiţia orală a unor săteni nestiutori de carte. S-a constatat că 
regiunile care-l invocau în mod deosebit erau cele în care preţul grîne- 
lor era cel mai scăzut, iar specula din partea negustorilor era cea mai 
dură. Sfintul Gerard a devenit astfel sfintul prin excelenţă al pîinii, 
sfintul la care oamenii se rugau în perioadele de foamete!28. 


De cîţiva ani, istoriografia s-a aplecat cu atenţie asupra dosarelor 
miracolelor, îndeosebi din secolul al XVII-lea, care ne-au parvenit. 
Acest interes este lesne de înţeles dacă ne gîndim că, odinioară, mira- 
colele erau „foarte frecvente”. Nu erau „fapte excepţionale sau izolate”, 
ci se integrau „în trama civilizaţiei”. Oamenii trăiau „într-un adevărat 
climat miraculos”!??. Dosarele miracolelor ne dau deci informaţii asupra 
cererilor — aproape întotdeauna privitoare la sănătate şi la viaţa mate- 
rială — adresate sfinţilor de către credincioși. Comparînd cîteva liste 
semnificative de miracole, eșalonate din secolul al XIV-lea pînă în 
secolul al XVII-lea inclusiv, obţinem tabelul de mai jos. 


Miracole Alte 
terapeutice miracole 


| Număr | % |Număr] % | 


_Miracole înregistrate Total 


La Sainte-Catherine din Fierbois 

(provincia Touraine), 1375-1470!:% 
. | Cu ocazia „scoaterii” moastelor 
Sfintului Martial la Limoges, în 
138815! 
La Tours, pentru procesul de 
canonizare a Sfîntului Francisc de 
Paola, 1513122 


| La Marienweiher (Franconia), 


236 108 |45,8| 128 |54,2 


1611-1618:% 


La mormîntul părintelui Honor€ 
de Paris, la Chaumont-en- 
Bassigny, 1624-1650! 


La Notre-Dame din Verdelais 
(provincia Guyenne), 1626-1674! 


115 107 199,4 8 0,6 

Miracole 
terapeutice 


|Număr | % |Număr| % | 


Alte miracole 


Miracole înregistrate Total 


La Notre-Dame-de-Bonnes- 

-Nouvelles, la abatia celesti- 30 16 53,3 14 46,6 
nilor din Lyon, 1628-16381%6 

de a ER | 557 | 372 | 667 | 185 | 33,3 | 


La Notre-Dame din Roquefort 
(provincia Languedoc), 


1634-1671 


La Notre-Dame din Lumières 
(Provence), 1661-1665!5° 


202 198 98,1 4 1,9 


Chiar dacă dosarele exploatate în această listă sînt inegale ca 
volum, informaţiile pe care le furnizează sînt, în ansamblu, convergente. 
Sfinţii se ocupă în primul rînd de vindecări, chiar și de „învieri” (mai 
ales de copii născuţi morţi). Ei nu sînt totuşi insensibili la conjunctură. 
Anumite circumstanţe aparte — de exemplu, războiul pe uscat sau pe 
mare — pot face ca solicitarea de sănătate să fie concurată de cererea 
de scăpare de necaz. Este ceea ce relevă cele trei dosare privitoare la 
Sfînta Ecaterina (de la Fierbois) între 1375 si 1470, la scoaterea moaste- 
lor Sfîntului Martial la Limoges în 1388 şi, respectiv, la miracolele 
sävîrsite de Sfînta Ana (la Auray) între 1634 şi 1646. 

Multe minuni ale Sfintei Ecaterina si ale Sfîntului Martial au loc 
în momentul în care, în timpul „războiului de o sută de ani”, soldaţii 
englezi cutreieră şi jefuiesc vestul Franţei. Englezii iau prizonieri 
călători, pelerini sau nu, negustori, ţărani sau soldaţi. Aceștia o invocă 
pe Sfînta Ecaterina sau pe Sfîntul Martial, se roagă la ei si iatä-i 
scäpati. De aici, proporţia anormal de mare de miracole, altele decît 
vindecările, care au loc cu ocazia „scoaterii” moastelor din 1388 (49,3%) 
sau la sanctuarul de la Fierbois (54,2%): majoritatea miracolelor din 
această categorie o constituie eliberările din mîinile dușmanilor. Tot 
astfel, în secolul al XVII-lea, niște marinari capturați tocmai în Atlantic 
de piraţii din nordul Africii se roagă la Sfînta Ana din Auray, făgă- 
duindu-i că, dacă vor scăpa, vor merge în pelerinaj la sanctuarul ei. 
Ruga le va fi îndeplinită. În plus, printre miracolele care nu se referă 
la vindecări se numără întotdeauna intervenţii graţie cărora oamenii 
au scăpat, contrar oricăror așteptări, dintr-un accident, dintr-un incendiu 
sau de la înec. Lista de la Sainte-Anne din Auray cuprinde 91 de cazuri 
de persoane scăpate tefere din naufragii sau de la înec. Astfel, mira- 
colele terapeutice sînt, în ansamblu, majoritare, dar proporţia celorlalte 
miracole (17% pentru cele șapte dosare din secolul al XVII-lea reținute 

Principalele sanctuare făcătoare de minuni din Franţa 
secolului al XVII-lea (granița de dinainte de 1648) 


Beee., N.Dde Liesse 


o... 


.. 


Paris 2-03: 
N.D.de Bon-Secours 


Ste Anne-d'Auray 
: @ (Nancy) 
© @ N.D.de Cléry Eai 
N.D.des en-Bassigny 
Ardilliers i 
8 N.D.de Bonnes- 
Nouvelles (Lyon) 


... 


© N.0.du Puy 
@ N.D. de Verdelais 


© N.D. de Tudet N.D.de Lumières ; 


© 
Cotignac 


o... 


Sursă: J. de Viguerie, „Les miracles dans la France du XVII* siècle”, XVII: 
siecle, nr. 140, iulie-septembrie 1983, p. 321. 


aici) nu este deloc neglijabilă, mai ales dacă sanctuarul se afla în 
apropierea mării, element periculos prin excelenţă. 

Putem încerca o analiză mai fină a vindecărilor, dar precizăm de la 
început caracterul ei întru cîtva artificial. Căci documentele nu permit 
o separare între bolile „organice” si cele ,functionale”. Mai mult, uneori 
se menţionează numai „boală”, iar orice încercare de interpretare se 
dovedeşte atunci imposibilă. Prin urmare, nu prezentăm decît cu titlu 
informativ repartiția mai detaliată a vindecărilor care au avut loc la 

Sainte-Anne din Auray si, respectiv, la Notre-Dame din Lumières în 
secolul al XVII-lea: 


Miracole terapeutice din Auray | din Lumières 
| numär | % | număr % | 
| Învieri (inclusiv de copii născuţi morți) | 0 | 0 l 17 8,6 | 


Boli contagioase, organice sau 
nedeterminate, „dureri” 


| 200 | 588 | 111 56,1 | 


Paralizii, tulburări locomotorii 54 14,5 31 15,6 
Boli de ochi, urechi, tulburäri de vorbire 46 12,3 15 7,6 
Boli mentale, epilepsie, nebunie 23 6,1 0 0 
Nasteri dificile, urmäri ale nasterilor, 

is 3 1,5 
sterilitate 
Răniri, accidente 24 6,5 21 10,6 
TOTAL 372 100 | 198 100 


În ciuda caracterului imprecis al documentaţiei, constatăm o pre- 
zentä semnificativă a vindecărilor, pe de o parte, de paralitici, iar pe 
de altă parte, de orbi, de persoane cu probleme de vedere și de surzi. 
Acestea reprezintă 110 cazuri (26,6%) la Sainte-Anne din Auray si 
46 de cazuri (23,2%) la Notre-Dame din Lumières. O remarcă asemă- 
nătoare a fost făcută și cu privire la miracolele medievale. De aceea 
putem pune din nou o întrebare formulată de alţi cercetători: exista 
oare o proporţie însemnată de paralitici, orbi și surzi în societatea de 
odinioară, sau avem mai degrabă de a face cu un model evanghelic, 
beneficiarii tipici ai minunilor din Noul Testament fiind tocmai parali- 
ticul, orbul si surdul?140 

O dată făcută însă această precizare, se cuvine să constatăm că, 
invers, pe durată lungă, numărul bolnavilor cu afecţiuni motorii a tins 
să scadă. La începutul secolului al XIII-lea, pacienţii de acest gen 
constituiau cel putin 40% din clientela anumitor sanctuare din Italia!#!, 
În procesele de canonizare din perioadele 1201-1300 şi 1301-1417, 
André Vauchez constată că paraliticii scad la 28,8%, apoi la 12,5% din 
numărul total al celor vindecati prin miracole de care s-a ocupat în 
studiile sale. La Sainte-Anne din Auray si la Notre-Dame din Lumières, 
în secolul al XVII-lea, aceste proportii ating 9,6% si, respectiv, 9,2% 
(14,4% si 15,6% din numärul bolnavilor vindecati). Astfel, paraliziile 
continuă să aparţină „domeniului miracolelor”, dar acesta s-a diversifi- 
cat mult faţă de secolul al XII-lea sau de începutul secolului al XIII-lea, 
incluzînd acum o mare varietate de boli şi chiar, după cum am văzut, 
diferite forme de ocrotire si de izbăvire de necazuri. Sînt întru totul 

de acord cu André Vauchez, care arată că această diversificare a 
tipologiei miracolelor a fost o consecinţă a înmultirii rugăciunilor înso- 
tite de făgăduințe!?. 

Înainte de secolul al XIII-lea, rugăciunile de acest fel erau relativ 
rare. Suferinzii erau duși la mormintele sau la sanctuarele sfinţilor. 
Unii erau grav bolnavi, dar transportabili, fiind vorba îndeosebi de 
orbi, surzi, paralitici, „nebuni” şi epileptici!#. În schimb, după ce nu 
a mai fost nevoie de prezenţa efectivă la locul sacru în momentul 
producerii miracolului, au apărut o sumedenie de alte intervenţii mira- 
culoase în cursul unor accidente, războaie, naşteri dificile etc. În secolul 
al XVII-lea — mai cu seamă la Sainte-Anne din Auray, care a furnizat, 
pentru această perioadă, cea mai bogată documentație legată de mira- 
cole cunoscută actualmente în Franţa —, cele mai multe miracole se 
produc în urma unei rugi însoțite de o fägäduintä. Beneficiarul sau 
beneficiarii merg apoi în pelerinaj la locul unde sînt rugaţi sfinţii pe 
care i-au invocat cu succes. 

Toate dosarele miracolelor din perioada modernă care au ajuns pînă 
la noi converg, cel puţin în cazul Franţei, spre o singură concluzie: 
fenomenele miraculoase se produc cu cea mai mare intensitate în 
secolul al XVII-lea, mai exact în intervalul 1620-1670. După această 
perioadă, documentele înregistrează o scădere simtitoare. Oare din 
comoditate, paznicii sanctuarelor nemaiostenindu-se să repete istorisiri 
care semănau prea mult între ele? Comoditatea va fi avut si ea un rol 
în multe cazuri, dar nu pretutindeni, așa că trebuie căutate și alte 
explicaţii. Poate că, de la sfîrşitul secolului al XVII-lea, și anchetele 
deveniseră mai exigente, eliminînd cazurile îndoielnice. Se pare că si 
afluxul de pelerini a scăzut atunci proporţional. Această exigentä ar 
trebui legată și de reacţia antimistică ce prinde contur în Franţa anilor 
1660-1680!##, În acelaşi timp, scade în intensitate acţiunea clerului 
regular, care fusese virful de lance al Reformei catolice. Începînd cu a 
doua jumătate a secolului al XVII-lea, clerul regular trece oarecum 
într-un plan secund, locul lui fiind luat de un cler secular mai scolit 
si mai bine format decît pînă atunci, si care preia conducerea vieţii reli- 
gioase a populaţiei. Or, sanctuarele făcătoare de minuni au fost, în 
majoritate, lansate, relansate sau preluate de congregaţii : de Sainte- 
-Anne din Auray si Notre-Dame din Lumières se ocupau carmelitii, de 
Notre-Dame des Ardilliers din Saumur — oratorienii, de Notre-Dame-de- 
-Bonnes-Nouvelles din Lyon — celestinii, de Notre-Dame din Rochefort — 
marianiștii:15 ş.a.m.d. Vindecärile si izbävirile extraordinare le aduceau 
cinstire şi glorie paznicilor locurilor unde se produceau. „Valul devot” 
si „invazia mistică” pe care le-a cunoscut Franța între 1620 şi 1670 au 
fost însoţite de un sir de miracole, iar acestea s-au rărit pe măsură ce 
zelul congregatiilor scădea. 

Beneficiari ai miracolelor” 


Miracole petrecute Bărbaţi | Femei | Copii Total 
La Sainte-Catherine din 

Fierbois (1375-1470) tor 303| 09 (2000) [209 
Cu prilejul „scoaterii” moastelor 

Sfântului Martial în 1388, la 38 12 23 (31,4%) 73 

Limoges 

La Marienweiher (secolul 148 

al XVII-lea) | 47 34 25 (22,9%) 106 


La mormîntul părintelui Honoré 
de Paris, la Chaumont-en- 
-Bassigny (secolul al XVII-lea): 


La Notre-Dame din Liesse, lîngă 


46 (28,3%) 


Laon (secolul al XVII-lea)!4% 30 69 oa 195 

La racla Sfintei Fara, la 

Faremont, în Brie (secolul 28 21 6 (10,9%) 55 

al XVII-lea)? 

La Notre-Dame din Rochefort 

(secolul al XVII-lea) | 196 | (798) 272 | 


La Notre-Dame-de-Bonnes- 
-Nouvelles din Lyon (secolul 
al XVII-lea) 

La Sainte-Anne din Auray 
(secolul al XVII-lea) 

La Notre-Dame din Lumières 
(secolul al XVII-lea) 


111 


Din contabilizarea beneficiarilor de miracole reiese că de intervenţia 
sfinţilor se bucurau destul de frecvent copiii — dovadă că părinţii se 
rugau pentru ei şi purtau deci de grijă odraslelor lor, chiar și într-o 
perioadă cu o mortalitate infantilă ridicată. 

Din tabelul de mai sus rezultă, mai întîi, că cele două dosare ale 
miracolelor din secolele XIV-XVI reţinute aici nu se deosebesc prea 
mult, în ceea ce-i priveşte pe copii, de cele din secolul al XVII-lea şi 
că, în ansamblu, copiii reprezintă o treime din beneficiarii miracolelor — 
proporţie de care orice istorie a copilăriei trebuie să ţină cont. De 
reţinut că cele trei locuri care au oferit cele mai lungi liste de miracole 


* Este vorba de beneficiarii miracolelor, si nu de miracole, aceeași persoană 
putînd beneficia de mai multe miracole : astfel, la Sainte-Anne din Auray 
sînt 541 de beneficiari, dar 557 de miracole. Invers, de un singur miracol 
puteau beneficia mai multe persoane în același timp: de aceea, la Sainte- 
-Catherine din Fierbois avem 258 de beneficiari și numai 236 de miracole. 

din Franta secolului al XVII-lea (Sainte-Anne din Auray, Notre-Dame 
din Rochefort si Notre-Dame din Lumières) totalizeazä la un loc 36% 
de copii salvaţi prin intervenţia sfinţilor. Povestirile cu miracole, deși 
întotdeauna redactate de clerici, prezintă pentru noi avantajul că scot 
în evidenţă atitudinile și demersurile unor persoane care aparţineau 
populaţiei în ansamblul ei. Avem astfel informaţii despre ele si despre 
psihologia lor. Totodată, ne îndepărtăm de documentele iconografice şi 
literare pe baza cărora s-a ajuns la concluzia pripită că sentimentul 
copilăriei era absent în Evul Mediu și chiar şi mai tîrziu. În realitate, 
copilul este foarte prezent în sursele utilizate aici150. 

O altă informaţie oferită de studierea miracolelor din secolul 
al XVII-lea si a ex-voto de mulţumire care erau adesea consecinţa 
acestora priveşte nivelul social al familiilor favorizate de intervenţia 
cerească. La Notre-Dame din Lumières, ex-voto pictat a fost mai întîi 
„opţiunea, de regulă, a elitei societăţii — nobilime sau burghezie [...] 
în marele elan de devoțiune ce a urmat introducerii Reformei cato- 
lice”!5!, Exista, desigur, un anume paralelism între miracole si ex-voto. 
Or, în condiţiile în care, la Notre-Dame din Lumières, putem situa pe 
scara socială, între 1661 si 1685, familiile beneficiare ale acţiunii 
Fecioarei, ne dăm seama că circa un sfert dintre ele erau familii de 
oameni bogaţi sau înstăriţi!S?, ceea ce corespunde unei suprarepre- 
zentări a acestor medii în raport cu ansamblul populaţiei. O asemenea 
constatare este și mai frapantă la Sainte-Anne din Auray, unde per- 
soanele apartinînd clerului (2,8%), nobilimii (9,4%) si burgheziei (30%) 
totalizează 42,2% dintre beneficiarii miracolelor!i5. O altă indicație 
concordantă: la Sainte-Anne, 51,7% dintre bărbaţii și 27,2% dintre 
femeile care beneficiaseră de intervenţia cerească ştiu să se iscä- 
leascä 4, Așadar miracolul pare să-i favorizeze pe cei din pătura şi așa 
favorizată a societăţii din vremea aceea. 

Prin urmare, nu este deloc surprinzător că, în sanctuarul breton, 
beneficiarii de miracole care locuiesc „la oraş” si la ţară sînt în proporţie 
de 34,9%, respectiv 62,6%, 2,5% rămînînd nedeterminati. Dacă ţinem 
seama de repartiţia populaţiei din provincie în epoca aceea (maxim 
15% orăşeni), este limpede că cei de la ţară sînt subreprezentati. La 
Notre-Dame din Liesse, din 112 beneficiari cărora li se poate stabili 
originea, 67, adică 59,8%, sînt orășeni, dintre care cel puţin jumătate 
vin de la Paris!55. Mediilor urbane li se datorește răspîndirea Reformei 
catolice si înavuţirea sanctuarelor făcătoare de minuni, chiar dacă acestea 
erau situate în afara oraşelor. Aceste precizări convergente trimit la 
o consideraţie istorică prezentată mai sus și care-și află astfel confirma- 
rea : în epoca de aur a Reformei catolice din Franţa (dar, bineînţeles, 
şi în celelalte țări catolice), nu se poate stabili o distincţie între atitudinea 
elitelor şi aceea a maselor faţă de miracole. Toate păturile sociale cer cu 
stäruintä intervenţia cerului pentru a obține vindecarea de boli sau izbăvirea 
de necazuri. „În domeniul cultului sfinţilor, constată Jean-Claude Schmitt, 

unanimitatea atitudinilor a prevalat adesea asupra clivajelor culturale 
şi sociale."15 În schimb, judecînd după ex-voto din Provence, studiate de 
Bernard Cousin, această practică devotionalä se va dezvolta, după 
1720-1730, mai ales în mediile populare din care, de atunci încoace, provin 
majoritatea donatorilor, în vreme ce clasele bogate se vor abtine tot mai 
mult!57. Atitudinea lor faţă de miracol se va fi schimbat. 


Invocarea sfinţilor 


Nevoia de protecţie cerească, exprimată de cererile de miracole, transpare 
si din invocatiile adresate sfinţilor. Un erudit de la sfîrşitul secolului 
al XIX-lea a adunat astfel de invocatii (în număr de 3.216) într-o carte 
consacrată Sfinţilor patroni ai breslelor". În realitate, conţinutul 
acestei lucrări este mult mai bogat decît lasă să se înţeleagă titlul. 
Numai 40% dintre aceste rugăciuni provin de la breslele mestesugä- 
resti propriu-zise. Majoritatea o constituie invocatiile către sfinţi cărora 
li se atribuia puterea de a apăra de boli, intemperii, accidente etc. 
Aceste rugăciuni datează din epoci diferite, unele încă din vremea 
Sfîntului Grigore de Tours, în timp ce altele au fost culese din autori 
„recenţi”, adică din secolul al XIX-lea. Multe provin din regiuni francofone. 
Această documentaţie, oricît de nesatisfăcătoare din punctul de vedere 
al exigenţelor ştiinţifice, aduce totuși o serie de informaţii utile asupra 
urgenţelor care-i determinau pe oameni să ceară ajutorul sfinţilor. 
Dacă lăsăm deoparte aspectul corporativ al dosarului, putem clasifica 
principalele cereri adresate sfinţilor astfel : 


% în raport cu cele 


Motive de cerere : Nomaro 1.985 de cereri 
invocatiilor A 
„mecorporative 

Împotriva intemperiilor, furtunilor, 
secetei, flagelurilor, dăunătorilor; 262 13,9 
pentru ocrotirea „roadelor pămîntului” 
Pentru sănătatea copiilor 144 7,2 
Împotriva „febrei” 123 6,2 
Pentru sarcinä, nasteri, urmäri ale 111 5,4 


nașterii, alăptare; împotriva sterilitätii 


l Pentru animalele domestice 74 3,7 | 


Din aceste cifre reiese importanța deosebită a ploii si a vremii 
frumoase în civilizația rurală de odinioară. Întreaga viață era determinată 
de evenimentele meteorologice imprevizibile. În general, protejarea 
„roadelor pămîntului” constituia prioritatea prioritätilor. De aici, prin 
extensiune, cele 74 de rugăciuni pentru animalele domestice despre 

care istorisirile miracolelor nu spun mai nimic — nu însă şi binecuvîntă- 
rile, după cum am arătat mai sus. Din aceeași clasificare mai reiese” 
şi interesul arătat sănătăţii copiilor. Preocuparea este atît de însem- ' 
nată, încît cererile de acest gen stau în fruntea tuturor invocatiilor 
referitoare la sănătatea umană: ceea ce confirmă și chiar întărește 
impresia lăsată de istorisirile miracolelor. La rîndul lor, cele 111 rugă- 
ciuni pentru femeile sterpe, dar și gravide sau lăuze amintesc, dacă 
mai era nevoie, mîndria de a fi mamă, dar și dificultăţile legate de 
naştere pentru nişte femei a căror viaţă era în primejdie de fiecare 
dată cînd aduceau pe lume un copil!5?. ` 

Toate listele de miracole analizate pînă acum se referă la sfinți cu 
mai multe haruri. Fireşte, Maica Domnului ocupă primul loc. Cum să 
nu obțină ea de la fiul ei tot soiul de vindecări si izbäviri ? Sfînta Ana, 
venerată la Auray, era, pentru cei care o invocau, o a doua Fecioară 
Maria, veneratia trecînd, în mod logic si firesc, de la mamă la bunică, 
iar puterile miraculoase extinzîndu-se în totalitate de la fiică la mamă. 
La rîndul lor, Sfîntul Martial si Sfînta Ecaterina din Alexandria, invo- 
cati la Limoges si, respectiv, la Fierbois, dobîndiserä un asemenea 
renume, fiecare în sanctuarul si în regiunea sa, încît era de neconceput, 
ca ei să fie invocati pentru o categorie anume de miracole. Locul care 
li se atribuia în ceruri, în imediata apropiere a Mîntuitorului, justifica 
diversitatea cererilor ce le erau adresate. Totuși, cînd sfinții vindecätori 
specializați sînt astfel detronati în beneficiul unor personaje cereşti cu 
o statură mai importantă si cu puteri multiple, acest lucru se întîmplă 
adesea mulțumită instituției bisericeşti. Oamenii Bisericii, care înre- 
gistrau miracolele, fie pentru procesele de canonizare, fie pentru a 
atrage atenția asupra sanctuarului de care se îngrijeau, aveau tendința 
de a sublinia polivalenta darurilor dobîndite. Deslusim astfel o tensiune 
sau un decalaj, în sînul unei credințe comune în miracole, între o religie 
clericală care sublinia diversitatea binefacerilor împărțite în cîteva 
locuri sacre bine controlate si o religie mai „populară” care, în mod 
spontan, ar fi preferat să se adreseze mai multor sfinți, mai spe- 
cializati, si ale căror locasuri sacre erau risipite pe la țară si prin 


oraşe. 

în legătură cu sfinţii specializaţi s-au scris și se mai pot scrie lucrări 
întregi, într-atît de mare a fost odinioară importanţa lor. Sfinţii apă- 
rători de ciumă, Roch si Sebastian, sînt deosebit de celebri din pricina 
fricii legitime pe care ciuma le-o stîrnea oamenilor după epidemia din 
1348. Vom vorbi despre ei în capitolul următor. Le-au fost consacrate 
nenumărate tablouri, statui și capele. Mai puţin cunoscut este în 
schimb faptul, atestat în mai multe locuri, că „mistere” ale Sfîntului 
Sebastian sau ale Sfîntului Roch au fost celebrate pentru a pune capăt 
unei molimi sau pentru a ţine la distanţă ameninţarea unei epidemii. 
La Abbeville se reprezintă în 1493 o Viaţă a cinstitului Sfint Roch, iar 

la Chalon-sur-Saône — care, în 1497, suferă de ciumă de mai bine de 
șase ani — se joacă un „mister al Sfîntului Sebastian” pentru a potoli 
mînia lui Dumnezeu!%0. La 4 septembrie 1603, o hotărîre a consiliului 
orăşenesc din Saint-Jean-de-Maurienne reamintește că „în anul 1598, 
fiind orașul nostru și cele dimprejur lovite de molimă, capii familiilor 
strînsi cu toţii laolaltă au făcut legămînt solemn să reprezinte, întru 
cinstirea lui Dumnezeu și slava Sfintului Sebastian, misterul vieţii 
sfintului, al martiriului si al pătimirii sfîntului”!61. O Tragedie a marti- 
riului şi morţii Sfintului Sebastian sub domnia lui Dioclețian [...], 
însoţită de rugăciuni de spus la vreme de molimă și publicată la Nancy 
în 1628, este jucatä ulterior la Plombières de confreria Sfintului Sebastian, 
„spre zidirea duhovnicească a ciumatilor şi bolnavilor veniţi la băi”162. 
La Lans-le-Villard există o capelă a Sfîntului Sebastian din secolul 
al XVII-lea, cu o pictură ce zugrăvește viaţa sfintului. Se pare că a fost 
dăruită de un notar, epitrop al localităţii, care, vindecîndu-se de ciumă 
prin mijlocirea sfîntului, pusese să se joace un mister al Sfîntului 
Sebastian si plătise decorarea capelei!€. 

Astfel de fapte, atestate îndeosebi în Savoia si în Dauphiné, relevă 
utilizarea teatrului religios ca terapie, mai ales colectivă, în caz de 
epidemii ; lucru confirmat de o hotărîre a autorităţilor din Saint-Jean-de- 
-Maurienne în 1556: 


„Domniile lor epitropii nobilimii si ai stării a treia si celelalte persoane 
aflate de faţă, după rugăciunea Veni Creator cîntată în corul bisericii 
parohiale Notre-Dame [...] au făgăduit [...] că vor reprezenta, cu perso- 
naje, misterul Patimilor [...] si deie [Domnul] ca, pentru acea Pătimire 
făgăduită ca mister, să alunge urgia și molima care sînt și domnesc acum 
în orașul nostru și să se îndure de sărmanul lui popor și să se milosti- 
vească de el. 

[S-au mai prevăzut o procesiune si ridicarea a trei cruci] si, pînă ce 
misterul va fi reprezentat cu personaje, au făgăduit să rînduiască o liturghie 
mare, cu diacon şi subdiacon, în toate vinerile”16£. 


Au existat si alţi sfinţi care s-au bucurat — într-o mai mică măsură 
decît sfinţii Roch si Sebastian — de o celebritate, cel putin locală, 
despre care istoria a vorbit mai puţin, dar care însemnau mult pentru 
populaţia dintr-o regiune anume sau de o profesie anume: de pildă, în 
Alsacia, Sfîntul Urban, al cărui cult pare să se fi răspîndit în paralel 
cu extinderea zonei viticole, mai ales în secolele XIV-XVI!65. Sfintul 
Urban fusese papă în secolul al III-lea. Abația Erstein, aflată la sud 
de Strasbourg, a căpătat cîteva moaşte de-ale lui pe la 850. Se crede 
că, în decursul pontificatului său, Urban a poruncit ca patenele şi 
potirele folosite la liturghie să fie făcute, pe viitor, din aur sau argint. 
De aici, legătura dintre papă si cupa plină cu vin. Probabil că a existat 
însă o contaminare cu Sfîntul Urban, episcop de Langres, care, în 
timpul unei persecuții din secolul al V-lea, s-a refugiat în regiunea 

viticolă alsaciană. În orice caz, dacă a fost vorba de o asimilare, aceasta 
s-a făcut în beneficiul papei ale cărui moaște se aflau la Erstein și a 
cărui sărbătoare cădea pe 25 mai, dată la care dreptul medieval ger- 
man fixa încheierea contractelor dintre proprietarii de vii şi arendași. 
Date fiind popularitatea Sfîntului Urban în Alsacia și marele pelerinaj 
la moaștele lui de la Erstein, este de mirare că patronajul lui în această 
provincie se limitează la șase parohii, trei capele si două altare. De 
remarcat însă că, invers, prin imagini, confrerii şi bresle (de podgoreni), 
Sfintul Urban era prezent din nordul si pînă în sudul Alsaciei si că, 
în plus, procesiunile din 25 mai organizate în cinstea sa erau celebrate 
mai pretutindeni, îndeosebi în zona viticolă. Ierarhii par să fi pus 
stavilă unui cult care, prin aspectele lui bahice, tindea să scape de sub 
control și împotriva căruia Reforma protestantă a reacţionat energic. 

Tot astfel, Biserica Catolică a fost stînjenită de cultul închinat în) 
Bretagne (pînă într-o perioadă recentă) Sfîntului Diboan, numit și 
Diboen, Iboan sau Iboen. Nu dispunem de nici un text despre viaţa 
acestui personaj. Nu se cunoaște nici data la care este prăznuit, nici 
locul unde ar fi îngropat. Iată de ce s-a putut vorbi, în legătură cu el, 
de o „hagiografie fără text”1%. Cultul lui era si încă mai este foarte 
răspîndit, iar în Cornouaille este venerat în nu mai puţin de douăzeci 
şi cinci de locuri. „Diboan” este un cuvînt alcătuit dintr-un prefix 
privativ si din substantivul poan, care înseamnă „suferinţă”. Tradu- 
cerea cea mai apropiată ar fi deci „Nedurere” — iar aceasta este si 
funcţia Sfîntului Diboan. Căci el era rugat (și probabil că încă mai este 
rugat) pentru izbăvirea de suferinţă a unui muribund şi pentru a 
scoate un suflet din purgatoriu. Biserica l-a împins pe Sfîntul Diboan 
spre acest al doilea rol. Pe de altă parte, ea a dat adeseori capelelor 
unde se desfășoară iertările Sfîntului Diboan -— si pe care toată lumea 
le numeşte „capelele Sfîntului Diboan” — nume oficiale diferite, punîn- 
du-le sub patronajul Sfintei Fecioare, a Sfîntului Abdon, a Sfintului 
Ludovic etc. Pe alocuri, a încercat să grefeze numele lui Diboan pe 
numele unui sfînt necontestat. Sfintul „Nedurere” şi-a continuat însă 
cariera autonomă, şi este clar că intervenţia lui în favoarea sufletelor 
din purgatoriu este o funcţie supraadăugată. Biserica a operat o depla- 
sare de sens sau, mai bine zis, a suprapus cererea de trecere din 
purgatoriu în paradis peste aceea de trecere liniștită de la viaţă la 
moarte. Principala rugăminte adresată Sfîntului Diboan era aceea de 
a pune capăt suferințelor, deci existenţei unei persoane care nu mai 
avea nici o șansă de supravieţuire. Altfel spus, era vorba de solicitarea 
pentru pacient a unei morţi rapide și blînde: o „eutanasie”, în sensul 
etimologic al termenului. 

Ajutorarea bolnavilor aflaţi în agonie părea o funcţie îndeajuns de 
importantă pentru a fi încredinţată şi altor personaje sfinte, acolo 
unde Sfintul Diboan nu era cunoscut. Ogar devenit om, episcop şi 
martir, Sfîntul Guinefort s-a numărat printre cei cărora li s-a atribuit 

acest rol. La sfîrşitul secolului al XIX-lea si începutul secolului XX, 
Sfintului Guinefort i se cerea, la Lamballe și în cantonul Pleine-Fougăres, 
să aducă „viaţă sau moarte” bolnavilor care rezistau prea mult agoniei. 
O mărturie din regiunea Haute-Bretagne publicată în 1889 afirmă: 
„Cînd cineva este grav bolnav, cînd este socotit pierdut iar starea sa 
nici nu se înrăutățește, nici nu se îmbunătăţeşte, oamenii se roagă la 
Sfîntul Guinefort si aprind o lumînare — dacă se poate, în faţa icoanei 
lui — ca să aducă o schimbare, fie în bine, fie în rău, jucînd, cum ar 
veni, totul sau nimic. De aceea se şi spune: Saint Guinefort, pour la 
vie ou la mort [«Sfinte Guinefort, viață sau moarte»]”17, 

O asemenea invocatie nu pomenește de „moartea bună” în sens 
religios, ci în sens fizic. Oamenii cer fie vindecarea, fie o moarte rapidă 
si lipsită de suferinţă. Or, formula de invocare — „Sfinte Guinefort, 
viață sau moarte” — este atestată, potrivit lui Jean-Claude Schmitt, nu 
numai în Haute-Bretagne, ci în cel puţin alte cinci locuri diferite, aflate 
la distanţă unul de celălalt : la Pavia, pe malurile rîului Lignon (în Forez), 
la Saint-Pardoux-Corbier (în Corrèze), în Berry si la Arques (Pas-de- 
-Calais)16. Este oare prea mult să afirmăm că, în multe cazuri, funcţia 
îl crea pe sfînt sau cel putin îi „fabrica” un rol si o personalitate conform 
unor nevoi şi cereri care, altfel, n-ar fi putut fi primite şi satisfăcute? 

Studiul specializării sfinţilor scoate la iveală un lucru cert: populaţiile 
creştine de odinioară nu numai că au pus toate corpurile profesionale 
sub stindardul unor avocaţi cereşti potriviţi, dar şi-au mai ales şi cîte 
un protector religios pentru fiecare boală, ameninţare sau primejdie. 
Astfel, în capela Notre-Dame-d'En-Haut de Trédaniel (Câtes-du-Nord), 
vedem șapte statui de sfinţi vindecători, între care şi aceea a Sfîntului 
Houarniole, invocat împotriva fricii!®?. Aproape pretutindeni exista 
cîte un sfînt însărcinat să alunge frica şi să dea curaj celor care se 
rugau la el: aici Sfînta Nomadia, dincolo Sfîntul Orentius sau Sfînta 
Restituta!’ s.a.m.d. Nu întîmplător Sfîntul Houarniole era venerat în 
acest scop în Bretagne. Se pare că numele său este o deformare a 
numelui unui ascet orb din secolul al VI-lea, Herveus (Hervé). Legenda 
spune că un lup mîncase măgarul de care se folosea sfintul. Pentru a-l 
pedepsi, Herveus l-a silit să ia locul victimei. Sfîntul Herveus era 
aşadar invocat împotriva lupilor. Or, aceştia au fost multă vreme unul 
din principalele motive de frică în zonele rurale!”!. Iată de ce în 
regiunea Brie, dar şi prin alte părţi, Sfântul Lup era rugat să-i vindece 
pe copii de frică si de convulsii si, în general, să alunge lupii. Însuși 
numele lui îl predestina să înfrunte duhul rău întruchipat de lup sau 
de fantoma acestuia, vîrcolacul!72. 

Cazul Sfîntului Lup este ilustrarea exemplară a unui proces prin 
care unui sfînt i se atribuia o putere ce corespundea cumva cu numele 
lui. Acest nume acţiona atunci ca un mijloc de apărare în limitele 
spaţiului semantic creat astfel. Scriitorii protestanți din secolul 

al XVI-lea au ridiculizat aceste ,jocuri de cuvinte” prin care se 
producea, în mentalitatea populară, o trecere de la numele unui sfînt 
la puterea lui terapeutică. „Cîtorva sfinţi, constată Henri (II) Estienne; 
li s-au încredinţat sarcini după numele lor, [de pildă] sfinţilor medici, 
care ar tămădui boli apropiate ca nume de numele lor [...]. Cînd s-a 
spus că Sfîntul Acharius i-ar vindeca pe certäreti (fr. acariâtres], nu mă 
îndoiesc că s-a avut în vedere originea numelui său [...]. Pe același 
temei [...], Sfîntul Mamert a devenit medicul mamelelor.”17% Întelegem 
iritarea lui Henri Estienne, purtător de cuvînt al unei religii purificate, 
în faţa a ceea ce i se părea un politeism de nestăvilit. Însă el nu a 
observat nevoia de securitate care se exprima prin această multitudine. 
de mijloace. 

Mecanismul a continuat să funcţioneze mult după secolul al XVI-lea. 
Jacques Gelis a pus în evidenţă „puterea numelor” în terapia de odini- 
oară, referindu-se la sfinţii vorbirii şi la sfinţii mersului!'f. Sfîntul 
Mummolinus a fost multă vreme invocat în Flandra franceză pentru 
bîlbfiti si surdomuti, precum si împotriva dificultăţilor de vorbire ale 
copiilor mici. Evident, numele lui trebuie pus în legătură cu verbul 
mummeln („a bolborosi”). La poalele Larzacului, de-a lungul secolelor, 
multi adulţi si mai ales copii au fost duși, pentru a-și recăpăta uzul 
vorbirii, la sanctuarul Sfintei Fecioare a „locului unde se vorbește” 
(Parlatges). La Villeneuve-en-Brie era venerată, pînă relativ de curînd, 
o statuie a Sfintei Avoye (Avia) sau a Sfîntului Avoi, la care mamele 
își duceau copiii care învățau tîrziu să vorbească: se făcea o legătură 
între glasul [fr. voix] copilului și numele sfintului („saint Ta voix” — 
„sfintul Glasul-tău”). Mutenia este însă mai rară decît paralizia mem- 
brelor inferioare: de aici, apelul frecvent, tot pe baza unor alunecări 
fonetice, la sfinţii despre care se credea că facilitează mersul, graţie 
numelui lor. La Vaux, lîngă Amiens, copiii erau duși la piatra Sfintului 
Vast (Vedastus), al cărui nume aminteşte de „Va /”, imperativul verbului 
aller, „a umbla”. Pentru același motiv, în Savoia, la Vétraz-Monthoux, 
i se înălțau rugăciuni Sfîntului Albin, deoarece în dialectul local A/-bin 
înseamnă „a merge bine”. Unii mijlocitori, de pildă Sfîntul Lié sau 
Liévin (Livinus), aveau puterea de a ,dezlega” [fr. delier], deci de a 
facilita deopotrivă umbletul și vorbirea. 

La sfîrșitul secolului al XVI-lea, protestantul Philippe Marnix constata 
cu ironie si îndreptăţire : „Fiece boală are cîte un medic, cîte un spiter 
şi cîte un savant”!'5. Ca si Henri Estienne însă, Marnix se înșela cu 
privire la procesul de , fabricatie” a sfinţilor, căci dădea vina numai pe 
Biserica Catolică : „Sfînta Mamă Biserica, scria el, s-a străduit mult să 
dea fiecăruia dintre ei cîte un rol, o însărcinare si o slujbă, cum se face 
în ajunul Epifaniei”!76. Marnix nu-și dădea seama că Biserica se multu- 
mea în primul rînd să consfinteascä si să canalizeze nenumăratele rugi 
adresate cerului pentru sănătate și bunuri materiale, rugi care nu 

aveau nici o șansă de împlinire decît dacă numărul personajelor menite 
să le asculte creştea aproape la infinit. 

Un fapt recent scos la iveală de cercetările asupra locurilor de cult 
relevă interesanta dublă titulatură a anumitor biserici. Una, titulatura 
oficială sau cea mai oficială, trimite, de pildă, la Sfîntul Petru sau la 
Sfînta Fecioară. Există însă si o a doua, rareori menţionată în procesele- 
-verbale ale vizitelor pastorale, în care apare un patron „uzurpator”, 
adeseori un sfint preferat de devotiunea populară şi adorat ca protector 
al sănătăţii, al vitelor sau al recoltelor. Astfel, la Happonvilliers, în 
regiunea Perche, între 1648 si 1659, Sfintul Blaziu îl dublează pe 
Sfîntul Petru, iar uneori îi ia chiar locul. Or, satul cu pricina a rămas 
pînă în zilele noastre un loc de cult închinat Sfîntului Blaziu, ocrotitor 
al sănătăţii animalelor și oamenilor. Nu departe de aici, la Combres, 
Sfîntul Anton i-a luat practic locul Mariei încă din secolul al XVII-lea 
si a rămas pînă în secolul XX obiectul unei devotiuni locale dublate de 
sărbătoarea anuală „a Porcului”!77. 

Observatorul de astăzi, adică istoricul care poate privi mai de la 
înălţime imensul domeniu de studiu reprezentat de cultul sfinţilor de 
odinioară, trebuie să facă o triplă distincţie. Lucrul cel mai vizibil este, 
mai întîi, rolul jucat de anumite personaje de mare statură, polivalente 
si care intervin cu succes pe toate planurile. Acestei categorii îi aparțin 
Maria si Sfinta Ana, dar si (într-o geografie mai îngustă) Sfintul Martial 
ori Sfîntul Francisc de Paola — sau, în Franche-Comté, Sfîntul Claudiu, 
care fusese arhiepiscop de Besançon în veacul al VII-lea. O rugăciune 
de la începutul secolului al XVI-lea îi spunea acestuia din urmă: 


„Tu, ce ne scoţi dintr-ale morţii gheare, 
Si-ntemnitatilor le-aduci scăpare, 
Lumină dai celor nevăzători, 

Şi-i ocrotesti pe bietii călători, 

Celor ce-au rätäcit le-aräti limanul, 
Celor nemîngfiati le-alungi aleanul, 

Te îngrijești cu drag de surzi si muţi, 
La vreme de primejdie ne-ajuti, 

Sfinte Claudiu, vrednic, scump si tare, 
Te rog, adu-mi şi mie alinare”1%8. 


La nivelul imediat inferior se află mijlocitorii cărora Biserica le 
recunoaşte oficial anumite haruri precise, recomandînd — sau acceptînd — 
ca acestora să li se adreseze rugi de către credincioşii care, astfel, vor 
putea profita de puterile lor excepţionale. Este îndeosebi cazul celebrilor 
paisprezece sfinţi „auxiliatori” pe care Roma, după Conciliul de la 
Trento, s-a străduit să-i împingă într-un plan secund, dar pe care 
pietatea populară i-a menţinut activi, mai ales în Germania de Sud: 
de aici, în secolul al XVIII-lea, ridicarea de către Balthazar Neuman, 
la nord-est de Bamberg, a celebrului sanctuar al celor „paisprezece 

sfinţi” (Vierzehnheiligen), de un rococo orbitor. Altarul este înconjurat 
de paisprezece statui pe care credincioşilor nu le venea greu să le 
identifice. Sînt reprezentaţi aici: 


sfinţi“ domeniul de acţiune 
Sfintul Dionisie dureri de cap si turbare 


Sfîntul Blaziu dureri de gît 
| Sfintul Erasmus | crampe şi dureri intestinale | 
|Sfintul Chiriac | boli de ochi | 
| Sfînta Varvara trăsnete, incendii, explozii și moarte | 

neașteptată 
|Sfintul Acaciu |dureri de cap | 
| Sfîntul Egidius | epilepsie, nebunie, sterilitate, posedare | 
| Sfintul Eustatiu | foc, inclusiv focul gheenei | 
| Sfîntul Cristofor | moarte neașteptată; protector al călătorilor | 
| Sântul Vitus | epilepsie şi coree | 
|Sfinta Margareta | naşteri anevoioase | 
| Sfântul Pantelimon |tuberculozä şi consumptie | 


Sfinta Ecaterina ocrotirea fetelor si a studenţilor”? 


Evident, această listă, fixată în Germania încă din secolul al XIII-lea, 
nu acoperea catalogul, mult mai bogat, al marilor sfinţi mijlocitori 
invocati de populaţiile catolice înainte si după Reforma protestantă. 
Întocmirea ei datează dinaintea izbucnirii epidemiilor de ciumă. De 
aceea, credincioşii n-ar fi fost miraţi dacă la ea s-ar fi adăugat numele 
Sfîntului Roch si al Sfintului Sebastian, cărora li se înältau, împreună 
sau separat, rugăciuni împotriva epidemiilor. 

În sfirsit, la un al treilea nivel, acela al unei pietäti si al unei 
etnografii mai locale, apar o sumedenie de sfinţi, total sau parţial 
specializaţi, dar care, pe de o parte, îşi pot schimba specializarea în 
funcţie de regiune, iar pe de altă parte, contribuie împreună cu alţii 
la izbăvirea credincioşilor. Pe acest palier, unii sfinţi protectori pot 
avea numai o reputaţie limitată geografic. Invocati într-un sector, ei 
sînt aproape ignorati în altă parte. Robert Hertz avea totuși dreptate cînd. 
scria că „sfinţii cel mai puţin celebri sînt uneori cei mai instructivi”. Hertz 
îl dădea ca exemplu pe Sfîntul Besse, puţin cunoscut în afara diecezei 
Ivrea. Pe la începutul secolului XX, credincioşii se adresau Sfîntului 


* Lista, care cuprinde numai treisprezece sfinţi, îl omite pe Sfîntul Gheorghe, 


reprezentat şi el în sanctuarul respectiv (n.t.). 

Besse pentru a obtine felurite vindecäri si binefaceri. Reprezentat însä 
ca războinic, el era prin excelenţă protectorul soldaţilor care plecau la 
război şi, în plus, pe vremea înrolării prin tragere la sorţi, îi scutea de 
serviciul militar pe cei care-l invocau cu mai multă convingere!&0. 

La acest umil nivel al cultelor locale, sîntem uimiti şi aproape 
näuciti de numărul de sfinţi la care se recurgea pentru un ajutor sau 
o protecţie anume. Orice însumare este, desigur, artificială, de vreme 
ce pune alături niște sfinţi care nu erau neapărat invocati pentru 
aceleaşi urgente. Trebuie însă subliniat, poate mai mult decît pînă 
acum, demersul prin care populaţiile își găseau de fapt mai mulţi 
sfinţi specializaţi în același tip de nevoi, două precautii fiind, oricum, 
mai bune decît una singură. În timpul ciumei din 1630, locuitorii din 
Chambéry s-au rugat la Cei zece mii de martiri, cei din foburguri la 
sfinţii Anton de Padova și Sebastian, cei din localităţile învecinate 
Reclus si Nezin — sectoare din parohia Lémenc — la Sfîntul Concordius!5!. 
La Provins, împotriva „febrei” erau invocati trei sfinţi (Sfîntul Firminus, 
Sfinta Genoveva si Sfintul Teobald), iar în întreaga dieceză Meaux, 
douăzeci si patru!%2. Listele de sfinţi patroni întocmite de Du Broc de 
Segange cuprind, pentru spaţiul francez, rugăciuni către 123 de sfinţi 
sau sfinte împotriva febrei, către 48 împotriva trăsnetelor şi a furtuni- 
lor, către 43 împotriva durerilor de cap, către 37 împotriva epilepsiei, 
către 27 împotriva sterilitätii conjugale, către 26 pentru naștere 
uşoară!5 etc. Aceste rugăciuni ne răsună în urechi ca niște chemări în 
ajutor trimise în toate cele patru zări. 


Capitolul VI 


Cultul sfintilor si sociabilitatea 


Acţiunea sfintului 


Sfintul este accesibil tuturor: sfintul nu face deosebire între bogaţi si 
săraci, clerici şi mireni, bărbaţi si femei!; sfintul ascultă toate rugä- 
minţile ; nici un credincios nu se roagă la el în zadar; mijlocirea lui dă 
întotdeauna roade. Cel puţin asta caută să demonstreze listele de 
miracole întocmite de păzitorii sanctuarelor făcătoare de minuni. Dar 
această eficacitate este oare imediată? Tămăduirile, ocrotirea sau 
izbăvirea astfel obţinute sînt oare dintru început complete şi definitive ? 

Între documentele referitoare la acest subiect există numeroase 
divergențe. Cu ocazia studierii a aproximativ 3.000 de miracole care 
au avut loc în Anglia între anii 1066 şi 1300 la mormintele mai multor 
sfinţi, Ronald Finucane descoperă multe cazuri de minuni parţiale sau 
treptate. Un orb se consideră vindecat pentru că ajunge să vadă cu un 
ochi. Un paralitic este foarte fericit că poate din nou să meargă sprijinin- 
du-se într-un baston. O mută reușește să pronunţe cîteva cuvinte. 
Întîlnim şi cazul unor pelerini la care urechea dreaptă este vindecată 
la un sanctuar, iar cea stîngă, la altul. Nu rareori se considerau aşadar 
miraculoase tămăduiri apărute per intervalla et certas interpolationes 
temporum?. În schimb, cardinalul Prospero Lambertini — viitorul papă 
Benedict al XIV-lea —, care în 1734 și-a publicat opera De servorum Dei 
beatificatione et beatorum canonisatione?, „adevărată enciclopedie a 
condițiilor si caracteristicilor sfinteniei şi minunilor”*, a făcut din 
instantaneitate unul dintre criteriile acestor minuni, confirmînd astfel 
o concepție despre minune acceptată de atunci încoace de clerici si 
mireni. Minunile care figurează în procesul de canonizare a Sfîntului 
Carol Borromeo au avut loc uneori la o săptămînă, la zece zile sau la 
două săptămîni după invocatia adresată fostului arhiepiscop al Milanului. 
Dar ce reprezintă aceste întîrzieri pe lîngă lunile sau anii cît duraseră 
beteşugurile de-acum lecuite ?5 

Lumea credea din ce în ce mai mult că acțiunea sfintului este 
așadar imediată sau cel putin rapidă, depășind toate așteptările omenești. 

Aflăm, cu prilejul scoaterii moastelor Sfintului Martial, în 1388, că o 
femeie din Limoges era oarbă de mai bine de zece ani. Ea fägäduieste 
să aducă la căpătiiul sfîntului o lumînare de o livră si să depună cîte 
una în fiecare an lîngă trupul acestuia. „Femeia își recapătă de îndată 
vederea.” „Un copil [de opt ani], ne asigură același document, este 
prizonier [la englezi] de doi ani cînd tatăl lui aude de scoaterea moaște- 
lor si de minunile care au loc cu acest prilej. Se roagă la Sfîntul Martial 
şi a doua zi îşi vede copilul acasă.” 

Minunile înfăptuite la Notre-Dame-de-Bonnes-Nouvelles, biserica 
celestinilor din Lyon (1628-1638), demonstrează aceeaşi rapiditate a 
intervenţiei cerești. „Un copil căzut în Saône a trecut pe sub trei 
ambarcaţiuni mari şi a rămas acolo aproape o jumătate de oră. Mama 
lui l-a hărăzit Sfintei Fecioare [...] si, imediat, după ce a ieșit la 
suprafaţă de trei ori, copilul s-a oprit în mijlocul rîului, ca și cum ar 
fi stat pe pămînt, pînă cînd l-au luat de acolo.” „Jacques Fontaine, de 
loc din Chambery, student la teologie, se roagă pentru tatăl său grav 
bolnav Maicii Domnului, patroana bisericii, şi află că s-a făcut bine.” 
Carmelitul de la Sainte-Anne din Auray notează pe 4 iulie 1630 că o 
„femeie vrednică de toată cinstea din ţinutul Fougăres” și-a văzut 
nepoata căzînd într-un iaz. Femeia „a hărăzit-o Sfintei Ana”. Copila a 
fost găsită „prinsă de vrana” unei mori. „Crezînd-o moartă, nimeni n-a 
vrut s-o atingă; pe loc au apărut doi gentilomi, iar unul dintre ei a 
apucat-o și a tras-o și, după ce a vomitat multă apă, fata şi-a revenit 
pe dată şi de-atunci n-a mai avut nimic...”10 

Între sfint şi credincios (sau o comunitate de credincioși) se ţese o 
legătură de îndatoriri reciproce. Muritorii apelează la un protector 
ceresc în care au o încredere deosebită. În caz de primejdie, ei se roagă 
la acest protector. Dacă rugămintea le este satisfăcută, oamenii îi 
aduc, drept mulţumire, dovezi concrete de recunoştinţă. Dacă e vorba 
de o singură persoană, aceasta va merge în pelerinaj la sanctuarul 
sfîntului, unde va îndeplini diverse rituri religioase (rugăciuni, spove- 
danie, împărtășanie), iar uneori va oferi un ex-voto. În cazul unei colec- 
tivitäti, aceasta va consacra o zi întreagă, în fiecare an, unei liturghii 
de mulţumire adusă Domnului. Studiul acestor angajamente sătești 
sau orășenești, așa cum a fost el întreprins de William A. Christian Jr. 
pentru Spania secolului al XVI-lea, scoate la iveală toate dimensiunile 
relaţiei dintre protectori şi protejaţi și aduce lumină asupra mecanismu- 
lui făgăduinţelor individuale. De obicei, „avocatul” ales de comunitatea 
aflată în primejdie are sarcina de a interveni pe lîngă Dumnezeu și de 
a obţine încetarea unei pedepse care se manifesta sub forma unor 
invazii de lăcuste, a secetei sau a ciumei. Legămîntul colectiv se hotărăşte 
fie prin vot deschis, atunci cînd oamenii se adună la slujba de duminică, 
fie cu prilejul unei şedinţe a municipalităţii, dar la cererea populaţiei. 

Fägäduintele includ una sau chiar mai multe din următoarele obli- 
gatii anuale: ziua sfîntului să devină zi nelucrătoare; în ajunul acestei 

sărbători să se ţină post; să se meargă în procesiune către un sanctuar 
consacrat sfîntului ; să i se dedice acestuia o statuie, o capelă sau o 
confrerie ; să se organizeze în ziua sărbătorii o cursă de tauri — sîntem 
în Spania — şi/sau o masă bogată, „de pomană”, la care să fie invitaţi 
toţi oamenii sărmani din localitate si din împrejurimi!!. Autorităţile 
veghează la respectarea întocmai a acestor îndatoriri, amintindu-le, de 
pildă, locuitorilor din Argamasilla de Alaba (dieceza Ciudad Real) că, 
în ziua de Sfîntul Sebastian si în ziua de Sfîntul Mihail, „cîte un adult 
din fiecare familie este obligat să participe la procesiunea care merge 
la capela Sfîntului Sebastian. Aici se ţine o slujbă, iar la întoarcere se 
dă de pomană (caridad) pîine, brînză si vin”!?. La Pezuela (dieceza 
Madrid), locuitorii care uită să se înscrie în confreria Sfîntului Benedict, 
înfiinţată în urma unui legămînt în secolul al XV-lea, după o epidemie 
de ciumă şi o invazie de lăcuste, își pierd drepturile de săteni!?. În 
dieceza Sigiienza, dacă cei din administraţia municipală uită să rîndu- 
iască liturghiile votive, clerul are dreptul să le refuze sacramentele 
pînă la împlinirea făgăduielilor. Asemenea ceremonii erau înţelese ca 
o „reînnoire solemnă a contractului cu sfintul protector”f. 

În anumite situaţii urgente, publicul se putea totuşi întreba cărui 
sfînt să se roage pentru a obţine izbăvirea — căci nu toţi sfinţii se bucurau 
de o reputaţie evidentă. De aici, recurgerea la un fel de tragere la sorţi, 
fiind de la sine înţeles că, în acest caz, Dumnezeu avea să-l desemneze 
pe protectorul cel mai potrivit. La Pareja (dieceza Guadalajara), se știa 
încă în secolul al XVI-lea cum fuseseră aleşi Simon si Iuda ca protectori 
ai localităţii. Cînd ciuma s-a abătut asupra orașului, locuitorii au 
aprins douăsprezece lumînări, egale în greutate si lungime, dinaintea 
Sfintului Sacrament. Fiecăreia i s-a dat numele unuia dintre apostoli. 
Cel mai mult timp au ars acelea care purtau numele sfinţilor Simon 
şi Iuda. De aici, hotărîrea de a-i sărbători în veci pe acești doi apostoli 
si de a oferi drept caridad douăsprezece vite care erau împărţite me 
locuitorii orașului si săracii din împrejurimi’. 

La Valdelaguna (dieceza Madrid) era secetă mare. Locuitorii se 
întrebau cărui sfint să se roage. Au organizat o tragere la sorți, adică 
o judecată a Domnului. A fost desemnat Sfintul Turibius (Toribio). În. 
biserică, mulțimea a hotărît ca ziua acestui sfînt să devină sărbătoare 
şi să i se construiască o capelă. Chiar înainte ca lumea să iasă din biserică, 
a început să plouă puternic!®. Uneori, pentru mai multă siguranță, se 
trăgea la sorti de trei ori. Dacă era desemnat același nume, nu mai 
încăpea nici o îndoială.. Asa s-a întîmplat cînd regiunea Puebla din 
Montalban (dieceza Toledo) era devastată de lăcuste si alte insecte 
care mîncau vita-de-vie si cerealele. Sortii au desemnat-o de două ori 
pe Maica Domnului ca protectoare. S-a mai făcut o încercare, si tot 
Maica Domnului a fost aleasa. Prin urmare, ea era avocata pe care o 
căutau — si s-a hotărît ca ea să fie sărbătorită pe viitor în fiecare 
sîmbătă”. 

Sfinţii sînt niște protectori siguri. Numai că ei își cer drepturile. Au 
făcut minuni şi vor mai face, dar cu condiţia ca nimeni să nu se 
îndoiască de puterile lor, iar oamenii să-și îndeplinească angajamentele 
luate faţă de ei. Altminteri, îi vor aduce scurt la ordin, de multe ori, 
pe cei cu credinţă mai puţină sau care îşi uită făgăduinţele. Povestirile 
medievale cu miracole găsesc pentru cazurile de revenire a bolii două 
motive principale: ori bolnavii, neavînd destulă încredere în acţiunea 
terapeutică a sfintului, au apelat și la medicina oamenilor; ori, cum 
se întîmpla de cele mai multe ori, persoanele salvate în mod miraculos 
în urma unei făgăduieli au uitat să şi-o tinä'8. Atunci sfintul se răz- 
bună. Nepoata lui Pierre Charros din Limoges suferea de o durere de 
cap incurabilă. Este vindecată prin intervenţia Sfîntului Martial, cu 
prilejul „scoaterii” capului acestuia în 1388. Ea îşi uită însă făgăduiala 
sau refuză să se achite de ea: boala revine cu și mai multă forţă, iar 
mîna dreaptă i se încinge si se înnegreşte ca un cărbune. Cere să fie 
dusă în faţa moastelor, imploră îndurare si este din nou vindecată!?. 

Toate cărţile despre miracole care încep să fie publicate în Spania 
de pe la mijlocul veacului al XVI-lea conţin modele de asemenea pedepse 
exemplare pe care cerul le trimite indivizilor sau colectivitätilor care 
n-au respectat contractul încheiat cu sfintul. La San Sebastian de los 
Reyes (dieceza Madrid), în urma unei epidemii de ciumă, locuitorii 
satului i-au promis Sfîntului Sebastian că vor ţine post în ajunul 
sărbătorii sale si că nu vor mînca, nici chiar în ziua sărbătorii, carne, 
ouă sau peşte. Unul dintre săteni crede că poate trișa, aşa că pe 
20 ianuarie, de Sfîntul Sebastian, se duce într-un sat vecin unde trage 
un chiolhan. Cînd se întoarce, își găseşte nevasta si copiii mîncînd 
fasole. Nici nu apucă bine să le spună că nu are rost să respecte 
legămîntul, că şi cade mort”. În secolul al XV-lea, Sfintul Maurus 
apărase de lăcuste, în urma unei făgăduinţe solemne, localitatea Yebra 
si ţinutul din împrejurimi (dieceza Guadalajara). Ulterior, oamenii au 
uitat să ţină în fiecare an sărbătoarea sfintului. În 1545, lăcustele au 
revenit în forţă?!. 

Într-adevăr, sfinţii consideră că a munci de ziua lor, atunci cînd 
obştea a statornicit — cel mai adesea printr-un legămînt colectiv făcut 
în urma unei calamitäti — ca ziua aceea să fie nelucrătoare, înseamnă 
a rupe pactul. În 1430, „de ziua mutării moaștelor Sfîntului Clement 
[2 mai], viile erau foarte frumoase și încărcate de struguri; ci mai 
multi localnici din Metz si din împrejurimi au lucrat şi au dat de lucru 
în ziua aceea, cînd vremea era foarte frumoasă și caldă ; pe la prînz însă, 
vremea s-a înrăutățit atît de tare, că s-au prăpădit toate roadele dincolo 
de Seille si a fost ger din ziua aceea pînă într-a optsprezecea zi a lunii 
lui mai. S-a arătat astfel că trebuie ţinute și cinstite sărbătorile sfinţilor 
şi sfintelor din rai”. Asa ne spune decanul mănăstirii Saint-Thiébault??. 

În secolul al XVI-lea, de Sfintul Laurentiu nu se muncea nicäieri în 
Spania. Or, trei notabili din Belmonte (dieceza Cuenca) se duc sä 
vîneze tocmai în ziua aceea, vînătoarea putînd fi asimilată unei munci. 
Numai că nu reușesc să atingă vînatul. Corzile arbaletelor plesnesc, 
iar cînd încep să suduie, arcurile se frîng singure”. La Puertollano 
(dieceza Ciudad Real), un ţăran vrea să-și secere grîul chiar de ziua 
sfintei patroane a locului, Sfînta Fecioară a Harului (Notre-Dame-de- 
-Grâce). De cum päseste pe cîmp, secera se räsuceste şi-l răneşte la 
mînă, așa încît nu mai poate să lucreze?f. La Cabezarados (dieceza 
Ciudad Real), oamenii se rugaseră Sfintei Quiteria după mai multe 
cazuri de turbare, dar apoi legămîntul lor căzuse în desuetudine. De 
ziua sfintei, în satul vecin, un lup turbat atacă niște oameni şi nişte 
turme. Una dintre persoanele rănite moare peste cîteva zile în chinuri 
cumplite. De atunci, localnicii respectă din nou vechea făgăduială și de 
ziua Sfintei Quiteria organizează o procesiune si dau o masă săracilor 
la primăria oraşului”. 

Nerespectarea unei făgăduieli, lucratul în ziua de sărbătoare a 
sfîntului protector al locului, venerat aici în mod special, sînt consi- 
derate atitudini dispretuitoare. Or, sfinţii nu suportă disprețul, sub 
orice formă ar fi el, şi arată lucrul acesta prin reacţii interpretate ca 
gesturi (justificate) de răzbunare. Vieţile sfinţilor redactate în Evul 
Mediu sînt pline de întîmplări semnificative din acest punct de vedere2€. 
După Grigore de Tours, un om care vorbise cu dispreţ la adresa Sfîntului 
Martin si a Sfintului Martial a devenit surdomut si a murit nebun”. 
Un altul care furase albinele unui oratoriu dedicat Sfîntului Martin a 
fost pedepsit cu o moarte fulgerătoare”. Sfintul Lup, arhiepiscop de 
Sens, mort în 633, era foarte venerat îndeosebi în zona Parisului și în 
Flandra. Cînd un episcop a atins cu piciorul, din lipsă de cucernicie, 
mormîntul sfintului, a fost lovit de epilepsie şi nu s-a făcut bine decît 
după ce l-a implorat spăsit pe Sfîntul Lup?°. Sfîntul Fiacrius, marele 
sfînt al ținutului Brie mort către anul 670, era un tămăduitor al tuturor 
bolilor, dar oamenii îl invocau mai ales pentru veruce sau excrescente 
ale cărnii. Șapte pelerini ai Sfîntului Dionisie au trecut odată pe lîngă 
mănăstirea Sfîntului Fiacrius ; patru dintre ei au propus să meargă să 
viziteze mormîntul sfîntului, dar ceilalţi trei s-au opus, rîzînd de tova- 
räsii lor: „Voi care aveţi veruce, duceti-vä la doctorul de-i vindecă pe 
bolnavii ăștia”. Cei trei temerari au fost loviți de orbire şi nu şi-au 
recăpătat vederea decît după ce s-au smerit în faţa mormîntului sfintu- 
lui%. Celebru în secolul al XV-lea a fost cazul lui Henric al V-lea, regele 
Angliei, care a pus să fie devastată mănăstirea Sfîntului Fiacrius de lîngă 
Meaux. Regele a murit în pădurea Vincennes, răpus de o „miraculoasă 
scurgere din pîntece” cu hemoroizi. „Întins pe patul de suferinţă, 
povesteşte cronicarul Jean Chartier, plătea tribut slävitului sfint mărturi- 
sitor Fiacrius, cum se spunea, si suferea maritiriul cel de pe urmă.” 

Sfintul Eligius (Éloi), episcop de Noyon mort pe la 660, a fost 

odinioarä unul dintre cei mai cunoscuti sfinti din Franta. Dupä 
moartea episcopului, un preot pe care acesta îl mustrase deseori pentru 
neglijentele sale s-a dus la mormîntul sfintului si i-a spus semetin- 
du-se: „Eu sînt viu, pe cînd tu nu mai eşti”. Dar sfintul a apărut, cu 
o nuia în mînă, și l-a lovit zdravăn pe pîngăritor, ale cărui răni şi 
dureri nu s-au ostoit decît după ce s-a căit?. Un ultim exemplu din 
nenumăratele exemple asemănătoare pe care le-am putea cita: un 
document din 1228 relatează faptul că într-o epocă anterioară veacului 
al XIII-lea, orașul Saint-Quentin era asediat. Oamenii au recurs la 
patronul orașului, al cărui cap a fost expus pe metereze. Unul dintre 
seniorii armatei duşmane a poruncit să se tragă în relicvă. Imediat i-a 
apărut o umflătură enormă. Nu i-a dispărut decît după ce a făgăduit 
să dea principalei biserici a orașului o coroană „cu tot atîtea turnuri 
cîte castele avea el şi atît de largă, încît se putea învîrti înăuntrul ei 
cu calul”. Coroana se mai afla încă în corul bisericii la începutul 
secolului al XVII-lea. 
" Trebuie să reliefăm logica internă care lega între ele elementele 
acestor exempla, construite toate după același model. Sfinţii, de cînd 
sînt în cer, sînt depozitarii unei puteri supranaturale de care dispun 
în favoarea celor care îi invocă şi respectă contractele încheiate cu ei, 
adică legămintele, care sînt niște schimburi de daruri. Pe de altă 
parte, folosindu-se de aceleași puteri, sfinţii pedepsesc orice atitudine 
dispretuitoare la adresa lor, fie ea rodul neglijentei sau al insolentei. 
De aici credinţa, destul de răspîndită cîndva, în „bolile de sfinţi”. 

Expresia „boală de sfint” a pendulat totuşi odinioară între două 
semnificaţii. Le Dictionnaire de Trévoux, care reflectă concepţiile ecle- 
ziastice, spune: „Așa se numesc bolile pe care medicina nu le poate 
lecui. O «boală de sfint» este o boală care nu poate fi vindecată decît 
de sfinti”**. Dar la nivel popular, așa cum atestă un Dicţionar de grai 
normand, o boală de sfint putea fi si „boala care vine de la un sfint și 
pe care doar intervenţia acestuia o poate vindeca”*5. Această definiţie 
trimite la convingerea, larg răspîndită odinioară, conform căreia, dacă 
cineva stîrnește ciuda sfinţilor pentru că a uitat să-i cinstească, sau 
furia lor pentru că i-a insultat, aceștia ripostează fie abătînd asupra 
vinovaţilor un necaz oarecare, fie lovindu-i cu boli pe care de obicei 
doar ei le vindecă. Aceste osînde meritate constituiau în psihologia 
colectivă compensarea negativă a protecţiei, prin urmare a siguranţei, 
obţinute prin cultul închinat unui sfînt tămăduitor sau patronului 
unui oraș sau al unei bresle. 

Astfel, printr-o alunecare firească, indivizii si colectivitätile ajungeau 
să se teamă de puterile sfinților si aveau mare grijă să nu greseascä 
faţă de ei. Rabelais spune că predicatorii populari se străduiau să 
“întărească această convingere în rîndul maselor. Din Gargantua aflăm 

că „venise o dată un fätarnic de popă să predice la Sinais, spunînd că 
Sfîntul Anton ologeşte picioarele, Sfîntul Eutrop stîrnește dropica, 
Sfintul Gidas tulbură minţile, iar podagra vine de la Sfintul-Genunchi”*f, 
Părerea că sfinţii sînt nişte personaje ţîfnoase, răzbunătoare a fost 
suficient de răspîndită pentru a face obiectul unor critici concordante. 
În colocviul Peregrinatio, Erasmus ridiculizează teama pe care sfinţii 
o inspiră oamenilor simpli: „Sfîntul Anton are la dispoziţia lui focul 
sacru [ergotismul cangrenos]. Chiar şi Sfîntul Francisc din Assisi, de 
cînd este în cer, îi loveşte cu orbire sau cu nebunie pe aceia care nu-l 
cinstesc. Sfinţii cărora nu li se dă cinstirea cuvenită trimit boli îngro- 
zitoare”%7. Henri (II) Estienne reia aceeași temă: „[...] Fiecare dintre 
sfinţi, constată el ironic, poate trimite acea boală pe care el o poate 
vindeca [...]. De aceea nu trebuie să ne îndoim de faptul că Sfîntul 
Anton si alţii ca el au fost adorati cu asupra de măsură nu de teama 
răului pe care-l puteau face, ci din speranţa la ceva mai bun”#. În 
secolul al XVIII-lea, Muratori combate din nou credinţa în mînia sfinţilor 
care n-au fost cinstiţi cum se cuvine; chiar dacă ziua lor nu este 
trecută în rîndul sărbătorilor, vai de acela care va lucra în ziua aceea: 
„Nesăbuitului i se puteau prăpădi turmele în anul acela, îi putea lua 
foc casa, ca şi cum sfinţii ar simţi imboldul răzbunării”. Ceea ce 
apărătorii piosi ai unei cucernicii sănătoase nu puteau înţelege la fel 
de bine ca noi este faptul că această teamă făcea parte integrantă 
dintr-un sistem de protecţie. Dacă sfinţii n-ar fi pedepsit, înseamnă că 
ar fi fost lipsiţi de putere. Și atunci cum i-ar fi putut ei vindeca, mîntui 
şi izbävi pe credincioșii care-i invocau ? 

Thomas a Kempis recomanda: „Fă-ţi noi prieteni cinstindu-i pe 
sfinţi si imitînd faptele lor”*. Ultima parte a acestui sfat era greu de 
pus în practică, deoarece sfinţii erau priviţi ca fiinţe excepţionale și 
inimitabile, fie din cauza vieţii ascetice pe care o duseseră, fie mai ales, 
pentru cei mai vechi si mai venerati dintre ei, pentru că muriseră 
martiri. În orice caz, sîngele vărsat asigura cea mai bună protecţie 
celor care se puneau sub patronajul sfintei victime. Așa cum a demonstrat 
Philippe Ariès, aceasta este principala explicaţie a marii schimbări 
culturale pe care creştinismul a introdus-o în cultul morţilor. Păgînismul 
antic îi arunca pe morţi în afara oraşelor. Noua religie, dimpotrivă, 
printr-o evoluţie destul de îndelungată, dar al cărei fir conducător se 
vede astăzi cît se poate de limpede, i-a apropiat de cei vii si i-a readus 
înăuntrul spaţiilor locuite. În cimitirele suburbane ale Antichității 
tîrzii, mormintele martirilor au devenit obiect de cult. Curînd aici au 
fost construite biserici care i-au primit pe pelerini. Apoi, aceste biserici 
din cimitire au devenit locuri de înmormîntare căutate de credincioşii 
care voiau să fie îngropaţi alături de sfinţi: ad sanctos. În cele din 
urmă, fie au fost construite suburbii în apropierea bisericilor care 
adăposteau moaște, fie sarcofagele sfinţilor au fost aduse în interiorul 

oraselor si cimitirele s-au extins în jurul acestora. ,Principalul motiv 
al îngropării ad sanctos a fost acela de a se asigura protecţia martirului, 
nu numai a trupului material al defunctului, ci a întregii lui fiinţe, 
pentru ziua învierii şi a judecätii.”“! 

Grija de a fi îngropat în „pămînt consacrat”, adică sfinţit, pentru a 
ajunge mai sigur în rai a influenţat pentru o lungă perioadă de timp 
practicile funerare creştine. Totuși cultul sfinţilor, în ansamblul lui, a 
fost în mare măsură motivat de preocupări lumești. În cazul de faţă, 
virtuțile morale ale sfinţilor invocati aveau mai puţină importanţă 
decît puterile lor de protecţie şi de vindecare“. Mult timp s-a crezut 
că aceste puteri erau deosebit de eficiente dacă erau consecinţa unei 
vieţi şi îndeosebi a unei morţi marcate de vărsare de sînge. Aşa se 
explică, de exemplu, rapiditatea și răspîndirea cultului închinat Sfintului 
Thomas Becket, asasinat în 1170 şi canonizat în 1173. 

Trebuie oare să-i dăm dreptate lui René Girard cînd spune că 
moartea unui individ cimenta unanimitatea unei colectivităţi și că o 
victimă ispäsitoare era așadar divinizată în numele binefacerilor cultu- 
rale rezultate din condamnarea ei la moarte ?** Eu as înclina mai 
degrabă să cred că martiriul unui personaj sacru si sîngele izvorît din 
trupul lui aveau, în mintea multor oameni, virtutea de a-i feri de 
suferinţă pe cei care credeau în el şi de a le apăra sîngele şi viaţa. 
Destinul sîngeros al unui erou creștin crea, desigur, o distanţă enormă 
între martir si creştinul obişnuit care-l invoca. Dar puterea de inter- 
ventie a sfintului era pe măsura acestei depărtări. De-a lungul multor 
secole, sfintul prin excelenţă a fost „cel care și-a dat sîngele”*5. De aici 
poate predilectia, chiar sadismul cu care au fost reprezentate, îndeosebi 
în secolele al XV-lea și al XVI-lea, supliciile sfinţilor tămăduitori, ca 
-de exemplu sfinţii Agapit, Mamant si Erasmus, invocaţi împotriva 
durerilor de burtă. 


Virtutea relicvelor 


Credinţa în puterea unui personaj ieșit din comun care a murit vărsîn- 
du-si sîngele era forma-limită a unei convingeri mai largi: se credea 
că trupul unui sfînt, chiar redus la cîteva oseminte sau făcut bucăţi, 
continua de-a lungul timpului să acţioneze miraculos. Virtutea lui 
terapeutică si izbăvitoare nu slăbea cu trecerea timpului. Mai mult 
decît atît, ea se transmitea mormîntului sau ţărînii de pe acel mormînt. 
In veacul al XVII-lea, un călugăr benedictin de la mănăstirea 
La Charité-sur-Loire povesteşte: „Suferind de o urticarie de care nu 
mai scăpam, în a patra zi de boală, către seară, m-am gîndit să trimit 
după nişte pămînt de la mormîntul părintelui Mauvielle [mort în 1628, 
într-o stare de desăvîrşire spirituală]. Mi l-am pus în jurul gîtului si 
am dormit așa o noapte: a doua zi de dimineaţă mi-a dat sîngele pe 

nas si în același timp urticaria mi-a dispărut. Am pus asta pe seama 
vredniciei acelui îndurător părinte”. 

În 1640, moare la Lalouvesc (departamentul Ardèche) sfintul misionar 
iezuit Jean-François Régis. Mormîntul lui a devenit repede un loc de 
pelerinaj. Primul lui biograf, părintele La Broue, constată încă din 
1650: „Se ia atît de multă ţărînă de pe mormîntul lui pentru vindecarea 
bolnavilor, încît dacă n-am mai fi pus acolo pămînt din cînd în cînd 
evlavia poporului l-ar fi dezgropat pînă acum de o sută de ori”. În 
1654, un iezuit îl îndeamnă pe un tînăr să-și frece picioarele betege cu 
„tărînă de pe mormînt”*. Un rector al colegiului iezuiţilor din Bruxelles, 
care se pusese sub protecţia lui Régis în 1653, a simţit imediat că îi 
scade febra. „Pe urmă, după ce a pus să i se amestece în licoarea 
tămăduitoare puţină ţărînă de la mormîntul părintelui Régis şi să i se 
aplice cîteva fire din acea ţărînă în jurul gîtului, s-a legat să spună un 
timp în fiecare zi cîteva rugăciuni în cinstea sfintului si a trimis să se 
aducă de la Anvers mai multe imagini cu chipul părintelui pentru a 
fi împărţite atît călugărilor, cît si preoţilor de mir”50. 

Această acţiune la distanţă este prelungirea celei pe care sfintul o 
exercita în timpul vieţii prin simpla putere a umbrei sale. O cîntare 
(goig) catalană în cinstea Sfîntului Petru spune: 


„Cu umbra ta îi vindecai 

Pe toţi bolnavii, 

Şi-i înviai pe morţi 

Rugîndu-te la Domnul pentru ei”! 


O parte din această putere trece apoi în statuia sfintului. Majori- 
tatea celor care o venerează „nu conștientizează faptul că este din 
gips”, notează Alphonse Dupront. Dimpotrivă, statuia este „prezenţă 
vie, în carne si oase [...]. Acest dat brut, cu totul material, s-a topit în 
căldura unei relaţii omenești”. Se „merge în vizită” la sfint, lumea îl 
va ,sluji”, se va ruga în capela unde „el se odihnește”, adică acolo unde 
se află statuia lui, „deseori în stilul celor de la Saint-Sulpice”52. 

Relaţia cu sfintul este încă si mai puternică în cazul în care există 
un contact cu moaştele, fie si numai prin apropierea habitatului sau cu 
prilejul vreunui pelerinaj. Căci în acest fel te poţi asigura de o puternică 
forţă de vindecare, de protecţie şi, în mod mai general, de izbăvire. În 
acest ultim scop se explică concentrarea mormintelor ad sanctos, adică 
în apropierea mormintelor sfinţilor. Cultul moaștelor, care odinioară 
avea o importanţă atît de mare încît constituia o trăsătură comună 
întregii lumi catolice, nu se poate înţelege în afara acestei valorizări 
a trupului. „Antropologic vorbind, remarcă Alphonse Dupront, un mare 
număr din aceste moaşte indică nişte trupuri de uriași : fapt ce nu este 
lipsit de o anume virtute sacrală, uriașul fiind suportul supranatural 
al puterii fizice si, așa cum ne-au transmis de-a lungul timpului miturile 
tradiţionale, omul normal al umanităţii primitive.”5% 

Cu cît te apropiai mai mult de moaste, cu atît aveai, logic, mai 
multe şanse de vindecare. Unii îşi petreceau cîte o noapte lîngă 
mormîntul unui sfint. Multi încercau să-şi bage capul sau membrul 
bolnav în găurile făcute în sarcofag. Alţii, așa cum am văzut, își 
acopereau rănile cu ţărînă adunată de lîngă mormîntul sfîntului sau 
beau din apa care curgea în apropierea acelui mormînt si despre care 
se credea că absorbise virtutea moaștelor. În Evul Mediu, oamenii se 
tratau în mod curent cu apa de lîngă mormîntul Sfîntului Thomas 
Becket, pe care o credeau colorată cu sîngele martirului. Flacoanele 
care conţineau această „apă a Sfîntului Thomas Becket” erau foarte 
cäutateSt. Lămpile sau lumînările care ardeau în apropierea rämäsi- 
telor pämîntesti ale unui sfint, pînzele, inelele sau pietrele preţioase 
care atinseseră mormîntul, bucăţi din acesta, biserica întreagă în care 
odihnea trupul sfîntului primeau prin contact ceva din „radioactivi- 
tatea” care emana din el. Motivatie revelatoare: în secolul al XII-lea, 
Suger a explicat reconstrucţia la o scară mai mare a bazilicii Saint-Denis 
prin necesitatea de a permite pelerinilor să circule în jurul moastelor‘s. 

În mormîntul în care odihneşte trupul unui sfint sau, în lipsa 
acestuia, în moaștele separate ale sfintului, „legătura dintre fizic si 
metafizic” se manifestă în mod evident şi creează o sacralitate la fel 
de mare şi chiar mai mare decît arătările sfintului sau „inventările” de 
statui. Acest sacru, la rîndul lui, declanșează „pulsiunea pelerinaju- 
lui”56. „Cultul sfinţilor, spune mai departe Alphonse Dupront, compune 
probabil categoria cea mai numeroasă a locurilor de pelerinaj. Este o 
cale imediată de sacralizare : contactul cu trupul sfînt sau cu mormîntul 
care-l adăposteşte înseamnă încărcare si părtășanie cu slava spirituală 
şi de la sine veşnică pe care o exprimă trupul sfint.” Mormintele și 
moaștele au fost prin excelenţă „suporturile obişnuite” ale pelerinajului 
creştin. Există un document care ilustrează, în plină epocă clasică, 
această „pulsiune a pelerinajului” la moaşte: 


„În anul 1657, teama de molipsire era atît de mare, că [în ciuda 
jubileului solemn organizat cu acest prilej din porunca papei] populaţia din 
Charly [departamentul Aisne) a luat hotărîrea, după exemplul a mai 
mult de alte 600 de parohii, de a merge în procesiune la biserica Saint- 
-Médard din Soissons, unde se află racla cu moaştele Sfîntului Sebastian. 

Procesiunea a pornit într-o zi de luni, pe 16 iulie, la o oră după miezul 
nopţii, și a ajuns la ora 7 la Neuilly, unde slujba a fost oficiată în mod 
solemn de Pierre Lefranc, preot din Reims, vicar al sus-numitei parohii 
Charly si conducător al acestei ceremonii. Peste noapte, procesiunea a 
fost găzduită la Soissons, unde a ajuns pe la orele 7-8, în bună rînduială, 
cu mai mult de 800 de enoriași. A doua zi, după slujba ţinută la biserica 
Saint-Sébastien si la celelalte popasuri sfinte, la bisericile Saint-Germain, 
Saint-Jean-des-Vignes și Notre-Dame, procesiunea a revenit către ora 9 
seara la Neuilly, unde a rămas pe timpul nopţii, iar a doua zi, miercuri, 
s-a întors, pe la prînz, la biserica Saint-Martin din Charly”57. 

Avînd o putere enormă, moaștele pot sluji, la nevoie, drept sprijin 
şi garanţie jurămintelor celor mai solemne. Așa se întîmplă în Sardinia 
chiar şi în zilele noastre. În satele sarde, judele local — funcţia de jude 
se transmite adeseori din tată în fiu — pune părţile să jure în faţa 
moastelor (sau a unui crucifix). Vai de cel care ar jura strîmb! Si, logic, 
judecător este cel care, în comunitatea respectivă, are în păstrare 
moaștele a căror putere redutabilă va da în vileag sperjuruls?. 

Puterile excepţionale atribuite cadavrelor sfinţilor, întregi sau frag- 
mentate, erau ceva normal, din moment ce proveneau de la niște 
personaje care muriseră răspîndind bună mireasmă (acea „mireasmă 
a sfinteniei”). Un goig de la sfîrşitul Evului Mediu, compus în cinstea 
Sfintului Iustus, îl preamăreşte în următorii termeni: 


„Ai fost ca un palmier înflorit, 

Și, răspîndind mireasma harurilor tale, 
Cu credinta-ti vie si iubirea de oameni, 
L-ai biruit pe dușman”. 


Mireasma sfinţilor se opunea astfel duhorii diavolesti. În cîntările 
catalane, cele Unsprezece mii de Fecioare sînt numite în mod curent 
„flori înmiresmate”. Un călugăr dominican care propovăduia în Urgell 
la sfîrşitul secolului al XV-lea afirmă: „Cel care îl iubește pe Hristos 
are trupul bine mirositor, căci este ca o floare printre oameni”5?. 

Se spunea că moaștele nu putrezesc: avem de-a face cu o „altă 
formă a neobisnuitului, dovada fizică a nemuririi”®, semnul unei pro- 
tectii divine deosebite, conform textului din Scriptură: „Și păr din 
capul vostru nu va pieri”; „Domnul păzeşte toate oasele lor, nici unul 
din ele nu se va zdrobi”f!. 

Din unele trupuri venerate izvora un ulei făcător de minuni. Călugării 
de pe muntele Sinai extrăgeau un astfel de ulei din mormîntul Sfintei 
Ecaterina din Alexandria, pe care îl aveau în pazä®?. Si despre Sfinta 
Elisabeta se spunea că „din trupul ei, aflat la Mainz, ieșea continuu 
un fel de ulei cu care bolnavii se frecau cu credinţă, vindecîndu-se de. 
boli”65. 

Moaştele cufundate în apă domoleau furtunile“ sau aduceau ploaia. 
Ele puteau de asemenea stinge incendiile. În secolul al XII-lea, un 
bărbat din Rochester a afirmat că a îndepărtat focul de la casa lui cu 
o relicvă a Sfîntului Thomas Becket prinsă de o präjinä%. O astfel de 
minune fusese posibilă numai pentru că moaştele nu ard. În Evul 
Mediu timpuriu, dacă exista vreo îndoială în privinţa autenticităţii 
unor moaște, acestea erau supuse probei focului”. În secolul al XVII-lea, 
la Tréguier, lumea încă mai credea că moaştele nu pot fi atinse de foc. 
În septembrie 1632, cînd sacristia catedralei a fost mistuită de un 
incendiu, braţul Sfîntului Tugdualus și capul Sfîntului Ivo (Yves) au 
fost găsite intacte, „nefiind nicicum vătămate de foc”5. Tocmai pentru 

că flăcărilor le este frică de moaște, la Catane, în secolele al XVII-lea 
si al XVIII-lea, se organiza în fiecare an, pe 5 februarie, o procesiune 
a moastelor Sfintei Agata, pentru a apăra oraşul de ravagiile vulca- 
nului Etna. Mai mult, de fiecare dată cînd vulcanul scuipa foc, preoţii 
ieșeau cu „vălul Sfintei Agata” — îl întindeau în aer şi toată lumea era 
convinsă că vălul întoarce flăcările din drum. De asemenea, oamenilor 
li se împărțeau șomoioage de vată care atinseseră trupul sfintei, deoa- 
rece acestea puteau apăra de foc casele în care erau păstrate6?. 

Documentele referitoare la acţiunea stupefiantă a moastelor sînt 
nenumărate. La procesul de canonizare a Sfîntului Gerard Maiella, 
mort în 1755, un călugăr care se întorcea din Lecce după „obișnuita 
chetă” a povestit următoarele: ajuns la marginea unei păduri, a fost 
atacat de nişte tîlhari. A fugit, deșelîndu-și catîrul. Ajuns în satul 
Tricarico, animalul s-a prăbușit. După toate aparențele, trăgea să 
moară. Călugărul și-a amintit atunci că poartă la piept un scapular cu 
o bucăţică dintr-un os al slujitorului lui Dumnezeu (Gerard). Și l-a 
smuls și, cu o încredere absolută, a spus: „Frate Gerard, ori îmi vindeci 
catîrul, ori te arunc”. În timp ce spunea aceste cuvinte, a aruncat 
scapularul pe capul catîrului, iar animalul s-a ridicat imediat. Veterinarul 
locului, care asistase la scenă, i-a spus călugărului: „Porţi cu tine 
trăsnetul, nu un sfînt”!0. Oratorianul Pierre Lebrun, de obicei sever în 
privinţa multor practici pe care le numește ,superstitioase”, constată 
totuși: „Vedem încă zilnic la Riom, în Auvergne, ceea ce Grigore de 
Tours aflase și chiar văzuse cu ochii lui, anume că demonizatii sînt 
izbäviti, iar cei muscati de șerpi sînt negresit vindecati de cum ating 
dintele Sfintului Amabilis”’!. 

Autorităţile bisericeşti trebuiau uneori să se încline în faţa puterii 
moastelor, pe care ar fi preferat să le lase în cimitire. O dovedeşte 
următoarea poveste care figurează, la data de 21 martie, într-un Agiologio 
lusitano publicat la Lisabona în 1657. 

Într-un oraş din regiunea Algarve, doi ţărani, tată şi fiu, trăiau 
într-o asemenea sfinţenie, încît, „dăruiţi cu har de Cel de Sus”, însănă- 
toșeau numeroși bolnavi care veneau la ei din tot regatul. Au fost 
denuntati autorităţilor, atît civile, cît si bisericeşti. Dar de fiecare dată 
cînd oamenii legii veneau să-i ridice, deveneau invizibili și tot ce mai 
găseai erau vitele şi uneltele lor de muncă. După cît se pare, tatăl și 
fiul au murit cam în aceeaşi vreme. În orice caz, primul, simtindu-si 
sfîrşitul aproape, le-a cerut rudelor venite la cäpätfiul lui ca, după 
moartea lor, să arunce cenușă peste trupul lui şi var peste al fiului său, 
pentru ca mai tîrziu lumea să poată deosebi un cap de celălalt, adăugînd 
că „cele două capete vor reda sănătatea oamenilor muscati de cîini 
turbati”. 

După mult timp de la moartea lor, familia, aflînd că trupurile erau 
descompuse, a deschis mormintele, a scos capetele pe care le-a recunoscut 

si le-a deosebit dupä culoare si le-a dus acasä, iar capetele i-au vindecat 
pe toţi cei atinși de turbare. În noaptea dinaintea unei vindecări, „printr-o 
minune de netăgăduit”, o mînă nevăzută punea capetele alături spre 
a vădi că „puterea dumnezeiască” provenea si de la unul, si de la celălalt: 
Faptele ajunseră la urechile episcopului, care dispuse, amenintînd 
cu sancţiuni aspre, ca tigvele să fie duse înapoi în cimitir. Proastă idee! 
Episcopul simţi imediat nişte dureri de cap atît de violente, încît, 
recunoscîndu-și greșeala, luă moaștele si le așeză („cum se cuvine”) 
„într-o nișă a capelei principale, în stînga altarului, unde se păstrează 
si astăzi si unde răspîndesc o mireasmă suavă. Atotputernicul îngăduie 
ca, prin mijlocirea pfinilor care au atins aceste moaște, să se facă nenu- 
mărate minuni pentru cei suferinzi de friguri, dureri de cap, accidente 
cardiace, mușcături de animale veninoase si de cîini turbati [...]”72. 
Această întîmplare puţin cunoscută a fost reţinută ca exemplară 
din mai multe puncte de vedere. Ea arată pe viu cum se face o „cano- 
nizare” populară care ajunge să se impună autorităţii episcopale; 
vedem cum moaştele continuă acţiunea binefăcătoare sävîrsitä în timpul 
vieţii de nişte personaje vestite pentru sfintenia lor; cum ia naștere 
o specializare terapeutică miraculoasă ; si cum rămășițele unor trupuri 
sfinte scapă de putreziciunea mormântului, răspîndesc o „mireasmă 
suavă” şi ajung în cea mai nobilă parte a unei biserici : în stînga altarului. 
Dacă asocierea a două moaşte putea face atît de mult, cît de mare 
trebuia să fie puterea tuturor moastelor dintr-un oraş adunate laolaltă 
si plimbate cu prilejul procesiunilor de implorare. Iată un exemplu 
edificator : cînd, în iulie 1725, episcopul de Evreux a organizat o pro- 
cesiune solemnă pentru a ruga cerul să oprească ploile ce nu mai 
conteneau, toate parohiile şi confreriile orașului au participat la litur- 
ghie cu crucile, prapurii şi raclele lor”. 
Cinstirea de care se bucurau moaştele și puterea protectoare care 
li se atribuia reies clar din relatările privitoare la „intrările princiare”. 
Cînd un rege al Franţei intra cu mare pompă în Paris — dar si în alte 
părţi ritul era acelaşi —, pe de o parte, parohiile orașului și ordinele 
religioase îi ieșeau în întîmpinare cu relicvele pe care fiecare le avea 
în păstrare, iar pe de altă parte, suveranul cobora de pe catîr sau de 
pe cal pentru a se închina la respectivele moaşte. Primul gest pe care 
acesta îl făcea cînd păşea în catedrala Notre-Dame era să meargă să 
se închine în faţa ,nepretuitelor moaște” depuse cu acea ocazie pe 
altarul principal”î. Aceste gesturi stabileau în minţile tuturor o legă- 
tură între suveran, protectorul terestru prin excelenţă, și rămășițele 
sfinte a căror păstrare intra muros constituia o garanţie pentru cetate. 
Plecîndu-se în faţa lor, principele se asigura şi îi asigura pe supușii lui 
de puterea lor binefăcătoare. 

Teologii şi moaştele 


Ca si binecuvîntările, moaștele și, împreună cu ele, cultul sfinţilor în 
ansamblul lui au făcut obiectul unor critici încrucișate venite pe de o 
parte dinspre reformatorii protestanți, iar pe de altă parte, dinspre 
Erasmus si Rabelais. Umanistul din Rotterdam a avut faţă de moaște 
o atitudine nuanţată, chiar complexă. Credea în minunile făcute de 
moaștele Sfintei Genoveva păstrate la Paris. În Anglia, a mers în 
pelerinaj la sanctuarul Maicii Domnului din Walsingham. Dar exploa- 
tarea indecentă a multor moaşte l-a indignat. A refuzat să cautioneze 
legenda „Casei sfinte” de la Lorette. A atras atenţia că în nici o navă 
n-ar putea încăpea toate așa-zisele bucăţi din crucea lui Iisus si a făcut 
remarce ironice pe seama laptelui Mariei si a pieptenelui Sfintei Ana, 
arătate pelerinilor în schimbul unor pomeni?5. 

Luther a ridiculizat „prostia fără margini a habotnicilor”6, spunînd 
că „unii sfinţi n-au existat niciodată”, că se expun ca rămășițe ale 
sfinţilor „oase de cîine sau de cal” si că e ridicol să te închini la 
Wittenberg la „nădragii Sfîntului Iosif si la izmenele Sfîntului Francisc”. 
Pentru Luther, relicvele, indulgentele si pelerinajele nu sînt decît niște 
näluciri” 8, „Eu cred în Dumnezeu, spune el cu tărie, nu în Sfintul 
Gheorghe sau în Sfîntul Cristofor.” Toate practicile şi credinţele 
„superstiţioase” conduc, după părerea lui Luther, la statornicirea credinţei 
„altundeva” decît în Dumnezeu. Este vorba aici de „idolatrie” și de 
„culte păgîne” prin care diavolul ne amägeste, iar Hristos este „călcat 
în picioare”80. 

Celebrul Tratat despre relicve al lui Calvin prezintă puncte de 
vedere asemănătoare cu cele luterane: „Există atîtea relicve, constată 
el cu amărăciune, încît poporul care se socoteşte creștin a ajuns să facă 
în această privinţă [a relicvelor] tot atîta idolatrie cîtă au făcut odinioară 
păgînii”8!. De aceea reformatorul din Geneva cere „ca noi, creştinii, să 
renuntäm la superstitia păgînă de canonizare a moaștelor, atît ale lui 
lisus Hristos, cât si ale sfinţilor, şi să nu mai facem din ele idoli”®. În 
Tratatul despre relicve apare o ironie aproape pozitivistă, care avea să 
facă şcoală: „Să luăm de pildă sulița cu care a fost împuns Iisus; nu 
putea fi decît una, dar probabil că a trecut prin cuptoarele vreunui 
alchimist de vreme ce s-au făcut patru, fără să le mai socotim pe cele 
care vor mai fi existînd si prin alte părţi si de care n-am auzit eu”t?. 

Cea mai mare parte a lucrării este compusă în aceeași notă. Din ea 
s-a inspirat Henri (II) Estienne cînd a scris capitolul al XXXVIII-lea 
din Apologia pentru Herodot, în care acuză Biserica de tot felul de 
înselätorii menite să-i aducă bani graţie cultului moastelor. Oamenii 
ba au „cinstit pe pămînt” trupurile unora „ale căror suflete se chinuie 
în iad”, ba au fost prostiti să creadă despre „vreun biet sfînt, care nu 

purta nici o vină, că a avut şase capete, cincisprezece perechi de urechi 
si tot atîtea mîini, braţe şi picioare”. Altă impostură: „Cînd trupul 
celui pe care-l numeau sfînt, ori cel puţin vreun mădular sau os al 
acestuia, n-a putut fi păstrat, în locul lui” au pus trupul „unui spînzurat; 
iar uneori chiar oase de măgar, de cîine sau de alt animal. Bunäoarä 
la Geneva, ceea ce au venerat multă vreme ca fiind braţul Sfîntului 
Anton s-a dovedit a fi un picior de cerb”#{. 

În sesiunea XXV, Conciliul de la Trento a răspuns virulentelor critici 
protestante. Decretul cu privire la „invocarea, cinstirea şi moaştele 
sfinţilor...” cuprinde următoarele: 


„Trupurile sfinte ale martirilor și ale celorlalți sfinţi care trăiesc 
întru Hristos, care au fost mădulare vii ale lui Hristos și temple ale 
Duhului Sfînt, şi care sînt chemaţi la înviere întru viaţa veșnică si 
släviti, trebuie să fie cinstite de credincioși, căci prin ele mult bine le 
face Dumnezeu oamenilor. Iată de ce, aceia care spun că moaștele sfinti- 
lor nu trebuie cinstite, că zadarnic cinstesc credincioșii aceste moaște si 
alte monumente sacre, si că e de prisos să mergi la mormintele sfinților 
pentru a le cere ajutorul sînt pe deplin vrednici de osîndă. Biserica i-a 
osîndit de multă vreme si din nou îi osîndeste”#5. 


Conciliul cerea totuşi eliminarea „oricărei superstiții” în „invocarea 
sfinţilor, cinstirea moastelor si folosirea în scop religios a icoanelor” si 
nerecunoașterea nici unei noi minuni sau a unor noi moaşte fără 
aprobarea episcopuluis€. 

Poziţia de mijloc adoptată de ierarhii romano-catolici s-a dovedit de 
multe ori greu de respectat, populaţia — inclusiv notabilitätile — sustinînd 
mortis autenticitatea anumitor moaşte si acţiunea lor terapeutică si 
izbăvitoare. Cazul „buricului” (adică al cordonului ombilical) al lui 
Iisus, păstrat în biserica Notre-Dame-en-Vaulx din Châlons-sur-Marne, 
a iscat o întreagă dezbatere în secolele al XVII-lea și al XVIII-lea. 
Jean-Baptiste Thiers se arată sceptic în privinţa acestei relicve, după 
cum se îndoiește si că „tunica fără cusătură a Domnului s-ar afla la 
Argenteuil”57. După părerea cordelierului parizian Charles Rapine, 
spune Thiers în esenţă, „buricul” lui Iisus, păstrat de Sfinta Fecioară, 
ar fi ajuns după moartea acesteia la Constantinopol, i-a fost apoi dat 
lui Carol cel Mare, care l-a dăruit la rîndu-i papei Leon al III-lea, care 
l-a păstrat la Lateran. În 1310, papa Clement al V-lea l-a tăiat în trei: 
o bucată a rămas la bazilica San Giovanni de la Lateran, alta a fost 
dusă înapoi la Constantinopol, iar a treia a fost adusă la Châlons- 
-sur-Marne de episcopul orașului, Charles de Poitiers. Preotul Thiers 
este de părere că martorii care au garantat această împărţire nu sînt 
de încredere, că tradiţia conform căreia „buricul” lui Iisus ar fi fost 
adus la Constantinopol nu are nici un temei şi că nicăieri nu scrie că 
Maria l-a luat si l-a păstrat. 

Această părere este împărtășită și de monseniorul Gaston de Noailles, 
fratele și succesorul la Châlons al cardinalului cu același nume. În 

1707, Gaston de Noailles a făcut o vizită solemnă la biserica 
Notre-Dame-en-Vaulx si a deschis relicvariul în faţa mulţimii. Înăuntru 
nu erau decît „trei bucăţi de tafta roşie, roase şi zdrentuite, înfășurate 
una într-alta, în care [se aflau] trei pietricele : una șlefuită ca pietrisul 
de rîu, de aceeași culoare și la fel de tare, iar celelalte două ca niște 
aşchii dintr-o piatră gălbuie si sfărîmicioasă, dimpreună cu alte grăun- 
cioare, mici de tot, de același fel si de aceeași culoare”#8, În faţa 
publicului consternat, prelatul a ieșit luînd cu sine pietricelele. Merită 
să amintim aici reacţia populaţiei. Toţi enoriaşii au fost convocați 
„mergîndu-se din casă-n casă si trăgîndu-se clopotele, din porunca 
domnului Louis Rapinat, președinte al judecătoriei si epitrop”. De fapt, 
toate notabilitätile oraşului au fost prezente : doi canonici, doi preşedinţi 
ai tribunalului, doi trezorieri ai regatului, niște avocaţi din parlament, 
un procuror al regelui, locotenentul de poliţie, starostii breslelor... 

S-a înaintat o cerere către episcop pentru a se obţine returnarea 
relicvei. Prelatul a fost interpelat în următorii termeni: „[...] Materia 
pe care ati găsit-o, Monseniore, vi s-a părut a fi doar cenușă, piatră 
şi pulbere ; dar ce ati fi vrut să găsiţi, carne trandafirie ?”3°, S-a crezut 
atunci că la mijloc e o sarlatanie. În plus, locuitorii din Châlons aveau 
sentimentul că vor rămîne singuri şi fără apărare dacă li se va lua 
„0 relicvă care timp de patru sute de ani a constituit obiectul veneratiei 
strămoşilor lor si mîngîierea credincioşilor, a căror cucernicie, care nu 
a slăbit nici o clipă de cînd ţin sfintele moaște în păstrare, i-a ajutat 
să găsească leac năpastelor căzute pe capul lor; căci pentru creştini 
nimic nu este mai sfint, si pe bună dreptate, decît lucrurile legate de 
umanitatea lui Iisus Hristos”. „Mîngiiere”, „leac”: dubla funcţie a 
relicvei era astfel clar subliniată. Episcopul nu a înapoiat sfîntul „buric” 
locuitorilor din Châlons, în ciuda procesului pe care i l-au intentat 
enoriașii bisericii Notre-Dame. Dar „nici evlavia cu care, în 1697, a 
ctitorit, pentru copilele rătăcite, aşezămîntul «Fiicele Bunului Păstor»”, 
nici milostenia pe care a arătat-o nefericitelor victime ale iernii anului 
1709 nu i-au adus iertarea pentru fapta pe care o săvîrșise?!. 

Cît de greu era să-i ţii pe oameni departe de anumite practici legate 
de moaşte se vede şi din cultul Sfîntului Hubert, ale cărui rămășițe 
fuseseră mutate, în 825, la mănăstirea Andage din Ardeni”. În secolul 
al XVII-lea, stola sfîntului încă mai făcea „minune după minune”. Se 
rupeau din ea bucățele care se introduceau apoi într-o incizie făcută 
pe fruntea celor atinsi de turbare — acestora li se zicea ,crestati”. În 
plină epocă clasică, călugării din Andage susțineau că bucăţile astfel 
vîrîte sub piele „rămîn întregi, iar natura nu le scoate afară, așa cum 
face în cazul altor substanţe, ca de pildă vîrful unui ghimpe cît de mic”. 
Iar bucätica aceea de stolă nu numai că-l vindeca de turbare pe cel 
mușcat, ci îi și dăruia „puterea de a da răgaz, adică de a face să 
înceteze efectele veninului turbării la o altă persoană mușcată sau 

infectată în vreun fel de un animal bolnav ; şi asta pe timp de patruzeci 
de zile, pentru a-i da răgazul necesar să meargă la biserica sfintului 
din Ardeni, unde să fie vindecată după procedura obișnuită prin inci- 
zare şi insertia stolei sfîntului”*. Puterea acesteia se transmitea așadar 
la orice obiect care venea în contact cu ea. La mănăstire se spunea: 


„Cînd sînt purtate cu respect si evlavie, cornetele, medaliile, inelele, 
mătăniile și alte obiecte care s-au atins de această stolă cerească vădesc 
cît de mult vrea Dumnezeu să-l cinstim pe Sfîntul Hubert, deoarece prin 
mijlocirea lor Domnul îi apără pe oameni de cîini sau de alte animale 
turbate, după cum ne-o arată experienţa de zi cu zi. 

Tot de la această minunată stolă, cornetele de fier, îndeobște numite 
«cheile Sfintului Hubert», primesc puterea de a vindeca și apăra: de 
turbare animalele marcate cu ele, dacă se respectă cele scrise pe biletul 
care arată cum trebuie folosite ; aceste cornete n-au însă nici o putere 
asupra oamenilor și ar fi profanate dacă ar sluji la altceva decît ia 
marcarea animalelor, sau dacă ar fi păstrate fără cinstea cuvenită, ori 
laolaltă cu alte chei sau scule profane — lucru care, întîmplîndu-se destul 
de des, le slăbeşte puterile obișnuite”?f. 


Puterea de a proteja şi de a vindeca a stolei Sfîntului Hubert se 
transmitea așadar prin contacte succesive şi avea efect chiar și asupra 
animalelor. Numai că trebuia, cel puţin în cazul persoanelor „crestate”, 
să se respecte timp de nouă zile o serie de obligaţii la care călugării 
mănăstirii Saint-Hubert ţineau mult: să te spovedesti si să te împărtă- 
sesti nouă zile la rînd după „crestare”; „să dormi singur în cearsafuri 
albe proaspăt spălate”; să bei singur „şi fără să apleci capul cînd bei 
de la cişmea sau din rîu”; să mănînci hrană rece; să nu te piepteni 
patruzeci de zile; să mergi în a zecea zi la un preot să-ți scoată 
bandajul; „să petreci [apoi] — adică să särbätoresti — ziua Sfintului 
Hubert, care este pe 3 noiembrie, în fiecare an”% etc. În 1671, după ce 
au consultat diverși medici, doctorii în teologie de la Paris au declarat 
„condamnabile si superstitioase” aceste nouă zile de exerciţii pioase. 
Dar douăzeci de ani mai tîrziu, călugării de la Saint-Hubert, „dorind 
ca această practică să nu mai fie considerată superstitioasä”, au venit 
cu explicaţii pentru fiecare articol si au reuşit să obţină aprobarea ei 
de către episcopul din Liège în 1690, şi apoi, în 1691, de către mai mulţi 
doctori și medici din Louvain®. La începutul secolului al XVIII-lea, la 
Andage veneau în continuare numeroși pelerini si încă mai exista 
obiceiul, cu precădere în Picardia, de a „străbate oraşele și satele 
pentru a-i atinge pe cei care fuseseră muscati și a le da răgaz”. Chiar 
si în secolul al XIX-lea, peste 4.800 de persoane au fost „crestate” între 
12 octombrie 1805 şi 1 ianuarie 1835%. 

Oamenii credeau de asemenea că asa-zisii „cavaleri ai Sfîntului 
Hubert”, care pretindeau că se trag din stirpea sfintului, îi puteau 
vindeca „pe toţi cei care fuseseră muscati de lupi sau cîini turbati, ori 

de alte animale lovite de turbare, doar prin atingerea capului, färä 
administrarea vreunui alt leac sau medicament”. Or, între 1649 si 
1701, un asemenea privilegiu a fost recunoscut oficial „cavalerilor 
Sfintului Hubert” de mai mult de patruzeci de prelați. Din lista acestora 
fac parte trei arhiepiscopi de Paris si mai multi episcopi jansenizanti, 
cum ar fi Louis-Antoine de Noailles, pe vremea cînd era episcop de 
Châlons-sur-Marne, si Henri Arnauld, episcop de Angers”. Lucrarea 
părintelui Lebrun dezaprobă asemenea autorizări, dar nu pune la 
îndoială vindecarea de scrofule de către regii Franţei si Angliei!%. Pe 
de altă parte, deși condamnă excesele cultului Sfîntului Hubert, părintele 
Lebrun face o concesie: „Vom fi întotdeauna de acord ca oamenii să 
meargă cu evlavie la relicvele Sfîntului Hubert si să primească o 
bucăţică din stola acestui sfint, în speranţa că vor fi apärati de turbare”!0!. 
Aceste concesii arată cît de greu era să se adopte în acest domeniu o 
pn7iţie de mijloc si cît de adîncă era credinţa colectivă în forţa supra- 
naturală a moastelor. 

Cultul spontan al trupurilor sfinte a continuat pînă în zilele noastre. 
În perioada Revoluţiei şi în anii care au urmat, oamenii din popor au 
cinstit victimele acelor vremuri sîngeroase organizînd triple circumam- 
bulatii ale locului unde acestea erau îngropate şi luînd de acolo pămînt 
înainte de răsăritul soarelui!°?. 

Nevoia viscerală de moaşte în civilizaţia tradiţională și necesitatea, 
pentru Biserică, de a se adapta sînt deosebit de evidente în Limousin, 
regiune a unor minunate relicvarii medievale si a unor „arătări” unice 
în Franţa. Străbătînd regiunea în timpul Revoluţiei, un spirit „luminat” 
consemnează ironic, cînd trece prin Limoges: „Nu există loc în Franţa 
unde să fie mai multe relicve”!% ; practic, cel putin una pentru fiecare 
parohie la sfîrşitul Evului Mediu. Înainte de 1650, capitulul de la 
Chapelle-Taillefert avea peste o sută zece moaște în două relicvarii. 

In perioada Reformei catolice, episcopatul provinciei s-a străduit să 
ţină sub control cinstirea moastelor, din care unele erau păstrate de 
particulari. Statutele sinodale din 1619 precizează următoarele : „Preoţii 
vor reaminti oamenilor că moaştele sfinţilor nu trebuie ţinute î în case 
particulare [...]. Îi vor îndemna pe cei care au moaşte la ei acasă să 
le aducă la biserică, pentru a fi păstrate în condiţii mai bune”. Aceleași 
statute interzic preoţilor să scoată moaștele din racle cu prilejul arătă- 
rii lor. Această interdicţie dovedește, scrie Louis Perouas, că „enoriașii 
nu se multumeau să le privească. In lipsa unui contact direct si a 
arătării moastelor, poporul se slujea de cîte un obiect intermediar : la 
Le Dorat, de pildă, o panglică sau un şiret ce stătuse pe mormintele 
sfinţilor Israil și Teobald ; la Limoges, ceara care arsese la mormîntul 
Sfîntului Martial [...]. Pentru cei din Limousin, relicva este sfintul 
însuși, ca să folosim o expresie încă vie în limba populară”. 

Statutele din 1619 încă mai interzic, ameninţînd „cu pedepse grele, 
arătarea spre cinstire a relicvelor false sau îndoielnice” si recomandă 

întocmirea „unui inventar al relicvelor din fiecare biserică, ce ne va fi 
prezentat [nouä, episcopului] împreună cu toate dovezile care să ne 
înlesnească verificarea lor atunci cînd vom veni în vizită”1%. S-a poruncit 
aşadar ca „mai multe relicve nesigure și fără inscripţie” să fie sustrase 
vederii publicului. Dar — altă fatetä a unei realităţi religioase com- 
plexe —, în secolul al XVII-lea, episcopii de Limoges cer putinelor parohii 
lipsite de relicve să-şi procure; o atitudine asemănătoare cu aceea a 
oratorianului Pierre Lebrun. 

În Antichitatea romană, inviolabilitatea mormintelor era literă de 
lege. Cererea creștină de relicve a făcut însă ca această atitudine să 
fie abandonată. Din secolul al VIII-lea pînă în secolul al X-lea, Roma 
a adus între zidurile sale rămăşiţele martirilor care încă se mai găseau 
în cimitirele de pe marginea drumurilor. Aceste exhumări şi mutări au 
dus la împărţirea si risipirea moastelor — obicei cunoscut în Africa încă 
din secolul al V-lea si care s-a generalizat!%. Căderea Constantinopolului 
în 1204 a permis frîncilor să jefuiască bisericile din Orient și să trimită 
în Apus multe lăzi cu moaşte. Setea de sacru, credulitatea si lipsa de 
scrupule a unor preoţi si a unor mireni au făcut să apară o inflaţie de 
moaşte. Erau venețieni care arătau un dinte al lui Goliat! În 1215, 
papa Inocenţiu al III-lea și, după el, mai mulţi episcopi au interzis 
expunerea spre cinstire a moastelor găsite de curînd, „fără încuviinţa- 
rea pontifului roman”!%. Cererea colectivă de sacru era însă prea mare 
pentru ca această măsură să poată fi cu adevărat aplicată. Și apoi, 
cum să autentifici rămăşiţele unor sfinţi morţi de cîteva sute de ani? 

Secolul al XVI-lea, cînd critica protestantă a cultului sfinţilor s-a 
înăsprit, a fost, concomitent si ca reacţie la aceasta, o perioadă de 
intensificare a cinstirii moaştelor în spaţiul catolic. În plus, moaștele 
au devenit obiectul unei redistribuiri de care a profitat în special 
Spania. Puterea — şi evlavia — monarhiei castiliene, rolul jucat de iezuiţi, 
dorinţa de a pune la loc sigur rămăşiţele sacre ce se aflau în acel 
moment pe teritoriu protestant au provocat un aflux de relicve în 
Spania!%. El Escorial a strîns peste șapte mii. Ambasadorii Regelui 
catolic căutau să facă rost de moaşte din străinătate. O cale sigură de 
a-i face pe plac lui Filip al II-lea era să-i däruiesti relicve. Dar pan- 
teonul regal nu a fost singurul care a profitat de pe urma acestei noi 
concentrări de moaşte în Spania. În 1574, un căpitan care-l însoțea pe 
ducele de Alba în Ţările de Jos a dăruit orașului Uceda (dieceza 
Guadalajara) două dintre capetele celor unsprezece mii de fecioare 
martirizate la Köln împreună cu Sfînta Ursula. Moaştele au fost primite 
cu mare pompă în oraşul care avea să le găzduiască. În ultimul sfert 
al secolului al XVI-lea, această redistribuire a relicvelor, dintre care 
multe au ajuns în Spania, a fost înlesnită de iezuiţi. De exemplu, după 
multe eforturi, unul din ei a reușit să aducă la Toledo, din Flandra, 
trupul Sfintei Leocadia. 

Roma a jucat, fireste, un rol de placä turnantä. Cäci multe moaste, 
scoase din teritoriile protestante, au tranzitat pe aici, primind certi- 
ficate de autentificare. Pe de altă parte, Roma a manifestat faţă de 
moaşte o fervoare sporită şi, printr-un noroc — să fi fost oare o simplă 
întîmplare? —, a descoperit noi moaşte pe propriul ei teritoriu. În 
perioada Reformei catolice, anii sfinţi au fost mai mult ca niciodată 
momente de cinstire a moastelor. Iată o informaţie semnificativă : în 
1575, papa Grigore al XIII-lea „a poruncit ca sfintul chip al lui Hristos, 
sulița cu care a fost împunsă coasta Domnului [...] si cheile sfinţilor 
apostoli [Petru si Pavel] să fie arătate poporului cucernic [în anul 
acela] de mai multe ori decît se arată ele în mod obișnuit”!%. S-au 
tipărit lucrări în care pelerinii găseau toate informaţiile necesare 
despre moaștele păstrate în oraș si despre indulgentele primite pentru 
cinstirea acestora!!0. În 1578 s-au descoperit catacombele dei Giordani, 
care au fost la momentul acela luate drept catacombele Sfintei Priscila!!. 
În 1599, lucrările de restaurare făcute la biserica Santa Cecilia din 
Transtevere au scos la iveală două sarcofage de marmură albă, din 
care unul era al Sfintei Cecilia. Cînd le-au deschis, sfînta mucenitä era 
în aceeaşi poziţie în care o așezase în 821 papa Pascal I: o puternică 
emoție religioasă a pus stăpînire pe Roma!!?. 

Astfel de moaște s-au găsit la vremea aceea si în alte oraşe. Trei 
sfinţi — Faust, Ianuarie si Martial — au fost descoperiţi la Cérdoba în 
1575, iar cinstirea lor a fost aprobată de Conciliul de la Toledo în 
1583115. La Messina, unde în 1588 se restaura biserica Sfîntul Ioan din 
Ierusalim, au ieșit la iveală moaștele Sfintului Placidus şi a treizeci şi 
şase de mucenici!!î. Aflăm de la un contemporan: „Lumea nu dorea 
altceva decît să vadă si să cinstească sfintele moaşte care îmbălsămau 
aerul cu o dulce mireasmă”. În anul următor, în august, s-a organizat 
o sărbătoare solemnă, „veselă înainteprăznuire a arătării moastelor”. 
Cîteva arcuri de triumf au fost ridicate în „punctele strategice” ale 
cetăţii. Moastele au fost purtate pe străzile principale şi prin pieţe, pe 
un car decorat somptuos şi precedat de o imensă procesiune. Placidus 
şi-a luat astfel în stăpînire orașul, asigurîndu-l din acel moment de 
protecţia sa. Merită să zăbovim o clipă asupra felului în care erau 
împodobite arcurile de triumf pe sub care trecea procesiunea. Erau 
reprezentate îndeosebi Träinicia, Fericirea, Nemurirea si Strălucirea 
garantate pe viitor oraşului Messina. Imaginea finală, care evoca o 
mare liniștită în faţa cetăţii, simboliza rolul jucat de sfint. Messina, 
apărată de sfintul ei patron, devenea o insulă paradiziacă. O tînără, 
pe fundalul unui peisaj portuar, ţinea, prinşi în lanţuri, doi monștri 
marini ce aminteau de Scylla şi Charybda. Locuitorii Messinei chiar 
nu mai aveau de ce să se teamă. 

Împărţirea moastelor Sfintului Carol Borromeo, mort în 1584 si 
canonizat în 1610, este o dovadă a marii cereri de relicve din perioada 
Reformei catolice. Între 1608 şi 1630, la cererea unor comunităţi religioase 

sau laice, dar si a unor particulari, nouăzeci si două de relicve ale 
fostului arhiepiscop de Milano au fost trimise la diferite biserici şi 
capele din Italia!!5. Aceste fapte confirmă continuitatea setei de moaște, 
din Evul Mediu și pînă în epoca clasică, deși Biserica tridentină s-a 
străduit atunci să autentifice si să controleze cu mai multă atenţie rămă- 
gitele sacre oferite credincioșilor spre cinstire. Ca ultimă dovadă, iată 
mărturia lui Georges Minois privitoare la împărțirea osemintelor Sfîntului 
Ivo (Yves) (41303), așa cum s-a făcut ea între secolele al XIV-lea si 
al XVIII-lea: 


„Scheletul, deja împărţit între capela de la Le Minihy (craniul și un 
os al braţului), capelele Sainte-Anne si Saint-Nicolas din Tréguier, catedrala 
din Rennes (dar al lui Charles de Blois), biserica Saint-Yves de la Paris, 
mănăstirea franciscană Nazareth de la Paris, abația de la Mont-Saint- 
-Michel (o coastă), Chartres (cîteva oase cu tunica și ciliciul sfintului), 
Angers (Sfîntul Ivo este patronul universităţii locale) și familia de Rohan, 
va suferi în secolele al XVII-lea și al XVIII-lea noi amputări ce dovedesc 
succesul constant al sfintului breton. În 1634, ducele de Brissac cere 
capitulului [de la Tréguier] să-i trimită o frîntură din nepretuitele ose- 
minte. În 1637, preotul bisericii Saint-Yves din Roma primeşte o altă 
parte. În 1639, un crîmpei îi este expediat lui Ludovic al XIII-lea. În 
1670, o altă bucăţică ajunge la iezuiţii din Malines. În 1672, trei oase 
sosesc la abația Saint-Sauveur din Anvers, după un uimitor periplu 
european de-a lungul căruia trecuseră din proprietatea episcopului de 
Le Mans în cea a lui Francisc I, apoi a cîtorva prinți din Portugalia si 
Spania. Abatele de la Saint-Sauveur din Angers încredinţează, la rîndul 
lui, cîteva bucăţi senatorului din Broukhoven, din care acesta va împărți 
cîteva fărîme confreriei magistraţilor din Gand si curților de justiţie din 
Țările de Jos. În 1682, Universitatea din Louvain își va îmbogăţi relicva- 
riile cu o bucată din Sfîntul Ivo (deja prezent aici printr-un tablou al lui 
Rubens făcut în 1621). În 1750, directorul palatului gentilomilor din 
Rennes obţine de la capitulul din Tréguier cîteva bucăţi de relicve. 

Cererea rămîne așadar considerabilă inclusiv pînă în secolul Luminilor, 
iar teama că această adevărată mină de aur s-ar putea epuiza îl obligă 
pe episcopul din Tréguier să nu dăruiască decît o infimä parte a schele- 
tului. De aceea, beneficiarii sînt uneori foarte dezamägiti cînd constată 
zgîrcenia cu care prelatul le-a trimis fărîmele de moaște [...]. Astfel, în 
1637, preotul bisericii Saint-Yves din Roma își exprima amărăciunea în 
faţa parcimoniei episcopului din Tréguier cu următoarele cuvinte : «Dat 
fiind că această relicvă nu este nici cît o unghie de mare, sîntem profund 
mîhniţi că nu putem cinsti cu o parte mai importantă din aceste moaște 
biserica noastră naţională, pe măsura locului în care se află si care este 
capitala lumii»”116. 


Sfîntul Ivo a ajuns să fie vestit în lumea întreagă, dar cultul lui a 
rămas deosebit de puternic în Bretagne, unde s-a născut si a trăit. 
O consecinţă practică a înfloririi cultului sfinţilor si cinstirii moastelor 

în perioada Reformei catolice a constituit-o sudarea si mai puternică 
a comunităţilor locale în jurul acestor rămășițe sacre de care erau 
foarte mîndre. Constatăm de asemenea, în multe cazuri, că sosirea 
unui nou contingent de moaște nu stîrnea, în pofida incitărilor mai-mari- 
lor Bisericii, o fervoare comparabilă cu aceea pe care oamenii continuau 
să o manifeste faţă de sfinţii locali, canonizati sau nu. S-a stabilit 
chiar, privitor la civilizaţia catolică din Vechiul Regim, un fel de regulă 
de proportionalitate inversă între sosirea recentă a moaștelur si credința 
în puterea lor miraculoasă!!7. De parcă exista o legătură între vechimea 
moaștelor locale şi forţa lor de a acţiona. Rămășițele sfinţilor, ca si 
procesiunile care-i însoțeau în mod solemn pe străzi în fiecare an erau, 
pentru comunităţile omenești, un mijloc eficient de a-şi regăsi trecutul 
îndepărtat şi de a înfrunta așadar cu încredere prezentul şi viitorul. 


Siguranţă religioasă şi sociabilitate 


În ajunul Reformei, obiceiul de a recurge la sfinţii protectori, la bine- 
cuvîntări si la procesiuni atinsese, în rîndurile creştinătăţii romano- 
-catolice, un prim prag de intensitate, atît prin numărul mare de cereri, 
cît si prin intensitatea rugilor. Nimic surprinzător, atîta vreme cît 
naşterea modernităţii europene s-a înfăptuit, în ciuda prestigiului şi 
izbînzilor Renaşterii, cu numeroase crize si convulsii, diverse si violente, 
care explică aceste necontenite apeluri la ajutor. 

În spaţiul aflat sub influenţa lui, protestantismul a vrut să desființeze 
aceste manifestări socotite „idolatre”, înlăturîndu-le brutal si provocînd 
astfel un mare vid în viaţa religioasă colectivă. Catolicismul, dimpotrivă, 
le-a menţinut, căutînd totuşi să le controleze mai bine. În teritoriile 
rămase fidele Romei, binecuvîntările, procesiunile si cultul sfinţilor nu 
numai că au continuat, ci au căpătat un suflu nou, cel puţin în secolul 
al XVII-lea — perioadă marcată de dinamismul Reformei romane, dar 
si de mari dificultăţi materiale pentru populaţie. Un alsacian sceptic 
costata în 1587: „Toată lumea mergea în pelerinaj ; se compuneau noi 
cîntări în cinstea Maicii Domnului si i se dădeau nume noi; li se 
aduceau jertfe Sfîntului Sebastian, Sfîntului Roch și altor sfinţi; se 
rînduiau slujbe de pomenire si mulţumire ; Sfintul Sacrament si apa 
sfinţită erau plimbate peste tot...”118. 

O cronologie lungă are avantajul că evidenţiază legătura ce va fi 
existat între demersurile religioase şi nevoia de siguranţă, într-un 
răstimp care se întinde, grosso modo, de la epidemia de ciumă neagră 
la perioada imediat următoare „războiului de treizeci de ani”. Vreau să 
reamintesc aici că primele mele două lucrări despreteamă s-au concentrat 
asupra acestei punți temporale care unește deosebirile tradiţionale 
dintre Evul Mediu şi epoca modernă. 


Cultul sfinților Sebastian si Roch în Bretagne: urme atestate în epoca modernă 

Sursă: A. Croix, La Bretagne aux XVI" et XVII siècles, II, p. 1117. 


226 LINISTITI SI OCROTITI 


În privinţa dezvoltării cultului sfinţilor, cazul Alsaciei este într-ade- 
văr lămuritor ; se ştie acum că, în această regiune, Sfinta Agata, Sfîntul 
Antonie (pustnicul), Sfîntul Blaziu, Sfîntul Wolfgang, Sfintul Wendelin, 
şi Sfîntul Sebastian deveniseră populari după 130019. „În secolele 
al XIV-lea si al XV-lea — constată specialista de al cărei studiu mă 
slujesc —, cînd molimile se abat peste oameni si animale, îngrijorarea 
nu întîrzie să apară, ceea ce dă un nou imbold cucerniciei poporului, 
sporind numărul pelerinajelor şi popularitatea sfinţilor ocrotitori ai 
dobitoacelor, pe care ţăranul îi va invoca uneori atît pentru vaca lui 
bolnavă, cît și pentru vreun membru al familiei sale.”12 

Secolul al XVI-lea a fost secolul răspîndirii sifilisului. De aceea, în 
Franţa s-a recurs la cîţiva sfinţi despre care oamenii credeau că îi 
apără de acest flagel, îndeosebi la Sfîntul Iov, Sfînta Regina, Sfîntul 
Mevius, Sfîntul Sement, Sfîntul Evagriu, Sfîntul Meen, Sfîntul Fiacrius, 
Sfintul Roch. Erau invocati, de asemenea, Sfintul Baude (personaj 
probabil imaginar) si Sfîntul Fontin, pe care l-au ridiculizat Rabelais 
şi Agrippa d’Aubigné!?!. Succesul cultului sfinţilor Sebastian si Roch 
a fost legat de ciumä. În privita Sfintului Sebastian, aceastä legäturä 
a fost clar stabilitä în cazul Alsaciei secolelor XV-XVI. Epidemia loveste 
provincia de unsprezece ori între 1439 si 1600. Or, în acest rästimp, 
sînt înființate în cinstea acestui sfint 21 de confrerii si 7 capelănii, sînt 
promulgate 3 scrisori de indulgente, sînt sfintite 10 capele și biserici 
si 20 de altare laterale, față de numai 2 scrisori de indulgente, 3 altare 
laterale si 3 biserici si capele în perioada anterioară : adică, una peste 
alta, 61 de dovezi de cinstire adusă Sfintului Sebastian în secolele 
XV-XVI, faţă de numai 8 înainte!22. 

Sfinţii Sebastian și Roch sînt, după apostoli, locuitorii curţii cerești 
cel mai des prezenţi în tablourile de altar bretone din secolele al XVII-lea 
şi al XVIII-lea. În Bretagne, dacă primul este prezent încă de la 
începutul secolului al XV-lea, al doilea nu apare înainte de 1500125. 
După aceea însă, succesul lor este triumfal și cu atît mai frapant cu 
cît este vorba de nişte sfinţi complet străini de Bretagne. „Vestitoarea 
cultului [lor] este, desigur, ciuma”, fiecare epidemie fiind însoţită, aici 
ca şi în alte părţi, de manifestări tangibile : ridicări de biserici, tîrnosiri, 
rugăciuni si rînduiri de slujbe de mulțumire!?. Totuşi numărul exage- 
Tat de mare de astfel de menţiuni din secolul al XVII-lea, explicabil 
prin densitatea surselor, nu poate ascunde semnele unei slăbiri indiscu- 
tabile. „Încă de la mijlocul secolului al XVII-lea, avîntul se frînge”13%5, 
pur şi simplu pentru că ciuma devine din ce în ce mai rară. Cu toată 
această slăbire logică, iconografia religioasă din epoca „modernă”, luată 
în ansamblu, vädeste creditul pe care oamenii acelor vremuri l-au 
acordat celor doi sfinţi ocrotitori de ciumă. Astfel, între graniţele fostei 
dieceze Le Mans, tablourile de altar din secolele XVII-XVIII păstrează, 
în total, 163 de reprezentări ale sfinților Sebastian (144) şi Roch (19). 

Aceşti sfinţi vin, cu siguranţă, mult în urma Fecioarei Maria (428 de 
reprezentări) — dar îi depăşesc pe toţi ceilalţi, inclusiv pe sfinţii Petru 
şi Pavel (care totalizează, împreună, 162 de imagini). 

Aceste apeluri repetate la sfinţii Roch și Sebastian trimit la o nevoie 
de protecţie mai mare decît aceea pe care Regatul Neapolelui și Sicilia 
în secolul al XVII-lea ne permit să o studiem ca în laborator!?. Între 
1630 şi 1699, 144 de oraşe și comune din aceste două regiuni italiene 
„și-au ales” în total 238 de noi sfinţi patroni. Neapole, care în 1600 
avea deja 7 sfinţi protectori, şi-a mai ales 21 în perioada amintită. 
Palermo si Lecce şi-au ales, la rîndu-le, 18 noi patroni. După Jean-Michel 
Sallmann, repartiţia pe decenii a acestor alegeri „municipale” se pre- 
zintă în felul următori% : 


Sfinţi patroni „aleşi” în Regatul Neapolelui şi în Sicilia 


| Deceniile Numărul de sfinți „aleși 
ca protectori 


Numărul 
de „alegeri” 


1630-1639 26 
1640-1649 13 
1650-1659 25 
1660-1669 36 
1670-1679 26 
1680-1689 27 


1690-1699 


Numărul 
de sfinţi 


1630 1640 1650 1660 1670 1680 1690 170% 


Sursă: J.-M. Sallmann, „Il santo patrono cittadino nel 1600 nel Regno di Napoli 
e in Sicilia”, în Per la storia sociale e religiosa del Mezzogiorno d'Italia, 
Guida Editori, Napoli, 1982, II, pp. 191-210. 

În unele cazuri existä o relatie cauzä — efect între o calamitate 
naturalä si alegerea unui anume protector ceresc suplimentar. Locali- 
tatea Modugno (dieceza Otranto) si l-a ales ca nou protector, dupä 
ciuma din 1656, pe Sfintul Nicolae din Tolentino. În perioada epidemiei, 
în Regatul Neapolelui, oamenii au încălcat regulile rigide după care se 
stabilea îndeobște primul prenume al nou-näscutilor. Numele Rocco a 
fost deseori preferat altor prenume obișnuite în familia respectivă. 
O dată molima trecută, s-a revenit însă la normele uzuale!??. La cutre- 
murul din 1627, localitatea Capua s-a pus sub protecţia fericitului 
Andrea Avellino, iar Massa Lubrense (în peninsula Sorrente), sub 
protecţia sfinţilor Francisc din Assisi, Ignatiu de Loyola si Filippo 
Neri. În 1631, Foggia speră să se pună la adăpost de un nor de cenușă 
ce venea dinspre Vezuviu alegîndu-si un nou patron în persoana ferici- 
tului Giacomo della Maria. După mișcările seismice din 1688, Nola si 
Neapole s-au pus sub aripa protectoare a Sfintului Mihail. Massa 
Lubrense, zguduită din nou de marele cutremur din 1694, îl adaugă 
pe lista protectorilor săi pe Sfintul Francisc Borgia!%0. La fel, după 
cutremurul de la Lisabona din 1755, Portugalia primeşte autorizaţia 
papei de a-l lua ca „patron principal si protector”! pe Sfîntul Francisc 
Borgia. f 

Totuşi această corespondență biunivocă dintrè calamitätile colective 
şi recurgerea la patroni cereşti suplimentari nu se verifică întotdeauna, 
dimpotrivă. Dacă, în ultimul deceniu, marcat de marele cutremur din 
1694, corespondența este vizibilă, în anii de după pustiitoarea ciumă 
din 1656 ea este mai putin evidentă. Pe de altă parte, curba ,ale- 
gerilor” înregistrează o scădere în deceniul 1640-1649, perioadă de 
criză în Italia de Sud si în Sicilia. Îndeosebi în anii 1648-1649, marcați 
de reprimarea a tot felul de revolte, nu are loc nici o „alegere”. Ne 
aflăm aşadar în fața unor relații complexe, chiar contradictorii, dar cu 
atît mai interesante. Căutarea de noi mijloace de ocrotire supranatu- 
rale își are, evident, rădăcinile într-o situație generală de mare neliniște, 
aşa cum este situația din Mezzogiorno în secolul al XVII-lea. Dar 
pentru ca alegerea patronilor suplimentari să poată fi într-adevăr 
formulată de o colectivitate, este nevoie de o puternică solidaritate 
locală, de o ierarhie socială consolidată, de o oarecare refacere economică 
după diverse frămîntări sau calamitäti si, în sfîrşit, de o acțiune 
eficientă a mijlocitorilor culturali — în cazul de față, clerul —, care să 
fie în stare să exprime sentimentul colectiv si să-i ofere modele de 
sfinţenie!*2. 

Nu întîmplător, probabil, intensificarea cultului sfinţilor a coincis 
cu întărirea structurilor de sociabilitate din Occidentul secolelor XIV-XVII. 
Nu se explică oare ambele — una determinînd-o pe cealaltă — printr-o 
mai mare nevoie de protecţie ? De aici, necesitatea de a evidenția ceea 
ce a fost mai mult decît o coincidenţă cronologică. Confreriile de odini- 

oară, independent chiar de breslele ale căror dubluri religioase erau 
uneori, au legat solidaritatea si sociabilitatea creştină! într-o civilizaţie 
în care omul izolat apărea ca „de neconceput și scandalos deopo- 
trivă”1%%. Pentru observatorul de astăzi, aceste confrerii sînt „modelul” 
prin excelenţă al vieţii asociative din spaţiul catolic de altădată!%5. 
Ajungînd să prindă în ochiurile plasei lor cea mai mare parte a credinciosi- 
lor, ele au format, adăugîndu-se unele altora, principala instituţie a 
unui sistem coerent de ajutor reciproc pentru trupuri si suflete!*. 
O asemenea instituţie, suplinind lipsurile parohiei, nu putea să nu 
promoveze niște valori, o etică, un stil de viaţă si o religiozitate — 
lucruri pe care Biserica romană le-a înţeles după Conciliul de la Trento, 
cînd a încercat să controleze mai bine confreriile, admitînd posibilitatea 
ca unele să fie lăsate să piară pentru a fi înlocuite cu altele. 

Cum s-ar putea explica succesul confreriilor la sfîrşitul Evului 
Mediu ? Să se fi înmulţit ele atunci din pricina crizelor și epidemiilor 
de ciumă care au născut obsesia bolii, a morții si a mîntuirii ? Sau din 
cauza urbanizării (care începuse mai demult)? Sau, poate, ca urmare 
a acţiunii ordinelor călugărești mendicante ? Marc Venard, care pune 
aceste întrebări, are dreptate atunci cînd răspunde că toţi acești factori, 
departe de a se exclude, au avut probabil o influenţă comună: „Ne 
putem gîndi că strămutarea la oraș si numărul îngrozitor de mare de 
decese au dus la dezorganizarea reţelelor familiale, izolîndu-i pe supra- 
vieţuitori si lăsîndu-i fără apărare în faţa fricii legate de viaţa pe 
pămînt și de viața de apoi; apărute în orașe, confreriile au ajuns apoi 
şi la sate”!%. Într-o evocare rapidă, dar plastică a dezvoltării confre- 
riilor medievale, Gabriel Le Bras remarca: „Pentru a conjura nenoro- 
cirile publice și suferinţele personale, pentru a satisface deopotrivă 
nevoile trupului și pe cele ale sufletului, iau naştere mizericordiile 
toscane, acele scholae venețiene, confreriile rhodaniene ale Sfîntului 
Duh, caritätile normande ; aceste nenumărate companii își împart grija 
faţă de săraci, suferinzi si străini ; iar confreriile care se ocupau de 
operele de binefacere, de găzduirea celor în nevoie și de serviciile 
funerare le urmează îndeaproape”!%. Nu există nici o îndoială: con- 
freriile, ca si chemarea disperată în ajutor adresată sfinţilor, au răspuns 
unei foarte mari cereri de securitate, deopotrivă „personală”, „fami- 
lială”1% şi colectivă. 

După cum un soi de apogeu al cultului sfinţilor poate fi situat în 
preajma sau în epoca Reformei, tot astfel putem vorbi despre o primă 
epocă de aur a confreriilor. Toate cercetările converg înspre acest punct, 
dezvăluind înmulţirea ,frätiilor” din acea perioadă — unele deschise 
către toţi credincioşii cuprinși de aceeaşi evlavie, altele rezervate unei 
categorii profesionale precise. La Aix-en-Provence se cunosc din testa- 
mente 28 de confrerii apărute între 1350 şi 145010. La Lille, în 1423, 
existau în jur de patruzeci de confrerii, dintre care 33 grefate pe 

Proportia parohiilor care numärau una sau mai multe 
confrerii din circumscriptiile decanale ale diecezei Rouen 
(sfîrșitul secolului al XV-lea - secolul al XVI-lea) 


Procentajul parohiilor care 
numărau una sau mai multe confrerii: 


MD reste 70% 
E 50-70% 
10-49% 
CL] sub 10% 


Sursă: C. Vincent, „La confrérie comme structure d'intégration: l'exemple de la 


Normandie”, în Le Mouvement confraternel au Moyen Âge, École française 
de Rome, 1987, p. 118. 


anumite meserii. Acestea din urmä au atins în 1484 numärul de 57, 
doar în anul 1459 creîndu-se 5. Cincizeci si sapte de confrerii iau 
nastere la Bordeaux între 1350 si 1500, trei sferturi din ele apärînd 
după 1450. În 1517, la Rennes, confreria fabricantilor de pungi, care. 
depindea de Ordinul cordelierilor, numără 601 membri, adică apro“ 
ximativ un locuitor din douăzeci, din care 120 de văduve, văduvia 

determinîndu-le aşadar pe femei să caute legături asociative. Un frumos 
exemplu de reușită ni-l oferă confreria Rozariului, fondată în 1484 de 
călugării dominicani de la Colmar şi care își întinde aria de recrutare 
a membrilor din nordul Alsaciei pînă în Valais. În ajunul Reformei, din 
această confrerie fac parte 6.461 de confrati, dintre care 2.873 doar în 
orașul Colmar. 

Cercetările recente s-au aplecat cu predilecție asupra confreriilor 
normande, deseori numite ,caritäti”, ce s-au înmulţit în ultimele secole 
ale Evului Mediu. S-a putut vorbi de un „apogeu al mișcării confra- 
ternale” în această provincie între 1450 şi epoca Reformei!#!. În dieceza 
Rouen se constată existenţa uneia sau mai multor confrerii într-o 
parohie din două, pentru mai mult de două treimi din circumscripțiile 
decanale. În centrele urbane ale provinciei există o sumedenie de 
confrerii, fără a le mai socoti pe cele pe care, cu siguranţă, încă nu le 
cunoaştem. „Ca exemplu, amintim cele 18 confrerii înregistrate la 
Bayeux si la Caen, precum si pe cele din dieceza Rouen: 20 la Gisors 
şi 25 la Dieppe. Recordul aparţine, în mod evident, oraşului Rouen, 
sediul arhiepiscopiei: din secolul al XIV-lea pînă în 1550, aici au fost 
identificate 130 de confrerii pentru 36 de parohii, inclusiv periferia 
orașului. Se pare că circa o sută de confrerii coexistau pe la 1500. Erau 
așadar suficient de multe pentru a cuprinde o bună parte din populaţie, 
estimată la sfîrşitul secolului al XV-lea la aproximativ patruzeci de mii 
de locuitori.”112 Cel putin 12 dintre aceste confrerii îşi aveau sediul în 
catedrală, 7 în biserica Saint-Nicaise, 6 în biserica Saint-Martin-du-Pont, 
iar 9, respectiv 8, la mănăstirea carmelitilor si la mănăstirea iacobini- 
lor. Catherine Vincent, de la care am preluat aceste informaţii, mai 
spune că în Normandia, ca si în alte părţi, se observă, în această 
privinţă, o mare disparitate între lumea oraşelor și lumea satelor. 

„Totuşi ar fi un abuz să considerăm că fenomenul este pur urban. 
Apropierea de oraşe, centre religioase active, pare să favorizeze înflori- 
rea confreriilor în satele vecine.”1% În cele 17 parohii din regiunea 
Caux ce ţineau de abația Montvilliers erau nu mai putin de 44 de confrerii. 

Așa cum arată numele de „caritate”, ce i-a rămas pînă în zilele 
noastre, confreria normandă de la sfirsitul Evului Mediu — lucru valabil 
si pentru confreriile din alte părţi — prezintă două aspecte indiso- 
ciabile : unitatea întru rugăciune si ajutorul reciproc. Sprijinului spiritual, 
pe care „comoara” rugăciunilor comune îl face posibil, i se adaugă 
ajutoarele materiale riguros codificate, strînsa legătură dintre cele 
două aspecte vădindu-se cu prilejul priveghiului funebru şi al funera- 
liilor vreunui confrate defunct. 

Catherine Vincent subliniază că apogeul fenomenului confraternal, 
așa cum se prezintă el în Normandia la sfîrşitul secolului al XV-lea, 
„coincide cu faza de reconstrucţie de după «războiul de o sută de ani»”. 
Această nouă solidaritate încearcă probabil să compenseze dislocarea 

anumitor structuri tradiţionale, consolidînd totodată o serie de struc- 
turi de solidaritate mai vechi — familii, bresle, obşti săteşti — „zdrunci- 
nate de nenorocirile acelor vremuri”. Prin urmare, confreria întărește 
si nu contestă mediul în care se dezvoltă, favorizînd integrarea membri- 
lor săi în parohii şi bresle. În mediul rural, unde confreria, adesea 
unică, regrupează o parte importantă a comunităţii sătești, se constată 
că, departe de a o înlocui pe aceasta din urmă, îi întărește coeziunea. 
Astfel, statutele confreriei din Boschyons prevăd că, în cazul în care 
unul din membrii ei pierde un animal, toţi confrații sînt obligaţi să 
caute animalul respectiv!#{. 

Pe bună dreptate, fenomenul confraternal atrage tot mai mult 
atenţia istoricilor, ale căror cercetări îmbogăţesc cu regularitate dosarele 
noastre privitoare la acest imens subiect. Nicole Lemaître a descoperit 
în dieceza Rodez 28 de statute de confrerii, eșalonate între 1487 şi 
1537. Cercetătoarea constată — confirmând ceea ce se ştie deja cu privire 
la alte regiuni — că unele confrerii adunau un număr impresionant de 
membri. Astfel, chiar în Rodez, confreria Notre-Dame-de-la-Cité număra 
758 de cotizanti în 1415 si 960 în 1454, iar confreria Saint-Amans, 
2.061 în 1519. Cele mai importante confrerii din Rouergue erau de 
două ori mixte, deoarece erau formate atît din bărbați și femei, cît şi 
din clerici şi mireni. Aceste confrerii erau profund integrate în ierarhia 
municipală și clericală. Riturile lor erau marcate de grija pentru solidari- 
tate atît în rugăciunile pentru morţi, cît si în procesiuni, în banchetele 
statutare si în pomenile (sau ,caritätile” — adică hrana împărţită 
săracilor) de după masa confreriei!45. 

Pierrette Paravy, la capătul unei anchete făcute cu multă răbdare, 
recenzează în dieceza Grenoble pe puţin 90 de confrerii ale Sfîntului 
Duh de-a lungul întinsei perioade studiate (de la jumătatea secolului 
al XIV-lea pînă în secolul al XVI-lea). La sărbătoarea lor cea mai 
importantă de peste an, adică de Rusalii, liturghia era urmată de 
nelipsitul banchet. Iată ce spune Pierrette Paravy despre aceste con- 
frerii : „Mai mult decît confreriile corespunzătoare breslelor, exclusiviste 
prin definiţie, mai mult decît confreriile întemeiate pe evlavie, mai 
selective prin aceea că prevedeau un legămînt mai constrîngător, aceste 
confrerii adună populaţia unui sat sau a unei parohii urbane într-un 
ansamblu de manifestări de la care era de neconceput ca Biserica să 
lipsească, deşi nu ea era initiatoarea. Astfel, într-o regiune în care 
dezvoltarea epitropiilor a început tîrziu și timid, la sfîrşitul secolului 
al XV-lea, aceste confrerii au constituit mult timp unica reprezentare 
structurată a credincioșilor reuniți în corpuri şi care puteau numi 
stareţi”!46. 

Proliferarea confreriilor n-a stîrnit întotdeauna entuziasmul autori- 
tätilor bisericeşti. Aplecîndu-se asupra statutelor sinodale de la Limoges 
publicate în 1519, Louis Perouas constată că acestea deplîng numărul 

prea mare de confrerii apärute adeseori în dauna bisericii parohiale si 
a preotului paroh, „adică în afara uneia si fără controlul celuilalt”, 
situaţie pe care ierarhii s-au străduit să o îndrepte în perioada urmă- 
toare. Dar dacă harta confreriilor rurale din Limousin este imposibil 
de reconstituit pentru începutul secolului al XVI-lea, implantarea confra- 
ternală din Limoges este mai certă. Se poate estima că orașul numără 
la vremea aceea 74 de confrerii la cei aproximativ 10.000 de locuitori — 
6 dintre ele sînt concentrate în parohia Saint-Michel-des-Lions, 14 în 
parohia Saint-Pierre-du-Queyroix, iar 32 în prestigioasa abație 
Saint-Martial“. 

La Troyes, în anii 1500-1520, trei parohii sînt sediul a circa treizeci 
de confrerii; într-o altă parohie, în 1526, cel puțin jumătate dintre 
credincioși aparțin uneia din cele nouă confrerii existente. Într-un oraş 
care număra cam 10.000 de locuitori şi avea în jur de zece parohii, 
există cu siguranță peste o sută de confreriil*#. Chiar dacă aderarea 
este adesea multiplă, e clar că majoritatea adulților sînt membri ai 
unei asociații religioase. 

În celelalte țări catolice situația este asemănătoare, numai că în Italia, 
dezvoltarea mişcării confraternale a început mai devreme decît în 
Franța. În Florența există 6 confrerii în 1250, 10 în 1275, 22 în 1300, 
30 în 1325, 38 în 1350, 42 în 1375, 52 în 1400. După 1400, acestea 
continuă să prospere. Rolul lor creşte, se ritualizează si se extinde la 
dimensiunile întregului oras!#?. În Genova, 78 de ,confraternitäti” apar 
între 1400 si deschiderea Conciliului de la Trento (1545). La Toledo, 
în 1575, există 28 de parohii si 147 de confrerii!5l. Aceste cifre dovedesc 
dimensiunile unui fenomen deopotrivă asociativ si religios pe care o 
istorie a sentimentului de securitate nu poate să nu-l ia în seamă. 

Perioada conflictelor religioase a adus cu sine un regres al confre- 
riilor. În 1519, parohia Saint-Pantal6on din Troyes cuprindea 11 confrerii 
cu un total de 520 de membri; în 1585, cifrele corespunzătoare deveni- 
seră 6, respectiv 34. În același oraș, în 1542, parohia Sainte-Marie- 
-Madeleine adăpostea 19 asociaţii religioase cu 1.110 confraţi ; în 1600, 
numărul acestora scăzuse la 14 confrerii şi 162 de membri!*2. Pe la 
1530, la L'Isle-sur-la-Sorgue, în dieceza Avignon, trei locuitori din patru 
n-ar fi murit fără să lase ceva ca moştenire uneia sau mai multor 
confrerii din oraș. În 1585 însă, din 23 de locuitori ai orașului doar 5 
se mai gîndesc la confrerii atunci cînd își fac testamentul!$. 

Impactul contestării protestante joacă un rol important în acest 
rezultat, fără să fie totuși singurul factor în cauză. La Genova, anii 
1530-1570 constituie o perioadă moartă în lista cronologică a înfiinţării 
de noi confrerii!5%. Zguduită de schisma reformată, Biserica Catolică 
șovăie si își pune întrebări, iar multi episcopi privesc cu suspiciune 
niște grupări religioase despre care au impresia că favorizează înti]niri 
prea profane. În 1581, conciliul provincial de la Rouen se plînge în 

Confreriile Sfîntului Duh în diceceza Grenoble (mijlocul 
secolului al XIV-lea - secolul al XVI-lea) 

Confrerii de penitenti în localitätile 
din diecezele din sud-estul Frantei 

urmätorii termeni: ,Desi s-au näscut din evlavie si cucernicie, con- 
freriile si asociaţiile caritabile, si altele ca ele, sugrumă si schimonosesc 
religia Bisericii, îşi prăpădesc avutul şi-i înşală pe oameni”!55. De aceea, 
Conciliul de la Rouen impune confreriilor controlul episcopului şi sub- 
ordonarea faţă de preoţii parohi, interzice riturile care fac concurenţă 
ceremoniilor parohiale — apă sfinţită, pîine sfinţită, predici —, condamnă 
fără drept de apel banchetele. La vremea aceea, astfel de măsuri se 
întîlnesc în mai toate diecezele catolicităţii. 

Într-un fel, Biserica tridentină a luptat așadar împotriva unor vechi 
structuri de solidaritate, în măsura în care acestea îi scăpau parţial de 
sub control. Se mai constată în Franţa, în ultimele trei secole ale 
Vechiului Regim, o mișcare bisericească ostilă aga-ziselor „regate” 
(„reinages” sau „royaumes”), pe care vestita Companie a Sfintului 
Sacrament ar fi vrut să le desființeze peste tot. „Regatul” era scoaterea 
în fiecare an la licitaţie, de către preot, a unor titluri (de rege, regină, 
conetabil etc.). Demnitarii aveau sarcina de a organiza serbările patro- 
nale, procesiunile, chiar şi reprezentațiile de „mistere”156. În 1556, 
Guillaume Paradin, în Blason des danses, se plînge de excesele care au 
loc în „aceste zile închinate sfinţilor care patronează parohiile, cînd de 
obicei oamenii se adună la ceea ce se cheamă, în fel și chip, serbare, 
bîlci, regat, iarmaroc”. 

În multe cazuri, în satele franceze, „regatele” tradiţionale anterioare 
Reformei catolice erau, se pare, totuna cu adunările locale ale tinerilor — 
sau cel puţin aveau strînse legături cu acestea. După Conciliul de la 
Trento, Biserica a uzat de diverse metode pentru a moraliza tineretul 
rural si pentru a diminua rolul „regatelor”. Cîteodată le-a combătut, 
uneori le-a spiritualizat, alteori le-a făcut concurenţă prin „regate” 
devotionale. În schimb, n-a reușit să se impună cu adevărat în faţa 
„abaţiilor de tineret”, care au rămas de multe ori „principalul dușman 
al preotului în sat”!57. 

Suspiciunea faţă de confreriile vechi si reluarea controlului asupra 
lor au fost însoţite de voinţa Bisericii de a înfiinţa noi asociaţii reli- 
gioase mai bine supravegheate de ierarhi şi axate mai mult pe obiective 
devotionale — îndeosebi pe cultul Rozariului si al Sfîntului Sacrament. 
Aşa se explică, în spaţiul rămas fidel Romei, nașterea unei noi epoci 
de aur a confreriilor care a coincis, în cîteva regiuni frămîntate de 
conflictele religioase, cu recucerirea catolică. Dacă, între 1500 şi 1563, 
în diecezele Avignon, Carpentras, Cavaillon şi Vaison luaseră fiinţă 10 
confrerii de penitenti, între 1563 şi 1610 apar 48158: „Una după alta, 
toate localităţile vor să-şi aibă propria companie de «bătuţi» — iar cele 
mai importante dintre ele vor să aibă două sau trei companii...”15. La 
sfîrşitul secolului al XVIII-lea, 67% din parohiile diecezei Fréjus, 65% 
din cele ale diecezelor Vence și Grasse şi 76% din cele ale diecezei Nice 
încă mai au grupuri de penitenţi!S. În toată Provența orientală dinainte 

de Revolutie s-au identificat 129 de confrerii de penitenti în 91 de 
localităţi!€!. 

Episcopatul din secolul al XVII-lea a privit adeseori cu rezervă 
confreriile de penitenti, din cauza puternicei lor dominante laice, chiar 
dacă a aprobat antiprotestantismul lor militant şi exaltarea cultului 
euharistic. În schimb, a încurajat întemeierea confreriilor Rozariului 
si Sfintului Sacrament. La sfîrșitul secolului al XVII-lea, dieceza Nîmes 
numără în jur de douăzeci de confrerii din prima categorie și vreo 
cincizeci din a doua!®?, În prima jumătate a secolului al XVII-lea, 
dominicanii întemeiază peste 50 de confrerii ale Rozariului în zona ce 
va deveni în 1648 dieceza La Rochelle, în principal în Mauges și în 
insula Ré!%, Dacă, pe la 1648, confreriile nu aveau succes în orașul 
La Rochelle, în următorii treizeci de ani iau fiinţă aici vreo cincisprezece 
noi asociaţii religioase. Fiecare parohie, fiecare mănăstire a avut pro- 
pria ei asociaţie, iar numărul membrilor recrutaţi pare să fi fost foarte 
mare!5*, Un alt exemplu: 108 parohii situate în partea de nord-est a 
diecezei Lyon aveau cu totul, în 1613-1614, doar o confrerie a Sfîntului 
Sacrament şi două confrerii ale Rozariului. În 1700, aceste cifre deve- 
niseră 42, respectiv 28. Pe ansamblu, în 1613-1614, numai 23% din 
aceste parohii aveau o confrerie devotionalä. Dar în 1700 se ajunsese 
la 56%165, 

Între confreriile Sfîntului Sacrament si cele ale Rozariului a existat 
un fel de contrabalansare. „În dieceza Grenoble, observa Marie-Hélène 
Froeschl6-Chopard, Sfîntul Sacrament nu are prea mare importanţă, 
deoarece Rozariul este mai bine reprezentat : 31 de confrerii ale Sfîntului 
Sacrament faţă de 101 ale Rozariului, dintr-un total de 191 de confrerii 
cunoscute [...]. [Invers], în diecezele din Languedocul oriental, recu- 
cerirea catolică a mers drept la esenţă, privilegiind imediat confreria 
Sfintului Sacrament : în dieceza Montpellier există, la sfîrşitul secolului 
al XVII-lea, 108 confrerii ale Sfîntului Sacrament, faţă de 28 ale 
Rozariului, iar proporţiile rămîn destul de constante pe parcursul 
secolului al XVIII-lea.”156 

Cercetările recente au scos la iveală și un alt tip de asociaţie 
religioasă, intermediar între penitenti si confreriile Sfîntului Sacrament. 
Este vorba de ,penitentii Sfîntului Sacrament”, confrerie fondată la 
Roanne în 1617 și care s-a răspîndit apoi din Thiers la Nantua. Cu 
toate că sufletele din purgatoriu o preocupau în mod deosebit, obiectul 
devotiunii ei era hostia sfinţită, relaţiile dintre confrerii si cler fiind 
foarte strînse!$7. 

Mult mai semnificative şi cu un impact mult mai mare au fost 
confreriile mariale întemeiate de iezuiţi. Louis Châtellier, care le-a 
studiat magistral pe documente de primă mînă, a evidenţiat puternica 
lor pătrundere în societatea urbană catolică în perioada Contrareformei. 
Deschiderea lor către cele mai diverse categorii sociale era, cu certitudine, 

Congregatiile mariale iezuite în Franta, pe la 1590-1600 

percepută ca o asigurare eficientă împotriva primejdiilor din viaţa 
pământească si de apoi. Apărute în colegiile iezuite, confreriile mariale 
se reuneau în aceste colegii sau în „casele profese” (sediile principale) 
ale iezuiţilor, constituind, peste tot unde se aflau, o reţea coerentă de 
solidaritate și rugăciuni. 

În jurul anului 1595, la Neapole se reunesc în „casa profesă” o 
congregatie nobiliară — a Nașterii Domnului, cu 200 de membri -, 
o „sodalitate” (frätie) a Purificării rezervată clericilor (150 de membri), 
o congregatie a Bunei-Vestiri destinată slujbasilor din tribunale (80 de 
membri), o alta a Adormirii Maicii Domnului pentru meșteșugari si 
negustori (150 de membri) şi o confrerie a Fecioarei Îngerilor pentru 
lachei, vizitii şi servitori!®®. În 1610, la Anvers, întîlnim la fel în casa 
profesă patru ,sodalitäti” : a Bunei-Vestiri, împărţită în două secţiuni, 

latinä (pentru clerici si cärturari) si flamandä (numitä si ,a bärbatilor 
însuraţi”); a Nașterii Domnului sau a tinerilor meșteșugari necăsă- 
toriti ; si a Neprihănitei Zămisliri, sau a valonilor, pentru mestesugarii 
şi negustorii vorbitori în general de limbă franceză!69. 

Cazul napolitan arată că dorinţa de a recîstiga de partea cato- 
licismului regiuni care îmbrăţişaseră partial Reforma sau care fuseseră 
zdruncinate de Reformă nu poate constitui singura explicaţie pentru 
această revenire în forţă a confreriilor de toate categoriile. La Genova 
iau fiinţă, între 1570 şi 1700, cel putin 95 de noi confrerii, din care 7 
doar în anul 1582, astfel încît la mijlocul secolului al XVIII-lea, în oraş 
există aproximativ 200 de confraternitäti în activitate! 0. Să ne îndreptăm 
acum atenţia spre dieceza Tréguier, rămasă în afara sferei de acţiune 
a protestantismului. În această regiune, în care curentele tridentine 
au ajuns tîrziu, cel puţin 113 noi confrerii apar între 1660 şi 1700, 
adăugîndu-se celor 93 deja existente. Dacă le punem la socoteală si pe 
cele 47 înfiinţate în secolul al XVIII-lea, plus pe cele a căror dată de 
întemeiere nu este cunoscută, ajungem, în preajma Revoluţiei, la un 
total de 358 de confrerii în această dieceză, adică 3,22 confrerii la o 
parohie!”!. În celălalt capăt al Franţei, si în aceeași perioadă, Vence 
(4.000 de locuitori) si Grasse (10.000) au 23 si, respectiv, 20 de confrerii!72. 
Este adevărat că la acea dată ele își pierduseră forţa, chiar dacă 
totalul lor, pentru o perioadă lungă de timp, este impresionant. 

La Lille, în prima jumătate a secolului al XVII-lea, la care revenim 
pentru un ultim exemplu, avîntul sociabilitätii religioase îi uimeste pe 
istoricii de astăzi. Din registrul de înscrieri în confreria Sfintului 
Sacrament, păstrat la biserica Sainte-Catherine din acest oraș, aflăm 
că între 1635 şi 1645 au aderat 2.935 de persoane. Un detaliu important: 
cel mai mare număr de persoane recrutate, 1.349, s-a înregistrat în 
perioada 1637-1639. Or, aceștia sînt niște ani negri, o epocă de război, 
„din care-şi trag obîrsia toate relele”!%3. Un alt fapt demn de con- 
semnat: din cei 2.935 de noi membri, 1.992 sînt femei (68%), dintre 
care 1.097 „fete nemăritate”. Așadar, ceea ce-i împinge pe oameni spre 
aceste confrerii, care primesc în rîndurile lor în special femei singure, 
este, în acest caz, nesiguranța. 

În remarcabila sa monografie despre religia din regiunea Limousin, 
Louis Perouas se apleacă la rîndul său asupra confreriilor de aici din 
perioada Reformei catolice. Autorul constată — faptul este bine cunos- 
cut — proliferarea confreriilor de penitenti (55 în jurul anului 1720), 
dar si succesul unor confrerii noi : mai întîi cele ale Rozariului, încă din 
1620, apoi cele ale Sfîntului Sacrament, puţin mai tîrziu. La Saint-Fiel, 
lîngă Guéret, se poate estima că, pe la 1680-1685, confreria locală a 
Rozariului reunea „mai bine de o jumătate dintre locuitori”, femeile 
reprezentînd totuşi două treimi din totalul membrilor!”î. De altminteri, 
putem presupune că, pe parcursul secolelor al XVII-lea şi al XVIII-lea, 

au fost înfiinţate în Limousin confrerii ale Sfintului Sacrament în 
aproximativ 50% din parohii!5. Asa se explică, dacă adunăm laolaltă 
confreriile dintr-un oraş, următoarea afirmaţie (care datează din 1879): 
„În decursul secolelor al XVII-lea şi, mai ales, al XVIII-lea nu exista, 
ca să zicem așa, cap de familie în Limoges care să nu fie membru al 
vreunei confrerii, căreia îi aparținuseră, înaintea lui, tatăl său, bunicul 
său, strămoșii săi, și care să nu înscrie în rîndul asociatilor, în timpul 
vieţii lui, pe cel putin unul dintre membrii familiei sale”176. 

Am arătat că reţeaua confreriilor, în regiunile rămase sau rede- 
venite catolice, fusese inegală ca densitate. În dieceza La Rochelle, la 
începutul secolului al XVIII-lea, această reţea era mai densă în Bocage 
şi în insula Ré decît în Plaine!””. La fel, dacă descoperim 3,22 confrerii 
la fiecare parohie din dieceza Tréguier în preajma Revoluţiei, pentru 
dieceza Boulogne proporţia este de numai 0,66. În dieceza Châlons-sur- 
-Marne, 88% dintre parohii nu au confrerii, iar marea dieceză Toulouse 
numără doar 175. Invers, în episcopia Arles se ajunge la 3,48 confrerii 
la fiecare parohie, iar în episcopiile Vence si Grasse, la 5,1617. La 
această inegalitate în repartizarea geografică se adaugă faptul că 
multe dintre confreriile tridentine, îndeosebi ale Sfîntului Sacrament 
şi Rozariului, iau fiinţă la iniţiativa clerului. Acesta tinde să institu- 
tionalizeze evlavia. Favorizează asociaţiile religioase din parohii, pe 
care le ţine bine sub control, în detrimentul celor atașate unor capele 
rurale!7?. 

Aceste corective datorate istoriografiei recente aduc doar o serie de 
nuanţe locale unui adevăr de proporţii: graţie Reformei tridentine, 
confreriile au cunoscut o nouă prosperitate. Iniţiativa a venit, în mod 
cert, din partea clerului — dar publicul, în ansamblul lui, a răspuns la 
această chemare, atît la orașe, cît şi la sate, deoarece, probabil, starea 
de neliniște din secolul al XV-lea şi nevoia acută de ajutor supranatural 
persistau. În schimb, în secolul al XVIII-lea, mai ales după 1750, se 
constată o slăbire evidentă a mișcării asociative (si a cultului sfinţilor), 
legată de o îmbunătăţire globală a securităţii, de niște condiţii de viaţă 
mai putin precare!%0, de o mai mică teamă de viaţa de dincolo. 


Capitolul VII 


Acoperămîntul Maicii Domnului 


Acoperămîntul Maicii Domnului şi ordinele religioase 


Dezvoltarea și apogeul unei teme iconografice deosebit de linistitoare — 
aceea a „Acoperămîntului” Maicii Domnului — au coincis, si nu întîm- 
plător, cu cea dintîi mare dezvoltare a confreriilor. Paul Perdrizet! a 
arătat că acestea din urmă contribuiseră în bună măsură la succesul 
ei. Imaginea respectivă își merită locul într-un studiu asupra sentimen- 
tului de securitate în Occidentul de odinioară, deoarece constituie 
pentru noi un răspuns, frumos şi seducător, la o serie de reprezentări 
nelinistitoare care se înmulţesc după 1350 : Hristos lovindu-i pe oameni 
cu săgețile lui răzbunătoare sau alungîndu-i pe osîndiţi în ziua Judecăţii 
de Apoi, dansuri macabre, ispite diavolesti care-i încearcă pe muri- 
bunzi etc.2 Această reprezentare a „Fecioarei milostivirii” (numită şi 
„Maica Domnului mîngîierea noastră” şi, prin extensiune, Mater omnium) 
s-a răspîndit mai cu seamă după Ciuma neagră, deși fusese inventată 
anterior; şi a devenit foarte populară în Occident, după ce călugării 
aproape că o acaparaseră. Totodată, alte personaje sfinte îi ocroteau 
pe oameni cu mantiile lor lungi — o formă de ocrotire deopotrivă 
sufletească şi trupească. 

Paul Perdrizet crezuse că dovedește prin lucrarea sa din 1908 
(lucrare de altfel remarcabilă, dar depăşită în această privinţă) că 
tema Fecioarei milostivirii ar fi de origine cisterciană. În Dialogus 
miraculorum, scris pe la 1220-1230, Caesarius din Heisterbach, un 
cistercian din dieceza Köln, povesteşte că un călugăr din acest ordin, 
care se ruga în mod deosebit Maicii Domnului, a fost într-o bună zi 
răpit în duh, îngăduindu-i-se să vadă slava cerurilor. Lîngă îngeri, 
apostoli, mucenici şi mărturisitori, el desluşește canonici regulari — 
premonstratenzi, clunisieni —, dar nici un cistercian: 


„Ci întorcîndu-și chipul către Preasfinta Născătoare de Dumnezeu, 
scoase un geamăt și zise: «De ce dar, Sfintä Fecioară, nu văd aici pe 

nimeni de la Cîteaux? Din care cauză cei mai smeriti slujitori ai tăi sînt 
depärtati de la aceste fericiri ?». Si îi răspunse regina cerului: «Află că, 
dimpotrivă, cei din Cîteaux îmi sînt atît de dragi si de apropiaţi, că îi 
tin la căldură sub poala mea». Si, desfăcînd poalele acoperămîntului, 
care era nemaivăzut de larg, îi arătă mulțime multă de călugări, fraţi 
converși și mäicute. Iar el, cu bucurie, îi aduse laudă și mulţumire și, 
intrînd duhul lui înapoi în trup, îi povesti abatelui ce văzuse si auzise”. 


Pentru Perdrizet, un călugăr avusese așadar „ideea de a face din 
acoperămîntul Maicii Domnului un simbol al ocrotirii”, pe care ea îl 
asternea peste Ordinul cistercienilori. Cercetările ulterioare au 
demonstrat, pe de o parte, că această temă era mult mai veche, aviîndu-si 
rădăcinile în Orientul bizantin, şi că, pe de altă parte, Occidentul nu 
a cunoscut-o doar pe filiera cisterciană. În secolul al X-lea, trăia la 
Constantinopol un ascet evlavios, numit Andrei Nebunul, în a cărui 
viaţă, scrisă la putin timp după moartea lui, găsim povestea unei 
viziuni, interesantă pentru studiul nostru. În timpul unei slujbe de 
noapte, sfintul se ruga în biserica din Vlaherne — adevărat Lourdes 
bizantin, în care se păstra mahrama Maicii Domnului — cînd a văzut 
o doamnă, cu o statură impozantă și o ţinută aleasă, mergînd spre 
ușile împărătești, însoţită de un cortegiu armonios. 


„Cînd alaiul a ajuns în dreptul amvonului, Andrei, întorcîndu-se către 
ucenicul său Epifanie, l-a întrebat: «O vezi pe Doamna și Stăpîna lumii ?». 
Iar acesta i-a răspuns : «O văd, părinte duhovnicesc». Și Doamna, îngenun- 
chind sub privirile lor, s-a rugat, îndelung, cu lacrimile șiroindu-i pe 
chipul dumnezeiesc si neprihănit. Cînd şi-a sfîrşit ruga, s-a apropiat de 
altar si s-a rugat iarăşi pentru poporul care-o înconjura. Atunci, ea a 
luat de pe capul ei preacurat vălul ce strălucea ca fulgerul si, întinzîndu-l 
cu demnitate maiestuoasă, l-a ţinut cu mîinile ei fără pată, nemăsurat 
și de temut, deasupra capetelor tuturor celor care se aflau acolo. Și 
vreme îndelungată, acei minunati văzători l-au putut contempla, desfă- 
șurat deasupra mulțimii și împrăștiind în juru-i, asemenea electrului, 
lumina slavei dumnezeieşti.”6 


Această viziune n-a făcut decît să sporească veneratia bizantinilor 
pentru mahrama Născătoarei de Dumnezeu, sprijinul și ocrotirea 
Constantinopolului și a Imperiului. Slujba din 2 iulie, sărbătoarea 
aducerii vesmîntului Maicii Domnului în Vlaherne, cuprinde rugăciuni 
semnificative în această privință: „...Domnul cel iubitor de oameni 
te-a dăruit pe:tine să fii Maică nouă pämîntenilor. Tu să fii nouă ajutor, 
acoperămînt si scutire...”. Prezenţa välului (omophorion, „omofor”) 
apără orașul „...de năvălirea celor de alt neam, de molimă și de bolile 
cele aducătoare de moarte, de cutremurul cel năprasnic al pămîntului, 
de vräjmasii cei de o credinţă cu noi si de vräjmäsia casnică”. Cultul 
acoperămîntului Maicii Domnului a trecut în Rusia încă din secolul 
al XII-lea. Întîlnim în slujba pocrovului (echivalentul slavon al 

„omoforului”), ţinută la 1 octombrie, următoarea invocaţie : „Bucură-te, 
bucuria noastră, acoperă-ne pe noi de tot răul cu cinstitul tău Aco- 
perămînt. [...] Bucură-te, preabunule acoperămînt căruia cu credinţă 
ne închinăm ; [...] Bucură-te, îngrădirea cea sigură a tronurilor împără- 
teşti; Bucură-te, ajutătoarea neadormită a căpeteniilor de orașe; 
Bucură-te, arhistratega nebiruită a oștilor creștinești; [...] Bucură-te, 
Acoperämînt nefăcut de mînă, care ca norul te-ai întins peste toată 
lumea”. 

Este greu de spus cum anume vălul lung ce acoperea capul si umerii 
Fecioarei bizantine a devenit acoperămîntul amplu și cu falduri largi 
din iconografia marială occidentală. Oricum, așa cum bănuise Emile 
Mâle?, filiatia cisterciană nu mai poate fi menţinută. Originile Fecioarei 
îndurării sînt mult mai vechi. 

Tema acoperămîntului ocrotitor nu era necunoscută iconografiei 
antice. Exemplul cel mai cunoscut este acela al Niobei, care-și întinde 
veșmîntul peste cea mai mică dintre fiicele sale, ghemuită la sînul ei, 
sperînd s-o apere în felul acesta de săgețile lui Apollo!°. În plus, în 
lumea creştină, acest simbol nu i-a fost rezervat Mariei. Pe timpanul 
catedralei din Autun, un suflet zbuciumat se adăpostește, în clipa 
Judecăţii de Apoi, în faldurile paliului arhanghelului Mihail. Unele 
relicvarii pictate de la sfirsitul secolului al XIII-lea o înfățișează pe 
Sfînta Ursula primindu-le sub mantia ei pe fecioarele care-i împăr- 
tăşesc martiriul (la Albi) si pe Sfînta Otilia protejindu-si în același fel 
cele două surori (la Kerniel, în Belgia)!!. Tot astfel, un manuscris din 
secolul al XIV-lea, care conţine o traducere în provensală a lucrării De 
proprietatibus rerum a lui Bartholomæus Anglus, este ilustrat cu o 
imagine a Întelepciunii ce-și întinde mantia peste cele șapte virtuţi 
cardinale şi teologale!?. O miniatură de la începutul secolului al XV-lea, 
ilustrație la Antichitățile iudaice ale lui Iosephus Flavius, îl arată pe 
Dumnezeu-Tatăl care celebrează căsătoria dintre Adam și Eva întinzîn- 
du-si în spatele lor mantia bogată pe care doi îngeri o ţin la capete!?. 

In spaţiul iudeo-crestin, dar si în alte părţi, simbolismul mantiei 
protectoare a semnificat deseori adoptia, mai ales în căsătorie. După 
datina evreiască, mirele o acoperă pe mireasă cu un văl, în semn de 
protecţie. Acelaşi lucru se întîmpla în căsătoria creştină primitivă şi, 
anterior, în religiile etruscă şi romană. În Spania secolului al XV-lea, 
căsătoria cuprindea adesea ritul mantiei. Într-un sens mai general, a 
acoperi pe cineva cu mantia însemna a-l adopta. În unele ţări din 
Europa Occidentală, în Evul Mediu, cel care adopta sau recunoștea un 
copil îl acoperea cu mantia. Celebra frescă a lui Giotto în care îl vedem 
pe episcopul de Assisi acoperindu-l pe Sfîntul Francisc cu mantia sa 
nu înseamnă doar că prelatul ascunde goliciunea celui care renunţă la 
bunurile părintești, ci şi că îl adoptă pe convertit, luîndu-l astfel în 
paza lui!f. În concluzie, tipul Fecioarei cu mantie se explică printr-un 

triplu simbolism : natural, căci orice veșmînt protejează ; juridic, prin 
analogie cu ritul adopţiei ; şi, în sfirsit, biblic. În secolul al XIII-lea, în 
a sa Biblia Mariana, Sfîntul Albert cel Mare o compară pe Sfînta 
Fecioară cu vălul de mătase violetă ce acoperea Cortul adunării (Zesirea 
26.31-37; Numerii 4.9-11)15. Pe de altă parte, întregul episcopat cunoștea 
si recita psalmul 56 (57): „Miluiește-mă, Dumnezeule, miluieste-mä 
[...] şi în umbra aripilor Tale voi nădăjdui”. 

Trei legende cu miracole, în vogă chiar pe vremea cînd Caesarius 
din Heisterbach evoca viziunea călugărului cistercian, dovedesc că 
imaginea Fecioarei care-i ocrotește pe oameni cu mantia ei largă era 
deja relativ familiară!6. Una dintre ele, care figurează într-un manuscris 
parizian din secolul al XIII-lea și pe care a reluat-o Vincent de Beauvais, 
povestește ce i s-a întîmplat unei femei însărcinate care mergea la 
Mont-Saint-Michel cu alţi pelerini. Cuprinsă de durerile facerii în 
momentul fluxului, femeia a rămas izolată si risca să piară înecată. Si 
ea, și mulţimea de pe tärm au invocat-o pe Maica Domnului. Aceasta 
le-a apărut tuturor, apoi şi-a întins mantia peste femeie, care a născut 
fără ca valurile s-o atingă ; după aceea, cînd apele s-au retras, a revenit 
pe țărm, teafără si nevătămată, cu pruncul ei”. 

A doua legendă se găsește în Minunile Sfintei Fecioare istorisite de 
călugărul benedictin Gautier de Coincy, mort în 1236 ca stareţ al 
mănăstirii Saint-Medard din Soissons. Legenda arată cum a apărat 
Maria Constantinopolul de sarazini, pe vremea împăratului Teodosiu. 
Locuitorii capitalei au văzut-o cum înfășoară zidurile orașului în mantia 
ei, transformînd-o astfel într-o pavăză din care săgețile şi pietrele 
trimise de asediatori se întorceau împotriva lor: „Această Doamnă 
minunată,/ Slăvita-mpărăteasă, iată/ Cum face scut din mantia ei/ 
Si-ntoarce piatra înspre ei”!8. 

Cea de-a treia povestire apare atît la Gautier de Coincy, cît si în 
continuarea scrisă de Caesarius din Heisterbach la Dialogus mira- 
culorum!?. Pelerinii care mergeau la Ierusalim sînt surprinşi de o 
furtună pe mare. Pilotul unei nave care se scufundă, văzîndu-se pierdut, 
se roagă la Fecioara Maria. Aceasta i se arată, îl acoperă cu mantia 
ei si îl conduce la țărm. Toate aceste povestiri sugerează o relativă 
răspîndire în Occident, încă din secolele XII-XIII, a temei Acoperă- 
mîntului Maicii Domnului și arată, pe de altă parte, că nici măcar la 
Caesarius din Heisterbach această temă nu se reducea la ocrotirea 
unui anume ordin religios. Prima ei semnificaţie era mai degrabă aceea 
a unei protectii oferite oricui cerea ajutorul Maicii Domnului. 

Imaginea Mariei care-şi adăposteşte protejatii sub acoperămîntul ei 
nu poate fi despărțită de o literatură religioasă care punea accentul pe 
necurmata bunătate a celei la care niciodată nu te rogi în zadar. 
Celebra rugăciune Sub tuum prasidium..., despre care unii au spus că 
ar fi o versiune literară a temei Acoperämîntului Maicii Domnului, 

este străveche. De origine orientală şi apărînd pentru prima oară pe 
un papirus din secolul al III-lea?0, ea a fost, se pare, tradusă în latină 
la cererea lui Carol cel Mare?!. Rugăciunea spune: „Sub ocrotirea ta 
alergăm, Sfîntă Născătoare de Dumnezeu, nu ne dispretui rugăciunile 
în nevoile noastre, ci ne mîntuieşte oricînd de toate primejdiile, Fecioară 
slăvită şi binecuvîntată”. La rîndul lui, imnul Salve, Regina datează, 
se pare, din secolul al XI-lea si este uneori atribuit călugărului Hermann 
Contract?. Maria este numită aici „Maică a milei”, „mîngiiere” şi „spe- 
rantä” a oamenilor. Este „mijlocitoarea” lor. Oamenii o imploră să-şi 
întoarcă „ochii cei milostivi” spre cei care o invocă și să-i ajute pe cei 
care „suspină, gem şi plîng în această vale de lacrimi”. Si mai semnificative 
pentru studiul nostru sînt Laudele Mariei compuse de poetul milanez 
Bonvesin della Riva (cca 1240-1315), într-o vreme cînd imaginea Fecioarei 
cu mantia începea să se răspîndească în Occident. Extrasele care 
urmează dezvăluie, pentru acea dată și în legătură cu această temă, 
o relaţie de reciprocitate între literatura religioasă și iconografie. 
Poetul ne încredinţează că: 


„Ea ne este ocrotitoare și călăuză în luptă; 

Ea-i apără pe toţi cei care vor să se strîngă-n jurul ei; 
Vrăjmașilor noștri le este vräjmasä de temut; 

Fericiţi bărbatul si femeia care se așază sub steagul ei. 


Ea este scăparea noastră, dacă ne întoarcem spre ea: 
Pe orice păcătos ea-l ocroteste, 

De se va căi si, märturisindu-si vina, 

Îi va cere fără şovăire ajutorul. [...] 


Ea-i mîngfiere și repaus pentru toţi cei osteniti 
Care-i sînt încredinţaţi gi întru ea își caută odihna [...]. 


Ea stă acum în picioare în faţa Mîntuitorului 

Si se roagă la Fiul ei pentru toţi păcătoșii. 

Şi dacă n-ar fi rugile ei, lumea s-ar afla în așa rătăcire, 
ncît Dumnezeu ar nimici-o cu foc și pară. 


Pe pămînt, oamenii sînt atît de stricati, 

Că, de n-ar fi rugile Fecioarei Maria, 

Lumea ar fi nimicită din pricina păcatele noastre; 
Fericită este Împărăteasa care are o asemenea putere [...]. 


şi dacă ea n-ar fi, cu toții am muri de moarte cumplită. 
ntelept e păcătosul care-o iubeşte cu tărie 
Şi care cu credinţă i se aruncä-n brate”*. 


Dacă acoperămîntul este aici doar subînteles (prin deschiderea 
braţelor ocrotitoare), celelalte elemente esențiale ale imaginii Fecioarei 

îndurării sînt, în schimb, clar identificabile în această poezie: ajutorul 
acordat de Maria oricărui om care se căieşte; mînia divină domolită 
prin mijlocirea celei căreia lisus nu-i poate refuza nimic. Trebuie să 
remarcăm de asemenea termenii „steag” si ,încredintati”, pe care-i 
vom mai întîlni. 

În secolele al XIV-lea si al XV-lea, rugăciunea foarte răspîndită a 
celor Cincisprezece bucurii ale Fecioarei începea adeseori cu un salut către 
„Preablînda maică a îndurării, maică a milostivirii, izvor a tot binele. ..”?4. 
În secolul al XV-lea apare, de asemenea, o rugăciune care avea să 
cunoască o imensă popularitate, si anume imnul Adu-fi aminte, în care 
„preablînda Fecioară Maria” este implorată cu credinţă. Si mai eficace 
însă pentru răspîndirea. cultului Fecioarei cu mantia a fost lucrarea 
Speculum humane salvationis, operă a unui călugăr dominican, redac- 
tată în primul sfert al secolului al XIV-lea şi foarte cunoscută îndeosebi 
în Franţa, Olanda și Germania. S-au păstrat mai mult de 220 de 
manuscrise ale textului latin, la care se adaugă manuscrisele traducerilor 
în germană, în franceză, în olandeză, în cehă si circa treizeci de ediţii 
incunabule atît ale textului latin, cât şi ale traducerilor. În capitolul 
XXXVIII al unei traduceri în franceză de la 1448, se afirmă că Maria 
este „mijlocitoarea noastră către Dumnezeu”, că „ea nu conteneste să 
domolească furia lui Dumnezeu împotriva lumii” si că ea „îi împacă pe 
păcătoşi cu Dumnezeu prin răbdătoare mijlociri”. Maria este „şi apără- 
toarea noastră”, căci „ne apără de răzbunarea lui Dumnezeu si de 
supărarea lui, de lucrarea diavolului şi de ispita lumii”27. Mai departe, 
capitolul XLIV cuprinde această frumoasă rugăciune: 


„Bucură-te, blîndă Fecioară Maria, maica lui Dumnezeu, împărăteasă 
a cerului. Tu ești Fecioară sfîntă si îngăduitoare, care alini tristeţea 
inimilor în această viaţă. Te rog, preablîndă Doamnă, prin toate sufe- 
rinţele, nenumărate si felurite, pe care le-ai îndurat în această viaţă, să 
binevoiesti să mă ajuţi pe mine, biet păcătos, în orice necaz m-aș afla, 
şi să mă întărești cu blînda şi neprecupetita ta mîngiiere”28. 


Speculum human salvationis nu era numai o operă religioasă, ci 
si o carte ilustrată. Or, prima imagine din capitolul XXXVIII o înfățișa 
aproape întotdeauna pe Maica îndurării adăpostind omenirea sub aco- 
perămîntul ei”. Posterioare acestei lucrări, dar datînd tot din secolul 
al XIV-lea, Revelaţiile Sfintei Brigitta (11373) evocă momentul în care 
Maria i s-a arătat Sfîntului Dominic. Fecioara îi spune întemeietorului 
Ordinului fraţilor predicatori (traducere franceză din secolul al XVII-lea) : 
„Acoperămîntul meu e larg, și bogată este milostenia mea de care are 
parte oricine o cere cum se cuvine: ci toţi cei care o caută sînt apärati 
şi ocrotiti la sînul îndurării mele”*0. Devenită familiară episcopatului 
occidental, tema Fecioarei cu mantia este prezentă în mai multe texte 
de învăţătură duhovnicească din secolul al XVI-lea. Sfintul Toma din 
Villanueva, arhiepiscop de Valencia mort în 1555 şi contemporan cu 

nasterea protestantismului, se adreseazä Fecioarei Maria, cu gîndul, 
desigur, la suferintele din vremea lui, în urmätorii termeni: 


„Preasfîntă Fecioară, tu ești ocrotitoarea noastră, nădejdea noastră, 
scăparea noastră si singurul nostru sprijin. Asa cum, la vederea eretelui, 
puișorii fug să se ascundă sub aripile mamei lor, tot așa si noi, Sfîntă 
Fecioară, ne căutăm adăpost sub acoperămîntul tău. Uită-te, preamilos- 
tivă Marie, uită-te la suferinţele fiicei tale, Biserica peregrină ; uită-te 
la această familie, pentru care fiul tău lisus a murit, cît este de zbuciu- 
mată, înconjurată de dușmani, călcată în picioare de cei care-ţi hulesc 
numele. Numai tu o poţi izbăvi, de vei voi, cu măreţia și bunătatea ta, 
Împărăteasă, Maică a Bisericii; izbäveste-0”°1. 


În Viaţa Terezei din Ávila „scrisă de ea însăşi” sînt menţionate, în 
capitolul XXXVI, două apariţii ale Fecioarei cu mantia : „...După comple- 
toriu, pe cînd eram cu toatele la rugăciune în corul bisericii, Sfinta 
Fecioară mi s-a arătat înconjurată de slavă; purta o mantie albă sub 
care parcă ne ascundea pe toate”. Puțin mai departe, Tereza scrie: 
„Altă dată, am văzut-o pe Sfînta Fecioară acoperind cu o mantie de un 
alb imaculat umerii [unui călugăr dominican, părintele Pedro Ibáñez] 
despre care am pomenit de mai multe ori”35. 

Aparițiile menţionate de Tereza sînt revelatoare pentru tendinţa 
ordinelor religioase de a sublinia protecţia deosebită pe care Maria o 
acorda congregatiei lor. Această tendinţă avea o logică. Mänästirile au 
jucat un mare rol în răspîndirea cultului marial. Imnul Salve, Regina, 
alături de alte rugăciuni închinate Fecioarei, este de origine monastică. 
Mult timp s-a crezut că Sfîntul Bernard ar fi autorul unor predici 
despre Salve, Regina, cînd de fapt acestea nu-i aparţin. Dar „cel care 
a fost supranumit ultimul Părinte al Bisericii, marea minune a seco- 
lului al XII-lea, cavalerul Fecioarei Maria, il suo fedele Bernardo“, 
capelanul ei credincios, citaristul ei, a contribuit mai mult decît orice 
alt teolog la întemeierea doctrinei catolice referitoare la Maria și în 
special a doctrinei referitoare la rolul ei de mijlocitoare”*5. Lui Bernard 
îi aparţin aceste accente pline de căldură: 


„Dacă există cineva care să-și aducă aminte că nu l-ai ajutat la 
nevoie, deşi se rugase la tine, acela poate să nu-ţi mai pomenească 
milostenia. Dar noi, robii tăi, ne bucurăm să-ţi preamărim toate darurile, 
şi cu osebire unul care ne priveşte îndeaproape. Îţi slăvim fecioria, îţi 
admirăm smerenia, dar pentru noi, nefericitii, milostenia ta e mai dulce 
decît toate. Cînd ne gîndim la ea, simțim o mai mare mîngfiere, iar gîndul 
nostru se întoarce mai des la ea, si mai des o chemăm. [Maria] își deschide 
către toată lumea sînul milosteniei sale. Preaplinul ei aduce libertate 
prizonierilor, vindecare bolnavilor, alinare celor fndurerati, iertare päcätosi- 
lor, har celor drepţi, bucurie îngerilor, slavă însăși Sfintei Treimi”*6. 


Exaltarea milosteniei Mariei în literatura mănăstirească explică 
toate culegerile de miracole întocmite îndeosebi de Gautier de Coincy 

si de Caesarius din Heisterbach, ca si povestirea acestuia din urmă 
despre viziunea avută de un cistercian. 

Chiar dacă tema acoperămîntului e veche, cert este faptul că, în a 
doua jumătate a Evului Mediu occidental, fiecare dintre principalele 
ordine religioase a nutrit convingerea că Fecioara îi acordă o protecţie 
privilegiată, adăpostindu-i membrii sub acoperămîntul ei. Competiţia 
dintre diferitele familii monastice n-a făcut decît să favorizeze răspîndi- 
rea unei teme iconografice despre care se poate spune că era „în vogă”. 
Ordinul cistercienilor a pus-o primul pe Fecioara cu mantia pe pecetile 
împuterniciţilor săi. Unele abatii cisterciene au inclus această imagine 
pe blazoanele lor sau i-au consacrat picturi în biserici. O regăsim pe 
prima pagină din Collecta, lucrare întocmită de cistercianului Jean de 
Cirey si prima operă ieşită de sub teascurile tiparnitei din Dijon (1491). 
Fecioara își întinde acoperămîntul peste ordin: la dreapta stau călugării, 
la stînga — călugărițele. Iar cartea se încheie în felul următor: „Ordinul 
cistercienilor este pe pămînt familia privilegiată a Maicii Domnului”. 

Dominicanii au încercat să-și însușească mîngîietoarea viziune. 
Jordanus din Saxa (t1237), primul biograf al întemeietorului Ordinului 
fraţilor predicatori, nu pomeneşte nimic despre aceasta. Dar, încă din 
a doua jumătate a secolului al XIII-lea, diferite scrieri dominicane o 
asociază pe Fecioara cu mantia cu creatorul ordinului. Este istorisită 
îndeosebi povestea unei sihastre care stă de vorbă cu călugării dintr-o 
congregatie nouă. Pentru că aceştia îi par tineri, frumoşi, îmbrăcaţi 
cuviincios, ea se gîndeşte că, dacă vor continua să cutreiere lumea așa 
cum făceau, le va fi cu neputinţă să-şi păstreze mult timp curätia. In 
noaptea următoare, i se arată Maria, care îi reproșează severitatea şi-i 
spune: „Ca să știi că-i ocrotesc în mod deosebit, iată, ti-i arăt pe cei 
pe care ieri i-ai disprețuit”. Si zicînd aceste vorbe, îşi desface mantia 
cu care erau acoperiţi numeroși dominicani, printre care si aceia pe 
care schimnica îi judecase greșit, în ajun. 

Si mai semnificativă este o povestire a naivului Thomas de Cantimpré 
din lucrarea sa Despre albine, scrisă cam la un sfert de secol după cea 
a lui Caesarius din Heisterbach. Această povestire prezintă într-o 
manieră pedagogică rivalitatea dintre ordinele religioase, doritoare 
să-și anexeze imaginea Fecioarei cu mantia. Maria, povesteşte Thomas, 
i se arată unui cistercian şi-i spune : „lubește-i din toată inima pe fraţii 
si pe fii mei, roagă-te pentru ei cu toate puterile tale...”. Călugărul 
răspunde bucuros „da”, crezînd că este vorba de fraţii din ordinul lui. 
Dar Fecioara precizează: „Am si alţi fraţi cărora le dau sprijinul meu 
şi pe care-i înconjur cu ocrotirea mea”. Și atunci își desface mantia, sub 
care stau ghemuiţi fraţii predicatori. „lată-i, spune ea, pe cei care 
ostenesc ca sîngele Fiului meu iubit să nu fi curs în zadar.”38 

Aceste povestiri cu miracole s-au adăugat unei viziuni relatate de 
saxonul Dietrich din Apolda, care a scris, în 1292, a doua biografie a 

Sfintului Dominic. Sfintul, spune el, se afla în 1218 la Roma. Räpit în 
duh, el îl vede pe Domnul șezînd pe un tron, iar pe Maria de-a dreapta 
lui, înveșmîntată într-o mantie albastră ca safirul. În slava cerului si 
dinaintea lui Dumnezeu, Dominic vede călugări din toate ordinele, mai 
putin din al său. Se necăjește şi-i spune lucrul acesta lui Iisus, care-i 
răspunde: „Am încredinţat ordinul tău mamei mele”. Fecioara își 
desface atunci acoperämîntul, iar sfintul descoperă aici „mulţimea fără 
de număr” a fraţilor săi’. Paul Perdrizet a comentat acest text în felul 
următor: „Nici un hagiograf din Ordinul predicatorilor n-a avut atîta 
succes ca Dietrich. Începînd cu secolul al XIV-lea, datorită si repre- 
zentărilor figurate, nu există fiu sau fiică a Sfîntului Dominic care să 
nu viseze la acoperămîntul Fecioarei. În mănăstirile de călugăriţe 
dominicane din sudul Germaniei, aceste vise sînt consemnate și colec- 
tionate cu o meticulozitate tipic nemteascä”“. 

Viziunea Sfîntului Dominic este menţionată îndeosebi în Revelaţiile 
Sfintei Brigitta si în Speculum humanæ salvationis. Dar, în timp ce, 
în Revelaţii, protecţia acoperămîntului este acordată în special fraţilor 
predicatori, în Speculum, pe de o parte, Sfîntul Francisc este pomenit 
alături de Sfîntul Dominic, iar pe de altă parte, de mînia lui Dumnezeu 
scapă — graţie Mariei si „campionilor” ei, Dominic şi Francisc — toţi 
păcătoşii, cît de numeroși. Potrivit Sfintei Brigitta, Dominic o vede pe 
Maria şi-i spune: ,Ocroteste-i [pe fraţii mei] sub largul tău acope- 
rămînt, îndrumă-i si încălzeşte-i, pentru ca duşmanul să nu-i poată 
învinge”. lar Fecioara îi răspunde: „Dominic, prietenul meu drag, 
pentru că m-ai iubit mai mult decît pe tine însuţi, îmi voi desface 
acoperămîntul peste copiii tăi, pe care-i voi ocroti si îndruma ; şi toţi 
cei care vor urma cu stäruintä învăţătura ta vor fi mîntuiti”‘!. 

În Speculum humanæ salvationis, lucrare, repetăm, din secolul 
al XIV-lea (traducere franceză din 1448), visul Sfîntului Dominic este 
prezentat astfel: 


„Toată lumea] este aplecată spre rău si nu-și cinstește creatorul cu 
prețuirea care i se cuvine si de care e vrednic. Mila si adevărul aproape 
că au pierit, iar trufia, lăcomia și desfrîul domnesc pretutindeni [...]. 

În fiecare zi lumea îl mînie pe Domnul cu aceste trei păcate. Dar 
Fecioara Maria, mijlocitoarea noastră, îi domolește mînia. Lucrul acesta 
apare într-o vedenie si un vis adevărat pe care cerul i le-a trimis odinioară 
preafericitului părinte Sfîntul Dominic. El l-a văzut în somn pe Domnul 
nostru ridicîndu-și mîna dreaptă si slobozind cu mare furie trei săgeți 
asupra lumii. Și atunci, a venit în grabă mijlocitoarea noastră, bine- 
cuvîntata Fecioară Maria, care prin stäruinte neobosite i-a domolit si i-a 
astîmpărat mînia, si i-a dăruit doi campioni, încercaţi și foarte viteji, pe 
care voia să-i trimită în lume spre aducerea la ascultare a păcătoșilor. Unul 
din acești campioni era Sfîntul Dominic, părintele Fraţilor predicatori, iar 
celălalt era Sfintul Francisc, părintele Fraţilor minoriţi”/2. 

Faptul că Sfîntul Francisc este menţionat în Speculum ne permite 
să înţelegem de ce si în ce fel au încercat si franciscanii să-și pună 
ordinul sub adăpostul acoperămîntului. O mică pictură pe lemn, păstrată 
la Siena si atribuită adeseori lui Duccio (f1319), o înfățișează pe Maria 
stînd pe un tron și avînd în spatele ei patru îngeri. Cu mîna stîngă îl 
ţine pe pruncul Iisus, iar cu dreapta își întinde mantia peste capetele 
a trei franciscani îngenuncheaţi. În muzeul Brera din Milano, Francesco 
Verla, la începutul secolului al XVI-lea, o prezintă pe Fecioară ocro- 
tindu-i sub mantia ei, ridicată de niște îngeri, pe doi sfinţi franciscani, 
dintre care unul este Sfintul Francisct?. În secolul al XVII-lea, un 
iezuit, de data aceasta, îi recunoaște unei stareţe din Calabria viziunea 
pe care o avuseseră odinioară cistercianul şi apoi Sfîntul Dominic, iar 
capucinii, nou-veniţi în familia franciscană, devin campionii si pre- 
feratii Mariei: 


„[Pe la 1524], cu putin timp înainte ca această reformă să apară în 
Biserică [este vorba de înființarea Ordinului capucinilor], o stareță din 
Calabria [...], rugîndu-se într-o noapte, a avut o viziune în timpul căreia 
l-a văzut pe Domnul nostru Iisus Hristos cuprins de furie și hotărît să-i 
nimicească pe toţi oamenii pentru groaznicele fărădelegi pe care le 
săvîrșesc fără să dea socoteală pentru ele; a văzut-o însă și pe Maica 
lui preacurată care, venind si aruncîndu-se la picioarele Fiului ei, l-a 
rugat fierbinte să aibă mai multă îngăduinţă pentru păcătoşi. Cînd 
Domnul i-a arătat nelegiuirile și mîrșăviile lor si i-a amintit suferinţele 
cumplite pe care le îndurase pe cruce pentru a le aduce mîntuirea, Maica 
îndurării i-a făgăduit Fiului ei, pentru a-i potoli mînia, că va trimite în 
lume pe cîțiva dintre credincioșii ei slujitori, care prin predicile lor îi vor 
dezbăra pe oameni de strîmbătăţile si josniciile lor, și vor statornici pre- 
tutindeni adevărata evlavie. Iar cînd Mîntuitorul a întrebat-o cine sînt 
oamenii aceștia, Maica Precistă, întinzînd mantia cu care era înveșmîn- 
tată, i-a arătat cîțiva călugări îmbrăcaţi în straie ca acelea ale părinţilor 
capucini ; cele văzute au înmuiat mînia Fiului, care n-a mai vrut să-i 
piardă pe oameni”. 


Acest document tîrziu, care prezintă numeroase puncte comune cu 
povestirea din Speculum, în pofida schimbării identităţii personajelor, 
contopește două elemente esenţiale în răspîndirea și succesul temei 
Acoperămîntului Maicii Domnului, şi anume favoarea specială acordată 
de Maria unui ordin religios și rolul jucat de mama Mîntuitorului în 
apărarea păcătoşilor de mînia îndreptăţită a fiului ei. 

În privinţa primului element, este limpede că, din secolul al XIII-lea 
pînă în secolul al XVII-lea, numeroase ordine religioase au căutat s-o 
cîştige pe Maria de partea lor: augustini, benedictini, carmeliti, certo- 
zini, franciscani, iezuiţi, mercedari, premonstratenzi, serviţi. Ordinul 
carmelit are drept obiect principal cultul Fecioarei. Prin urmare, nu 
trebuie să ne mire faptul că s-au păstrat mai multe tablouri şi gravuri 

care o înfăţişează pe Maica Domnului acoperindu-i sub. poalele 
acoperămîntului ei de o parte pe carmeliti, de partea cealaltă pe 
carmelite“5. Cînd Sfinta Fecioară i s-a arătat Terezei din Ávila „înconjurată 
de slavă” şi purtînd „o mare mantie albă”, sfinta a avut, spune ea, 
impresia că mantia aceea „ne acoperea pe toate. Am știut atunci cît 
de înaltă era slava la care Domnul avea să le ridice pe călugărițele 
acestui asezämînt”#, 

La rîndul lor, serviţii, al căror ordin datează din secolul al XIII-lea, 
se doreau „servitorii preafericitei Fecioare Maria”. Ca urmare, şi ei 
s-au aşezat sub protecţia „Fecioarei îndurării”. În casa lor mamă de la 
Florenţa există şi astăzi un tablou anonim din secolul al XV-lea în care 
o vedem pe Fecioară stînd în picioare si întinzîndu-și acoperämîntul 
peste un grup de serviţi: șapte sub braţul drept, șase sub braţul stîng“. 
Veniti tîrziu, iezuiţii au vrut si ei să-și însușească viziunea călugărului 
cistercian. În Tablourile personajelor ilustre din Ordinul iezuiţilor 
(1623) se povesteşte cum „o Împărăteasă gătită în niște veşminte foarte 
scumpe, împodobită cu nestemate și giuvaieruri mai strălucitoare ca 
soarele” i s-a arătat părintelui Martin Gutierez: „Sub straiul ei 
împărătesc, cu falduri bogate, ea îi îmbrätisa pe toţi fiii ordinului, 
pentru a le da de înţeles că ea este mama lor şi că-i ocroteşte pe toţi 
sub aripile ei, la fel cum closca își ocroteste puisorii”t, 

La mijlocul secolului al XVII-lea, Zurbarân pictează, pentru cer- 
tozinii de la Santa Maria de las Cuevas din Sevilla, o admirabilă 
Fecioară a îndurării, care nu numai că-i adăposteşte pe călugări sub 
acoperămîntul ei, dar își întinde si braţele asupra lor. Echilibrul compozi- 
tiei, armonia dintre albastrul mantiei, roșul rochiei şi albul veșmintelor 
monastice, seninătatea liniştitoare care se degajă din tablou fac din 
această realizare ultima capodoperă inspirată de această temă“. 


Larga răspîndire a imaginii acoperămîntului 


Principalele ordine au omagiat aşadar protecţia specială pe care Maria 
o acorda fiecăruia dintre ele. Totuși, franciscanii și dominicanii au fost 
cei care au răspîndit, concomitent, în rîndurile unui public vast, icono- 
grafia Fecioarei cu mantia — si asta prin intermediul confreriilor, a 
căror apariţie li se datorează. Ei au redat acestei teme iconografice 
semnificaţia dintîi, pe care am întrevăzut-o în Răsăritul bizantin: 
aceea a Fecioarei îndurării, ocrotitoare nu numai a familiilor religioase, 
ci si a tuturor celor care i se încredinţează ei. Un fapt important: cea 
mai veche menţiune referitoare la o reprezentare a Fecioarei cu mantia 
se leagă de o asociaţie romană de penitenti — confreria celor „încre- 
dinţaţi” Mariei, înfiinţată la mijlocul secolului al XIII-lea pe baza 
statutelor întocmite de Sfîntul Bonaventura, pentru care Maica Domnului 

era tectum mundi5. Era vorba, aşadar, de o confrerie de inspiraţie 
franciscană care şi-a pictat pe prapur imaginea Fecioarei acoperindu-i 
pe confrati cu vesmîntul ei. Cunoscută foarte repede sub numele de 
„confreria Steagului”, această asociaţie religioasă a devenit una dintre 
cele mai celebre din oraş și a slujit drept model pentru numeroase 
grupări similare. 

Faptul că în Italia — din care, la vremea aceea, făcea parte şi 
comitatul Nice, furnizor al unei bogate documentatii pe această temă! — 
s-a păstrat un număr de reprezentări ale Fecioarei cu mantia mai mare 
decît în orice altă ţară din Occident nu este deloc întîmplător. Nicăieri 
altundeva confreriile, cel puţin în secolele XIII-XV, nu s-au înmulţit ca 
aici. Pe de altă parte, este posibil ca unele reprezentări ale Fecioarei 
îndurării, cărora nu le cunoaștem proveniența, să fi fost comandate de 
confrerii. 

Colecţia Wildenstein de la muzeul Marmottan din Paris conţine 
două miniaturi ce împodobesc statutele unor confrerii si care o înfă- 
tiseazä pe Fecioara cu mantia. Una dintre ele, din secolul al XIV-lea, 
ornamentează statutele marochinierilor din Bologna. Cealaltă, semnată 
Cristoforo Cortese, decorează prima pagină din „capitolari [din 1422] 
delle scuola della Trinită dei Frati Teutonici” din Veneţia. Era vorba, 
așadar, de o asociaţie de germani. Nişte îngeri învesmîntati în roşu 
susţin mantia Fecioarei, care pe dinafară e albastră, iar pe dinăuntru 
e verde. Sub ea, bărbaţii stau în dreapta, iar femeile în stînga. 

Confreriile care s-au pus în mod cu totul special sub protecţia 
acoperămîntului Mariei erau fie asociaţii de penitenti, fie acele 
misericordie — cuvînt toscan — sau scuole — denumire venețiană — care 
se consacrau îngropării morţilor, ajutorării săracilor ori administrării 
de aziluri și orfelinate, fie, mai tîrziu, confrerii ale Rozariului. Vestita 
Fecioară a îndurării pictată pe la 1445 de Piero della Francesca şi care 
se păstrează la primăria orașului Borgo San Sepolcro a fost comandată 
de confreria locală a Îndurării (Misericordia). Unul dintre personajele 
care apar aici, în dreapta Fecioarei, poartă costumul negru®. În nordul 
Franţei, îndeosebi în Normandia, asociaţiile caritabile (charités, „cari- 
täti”) au fost echivalentul acelor scuole si misericordie italiene. În mod 
logic, şi ele au vrut să se adăpostească sub acoperămîntul Fecioarei. 
Mergînd pe urmele lui Paul Perdrizet, trebuie să menţionăm ca dovezi 
asociaţia de la spitalul din Bernay, pe al cărei blazon figura Maica 
Domnului ocrotind mai multe persoane îngenuncheate sub mantia ei, 
si o frescă din a doua jumătate a secolului al XIV-lea din biserica 
parohială de la Saint-Cénery-le-Gerei. Aici, Fecioara adăpostește nume- 
rosi mireni îngenuncheaţi pe patru rînduri în adîncime®. Un detaliu 
demn de reţinut: femeile apar alături de soţii lor. Explicaţia lui Paul 
Perdrizet pare convingătoare : fresca reprezenta una din nenumăratele 
„carităţi” normande. Or, femeile măritate puteau face parte din aceste 
asociaţii, cu acordul soţilor lor. 

Confreriile Rozariului sînt mai recente decît asociatiile de penitenti 
sau decît acele misericordie si ,caritäti”. Ele s-au dezvoltat începînd 
din 1470, la iniţiativa dominicanului breton Alain de la Roche, care a 
predicat în special în Olanda si în nordul Germaniei. Cultul Rozariului, 
care avea să se răspîndească în toată lumea catolică, a fost lansat, în 
principal, de dominicanii germani. Un tablou de altar din lăcașul 
carmelit din Perugia, de la sfîrşitul secolului al XV-lea, o înfățișează 
pe Mater omnium acoperind cu mantia ei tot felul de oameni care spun 
rugăciuni. 

La mijlocul secolului al XVII-lea, iezuitul Bridoul povesteşte că 
Eleonora de Austria, care avea să devină ducesă de Mantova, „era 
atrasă de o devoțiune numită Acoperămîntul Fecioarei Maria, care 
constă în a rosti sau a pune să se rostească 32.000 de Ave Maria în 
cinstea Fecioarei; dar, pentru că poziţia ei socială îi ocupa cea mai 
mare parte a timpului, a fost obligată să renunţe, lăsînd-o în seama 
curţii sale si a cîtorva mănăstiri, între care a împărţit numărul de Ave 
Maria pomenit mai sus”. Această anecdotă este semnificativă din mai 
multe motive, de vreme ce vădește rolul ţărilor germanice în răs- 
pîndirea temei şi asociază acoperămîntul Fecioarei cu cultul Rozariuluis5. 

În reprezentările Fecioarei cu mantia legate de acest cult, rozariul 
este amintit în diferite feluri. Tripticul din biserica Sfîntul Andrei din 
Köln (1511) înfăţişează niște îngeri care tin deasupra capului Mariei 
trei cununi de trandafiri si pe pruncul lisus, care prefiră un sirag de 
mătănii56, Într-o serie de Pestblătter — stampe populare răspîndite de 
dominicani — de pe la 1500, o vedem pe Mater omnium înconjurată de 
o cunună mare de trandafiri. Maria îi adăposteşte pe oamenii ame- 
ninfati cu ciuma de mînia lui Dumnezeu, care apare printre nori, 
înfățișat pînă la brîu. Șiragul de mătănii si cununile de trandafiri 
semnificau, pentru contemporani, spaţiul protector în care Maria îi 
primeşte pe cei care se roagă la ea. Aceste elemente veneau să întărească 
astfel alegoria acoperämîntului’. Un prapur mare comandat în 1515 de 
confreria Siragului de mătănii din Marsilia, al cărei sediu era în 
biserica dominicanilor din acest oraș, trebuia să conţină, după instruc- 
tiunile date artistului: „O imagine a Maicii Domnului [...] care-și 
desface larg acoperämîntul cu ambele mîini, de fiecare atîrnînd cîte un 
şirag de mătănii”58. În gravurile, mai ales germane, împodobite sau nu 
cu miniaturi, de la sfîrșitul secolului al XV-lea și începutul secolului 
al XVI-lea, care o reprezintă pe Fecioara îndurării în relaţia ei cu 
Rozariul, o vedem pe Maria înconjurată de o cunună de trandafiri ce 
simbolizează mărgelele şiragului de mătănii. 

O Fecioară a îndurării aflată la Muzeul de Istorie din Stockholm 
merită o atenţie aparte. Datată 1514, opera provine din Odensala 
(provincia Uppsala). Zugrăvită în centrul unui tablou de altar, Maria 
este înconjurată de un oval de trandafiri ce reprezintă în mod clar 

märgelele siragului de mătănii. Fecioara nu mai poartă acoperămîntul 
tradiţional, dar oamenii stau în genunchi la picioarele ei, unii în 
dreapta, alţii în stînga. În plus, ea are aceeaşi statură uriaşă cu care 
este înfățișată în mod obişnuit, faţă de oamenii pe care îi ocroteşte$0. 
Ne aflăm aşadar în faţa unui exemplu tipic de tranziţie între Fecioara 
cu mantia și Fecioara cu rozariul. 

Paul Perdrizet a remarcat că, atunci cînd Fecioara cu mantia este 
înfăţişată ca Fecioara cu rozariul, ea nu mai adăpostește sub mantia 
ei membrii unei confrerii, ci un eşantion de bărbaţi şi femei reprezen- 
tativi pentru întreaga omeniref!. Acest universalism, care corespundea 
semnificației originare a temei, se explică probabil prin succesul fulgerător 
al confreriilor Rozariului și prin vocaţia acestora de a se deschide către 
toţi credincioşii. 

Astfel, confreriile care s-au înmulțit din secolul al XIV-lea pînă în 
secolul al XVI-lea, în special la iniţiativa franciscanilor și domini- 
canilor, au făcut foarte cunoscută imaginea Fecioarei cu mantia. Ea 
le-a devenit familiară oamenilor deoarece apărea pe prapuri, pe picturile 
votive, pe tablourile de altar sau pe firmele spitalelor ce ţineau de 
asociaţiile caritabile, ori chiar pe sicriile comune în care confrații erau 
duși, unul după altul, la cimitir înainte de a fi îngropaţi. Această 
răspîndire a făcut ca tema iconografică despre care vorbim să depă- 
şească sfera confreriilor si să devină un bun comun al tuturor catoli- 
cilor. Plasticitatea ei a făcut posibilă apariţia unei multitudini de 
variante. Acoperämîntul Maicii Domnului a adăpostit, după caz, călugări, 
confrati, cavaleri morţi pe cîmpul de luptă®?, locuitori ai unui oraș, 
întreaga omenire sau, în variantele reduse de mai tîrziu, doar cîte un 
personaj izolat sau o anumită familie. 

Acestor ultime două categorii le aparţin cîteva opere din secolele 
XV-XVII. În biserica din Witten, în Tirol, un ex-voto al ducelui Frederic 
„cu punga goală”, excomunicat de Conciliul de la Konstanz în 1418, îl 
înfățișează pe duce îngenuncheat şi cerînd ajutor Fecioarei, care-l 
acoperă cu mantia ei pentru a-l ocroti de săgeata excomunicării trimisă 
de Dumnezeu din înaltul cerului®. Madonna della Vittoria de la Luvru 
este un ex-voto comandat în 1495 lui Mantegna de către marchizul de 
Mantova, Francesco de Gonzaga, care se considera învingătorul de la 
Fornovo. Artistul l-a zugrăvit stînd în genunchi sub acoperämîntul 
Fecioarei, care devine, în împrejurarea dată, Sfînta Fecioară a Biruintelor. 

O carte de rugăciuni de la mijlocul secolului al XV-lea, cea a contelui 
de Piemont, viitorul duce Amedeo al IX-lea de Savoia, conţine la litera 
„K” o Fecioară cu nimb de aur oval care acoperă cu mantia ei familia 
ducală“. De la sfîrşitul secolului al XV-lea, familiile patriciene din 
Italia, de exemplu familia Vespucci din Florenţa, au comandat tablouri 
în care erau zugrăvite sub mantia împărătesei cerurilor. În ţările 
germanice, prima familie care a cerut să fie pictată la adăpostul 

veșmîntului Mariei este familia primarului din Basel, Meyer, care i-a 
încredinţat această lucrare lui Holbein cel Tînăr în 15256 (muzeul din 
Darmstadt). În Muzeul loren din Nancy există două ex-voto pictate, 
din secolul al XVII-lea, care-i înfățișează pe ducii de Lorena şi familiile 
lor acoperiţi cu mantia Sfintei Fecioare a Ocrotirii. Al doilea ex-voto 
se explică probabil prin faptul că prinţul şi ai săi se puseseră, ca 
întregul oraş Nancy, sub protecţia acestei Madone în timpul ciumei din 
1630-1631. 

Nu cumva aceste privatizäri traduc treptata scädere în importantä 
a temei si simbolisticii Fecioarei cu mantia ? Putem foarte bine gîndi 
si așa. Dar, la fel de bine, ne putem imagina și că, o dată ce Maria 
devine ocrotitoarea unei familii sau chiar a unei singure persoane, 
acoperămîntului ei i se recunoștea, implicit, puterea de a adăposti pe 
oricine venea să se refugieze sub el. Din acel moment, ea nu mai era 
Mater unius decît pentru că era Mater omnium, acest ultim aspect 
fiind, evident, mai interesant în cadrul unei anchete despre „securitate 
si religie” în vremurile de odinioară. 

Nu de puţine ori, Fecioare cu mantia, oferite de donatori particulari 
sau de confrerii, o reprezentau, de fapt, pe Mater omnium, a cărei 
îndurare se extinde asupra întregii omeniri. Este cazul tabloului de 
altar comandat, în 1452, de familia Cadard pictorilor Enguerrand 
Quarton si Pierre Vilate, din Avignon (muzeul Condé, din Chantilly). 
Jean Cadard și soţia lui „nu acaparează mantia protectoare, ci se 
mulţumesc să venereze de departe, cu smerenie, imaginea aducătoare 
de mîngîiere”?, în timp ce clerici si mireni se adună sub acoperămîntul 
Fecioarei. La fel, pe piatra de mormînt, astăzi dispărută, a familiei 
Le Boulanger, sculptată pe la 1516, în Cimitirul Inocentilor din Paris, 
Jean Le Boulanger si fiul acestuia erau plasați în afara reliefului 
principal, în vreme ce sub acoperămîntul Fecioarei, un văl amplu întins 
si susținut de doi îngeri, se adăposteau, în partea dreaptă, oamenii 
Bisericii, iar în partea stîngă, mirenii®. Tot cam atunci, în 1515, un 
călugăr dominican din Lucca îi comanda lui Fra Bartolomeo un mare 
tablou în care fratele predicator nu apare decît ca un personaj oarecare 
din mulţimea de oameni de toate vîrstele ocrotiti de Maica îndurării 
(pinacoteca din Lucca). O dispunere asemănătoare prezintă și marele 
tablou de altar de la Frauenkirche din Miinchen, oferit de familia 
Sanftl la începutul secolului al XVI-lea. Aceasta este plasată, în format 
mic, printre mirenii care, la stînga Mariei, se adăpostesc sub marea 
mantie colorată în roșu cu alb. La dreapta Fecioarei stau oamenii 
Bisericii. Cele două Fecioare cu mantia care se află la Nice în sacristia 
capelei Penitentilor negri — cea pictată de Jean Miralheti (pe la 1425) 
si cea datorată lui Louis Bréa (pe la 1465) — nu-i ocrotesc numai pe 
membrii confreriei Îndurării. Toţi oamenii îngenuncheaţi — bărbaţi si 
femei, clerici și mireni, cardinali și capete încoronate — se adăpostesc 
sub amplul acoperämînts®. 

Foarte semnificativă este si Fecioara corăbierilor si a vîntului bun 
din alcazarul din Sevilla, comandată de Casa de la Contratacidn în 
anii 1531-1536. Această operă a fost realizată de Alejo Fernandez 
(1470-1543), pictor cu nume spaniol, dar în parte de origine germană”. 
Or, Germania a adorat-o pe Fecioara cu mantia mai mult decît Spania. 
Aici, Maica Domnului este invocată mai ales întru ocrotirea mari- 
narilor. De aceea, ea este încadrată de patru mici panouri laterale pe 
care sînt zugrăviți sfinţi protectori, cum este Sfîntul Elmo, la care se 
roagă îndeosebi marinarii. Deasupra Fecioarei și a celor pe care ea îi 
acoperă cu mantia, artistul a zugrăvit principalele tipuri de nave care 
se foloseau la vremea aceea. Vasele plutesc pe o mare liniștită. Printre 
personajele ocrotite de Maria, trebuie oare să-i recunoaştem, la dreapta 
ei, pe Ferdinand Catolicul si pe episcopul Fonseca, iar la stînga, pe 
Cristofor Columb, Amerigo Vespucci, Yáñez Pinzón? Identificärile ridică 
semne de întrebare. Dar opera pictorului nu este doar o retrospectivă 
a epocii conchistadorilor, atîta vreme cît, în planul al doilea, apar niște 
anonimi, dintre care cîţiva goi, aceştia fiind probabil indieni. Semnifica- 
ţia tabloului este așadar multiplă. Maria i-a ocrotit pe primii exploratori 
si continuă să-și reverse bunătatea asupra marinarilor si navelor care 
circulă între Sevilla şi America. În sfîrşit, sub acoperămîntul ei găsesc 
adăpost toţi oamenii, mai ales indienii convertiți de misionari. Fecioara 
este cu adevărat Mater omnium. 

Această Maică a tuturor este adeseori rugată de occidentalii din 
secolele XIV-XV să acorde sprijinul ei binevoitor locuitorilor unui oraş. 
În 1460, la Siena, municipalitatea îl însărcinează pe Vecchietta să 
picteze, pe un zid al Palatului public, o Fecioară a îndurării acoperind 
cu mantia ei imensă toată populaţia orașului. Pentru mai multă eficaci- 
tate, sfinţii protectori ai Sienei apar, zugrăviți pînă la brîu, în spatele 
acoperămîntului Fecioarei”!. Cu toate acestea, e limpede că este vorba 
de reprezentarea unei Mater omnium, de vreme ce Fecioara acordă 
protecţie unei întregi populaţii. La fel, o operă ca aceea a lui Neri di 
Bicci, aflată la pinacoteca din Arezzo, interpretată la început ca ò 
reprezentare a „Fecioarei tutelare, ocrotitoare a locuitorilor orașului 
Arezzo”, este, în realitate, o figurare a aceleiaşi Mater omnium care 
aduce mîntuire întregii creştinătăţi, un oraş anume simbolizînd atunci 
totalitatea lumii creştine. 

În catalogul Verei Sussmann, mai tardiv şi mai bogat decît cel al 
lui Paul Perdrizet, 121 de reprezentări ale Fecioarei cu mantia din 368 
sînt caracterizate ca Mater omnium. Am văzut însă că numeroase 
Fecioare ale îndurării cferite de donatori individuali sau de confrerii 
trebuie de asemenea privite ca figurări ale aceleiaşi Mater omnium. Ar 
fi oare o exagerare dacă am spune că aceasta era semnificaţia princi- 
pală a temei iconografice despre care vorbim ? Privatizările în folosul 
unui oraș, al unui ordin religios, al unei confrerii, al unei familii si 


NU SÎNTEM SINGURI 257 


chiar al unui singur personaj n-au fost, la urma urmei, decît niste 
aplicäri la cazuri particulare a unei capacitäti de ocrotire universal 
recunoscute Mariei. 

Existenta unei legäturi cauzale între revenirea în fortä a ciumei în 
Europa, începînd cu 1348, si răspîndirea invocatiilor către Fecioara cu 
mantia este o evidenţă pe care nimeni nu o contestă. Dacă ciuma a dat 
naștere unor imagini înspăimîntătoare, de felul dansurilor macabre și 
al reprezentărilor de cadavre în putrefacție, tot ea, exacerbînd nevoia 
de protecţie şi de securitate a maselor, a asigurat succesul rugăciunilor 
si temelor iconografice susceptibile de a tempera niște oameni înnebuniti, 
pe bună dreptate, de spaimă. Reprezentarea Mariei adăpostindu-i pe 
bieţii muritori trebuie reașezată într-un cadru mai larg, care cuprinde 
mai multe elemente legate între ele: punerea nenorocirilor abătute 
asupra creștinătății pe seama mîniei lui Dumnezeu; rolul, recunoscut 
Fecioarei, de mijlocitoare care imploră îndurarea Domnului ; virtutea 
acordată acoperämîntului, nu numai al Sfintei Fecioare, ci si al altor 
sfinţi şi sfinte, de a ocroti o omenire vrednică de pedeapsă. 

Viziunea Sfîntului Dominic, în vremea celui de-al patrulea Conciliu 
de la Lateran, relatată de al doilea biograf al sfintului, apoi de Speculum 
humanæ salvationis, a răspîndit imaginea Domnului nostru lisus 
Hristos ţinînd în mîini trei sulițe cu care „vrea să răpună lumea”, 
drept pedeapsă pentru cele trei păcate ale trufiei, desfrîului si lăcomiei. 
Atunci intervenea Maria, prezentîndu-i Fiului ei pe sfinţii Dominic şi 
Francisc, care aveau să-i conducă pe păcătoşi „la cäintä”. „Și astfel a 
fost înduplecat Domnul.” Nenorocirile secolului al XIV-lea au înlesnit 
identificarea celor trei sulițe sau săgeți ridicate amenintätor de Iisus 
Hristos: ele simbolizau ciuma, foametea şi războiul, calamitäti împotriva 
cărora Biserica rostea încă din 590 — data unei epidemii la Roma — 
„marea litanie” a Rogatiunilor. 

Dar, așa cum demonstrează această evocare, săgețile sau sulitele 
au semnificat-o mai ales pe cea mai de temut dintre aceste calamitäti, 
si anume ciuma. Ciuma a fost „atribuită dintotdeauna sägetilor trimise 
de un zeu supărat: Apollo la greci, Yahve la evrei, Hristos la creştini”72. 
Sfintul Sebastian a devenit unul dintre marii sfinţi apărători de ciumă 
deoarece se spunea, mai ales în Legenda aurea, că, înainte de a fi 
executat, fusese străpuns de săgețile arcașilor lui Dioclețian. Și totuşi 
nu murise. Prin urmare, dacă scăpase de rănile provocate de săgeți, 
putea să-i apere pe credincioși si de rănile ciumei. În acest context, 
acoperămîntul Mariei a devenit, în mod cu totul special, pavăza ce-i 
apăra pe oameni de săgețile (sau sulitele) epidemiei, trimise din înaltul 
cerului de lisus sau de Tatăl înfuriat. Succesul de care s-a bucurat 
tema acoperămîntului se explică aşadar prin doi factori care și-au 
cumulat efectele : mai întîi, încă din secolul al XIII-lea, acţiunea con- 
freriilor înfiinţate din iniţiativa ordinelor mendicante; apoi, începînd 
cu 1348, apariţia si frecventa prezenţă a ciumei în Occident. 

Am descris în mai multe rînduri tablourile, prapurii si stampele 
populare (Pestblätter în Germania”?) ce o reprezintă pe Fecioara mîngfierii 
adăpostind, sub largul ei vesmînt, bărbaţi şi femei care se cuibăresc 
acolo pentru a se feri de săgețile ciumei. Semnificativ în această 
privinţă este prapurul bisericii San Francesco din Perugia, pictat în 
1464 de Benedetto Bonfigli. Maria pluteşte deasupra orașului ai cărui 
locuitori se adăpostesc sub mantia ei larg deschisă, pe care o întind 
niște sfinţi protectori. Sfîntul Bernardin si Sfîntul Sebastian stau de 
o parte si de alta a credincioşilor îngenuncheaţi. Deasupra tuturor, 
lisus se pregăteşte să trimită trei săgeți. Totuşi, dacă îngerul dreptăţii, 
aflat la dreapta sa, pare hotărît a lovi cu sabia, cel din stînga, care 
simbolizează îndurarea, își vîră sabia în teacă. Domnul Iisus Hristos 
a ascultat așadar ruga Fecioarei. De aceea, în partea de jos, vedem un 
alt înger lovind cu lancea o moarte hîdă, cu aripi de liliac, ce a secerat 
deja cîţiva călători la poalele meterezelor. Dincolo de ziduri, în oraș, 
o procesiune de Penitenti albi se îndreaptă în grabă spre o biserică. 

Umbria este bogată în „prapuri ai ciumei”. Dar, în general, în Italia 
si în afara Italiei, picturile care o înfățișează pe Fecioara Maria ocro- 
tindu-i pe oameni de săgețile mîniei dumnezeiești trebuie considerate 
ex-voto menite să aducă mulţumiri pentru îndepărtarea ciumei si să 
împiedice revenirea molimei”'f. Aceste observaţii trebuie chiar extinse: 
multe din reprezentările Fecioarei cu mantia trebuie puse în legătură 
cu ciuma. Exemplelor date de Paul Perdrizet — castelul Sforza din 
Milano, fresca lui Ghirlandaio din capela Vespucci de la Florenţa (în 
biserica Ognisanti) si Fecioara îndurării pictată de Fra Bartolomeo la 
Lucca'5 — le putem adăuga rezultatul unor cercetări întreprinse la 
Geneva. Mult timp s-a crezut că o Fecioară cu mantia care se află în 
biserica San Gervasio din acest oraș ar data de la sfîrşitul secolului 
al XV-lea ; pictura era pusă astfel în legătură cu epidemiile de ciumă 
care decimaseră populaţia oraşului între 1490 si 1495. Cercetări recente 
au stabilit însă că fresca datează din anii 1439-1445, si văd în ea o 
imitație a Fecioarei cu mantia de la castelul Fénis (cca 1410-1420). În 
schimb, legătura dintre epidemie și invocarea Madonei cu mantia este 
evidentă în documentul de mai jos, care se referă la o frescă din 
Geneva, astăzi dispărută: 


„1504. La 20 martie, Jean Nergaz, procuratorul spitalului de ciumati 
si al tuturor sufletelor, a început ridicarea, chiar în Plainpalais, a unui 
oratoriu în care se afla un minunat portret al Maicii Domnului; doi 
îngeri, aşezaţi de o parte si de alta, îi ţineau întins, de cele două capete, 
acoperămîntul sub care se adăposteau papi, împărați, regi, duci, episcopi, 
abati, canonici, călugări, gentilomi, negustori, țărani, în general oameni 
de toată mîna, și bărbaţi, si femei, care stăteau la umbră; și se vedeau 
mai cu seamă numitul procurator si unii dintre prietenii dumisale. Iar 
deasupra era o inscripţie în stihuri, care îndemna să li se dea de pomană 

näpästuitilor loviți de ciumă ; iar lumea venea aici să capete iertare, și 
punea bani în cutia milei”"6. 


Or, 1504 a fost, la Geneva, un an al ciumei; trebuie să spunem că 
oraşul a cunoscut ciuma în 1490, 1492, 1493, 1494 si 14957. Prin 
extensiune, Mariei i s-a atribuit puterea de a-i apăra pe oameni, cu 
acoperămîntul ei, de toate bolile molipsitoare. În 1508, stareţul mănăstirii 
cisterciene de la Kaisersheim a tipărit la Augsburg un Discurs despre 
moarte (Mortilogus) în care o vedem pe Fecioara îndurării apărîndu-i 
de „frenţie”, la dreapta, pe papă si pe un cardinal, iar la stînga, pe 
împărat si pe un rege, aceste patru personaje simbolizînd aici totali- 
tatea creştinătăţii”S. 

Maria care-i fereşte pe oameni de toate pedepsele cu care-i ameninţă 
un Dumnezeu mînios — boli, războaie şi foamete: iată, în accepţia ei 
globală, semnificaţia acoperămîntului Maicii Domnului. O dovadă, 
printre multele exemple pe care le-am putea da, este compoziţia în 
culori vii, de la începutul secolului al XVI-lea, care poate fi admirată 
deasupra altarului principal al catedralei din Miinchen și pe care am 
evocat-o deja mai sus. Maria este încununată de doi îngeri, în timp ce 
alţii doi îi ridică acoperămîntul bogat sub care, la dreapta, se adă- 
postesc clericii, la stînga, mirenii, aceștia din urmă — normal — mai 
numeroși decît oamenii Bisericii. În partea de jos a tabloului, oferit de 
familia Sanftl si pictat de Jan Polak, într-un chenar, putem citi urmă- 
toarea invocatie semnificativă : Tu quæ sola potes æterni numinis iram 
flectere, Virgo tuo nos tege diva sinu (,Tu, care singurä poti domoli 
mînia vesnicei puteri dumnezeiesti, Sfîntă Fecioară, ocroteste-ne la 
sînul täu”). 


Tema acoperămîntului în contextul ei istoric 


Tema acoperămîntului protector a fost strîns legată de o altă imagine, 
familiară occidentalilor din secolele XIV-XVI, şi anume imaginea Mariei 
avocată a omenirii, arătîndu-şi sînii la care a supt Mîntuitorul. O frescă 
pictată de Benozzo Gozzoli în 1464 în biserica Sant' Agostino din San 
Gimignano lämureste foarte clar legătura pe care mentalitatea colectivă 
o făcea între-:cele două simboluri. O epidemie de ciumă decimase 
populaţia orașului, apoi, în sfirsit, se oprise. Ex-voto îl înfăţişează pe 
Dumnezeu-Tatăl aruncînd săgețile mîniei sale asupra locuitorilor care 
se înghesuie nu sub mantia Mariei, ci sub aceea a Sfîntului Sebastian. 
Sägetile ucigătoare se frîng lovindu-se de această pavăză. În partea 
superioară a tabloului, Iisus, la dreapta Tatălui, își arată rănile, iar 
Maria, la stînga, își arată sînii care l-au hrănit pe Omul-Dumnezeu. 
În cîteva fresce şi tablouri germane de la sfîrşitul secolului al XV-lea 
si începutul secolului al XVI-lea, Maria își arată pieptul, fie lui 

Dumnezeu-Tatäl, fie lui lisus, si în același timp apără de săgețile ce 
cad din cer omenirea înfricoșată”?. 

Paul Perdrizet, care a subliniat relaţia strînsă dintre Fecioara 
îndurării şi motivul uberal, a descoperit originile acestuia din urmă si 
motivele asocierii lui cu tema acoperămîntului. La Homer, Hecuba își 
imploră fiul, pe Hector, să nu se bată cu Ahile, arătîndu-i sînii care-l 
alăptaseră. Dar nimeni nu-şi mai aducea probabil aminte de această 
scenă din Iliada cînd Arnaud de Chartres, abate de Bonneval (t1156), 
a compus De laudibus beatæ Mariæ Virginis, unde îl evoca pe Iisus 
arătîndu-și rănile lui Dumnezeu-Tatăl și pe Maria care-și arată pieptul. 
Cum ar fi putut Cel de Sus să reziste în fața unor asemenea argumente ? 

Or, Speculum humane salvationis, în capitolul al XXIX-lea, reia, la 
rîndu-i, dubla imagine a lui lisus arătîndu-i lui Dumnezeu cicatricele 
rănilor sale şi a Mariei care domoleşte mînia Tatălui arătîndu-și sînii 
care l-au hrănit pe Mîntuitor: „Cum să refuzi cînd ruga este atît de 
înduioșătoare ?”. O întrebare, precum vedem, extrem de linistitoare. 
Speculum human salvationis, care a avut o mare importanţă în 
răspîndirea iconografiei Fecioarei cu mantia, a făcut în același timp 
foarte cunoscută iconografia Maicii Domnului care astîmpără furia, fie 
a lui Dumnezeu-Tatäl, fie a lui lisus, arătîndu-şi pieptul la care supsese 
Mîntuitorul. Lumea creștină dispunea astfel de o nouă imagine pentru 
a-şi exprima o convingere veche, dar permanent reînnoită de-a lungul 
timpului: aceea că Maria este Fecioara mijlocitoare și tutelară, o 
„punte” sau o „scară” între cer şi pămînt, „apeductul”, zicea Sfintul 
Bernard, care le aduce oamenilor apa din izvorul dumnezeiesc. Avocată 
plină de blîndeţe, ea este întotdeauna prezentă cînd trebuie să se 
ceară oprirea urgiilor trimise de cer pentru a-i pedepsi pe oameni; ea 
va fi prezentă și în ziua Judecăţii, ca să implore îndurarea Judecă- 
torului pentru „sărmanii păcătoşi”. 

Am spus mai sus că, de multă vreme, gestul de a întinde un veșmînt 
peste cineva înseamnă adopţie“. Pe acest prim simbol s-a grefat simbolul 
care exprima despărţirea ocrotitoare. O miniatură italiană din secolul 
al XIV-lea care înfățișează Virtutile cuibărite sub acoperămîntul Maicii 
Domnului sau panoul pictat din catedrala episcopală de la Teruel, în 
care Fecioara apără bărbaţi și femei de săgețile lui Dumnezeu, ce 
lovesc în stînga si în dreapta nişte mici personaje întruchipînd păcatele 
capitale, nu simbolizează oare ruptura dintre două lumi — lumea binelui 
si a harului dinăuntrul acoperămîntului, si cea a răului si a pedepsei 
din afara luit? Mantia apare astfel ca o graniță. Dar tot ea este, 
repetäm, si scut — semnificaţie pe care mahrama Fecioarei o avea deja 
în iconografia bizantinä®?, Lăncile, săgețile si sulitele venite de sus se 
îndoaie înainte de a-l atinge, sau îl ating, dar ricoșează sau se frîng. Acest 
lucru se poate vedea pe niște prapuri din Umbria din secolul al XV-lea, 
la Montone si la Perugia, pe un panou al catedralei din Aversa 

(Campania) pictat pe la 1470, pe zidurile castelului Bruck din Tirol 
(începutul secolului al XVI-lea). În aceste patru cazuri este vorba de 
ex-voto legate de epidemiile de ciumă®. În același fel, un prapur din 
1518, păstrat la Bettona în Umbria, o înfățișează pe Sfînta Ana întinzînd 
o mantie de care se frîng săgețile trimise de Dumnezeu asupra orașului. 
Maria nu lipseşte din compoziţie. Artistul a plasat-o deasupra mamei 
sale, într-o mandorlä, tinîndu-si pruncul pe genunchi. 

Tema armelor ofensive oprite de sfinţii protectori era familiară 
occidentalilor din secolele XV-XVI. În vechea Pinacotecă din Miinchen 
există un tablou al lui Fra Angelico ce zugrăvește răstignirea sfinţilor 
Cosma si Damian. Cucernicul artist a reprezentat săgețile şi pietrele 
întorcîndu-se împotriva celor care le aruncă în cei doi martiri. Vedem 
așadar cum ointensă nevoie de securitate, apărută în special după Ciuma 
neagră, a făcut posibil succesul temei iconografice a sägetilor care se 
frâng, legată de cele mai multe ori de tema acoperămîntului ocrotitor. 

Asa cum o dovedesc prapurul umbrian în cinstea Sfintei Ana si 
fresca lui Benozzo Gozzoli de la San Gimignano, care-i plasează pe 
locuitorii oraşului sub mantia Sfintului Sebastian, credinţa în veş- 
mîntul protector a depășit cultul Fecioarei, deoarece era născută dintr-o 
disperată chemare în ajutor. Cu toate acestea, doar în credinţa colectivă 
Fecioara a fost acea Mater omnium capabilă să ocrotească întreaga 
omenire. În schimb, numeroasele imagini care ne-au rămas cu Sfinta 
Ursula ocrotind diverse personaje sub mantia ei — una, la Albi, datează 
din secolul al XIII-lea, iar cea mai celebră, datorată lui Memling, 
împodobește relicvariul sfintei, la Bruges?’ — au întotdeauna o semni- 
ficatie limitată. Ursula își întinde mantia peste cîteva însotitoare care 
le simbolizează pe fecioarele martirizate o dată cu ea de regele hunilor. 

Ne-au rămas de asemenea, independent de Sfînta Ursula, de Sfinta 
Ana si de Sfîntul Sebastian, cîteva reprezentări (esalonate între secolul 
al XV-lea si secolul al XVII-lea) de sfinţi si sfinte care împrumută 
mantia simbolică a Mariei pentru a ocroti o categorie anume de per- 
soane privilegiate. Sfintul Augustin își întinde pelerina peste pustnicii 
din ordinul său, iar Sfîntul Benedict, peste călugărițele benedictine. 
Sfinta Ecaterina din Siena adăpostește Penitenti albi, Sfîntul Dominic, 
călugăriţe dominicane, Ioana a Franţei, călugăriţe din Ordinul Bunei- 
-Vestiri (Annonciade) etc. Adunate laolaltă, aceste imagini constituie 
astăzi o mărturie istorică, dezvăluindu-ne, prin însăşi diversitatea lor, 
importanţa pe care modernitatea europeană a acordat-o, la începu- 
turile ei, simbolisticii acoperămîntului protector. 

Dacă revenim la Fecioara îndurării si o cercetăm mai îndeaproape, 
constatăm că ea este înfăţişată cînd cu pruncul, cînd singură. Astfel, 
în aceeaşi capelă a Penitentilor negri din Nice, tabloul de altar al lui 
Miralheti o prezintă fără pruncul dumnezeiesc, iar cel al lui Bréa, 
realizat mai tîrziu, o înfățișează cu pruncul. Se pare că nu a existat 

o regulä în aceastä privintä. În schimb, Fecioara cu mantia are 
întotdeauna dimensiuni uriașe în comparaţie cu nefericitii pe care-i 
ocroteste si care se cuibăresc lîngă ea ca puii sub aripile clostii. 

Această disproportie dintre Fecioară si cei ocrotiti de ea adună 
laolaltă două semnificaţii linistitoare. Oricît de blînd ar fi chipul ei, 
Fecioara este o forță, dovadă statura ei. Este ca o fortăreață ce zădăr- 
nicește toate atacurile pornite împotriva oamenilor. Dar este şi o punte 
între pămînt si cer. Capul ei se află la nivelul norilor, al îngerilor şi 
al lui Dumnezeu, în timp ce picioarele-i stau pe pămîntul oamenilor. 
Ea poate aşadar influenţa hotărîrile luate la vîrf, poate domoli mînia 
dumnezeiască, poate schimba cursul istoriei îndepărtînd pedepse iminente 
sau în curs de executare. Fecioara se bucură de privilegiul unic de a 
fi apropiată, deopotrivă, de oameni și de Dumnezeu. Este de înţeles 
succesul unei asemenea iconografii între secolele al XIV-lea și al XVI-lea, 
cînd lumea occidentală făcea, e drept, progrese mari, dar întîmpina și 
numeroase dificultăţi pe care, uneori, şi le crea singură: epidemii de 
ciumă, foamete, războaie, înaintarea turcilor, teama de Judecata de 
Apoi, de diavol si de iad etc. 

În 1908, Paul Perdrizet inventariase 248 de reprezentări ale Fecioarei 
cu mantia. În 1929, Vera Sussmann a adăugat alte 120 de opere la 
lista predecesorului ei, făcînd, corect, precizarea că acest nou inventar 
era, cu siguranţă, încă incomplet. O serie de cercetări mai recente sau 
pura întîmplare au îmbogăţit şi continuă să îmbogăţească documenta- 
ţia pe această temă. Exemplul fostelor state ale Savoiei5€ si al regiunilor 
adiacente este, din acest punct de vedere, grăitor. Nici Paul Perdrizet, 
nici Vera Sussmann nu pomenesc Fecioarele îndurării din Geneva, 
Fenis (Val d'Aosta), Vezzolano (Piemont), Sospel, Cagnes, Laval 
(Dauphin6), din cartea de rugăciuni a contelui de Piemont etc. Madona 
navigatorilor din Sevilla, adeseori reprodusă în zilele noastre, nu figu- 
rează pe listele celor doi autori, după cum nu figurează nici Fecioara 
cu mantia (secolul al XV-lea) din mănăstirea dominicană de la Pozna” — 
cea mai răsăriteană pe care o cunosc. La fel lipsesc, între altele, 
Fecioara pictată pe un vitraliu al catedralei din Halberstadt (sfirşitul 
secolului al XIV-lea), pictura din biserica Annunziata din Florenţa 
(mijlocul secolului al XV-lea), în care o vedem pe Maria ocrotind șapte 
fraţi serviţi sub braţul drept si alţi şase sub braţul stîng, şi frescele 
abației benedictine piemonteze Sacra di San Michele — Mont-Saint- 
-Michel al Italiei de Nord. 

Componentele majore ale acestui ansamblu pictural merită să fie 
amintite, deoarece opun în mod uimitor temeri și leacuri la aceste 
temeri. Un schelet iese dintr-un mormînt pentru a ţine o „predică 
despre moarte”. Dar, de sus, Pietà ne linişteşte. Maria, Sfîntul Ioan si 
Maria-Magdalena primesc trupul fără viaţă al lui lisus. Fecioara cu 
mantia este înconjurată de Sfintul loan Botezătorul predicînd unor 

animale, printre care si niște fiare îmblînzite si temätoare, si de Sfintul 
Sebastian ciuruit de sägeti. Într-o altă parte a sanctuarului, un imens 
Sfint Cristofor, pictat în aceeasi epocä, traverseazä cu bine un rîu 
adînc, cu pruncul în braţe. Iadul, jivinele înspăimîntătoare, ciuma si 
primejdiile apei sînt astfel biruite de Maria, Ioan Botezătorul, Sfîntul 
Sebastian și Sfîntul Cristofor. 

În Dauphin, tema Fecioarei cu mantia a permis, în secolul al XV-lea, 
realizarea cîtorva adevărate „monumente dedicate morţilor” care nu 
figurează în cataloagele lui Paul Perdrizet si Vera Sussmann. În jur 
de trei sute de „cavaleri şi scutieri” de prin părțile acelea au pierit în 
august 1424 în bătălia de la Verneuil, dusă de Carol al VII-lea 
împotriva englezilor. Doi ani mai tîrziu, se aude că „în amintirea 
bärbätiei si credinţei soldaţilor din Dauphiné, localnicii din cele trei 
stări au hotărît ca în fiecare zi să se ţină o liturghie la mănăstirea 
iacobinilor din Grenoble [...], iar deasupra amvonului au pus să se 
zugrăvească o mare imagine a Maicii Domnului cu o mantie largă 
înăuntrul căreia sînt zugrăviți nobilii care au murit în acea bătălie, 
înarmaţi si îmbrăcaţi în zale. Aceeași liturghie şi aceeași pictură au 
fost făcute la Saint-Antoine-de-Viennois, la mănăstire”. Pictura cu 
pricina a dispărut. Biserica iacobinilor din Grenoble a fost distrusă. 
Dar, tot în regiunea Dauphiné, în capela lor seniorială din biserica din 
Laval, familia Alleman a comandat, la rîndul ei, o frescă ce o reprezintă 
pe Fecioara cu mantia ocrotind niște cavaleri. Or, această familie 
pierduse pe cinci dintre ai săi în bătălia de la Verneuil. Descoperită în 
1885, pictura a fost restaurată în 1959. O copie a fost executată la 
muzeul Monumentelor franceze din Paris%. 

Se poate stabili o anumită corespondenţă — în privinţa epocii şi a 
intentiilor — între aceste „monumente dedicate morţilor” din Dauphiné 
şi reprezentarea lorenă a Sfintei Fecioare a Ajutorintei. În 1477, ducele 
de Lorena, René al II-lea, l-a învins la porţile orașului Nancy pe Carol 
Temerarul, care a pierit în bătălie împreună cu aproape patru mii de 
burgunzi. Șapte ani mai tîrziu, un călugăr a obţinut de la René al II-lea 
permisiunea de a construi lîngă cimitirul unde fuseseră îngropaţi soldaţii 
uciși în luptă — în cea mai mare parte burgunzi — o capelă, „cu o căsuţă 
în care să locuiască”, pentru a-şi închina restul zilelor rugăciunii pentru 
cei dispăruţi. Ducele a încuviinţat cererea, specificînd ca respectiva 
capelă să fie închinată „Sfintei Fecioare a Ajutorinţei” (Notre-Dame du 
Bon-Secours). Aceasta din urmă, sculptată în 1505 de Mansuy Gauvin, 
era de fapt o Fecioară a îndurării, care adăpostea sub acoperămîntul 
ei vreo douăzeci de personaje. Curînd, cîţiva credincioși foarte cucernici 
din Nancy au căpătat cinstea de a fi înmormîntaţi în cimitirul bur- 
gunzilor, care a devenit mai tîrziu, în timpul ciumei, un loc de îngro- 
păciune foarte căutat şi foarte folosit’. La Nancy, ca si în Dauphiné, 
Fecioara cu mantia devenea aşadar ocrotitoarea privilegiată a soldaţilor 

morti în luptä si, apoi, a celor care veneau sä-si doarmä somnul de veci 
aläturi de acestia. 

Astfel, descoperirile sau redescoperirile iconografice, care se vor tot 
înmulţi, confirmă probabil afirmaţia lui Louis Réau: „Nici un cult nu s-a 
bucurat de o mai mare faimă, la sfîrşitul Evului Mediu, ca acela al 
Fecioarei îndurării care-și deschide acoperämîntul pentru a-i ocroti pe cei 
care i se roagă. Nenumărate opere de artă s-au născut din acest cult”. 

Trebuie totuși să delimităm spaţiul în care această formă de devo- 
tiune a cunoscut cea mai largă răspîndire. Catalogul incomplet al 
Verei Sussmann menţionează că 10 Fecioare cu mantia se găsesc la 
Arezzo, 13 la Florenţa, 13 la Perugia, 19 la Veneţia??. În secolul al XVI-lea, 
în catedrala din Freiburg im Breisgau se aflau nu mai puţin de 5 
reprezentări ale Fecioarei cu mantia: o statuie din piatră din secolul 
al XIV-lea în turnuletul care termină contrafortul dinspre nord al 
fațadei turlei ; o altă statuie în turnuletul celui de-al doilea contrafort 
al naosului lateral dinspre sud; o frescă din secolul al XV-lea, astăzi 
distrusă, sub porticul clopotniţei ; un vitraliu din secolul al XV-lea, la 
fereastra portalului de la naosul lateral dinspre sud; un tablou de 
altar din lemn, din anii 1520, într-o capelă a corului”. Italia, Germania 
si Franţa sînt cele trei ţări în care tema iconografică a Fecioarei 
îndurării a fost cel mai larg răspîndită, Italia fiind, se pare, epicentrul 
acestui fenomen. 

În Franţa, în stadiul actual al documentării, imaginea Mariei cu 
mantia pare să fi fost mai prezentă în estul regatului și la hotarele lui 
răsăritene decît în provinciile apusene, fapt explicabil prin importul ei 
din Italia. Cine se uită pe harta descoperirilor şi identificărilor poste- 
rioare lucrărilor lui Paul Perdrizet şi ale Verei Sussmann este într-ade- 
văr frapat de localizările răsăritene. lată numai cîteva exempleS, 
această listă neavînd pretenţia că ar fi completă: Laval, Grenoble, 
Genevrey-de-Vif, în Dauphiné; Chatillon-la-Palud (Ain), în fostul ducat 
al Savoiei; Cagnes, Antibes, insula Saint-Honorat, în Provence; 
Meloisey, Orain, Quemigny-sur-Seine, Veilly, Asnières-en-Montagne, în 
actualul departament Câte-d'Or ; Cernay, în Doubs; Rahon, Thoirette, 
în Jura% etc. Aceste opere se adaugă celor deja cunoscute : de exemplu, 
în Alpes-Maritimes, Fecioarelor îndurării din Nice, Bezaudin, Biot, 
Briançonnet, Saint-Martin-d'Entraunes, iar în Ain, Fecioarelor din 
Lagnieu şi Jasseron. 

Tablourile și pietrele pictate enumerate mai sus datează în general 
din secolele XV-XVI. Doar Fecioara din biserica din Meloisey (Câte-d'Or), 
care acoperă cu mantia ei niște preoți din Beaune, este putin mai 
tîrzie : 1616. Lorena, în schimb, este o regiune în care tema a dăinuit 
mai mult timp datorită popularității Sfintei Fecioare a Ajutorintei. În 
muzeul loren din Nancy există nu mai puţin de zece reprezentări ale 
Fecioarei cu mantia : cinci statui, două reproduceri de ceară îmbrăcate, 

două tablouri si o mică efigie din aramă aurită”. Majoritatea acestor 
opere datează din secolele al XVII-lea si al XVIII-lea. În special cele 
două tablouri, care datează din prima jumătate a secolului al XVII-lea, 
sînt cunoscute: Maria îi ocroteşte aici pe ducii Henric al II-lea si 
Francisc al II-lea, împreună cu familiile lor. De altfel, Fecioare cu 
mantia, absente din cataloagele lui Paul Perdrizet şi Vera Sussmann, 
există la Borville (secolul al XVII-lea), Essey-la-Câte (secolul al XVIII-lea), 
Rosiăre-aux-Salines (secolul al XVIII-lea), în Meurthe-et-Moselle; la 
Gy (secolul al XVI-lea), în Haute-Saône; la Fouchecourt (secolul 
al XVIII-lea), Gendreville (secolul al XVIII-lea), Gérardmer (secolul 
al XVIII-lea), în Vosges, Inventarul Monumentelor istorice adăugîn- 
du-le astfel Fecioarei din Portieux (secolul al XVIII-lea), semnalată de 
mult timp. Regăsim, o dată cu această listă, predominanta răsăriteană, 
dar și prelungirea ei în timp, rar întîlnită în alte părţi. 

Tema Fecioarei cu mantia a fost mai rară în Spania decît în Italia, 
Franţa si ţările germanice. Deși mai putin răspîndită si mai tîrzie, ea 
nu a fost totuşi absentă. Sub umbra alarum tuarum protege nos este 
legenda unui relief sculptat din catedrala din Burgos, purtînd data de 
1400. Donatorii s-au aruncat cu smerenie la dreapta si la stînga Mariei, 
care acoperă cu mantia-i largă niște personaje micute, reprezentative 
pentru întreaga omenire. În 1466, doctorul Ferrand Gonçales din Toledo 
cere prin testament să fie înmormîntat în capela mănăstirii „Sfînta 
Fecioară a Harului” (la Valladolid) și comandă un tablou de altar 
compus din şase „piese”: sus, în centru, Hristos răstignit, înconjurat 
de Sfîntul Petru și Sfîntul Andrei ; în partea de jos, Fecioara cu mantia, 
avîndu-i, de o parte si de alta, pe doctor si pe soţia lui, cu mîinile 
împreunate, implorînd îndurare, asistați de Sfîntul Ioan Botezătorul 
şi de Sfîntul Francisc’. 

În Spania, mercedarii sînt călugării care au contribuit cel mai mult 
la difuzarea iconografiei mariale. Am văzut însă că ea a trecut dincolo 
de graniţele acestui ordin, inspirînd imaginea Fecioarei navigatorilor 
si, mai tîrziu, opera lui Zurbarân, ambele la Sevilla. Ulterior, în secolul 
al XVIII-lea, un panou din plăci de faianţă emailată, păstrat la Valencia, 
figurează o Fecioară a „celor päräsiti”. Aceștia sînt reprezentaţi de 
niște personaje micute, goale (suflete), prinse în firele siragului de 
mătănii si care se roagă înăuntrul marii mantii albastre, întredeschise??. 

În schimb, Marea Britanie este uimitor de săracă în reprezentări 
ale Fecioarei îndurării care, în stadiul actual al cercetărilor, nu apare 
decît în miniaturile ce împodobesc niște psaltiri si cîteva cărţi de 
rugăciuni păstrate la Cambridge şi la British Museum!%. La celălalt 
capăt al Occidentului, Portugalia nu pare s-o fi venerat pe Fecioara cu 
mantia. Este oare posibil ca în aceste ţări dominicanii si franciscanii 
să nu fi înfiinţat, în secolele XIII-XV, la fel de multe confrerii ca în alte 
părţi!O!, mai ales că Anglia era deja saturată de „ghilde”? Sau să nu 

fi fost oare Speculum humanæ salvationis, operă dominicană, la fel de 
răspîndit aici ca si în Germania, de exemplu, unde s-a bucurat de o 
largă popularitate? 

Se impune să facem aici o comparaţie : în Franţa, călugării cersetori 
au întemeiat mai bine de o sută de noi așezăminte între 1450.și 1517. 
În Anglia, în schimb, se estimează, cu totul, la mai puţin de douăzeci 
de noi ctitorii mănăstirești în secolul care a precedat schisma lui Henric 
al VIII-lea!%. Dar faptul că reprezentările Fecioarei îndurării sînt 
puţine nu înseamnă că rugăciunile Bisericii si evlavia poporului nu se 
îndreptau către Maica Domnului, al cărei sprijin era invocat pentru 
nevoi materiale și spirituale. Dimpotrivă, numeroase ghilde medievale 
engleze se puseseră sub patronajul Mariei!%3. Absența pe care o semnalez 
arată numai că fervoarea cultului marial se folosea de alte reprezentări 
simbolice decît de aceea a acoperămîntului. 

Este de asemenea interesant de constatat — în sens negativ — că pe 
videodiscul bibliotecii Sainte-Geneviăve, care recenzează 165 de cărţi 
de rugăciuni din secolul al IX-lea pînă în secolul al XVIII-lea, cu 188 
de reprezentări ale Fecioarei, Maria nu apare niciodată desfăcîndu-și 
acoperămîntul pentru a-i adăposti pe oameni înăuntrul lui. Explicaţia 
acestei absente ar putea fi următoarea: rugăciunea către Fecioara 
îndurării a fost, înainte de toate, o rugăciune colectivă, a unui ordin 
religios, a unei confrerii, a unui oraș, uneori a unei familii. În plus, 
multe imagini reprezentînd acoperămîntul Maicii Domnului erau ex-voto 
executate după o epidemie de ciumă, atît în semn de mulţumire pentru 
încetarea calamitätii, cît si pentru a preîntîmpina revenirea ei. Această 
iconografie nu era așadar concepută pentru a fi suportul unei rugi 
individuale. Or, cartea de rugăciuni era, în primul rînd, o lucrare 
menită să încurajeze citirea în gînd şi evlavia personală. Așa s-ar explica 
faptul că Fecioara cu mantia n-a ocupat un loc important în miniaturile 
cărţilor de rugăciuni și nu a ascultat decît rareori o rugă izolată. 

La mijlocul secolului al XIX-lea, lumea încă mai venea în pelerinaj 
la Sautron, lîngă Nantes, pentru a se închina unei Fecioare cu mantia 
din secolul al XV-lea, aflată în capela botezată, cu un nume foarte 
liniştitor, „Sfînta Fecioară a chezăşiei”!04. Nu este însă decît un arhaism, 
căci, fără să dispară complet, imaginea Mariei mamă a îndurării a 
devenit, mai puţin în Lorena, o raritate imediat după Conciliul de la 
Trento. Cea pictată de El Greco în 1603-1605 (spitalul din Illescas) 
este aproape anacronică. Desigur, există încă, în secolele al XVII-lea 
si al XVIII-lea, ordine religioase care doresc să fie zugrăvite înăuntrul 
acoperămîntului Fecioarei: este cazul certozinilor din tabloul lui Zurbarán 
aflat la muzeul din Sevilla. De asemenea, în Frauenkirche din Miinchen 
se poate vedea o placă de bronz din 1620 pe care apar doi preoţi ce ţin 
caliciul, ocrotiti de mantia Mariei. Inscripţia precizează că această 
operă a fost comandată de o sodalitas sacerdotum!9%. În sfîrşit, cîteva 


NU SÎNTEM SINGURI 267 


vitralii germane si austriece din secolul al XIX-lea o evocä iaräsi pe 
Mater omnium!%. Dar, în toate aceste cazuri, nu este vorba decît de 
niște mărturii tîrzii ale unei iconografii pe cale de dispariţie. O dovadă 
grăitoare în acest sens este o imagine populară germană de pe la 1780, 
în care apar, una lîngă alta, douăsprezece reprezentări ale Mariei, cele 
mai venerate în ţările germanice (Fecioara din Lorette, Sfînta Maria 
din Landshut etc.), dar care nu conţine nici măcar o singură repre- 
zentare a Fecioarei cu mantia!%. 

O versiune iconografică mai puţin obişnuită şi tîrzie a Madonei 
îndurării este cea a statuii venerate la Martigues şi care altădată se 
afla în capela pescarilor, construită în 1613 pe un promontoriu şi 
slujind drept punct de reper pentru cufundarea năvoadelor în lacul 
Berre. În fiecare an, cei aflaţi la prima comuniune urcau în procesiune 
la această capelă. Maria era reprezentată aici cu o mantie mare, larg 
deschisă, care însă nu adăpostea pe nimeni. Este totuși vorba de o 
imagine derivată din aceea pe care am studiat-o în acest capitol. 
Ex-voto închinate, în secolele al XVIII-lea și al XIX-lea, Fecioarei 
îndurării din Martigues continuă s-o înfăţișeze pe aceasta cu braţele 
larg deschise, într-un gest evident de ocrotire!®, 

Ar trebui oare să ne explicăm declinul rapid al reprezentării sim- 
bolice a Mariei, care-l lăsa pe Hristos în planul al doilea, ca pe o 
consecinţă a atacurilor lui Erasmus și, într-o măsură şi mai mare, ale 
Reformei protestante la adresa exceselor cultului marial!%? Sau explicaţia 
va fi fiind aceea că artiştii renascentisti au preferat să abandoneze o 
imagine arhaică, în care Fecioara îndurării nu putea fi reprezentată 
decît din faţă, astfel încît cei care se rugau, și care erau ridicol de mici 
în raport cu statura uriaşă a ocrotitoarei lor, să poată fi văzuţi!!0? 
Astfel de critici şi de antipatii au avut, cu siguranţă, un rol important 
si şi-au conjugat efectele. Dar nu cred că ele constituie o explicaţie 
completă. Cantitativ, iconografia marială nu s-a redus în ţările rămase 
catolice după Renaștere si Reformă. Pe de altă parte, numeroase 
reprezentări ale Mariei au continuat să se caracterizeze prin frontali- 
tatea arhaică, ce n-a mai fost, se pare, pe gustul artiştilor începînd din 
secolul al XVI-lea. Trebuie așadar să introducem în explicaţia fenomenului 
si alţi factori, dintre care voi reţine trei. 

O dată cu sfîrşitul secolului al XV-lea, episcopatul catolic s-a străduit 
să răspîndească două reprezentări ale Mariei, necunoscute Evului 
Mediu : cea a Neprihănitei Zămisliri, pe care Murillo a evocat-o într-o 
admirabilă pînză din 1678; si cea a Fecioarei arătîndu-i un rozariu 
Sfîntului Dominic sau întinzîndu-i un scapular sfîntului carmelit Simon 
Stock. Clerul, îndeosebi cu ocazia unor misiuni parohiale, a îndrumat 
astfel evlavia colectivă către teme teologice care, pe de o parte, se 
potriveau mai bine cu propria-i sensibilitate, iar pe de altă parte, erau 
mai îndreptate către mîntuirea sufletului decît era tema Fecioarei cu 
mantia, pe care rugile oamenilor o legau de cele pämîntesti. 

În sfîrşit, constatăm o anume concordanţă cronologică între succesul 
Fecioarei cu mantia şi succesul de care s-a bucurat Pietà, ca si cum cele 
două reprezentări ar fi fost, între 1350 şi 1550, solidare între ele. Si 
poate că au și fost într-o vreme cînd, așa cum am arătat în mai multe 
rînduri, numeroase calamitäti s-au abătut asupra popoarelor occiden- 
tale, în special o dată cu revenirea în forţă a ciumei. Unor oameni 
îngrijoraţi atît pentru viaţa lor terestră, cît şi pentru mîntuirea sufletelor 
lor, aceste două imagini le transmiteau acelaşi mesaj. Maria suferise 
ca şi ei, ba chiar mai mult decît ei, cînd își tinuse în poală fiul martiri- 
zat şi sleit de vlagă. Acum ea se bucura de desfătarea cerului, lîngă 
lisus înviat din morţi; iar acesta, chiar supărat pe oameni pentru 
păcatele lor, putea oare să-și verse mînia asupra acelora pe care iubita 
lui mamă îi adăpostea sub acoperămîntul ei ? Pentru cei care le priveau, 
Pietă şi Fecioara cu mantia aveau, în mod fundamental, aceeași semnifi- 
catie: dragostea maternă faţă de oamenii în suferinţă. 

. À. Aussedat-Minvielle, Histoire et contenu..., I, p. 119; II, p. 388. Cf, 


de pildä, Rituel de Lyon, 1692, p. 325. 


. A. Franz, Die kirchlichen Benediktionen, II, p. 468. 

. A. Aussedat-Minvielle, Histoire et contenu..., I, p. 119. 

. A. Franz, Die kirchlichen Benediktionen, II, p. 237. 

. A. Van Gennep, Manuel de folklore français, 15, p. 2392. 

. Rituel de Lyon, 1692, p. 323. 

. A. Aussedat-Minvielle, Histoire et contenu..., I, p. 220. 

. Rituel de Lyon, 1692, pp. 319-320. 

. A. Aussedat-Minvielle, Histoire et contenu..., II, p. 401 (Châlons-sur- 


-Marne, 1776), p. 467 (Rouen, 1739). 


. A. Franz, Die kirchlichen Benediktionen, I, pp. 274-275. 
. Ibidem, I, p. 275. În acest rit se făcea probabil confuzie între Sfintul 


Nicolae din Bari, protector al marinarilor, și Sfîntul Nicolae din 
Tolentino. 

B. Sannig, Collectio sive apparatus absolutionum, benedictionum, 
conjurationum, exorcismorum, rituum et caeremoniarum 
ecclesiasticarum, et administrationis sacramentorum ; ed. consultată: 
Veneţia, 1777, pp. 157-161. 


. Ibidem, p. 160. 
. Fr. Marchetti, Explication des usages et coutumes des Marseillais, 1683, 


Marsilia, Laffitte reprints, 1980, p. 238. 


. A. Franz, Die kirchlichen Benediktionen, I, pp. 442-460. B. Sannig, 


Collectio..., pp. 39-40. Rituale sacramentorum romanum, pp. 615-616. 


. Rituale sacramentorum romanum, p. 616. 

. À. Franz, Die kirchlichen Benediktionen, I, p. 445. 

. Rituale romanum (Anvers, 1688), p. 263. B. Sannig, Collectio..., p. 39. 
. Fr. Marchetti, Explication, pp. 384-385. 

. Ibidem, p. 283. 

. B. Sannig, Collectio..., pp. 119-120. Rituale sacramentorum romanum, 


pp. 614-615. 


. A. Franz, Die kirchlichen Benediktionen, I, pp. 428-429. 

. Fr. Marchetti, Explication, p. 181. 

. À. Franz, Die kirchlichen Benediktionen, I, pp. 428-429. 

. B. Sannig, Collectio..., pp. 38-39. 

. Ibidem, p. 89. 

. A. Franz, Die kirchlichen Benediktionen, 1, pp. 507-508. 

. Rituale sacramentorum romanum, p. 615. 

. Sfântul Ubald din Gubbio, mort în 1160; sărbătorit la 16 mai. Sărbă- 


toarea Sfîntului Anton de Padova se ține pe 13 iunie. 


. B. Sannig, Collectio..., p. 102. 

. A. Franz, Die kirchlichen Benediktionen, I, pp. 388-393. 

. Ibidem, p. 404. 

. Ibidem, p. 408. 

. A. Van Gennep, Manuel de folklore français, I5, pp. 2395-2398. 
. A. Aussedat-Minvielle, Histoire et contenu..., I, p. 75. 


NOTE 275 


. Rituel de Lyon, 1692, p. 333. 
. A. Aussedat-Minvielle, Histoire et contenu..., I, p. 213. 


. B. Sannig, Collectio..., pp. 64-70. Rituale sacramentorum romanum, 
pp. 618-620. 
. Rituel de Chalon-sur-Saône, 1653, p. 285. 


. Rituel de Tarbes, 1646, partea a Il-a, p. 8. 
. Rituels de Périgueux, II, 1680, p. 246; 1763, p. 254. A. Aussedat- 


-Minvielle, Histoire et contenu..., I, pp. 221-222. 


. Vezi supra, p. 30. 
. B. Sannig, Collectio..., p.. 69. 
. Textul mi-a fost pus la dispoziţie, cu amabilitate, de Dominique Julia, 


care a prezentat, în cadrul seminarului meu, o comunicare asupra 
jurnalului inedit al Călătoriei la Roma a lui Gilles Caillotin, meste- 
sugar din Reims, în 1724. 


. Binecuviîntare ce a dăinuit în epoca clasică în mai multe dieceze, de 


exemplu în dieceza Paris (1777, p. 16 a suplimentului) și în dieceza 
Genève-Annecy (R. Devos si Ch. Joisten, Mœurs et coutumes..., p. 84). 


. J.-B. Thiers, Traité des superstitions qui regardent les sacremens, 4 vol., 


1679 (ed. consultată: 1704) — aici IV, pp. 247-248 (cartea a VII-a, 
cap. XVI). 


. Ibidem, I, p. 311 (cartea a IV-a, cap. IV). 

. Ibidem, p. 317. 

. Ibidem. 

. A. Franz, Die kirchlichen Benediktionen, II, pp. 245-257. E. Martene, 


De antiquis Ecclesiae ritibus, Rouen, 1702, II, p. 397. 


. Rituale sacramentorum romanum, Roma, 1584, pp. 571-572. 

. Cf., de pildă, Rituel de Lyon, 1692, pp. 311-312. 

. A. Aussedat-Minvielle, Histoire et contenu..., I, pp. 200-201. 

. Ibidem, p. 202. 

. Ibidem, p. 203. 

. Ibidem, Rituel de Paris (1772), supliment, pp. 18-19. 

. Ibidem, Rituel de Lodève (1773), pp. 291-292. 

. Ibidem. 

. R. Devos si Ch. Joisten, Mœurs et coutumes..., pp. 40-41. Ch. Soquet, 


Cesarine..., p. 95. 


. A. Aussedat-Minvielle, Histoire et contenu..., I, p. 108, si Rituale 


romanum, ed. de la Anvers, 1688, identicä cu cea de la Roma, 1614, 
p. 256. 


. Citat ibidem, I, p. 551. Rituel de Chartres, 1580, pp. 58 sq. 

. Ibidem, IL pp. 551-562. 

. Ibidem, p. 340. 

. À. Franz, Die kirchlichen Benediktionen, I, p. 378. 

. Rituale sacramentorum romanum, pp. 620-621. 

. A. Aussedat-Minvielle, Histoire et contenu..., I, p. 119. 

. Ritualuri citate în R. Devos si Ch. Joisten, Mœurs et coutumes..., p. 84. 
. A. Aussedat-Minvielle, Histoire et contenu..., I, p. 215. 

. Rituel de Paris, 1777, p. 408. 

. Rituel de Bordeaux, 1641, pp. 536-537. 


NOTE 


A. Aussedat-Minvielle, Histoire et contenu..., II, p. 416. 


. Toate aceste fapte sînt consemnate de A. Aussedat-Minvielle, Histoire 


et contenu, I, p. 211. 


. Rituel romain de Bordeaux (1829), p. 319. 

. B. Sannig, Collectio..., pp. 106, 111-112, 114-115. 

. Ibidem, p. 383. 

. Rituale sacramentorum romanum, p. 608. 

„A. Franz, Die kirchlichen Benediktionen, I, pp. 591-592. Această 


binecuvîntare nu trebuie confundată cu obiceiul de a dărui ouă de 
Paști, îndeosebi copiilor, obicei atestat doar începînd cu secolul al 
XV-lea : A. Van Gennep, Manuel du folklore français, E, H. et J. Picard, 
Paris, 1947, pp. 1320-1355. 


. A. Franz, Die kirchlichen Benediktionen, I, p. 592. Rituale sacramento- 


rum romanum, pp. 597-598. 


. A. Franz, Die kirchlichen Benediktionen, I, p. 594. Rituale sacramento- 


rum romanum, p. 595. D.T.C., IL i, art. ,Bénédictions”, col. 634. 


. A. Aussedat-Minvielle, Histoire et contenu..., I, p. 212. 

. Manuel... du diocèse de Lavaur, 1788, p. 170. 

. Rituel de Toul, 1760, p. 461. 

. Rituale romanum (Anvers, 1688), pp. 254-255. 

. Cf. R. Devos si Ch. Joisten, Mœurs et coutumes..., p. 82. 
. Rituel de Poitiers, 1760, partea a Il-a, p. 6. 

. Rituel de Paris, 1777, p. 404. 

. Cf. J.-B. Molin si A. Aussedat, Repertoire..., pp. 53-55. 

. Rituel d'Alet, 1667, II, pp. 29 sq. 

. À. Franz, Die kirchlichen Benediktionen, I, pp. 606-609. 
. Rituale sacramentorum romanum, pp. 562-563 si 574-575. Rituale 


romanum (Anvers, 1688), p. 266. 


. A. Aussedat-Minvielle, Histoire et contenu..., I, p. 213. 

. Rituel de Toul, 1760, p. 463. 

. B. Sannig, Collectio..., pp. 31-53. 

. A. Aussedat-Minvielle, Histoire et contenu, I, p. 321 ; II, pp. 424, 452, 


458 si 457. 


. Rituale romanum (Anvers, 1688), p. 264. 

. Rituel du Mans, 1775, partea a Il-a, p. 8. 

. Rituel de Poitiers, 1766, partea Il-a, p. 9. 

. K. Ritzer, Le Mariage dans les Églises chrétiennes du I” au XT° siècle, 


Le Cerf, Paris, 1970, pp. 313-314. 


. Rituale romanum (Anvers, 1688), p. 267. Același text, de exemplu, în 


Rituel de Poitiers din 1726, partea a Il-a, p. 17. 


. Toate aceste informaţii se găsesc în A. Aussedat-Minvielle, Histoire et 


contenu..., I, pp. 213-214, si în Rituale sacramentorum romanum, 
pp. 605-606. 


. A. Franz, Die kirchlichen Benediktionen, 1, p. 611. J. Goar, Enchologion 


sive rituale Graecorum..., Paris, 1947. 


. Rituel romain à l’usage de Bordeaux, 1829, pp. 313-314. 
. A. Aussedat-Minvielle, Histoire et contenu..., I, p. 214. 
. Rituel de Toul (1760), p. 465. 

NOTE 277 


A. Aussedat-Minvielle, Histoire et contenu..., I, p. 218. Cf., de exemplu, 
Rituel de Lyon, 1692, pp. 326-327. 

Rituel romain à l’usage de Bordeaux (1829), pp. 319-320. 

A. Franz, Die kirchlichen Benediktionen, I, p. 631. 

Cf. J. Delumeau, La Peur en Occident, Fayard, Paris, 1978, pp. 31-42; 
ed. ,Pluriel”, pp. 49-62. 

A. Franz, Die kirchlichen Benediktionen, 1, pp. 626-630. 

J. Toussaert, Le Sentiment religieux en Flandre à la fin du Moyen Âge, 
Plon, Paris, 1963, p. 432. În legătură cu binecuvîntarea mării în secolul 
al XIX-lea, cf. A. Cabantous, „La mer, la ville et la fête aux XVIII et 
XIX" siècles dans la France du Nord: histoire d'une dépossession”, 
Revue du Nord LXIX (274), iulie-septembrie 1987, p. 609. 
Comunicare a dnei A. Aussedat-Minvielle. 

A. Aussedat-Minvielle, Histoire et contenu..., I, pp. 629-630. 

Rituale sacramentorum romanum, pp. 563-569. 

Ibidem, p. 569. 

Rituale romanum (Anvers, 1688), p. 248. 


Capitolul II: Binecuvîntări şi blesteme 


1. 


Guillaume de Saint-Thierry (abatele mănăstirii Saint-Théodoric din 
Reims), Vita sti Bernardi, t. I, cap. XI, $ 14: Patr. lat. XLIV (4), col. 255. 


` Cf. P. Lebrun, Histoire critique..., I, p. 430 (cartea a III-a, cap. IV), si 


mai ales lungul articol, pe care-l voi cita adesea, semnat de 
M. Menabrea, „De l'origine, de la forme et de l’esprit des jugements 
rendus au Moyen Âge contre les animaux”, Mémoires de la société 
académique de Savoie, seria I, XII, 1846, pp. 399-557 (aici p. 427). 
Toma d’Aquino, Summa Theologiae, partea a Il-a, q. LXXVI, art. 2, 
La Justice, t. III, Desclée, Paris, 1935, p. 172. 

Malleolus, Tractatus Ius de exorcismis, în Clarissimi Viri, ff. Ixxüi-Ixxv, 
şi L. Menabrea, „De lorigine...”, p. 487. În legătură cu liturghiile 
menite să îndepărteze animalele dăunătoare, cf. si Cirueco, Reprovación 
de las hechicertas y supersticiones, 1519, si A. Franz, Die kirchlichen 
Benediktionen, II, pp. 162 sq. 

Malleolus, Tractatus Ius de exorcismis, în Clarissimi Viri, ff. lxxiiii-lxxv. 
L. Menabrea, „De lorigine...”, pp. 487-488. 

J. Desnoyers, ,Excommunication des insectes et d’autres animaux 
nuisibles à l’agriculture”, Bulletin du Comité historique des monuments 
écrits de l’histoire de France, IV, 1853, pp. 37-54: aici p. 47, dupä 
tratatul De monitoriis ecclesiasticis al iezuitului Th. Raynaud (ed. I, 
1610), cap. XII. 

B. Chasseneuz, Repertorium consiliorum..., 1531, Consilium primum : 
„De excommunicatione animalium insectorum”, f. 16. 

M. Azpilcueta (S.J., 1492-1586), Consiliorum seu responsorum libri 
quinque, Lyon, 1591, „De sententia excommunicationis...”, p. 587. 

B. Chasseneuz, Repertorium..., f. 16. 

Ibidem. 


39. 


NOTE 


. Ibidem, f. 15. 

. Cf. J. Desnoyers, ,Excommunication des insectes...”, pp. 37 si 47. 

. Cf. L. Menabrea, „De l’origine...”, p. 502. 

. J. Desnoyers, „Excommunication des insectes...”, pp. 46-47. P. Lebrun, 


Histoire critique..., t. I, p. 419. 


. Th. Raynaud, Tractatus de monitoriis ecclesiasticis, ed. din 1636, partea 


a Il-a, cap. XII, p. 575. 


. Cf. supra, pp. 56-57. 
. Ch. Fevret, Traité de l'abus, 1654, cartea a VII-a, cap. II, nr. 38, p. 595. 


L. Menabrea, „De lorigine...”, p. 506. 


. L. Vairo, De fascino, 1583, cartea a II-a, cap. XII, p. 159. L. Menabrea, 


„De Porigine...”, pp. 508-509. P. Ciruelo, Reprovaci6n de las supersti- 
ciones..., cap. X. 


„ W.A. Christian Jr., Local Religion in Sixteenth-Century Spain, Princeton 


University Press, Princeton, 1981, p. 30. 


. L. Menabrea, „De Porigine...”, p. 508. 

. Cf. J. Delumeau, La Peur en Occident, mai ales pp. 232-249. 

. J. Desnoyers, „Excommunication des insectes...”, p. 48. 

. L. Menabrea, „De Porigine...”, pp. 504-505. 

. Ibidem, pp. 404-420. O primă cerere de „excomunicare”, refuzată de 


judecătorul bisericesc, avusese loc în 1545. 


. Ibidem, pp. 505-506. M. Azpilcueta, Consiliorum seu responsorum libri 


quinque, sfatul 52, nr. 6, p. 588. 


. J.A. Dulaure, Description des principaux lieux de France (partea a V-a), 


1789, pp. 443-444. L. Menabrea, „De lorigine...”, p. 507. J. Desnoyers, 
„Excommunication des insectes...”, p. 49. 


. L. Vairo, De fascino, cartea a II-a, cap. XIV, p. 160. L. Menabrea, „De 


Yorigine...”, p. 509. 


. Citat în E. Le Roy Ladurie, Histoire du climat depuis lan mil, Paris, 


1967, pp. 155-156. Jean d'Arenthon a fost episcop de Annecy-Genăve 
din 1660 pînă în 1695. În legătură cu ceremoniile si practicile pentru 
alungarea omizilor gi a cărăbușilor, cf. A. Van Gennep, Manuel de 
folklore français, I, pp. 2154-2158. 


. G. Le Bras, Études de sociologie religieuse, 2 vol., Paris, 1955-1956 ; aici 


I, p. 245, n. 1. 


. A. Aussedat-Minvielle, Histoire et contenu..., I, p. 120. 

. Rituel romain pour le diocèse d'Agen, 1688, pp. 539-542. 

. Margit Gari, Le Vinaigre et le fiel, Plon, Paris, 1983, p. 22. 

. De exemplu, Rituel d'Alet, 1677, partea a II-a, p. 20. Rituel de Poitiers, 


1766, partea a Il-a, p. 13 etc. 


. Rituel de Poitiers, 1766, p. 35. 

. A. Franz, Die kirchlichen Benediktionen, II, pp. 63-65. 

. Ibidem. 

. Tot ceea ce urmează se regăseşte în B. Sannig, Collectio..., pp. 72-89. 
. Rituale sacramentorum romanum, pp. 707-711. 

. B. Sannig, Collectio..., p. 89. 


A. Aussedat-Minvielle, Histoire et contenu..., I, p. 223. 


. A. Franz, Die kirchlichen Benediktionen, II, pp. 289-300. 


NOTE 279 


. A. Aussedat-Minvielle, Histoire et contenu..., I, pp. 209-210; IL, p. 456. 
. Rituale romanum, Bordeaux, 1620, p. 199. 

. Rituel de Paris, 1777, pp. 53-57 si supliment, pp. 22-23. 

. Ibidem, supliment, pp. 5 si 6. 

. Rituel de Lyon, 1692, p. 311. 

. O bogată documentaţie asupra tuturor acestor chestiuni, în A. Franz, 


Die kirchlichen Benediktionen, II, pp. 399-513. 


. Rituel de Paris, 1777, supliment, pp. 20-27. 

. Rituel de Lyon, 1692, pp. 314-315, 319-325. 

. A. Aussedat-Minvielle, Histoire et contenu..., I, p. 220. 

. B. Sannig, Collectio..., pp. 145-150, 164, 173, 181, 267-279. 
. Rituale sacramentorum romanum, pp. 610-611. 


A. Aussedat-Minvielle, Histoire et contenu..., I, p. 211. 
Rituel de Lyon, 1692, pp. 331-332. 


. Rituel de Poitiers, 1766, pp. 6-8. 
. Ibidem, p. 20. 


Rituel de Paris, 1777, p. 417. 
Rituel romain de Bordeaux, 1829, pp. 315-318. 
A. Aussedat-Minvielle, Histoire et contenu..., I, p. 211. 


. Inventaire sommaire des archives communales antérieures à 1790, 


département du Loiret, ville d'Orléans, de Camille Bloch si Jacques 
Soyer, t. II, seria GG, Orléans, 1920, p. 102. Detin această informaţie 
de la François Lebrun. 

Citat de J.-B. Thiers, Traité des superstitions, I, p. 34 (I, cartea I, 
cap. IV). 


. À. Franz, Die kirchlichen Benediktionen, I, pp. 205-206. 

. Ibidem, pp. 621-622. 

. Ibidem, IL, p. 63. 

. Text preluat de J.-B. Thiers, Traité des superstitions, II, p. 355 (II, 


cartea a Il-a, cap. XIII). 


. A. Franz, Die kirchlichen Benediktionen, II, pp. 105-106. 
. H. Estienne, Apologie pour Hérodote (1566), ed. utilizată, P. Ristelhuber, 


2 vol., Paris, 1879. Am mai citat acest text în Un chemin d'histoire, 
Fayard, Paris, 1981, p. 69. 


. A. Franz, Die kirchlichen Benediktionen, II, p. 122. 
. Ibidem, pp. 104 si 122. 
. J.-B. Thiers, Traité des superstitions, II, pp. 353-354 (IL, cartea a II-a, 


cap. XIII). 
Ibidem, p. 356. 
. Ibidem. 
Ibidem. 
Ibidem, pp. 357-358. Rituale sacramentorum romanum, p. 707. 


. A. Franz, Die kirchlichen Benediktionen, I, pp. 373-374. 

. Ibidem, II, pp. 237-238. 

. Ibidem, p. 431. 

. Cf. K. Thomas, Religion and the Decline of Magic, Weidenfeld & Nicolson, 


Londra, 1971, p. 51; si H.S. Cronin, „The Twelve Conclusions of the 
Lollards”, English Historical Review XXII, 1907, p. 298. 

NOTE 


. Dupä Claude de Seyssel, Adversus errores et sectam Valdensium dis- 


putationes, 1520, f. LVII. Cf. P. Paravy, Recherche sur la vie religieuse 
en Dauphiné du milieu du XIV" siècle à la Reforme, teză de doctorat, 
Paris IV, 1988; aici t. III, pp. 1321 sq. 


. Luther, Von den Conzilien und Kirchen aus dem Jahre 1539, ed. Erlangen, 


XXV, pp. 437-439. 


. Luther, Œuvres, Labor et Fides, Geneva, 1957 si urm. ; aici IX, p. 311 


(Predică din vinerea de după Paşti, 1540). 


. Ibidem, VII, p. 256 (Articolele de la Schmalkalden). 

. K. Thomas, Religion..., p. 53. 

. Ibidem. 

. Claude de Seyssel, Adversus errores... Valdensium, f. LIX. 

. Reflectarea acestei polemici în opera lui J. Gretser (S.J.), De benedic- 


tionibus..., Ingolstadt, 1615. 


. A. Franz, Die kirchlichen Benediktionen, II, pp. 636-637. 
. N. Lemaître, „Prier pour les fruits de la terre. Pour une étude des 


bénédictions”, în Fiestas y Liturgia, casa de Velasquez & Editorial 
universidad complutense, 1988, pp. 103-120. Fr. Suarez, Summa com- 
mentorum ac disputationum de sacramentis..., Lyon, 1627 : art. „Sacra- 
mentalia”, 1-13, pp. 821-822. Idem, Summa seu compendium, II, 
disp. 15 „de sacramentalibus”, Paris, 1838, t. II, col. 862-864. 


. A. Franz, Die kirchlichen Benediktionen, II, p. 645. 
. Ibidem, pp. 646-647. 
. N. Lemaître, „Prier pour les fruits de la terre...”, în Fiestas y Liturgia, 


pp. 103-120. 


. Rituel de Lodève (1773-1774), pp. 288-292. 
. Această recomandare apare la începutul cap. ,Bénédictions” [„Bine- 


cuvîntări”) din Rituel romain pour le dioc. d'Agen (1688), p. 323. 


. Ibidem. 

. Ibidem, p. 407. 

. J.-B. Thiers, Traité des superstitions, I, pp. 86-87 (I, cartea I, cap. IX). 
. Ibidem, p. 87. 

. Rituel d'Evreux (1741), partea a Il-a, p. 1. Acelasi text în Rituel de 


Poitiers (1766), partea a Il-a, p. 1. 


. Rituel d'Alet (1677), partea a Il-a, p. 1. 

. Ibidem. 

. J.-B. Thiers, Traité des superstitions, I, p. 79 (I, cartea I, cap. IX). 

. Ibidem. 

. Ibidem, I, p. 62 (I, cartea I, cap VIII). 

. Ibidem, p. 59 (I, cartea I, cap. VII): statutele sinodale din Saint-Malo, 


1618. 


. Rituel „romain” d'Agen (1688), pp. 383-406. 
. J.-B. Thiers, Traité des cloches..., ed. I, 1720; ed. consultatä : 1731, 


pp. 123 sq. (cap. VII). 


. Citat ibidem, p. 142. P. Mexia (Messié), Leçons diverses, Lyon, 1527, 


pp. 269-272. 


. Citat ibidem, p. 143. N. de Thou, Manière d'administrer les sacrements, 


Paris, 1580, p. 209. 


NOTE 281 


. Ibidem. 
. Ibidem. Cf. P. Binsfeld, Tractatus de confessione maleficorum..., Trier, 


1591, conclus. 7 & ult. dub. 6, p. 344. M. Delrio, Disquisitionum 
magicarum libri sex, Mainz, 1606, cartea a Il-a, cap. XVI, p. 425. 


. Ibidem, p. 140. 

. Rituel de Bordeaux (1620), p. 239. 

. Citat de J.-B. Thiers, Traité des cloches..., p. 145. 

. M. Gari, Le Vinaigre et le fiel, p. 21. 

. Cf. J. Delumeau, La Peur en Occident, Fayard, Paris, p. 66 si p. 424, 


n. 138; ed. „Pluriel”, pp. 92 si 549. Trad. E. Cortade. 


. À. Van Gennep, Manuel de folklore français contemporain, I’, p. 2148. 
. J.-B. Thiers, Traité des superstitions, I, p. 89 (I, cartea I, cap. IX). 

. Rituel d'Evreux (1741), partea a II-a, p. 1. 

. Ibidem. 

. Rituel de Poitiers (1766), pp. 43-100. 

. N. Lemaître, „Prier pour les fruits de la terre...”, în Fiestas y Liturgia, 


pp. 103-120. 


. Cf. J.-B. Molin si A. Aussedat-Minvielle, Répertoire des rituels..., p. 189, 


nr. 765. Aceste informatii mi-au fost furnizate de doamna Aussedat- 
-Minvielle, căreia îi mulțumesc. 


. Ibidem. 
. Datorez aceste precizări tot doamnei A. Aussedat-Minvielle. 

. G. Minois, Un échec de la Réforme catholique..., I, pp. 252-253. Cf. si 


G. Gallasso, L'Altra Europa, p. 105. 


. WA. Christian Jr., Local Religion..., pp. 133 si 139. 
. D. Specklin, ,Les collectanées”, Bull. Soc. pour la conservation des 

Informaţie comunicată de Gérard Delille, căruia îi mulţumesc. 

Capitolul VII: Acoperămîntul Maicii Domnului 

21. 
22. 


Cartea fundamentală pe această temă este remarcabila teză a lui 
P. Perdrizet, La Vierge de miséricorde. Étude d’un thème iconographique, 
Paris, 1908. La ea se adaugă E. Mâle, L'Art religieux de la fin du Moyen 
Âge..., pp. 198-209. W. Deonna, „La Vierge de miséricorde”, Revue 

Moyen Age en Savoie, ed. Gardet, Annecy, 1965, I, pp. 48-51. Lexikon 
der christlichen Ikonographie, Kirschbaum, Freiburg im Breisgau, 1972, 
IV, col. 133. M. Baxandall, The Limewood Sculptors of Renaissance 
Germany, Yale University Press, 1980, în special pp. 165-172. 

J. Delumeau, Le Peche et la peur, pp. 110-116. 

Caesarius von Heisterbach, Dialogus miraculorum, VII, 59, Ed. Strange, 
Köln, 1851, IL p. 79. P. Perdrizet, La Vierge de miséricorde, pp. 21-22. 
Ibidem, p. 23. 

D. Lathoud, „Le thème iconographique...”, pp. 303-304. 

Acta sanctorum, Anvers, 1688, mai, t. VI, p. 87. 

D. Lathoud, „Le thème iconographique...”, p. 303. 

Ibidem. E 

É. Mâle, L'Art religieux de la fin du Moyen Âge..., p. 200. 


. Cf., privitor la această chestiune, W. Deonna, „La Vierge de miséri- 


corde...”, p. 211. 


. V. Sussmann, Maria..., p. 6. 
. Ibidem, p. 8. 
. Bibliothèque Nationale, Miniaturi din manuscrise franceze 247 si Noi 


achiziţii 21013. V. Sussmann, Maria..., pp. 6-7. L. Réau, Iconographie..., 

. W. Deonna, „La Vierge de miséricorde...”, pp. 214-215. 
. D. Lathoud, „Le thème iconographique...”, p. 313. 
. Tot ceea ce urmează, în legătură cu această chestiune, după 


V. Sussmann, Maria..., pp. 14-22. 


. Bibliothèque Nationale, Manuscrise franceze 375 (fostul 6987), f. 346. 


Vincent de Beauvais, Speculum historiale, VII, cap. LXXXV. 


. Gautier de Coincy, Miracles de la Sainte Vierge, ed. Poquet, a, a, O, 420 v., 


140 file. 


. Caesarius von Heisterbach, Die Fragmente der libri VIII Miraculorum, 


ed. A. Maister, Römische Quartalschrift, Roma, 1901, p. 166. 

M. Clévenot, Doux Jésus, enrichis-moi (t. VII din Hommes de la frater- 
nité), Nathan, Paris, 1987, p. 207. 

P. Perdrizet, La Vierge de miséricorde..., p. 11. à 

H. Spitzmuller, Poésie latine chrétienne au Moyen Âge, Desclée De 
Brouwer, Paris, 1971, pp. 433-434 si 1747-1748. 


NOTE 


. H. Spitzmuller, Poésie italienne du Moyen Âge, XII-XV" siècle, Desclée 


De Brouwer, Paris, 1975, pp. 953-959. 


. P. Rezeau, Les Prières aux saints..., I, p. 14. 

. M. Clévenot, Doux Jésus, enrichis-moi, p. 211. 

. P. Perdrizet, La Vierge de miscricorde..., p. 105. 

. J. Lutz si P. Perdrizet, Speculum humanæ salvationis. Les sources et 


influences iconographiques, 2 vol., Mulhouse, 1907 ; aici I, pp. 154-155. 
Ibidem, 161. 


. P. Perdrizet, La Vierge de miséricorde..., p. 105. 


Les Révélations de sainte Brigitte, trad. de J. Ferraige, Paris, 1624, 
cartea a III-a, cap. XVII, p. 240. 


. Citat în E. Letierce, L'Enfant de Marie à la campagne, Dijon, 1884, 


pp. 76-77. 


. Thérèse D'Âvila, Ma vie, prefatä de Daniel-Rops, Fayard, Paris, 1962, 


p. 345. 


. Ibidem, p. 361. 

. Dante, Paradisul, XXVI, 102. 

. P. Perdrizet, La Vierge de miscricorde..., p. 14. 

. Ibidem, pp. 14-15. a) Predica a patra pentru Adormirea Maicii Domnului, 


$ 8 (Patr. lat. CLXXXIII, col. 428); b) Predică pentru duminica de după 
Adormirea Maicii Domnului (Patr. lat. CLXXXIII, col. 430). 


. P. Perdrizet, La Vierge de miscricorde..., pp. 16-17, 27-29. 

. Thomas de Cantimpré, De apibus, Douai, 1627, II, 10, $ 16, p. 170. 
. Thierry d'Apolda, în Acta sanctorum, august, I, p. 583. 

. P. Perdrizet, La Vierge de miscricorde..., p. 41. 

. Les Revelations..., trad. de J. Ferraige, 1624, cartea a III-a, cap. XVII, 


p. 240. 


. P. Perdrizet, La Vierge de miscricorde..., p. 41. 

. J. Lutz si P. Perdrizet, Speculum..., I, p. 154. 

. T. Bridoul, Le Triomphe annuel de Notre-Dame, Lille, 1640, II, pp. 9-10. 
. P. Perdrizet, La Vierge de mistricorde..., pp. 45-46, 52-54. 


Thérèse D'Âvila, Ma vie, cap. XXXV, p. 345. 


. M. Bernos, Recherches sur l’ordre des servites en Provence (1483-1720), 


Istituto storico OSM, Roma, 1977, p. 118. Acest tablou se adaugä la 
lista lui Perdrizet, La Vierge de miscricorde..., p. 56, şi celei întocmite 
de V. Sussmann, Maria..., p. 63. 


. Acta sanctorum, ed. din 1733, august, I, p. 468. , 
. Zurbarân, Catalogul expoziţiei de la Paris din 1988, Ed. de la Réunion 


des Musées nationaux, pp. 252-255. 


. În tot ceea ce priveşte rolul confreriilor în răspîndirea iconografiei 


Fecioarei cu mantia, cf. tot P. Perdrizet, La Vierge de miscricorde..., 
pp. 59-102, şi V. Sussmann, Maria..., pp. 38-41. 


. Vezi, referitor la această chestiune, lucrarea Christianei Lorgues, 


La Peinture dans le comté de Nice à l’époque des guerres d'Italie, diplomă 
EPHE (sectiunea a IV-a), 1961, 3 vol. dact. Îi multumesc dnei Lorgues 
pentru faptul cä mi-a pus la dispozitie manuscrisele dactilografiate ale 
studiului său si, în general, că m-a ajutat mult în reperajele iconografice 
din acest capitol. În legătură cu confreria „Gonfalonului”, cf. A. Esposito, 

„La confraternită del Gonfalone (secoli XIV-XV), Ricerche per la storia 
religiosa di Roma, 5, 1984, Ed. di Storia e Letteratura, pp. 91-136. 
Reprodus în L. Réau, Iconographie..., II, 2, pp. 128-129. 

P. Perdrizet, La Vierge de miséricorde..., pp. 72-73 si pl. XI. 

Vezi vol. II. 

Citat în P. Perdrizet, La Vierge de miscricorde..., p. 47. Cf. Bridoul, 
Le Triomphe annuel de Marie, II, p. 463. 

Ibidem, pp. 94-95 si pl. XIII. i 

Ibidem, pl. XIV. 

Ibidem, p. 101. 

Ibidem, pp. 96-102 si pl. XIV. 

Cf. Treasures of Statens Historika Museum, Stockholm, p. 147. 

P. Perdrizet, La Vierge de mistricorde..., p. 95. 

Cf., mai jos, paragrafele consacrate cavalerilor din Dauphiné morţi în 
bătălia de la Verneuil din 1424. 

L. Réau, Iconographie..., II, 2, p. 188. 

Cl. Gardet, De la peinture du Moyen Âge en Savoie, III, Un livre d'heures 
du comte de Piémont, ed. Gardet, Annecy, 1981, pl. XIII. Îi mulțumesc 
lui Hervé Martin, care mi-a atras atenția asupra acestei cărți de rugă- 
ciuni păstrate la Würtembergische Landes Bibliothek din Stuttgart 
(HB.I.175). Această Fecioară cu mantia nu este semnalată nici de 
P. Perdrizet, nici de V. Sussmann. 

P. Perdrizet, La Vierge de miséricorde..., p. 158. 

Ibidem, pp. 146-147 si pl. XX. 

Ibidem, pp. 158 si 173, pl. XXI. 

Ibidem, pp. 158 si 178, pl. XXIII (colecția Gaignieres; Paris, biserici 
diverse), ff. 40 si 41. 

Chr. Lorgues, La Peinture dans le comté de Nice, p. 284, corecteazä, 
apropo de Jean Miralheti, data pe care o dă P. Perdrizet, La Vierge de 
miscricorde..., p. 87. Fecioara lui Miralheti care apare pe coperta cărții 
mi-a fost semnalată de dna Lorgues. 

D.A. Iniguez, Alejo Fernandez, Sevilla, 1946, pp. 24-25. Datele au fost 
culese de dna Lorgues, căreia îi mulţumesc. 

P. Perdrizet, La Vierge de miscricorde..., p. 162. 

L. Réau, Iconographie..., II, 2, p. 116. 

Cf. M. Baxandall, The Limewood Sculptors..., pp. 165-169. 

P. Perdrizet, La Vierge de miscricorde..., p. 143. 

Ibidem, pp. 144-145. 

Citat în W. Deonna, „La Vierge de miséricorde...”, pp. 193-194. 
Bonivard, Chroniques, ed. Dunant, IL p. 153. 

Ibidem, p. 208. 

P. Perdrizet, La Vierge de miséricorde, pp. 148-149. În legătură cu 
datarea frescei de la Saint-Gervais, cf. Ph. Broilet si N. Schătti, „Chapelle 
d’Espagne et commande bourgeoise au XV* siècle à l’église paroissiale 
Saint-Gervais de Genève”, Zeitschrift für Schweizerische Archäologie 
und Kunstgeschichte, t. XLV, 1988, pp. 163-178; si N. Schätti, „La Vierge 
de miséricorde”, Nos monuments d'art et d'histoire, 39, I, 1988, 
pp. 72-80. 

P. Perdrizet, La Vierge de mistricorde..., pp. 126-127 si 244. 

NOTE 


. Cf. supra, p. 243. 
. P. Perdrizet, La Vierge de mistricorde..., pp. 206-212. Miniatura se află 


la B.N., noutăţi italiene 112, f. 16 v’. 


. Cf. supra, p. 242. 

. P. Perdrizet, La Vierge de miséricorde..., pp. 114, 116, 120 si 127. 

. Ibidem, p. 126. 

. La Spitalul Saint-Jean din Bruges. În legäturä cu Sfinta Ursula din 


Bordeaux, cf. G. Loirette, „L'6glise Saint-Michel de Bordeaux”, în Congres 
de la Société française d'archéologie, Bordeaux, 1959, pp. 121-122. 


. Fac din nou trimitere la studiul dactilografiat al dnei Chr. Lorgues, 


La Peinture dans le comté de Nice..., passim. 


. Această operă mi-a fost semnalată de Hervé Martin, căruia îi multu- 


mesc. Aici, Fecioara îi ocroteşte numai pe dominicani. 


. H.J. Mrusek, Drei deutsche Dome, V.E.B. Verlag der Kunst, Dresden, 


1983, foto 231. 


. M. Bernos, Recherches sur l’ordre des servites..., p. 214. 
. Cf. P. Deschamps, „Un monument aux morts du XVe siècle: la Vierge 


au manteau de l’église de Laval en Dauphiné”, Bulletin monumental, 
118, 1960, pp. 123-131. Cf. şi broșura mai veche a lui J. David, Laval 
Saint-Etienne. La Chappelle des Aleman et la Vierge au manteau, 
Grenoble, 1923. Această documentaţie mi-a fost furnizată de Pierrette 
Paravy, căreia îi mulţumesc si care, în plus, semnalează în teza sa, 
Recherches..., II, pp. 644-645, o Fecioară cu mantia descoperită de 
curînd'la Genvrey-de-Vif. 


. Documentaţie adunată de dl Pierre Louyot si care mi-a fost pusă la 


dispoziţie de văduva sa, căreia îi mulțumesc. 


. L. Rau, Iconographie..., II, 2, p. 112. 

. V. Sussmann, Maria..., pp. 62-66. 

. P. Perdrizet, La Vierge de miscricorde..., pp. 188-189. 

. Enumerare fäcutä pe baza Inventarului Monumentelor Istorice. 

. Nu se ştie dacă la Thoirette este vorba de Maria, de Sfînta Ursula sau 


de Sfinta Felicitas. 


. A. Laurent, Notre-Dame des Lorrains. La Vierge au manteau dans l’art 


populaire lorrain, Ed. Serpenoise, Bar-le-Duc, 1979, pp. 98-101. îi 
mulţumesc, de asemenea, dnei Louyot, care mi-a pus la dispoziţie 
cercetările soţului său asupra Fecioarelor din Lorena. 

Documentaţie furnizată de Adeline Rocquoi, căreia îi mulţumesc, 
autoarea lucrării Valladolid en la edad media, 2 vol., 1987, Junta de 
Castilla y Leon. La Muzeul catalan din Barcelona se păstrează o 
frumoasă Fecioară cu mantia, pictată în secolul al XV-lea. 

Îi mulţumesc dlui Michel Mollat, care mi-a transmis fotografia acestui 
document. 

V. Sussmann, Maria..., p. 10. 

Ghildele erau atît de numeroase în Anglia, încît nu li se prea puteau 
adăuga multe confrerii. Cf. H. Maynard Smith, Pre-Reformation England, 
MacMillan, Londra, 1938, pp. 112-117. 

Preiau această informaţie din cercetările încă inedite ale lui Lionel 
Rothkrug. 

NOTE 311 


H. Maynard Smith, Pre-Reformation England, pp. 112-117, si 
H.F. Westlake, The Parish Guild of Mediaeval England, Londra, 1919, 
mai ales pp. 60, 114, 121. 

M. Faugeras, „La piété populaire collective au XVIII* et XIX* siècles 
dans le diocèse de Nantes”, în Actes du 99° Congrès des Sociétés savantes, 
Besançon, 1974, p. 249. Cf. si Chrétiens dans l’histoire du pays nantais, 
ed. Ader, Nantes, t. III, pp. 21-34. 

În P. Perdrizet, La Vierge de miséricorde, p. 88, se face precizarea 
cä statuia este din marmurä rosie. 

Cf. M. Brauneck, Religiöse Volkskunst, Du Mont Buchverlag, Köln, 
1978, p. 225 si pl. 96. 

Ibidem, p. 73. A 
Cf. în special Ex-voto marins de Méditerranée, catalogul expoziţiei 
organizate de Muzeul Marinei..., 1978, pp. 126-127. Ex-voto marins 
dans le monde, de l'Antiquité à nos jours, catalogul expoziţiei 
organizate de Muzeul Marinei..., 1983, p. 143. B. Cousin, Ex-voto de 
Provence, Desclée De Brouwer, Paris, 1981, pp. 46, 135, 138, 140, 142, 
144. Un alt caz aparte (si tîrziu) de Fecioară cu mantia se regăsește 
în biserica din Leucate (Aude): un pescar stă în genunchi dinaintea 
Fecioarei, protejat de mantia acesteia (începutul secolului al XIX-lea) ; 
cf. Ex-voto marins de Méditerranée, p. 127. 

L. Rau, Iconographie..., II, 2, p. 68. 

Ibidem, p. 118. 

